
Sub auspiciis Immaculatae Virginis Mariae Matris 
et Magistrae nostrae super dulcissimae, Compendium Iu- 
ris Canonici eo fine exaravi , ut sacerdotibus praesertim 
facilior fiat frequens recordatio principiorum iurisprur 
dentiae ecclesiasticae, fideliorque in clericis lectoribus 
observantia sacrorum canonum ; ita ut singuli iuxta 
propriam conditionem merito usurpare possint haec 
verba iur amenti ab Episcopis emissi: « Ego ... fidelis 
et obediens ero Beato Petro Apostolo Sanctacque Ro- 
manae Ecclesiae, et Domino nostro Domino N. Papae 
N. suisque successoribus canonicae intrantibus... lura , 
honores, privilegia, et auctoritatem Sanctae Romanae 
Ecclesiae , Domini nostri Papae, et successorum prae- 
dictorum , conservare, defendere et augere et promo- 
vere curabo... Regulas Sanctorum Patrum, decreta , 
ordinationes seu dispositiones, reservationes, provi- 
siones et mandata apostolica totis viribus observabo, 
et faciam ab aliis observari » (Pont. Rom.). Et alia 
Patrum Cone. Prov. Burdigal. an. 18 oO: « Nos Apo- 
stolicae Sedis , non tantum mandata recepturos humi- 
liter et quam diligentissime exeeuturos, verum etiam 
monitis , consiliis et votis pie obtemperaturos esse de- 
claramus ac spondemus ». 

Omnia sub correctione Sanctae Eomanae Ecclesiae. 


606753 


Digitized by 


Googk 


Digitized by LjOOQle 


PROLEGOMENA 


Art. I. Praenotiones. 

1. — Notio Canonis. — Canon idem est ac regula 
sive norma. 1 Unde dicitur in decreto Gratiani: 
<x) « Canon Graece, Latine regula nuncupatur » (Cap. 
Canon 1. d. 3) ; b) « Eegula dicta est, eo quod 
recte ducit, nec aliquando aliorsum trahit. Alii vero 
•dixerunt regulam dictam, vel quod regat, vel quod 
normam recte vivendi praebeat vel quod distortum, 
pravumque corrigat » (Cap. Regula 2. d. 3). Lex 
autem (1. I. ff. de leg.) vocatur Canon seu regula iusti 
et iniusti. 2 

1 Vox Canon imprimis importat obligationis notionem. 
Unde Canon significat etiam tributam, pensionem. Leges ergo 
sunt canones , quia observationis onera. Hac de causa Officium 
divinum dicitur Canon apud Graecos; et apud Latinos habe- 
mus Horas canonicas. Nonnunquam apud antiquos Doctor 
•canonum vocatur Decretista vel Decretalista, prout scilicet 
decreti Gratiani vel Decretalium expositor existat. 

2 Haec in genere notanda de legibus, ex decreto Gra- 
tiani : a) “ Omnis autem lex aut permittit aliquid, ut vir 
fortis petat praemium: aut vetat, ut sacrarum virginum 

2. — Quamvis vox Canon in se comprehendat legos^ 
civiles et ecclesiasticas, tamen in praxi , de ecclesia- 
sticis tantum dicitur, ob ipsarum praestantiam. « Haec 
ipsa vox Canon de se complectitur omnem legem, tam 
civilem, quam ecclesiasticam, quia utraque est re- 
gula morum ; et nihilominus, per antonomasiam, sola 
lex Ecclesiastica dicitur Canon, ob excellentiam ni- 
mirum potestatis, a qua fertur, et finis, ad quem di- 
rigit » (Ben. XIV, de Syn. 1. 3. 4). Hinc tali modo vox 
Canon iam usurpatur in Cone. Ancyrano an. 314, et 
Nicaeno I an. 325. Tandem, etsi Concilium Tridentinum 
canones dicat res fidei \ vel melius anathematismos, et 
decreta res disciplinares, nihilominus leges ecclesiasticae 
vulgo canones adhuc nuncupari solent, et in hoc sensu 
dicitur: omnia secundum canones exigantur ; servandi 
sunt canones . 2 

nuptias nulli petere liceat : aut punit, ut qui caedem fecerit,, 
capite plectatur: eius enim praemio, aut poena vita mo- 
deratur humana. Divina autem praecipit, ut: Diliges Do* 
minum Deum tuum. Alibi, omissis divina autem , melius 
dicitur : aut praecipit, ut diliges Dominum Deum tuum w 
(Cap. Omnis 4. d. 3). 

b) * Factae sunt autem leges, ut earum metu humana 
coerceatur audacia, tutaque sit inter improbos innocentia,, 
et in ipsis improbis formidato supplicio refrenetur audacia 
et nocendi facultas „ (Cap. Factae 1. d. 4). 

c) “ Erit autem Lex honesta, iusta, possibilis, secun- 
dum naturam, secundum patriae consuetudinem, loco tem- 
porique conveniens, necessaria, utilis, manifesta quoque, ne 
aliquid per obscuritatem in captionem contineat, nullo pri- 
vato commodo, sed pro communi civium utilitate conscripta , r 
(Cap. Erit 2. d. 4). 

1 Idem factum est in Cone. Vaticano. 

2 Sed legibus totam Ecclesiam respicientibus, vel a Ro- 
mano Pontitice adprobatis, non autem statutis synodalibus 

3. — Vocantur canones regulae sive morum, sive 
-disciplinae, sive fidei. Sed in praxi, propritis, regulae di- 
sciplinae. Ipsi canones disciplinares respiciunt, vel 
-coniunctim vel separatim, a) fidem , defendendam, pro- 
movendam, conservandam; b) mores, accuratim de- 
terminantes generalia quaedam iuris divini praescripta, 
vel propria sanctione munientes praecepta et prohibi- 
tiones iuris item divini; c) liturgiam, accidentalia 
•cultus divini ordinantes, ad tutamen substantialium 
•eiusdem cultus, quae Deum habent auctorem; d) hie - 
rarchiam seu politiam sacram, ea quae iure divino non 
sunt determinata, pariter ordinantes, ut quaedam nor- 
mae, conditiones, relationes iurisdictionis ecclesiasticae* 


dioecesanis vel provincialibus aut regionalibus hodie vox 
canon applicatur. Unde ad illud Glossae in principio di- 
stinctionis 18: Episcopi bene possunt condere Canones epi- 
scopales, et Archiepiscopus provinciales , quia quilibet populus 
st quaelibet Ecclesia sibi potest statuere aliquod ius: et ad 
illud Abbatis in Cap . Canonum de Constitutionibus, ubi ge- 
neratim ait: Appellatione Canonis venit omnis Constitutio 
Ecclesiastica , respondet Benedictus XIV. de Syn. 1. 3. 3: 
Ita profecto res se haberet, si unice insistendum esset 
-vocis etymologiae, et grammaticali eiusdem significationi: 
at, si communem vocis acceptionem attendimus, praefatas 
-Constitutiones Canon es appellare prohibemur; usus quippe 
nunc communiter, et praecipue apud Doctores, invaluit, ut 
Canonis nomine solae denotentur Constitutiones, quae uni- 
versam obstringunt Ecclesiam, quales illae sunt, quae aut 
a Conciliis Generalibus, aut a Summo Pontifice promanant, 
quod pluribus tradit Fagnanus in Cap. Canonum statuta , 
num. 19. et seq. de Constitutionibus, notans simul ibid. 
num. 35. quod si statutum Episcopi a Papa confirmetur, et 
•extendatur ad totam Ecclesiam, tunc, utpote iam Pontifici 
.arrogatum, recte dicatur Canon 

Sic in Const. Officiorum , de prohibitione et censura 
librorum, VIII Kal. Febr. 1897 edita a Leone XIII, 
coniunctim habentur res fidei, v. g. art. 1-4; res mo- 
rum, v. g. in art. 9, 10; res liturgicae, v. g. in 
art. 18-20; res hierarchicas , v. g. in art. 23-37. Con- 
stitutio vero In suprema, de Missa pro populo, edita IV 
Id. Iunii 1882, liturgiam praecipue respicit. Decretum 
autem Vigilanti S. C. Concilii 25 Maii 1893, de 
turpi mercimonio stipendiarum Missarum, mores prae- 
sertim tuetur. 

4. — Theologiae scientia dicit propter quid: Cano- 
num dicit quid (S. Bonav.). 

5. — Canones oriuntur ex lege naturali (id.), et 
positiva divina. Intellige : iura naturalia et divina refe- 
runtur ad ius canonicum, tamquam principia genera- 
liora et superiora, quae legislator determinat et ap- 
plicat ad casus particulares. Insuper mysteria fidei 
pertinent ad ius canonicum non proxime et directe, sed 
per modum fundamenti. 

6. — Lex aeterna, ait Card. D’Annibale, Sum. TheoL 
Mor. I. 190, « est fons et origo universi iuris, nam 
ex ea profluit lex naturalis; a lege autem naturali 
initium et statum et normam capiunt omnes leges 
positivae. » — Unde toto coelo a veritate alieni exi- 
stunt magistratus illi politici, qui in legibus confi- 
ciendis independenter agunt a superioribus praeceptis. 

7. — Notio luris. — Ius derivatur a iussu, iubco r 
iubendo; vel a iusto, quia iuberi nequit nisi iustum; 
vel a iustitia; vel vulgari sermone, a voce diritto,de - 
recho, droit, latine dirigere, quia designat rectam di- 
rectionem. Dicendum tamen quod ius sumptum pro iusto- 
est obiectum iustitiae. 

8. — Ius sumitur pro lege, iurisprudentia, sen- 
tentia. indicio; pro loco in quo indicium redditur r 

pro re debita, pro titulo , etc. — Ius vocatur ab 
Ulpiano: Ars boni et aequi . « lus generale nomen 
est; Lex autem iuris est species. Ius autem est di- 
ctum, quia iustum est. Omne autem ius legibus et 
moribus constat ». (Cap. Ius generale 2. d. 1.). 

9. — Hic tamen ius communius sumitur pro legum 
collectione : unde lura idem sunt ac leges. Sic dicitur : 
Corpus luris Canonici , etc. 

10. — Ius est medium per quod intendimus iusti - 
fiam in societate. Ius importat quid iustum seu re- 
ctum secundum legem et rationem, et potentiam ex 
Beo in hominem derivatam. 

11. — Pius IX, Syll. 59, 61, damnavit sequentes pro- 
positiones: a) « Ius in materiali facto consistit, et om- 
nia hominum officia sunt nomen inane, et omnia hu- 
mana facta iqris vim habent. » b) « Fortunata facti 
iniustitia nullum iuris sanctitati detrimentum affert. » 
— Unde reiiciendum ius factorum consummatorum a 
liberalismi seu naturalismi et rationalismi sectatori- 
bus excogitatum. 

12. — Divisio luris. — Ius est: — I. Divinum vel 
humanum. — II. Ius divinum est naturale 1 vel po- 
sitivum. — III. Ius divinum positivum est vetus (Vetus 
Test.), vel novum (N. Testam.). — IV. Ius humanum 

1 Ius seu lex naturalis est “ ordinatio rationis, per sapien- 
tiam divinam facta, et per lumen rationis a Deo omnibus ma- 
nifestata, praecipiens ea, quae rectae rationi sunt consenta- 
nea, contraria prohibens, permittens indifferentia. — Dicen- 
dum ius naturale complecti omnia praecepta, seu principia 
moralia, quae evidentem habent honestatem necessariam ad 
rectitudinem morum, ita ut opposita moralem inordinationem 
seu malitiam evidenter contineant. „ (Schmalz., Diss. Proem., 
n. 54 et 57). Unde in Decreto Gratiani : “ Ius naturale est 
commune omnium nationum, eo quod ubique instinctu na- 

est ecclesiasticum , vel civile . 1 — V. Ius ecclesia- 
sticum seu canonicum dicitur etiam pontificium, sa- 
crum, divinum improprie (non quod vere divinum sit, 
sed quia continet quaedam ex S. Scriptura excerpta, et 
in Conciliis repetita, vel quia Canones gratia Spiritus 

turae, non constitutione aliqua habetur; ut viri et foeminae 
coniunctio, liberorum successio et educatio ; communis o- 
mnium possessio, et omnium una libertas, acquisitio eorum, 
quae, coelo, terra, marique capiuntur; item depositae rei, 
vel commendatae pecuniae restitutio, violentiae per vim 
repulsio. § L Nam hoc, aut si quid huic simile est, nun- 
quam iniustum, sed naturale aequumque habetur ,, (Gap. 
Ius naturale 7. d. 1). 

1 De legis naturalis et humanae genuinis notionibus et 
relationibus , haec docuit Leo XIII in Encyclica “ Libertas 
20 Iunii 1888: “ Cur homini lex necessaria sit, in ipso 
eius libero arbitrio, scilicet in hoc, nostrae ut voluntates a 
recta ratione ne discrepent, prima est caussa, tanquam in 
radice, quaerenda. Nihilque tam perversum praeposterumque 
dici cogitari ve posset quam illud, hominem, quia natura 
liber est, idcirco esse oportere legis expertem: quod si ita 
esset, hoc profecto consequeretur, necesse ad libertatem esse 
non cohaerere cum ratione: cum contra longe verissimum 
sit, idcirco legi oportere subesse, quia est natura liber. Isto 
modo dux homini in agendo lex est, eumdemque praemiis 
poenisque propositis ad recte faciendum allicit, a peccando 
deterret. Talis est princeps omnium lex naturalis , quae 
scripta est et insculpta in hominum animis singulorum, quia 
ipsa est humana ratio, recte facere iubens, et peccare vetans. 
Ista vero humanae rationis praescriptio vim habere legis 
non potest, nisi quia altioris est vox atque interpres ra- 
tionis, cui mentem libertatemque nostram subiectam esse 
oporteat. Vis enim legis cum ea sit, officia imponere et iura 
tribuere, tota in auctoritate nititur, hoc est in vera pote- 
state statuendi officia describendique iura, item poenis prae- 


Digitized by LjOOQle 



PROLEGOMENA 


9 


Sancti dictati sunt, vel quia sunt conclusiones dedu- 
ctae ex principiis legis divinae. Cfr. Schmalz. Diss. 
Proem.n. 231. Ad illud autem cap. Cum de diversis 2, 
de privil. 6. in sexto : « Cum de diversis mundi par- 
tibus multi confluant ad Sedem Apostolicam quasi ma- 

miisque imperata sanciendi : quae quidem omnia in homine 
liquet esse non posse, si normam actionibus ipse suis sum- 
mus sibi legislator daret. Ergo consequitur, ut naturae lex 
sit ipsa lex aeterna , insita in iis qui ratione utuntur, eosque 
inclinans ad debitum actum et finem , eaque est ipsa aeterna 
ratio, creatoris universumque mundum gubernantis Dei. — 
Ad hanc agendi regulam peccandique frenos singularia 
quaedam praesidia, Dei beneficio, adiuncta sunt, ad confir-* 
mandam hominis regendamque voluntatem aptissima. In 
quibus princeps est atque excellit divinae virtus gratiae; 
-quae cum mentem illustret, voluntatemque salutari con- 
stantia roboratam ad morale bonum semper impellat, expe- 
ditiorem efficit simulque tutiorem nativae libertatis usum. 
Ac longe est a veritate alienum, interveniente Deo, minus 
esse liberos motus voluntarios: nam intima in homine et 
cum naturali propensione congruens est divinae vis gratiae, 
quia ab ipso et animi et voluntatis nostrae auctore manat, 
a quo res omnes convenienter naturae suae moventur. 
Irnmo gratia divina, ut monet angelicus Doctor, ob hanc 
caussam quod a naturae opifice proficiscitur, mire nata atque 
apta est ad tuendas quasque naturas, conservandosque mores, 
vim, efficientiam singularum. 

“ Qua vero de libertate singulorum dicta sunt, ea ad 
homines civili inter se societate coniunctos facile transfe- 
runtur. Nam quod ratio lexque naturalis in hominibus sin- 
gulis, idem efficit in consociatis lex humana ad bonum com- 
mune civium promulgata. — Ex hominum legibus aliae in 
eo versantur quod est bonum malumve natura, atque alte- 
rum sequi praecipiunt, alterum fugere, adiuncta sanctione 
debita. Sed istiusmodi decreta nequaquam ducunt ab ho- 

trem: nos ad communem tam ipsorum, quam aliorum 
omnium commodum et profectum paterna sollicitudine 
intendentes, ut sit eis mora huiusmodi fructuosa, pro- 
vidimus, quod ibidem de cetero regatur, et vigeat 
stadium iuris divini et humani, canonici videlicet et 

minum societate principium, quia societas sicut humanam 
naturam non ipsa genuit, ita pariter nec bonum procreat 
naturae conveniens, nec malum naturae dissentaneum: sed 
potius ipsi hominum societati antecedunt, omninoque sunt 
a lege naturali, ac propterea a lege aeterna, repetenda, luris 
igitur naturalis praecepta, hominum comprehensa legibus, 
non vim solum habent legis humanae, sed praecipue illud 
‘multo altius multoque augustius complectuntur imperium, 
quod ab ipsa lege naturae et a lege aeterna proficiscitur. Et 
in isto genere legum hoc fere civilis legumlatoris munus 
est, obedientes facere cives, communi disciplina adhibita, 
pravos et in vitia promptos coercendo, ut a malo deterriti, 
id quod rectum est con sectentur, aut saltem offensioni no- 
xaeque ne sint civitati. — Alia vero civilis potestatis prae- 
scripta non ex naturali iure statim et proxime, sed longius 
et oblique consequuntur, resque varias definiunt, de quibus 
non est nisi generatim atque universe natura cautum. Sic 
suam conferre operam cives ad tranquillitatem prosperita- 
temque publicam natura iubet : quantum operae, quo pacto, 
quibus in rebus, non natura sed hominum sapientia con- 
stituitur. Iamvero peculiaribus hisce vivendi regulis pru- 
denti ratione inventis, legitimaque potestate propositis, lex 
humana proprii nominis continetur. Quae quidem lex ad 
finem communitati propositum cives universos conspirare 
iubet, deflectere prohibet : eademque quatenus pedissequa et 
consentiens est praescriptionibus naturae, ducit ad ea quae 
honesta sunt, a contrariis deterret. Ex quo intelligitur, 
omnino in aeterna Dei lege normam et regulam positam 
esse libertatis, nec singulorum dumtaxat hominum, sed etiam 
communitatis et coniunctionis humanae. — Igitur in ho- 

civilis »; respondendum cum doctissimo Wernz, 1.49: 
Ius ecclesiasticum dicitur « Ius divinum , et sensu 
stricto quidem, si ab ipso Deo immediate est consti- 
tutum aut ex institutione quadam divina necessario 
deducitur; sensu vero latiori, quatenus ab ecclesia- 
stica potestate divinitus instituta, ipso Spiritu Sancto 

minum societate libertas veri nominis non est in eo posita 
ut agas quod lubet, ex quo vel maxima existeret turba et 
confusio in oppressionem civitatis evasura ; sed in hoc, ut 
per leges civiles expeditius possis secundum legis aeternae 
praescripta vivere. Eorum vero qui praesunt, non in eo sita 
libertas est, ut imperare temere et ad libidinem queant, 
quod pariter flagitiosum esset et cum summa etiam reipu- 
blicae pernicie coniunctum; sed humanarum vis legum haec 
debet esse, ut ab aeterna lege manare intelligantur, nec 
quidquam sancire quod non in ea, veluti in principio uni- 
versi iuris, contineatur. Sapientissime Augustinus: Simul 
etiam te videre arbitror , in illa temporali (lege) nihil esse 
iustum atque legitimum quod non ex hac aeterna ( lege ) sibi 
homines derivarint. Si quid igitur ab aliqua potestate san- 
ciatur, quod a principiis rectae rationis dissideat, sitque 
rei publicae perniciosum, vim legis nullam haberet, quia nec 
regula iustitiae esset, et homines a bono cui nata societas 
est, abduceret. 

u Natura igitur libertatis humanae, quocumque in ge- 
nere consideretur, tam in personis singulis quam in con- 
sociatis, nec minus in iis qui imperant quam in iis qui 
parent, necessitatem complectitur obtemperandi summae 
cuidam aeternaeque rationi, quae nihil est aliud nisi aucto- 
ritas iubentis, vetantis Dei. Atque hoc iustissimum in ho- 
mines imperium Dei tantum abest ut libertatem tollat aut 
ullo modo diminuat, ut potius tueatur, ac perficiat. Suum 
quippe finem consectari et assequi, omnium naturarum est 
vera perfectio : supremus autem finis, quo libertas aspirare 
debet humana, Deus est. „ 

cooperante, conditur praesertim secundum aliquam 
praeformationem vel exemplum quoddam veteris Te- 
stamenti vel ad perfectiorem determinationem alicuius 
iuris a Deo solummodo quoad substantiam et in ge- 
nere, non quoad specialem quemdam modum, definiti 
v. g. lex de decimis ». 1 

13. — Notio luris Canonici. — Ius canonicum seu 
ecclesiasticum est complexio legum ab Ecclesia Christi 
per Episcopos , praesertim vero per Romanum Pon- 
tificem, sancitarum , quibus societatis christianae iura 
et officia determinantur, et fidelium actiones diri- 
guntur ad finem Ecclesiae proprium , i. e. ad vitam 
aeternam (Huguenin). Yel melius: Complexus legum 
sive a Deo sive ab ecclesiastica potestate latarum , 
quibus constitutio atque regimen et disciplina Ecclesiae 


1 Iuxta recentiores ius imprimis sumitur obieetive , estque: 
complexus plurium eiusdem speciei legum , seu legum quibus 
aliqua societas ordinatur , et dicitur ius praeceptivum; vel 
subiective , estque : potestas seu facultas alicuius rei faciendae, 
vel ab alio exigendae, et vocatur ius dominativum. — Iustitia 
sic dicta est, quia ius sistit ac statuit. Diversitatem signi- 
ficationis iuris, imo abusum nominis iuris , explanat Ange- 
licus 2. 2. q. 57. a. 1. ad 2. dicens: “ Consuetum est quod 
nomina a sui prima impositione detorqueantur ad alia si- 
gnificanda; sicut nomen medicinae impositum est primo 
ad significandum remedium quod praestatur infirmo ad sa- 
nandum : deinde tractum est ad significandam artem qua 
hoc fit. Ita etiam hoc nomen ius primo impositum est ad 
significandum ipsam rem iustam; postmodum autem est 
derivatum ad artem qua cognoscitur quid sit iustum ; et 
ulterius ad significandum locum in quo ius redditur, sicut 
dicitur aliquis comparere in iure ; et ulterius dicitur etiam 
quod ius redditur ab eo ad cuius officium pertinet iustitiam 
facere, licet etiam id quod decernit, sit iniquum. „ 

Catholicae ordinantur (Wernz); seu: Ius competens 
Ecclesiae ut societati perfectae (Cavaguis). Ius ca- 
nonicum et lus ecclesiasticum promiscue adhiberi 
solent. Ius ecclesiasticum dividi solet in publicum, 
quatenus respicit publicum statum et regimen totius 
Ecclesiae ; et privatum, quatenus de statu et regimine 
singulorum membrorum Ecclesiae agit. Nonnulli ius 
hoc privatum ius canonicum dicunt. 1 

14. — Obiectum iuris canonici sunt regulae qui- 
bus vita Ecclesiae tamquam societas visibilis regitur, 
seu actiones hominum baptizatorum quatenus ab externa 
potestate ecclesiastica ad iustitiam Christianam dirigi- 
biles existunt. 

15. — Necessitas luris Can. — « Nulli Sacerdotum 
liceat Canones ignorare, nec quidquam facere, quod Pa- 
trum possit regulis obviare. Quae enim a nobis res 

1 Cfr. Wernz I. 50, not. 25; et Cavagnis I. 24, ubi pru- 
denter dicitur : “ Quamvis ius ecclesiasticum publicum et 
privatum distinguantur, tamen sunt valde connexa etenim 
ius privatum supponit ius publicum ; neque enim leges iu- 
stas cognoscimus, nisi competentiam legislatoris circa su- 
biectum et obiectum potestatis dignoscamus. Hinc est et 
tractatores iuris privati, seu canonici, plura in mentem re- 
vocare praesertim de subiecto potestatis ecclesiasticae, et 
defendentes singula legum genera ab impugnationibus hete- 
rodoxorum aut neotericorum saepe in quaestionibus publici 
iuris circa competentiam Ecclesiae seu circa obiectum legis- 
lationis ingredi; hinc et nos in eo melius plures speciales 
quaestiones iuris publici prosequimur. Discrimen tamen est 
quod hi per accidens, et data occasione, haec exponunt; e 
contra in iure publico ex professo et ex ordine; hinc est 
etiam priorem disciplinam melius et communius dici ius ca- 
nonicum, quam privatum, quia omnia comprehendit quae 
canone lata sunt „. 

digne servabitur, si Decretalium norma constitutorum, 
pro aliquorum libitu, licentia populis permissa, fran- 
gatur? », ait Coelestin. Papa (cap. Nulli 4. d. 38). — 
Unde, ait Pirhing, « quantumque labor hic sit diffi- 
cultate ferreus, utilitate tamen est aureus. » 1 

16. — S. Antonin. dicit, leges canonicas esse supra 
omnes humanas leges; et Pignatellus docet, esse indi- 
gnum Theologi nomine , qui ius canonicum ignoret. 

17. — Imo, «legistam sine Canonibus imperfectum 
iudicem esse, et canonistam sine legibus nihil valere », 
ait De Luca. 

18. — Omnes igitur alumni Theologiam colentes 
debent tempestive Iuri canonico incumbere. « Rem 
igitur necessariam agit, ait Canisius, Theologiae stu- 
diosus, cum et sacrorum Canonum cognitionem suae 

1 “ Ignorantia mater cunctorum errorum, maxime in Sa- 
cerdotibus Dei vitanda est, qui docendi officium in populis 
susceperunt... Sciant igitur Sacerdotes Scripturas Sanctas et 
Canones, ut omne opus eorum in praedicatione et doctrina 
consistat : atque aedificent cunctos, tam fidei scientia, quam 
operum disciplina. „ (cap. Ignorantia 1. d. 88, e Cone. 
Tolet. IV). — Et Nicolaus I. (cap. Si decreta 2. d. 20) Photio 
scribebat: “ Si Decreta Romanorum Pontificum non habetis, 
de neglectu atque incuria estis arguendi. Si vero habetis et 
non observatis, de temeritate estis corripiendi et increpandi. „ 
Pius IX in Encyc. Inter multiplices 21 Martii 1853, ad Episc. 
Galliarum, vult ut clerici in seminariis ita instituantur, ut 
“ perfectam praecipue, solidamque theologicarum doctri- 
narum, ecclesiasticae historiae et sacrorum Canonum scien- 
tiam ex auctoribus ab hac Apostolica Sede probatis de- 
promptam consequi valeant „ . — Leo XIII in Encyc. Quod 
multum 22 Aug. 1886, ad Episc. Hungariae ait : “ Ad eas 
humanitatis artes, quibus adolescens aetas informari solet, 
adiungendae disciplinae sacrae et canonicae , cauto ut 
earum doctrina rerum sana sit, usquequaque incorrupta, 

professioni coniungit, eam aliquando in Ecclesiae usum 
et ornamentum traditurus. » 

19. — Quapropter improbandi Clerici qui canonicam 
facultatem negligunt, et a fortiori qui sive in re ca- 
nonica sive in sacra liturgia, etc. dubitantes de legi- 
timitate alicuius usus vel opinionis, fugiunt occasiones 
veritatem addiscendi, praecipue per notitiam Decre- 
torum recentiorum. Tales enim nullatenus dici possunt 
in bona fide, cum lucem timeant et nolint intelli- 
gere... 1 Id haud raro evenit in rebus liturgicis, quando 
quis admonitus, de aliquo novissimo decreto, contrario 
personali vel locali consuetudini, fugit ipsius decreti 
notitiam, quasi cogitans rem legitimari per voluntariam 
ignorantiam. 

cum Ecclesiae documentis penitus consentiens Et in 
laudatoria Epist. Doctoribus , ad P. Marianum De Luca, 
18 Oct. 1898, scribit: “ Quid enim Ecclesiae sit iuris, quae- 
que potestas, hac maxime tempestate quum omnia trans- 
versum aguntur, penitus nosse, non solum ad clerum at- 
tinet, verum etiam ceterorum refert, ut, sanctissimis legibus 
perducti, propositum aeternae beatitatis finem recte assequi 
contendant- „ — Cone. Prov. Yenet. an. 1859, p. 2. cap. 16, 
ubi de seminariis statuit: “ Sacrorum canonum scientiae, 
attentis maxime praesentium temporum adiunctis, sedulam 
navabunt operam; ut ecclesiasticae potestatis independen- 
tiam et ambitum mentis oculo perspiciant, totius sacrae 
iurisprudentiae oeconomiam perpendant, iura ac leges Ec- 
clesiae tueantur et apte interpretentur ac pro casibus oc- 
currentibus probe adplicare sciant 

1 Observantia Canonum. — Minus negligens in obser- 
vantia canonum erit qui gravissima haec monita ex sacris 
canonibus excerpta serio consideret, videlicet: 

a) Nullam differentiam esse inter illa Decreta quae in 
codice canonum habentur, Sedis Apostolicae Praesulum, et 
ca, quae prae multitudine vix per singula voluminum cor- 

20. — Finis luris Can. — Finis proximus luris 
Canonici est bonum spirituale Ecclesiae et fidelium, vel 
bonum vitae Christianae in actibus externis relucens; 
remotus vero est beatitudo aeterna. Insuper : I. Veram 

pora reperiuntur; cum omnia, et omnium decessorum suo- 
rum Decretalia constituta, atque Decretales epistolas, quas 
beatissimi Papae diversis temporibus ab urbe Roma dede- 
runt, venerabiliter fore suscipendas et custodiendas (cap. 
Si Romanorum 1. d. 69). 

b ) Sic omnes Apostolicae Sedis sanctiones accipiendae 
sunt, tanquarr^ ipsius divini Petri voce firmatae sint (cap. 
Sic omnes 2. d. 19). 

c) Enimvero, quia in speculum et exemplum sancta 
Romana Ecclesia, cui nos Christus praeesse voluit, propo- 
sita est, ab omnibus, quicquid statuit, quicquid ordinat* 
perpetuo, et irrefragabiliter observandum est (cap. Enim- 
vero 4. d. 19). 

d) Nulli fas est, vel velle vel posse transgredi Apo- 
stolicae Sedis praecepta, nec nostrae dispositionis ministe- 
rium, quod vestram sequi oportet charitatem. — Si ergo rui- 
nae suae dolore prostratus, quisquis Apostolicis voluerit con- 
traire decretis, nec locum deinceps inter Sacerdotes habeat* 
sed extorris a sancto ministerio fiat; nec de eius iudicio 
quisquam postea curam habeat, quoniam iam damnatus a 
sancta et Apostolica Ecclesia, ac auctoritate sua, de inobe- 
dientia, atque praesumptione a quoquam esse non dubi- 
tatur: quia maioris excommunicationis deiectione est abii- 
ciendus, cui sanctae Ecclesiae commissa fuerit disciplina* 
qui non solum praefatae sanctae Ecclesiae iussionibus pa- 
rere debuit, sed etiam aliis, ne praeterirent, insinuare. Sitque 
alienus a divinis et pontificalibus officiis, qui noluit prae- 
ceptis Apostolicis obtemperare (cap. Nulli fas est 5. d. 19)^ 

e) Quae ipsis Sacerdotibus necessaria sunt ad discen- 
dum, id est, liber Sacramentorum, Lectionarius, Antipho- 
narius, Baptisterium, Computus, Canon poenitentialis, Psal- 

Ecclesiae constitutionem intelligere. — II. Ut facilius 
fideles a malo divertant, et ad vitam aeternam facilius 
perveniant. — III. Inimicorum Ecclesiae fallacias vi- 
tare, et Ecclesiasticam dignitatem tueri. — IV. Et hodie, 


terium, Homiliae per circulum anni in Dominicis diebus, et 
singulis festivitatibus aptae. Ex quibus omnibus si unum 
defuerit, Sacerdotis nomen vix in eo constabit: quia valde 
periculosae sunt Evangelicae minae, quibus dicitur: Si caecus 
caeco ducatum praestet , ambo in foveam cadunt (cap. Quae 
ipsis 5 d. 38). 

f) Placuit, ut ordinandis Episcopis vel Clericis prius 
ab ordinatoribus suis decreta Conciliorum auribus eorum 
inculcentur ; ne se aliquid contra statuta Concilii fecisse 
poeniteat (cap. Placuit 7, d. 38). 

g) Nullus Episcopus propter opprobrium senectutis, vel 
nobilitatem generis a parvulis, vel minimis eruditis, si quid 
forte est utilitatis, aut salutis, inquirere negligat. Qui enim 
rebelliter vivit, et discere atque agere bona recusat, magis 
diaboli, quam Christi membrum esse ostenditur: et potius 
infidelis, quam fidelis esse monstratur (Cap. Nullus 16. 
d. 38). 

h) Quae ad perpetuam utilitatem generaliter instituta 
sunt, nulla commutatione varientur: nec ad privatum tra- 
hantur commodum, quae ad bonum sunt commune praefixa: 
sed manentibus terminis, quos constituerunt Patres, nemo 
iniuste usurpet alienum : sed intra fines proprios atque 
legitimos, prout quis valuerit in latitudine se exerceat cha* 
ritatis (cap. Quae ad 3. causa 25. q. 1). 

i) Nulli fas sit sine status sui periculo vel divinas con- 
stitutiones, vel Apostolicae Sedis decreta temerare : quia 
nos, qui potentissimi Sacerdotis administramus officia, ta- 
lium transgressionum culpa respiciet, si in causis desides 
fuerimus inventi: quia meminimus, quod timere debemus, 
qualiter comminetur Deus negligentiae Sacerdotum. Siqui- 
dem reatu maiori delinquit, qui potiori honore perfruitur: 

2 — Juris Can. 

fallacias etiam catholicorum liberalium, uti vocant, sive 
illorum qui veram iuris divini et humani notionem 
in multorum mentibus offuscarunt, omnibus patefacere, 
et e medio tollere. Nam eorum placita, quibus nulla de - 

et graviora facit vitia peccatorum sublimitas peccantium 
(cap. Nulli fas sit 4. causa 25. q. 1). 

j) Violatores canonum voluntarii graviter a sanctis Pa- 
tribus iudicantur: et a Sancto Spiritu (instinctu cuius ac 
dono dictati sunt) damnantur, quoniam blasphemare Spiri- 
tum Sanctum non incongrue videntur, qui contra eosdem 
sacros canones non necessitate compulsi, sed libenter, ut 
praemissum est, aliquid aut proterve agunt, aut loqui prae- 
sumunt, aut facere volentibus sponte consentiunt. Talis 
enim praesumptio manifeste unum genus est blaspheman- 
tium Spiritum Sanctum : quia, ut iam praelibatum est, con- 
tra eum agit, cuius nutu et gratia sancti canones editi sunt 
(cap. Violatores 5. causa 25. q. 1). 

k ) Prima salus est, rectae fidei regulam custodire, et a 
constitutis Patrum nullatenus deviare (cap. Prima 9. causa 
25. q. 1). 

l) Omnia decretalia, et cunctorum decessorum nostrorum 
constituta, quae de ecclesiasticis ordinibus et canonum pro- 
mulgata sunt disciplinis, ita a vobis, et ab omnibus Episcopis, 
ac cunctis generaliter Sacerdotibus custodiri debere manda- 
mus, ut si quis in illa commiserit veniam sibi deinceps 
noverit denegari (cap. Omnia 12. causa. 25. q. 1). 

m) Hac consona sanctis Patribus deffinitione sancimus, 
ut qui sacris nescit obedire canonibus, nec sacris admini- 
strare, nec communionem capere sit dignus altaribus (cap. 
Hac consona 13. causa 25. q. 1). 

n) Amputato totius usurpationis excessu, nullus debet 
praesumere quae sibi non videntur esse concessa. — Ea quae 
sunt ab Apostolis, eorum que successoribus instituta, nulla 
desidia negligantur, nulla dissensione violentur, nulla con- 
certatione turbentur (cap. Amputato 11. causa 25. q 2). 

terior pestis \ ut legitur in Epist. S. C. Cone, ad Or- 
•dinar. Nannet. 27 Feb. 1875, seu liberalismi pestis per- 
niciosissima (ita liberalismum vocavit Pius IX) totam 
fere Christianam rempublicam acerrimo pulsat bello ; 
ideoque valde necessaria est traditio notionum sanae 
iustitiae et legitimi iuris. 2 

4 “ Si cui phrasis isthaec ( quibus nulla deterior pestis ) 
parum arrideat quod nimis dura, meminisse dignetur, ad* 
precatur, pestis proprium esse, corpora quibus per infortu- 
nium adhaereat, inficere. Neque in rerum natura deterio- 
rem, magisque perniciosam inveniri pestem, quam quae 
praecaveri nequeat; quippe quae horrorifico morbi exuta 
aspectu, lenem induerit formam. Huic persimilem sese 
•exhibere catholicum liberalem, nemini ambigere fas est. 
Fraus eiusque nequitia horroris expertes sunt, dum specie 
recti vestiuntur: malae cogitationes eiusque omni aucto- 
ritati divinae humanaeque rebellio progressus indumentis 
•cooperiuntur; latrocinia ipsa et despoliationes nominibus 
appellantur novis, omnique turpitudine destitutis. Sub eius- 
modi specie, et his comitatus illecebris hodiernus libera- 
lismus animos inopinatos occupat, atque decipiendo cor- 
rumpit; fitque errorum omnium pessimus „ (Ephemer. Acta 
■S. Sedis , volum. 8, p. 614). 

2 De Liberalismo et Liberalismi gradibus agitur in 
Encyclica Leonis XIII Libertas , 20 Iunii 1888. Ex qua 
€onc. Plenar. Americae Latinae sequens fallaciarum Libe- 
ralismi compendium fecit art. 104-108: “ Ex naturalismo 
-omnia liberalismi placita derivantur. Revera, quo spectant 
in philosophia Naturalistae seu Bationalistae, eodem in re 
morali ac civili spectant Liberalismi fautores, qui posita a 
Naturalistis principia in mores actionemque vitae deducunt. 
Liberalismi sectatores in actione vitae nullam contendunt 
esse, cui parendum sit, divinam potestatem, sed sibi quemque 
esse legem : unde ea philosophia morum gignitur, quam in - 
dependentem vocant, quae sub specie libertatis ab obser- 

21. — Adminicula luris Can. — I. Humaniores lit- 
terae, quae mentem delectant studiosorum, et studia 
mirabiliter promovent, maioremque iuristis peritiam et 
externam auctoritatem praebent, nostris praesertim 

vantia divinorum praeceptorum voluntatem removens, infi- 
nitam licentiam solet homini dare. 

“ Pessimum Liberalismi genus et maxima libertatis per- 
versitas est imperium summi Dei funditus recusare atque 
omnem obedientiam prorsus exuere, in publicis vel etiam 
in privatis domesticisque rebus. Huic accedit eorum disci- 
plina. qui utique consentiunt subesse Deo oportere, sed leges 
fidei et morum, quas natura non capiat, ipsa Dei aucto- 
ritate traditas, audacter repudiant, vel saltem nihil esse 
aiunt, cur earum habeatur, praesertim publice in civitate, 
ratio. 

“ Huic tamquam generi subiecta est opinio duplex. Plures 
enim rempublicam volunt ab Ecclesia seiunctam et penitus 
et totam, ita ut in omni iure societatis humanae, in insti- 
tutis, moribus, legibus, rei publicae muneribus, institutione 
iuventutis, non magis ad Ecclesiam respiciendum censeant, 
quam si esset omnino nulla; permissa ad summum singulis 
civibus facultate, ut privatim, si libeat, dent religioni ope- 
ram. Igitur hoc perabsurdum admittunt, ut Ecclesiam civis 
vereatur, civitas contemnat. Alii, quominus Ecclesia sit, non 
repugnant, neque enim possent: ei tamen naturam iuraque 
propria societatis perfectae eripiunt, nec eius esse, conten- 
dunt, facere leges, iudicare, ulcisci, sed cohortari dumtaxat, 
suadere, regere sua sponte ac voluntate subiectos. Et vim 
potestatemque civilis principatus usque eo exaggerant, ut, 
sicut unam quamvis e consociationibus civium voluntariis. 
Dei Ecclesiam imperio ac ditioni reipublicae subiiciant- 
Multi denique rei sacrae a re civili distractionem non pro- 
bant ; sed tamen faciendum censent, ut Ecclesia obsequatur 
tempori, et flectat se atque accommodet ad ea, quae in 
administrandis imperiis hodierna prudentia desiderat. Quo- 
rum est honesta sententia, si de quadam intelligatur aequa 

temporibus. — II. Logica et metaphysica, imo tota 
Philosophia. — III. Ius gentium. — IV. Historia, per 
quam scire possumus quomodo maiores nostri leges ob- 
servarunt, et quando quaque occasione legislatores ec- 
clesiastici tales canones instituere. — V. Studium A A. 
qui canonicam scientiam collustrarunt . 1 

aratione, quae consistere cum veritate iustitiaque possit; ni- 
mirum ut, explorata spe magni alicuius boni, indulgentem 
Ecclesia sese impertiat, idque temporibus largiatur, quod, 
salva officii sanctitate, potest. Eius vero rei iudicium non 
privatorum, sed ipsius Ecclesiae eiusque supremi Capitis 
plane est. Verum secus est, si de rebus ac doctrinis ea sen- 
tentia intelligatur, quas demutatio morum ac fallax iudi- 
■cium contra fas invexerint. Nullum tempus vacare religione, 
veritate, iustitia potest: quas res maximas et sanctissimas 
eum Deus in tutela Ecclesiae esse iusserit, nihil est tam 
alienum, quam velle, ut ipsa quod vel falsum est vel iniu- 
stum dissimulanter ferat, aut in iis quae sunt religioni 
noxia conniveat — In epist. eiusdem Leonis XIII In ma~ 
ocimis, 11 Febr. 1901, ad Episc. Prov. Westmonasteriensis, 
legitur: “ Nimis est cognita pernicies, quae partim premit, 
partim impendet, ex opinionibus iis fallacissimis, quarum 
universum genus designari Catholicismi Liberalis appella- 
tione solet *. 

* Excellentia Iubis Ecclesiastici seu Canonici. — Ius Ca- 
nonicum dignitate et usu omnes scientias naturales longe 
superat. — Ius Canonicum “ non tamen est excellentius sacra 
Theologia „ (Reiffens), u nam haec, ait Maschat (proleg. 
n. 11), ex obiecto suo est altissima et eminentissima scien- 
tia, ac sapientia iudicans de principiis cuiuscumque scientiae 
inferioris, an veritatibus divinis conformia sint: e contra Ius 
•Canonicum vel est scientia subalternata sacrae Theologiae 
ex cuius fontibus sacri Canones desumpti sunt ; vel est quae- 
dam portio Theologiae. Moralis : ergo Ius Canonicum non 
praestat sacrae Theologiae. — Si tamen agatur de promo- 

22. — Notiores Canonistae, inter alios, notantur Bar- 
bosa, Gonzales Tellez, Fagnanus, Giraldi, Reiffenstuel r 
Petra, De Luca, Bened. XIY, L. Ferraris, Berardus,. 
Biganti,Lancellotti, Canisius, Gravina, Maschat, Pigna- 
telli, Schmalzgrueber, Cavallari, Devoti, Ferrarri, So- 
glia, Yecchiotti. AA. moderni, praecipue compendiorum 
institutionum Canonicarum, generatim non sequuntur 
antiquum ordinem seu Decretalium Gregorii IX, sed 
varia methodo difficilem Canonum scientiam ex- 
planant l . 

23. — Fontes seu loci luris Can. generaliori modo* 
sunt : I. Scriptura sacra, debitis adhibitis cautelis in 
legibus veteris Test. — II. Traditiones sive divinae,, 
sive humanae, et consuetudo. — III. Constitutionem 
Summorum Pontificum. — IV. Concilia. — Y. Sancti 
Ecclesiae Patres. — YI. Ius naturale. — VII. Ium 
civile per canones receptum. Nam « sicut humanae 
leges non dedignantur sacros canones imitari, ita et 
sacrorum statuta canonum Principum constitutionibus- 
adiuvantur » (Lucius III). 

24. — Strictiori tamen modo, fontes Iuris Canonici 
sunt: — I. Christus, tanquam fons originarius po- 
testatis Pontificis Romani, seu .fons primarius essendt 

tione ad dignitates, v. g. ad episcopatum, Canonista in 
locis non suspectis de haeresi praeferendus est puro Theologo; 
in locis vero haeresi infectis Theologus puro Canonistae, ut 
docent Felin. Abbas, et alii. Melior erit, si rectam utriusque- 
cognitionem habuerit. Hinc necessarium est, ut Canonista 
apprime imbutus sit sacra Theologia, ne in rebus divinis 
hallucinetur, sicut quosdam hallucinatos fuisse observarunt 
sapientissimi Theologi. * 

1 Tamen plures etiam ex modernis ordinem Decretalium 
iterum sequuntur. Utraque methodus sua habet commoda et 
incommoda. 

iuris canonici. — II. Papa, tanquam fons constitu- 
tivus et causa efficiens seu causa proxima , sive, ut 
alii dicunt, fons secundarius essendi . — III. Collectio 
legum ecclesiasticarum, tamquam fons cognoscendi . 
— Addi iterum potest Consuetudo, quatenus debitis 
vestita conditionibus, ex auctoritate Pontificis Maximi, 
aliquibus legibus derogat vel ius quoddam inducit. — 
Ergo toto cordis affectu verboque et opere diligamus 
Christum, Papam filiali devotione veneremur, Leges 
Ecclesiae religiose servemus, ne in nobis vacuum sit et 
inane studium luris Canonici. 

Art. II. De Principiis luris. 

25. — Ius divinum in Gratiani decreto appellatur 
Fas, i. e. aequum et licitum sua natura. Ita can. 1. d. 
ubi legitur: « Omnes leges aut divinae sunt, aut 
humanae. Divinae natura, humanae moribus constant : 
ideoque hae discrepant, quoniam aliae aliis gentibus 
placent. § I. Fas, lex divina est: Ius, lex humana. 
Transire per agrum alienum fas est, ius non est » 
(Cap. Omnes 1. d. 1.). De quo canone ibid. scribit 
Gratianus: « Ex verbis huius auctoritatis evidenter 
datur intelligi, in quo differant inter se lex divina et 
humana, cum omne quod fas est, nomine divinae vel 
naturalis legis accipiatur: nomine vero legis huma- 
nae, mores ipso iure conscripti et traditi intelligantur, 
§ I. Est autem ius generale nomen, multas sub se 
continens species ». — Remque illustrat S. Th. 22. 
q. 57. a. 1. ad 3 dicens: « Quia iustitia aequalita- 
tem importat, Deo autem non possumus aequivalens 
recompensare, inde est quod iustum secundum per- 
fectam rationem non possumus reddere Deo; et pro- 

pter hoc non dicitur proprie ius lex divina, sed fas, 
quia videlicet sufficit Deo ut impleamus quod pos- 
sumus. Iustitia tamen ad hoc tendit ut homo, quan- 
tum potest, Deo recompenset, totaliter animam ei su- 
biiciens. » 

26. — Non est potestas, nisi a Deo (Rom. 13). Unde 
a) « In temporali lege nihil est iustum quod non ex 
lege aeterna homines sibi derivaverint. » (S. Aug. 1. 
1 de lib. arb. c. 5). — b) « Verum si reipublicae 
leges aperte discrepent cum iure divino, si quam Ec- 
clesiae imponant iniuriam, aut iis quae sunt de re- 
ligione, officiis contradicant, vel auctoritatem Iesu 
Christi in Pontifice maximo violent, tum vero resistere 
officium est, parere scelus: idque cum ipsius reipu- 
blicae iniuria coniunctum, quia peccatur in rem- 
publicam quidquid in religione delinquitur. Rursus 
autem apparet quam sit illa seditionis iniusta crimi- 
natio : non enim abiicitur principi legumque latoribus 
obedientiae debita: sed ab eorum voluntate in iis 
dumtaxat praeceptis discreditur, quorum ferendorum 
nulla potestas est, quia cum Dei iniuria teruntur, 
ideoque vacant iustitia, et quidvis potius sunt quam 
leges. Nostis, Venerabiles Fratres, hanc esse ipsissi- 
mam beati Pauli Apostoli doctrinam : qui cum scripsis- 
set ad Titum, monendos Christianos principibus et 
potestatibus subditos esse , dicto obedire, illud statim 
adiungit, ad omne opus bonum paratos esse: quo pa- 
lam fieret, si leges hominum contra sempiternam le- 
gem Dei quicquam statuant, rectum esse non parere. 
Similique ratione princeps Apostolorum iis qui liber- 
tatem praedicandi Evangelii sibi vellent eripere, forti 
atque excelso animo respondebat : si iustum est in 
conspectu Dei , vos potius audire, quam Deum , indi- 
cate : non enim possumus quae vidimus et audivimus , 

non loqui » (Leo XIII. Enc. Sapientiae Christianae, 
10 Ian. 1890) ‘. 

27. — Ergo illa merito dicitur bene ordinata Res- 
publica, in qua cives magistratibus, magistratus le- 
gibus, et leges parent aeternae legi Dei : et in Repu- 
blica atheorum et materialistarum, potius bruta vis 
quam verum ius regnare solet. « Principum autem et 
subditorum animi, mutuis officiis et iuribus, secun- 
dum catholicam doctrinam ac praecepta, ita devin- 
ciuntur, ut et imperandi temperetur libido, et obe- 
dientiae ratio facilis, firma et nobilissima efficiatur. 
Sane Ecclesia subiectae multitudini apostolicum prae- 
ceptum iugiter inculcat: Non est potestas nisi a Deo; 
quae autem sunt , a Deo ordinata sunt . Itaque , qui 
resistit potestati , Dei ordinationi resistit: qui autem 
resistunt, ipsi sibi damnationem acquirunt Atque 
iterum necessitate subditos esse iubet non solum pro- 
pter iram , sed etiam propter conscientiam ; et omnibus 
debita reddere, cui tributum tributum , cui vectigal 
vectigal , cui timorem timorem , cui honorem honorem 
(Rom. 13). Siquidem qui creavit et gubernat omnia, 
provida sua sapientiae disposuit, ut infima per media, 
media per summa ad suos quaeque fines perveniant » 
(Leo XIII. Enc. Quod Apostolici, 28 Dee. 1878). 

1 Et alibi: “ Una illa hominibus causa est non parendi, 
si quid ab iis postuletur quod cum naturali aut divino iure 
aperte repugnet : omnia enim in quibus naturae lex vel 
Dei voluntas violatur, aeque nefas est imperare et facere... 
Neque tamen est cur abiecisse obedientiam, qui ita se gerant, 
arguantur ; etenim, si principum voluntas cum Dei pugnat 
voluntate et legibus, ipsi potestatis suae modum excedunt, 
iustitiamque pervertunt : neque eorum tunc valere potest 
auctoritas, quae, ubi iustitia non est, nulla est ,, (Leo XIII, 
Enc. Diuturnum , 29 Iun. 1881). 

28. — Ergo damnanda indifferentia politica quoad 
cultum divinum , a liberalismi sectatoribus hodie tam 
decantata. — Ergo damnandum principium atheismi 
Status . — Ergo damnandae constitutiones Statuum 
nullum ius divinum agnoscentes. « Civitates non pos- 
sunt, citra scelus, gerere se tamquam si Deus omnino 
non esset, aut curam religionis velut alienam nihilque 
profuturam abiicere, aut adsciscere de pluribus gene- 
ribus indifferenter quod libeat... Sanctum igitur oportet 
apud principes esse Dei Nomen; ponendumque in 
praecipuis illorum officiis religionem gratia complecti* 
benevolentia tueri, auctoritate nutuque legum tegere* 
nec quidpiam instituere aut decernere, quod sit eius 
incolumitati contrarium. Id et civibus debent, quibus 
praesunt... Civilem igitur societatem communi utili- 
tati natam, in tuenda prosperitate reipublicae necesse 
est sic consulere civibus, ut obtinendo adipiscendoque 
summo illo atque incommutabili bono quod sponte 
appetunt, non modo nihil importet unquam incom- 
modi, sed omnes, quascumque possit, opportunitates 
afferat. Quarum praecipua est, ut detur opera reli- 
gioni sancte inviolateque servandae, cuius officia ho- 
minem Deo coniungunt » (Leo XIII. Enc. Immortale 
Dei, 1 Nov. 1885). Igitur indifferentismus civilis per- 
absurdum est deliramentum et pessima machinatio 
contra vel ipsam civilem conditionem. « Curam vero 
de religione publice adhibere nullam, et in rebus ci- 
vicis ordinandis, gerendis, Deum nihilo magis respi- 
cere, quam si omnino non esset, temeritas est ipsis 
ethnicis inaudita; quorum in animo sensuque erat 
sic penitus affixa, non solum opinio deorum, sed re- 
ligionis publicae necessitas, ut inveneri urbem facilius 
sine solo, quam sine Deo posse arbitrarentur... Igitur 
quemadmodum singuli pie Deum sancteque colere ipsa 

naturae voce admonemur, propterea quod vitam et 
bona, quae comitantur vitae, a Deo accepimus, sic 
eandem ob causam populi et civitates. Idcirco qui so- 
lutam omni religionis officio civilem communitatem 
volunt, perspicuum est non iniuste solum, sed etiam 
indocte absurdeque facere » (Leo XIII. Enc. Humanum 
genus , 20 April. 1884). — Ergo merito damnatae (SylL 
3, 56) sequentes prop.: a) « Humana ratio, nullo prorsus 
Dei respectu habito, unicus est veri et falsi, boni et 
mali arbiter, sibi ipsi est lex, et naturalibus suis vi- 
ribus ad hominum ac populorum bonum curandum suf- 
ficit. » b) « Morum leges divina haud egent sanctione ; 
minimeque opus est ut humanae leges ad naturae ius 
conformentur, aut obligandi vim a Deo accipiant» » 

29. — Ex lure naturali ope rationis effectum est Ius 
Gentium, quod est: ipsum ius naturale non singulis ho- 
minibus, sed populis, gentibus, imperiis, eorumque prin- 
cipibus, accommodatum pro mutuo commercio, mutuis- 
que imperiorum commodis (Ferrari); vel complexio 
iurium et obligationum , quae inter diversas gentes 
quasi ab ipsa natura constituta sunt. Unde de lure 
Gentium in genere notat Angelicus 1. 2. q. 95. a. 
4. ad 1 : « Ius gentium est quidem aliquo modo na- 
turale homini, secundum quod est rationalis, in quan- 
tum derivatur a lege naturali per modum conclusio- 
nis, quae non est multum remota a principiis, unde 
de facili in huiusmodi homines consenserunt » 1 * * 4 . 

30. — Ex Gratiano ad Ius Gentium revocantur 


1 Ius gentium, ut contradistinctum a i ure naturali, et 

prout illud mere positivum et quidem mere humanum est, de- 

finiri potest, esse id, quod exigentibus necessitatibus et utili- 

tatibus, suadentibus usu et moribus omnium aut fere omnium 
gentium, introductum est (Schmalz.: Diss. Proem. n. 132). 

sedium hostilium seu vacantium occupatio, aedifi- 
catio, munitio ; bella, captivitates, servitutes, postli- 
minia, foedera, paces, induciae, legatorum non violan^ 
dorum religio, et connubia inter alienigenas prohibita, 
scilicet inter Christianum et gentilem, aut iudaeam, 
aut haereticam l . 

31, — Ecclesia potuit quaedam veteris Legis ludi- 
cialia praecepta suscitare, modo non essent praefigu- 
rativa venturi Messiae ; nam, adveniente sole veritatis, 
non potest amplius existere umbra et figura. Unde 
nonnulla ex illis praeceptis sub ipsa Lege evangelica 
conservata sunt, scilicet quaedam matrimonii impedi- 
menta, decimae, ieiunia, etc. Non vero , ut ait S. Leo, 
legalibus nos omnibus subiicimus ; sed utilitatem con- 
tinentiae quae Christi Evangelio servit , amplectimur. 
Caietanus contra alios docet etiam nonnulla prae- 
cepta coeremonialia suscitari seu observari posse, 
dummodo non observarentur tanquam habentia vim 
obligandi ex veteris legis institutione 2 . 

* Textus sic iacet: 14 Ius gentium est sedium occupatio, 
aedificatio, munitio; bella, captivitates, servitutes, postli* 
mina, foedera, paces, induciae, legatorum non violandorum 
religio, connubia inter alienigenas prohibita. § I. Hoc inde 
ius gentium appellatur, quia ea iure omnes fere gentes 
utuntur „ (Cap. Ius gentium 9. d. 1). 

* D. Thomas, 1. 2. q. 104. a. 3, mentem suam ita exponit: 
“ ludicialia praecepta non habuerunt perpetuam obliga- 
tionem, sed sunt evacuata per adventum Christi ; aliter ta- 
men quam caeremonialia. Nam caeremonialia adeo sunt 
evacuata, ut non solum sint mortua, sed etiam mortifera 
observantibus post Christum maxime post Evangelium di- 
vulgatum. Praecepta autem iudicialia sunt quidem mortua, 
non habent vim obligandi, non tamen sunt mortifera : quia 
si quis princeps ordinaret in regno suo illa iudicialia obser- 


Digitized by LjOOQle 



PROLEUOMENA 


29 


32. — Potestas ferendi leges competit soli auctori- 
tati iurisdictionem habenti cum praeeminentia ; auctori- 
tas autem non est numeri et materialium virium summa r 
ut volunt socialistae; sed imperium superiori compe- 
tens (Cfr. Syllab. prop. 60). 1 

vari, non peccaret, nisi forte hoc modo observarentur vel 
observari mandarentur, tanquam habentia vim obligandi ex 
veteris Legis institutione; talis enim intentio observandi 
esset mortifera. Et huius differentiae ratio potest accipi ex 
praemissis (art. praec.). Dictum est enim quod praecepta 
caeremonialia sunt figuralia primo et per se, tanquam in- 
stituta principaliter ad figuranda Christi mysteria ut fu- 
tura; et ideo ipsa observatio eorum praeiudicat fidei veri- 
tati, secundum quam confitemur illa mysteria iam esse 
completa. Praecepta autem iudicialia non sunt instituta ad 
figurandum, sed ad disponendum statum illius populi, qui 
ordinabatur ad Christum; et ideo, mutato statu illius po- 
puli, Christo iam veniente, iudicialia praecepta obligatio- 
nem amiserunt ; lex enim fuit paedagogus ducens ad Chri- 
stum, ut dicitur Gal. III. Quia tamen huiusmodi iudicialia 
praecepta non ordinantur ad figurandum, sed ad aliquid 
faciendum, ipsa eorum observatio absolute non praeiudicat 
fidei veritati; sed intentio observandi tanquam ex obliga- 
tione legis praeiudicat veritati fidei : quia per hoc haberetur 
quod status prioris populi adhuc duraret, et quod Christua 
nondum venisset „. 

1 Varia bx Corpore Iuris Canonici de diversis legibus : a) In 
istis temporalibus legibus, quamquam de his homines iudi- 
cent, cum eas instituunt: tamen cum fuerint institutae et 
firmatae, non licebit iudici de ipsis iudicare, sed secundum 
ipsas (cap. In istis 3. d. 4). 

b) Moyses genti Hebraeae primus omnium divinas leges 
sacris literis explicavit. Phoroneus Rex Graecis primus leges 
iudiciaque constituit. Mercurius Trismegistus primus leges 
Aegyptiis tradidit. Solon primus leges Atheniensibus dedit. 

33. — «Ius» dictum «novum» (seuliberalismus), a 
multis hodie decantatum, nullo pacto potest aut poterit 
veram populorum prosperitatem promovere. Unde, resti- 
tuendus salutaris religionis catholicae influxus in civi- 
tatum legislatione. « Permultis sane placuit (ait 

Lycurgus primus Lacedaemoniis iura ex Apollinis aucto- 
ritate confinxit. Numa Pompilius, qui Romulo successit in 
regno, primus leges Romanas edidit. Deinde, cum populus 
seditiosos magistratus ferre non posset, Decemviros legibus 
scribendis creavit, qui leges ex libris Solonis in Latinum 
sermonem translatas, XII tabulis exposuerunt (cap. Moyses 
1. d 7). 

c) Sana quippe ratio etiam exemplis anteponenda est : 
cui quidem et exempla concordant: sed illa, quae tanto 
digniora sunt imitatione, quanto excellentiora pietate (cap. 
Sana 11. d. 9). — Quibus verbis addit Gratianus: “ Cum ergo 
in naturali iure nihil aliud praecipiatur, quam quod Deus 
vult fieri ; nihilque vetetur quam quod Deus prohibet fieri ; 
denique cum in canonica scriptura nihil aliud, quam in di- 
vinis legibus inveniatur; divinae vero leges natura consi- 
stant, patet, quod quaecumque divinae voluntati, seu ca- 
nonicae scripturae contraria probantur, eadem et naturali 
iuri inveniuntur adversa. Unde quaecumque divinae volun- 
tati, seu canonicae scripturae, seu divinis legibus post- 
ponenda censentur, eisdem naturale ius praeferri oportet. „ 

d) Non quod Imperatorum leges (quibus Ecclesia utitur 
contra haereticos, saepe contra tyrannos, atque contra pra- 
vos quosque defenditur) dicamus penitus renuendas, sed 
quod eas Evangelicis, Apostolicis, atque Canonicis decretis 
{quibus postponendae sunt) nullum posse inferre praeiu- 
dicium asseramus (cap. Lege Imperatorum 1. d. 10). 

e) Certum est, hoc rebus vestris esse salutare, ut cum 
de causis Dei agitur, iuxta ipsius constitutionem, regiam 
voluntatem Sacerdotibus Christi studeatis subdere, non 
praeferre, et sacrosancta per eorum Praesules potius discere. 

Leo XIII, Enc. Immortale Dei) civilem vivendi disci- 
plinam aliunde petere, quam ex doctrinis, quas Ecclesia, 
catholica probat. Immo postremo hoc tempore novum , 
ut appellant ius, quod inquiunt esse velut quoddam 
adulti iam saeculi incrementum, progrediente libertate 
partum, valere ac dominari passim coepit. Sed quam- 
tumvis multa multi periclitati sunt, constat, repertam 
numquam esse praestantiorem constituendae temperan- 
daeque civitatis rationem, quam quae ab evangelica 
doctrina sponte efflorescit. » 

34. — Ecclesia est libera et perfecta societas l . 
— Etenim est in se completa, habens in semetipsa media 

•quam docere; Ecclesiasticam formam sequi, non huic hu- 
manitus sequenda iura praefigere, neque eius sanctionibus 
velle dominari, cuius clementiae Deus voluit tuae piae de- 
votionis colla submittere: ne, dum mensura coelestis dispo- 
sitionis exceditur, eatur in contumeliam disponentis (cap. 
Certum , 3. d. 10). 

f) Constitutiones contra canones, et decreta Praesulum 
Romanorum, vel bonos mores, nullius sunt momenti (cap. 
Constitutione 4. d. 10). 

g) Imperium vestrum suis publicae rei quotidianis ad- 
ministrationibu8 debet esse contentum, non usurpare quae 
Sacerdotibus Domini solum conveniunt (cap. Imperium 5. 
d. 10). 

h) Canonum statuta custodiantur ab omnibus. Et nemo 
in actionibus vel iudiciis Ecclesiasticis suo sensu, sed eorum 
auctoritate ducatur (Cap. Canonum 1. lib. 1, tit. 2). 

i) Ne innitaris prudentiae tuae. Prudentiae suae inni- 
titur, qui ea, quae sibi agenda vel dicenda videntur, Patrum 
decretis praeponit (Cap. Ne innitatis 5. lib. 1. tit. 2). 

1 Haec societas, quamvis ex hominibus constet, non 
secus ac civilis communitas, tamen propter finem sibi 
constitutum, atque instrumenta, quibus ad finem contendit, 
supernaturalis est et spiritualis: atque idcirco distinguitur 


Digitized by LjOOQle 



32 


PROLEGOMENA 


ad proprii finis assecutionem sufficientia. — Ergo, habet 
legiferam potestatem, seu ius strictum exigendi a suis 
membris quidquid necessarium est ad finem suum con- 
sequendum. — Ergo, cum finis Ecclesiae sit superna- 
turalis, et potestas eius suprema, sequitur nullam hu- 
manam potestatem Ecclesiae libertatem, iura, praero- 
gativas, etc., impedire aut minuere posse. — Ergo, 
omnes qui baptismum susceperunt Ecclesiae subiiciun- 
tur, etiamsi agatur de haereticis et schismaticis, qui 
sunt filii rebelles, quos Ecclesia compellere potest* 
Cfr. Epist. Pii VII Etsi fraternitatis 8 Oct. 1803. 

35. — Regimen Ecclesiae est monarchicum. — Per- 
fecta enim regiminis forma per se 1 est monarchia, quae 

ac differt a societate civili: et, quod plurimum interest 
societas est genere et iure perfecta, cum adiumenta ad in- 
columitatem actionemque suam necessaria, voluntate bene- 
ficioque Conditoris sui, omnia in se et per se ipsa possideat. 
Sicut finis, quo tendit Ecclesia, longe nobilissimus est, ita 
eius potestas est omnium praestanti^sima, neque imperia 
civili potest haberi inferior, aut eidem esse ullo modo 
obnoxia * (Leo XIII Enc. Immortale Dei , 1 Nov. 1885). 

1 Dicitur per se, ne excludantur defectus et abusus qui 
etiam in civili monarchia facile haberi solent. Unde de 
regis institutione in veteri Lege scribit idem Angelicus, 1. 2. 
q. 105. a. 1. ad 2: “ Regnum est optimum regimen populi, 
si non corrumpatur. Sed propter magnam potestatem quae 
regi conceditur, de facili regnum degenerat in tyrannidem, 
nisi sit perfecte virtus eius cui talis potestas conceditur: 
quia non est tyisi virtuosi bene ferre bonas fortunas , 
ut Philosophus dicit. Perfecta autem virtus in paucis inve- 
nitur; et praecipue Iudaei crudeles erant, et ad avaritiam 
proni; per quae vitia maxime homines in tyrannidem de- 
cidunt. Et ideo Dominus a principio eis regem non insti- 
tuit cum plena potestate, sed iudicem et gubernatorem in 
eorum custodiam; sed postea regem ad petitionem populi 

Dei absolutissimum providentis regimen imitatur. Unde 
Angelicus, c. Gentil. 4. 74 : « Optimum regimen mul- 
titudinis est, ut regatur per unum; quod patet ex 
fine regiminis, qui est pax. Pax enim et unitas sub- 
ditorum est finis regiminis. Unitatis autem congruen- 
tior causa est unus, quam multi. » Et haec forma 
in Ecclesia viget, a Christo constituta. 

36. — Ergo, errant aliqui Protestantes dicentes , 
regimen Ecclesiae esse democraticum ; ideoque errant 
dicentes cum Richerio, Christum contulisse supremam 
potestatem ecclesiasticam Christiano populo imme- 
diate. Item falsum est, regimen Ecclesiae esse ari- 
stocraticum , ut alii ex Protestantibus contendunt. 
Nam ipsi Apostoli subiecti fuerunt Petro, ex Christi 
institutione. Insuper exercitium episcopalis auctoritatis 
a Rom. Pontifice pendet, et omnes Episcopi pasci de- 

quasi indignatus concessit, ut patet per hoc quod dixit ad 
Samuel: Non te abiecerunt, sed me, ne regnem super eos . 
Instituit tamen a principio circa regem instituendum, primo 
quidem modum eligendi, in quo duo determinavit, ut scilicet 
in eius electione expectarent iudicium Domini, et non fa- 
cerent regem alterius gentis : quia tales reges solent parum 
affici ad gentem cui praeficiuntur, et per consequens non cu- 
rare de ea. Secundo ordinavit circa reges institutos, qua- 
liter deberent se habere quantum ad seipsos, ut scilicet 
non multiplicarent currus et equos, neque uxores, neque 
etiam immensas divitias ; quia ex cupiditate horum principes 
ad tyrannidem declinant, et iustitiam derelinquunt. Instituit 
etiam qualiter se deberent habere ad Deum ; ut scilicet 
semper legerent, et cogitarent de lege Dei, et semper es- 
sent in Dei timore et obedientia. Instituit etiam qualiter 
se haberent ad subditos suos, ut scilicet non superbe eos 
contemnerent, aut opprimerent, neque etiam a iustitia de- 
clinarent „. Vid. alia infra n. 275. 

3 — luris Can. 

bent a Petro. Igitur errarunt Gallicani dicentes Chri- 
stum toti Collegio Apostolorum supremam potestatem 
ecclesiasticam immediate contulisse. Uterque error 
damnatur hisce verbis Cone. Vatican., Const. Pastor 
retemus (in prine.) : « Ut vero episcopatus ipse unus 
et indivisus esset, et per cohaerentes sibi invicem sa- 
cerdotes credentium multitudo universa in fidei et 
communionis unitate conservaretur ; Christus, beatum 
Petrum ceteris Apostolis praeponens, in ipso instituit 
perpetuum utriusque unitatis principium ac visibile 
fundamentum, super cuius fortitudinem aeternum ex- 
trueretur templum, et Ecclesiae coelo inferenda subli- 
mitas in huius fidei firmitate consurgeret ». Et quo- 
niam « uni Simoni Petro contulit Iesus, post suam 
resurrectionem, summi pastoris et rectoris iurisdictio- 
nem in totum suum ovile, dicens: Pasce agnos meos: 
pasce oves meas » (ibid. cap. 1); errant qui dicunt 
« beatum Petrum Apostolum non esse a Christo Do- 
mino constitutum Apostolorum omnium principem et 
totius Ecclesiae militantis visibile caput ; vel eumdem 
honoris tantum, non autem verae propriaeque juris- 
dictionis primatum ab eodem Domino nostro Iesu 
Christo directe et immediate accepisse » (Ibid.) l . 

1 Ad devitandas dissensiones et falsas interpretationes 
circa notionem popularis beneficentiae , quae appellatione 
Deinocratiae Christianae etiam distingui solet, prae oculis 
habeatur Leonis XIII En cyclica Graves de communi, 18 lan. 
1901, ex qua sequentia excerpere liceat: “ Sic igitur, Ecclesiae 
auspiciis, quaedam inter catholicos tum coniunctio actionis 
tum institutorum providentia inita est in praesidium plebis, 
tam saepe non minus insidiis et periculis quam inopia et 
laboribus circumventae. Quae popularis beneficentiae ratio 
nullA quidem propria appellatione initio distingui consuevit: 
socialismi Christiani nomen a nonnullis invectum et derivata 

37. — Cum autem in monarchia perfecta omnes 
sublidantur uni , sequitur omues fideles, sive clericos 
sive laicos, sive Episcopos sive sacerdotes, tum se- 
paratim tum collective sumptos, subiici uni Christi 
Vicario, Komano Pontifici, universi orbis Christiani 

ab eo haud immerito obsoleverunt. Eam deinde pluribus 
iure nominare placuit actionem Christianam popularem . Est 
etiam ubi, qui tali rei dant operam, sociales christiani vo- 
cantur: alibi vero ipsa vocatur democratia christiana, ac 
democratici christiani qui eidem dediti; contra eam quam 
socialistae contendunt democratiam socialem . — Iamvero e 
binis rei significandae modis postremo loco allatis, si non 
adeo primus sociales christiani , alter certe, democratia chri- 
stiana, apud bonos plures offensionem habet, quippe cui 
ambiguum quiddam et periculosum adhaerescere existiment. 
Ab hac enim appellatione metuunt, plus una.de causa: vi- 
delicet, ne quo obtecto studio popularis civitas foveatur, 
vel ceteris politicis formis praeoptetur; ne ad plebis com- 
moda, ceteris tamquam semotis rei publicae ordinibus, Chri- 
stianae religionis virtus coangustari videatur: ne denique 
sub fucato nomine quoddam lateat propositum legitimi 
cuiusvis imperii, civilis, sacri, detrectandi. — Qua de re 
quum vulgo iam nimis et nonnunquam acriter disceptetur, 
monet conscientia officii ut controversiae modum impona- 
mus, definientes quidnam sit a catholicis in hac re sentien- 
dum: praetera quaedam praescribere consilium est, quo am- 
plior fiat ipsorum actio, multoque salubrior civitati eveniat. 

“ Quid democratia socialis velit, quid velle Christianam 
oporteat, incertum plane esse nequit. Altera enim, plus mi- 
nusve intemperanter eam libeat profiteri, usque eo pravitatis a 
multis compellitur, nihil ut quidquam supra humana reputet; 
corporis bona atque externa consectetur, in eisque captandis 
fruendis hominis beatitatem constituat. Hinc imperium 
penes plebem in civitate velint esse, ut, sublatis ordinum 
gradibus aequatisque civibus, ad bonorum etiam inter eos 

Duci, Patri et Legislatori. Ergo sola auctoritas apo- 
stolica requiritur et sufficit ad sanctionem legum et ca- 
nonum Ecclesiae. Unde Cone. Vaticanum, Const. Pastw • 
aeternus cap. 3, anathematizavit dicentes: « Koma- 
num Pontificem habere tantummodo officium inspe- 

aequalitatem sit gressus: hinc ius dominii delendum: et 
quidquid fortunarum est singulis, ipsaque instrumenta vitae, 
communia habenda. At vero democratia Christiana, eo ni- 
mirum quod Christiana dicitur, suo veluti fundamento, po- 
sitis a divina fide principiis niti debet, infimorum sic pro- 
spiciens utilitatibus, ut animos ad sempiterna factos con- 
venienter perficiat. Proinde nihil sit illi iustitia sanctius; 
ius potiundi possidendi iubeat esse integrum ; dispares 
tueatur ordines, sane proprios bene constitutae civitatis ; 
eam demum humano convictui velit formam atque indolem 
esse, qualem Deus auctor indidit. Liquet igitur democratiae 
socialis et Christianae communionem esse nullam: eae nempe 
inter se differunt tantum, quantum socialismi secta et pro- 
fessio Christianae legis. 

“ Nefas autem sit Christianae democratiae appelationem 
ad politica detorqueri. Quamquam enim democratia , ex ipsa 
notatione nominis usuque philosophorum, regimen indicat 
populare; attamen in re presenti sic usurpanda est, ut, 
omni politica notione detracta, aliud nihil significatum 
praeferat, nisi hanc ipsam beneficam in populum actionem 
Christianam. Nam naturae et evangelii praecepta quia 
suopte iure humanos casus excedunt, ea necesse est ex nullo 
civilis regiminis modo pendere; sed convenire cum quovis 
posse, modo ne honestati et iustitiae repugnet. Sunt ipsa 
igitur manentque a partium studiis variisque eventibus 
plane aliena: ut in qualibet demum rei publicae constitu- 
tione, possint cives ac debeant iisdem stare praeceptis, 
quibus iubentur Deum super omnia, proximos sicut se dili- 
gere. Haec perpetua Ecclesiae disciplina fuit; hac usi ro- 
mani Pontifices cum civitatibus egere semper, quocumque 

otionis vel directionis, non autem plenam et supremam 
potestatem iurisdictionis in universam Ecclesiam, non 
solum in rebus quae ad fidem et mores, sed etiam 
in iis quae ad disciplinam et regimen Ecclesiae per 
totum orbem diffusae pertinent ; aut eum habere tan- 


illae administrationis genere tenerentur. Quae quum sint 
ita, catholicorum mens atque actio, quae bono proletario- 
rum promovendo studet, eo profecto spectare nequaquam 
potest, ut aliud prae alio regimen civitatis adamet atque 
invehat. 

“ Non dissimili modo a democratia christiana removendum 
est alterum illud offensionis caput : quod nimirum in commodis 
inferiorum ordinum curas sic collocet, ut superiores prae- 
terire videatur ; quorum tamen non minor est usus ad con- 
servationem perfectionemque civitatis. Praecavet id chri- 
stiana, quam nuper diximus, caritatis lex. Haec ad omnes 
omnino cuiusvis gradus homines patet complectendos, ut- 
pote unius eiusdemque familiae, eodem benignissimo editos 
Patre et redemptos Servatore, eamdemque in hereditatem 
vocatos aeternam. Scilicet, quae est doctrina et admonitio 
Apostoli. Unum corpus , et unus spiritus, sicut vocati estis 
in una spe vocationis vestrae. Unus Dominus , una fides, 
unum baptisma. Unus Deus et Pater omnium , qui est super 
omnes, et per omnia, et in omnibus nobis. Quare propter 
nativam plebis cum ordinibus ceteris coniunetioUem, eam- 
que arctiorem ex christiana fraternitate, in eosdem certe 
influit quantacumque plebi adiutandae diligentia impen- 
ditur ; eo vel magis quia ad exitum rei secundum plane 
decet ac necesse est ipsos in partem operae advocari, quod 
infra aperiemus. 

“ Longe pariter absit, ut appellatione democratiae Chri- 
stianae propositum subdatur omnis abiiciendae obedientiae 
eosque aversandi qui legitime praesunt. Revereri eos qui 
pro suo quisque gradu in civitate praesunt, eisderaque iuste 
iubentibus obtemperare, lex aeque naturalis et christiana 

tum potiores partes, non vero totam plenitudinem 
huius supremae potestatis; aut hanc eius potestatem 
non esse ordinariam et immediatam sive in omnes et 
singulas Ecclesias, sive in omnes et singulos pastores 
et fideles ». 

38. — Concludendum: Regimen Ecclesiae, ex Pri- 
matu et Hierarchia constans, est perfectissima monar- 

praecipit. Quod quidem ut homine eodemque Christiano sit 
dignum, ex animo et officio praestari oportet, scilicet pro- 
pter conscientiam , quemadmodum ipse monuit Apostolus,, 
quum illud edixit: Omnis anima potestatibus sublimioribus 
subdita sit. Abhorret autem a professione Christianae vitae. 
Ut quis nolit iis subesse et parere, qui cum potestate in 
Ecclesia antecedunt: Episcopis in primis, quos, integra Pon- 
tificis romani in universos auctoritate, Spiritus Sanctus po- 
suit regere Ecclesiam Dei , quam acquisivit sanguine suo. 
Iam qui secus sentiat aut faciat, is enimvero gravissimum 
eiusdem Apostoli praeceptum oblitus convincitur: Obedite 
praepositis vestris, et subiacete eis. Ipsi enim pervigilant , 
quasi rationem pro animabus vestris reddituri. Quae dicta 
permagni interest ut fideles universi alte sibi defigant in 
animis atque in omni vitae consuetudine perficere studeant: 
eademque sacrorum ministri diligentissime reputantes, non 
hortatione solum, sed maxime exemplo, ceteris persuadere 
ne intermittant... 

* De officiis virtutum et religionis modo Nos mentionem 
consulto iniecimus. Quorumdam enim opinio est, quae in 
vulgus manat, quaestionem socialem , quam aiunt, oecono- 
micam esse tantummodo: quum contra verissimum sit, eam 
moralem in primis et religiosam esse, ob eamdemque rem 
ex lege morum potissime et religionis iudicio dirimendam... 

“ Id plane est causae, cur catholicos homines inire coetus 
ad meliora plebi paranda, aliaque similiter instituta inve- 
here Nos nunquam hortati sumus, quin pariter moneremus, 
ut haec religione auspice fierent e&que adiutrice et comite. 

chia: habet bona aristocratiae, in quantum Episcopi 
regimini Ecclesiae participant (cum subiectione totali 
Romano Pont.) : et commoda democratiae, in quantum 
fideles habent easdem regulas fidei et morum, etc. — 
Ergo Ecclesia est perfectissima societas, continens emi- 
nenter perfectiones omnium societatum. 


Art. III. De Regulis luris. 

39. — Regula luris est sententia quae ius prae- 
existens summarie refert, seu sententia quae rem , quae 
est, breviter enarrat (ex Digest.). — I. Est authentica , 
si legislatoris auctoritate nititur; non authentica, seu 
doctrinalis, si a Doctoribus privatis, ad instar axiomatis, 
inventa est. Doctrinalis vocatur etiam brocardica . — 
II. Regula iuris unica sententia colligit ius ex pluribus 
casibus similibus ; admittit fallentias seu exceptiones ; 
exsurgit ex iure; et eius usus prudentiam exigit et or- 
dinem. Ex Digestis « non ex regula ius sumatur, sed 
ex iure quod est regula, fiat. Per regulam igitur brevis 
rerum narratio traditur, et, ut ait Sabinus, quasi cau- 
sae cognitio est, quae simul cum in aliquo vitiata est, 
perdit officium. » — 111. Regulae authenticae 99 nu- 
merantur, scilicet 11 in fine Decretalium Gregorii IX 
et 88 in fine Sexti Decretalium. Istae 99 regulae (cum 
brevi commentario) habentur infra n. 40-138. -IV. Re- 
gulae Digestorum 211 numerantur, quae regulae non 
raro valde utiles existunt Canonistis: sed huiusmodi 
regulae, sicut omnes aliae regulae mere doctrinales, 
non praevalent contra regulas canonicas seu authenticas. 

§ 1. Regulae authenticae ex Decretalibus antiquis. 

(XI numerantur, in tit. 41, 1. 5, seu in fine Decret. Greg. IX). 

40. — I. Omnis res per quascumque causas nascitur, 
per easdem dissolvitur. — 1. Haec Kegula, S. Chry- 
sostomo tributa, valet pro obligationibus temporalibus 
a voluntate contrahentium dependentibus. — 2. Inferior 
non potest dispensare a lege superioris. — 3. Vovens 
non potest per seipsum a voto solvi, quia haec regula 
non valet pro iis quae sunt iuris divini. — Cfr. Th. 
Mor., ubi de Legibus. 

41. — II. Dubia in meliorem partem interpretari 
debent. — 1. Valet in actibus indifferentibus et ex ge- 
nere suo permissis, et in iis quae sunt securiora ; secus 
in actionibus manifeste vel ex genere suo malis. — 
2. Unde non teneris, imo nec prudenter potes iudicare, 
bono animo esse facta furta, stuprum, etc. — 3. In poe- 
nis benignior interpretatio est facienda. — 4. Non est 
contra charitatem prudens timor (seu potius merae cau- 
telae adhibitae), v. g. ne quis ignotus a te receptus ali- 
quid surripiat, si pretiosiora non claudas. — Ergo, 
nolite iudicare (intellige : temere), et non indicabimini . 

42. — 111. Utilius scandalum nasci permittitur, quam 
veritas relinquatur. — 1 . Triplex est veritas: Vitae , 
seu integritas et honestas vitae, ac proinde conformi- 
tas vitae legibus et praeceptis; Iustitiae , seu admi- 
nistratio eiusdem iuxta leges; Disciplinae , Praelatis 
propria, qua se conformant regulis Instituti. — 2. Unde 
veritas hic intelligitur de veritate vitae, cum potius 
permittendum sit scandalum passivum, quam facere aut 
omittere quae absque peccato fieri aut omitti non pos- 
sint. — 3. Ceterum, circa obligationem vitandi scan- 
dala, v. g. per mitigationem rigoris in puniendo, omis- 
sionem cfr. Theol. Moralem. 

43. — IV. Quod non est licitum in lege , necessitas 
facit licitum. — 1. Valet in lege positiva, praesertim 
humana. — 2. Secus, si adesset contemptus Ecclesiae, 
aut ageretur de lege naturali, aut de malo totius com- 
munitatis vitando, v. g. miles non deserendo statio- 
nem ob mortis periculum. — Cfr. Theol. Moral. 

44. — V. Quod latenter, aut per vim, vel alias illicite 
introductum est, nulla debet stabilitate subsistere. — 
1. Valet pro iis quae de iure sunt irrita , ut v. g. ma- 
trimonium clandestinum contra Tridentinam Syn. cele- 
bratum, aut metu mortis initum; vel irritanda, ut 
contractus rescindibiles ob metum gravem. — 2. Non 
valet quoad metum gravem ab extrinseco iuste incus- 
sum; neque in rebus quae fieri prohibentur, sed facta 
tenent. Sic annullari nequit, v. g. matrimonium in 
statu peccati mortalis celebratum. Licitus est dolus 
bonus et iustus, seu pia et astuta machinatio ad pro- 
pria vel aliena iura tuenda vel recuperanda. — Cfr. 
Theol. Moral., ubi de vi, seu metu. 

45. — VI. In ipso causae initio non est a quaestioni- 
bus (seu tormentis et torturis) inchoandum, — 1. Valet 
si non habeatur semiplena probatio. — 2. Eeus tamen 
suspectus de fuga, incarcerari potest ab initio. — 3. Tor- 
tura generatim non amplius existit, et Ecclesiae de- 
betur moderatio et mansuetudo iudicialium morum in 
praecipuis Orbis nationibus. 

46. — VII. Quidquid in sacratis Deo rebus ct Epi- 
scopis iniuste agitur, pro sacrilegio reputatur, quia sacra 
sunt , et a quoquam violari non debent. — ; Vide Theol. 
Moral., ubi de Sacrilegio. 

47. — VIII. Qui ex timore facit praeceptum, aliter 
quam debeat facit; et ideo iam non facit v - — 1 . Intellige 
de timore serviliter servili, seu praecise humano et mun- 
dano. — 2. Haec materia theologica potius quam iu- 

ridica est. Etenim in foro externo quod de intrinsecis 
non iudicat, ex tali timore faciens evadit poenas trans- 
gressoribus indictas. 

48. — IX. Defleat peccator, quia offendens in uno, 
factus est omnium reus. — Intellige ratione finis (quia 
unum mortale peccatum impedit gratiam et vitam ae- 
ternam); secus ratione malitiae et poenae. 

49. — X. Non potest esse pastoris excusatio, si lupus 
oves comedit , et pastor nescit . — 1. Valet regula contra 
ignorantiam vincibilem et incuriam Praelatorum. — 
2. Non valet contra ignorantiam invincibilem et inef- 
ficacem sollicitudinem Pastoris qui pro viribus curat 
reos corrigere, incorrigibilesque a ceteris separare, uti 
tenetur. 

50. — XI. Indignum est , et a Romanae Ecclesiae con- 
suetudine alienum , ut pro spiritualibus facere quis ho- 
magium compellatur. — 1. Valet de homag io stricte 
tali, seu iuramento fidelitatis a vassallis praestari so- 
litum, cum sit simonia; quoniam sponderetur prae- 
statio temporalium pro spiritualibus. — 2. Non valet 
de homagio improprie tali, seu iuramento fidelitatis, 
obedientiae et reverentiae, quod Episcopi et alii Prae- 
lati praestant Sedi Apostolicae. 


§ II. Regulae authenticae ex Sexto Decretalium 

(88 numerantur, et a Bonifacio VIII iuri canonico, 
in fine Sexti Decretalium, insertae fuere anno 1298). 

Decas I. 

51. — I. Beneficium ecclesiasticum non potest licite 
sine canonica institutione obtineri . — 1 . Valet de bene- 
ficio in titulum obtento. — 2. Non valet in beneficio 

obtento iure proprietatis et administrationis, et quoad 
proventus ecclesiasticos ex certa causa acquisitos etiam 
per praescriptionem, et quando Papa dispensat circa 
requisita ad canonicam institutionem. 

52. — II. Possessor malae fidei ullo tempore non 
praescribit. — Unde correctum est ius civile quod ab 
initio tantum requirebat bonam fidem. — Cfr. Theol. 
Moral ., ubi de restitutione. 

53. — III. Sine possessione praescriptio non procedit. 
— 1 . Possessio debet esse simul naturalis, seu facti, et 
civilis, seu iuris, si agatur de corporalibus. — 2. Pro 
incorporalibus, seu iuribus, quorum est capax possessor, 
requiritur quasi-possessio. Hinc laicus utpote incapax 
possidendi spiritualia, praescribere nequit ius eligendi, 
instituendi, confirmandi clericos ; bene vero ius patro- 
natus seu praesentandi, ad quod laiei generaliter a iure 
habilitati sunt. 

54. IV. Peccatum non dimittitur , nisi restituatur 
ablatum. — Intellige, realiter, seu in effectu, si adest 
facultas ; vel in proposito, seu affectu, si aliter fieri 
nequeat. 

55. — Y. Peccati venia non datur nisi correcto. — 
Intellige 1 . Culpae sive peccati venia non conceditur nisi 
poenitenti sive contrito. — 2. In temporalibus saepe 
poena dissimulatur, ad peiora vitanda. 

56. — VI .Nemo potest ad impossibile obligari. — Per 
impossibile hic etiam intelligitur impossibile vel de 
iure, seu quae fieri nequeunt absque peccato, ut for- 
nicatio, « nam quae contra bonos mores fiunt, nec 
facere nos posse credendum est » (1. 15 de condit, 
institut.); vel ex natura, ut hominem volare; vel de 
facto, ut a mendico dari mille aureos. 

57. — VII. Privilegium personale personam sequitur , 
etextinguitur cum persona. — Etenim, ex reg. 196 ff. : 

« Privilegia quaedam causae (id est, rei) sunt, quae- 
dam personae: et ideo quaedam ad haeredem trans- 
mittuntur, quae causae sunt ; quae personae sunt, ad 
haeredem non transeunt. » 

58. — VIII. Semel malus ,semper praesumitur malus. 
— 1. Valet in eodem genere delicti : sic semel periurus, 
semper praesumitur talis, et non amplius admittitur ut 
testis. — 2. Non valet in aliis delictis: sic periurus 
non praesumitur homicida ; neque si de vera emenda- 
tione sufficienter constet. — 3. Nota quod emendatio 
est facti, ac proinde non praesumitur, sed contrariis 
actibus probari debet. — 4. Si delictum non praecedat, 
quilibet praesumitur bonus, donec probetur malus : sic 
falsarius a falsificatione tantum talis praesumitur, non 
quoad anteacta. 

59. — IX. Ratum quis habere non potest, quod ipsius 
nomine non est gestum . — 1 . Ratum habere nihil aliud 
est quam confirmare, approbare et suum facere quod 
per alium absque mandato nostro, seu non per procurato- 
rem nostrum nostro nomine factum est. — 2. Ratihabitio 
id operatur, ut ratificans per fictionem iuris censeatur 
auctor illius actus, quem suo nomine factum ratificavit, 
ac proinde ex eo obligationem contrahat. Hinc, appro- 
bando homicidium factum peccas, sed poenas luris non 
incurris, si tuo nomine non fuit factum. — 3. Attamen 
possum consentire in quibusdam meo nomine non factis, 
quae a solo meo consensu et potestate dependent, v. g., 
in venditione rei meae, non meo nomine facta, ut pre- 
tium ab emptore habeam, quia aliter amittam rem et 
pretium. 

60. — X. Ratihabitionem retrotrahi et mandato non 
est dubium comparari. — Sed quatuor requiruntur ut 
valeat, 1. ut ratihabitio sit proprie talis, seu de re 
vere nomine ratihabentis gesta; 2. ut res potuerit 


Digitized by 


Google 


PROLEUOMENA 


45 


mandari a ratihabente, eo tempore quo facta est; 3. ut 
tempore ratihabitionis, res adhuc sit integra, id est, 
omnia adhuc in eodem statu permaneant, in quo fuere 
tempore quo actus nomine alterius fuit gestus, ne ra- 
tihabitio fiat contra ius quaesitum tertii; 4. ut actus 
ab initio de iure non fuerit invalidus ex defectu con- 
ditionis a mea potestate non dependentis. — Ergo re- 
gula non valet quando deest aliquod ex dictis, v. g. 
quando ratihabens natura impeditus fuit ad dandum 
mandatum, ut infans, amens. Neque valet cum manda- 
tum vel auctoritas per modum formae requiratur. Neque 
quoad irregularitatem. Neque si ratihabitio sit in prae- 
iudicium et contra ius quaesitum tertii. 


Decas II. 

61. — XI. Cum sunt partium iur a obscura, reo faven- 
dum est potius quam actori. — 1. Per 1 6 partium iur a, 
intelliguntur probationes et allegationes. Tunc « favo- 
rabiliores rei potius quam actoris habentur », ex Reg. 
125. — 2. Regula non valet si actor prosequatur causam 
favorabilem, puta pro libertate, matrimonio, dote aut 
testamento. Neque in causa pia ab actore defensa (quia 
est favorabilis), neque si actor sit in possessione. — 
Unde versus: 

“ Stat testamentum , libertas . coniugium, dos: 

“ Si sint aequales , qui producuntur utrinque „. 

62. — XII. In indiciis non est acceptio personarum 
habenda. — 1. Per id in indiciis intelligitur deiustitia 
commutativa et distributiva a iudice servanda. — 2. Non 
est contra hanc regulam dispositio luris qua in poenis 
infligendis habeatur respectus ad personas dignitate, li- 
bertate, vel alia qualitate praeditas: neque facultas 

principis prudenter mitigandi vel remittendi poenam a 
iudice inferiore impositam. 

63. — XIII. Ignorantia facti , non iuris, excusat . — 
1. Ignorantia facti adest quando quis ignorat aliquid 
esse factum vel omissum, quamvis legem sciat, v. g. 
minorem esse cum quo contrahit. Ignorantia iuris adest 
cum quis leges communes ignorat. — 2. Unde, in foro 
externo, ignorantia facti (nisi factum notorium sit in 
vicinia, vel ignorantia sit improbabilis et culpabilis) 
excusat: ignorantia vero iuris quod scire quis de- 
buit, non excusat agentem; excipe, quoad dispendia 
seu mala vitanda tantum personas in quibus talis 
ignorantia iuris toleratur, ut milites, rustici, pueri, 
feminae. 

64. — XIV. Cum quis in ius succedit alterius , iustam 
ignorantiae causam censetur habere. - 1. Haec re- 
gula praecedentem explicat. — 2. Unde qui in ius al- 
terius sive universale sive particulare succedit, invin- 
cibiliter censetur ignorare gesta antecessoris, conse- 
quenter nec in culpa nec in mora est solvendi (vel re- 
stituendi) debita per antecessorem occulte contracta, 
donec a petente sufficienter probentur. — 3. Regula 
valet pro his qui conveniuntur tantum, non pro his 
qui agunt; nam qui agit, seu actionem instituit, debet 
esse certus de facto suo. 

65. — XV. Odia restringi , et favores convenit am- 
pliari. — 1 . Per ia odia , hic intelliguntur poenae, obli- 
gationes, privilegia et dispensationes quae contrariantur 
iuri communi (ista vocantur exorbitantia) et tertii, nec non 
privilegia ambitiosa in beneficiis. — 2. Per ro favores , 
intelliguntur gratiae sive concessiones benevolae quae 
nulli nocent, nisi concedenti. — 3. Sic in odiosis, no- 
mine populi, non veniunt clerici; secus in favorabili- 
bus. — 4. Regula circa exorbitantia contra ius com- 

mune ac consequenter circa odiosa, non valet si favor 
datus est pro utilitate publica, vel motu proprio prin- 
cipis (quia tunc est eius genuinum beneplacitum) ; ne- 
que quando gratia conceditur favore cultus divini, 
religionis, causae piae, et salutis animarum; neque si 
favoris extensio requiratur ad vitandum absurdum, v. 
g., quia alias durius ageretur cum ecclesiasticis. — 
5. Attende ergo an leges principaliter in odium et 
poenam tendant; an vero principaliter in favorem. 
Videas etiam an lex sit partim favorabilis, et partim 
odiosa : et regulam rite applica. 

66. — XVI. Decet concessum a principe beneficium 
esse mansurum. — Decet idem est ac valde conveniens 
est ut gratias concessas neque princeps concedens, neque 
eius successor auferat, sine iusta eaque gravi causa. 

67. — XVII. Indultum a iure beneficium non est ali- 
cui auferendum. — lntellige : ab inferiore (seu ab eo qui 
non est supremus legislator) non possunt auferri gratiae 
a iure concessae, v. g., tempora dilationum, appellatio- 
num, etc. At ipse legislator, vel eius successor, benefi- 
cium tollere vel restringere potest. 

68. — XVI II. Non firmatur tractu temporis quod de 
iure ab initio non subsistit. — Actus qui ab initio fuit 
de iure invalidus, solo tempore non convalescit. Secussi 
illi adveniant necessaria ad valorem, vel si agatur de 
legitima praescriptione. 

69. — XIX. Non est sine culpa qui rei , quae ad eum 
non pertinet, se immiscet. — Per xo rei, hic intelliguntur 
etiam officia, negotia, facta, acta, imperitia aut inha- 
bilitas ad rem aliquam, etc.... Sic non excusatur v. g., 
clericus qui exercendo chirurgiam, aliquem fortuito 
occidat, etc. etc.; quia qui sic agit, illicite agit, et 
poenam meretur. 

70. — XX. Nullus pluribus uti defensionibus (seu 

exceptionibus ) prohibetur. — 1. Intellige de solo reo t 
non autem de actore. Sic licet reo pluribus uti defensio- 
nibus, sed successive , et nisi lege prohibeatur , v. g., si 
in tali re convictus de mendacio non amplius auditur. 
— 2. Nota quod reus appellans fit actor, nec proinde 
tunc fruitur beneficio regulae. 


Decas III. 

71. — XXI. Quod semel placuit, amplius displicere 
non potest. — Valet v. g. in praelato electo, in profes- 
sione religiosa, in matrimonio, etc., uno verbo in om- 
nibus in quibus ius non admittit poenitentiam et mu- 
tationem. Secus in aliis quae mutationem admittunt ex 
causa superveniente, et in omnibus, in quibus ius ad- 
mittit poenitentiam et mutationem, ut in testamentis, 
appellationibus, etc.: sic confessarius potest ex nova 
causa removeri ab officio, testator mutare ultimam vo- 
luntatem, etc. 

72. — XXII. Non debet aliquis alterius odio prae- 
gravari. — 1. Sic, v. g. propter crimen patris non excom- 
municatur filius. — 2. Regula fallit quando adest iusta 
causa ob enormitatem criminis, vel ob bonum publicum. 
Sic, v. g., filii extra matrimonium nati illegitimitate no- 
tantur : in generali interdicto innocentes gravantur. — 
3. Nota quod innocentes tunc non puniuntur poena ani- 
mae nociva : unde non est proprie poena, sed tribulatio 
quae fit ipsis satisfactoria, medicinalis, vel faturae re- 
munerationis causa. 

73. — XXIII. Sine culpa , nisi subsit causa , non est 
aliquis puniendus. — Intellige, nemo puniendus pro factis 
quae, in ipso, culpa et dolo vacant: nisi adsit causa 
boni communis, quo in casu, adest potius gravatio 

quam poena. Sic maritus corruptae fit irregularis; do- 
minus tenetur de delicto servi, etc. 

74. — XXIV. Quod quis mandato facit iudicis , dolo 
facere non videtur , cum habeat parere necesse . — In- 
tellige modo agatur de iis in quibus iudex seu supe- 
rior habet potestatem. Secus, illicitum est obedire indici 
malum imperanti. 

75. — XXV. Mora sua cuilibet est nociva. — Unde 
morosus tenetur de damnis et incommodis, nisi ius per 
mittat morae purgationem (per quam debitor demon- 
stret inculpabilitatem morae) et poenae evitationem, 
aut creditor non acceptaverit solutionem. 

76. — XXVI. Ea quae fiunt a iudice, si ad eius non 
spectant iudicium, viribus non subsistunt. — 1. Unde 
etsi talis iudex bonum statuat, nulliter agit, si excedat 
limites suae potestatis. Sic invalide laicus favorabiliter 
disponeret de clericis. — 2. Excipe si iura et facta sint 
recepta et canonizata a iure pontificio. Item, si agatur 
de dependentibus a potestate Ordinis: sic Episcopus 
valide consecrat ecclesiam alienam. 

77. — XXVII. Scienti et consentienti non fitiniuria 
neque dolus. — Valet pro iuribus privatis, quibus aliquis 
cedere potest. Secus pro iure publico, aut pro prohibitis 
iure divino. Sic clericus nequit consentire in violatio- 
nem sui fori, neque coniux in adulterium coniugis. 

78. — XXVIII. Quae a iure communi exorbitant, ne- 
quaquam ad consequentiam sunt trahenda. — Quia sunt 
odiosa, ut dictum est reg. XV. Unde regula sic intel- 
ligenda : « Quae iuri communi ex parte vel ex toto ad- 
versantur (ut leges, privilegia, etc.), ad consequentiam 
sive ad alios casus et personas non expressas non sunt 
extendenda. » Sic privilegium praesentandi, laico con- 
cessum, non debet extendi ad ius instituendi, eligendi, 
iudicandi de spiritualibus. (Cfr. reg. XV). 

4 — luris Can. 

79. — XXIX. Quod omnes tangit , debet ab omni- 
bus approbari . — Si omnes ut collegium, tangat, de- 
bet approbari a maiori parte in capitulo. Si omnes ut 
singulas personas, est approbandum a singulis. 

80. — XXX. In obscuris minimum est sequendum . — 
1. Per % 6 minimum, intellige, quod minus obligat vel 
gravat sequendum est in quantitatibus (id est, minima 
obligatio, minima poena, m nima mensura). — 2. Non 
valet regula inspeciebus et arte factis , praesertim si electio 
sit penes creditorem : tunc enim tenendum mediocre; unde 
si quis legat unam ex tribus lanceis, mediocris danda 
est. Neque in homicidio a pluribus commisso, quamvis 
ignoratur quis lethaliter vulneravit ; tunc enim omnes 
puniendi tamquam homicidae. 


Decas IV. 

81. — XXXI. Eum qui certus est , certiorari ulterius 
non oportet. — 1. Sic non teneris certiorare debitorem 
de die solutionis, ubi hic in contractu est appositus. — 
2. Praesumitur certitudo de eo quod publice notum est. 
— 3. Attamen qui certus est ut homo, saepe certiorari 
debet ut iudex, vel ad maiorem cautelam, sive ex di- 
spositione iuris pro trina monitione, etc. 

82. — XXXII. Non licet actori quod reo licitum non 
existit. — 1. Etenim ex n. 125 fi. de Reg. Iur. : « favo- 
rabiliores rei potius quam actores habentur». — 2. Sic 
reo plura conceduntur quam actori, ut maiores dila- 
tiones. Item, appellatio negata reo, etiam negatur actori. 
Vid. reg. XI. 

83. — XXXIII. Mutare consilium quis non potest in 
alterius detrimentum (seu iniuriam). — Sic electores 
nequeunt mutare voluntatem contra ius electi: ven- 

ditor in praeiudicium emptoris, quia haec essent contra 
ius alteri iam quaesitum, etc. — Cfr. reg. XXI. 

84. — XXXIY. Generi per speciem derogatur : iuxta 
illud: speciale mandatum derogat generali. — 1. Genus 
apud iuristas est quod plura sub se continet, sive sint vere 
species philosophicae, sive individua, sive aliae res sub 
tali genere comprehensae. Sic homo in sensu iuridico, 
est genus quia habet plura individua, etc. — 2. Non 
valet regula quando per genus iam quaesitum est ius 
tertio. — 3. Species non derogat generi, nisi in eo in 
quo generi contraria est. — Nota : Concessio generalis 
non valet pro rebus quae speciali mentione opus habent. 
Sic filius cui conceditur donare, non potest donare mortis 
causa. 

85. — XXX Y. Plus semper in se continet quod est 
minus. — 1. Valet in quantitatibus: sic tres includit 
duo. — 2. Non valet in qualitatibus disparatis: sic, ex 
eo quod sis bonus theologus non sequitur te esse bonum 
medicum; neque in mandatis, ne plus aut minus fiat a 
mandatario ; neque in casu specialis dispositionis iu- 
ris. Regula non procedit si negative: sic ex eo quod 
non debeo decem, non sequitur me non debere unum. 

86. — XXXVI. Pro possessore habetur , qui dolo desiit 
possidere . — Sic fur ea quae ablata alteri donavit, 
iudicatur adhuc possidere, et contra illum procedi po- 
test. Ergo « fraus et dolus nulli patrocinari debet. » 

87. — XXXVII. Utile non debet per inutile vitiari. — 
1. Valet pro iis quae divisionem admittunt. Sic superflua 
verba non vitiant scripturam; donatio valet quoad quan- 
titatem legitimam, secus quoad excessum. — 2. Regula 
non valet in inseparabilibus; sic, v. g., mendacium in 
publico instrumento totam fidem destruit : admissio lai- 
corum, simul et clericorum pro Praelati electione, actum 
invalidat. 

88. — XXXVIII. Ex eo non debet quis fructum come - 
qui, quod nisus extitit oppugnare . — Intellige, qui legem, 
instrumentum, etc. in iudicio impugnavit, illud pro sua 
utilitate allegare, eoque uti et commodum ex illo per- 
cipere non amplius potest. Sic impugnator testamenti 
non percipiat ex eo legatum. Regula non valet contra 
eum qui ex officio tenetur oppugnare ; quia talis potest 
fructum capere ut privata persona. 

89. — XXXIX. Cum quid prohibetur, prohibentur 
omnia quae sequuntur ex illo . — Sic ex prohibito reli- 
giosis dominio, prohibetur et venditio. — Excipe quae 
fieri prohibentur, sed facta tenent. Sic valet matrimo- 
nium sine denuntiationibus celebratum. 

90. — XL. Pluralis locutio duorum numero est con- 
tenta : puta si determinatus numerus non exprimatur. 
— In odiosis et ambitiosis pluralis restringendus est ad 
duo. — Regula non valet, si maiorem numerum Ius 
expresse requirat. 


Decas V. 

91. — XLI. Imputari non debet ei per quem non stat, 
si non faciat quod per eum faciendum erat . — 1 . Nemo 
puniri aut iure suo privari debet sine culpa ; sic, im- 
pedito tempus non currit, si, v. g., non solvit intra 
terminum, quia creditor non comparet. — 2. Non valet 
in lucris et favoribus conditionatis, si per se pen- 
dent ab eventu conditionis; v. g. stipendium Missae 
pendet ab eius celebratione. — Nota: impedimentum 
probari debet, v. g., morbus, captivitas, inundatio- 
nes, etc. 

92. — XLII. Accessorium naturam sequi congruit 
principalis . — 1 . Unde dependentia accessorii a prin- 

c i pali tanta est, ut {regulariter loquendo) concesso, an- 
nullato, etc. principali, conceditur, annullatur, etc. ac- 
cessorium. — 2. Principale est quod est praecipuum 
in re, et quasi causa; accessorium est quod ex natura 
rei, vel ex legis dispositione dependet ab alio, cui ac- 
cedit. Ergo si non subsistit matrimonium, neque dos. 
— 3. Non valet Regula cura in principali et accessorio 
diversa reperitur ratio : sic solvi ob reverentiam usurae 
iuratae , sed iterum restitui debent. Sic testamento in- 
valido quoad profana, solvi debent legata pia. — Cfr. 
varia iura. 

93. — XLIII. Qui tacet , consentire videtur . — 1. In- 
tellige, cum aliquid mere favorabile proponitur, absque 
onere. — 2. Non valet regula cum proponitur favorabile 
cum onere, ut sponsalia, electiones, etc. ; neque, gene- 
ratim loquendo, in odiosis. Excipe in odiosis quando quis 
potest et debet loqui seu contradicere, v.g., legitime in- 
terrogatus a iudice. — 3. Superior debens contradicere 
tali abusui, sed non potens, v. g., ob timorem maioris 
mali, non censetur suo silentio consentire. 

94. — XLIY. Is qui tacet non fatetur , sed nec utique 
negare videtur . — Haec regula cum superiori quasi 
unitur, et per praecedens commentarium explicatur. In 
eo differt a praecedenti, quod ista de negatione et af- 
firmatione in casu interrogationis tantum intelligitur. 

95. — XLV. Inspicimus in obscuris quod est verosi- 
milius , vel quod plerumque fieri consuevit . — Haec 
regula supplet XXX ae . Sic votum praesumitur delibe- 
rate fuisse emissum, etc. 

96. — XLVI. Is qui in ius succedit alterius, eo iure 
quo ille , uti debet . — Sic iura activa et passiva tran- 
seunt in successorem universalem. Successor partialis 
plerumque succedit in sola iura realia rei cohaerentia, 
non vero in personalia, nisi aliunde id colligatur. Haeres 

tenetur reparare damna testatoris, non vero corporales 
poenas testatori debitas subire. — Cfr. diversa iura. 

97. — XLVII. Praesumitur ignorantia , ubi scientia 
non probatur. — Haec regula est de factis . — 1. Unde 
valet pro factis contingentibus quae quis scire non te- 
netur, ut si percutiatur clericus veste saeculari indutus. 
— 2. In legibus et iuribus, in notoriis et publicis et 
aliis quae quis scire tenetur, praesumitur scientia ubi 
ignorantia non probatur. — Cfr. reg. XIII, cum qua 
multum concordat. 

98. — XLYIH. Locupletari non debet aliquis cum 
alterius iniuria vel iactura. — Unde etiam pupilli 
tenentur restituere vel compensare ea ex quibus indebite 
locupletiores facti sunt. — Excipe nisi ius ex iustis 
causis id concedat, ut v. g., in legitima praescriptione,, 
iusto bello, etc. 

99. — XLIX. In poenis benignior interpretatio 
facienda est. — Intellige, cum verba circa poenas am- 
bigua sunt. 

100. — L. Actus legitimi conditionem non recipiunt r 
neque diem. — Actus legitimi sunt et vocantur, qui vel 
ex natura sua vel ex legis dispositione, appositionem con- 
ditionis vel diei seu temporis non recipiunt, eo quod 
statim valent, ac proinde tempus vel conditionem su- 
spensivam valoris non patiuntur. Unde invalidi et nulli 
evadunt, per appositionem diei vel conditionis suspen- 
sivae. Tales emancipatio, haereditatis aditio, electio ad 
beneficium, etc. — Nota quod conditio de futuro con- 
tingenti, non vero conditio de praesenti, de praeteritu 
et de futuro necessario (v. g. contraho si mane sol 
oriatur), invalidat. — Cfr. diversa iura. 

Decas VI. 

101. — LI. Semel Deo dicatum , non est ad usus homi- 
num ulterias transferendum. — Id est, altaria, cete- 
raque benedictione ecclesiae, vel auctoritate Papae et 
Episcopi, divino cultui, causisque piis specialiter ordi- 
nata, ad laicorum profanos usus non transferenda sunt. 

— Non valet regula in casu necessitatis: tunc, ser- 
vatis servandis, v. g., vasa sacra prius confracta et 
minuta, vendi possunt. 

102. — LII. Non praestat impedimentum , quod de 
iure non sortitur effectum. — 1. Intellige, quod de iure 
invalide factum est, non praestat impedimentum; id est, 
non impedit quin alius actus valide fieri possit. Sic si 
prius Baptisma fuit invalidum, valide et licite iterari 
potest. — 2. Non valet regula: si de iure sufficit sola 
attentatio, opere secuto. Sic Sacerdos suspensus, inva- 
lide absolvens, fit irregularis. 

103. — LI11. Cui licet, quod est plus, licet utique 
quod est minus. — 1. Valet in iuribus subordinatis, non 
vero in disparatis, seu diversi ordinis. Sic Sacerdos po- 
test Missam celebrare, sed non potest Clericos ordinare 
quod est minus. — 2. E contra in sensu negativo, verum 
quoque est (a minori ad maius) quod : cui non licet 
quod est minus, utique non licet quod est maius. 

104. — L1V. Qui prior est tempore, potior est iure . 

— Valet ubi, ceteris paribus, par causa habetur: in pi- 
gnoribus et aliis contractibus, etc. Non valet in privile- 
giis, si superveniat fortior privilegiatus : etenim « pri- 
vilegia non ex tempore aestimantur, sed ex causa. » — 
Item in testamentis, legibus, statutis, posteriora po- 
tiora sunt prioribus. 

105. — LV. Qui sentit onus, sentire debet commo- 
dum , et e contra. — 1. Intellige de oneribus et commodis 

annexis ex natura rei vel ex legis dispositione. — 2. Non 
valet regulae pars secunda, si quis ex privilegio exi- 
matur ab onere. 

106. — LYI. In re communi potior est conditio prohi- 
bentis. — 1. Yalet in re communi pluribus ut singulis, 
circa parietem quam alter ex dominis vicinis destruere 
v. g. vult ; quod non potest, si alter prohibeat. — 
2. Non valet si nullum sit praeiudicium prohibentis. 
Vid. reg. XXIX. 

107. — LY1I. Contra eum, qui legem dicere potuit a- 
pertius, est interpretatio facienda. — Per to legem , hic 
praecipue intelliguntur pacta, conditiones contractibus 
et actionibus apponi solita (unde conventio contrahen- 
tium vocatur hic lex privata): tunc interpretatio fit 
contra eum qui verba obscura vel ambigua contractui 
apposuit. Haec fiant ad cavendum dolos et fraudes. 

108. — LVIII. Non est obligatorium contra bonos 
mores praestitum iuramentum. — Etenim iuramentum 
non potest esse vinculum iniquitatis. Si mores (id est, 
leges) sint mali tantum civiliter, v. g. ne filia renuntiet 
haereditati, valet iuramentum de tali renuntiatione. 

109. — LIX. Bolo facit , qui petit quod restituere o- 
portet eumdem. - Iuxta illud : « dolo facit, qui petit 
quod illi a quo petit, exigente iustitia, statim redditurus 
est. » Sic usurarius dolo petit usuras, quas statim 
restituere debet. Item haeres hac conditione institutus, 
ne peteret a certo debitore debitum, dolosus esset pe- 
tendo, et doli exceptione repellitur. 

110. — LX. Non est in mora, qui potest exceptione 
legitima se tueri. — Unde habens exceptionem (v. g., 
ex rationabili et iusta causa) moratoriam, non est in 
mora, si tempore praefixo non solvat. Exceptio debet 
esse legitima. — Cfr. reg. XXY. 

Decas VII. 

111. — LXI. Quod ob gratiam alicuius conceditur, 
nem. est in eius dispendium retorquendum . — 1. Sic quae 
a minoribus fiunt sine auctoritate tutoris valida sunt, 
si in eorum commodum cedunt, invalida si eis dam- 
nosa: privilegia antiqua per nova non tolluntur, sed 
augentur. — 2. Non valet regula in favoribus non motu 
proprio, sed ad petitionem concessis, ut sententiam ferre 
remota appellatione. — 3. Nota: quod in poenam et 
odium alicuius est introductum, non debet in eius utili- 
tatem et commodum (immediate et proxime) converti. 
— Cfr. varia iura. 

112. — LX1I. Nullus ex consilio , dummodo fraudu- 
lentum non fuerit , obligatur . — Secus de dantibus consi- 
lium ex officio, ut medici, etc. : tales enim nocivum con- 
silium ex culpabili imperitia dantes, aequiparantur firau- 
dolentibus, nec dici possunt dedisse consilium bona fide. 

113. — LXIII. Exceptionem obiictensnon videtur de 
intentione adversarii confiteri. — 1. Unde si Petrus 
excipit (seu excludit) accusationem Titii de debito, di- 
cendo se iam solvisse, non confitetur actionem et intentio- 
nem actoris seu Titii, quia solutio poterat esse de facto, 
et per errorem. — 2. Eegula non valet, si reus factum 
confessus fuisset: v. g., debebam , sed iam solvi: tunc 
actor non tenetur probare, et reo incumbit probatio 
exceptionis. — Nota quod absque causa non convenit 
puram et nudam facere exceptionem ; sed factum fal- 
sum absolute negetur. 

114. — LXIV. Quae contra ius fiunt , debent utique 
pro infectis haberi. — l.Intellige: quae fiunt contra 
ius irritans, vel legem praescribentem formam substan- 
tialem actus, invalida sunt. — 2. Quae contra ius mere 
prohibens fiunt, plerumque invalidari possunt. 

115. — LXY. In pari delicto, vel causa , potior est con- 
ditio possidentis. — Attamen possum repetere quod tibi 
dedi ne mihi iniuriam faceres, vel ne turpe quid commit- 
tas, quia delictum non est par, sed unius. — Cfr. Tkeol . 
Mor., ubi de conditione turpi , de possessione , etc. 

116. — LXVL Cum non stat per eum ad quem per- 
tinet quominus conditio impleatur , haberi debet perinde 
ac si impleta fuisset. Haec regula agit de casu quo 
quis impeditur a tali, cuius interest conditionem non 
adimpleri. — Unde cfr. reg. XLI, a qua tamen differt, 
cum hic non de culpa tantum agatur, sed de effectu, 
ac si conditio adimpleretur. 

117. — LXVII. Quod alicui suo non licet nomine , 
nec alieno licebit. — 1. Yalet in maleficiis: unde cum 
mihi non liceat furari in commodum meum, nec mihi 
id licet in tuum commodum. — 2. Regula non valet in 
legitimis delegationibus. Sic ex delegatione possum licite 
facere multa quae aliter mihi non licerent, ut tales indul- 
gentias concedere. Aliter dicendum, si incapacitas esset 
in delegato, v. gr., in non sacerdote quoad celebratio- 
nem Missae. 

118. — LXVIII. Potest quis per alium, quod potest 
facere per seipsum. — Yalet pro iis quae delegari et 
mandari possunt, v. g., dare eleemosynam. Secus pro 
actibus personaliter exercendis: sic, v. g., non possum, 
per alium, ieiunare — Nota. Aliquando « potest quis 
per alium, quod non potest per seipsum. » Sic pupilli 
per alios in iudicio litigare possunt. 

119. — LXIX. In malis promissis fidem non expedit 
servari. — Unde promissa fraude, vel dolo aut metu 
iniuste incusso extorta non obligant. Item, res pecca- 
minosae quas quis promittit, non debent adimpleri, 
ut patet. 

120. — LXX. In alternativis debitoris est electio , et 

sufficit alterum adimpleri. — Sic promittens domum 
vel agrum, satisfacit dando tantum illam vel istum. — 
Excipe si electio detur creditori; vel si, v. g., testator 
praefixit ordinem, ut si dixerit: detur Iacobo asinus ; 
et si Iacobus non acceptat, detur Titio. 


Decas VIII. 

121. — LXXI. Qui ad age iulum admittitur, est ad 
excipiendum multo magis admittendus . — Nam cui licet 
quod est plus, licet utique quod est minus. Actio est 
magis quam exceptio. — Non valet regula, si exceptio 
tendat in diversum. 

122. — LXXII. Qui facit per alium, est per inde ac 
si faciat per seipsum . — Cfr. reg. LXV111, a qua tamen 
differt, quia hic agitur de effectu et vi actus per alium 
facti; regula superior vero agit de potestate faciendi 
per alium. 

123. — LXXIII. Factum legitime retractari non de- 
bet, licet casus postea eveniat a quo non potuit inchoari. 
— 1. Valet in actibus legitime (id est, iuxta leges) 
perfectis et iam completis, ut in matrimonio, episco- 
patu, etc. quibus superveniens impedimentum non no- 
cet. — 2. Nota quod aliquando effectus impeditur, etsi 
actus non amplius impediatur. Sic sacerdos epilepticus 
nequit celebrare. 

124. - LXXIV. Quod alicui gratiose conceditur, trahi 
non debet aliis in exemplum . — Intellige, quod a Papa, 
vel a supremo principe ex speciali favore conceditur, 
non debet trahi in exemplum ; id est, non debent alii 
eodem frui absque concessione. 

125. — LXXV. Frustra sibi fidem quis postulat ab eo 
servari , cui fidem a se praestitam servare recusat — 
Intellige de fide circa eumdem contractum vel factum. 

Ergo « frangenti fidem, fides frangatur eidem » (circa 
idem). 

126. — LXXVI. Delictam personae non debet in de- 
trimentum Ecclesiae redundare. — 1. Intellige, v. g., si 
praelatus delinquat ut privata persona. Secus si cum 
Capitulo, tunc enim illa ecclesia potest privari dignitate. 
— 2. Per to personae, hic intelliguntur omnes sive 
clerici sive laici qui ecclesiae vel monasterio deser- 
viunt. 

127. — LXXVII. Rationi congruit, ut succedat in 
onere, qui substituitur in honore. — Haec regula differt 
a LY, quia praesens loquitur tantum de casu succes- 
sionis in honore, illa autem universaliter. 

128. — LXXVIII. In argumentum trahi nequeunt, 
quae propter necessitatem aliquando sunt concessa . — 
Cfr. reg. XXVIII et LXX1Y, a quibus differt in eo quod 
loquitur de iis quae ob necessitatem conceduntur. 

129. — LXXIX. Nemo potest plus mris transferre in 
alium, quam sibi competere dignoscatur. — 1 . Intelligitur 
de iis quae suo nomine quis dat. — 2. Nota quod 
alieno sed non proprio nomine dare quis potest quod 
non habet, v. g. procurator. 

130. — LXXX. In toto partem non est dubium conti- 
neri. — Unde is qui totum emit, vendit, amittit, etc. 
etiam partem emit, vendit, amittit. Hinc si in iudicio 
petis totam domum et succumbis, etiam quoad partes 
succumbuisse censeris; indeque si postea petas partem 
eiusdem ex eadem causa (secus si ex diversa), obstat ex- 
ceptio rei iudicatae. — Cfr. reg. XXXV. 

Decas IX. 

(incompleta) 

131. — LXXXI. In generali concessione non veniunt 
ea quae quis non esset verisimiliter in specie concessurus . 

— Intellige : sub genere commisso non veniunt species 
quae specialiter exprimi debent. -- Sic sub facultate 
confessiones audiendi, non veniunt reservata ; admini- 
strator rerum non potest donare, etc. 

132. — LXXXII. Qui contra iura mercatur , bonam 
fidem praesumitur non habere . — Quia tunc culpatur 
vel de dolo, vel de ignorantia publicae et clarae legis 
quam scire debebat. — Quoad ignorantiam facti, cfr. reg. 
XIII. — Yid. ibid. 

133. — LXXXIII. Bona fides non patitur ut semel 
exactum iterum exigatur. — Sic non potes exigere a 
Caio solutionem sui debiti, iam a Petro soluti. 

134. — LXXXIV. Cum quidundvid prohibetur ali - 
cui, ad id alia hon debet admitti. — Intellige de pro- 
hibitis absolute simpliciter, et principaliter ratione sui. 
Secus si talis modus seu via tantum prohibeatur. 

135. — LXXXV. Contractus ex conventione legem ac- 
cipere dignoscuntur. — 1. Per to legem, hic intelligitur 
natura et modus obligationis. Conventio enimfixat legem 
seu obligationem acti. — 2. Non valet regula, si haec 
privata conventio est contra formam essentialem con- 
tractus, ut si fieret absque vero consensu, contra ius 
commune et publicum, etc. 

136. — LXXXVI. Damnum, quod quis sua culpa 
sentit, sibi debet, non aliis , imputare. — Intellige : 
damnum vel iactura lucri, quam quis ex sua culpa, vel 
ex causa quam ipse libere posuit, sibi et non aliis im- 
putet, v. g., si negotia tua committes imperitis, etc., 
tibi imputatur damnum sequutum. 

137. — LXXXVII. Infamibus portae non pateant 
dignitatum. — Yalet et quoad intamiam iuris, et quoad 
infamiam facti, seu vitam inhonestam. — Cfr. Theol. 
Mor., ubi de irregularit. 

138. — LXXXVIII. Certum est quod is commitat 

in legem , qui legis verba complectens, contra legis nititur 
voluntatem. — Agitur de illis, qui praetextu nudi sensus 
verborum legis, eam contra mentem legislatoris suffi- 
cienter cognitam, interpretantur et observant. Sic ad 
mentem legis de residentia, non residet parochus, qui 
etsi in sua parochia existens, officium suum non admi- 
nistrat. — Etenim in legibus « habent se verba (ait 
Ab. Panormitanus) et intentio seu ratio, sicut corpus 
et anima: nam sicut anima dominatur corpori, ita 
ratio legis dominatur verbis ». 

139. — Notandum. — Qui accuratiorem desiderat 
de regulis iuris habere notitiam, videat Reiffenstuel, 
Barbosa, Canisius, Pirhing, Maschat, etc. 

Art. IV. Varia de prolegomenis. 

140. — Divisio Canonum. — Canones sunt vel fidei , 
vel morum , vel disciplinae. 

141. — Canones fidei, seu dogmatici, proponunt 
aliquid credendum ut divinitus revelatum. 

142. — Canones morum proponunt agenda, et 
multoties veritatibus moralibus coniunguntur fiuntque 
dogmatici. Sunt infallibiles et immutabiles, quia agunt 
de bono, vel malo in se. 

143. — Canones disciplinares qui neque ad fidem, 
neque ad mores pertinent, ad disciplinam Ecclesiae 
referuntur. Unde disciplinares dicuntur eae leges, quibus 
externa Ecclesiae societas in officio et ordine continetur. 

144. — Canones disciplinae utilissimi sunt , et fir- 
missimum fidei, morum, et catholicae religionis praesi- 
dium. Etenim 1° decernunt poenas in eos qui in fide et 
moribus deliquerint; 2° determinant praecepta divina 
et naturalia, v. g. tempus communionis paschalis, 
diem Domino consecratam; 3° dirigunt conventiones 

inter Ecclesiam et Statum; 4° ordinant cultum divi- 
num et distributionem bonorum Ecclesiae temporalium. 

145. — Disciplina quae ad ius divinum refer- 
tur, est immutabilis, quia est vel dogmatica , v. g. 
Hierarchia divinitus instituta ; vel dogmata annexa , 
y. g. veneratio SS. Eucharistiae : disciplina vero quae 
pendet ab Ecclesia est mutabilis. 

146. — Varia. — Auctoritas divina et ecclesiastica 
est primum ac generale principium iuris sacri (Zal- 
linger, Huguenin). 

147. — Deus est primarius auctor legum eccle- 
siasticarum ; quia lex aeterna est origo omnis iuris, et 
praesertim quia Christus primaria Ecclesiae iura con- 
didit. 

148. — Falsum est et haereticum dicere claves 
datas esse unitati , non uni. Nam « bono unitatis, 
beatus Petrus claves regni coelorum communican- 
das ceteris solus accepit » (S. Optatus, 1. 7.). 
Merito ergo damnata ista propositio Richerii : « Chri- 
stus fundando Ecclesiam, prius et immediatius claves 
seu iurisdictionem toti dedisse Ecclesiae, quam Petro. » 

149. — Canones non sunt (lato sensu et secundum 
quid) nisi conclusiones ex principiis theologicis, i. e. ex 
Evangelio, et aliis libris canonicis elicitae, vel illatae, 
vel etiam determinationes loci, temporis, modi, quo ius 
divinum observandum praescribitur (Gerson.). — Theo- 
logia tota est in rebus fidei et morum propugnandis ; 
Ius canonicum in iis custodiendis, propagandis, et in 
usum actumque perducendis : unde vocatur Theologia 
rectrix et practica (Cfr. Soglia). 

150. — Iurisprudentia Canonica est facultas 
sive habitus ecclesiasticas leges interpretandi , easque 
rite ad occurrentes casus applicandi. 

151. — Concludendum. — a) Quia Papa plenitudinem 

potestatis habet , nemo potest quaerere possessionem 
quae ei prae indicet, cum eam habeat a Domino tantum 
(Cfr. Innoc. e. 2, de postulat. Praelat.). — b) Pius IX, 
in pluribus allocutionibus coram EE. Cardinalibus ha- 
bitis, et in Constitutionibus a se editis, plures actus Gu- 
bernii Subalpini nullos et irritos declaravit. Et hoc po- 
test Romanus Pontifex, quoties agitur de rebus seu ordi- 
namentis sive ecclesiasticis sive civilibus, quae catho- 
licae Ecclesiae doctrinam aut apostoliea iura evertere 
conantur. 

152. — Magister scientiae canonicae: Veneranda et 
diligenda Mater nostri Legislatoris , Maria, quae est 
«Regula omnis exemplaritatis post Christum » (S. Bern. 
Sen.) : « Lex nova, a Propheta praevisa, Verbum Dei 
inscriptum habens » (S. Ios. Hvmnod.) : et « Ius, cuius 
possessor est Rex coelorum » (S. Ildephon.). 

REQUIES ANIMAE. 

Mariam cogita. Alii Sanctorum specialia opera exer- 
cuerunt ; alius fuit castus ; alius humilis ; alius mise- 
ricors ; sed beata Virgo datur in exemplum omnium 
virtutum. (S. Th.). 

Mariam invoca. Ave adiutrix tribulatorum, dando 
eis patientiam ; tentatorum, dando eis victoriam ; et 
in Dei amore famelicorum, dando eis refectionem in- 
ternam ! (Idiota). 

Marum LAETiFiCA.Leges canonicas contra fallacias et 
usurpationes inimicorum Ecclesiae, sive manifeste, sive 
occulte talium, defendendo ac propugnando. — Di lectis- 
simi, Mariam colite , quam amatis, quia tunc vere 
amatis , si imitari volueritis quam amatis (S. Hieron.). 

TRACTATUS DE IURE PUBLICO IN GENERE 1 * * * 5 


OAF. I. — DE COLLECTIONIBUS CANONUM 


Art. I. De collectionibus luris antiqui. 

153. — Canones Apostolorum. — Eorum authenti- 
citas est dubia, dubiusque auctor. Haec collectio in Cor- 
pore luris post Decretum Gratiani legi potest. 

154. — Attamen reputantur (in genere, seclusisque 
defectibus) insigne monumentum disciplinae Ecclesiae 

1 “ Ius pubblicum est in sacris, et in sacerdotibus, et 

in magistratibus „ (Gap. Ius publicum 11. d. 1). Vocatur 
publicum, quia agit de publico statu et regimine totius Ec- 
clesiae ; diciturque a nonnullis ius constituens vel sociale. 

Ius privatum ab ipsis ius constitutum vel particulare vo- 

catur. 

5 — luris Can. 

per tria priora saecula; et Card. Maius magnam 
hisce Canonibus adhibendam auctoritatem asserit in 
opere: Veterum Scriptorum nova collectio . Sunt au- 
tem ab Apostolorum successoribus, qui, teste Tertul- 
liano, Apostolici viri nominabantur (Scav.-Del Vecch. 
I, n. 326). Caute tamen legenda quae, ex haereticorum 
malitia, minus recta existunt vel erronea. 1 

155. — Ecclesia gracca recepit omnes et integros 
84 canones Apostolorum : Ecclesia latina recepit 
tantum 50 priores 2 , ita tamen ut nihil de illorum 
origine decerneret. 

156. — Octo libri Constitutionum Apostolicarum, 

quales ad nos pervenerunt, non fuerunt ab Apostolis tra- 
diti, neque a S. Clemente Romano scripti, sed ab incerto 
auctore conflati ex diversis Synodis, legibus ac moribus 
Ecclesiae orientalis usque ad quartum saeculum. 

157. — Probabilius sex priores libri circa annum 270 

1 Gelasius Papa anno 494 in Synodo Romana declaravit 
librum Canonum Apostolorum esse apocryphum. Sed notan- 
dum quod in hoc loco vox apocryphus non respicit auctorem, 
sed auctoritatem; et significat tales canones non esseCanonicos 
ut libri sacri, vel legendos esse cum cautela. (Cfr. Darras, 
Hist. Eccl. t. 6, p. 623) • Maschat, proleg. III. 17 , aliter rem 
exponit, dicens : “ Gelasius vero reprobat alios Canones Apo- 
stolorum ab haereticis depravatos, cum sinceri et genuini Ca- 
nones reperiantur a Conciliis et Pontificibus approbati „. 
Unde in pretio habiti sunt, et citantur etiam a Cone. Trid. 
sess. 25. cap.l de ref. hisce verbis: “Cum et Apostolorum 
canones prohibeant, ne res ecclesiastica, quae Dei sunt, con- 
sanguineis donent (Episcopi) — quae allegatio respicit 
can. 39 et 75. 

2 Ex Bellarmino legitimi existunt 50 priores; vel 52 ex 
Baronio. 

et alii duo saeculo quarto conscripti fuere, ut tenent 
eruditi. 1 

158. — Illos commendat S. Epiphanius, quia tunc 
in eis nihil fidei vel disciplinae contrarium inveniebatur. 
Attamen, in editionibus posterioribus, in aliquibus inve- 
niuntur contrarii doctrinae catholicae : fuerunt enim ab 
haereticis corrupti pluribus in locis. 

159. — Collectiones Graecae. — I. Collectio Chal- 
cedonensis continet canones generales et particulares, 
nempe canones Nicaenos, Ancyranos, Neocaesarienses, 
Gangrenses, Antiochenos, Laodicenos, Constantinopol. I. 

160. — Huic collectioni accesserunt , medio saeculo 
sexto, canones Apostolorum (iam antea Graecis plane 
noti), Sardicenses, Ephaesini, Chalcedonenses, et regula 
S. Basilii. 

161 — II. Collectio loann is Scholastici, Constanti- 
nopolitani Episcopi, an. 564-78, qui novam editionem 
conscripsit, in qua 84 Canones Apostolorum etc. nec 
non leges civiles easdem materias respicientes, canonibus 
praescriptis adduntur. Ioannes iste vocatur etiam 
Ioannes Antiochenus scholasticus . 

162. — Collectio Io. Scholastici est suspecta, quia 
eius auctor fuit Nestorianismi fautor. 2 

1 Funk “ inter alia, magna cum eruditione, demonstrare 
conatur, eumdem auctorem omnes libros Const. Ap. circiter 
ineunte saeculo quinto in Syria composuisse „ (Wernz, 
1. 200 not. 40). 

2 Istius A. duo habentur collectiones, ambae in 50 ti- 
tulos distributae. Leges civiles ex Codice Iustiniani et ex 
Novellis excerptae habentur tantum in secunda editione, 
quae ideo Nomocanon dicta est. Deploranda facilitas qua 
Orientales leges Imperatorum circa causas ecclesiasticas 
usurpatorie latas admiserunt, Nomocanones multiplicavit, 
cum maximo libertatis ecclesiasticae detrimento. 

163. — III. CollectioTrullana sive Concilii Quinisexti 
seu Trullani. 

164. — Ecclesia Romana probavit seu potius to- 
leravit tantum Trullanos canones, qui Conciliis gene- 
ralibus aut Christianis moribus non adversarentur 1 2 

165. — IV. Collectio Photii (qui sedem Constantinop. 
usurpavit ann. 858), ubi iste schismaticorum parens 
praeter canones legitimos a sanctis Synodis editos, re- 
posuit plures conciliabulorum regulas. Collectiones orien- 
tales iterum elaboravit, suumque consignavit Nomo- 
canonem , qui apud Graecos summo honore semper ha- 
bitus est. 

166. — Photii collectio — seu melius, collectiones 
sunt suspectae, ut patet. In capite V primi tituli, sui 
schismatis venenum manifestat dicens, omnium eccle- 
siarum caput esse Constantinopolitanam sedem; ad 
quod fallaciter citat nonnullas leges ex Codice lusti- 
niani. 

167. — Nota: a) Plures aliae habentur minores 
collectiones graecae, levioris momenti, b) Collectio- 
nes grsecse cautissime legendae sunt. 

168. — Collectiones Latinae 2 — I. Pro Ecclesia la- 
tina obtinuerunt primo canones Nicaenae Synodi ; quo 


1 Dicitur Concilium Trullanum , quia habitum fuit in 
Trullo , seu in secretario palatii imperatoris (an. 695). Dici- 
tur Quinispxtum ob praetensionem supplendi quae Concilia 
generalia V et VJ haud fecere. Trullani Patres ad schisma 
proclives expunxerunt canones Sardicenses, in quibus ius ap- 
pellationis ad Romanum Pontificem admittebatur. 

2 Certum est Ecclesiam Romanam , ante saeculum sextum , 
habuisse Collectionem: nam Siricius Papa scripsit: “ Statuta 
Sedis Apostolicae, vel canonum definita, nulli Sacerdotum 
ignorare sit liberum „. 

nominantur etiam Sardicenses , quia Concilium Sardi- 
oense tamquam appendix Nicaeni habebatur. 

169. — Postea Graecorum codex lati ne redditus , 
sive Collectio Prisca. 

170. — II. Collectio Dionysii Exigui (monachi scythae), 
initio saeculi sexti quamvis privata auctoritate conflata, 
a Sancta Sede probata fuit (tacite, non expresse), et 
dicta communiter Vetus Canonum Codex. 

171. — Huic plura adiecit ex Conciliis et Patribus 
S. Isidorus episcopus Hyspalensis. 

172. — Codicem Dionysii pluribus monumentis au- 
ctum Adrianus I Carolo Magno Komae dono dedit (an. 
774) : unde vocatur etiam Collectio Adriana vel Dio- 
nysio-Adriana. 

173. — Habentur denique Collectiones Ecclesiarum 
particularium, v. g. in Africa Collectio Ferrandi dia- 
coni (saec. 6) ; in Hispania Capitula Martini , Bra- 
charensis episcopi ; in Gallia Pannormia Ivonis Carno- 
tensis; in Germania Collectio Ileginonis... etc. 

174. — Accedunt libri rituales et formularia, quae 
conficiebantur ad determinandum modum quo negotia 
varia scriptis tractari deberent. Eiusmodi formularum 
collectio pro Ecclesia romana est Liber diurnus. 

, 175. — Collectio Isidori Mercatoris vel Peccato- 
ris. 2 — Edita probabilius est inter annos 829 et 

847, quia auctor inseruit plures sententias Concilii Pa- 
risien. anni 829, et Collectionis mentio primum ha- 
betur an. 846. 

- Auctor istius Collectionis incertus existit, ususque est 
Isidori nomine, ut revocata memoria Collectionis Hispanicae 
S- Isidoro Episcopo et Doctori tributae, maiorem suae col- 
lectioni fidem conciliaret. Et hic notare placet, quod Collectio 
Hispanica, etsi iam tempore S. Isidori edita, incertum tamen 
habet auctorem. Collectio pseudo-isidoriana adscribenda vi- 

176. — Eius auctoritas nulla est: et S. Sedes 
numquam fuit connivens, numquam rem probavit. 
Extra Romam et inscia Roma confectae sunt falsae 
Decretales, testibus vel ipsis heterodoxis. 

177. — Fontes huius collectionis . Usus est do- 
cumentis 1° genuinis et authenticis, quales sunt de- 
cretales Dionysii; 2° supposititiis, quae ipse finxit, ut 
sunt multae Pontificum epistolae ; 3° apocryphis, seu ab 
aliis scriptis; 4° interpolatis, quae videlicet suis ad- 
ditamentis corrupit. 

178. — Falsum est, per fictas Decretales amplifi- 
catam fuisse R. Pontificis auctoritatem, novum ius in- 
ductum, perturbata Episcoporum iura, eversam veram 
Ecclesiae disciplinam, ut volunt Centuriatores Magdebur- 
genses cum Gallicanis ac Febronianis ; quod facillime pro- 
batur ex ipsa collectione, quae quidem minime proponit 
ius novum et ignotum, sed disciplinam moribus illius ae- 
tatis conformem (et illae paucae iuris immutationes, 
quae auctor proposuit, in praxim non fuerunt deductae) : 
item, Decretales etiam spuriae nullam haeresim con- 
tinent. Hisce de causis vulgatissima exstitit isidoriana 
Collectio. 1 

detur auctori e clero gallico. “ luxta probabiliorem senten- 
tiam auctor illius Collectionis fuit clericus gallus aut gallo- 
germanicus „ ( Bonal , I, 58). — * Coininciata a Magonza o 
no, essa e, giusta ogni giudizio storico-critico, opera galli- 
cana, almeno nella forma ultima in cui si e divulgata 
( [Cossa , ap Scamni , I, 326). 

1 Scopus pseudo-Isidori fuit defensio cleri contra op- 
pressionem multorum principum ac magnatum civilium, ces- 
satio abusuum Metropolitarum contra Suffraganeorum iura, 
et vigoris disciplinae ecclesiasticae restitutio. Sed finis non 
potuit nec potest falsificationes justificare. — “ Indubita- 
tum est pseudo-Isidorum non multas vere novas iuris 

Art. IL De collectionibus luris hotI. 

179. — Decretum Gratiani. — Gratianus, natione 
etruscus, monachus Ord. S. Benedicti , Bononiae degens, 
indefesso labore summaque diligentia Collectionem suam 
edidit anno 1151 sub titulo: Concordia discordantium 
canonum. 

180. — Collectio Gratiani componitur ex variis 
S. Scripturae testimoniis, ex Conciliorum decretis, ex 
constitutionibus et decretalibus Romanorum Pontifi- 
cum, ex pluribus sententiis SS. Patrum, et ex selectis 
etiam legibus civilibus. 

181. — Collectio haec vocatur Decretum Gratiani 
vel simpliciter Decretum. 

182. — Gratianus collectionem suam in tres partes 
divisit: — I a (agit de personis) constat 101 distin- 
ctionibus, quae singulae plura capita seu canones com- 
plectuntur. In ea agitur de origine, auctoritate, ac prin- 
cipiis iuris, et de statu et officiis clericorum. Citatur 
sic: cap. vel c. Iei unium 7, dist. 76 ; vel dist . 76 , 
cap. 7; vel c. 7, d. 76. 

183. — II a pars (agit de Iudiciis) HABET 36 cau- 
sas; causae dividuntur in quaestiones, et quaestiones 
in capita seu canones. (In causa 33, q. 3. exstat 
tractatus de Poenitentia in septem dist. distributus). 
Citatur hoc modo: cap. Qui viderit , 13, quaest. 5 , 

sanctiones suae collectioni inseruisse. Quae conformitas 
cum disciplina saeculo nono vigenti potius est una ex 
rationibus facilis et celebris divulgationis Decretalium 
pseudo-Isidori. Porro alia quae aliqua ratione videbantur 
esse nova, aut nunquam ad verbum in praxi ecclesia- 
stica fuerunt recepta, aut ex natura rei, similibus sanctio- 
nibus civilibus vel etiam antiquioribus canonibus commen- 
dabantur * : ait Wernz, I. 216. 

causa 32 ; vel causa 32 , q. 5, c. 13 ; vel c. 13, q. 
5, c . (Tract. de Poen. citatur sic: cap. vel c . 

Petrus 1 de Poen. dist. 1; vel c. 1. d. p. d. 1). 

184. — , IIP pars dicitur de consecratione, quia agit 
potissimum de rebus sacris, de sacrificio, etc. habet 5 
dist. et varia capita seu canones. Citatur sic : Cap. 
Est unitas 49, dist. 4, de Consecratione ; vel de Con- 
secr. d. 4 , c. 49; vel c. 49 de consecr ., d. 4. 

185. — Regula generalis: Prima pars citatur al- 
legando canonem et distinctionem ; secunda , allegando 
canonem, causam et quaestionem; tertia, sicut prima 
sed addito de Consecr. 

186. — Canones Poenitentiales et Apostolorum 
sic allegantur: c. Poenit. 10, c. Apost . 22. 

187. — Emendatio Decreti Gratiani. — Pius IV et 
Pius V, et praecipue Gregorius XIII Gratiani Decretum 
emendare curarunt. 

188. — Idem Greg. XIII emendatam editionem 
approbavit (vid. n. 191), prohibens quidquam addere 
vel minuere : « ut (ait Pontifex) quae emendata et re- 
posita sunt, omnia quam diligentissime retineantur, ita 
ut nihil addatur, mutetur aut imminuatur. » 

189. — Additamenta facta Decreto Gratiani. — 
Gratiani Decreto quaedam sunt facta additamenta sub 
nomine palea, sic dicta vel a Paucapalia Gratiani di- 
scipulo, vel quia erant notulae in margine scriptae cum 
verbis post alia, sive p. alia ; inde natum est nomen 
palea, et sunt numero 50. (Scavini). 

190. — In fine Decreti habentur etiam canones 
poenitentiales et apostolici. 

191. — Auctoritas Decreti Gratiani. — Nullam 
vim legis habet : « Gratiani enim Decretum, quantumvis 
pluries Rom. Pontificum cura emendatum fuisse non 
ignoretur, vim ac pondus legis non habet ; quin immo 

inter omnes receptum est, quidquid in ipso continetur, 
tantum auctoritatis habere, quantum ex se habuisset, 
si nunquam in Gratiani Collectione insertum foret ». 
(Bened. X1Y, de Syn. dioec. 1. 7, c. 15, n. 6). 

192. — Berardi eruditissime agit de Decreto Gra- 
tiani: canones apocryphos notat, difficiliores illustrat, 
multaque habet scitu utilissima. 1 

193. — Collectiones Decretalium. — Ante Grego- 
rium I prodierunt quinque collectiones Decretalium: 
l a Bernardi Circa Papiensis 2 , qui an. 1099 evul- 
gavit Breviarium extravagantium :j . Continet quae 
Gratianum effugerant, et Constit. post Gratianum editas 
usque ad Coelestinum III, et canones C. Later. III. 
« Haec collectio, in 5 libros divisa, fuit veluti archetypus 

1 Unde merito notat Maschat ( proleg . 14) : “ Canones seu 
textus Decreti revocandi sunt ad primaevam auctoritatem suo- 
rum conditorum, scilicet, textus Scripturae ad auctoritatem 
divinam, textus legales Pontificum et Conciliorum ad eorum 
auctoritatem, textus desumpti ex iure civili ad auctoritatem 
imperialem; ut ex hoc, quod ponantur in Decreto non cense- 
antur canonizati. Denique textus Patrum et multi textus do- 
ctrinales Pontificum, qui ut privati Doctores scripserunt, non 
sunt iuridice decisivi, sed directivi pro instructione, nisi re- 
periantur a Sede Apostolica approbati instar luris Pontificii. „ 
— Et quando Decretum allegatur a SS. Pontificibus, “ ista 
allegatio (addit cit. Auct. ibid.) non tribuit maiorem auctori- 
tatem, quam Canones in suis autographis habeant- Unde dum 
Pontifices aliquid allegant ex Decreto, supponendum est id 
reperiri in formis authenticis. „ A fortiori auctoritatem non 
habent Paleae. 

3 Non certo constat an Bernardus Papiensis, verus auctor 
istius collectionis, sit idem ac Bernardus Circa. 

3 Tanta fuit vulgatio Decreti Gratiani, ut quidquid in ipso 
non contineretur, diceretur extra-vagari. Inde signum X (i. e. 
extra) in allegationibus Decretalium Gregorii IX. 

ad cuius exemplum reliquae collectiones 1 adornatae 
sunt. » (Soglia, Praen. in ius Ecch c. 3). 

194. — II a Io an. Galensis seu Vallensis, qui ex 
Gilberti et Alant collectionibus novam confecit. 

195. — lll a Innoc. III Petro Beneventano curam 
mandavit ut ipsius Constitutiones colligeret. 

196. — IV a Incerti auctoris. 

197. — V a Honore III, qui suam Decretalium col- 
lectionem promulgavit. 

198. — Nota: Solis collectionibus quartae, et quin- 
tae Pontifices vim legis tribuerunt (quia auctores). 

199. — Decretales Gregorii IX, opera S. Raymundi 
de Pennafort, qui « Iustinianum imitatus est, tum in 
eo quod ex diversis codicibus unum codicem deduxit, 
tum in eo quod ex Decretalibus ea sustulit quae inutilia 
erant». (Devoti). 

200. — Dividuntur in 5 libros: Primus de iudi- 
cibus seu Praelatis ; secundus de indiciis ; tres alii 
de indiciorum materia, nempe tertius de rebus ad cle- 
rum pertinentibus, quartus de matrimonio, quintus de 
criminibus et poenis. Hinc versiculus: Index , Indi- 
cium, Clerus, Sponsalia, Crimen . 

201. — Fratres Pithaei et Bohemerus et nonnulli 
AA. germanici moderni, in editione Gregorii IX, supple- 
verunt omissa a S. Rayraundo, sed privata auctoritate. 

202. — Auctoritas Decretalium Gregorii IX. — Gre- 
gorius IX, die 5 Sept. an. 1233, Litt. Rex pacificus, huic 
collectioni praemissis, declaravit : « ut hac tantum com- 
pilatione universi utantur in iudiciis et in scholis, distri- 
ctius prohibemus, ne quis praesumat aliam facere, absque 
auctoritate Sedis Apostolicae speciali. » 

1 Etiam collectiones authenticae seu vim legis habentes. 

203. — Citantur allegato capite et titulo; vel libro, 
titulo et capite, v. g. cap. Venerabilem 6 . de electione; 
vel l . i, tit. 6 , cap . 54. Alii addunt X, vel extra. 

204. — Sextus Decretalium. — Bonifacius VIII, 
an. 1298, opera trium Cardinalium, in unum volumen 
congessit tum novas Decretales ab anno 1233 editas, 
tum canones utriusque concilii Lugdunensis. 

205. — Vocatur Sextus Decretalium , quia est velut 
complementum collectionis Gregorianae constans toti- 
dem libris, eodem ordine ac Decretales Greg. IX, sed 
diversa materia. 

206. — Bonifacius suae collectioni auctoritatem 
legalem tribuit. 1 Citantur eodem modo addito in 6°. 

207. — Clementinae. — Clemens V suam confecit 
collectionem partim ex canonibus C. Viennensis, cui prae- 
fuit, partim ex suis epistolis eodem modo subdivisis ac 
Decretales Gregorii IX. Attamen, cum morte ipse prae- 
ventus esset, collectio edita et auctoritate donata fuit 
a Ioan. XXII die 25 Oct. an. 1317, perLitt. Quoniam 
nulla collectioni praemissas. 

208. — Allegantur eodem modo ac Decretales Gre- 
gorii IX, addito dement. 

209. — Extravagantes (i. e. extra ius hactenus edi- 
tum vagantes). — Complectuntur duas Collectiones: l a Ex- 
trav. Io an. XXII, in unico libro ; 2 a Extrav. commu- 
nes, in 5 libros divisas , continens Decretales plurium 
Pontificum. 

210. — 11° Collectio Extrav. loannis XXII com- 
plectitur tantum viginti Decretales istius Pontificis, et 
constat quatuordecim titulis. In titulo 14 agitur de ver- 
borum significatione. 

211. — Citantur ut aliae, praemisso Extrav. 

212. — Collectio Extrav. commun. continet De- 

1 Litter. Sacrosanctae collectioni praeviis. 

cretales ab anno 1262 ad 1483 (a viginti quinque Pon- 
tificibus, ab Urbano IV ad Sixtum IV) editas. 

213. — Citantur ut aliae, addito inter comm ., 
vel Extrav. comm . 

214. — Post huiusmodi Extravagantes in Corpore 
luris Canonici collectas, idem Corpus luris clausum 
dici consuevit, non stricte sed lato sensu, ut patet ex 
Bened. XIV Litt. Postremo (vid. n. 49). 

215. — Auctoritas Extravagantium. — Utraque 
collectio Extravagantium {saec. XV. edita), incertum 
habet auctorem, neque compertum est qua auctoritate 
in Corpus luris relata sit , ait Huguenin. Eas ta- 
men esse genuinas patet: a) ex possessione tempo- 
ris pluries saeculari, ex qua semper authenticae 
habitae sunt, RR. Pontificibus haud contradicentibus ; 
h) quia sunt Constitutiones generales pontificiae, quae 
ex se plenam vim habent ecclesiasticae legis in universa 
Ecclesia. « Quare, cum sit certum hasce Constitutiones 
a Romanis Pontificibus prodiisse, dicendum est easdem 
vim legis in Ecclesia obtinere», ait Santi (proleg. n. 11). 

216. — Corpus luris Canonici est complexus legum 
ecclesiasticarum in quinque codicibus, qui sunt : 1° De- 
cretum Gratiani. - 2° Decretales Gregorii IX. - 3° Sex- 
tus Decretalium Bonifacii VIII. - . 4° Clementinae 
Clementis V. - 5° Extravagantes. 

217. — Auctoritas Corporis luris Canonici — 
1°. Quae in Decreto Gratiani habentur , tantum 
valent quantum valerent, si Gratianus ea non col- 
legisset, ut patet ex dictis. 

218. — II 0 . Septimus Decretalium et Institutiones 
Lancellotti, quae in fine habentur appositae, non habent 
vim quia non confirmatae. 

219. — 111°. Ceterae autem partes universim obii - 

gant , nisi contraria lege, vel legitima et probata con- 
suetudine abrogatae existant. 

220. — I V°. Ius Canonicum, praeter Decretales in Cor- 
pore luris collectas, complectitur etiam alia documenta 
pontificia authentica: «Neque enim Iurisprudentia Cano- 
nica circumscribitur praefata Decretalium (Gregorii IX) 
compilatione, sed complectitur quoque Epistolas Nummo- 
rum Pontificum in ea non comprehensas, aliasque Con- 
stitutiones Pontificias in eadem non relatas, totque 
praeterea fontes apprime perspectos omnibus, qui Ca- 
nonicam facultatem qua decet diligentia pertractant 
ait Bened. XIV (Litt. In postremo 10 Oct. 1750). 

221. — Nota : Corpus luris Canonici diligenter 
emendatum, Romae edendum curavit Greg. Xlll Litt. 
Cum pro munere 1 Iulii an. 1580. 

222. — In Corpore I. C. occurrunt: I. Rubrica (a 
rubris litteris, seu inscriptio indicans materiam tituli). 
In libris authenticis est magnae auctoritatis: unde 
tunc valet argumentum a mimo ad nigrum , si textus 
non dissonet, seu, ut aiunt DD., dummodo rubrum 
non contradicat nigro. 

223. — II. Superinscriptiones, sive verba, quae indi- 
cant unde textus capituli desumptus sit, vel ad quem 
directus, sunt authenticae, si in libris authenticis. 

224. — III. Summaria, sive verba, quibus privati 
Doctores capitula summarunt, non habent auctoritatem 
legis, sed sunt mere doctrinalia. 

225. — IV. Glossa, quae est uberior explanatio 
Canonum ab auctoribus facta, non facit ius, sed reve- 
renter audienda ob excellentem doctrinam, nisi ei con- 
tradicant aliae glossae, vel alii AA. meliori ratione 
innixi. 

226 . — V. Nota, quae est brevior illustratio vel 
additio citationum. Tantum valet quantum auctoritas 

auctoris eiusdem notae. — Cfr. Alasia, art. de lege 
eccL, Scavini, etc. 

Art. III. De collectionibus luris novissimi. 

227. — Ius novissimum continet omnes leges eccle- 
siasticas post clausum Corpus I. C. sive post Concilium 
Viennense editas, praecipue Cone. Constantiensis, Floren- 
tini, Lateranensis V, et maxime Tridentini et Vaticani. 

228. — Collectiones huius iuris praecipuae sunt: Ma- 
gnum Bullarium, Bullarium Benedicti XIV, Decreta 
Concilii Tridentini, Collectiones Decretorum seu 
decisionum SS. Congregationum, Concordata, et 72 
regulae Cancellariae, quae regulae morte cuiusque 
Pontificis vim amittunt, donec a novo Pontifice confir- 
mentur l . 

229. — Bullaria. — I. Eminet Bullarum magnum 
liomanum a Carolo Coquelines compositum, et ab Hie- 
ronymo Mainardo editum, continens Bullas Pontificias 
a S. Leone Magno usque ad Clementem XH. Adauctum 
fuit Bullario Benedicti XIV, continuatum usque ad 
Pium VIII ab advocato Andrea Barberi, et nuperrime 
usque ad Pium IX. Solum Bullarium Benedicti XIV 
est authenticum: alia sunt opera privatorum 2 . — 

1 Leges iuris novissimi haud compilatae sunt in collectio- 
nem authenticam, sed nonnullae eius partes partialem colle- 
ctionem habent vera authenticitate donatam, ut 0. Trid. 
(Vid. n. 54, in nota). 

* Istius collectionis magis vulgatus titulus est: Bullarum 
Privilegiorum ac Diplomatum Rom. Pont, a S. Leone Magno 
ad Clementem XII amplissima collectio, cui accessere Ponti- 
ficum omnium vitae, notae et indices opportuni, opera et 
studio Caroli Coquelines. Romae Mainardi 1758, 28 vol. fol. — 
Benedicti XIV Bullarium. Romae Mainardi 1754, 4 vol. fol. 

II. Continuatio ad nostra usque tempora primum Prati, 
hodie Neapoli facta est. 

230. — Utrumque tamen Bullarium (excepto Bene- 
dictino) imperfectum existit ; habet enim plura vix 
utilia, et desiderantur non pauca magni momenti do- 
cumenta: quae dicta sint absque vel minima iniuria 
collectorum, qui indefesso labore sapienter Bullarium 
confecerunt; in tantae enim molis opere, perfectio com- 
pilationis difficillima evadit. 

231. — Habetur etiam Bullarium Pontificium 
S. Congregationis de Propaganda Fide (Romae 1840- 
1846, 8 vol. in-4). De Martinis alteram eiusdem Bul- 
larii editionem disposuit sub titulo luris Pontificii de 
Propaganda Fide . Item Bullarium Minorum Gapuc - 
/sinorum (XI vol. in-fol.), Franciscanum, Praedicato- 
rum , etc. etc., ad utilitatem respectivorum Ordinum 
regularium. 

232. — Decreta Concilii Tridentini. Concilium Tri- 
dentinum (an. 1545-1563) a Pio IV die 26 Ianuar. 1564 
confirmatum, constat 25 sessionibus, ex quibus 13 tan- 
tum decreta de fide aut moribus continent, et quidem 
fere singulae de utraque materia agunt. 

233. — Pars dogmatica habet capita et canones, 
pars disciplinaris dicta de Reformatione continet de- 
creta. Decreta disciplinaria vim iuris communis obti- 
nent (excepto casu posterioris dispensationis pontificiae) 
et merito habentur uti pars praecipua luris novissimi. 

— Buliarii Romani continuatio Sum. Pont. Clementis XIII. 
XIV, Pii VI, VII, Leonis XII, Pii VIII, Gregorii XVI, quas 
collegit And. A. Barberi, Romae Tip. Cam. Apost. 1846. 
19 vol. fol. Simul 51 vol. fol. — Adest nova collectio Tau- 
rinensis : Bullarium Romanum a S. Leone Magno ad Clemen- 
tem XII ; editio Taurinensis cura et studio D. Tomasetti. 
Augustae Taur. 1858-70, 25 vol. 4. 

234. — Interpretatio Decretorum Trid. reservata 
est S. Cong. Concilii l . 

235. — Decreta 8S. Congregationum. — I. Ius cano- 
nicum pervalde illustrant, explanant, amplificant, mul- 
tisque ditant monumentis. 

236. — II. Eorum notitia saltem per summa ca- 
pita non tantum utilis sed omnino necessaria est, ut 
accurata habeatur ratio vigentis legislationis ecclesia- 
sticae (praesertim quoad decreta S8. CC. Concilii et 
Episcoporum et Uegularium). 

237. — III. Ergo quisque Juris Canonici studiosus, 
una cum Decreto Gratiani et Decretalibus, huiusmodi 
decreta frequenter perlegat. 

238. — IV. Plurimae prodierunt nonnullarum 
SS. Congregationum (et S. liotae) collectiones, ex qui- 
bus multae accuratae, paucae authenticae existunt 

REQUIES ANiMAE. 

Mariam cogita. Prima virtus, in qua Virgo nata 
est, et infans se singulariter exercuit, fuit humilitas 
(ap. S. Lig.). Virgo continuo habebat actualem rela- 

1 Titulus novissimae collectionis typis S. C. de Prop. Fide 
editae, est: Canones et Decreta Sacr. Oecum. Concilii Triden - 
tini sub Paulo III, lulio III et Pio IV, Pont. Max. cum appen- 
dice Theologiae, candidatis perutili. Editio novissima ad fidem 
optimorum exemplarium castigate impressa, cui accedunt Syl- 
labus, Constitutio Apostolicae Sedis , et duae Constitutiones 
dogmaticae editae in Oecum. Vaticano Concilio, 1882, in-8. 

54 Utilissima est notitia sequentium collectionum: 

Thesaurus Resolutionum Sacrae Congregationis Concilii , 
quae consentaneae ad Tridentinorum Patrum Decreta aliasque 
luris Canonici sanctiones, prodierunt, loO vol. (ab. an. 1718 ad 
1891). Recentiora vol. typis S. C. de Prop. Fide edita sunt. 

Collectio omnium Conclusionum et Resolutionum quae in 


Digitized by LjOoq le 



CAP. I. DE COLLECTIONIBUS CANONUM 


81 


tionem ad divinam maiestatem, et ad sui nihilitatem 
(S. Bernardin. Sen.). 

Mariam invoca. 0 vere beata humilitas, quae Deum 
hominibus peperit, paradisum aperuit, et animas ab 
inferis liberavit! (S. Aug.). 

Mariam laetifica. Vera et sincera humilitate. « Si 
quaeras, quae via sit ad obtinendam veritatem, quid- 
quid primum sit in religione et disciplina Christi (et 
amore Mariae)? liespondebo ; Primum est humilitas. 
Quid secundum? Humilitas. Quid tertium? Humilitas. 
Et quoties interrogabis, toties hoc dicam. » (S. Aug., 
epist. 56). — Filii Mariae, imitatores eius... (Kich.). 

causis propositis apud Sacram Congregationem Cardinalium 
S • Concilii Tridentini Interpretum prodierunt ab eius insti- 
tutione anno 1564 ad annum 1860, distinctis titulis alpha- 
betico ordine per materias digesta, cura et studio Salvatoris 
Pallottini S. Theol. Doctoris et in Romana Curia Advocati. 
15 vol. in-4, typis S. C. de Prop. Fide. 

Causae selectae in S. Congregatione Cardinalium Concilii 
Tridentini Interpretum propositae per Summaria Precum , 
ab anno 1823 usque ad annum 1869. Collegerunt Chr. Lingen 
I. U. D., et Petr. Alex. Reuss I. U. D. 1871, in-8, typis Pustet, 
Ratisbonae. 

Collectanea in usum Secretariae S. Congreg. Episcoporum 
et Regularium , cura A Bizzarri Archiepiscopi Philippensis 
Secretarii edita. 1886, in-8, typis S. C. de Prop. Fide. 

Gardellini: Decreta authentica Congregationis Sacrorum 
Rituum ex actis eiusdem collecta. Typis S. C. de Prop. Fide. 

Deci'eta authentica S. Congr . Indulgentiis sacrisque Reli- 
quiis praepositae , ab anno 1668 ad annum 1882 edita. Iussu 
et auctoritate Leonis XIII, Pont. Max. 1882, in*8, typis 
Pustet, Ratisbonae. 

Rescripta authentica S. Congr. et Summaria Indulgen- 
tiarum a Summis Pontificibus concessarum. 1885, in-8, typis 
Pustet, Ratisbonae. 

6 — luris Can. 

CAP. II. — DE IUEIBUS PKAECIPUIS ECCLESIAE. 

239. — Successio Apostolica. — I. Ecclesia habet 
successionem apostolicae auctoritatis, nullo tempore in- 
terruptam. 

240. — II. Haec successio fundatur in Romano 
Pontifice, successore D. Petri, et in Episcopis, succes- 
soribus Apostolorum. 

241. — III. Successio apostolica in cunctis terrae 
plagis fulget unitate, sacramentis, et regimine pasto- 
rum Kom. Pontifici adhaerentium. Cfr. Alloc. Pii IX, 
Ubi primum , 17 dec. 1847 4 . 

242. — Libertas Ecclesiae. — Nunquam pertinet 
ad civilem potestatem definire quae sint Ecclesiae iara 
ac limites intra quos eadem iura exercere queat . Cfr. 
alloc. Pii IX, Singulari quadam , 9 dec. 1854, etc. 2 . 

1 “ Veniant igitur qui salvi fieri volunt ad columnam et 
firmamentum veritatis, quod Ecclesia est; veniant scilicet ad 
veram Christi Ecclesiam, quae in suis Episcopis summoque 
omnium capite Romano Pontifice successionem habet Aposto- 
licae auctoritatis nullo tempore interruptam, quae nihil un- 
quam potius habuit quam ut praedicaret, atque omni ope 
custodiret ac tueretur doctrinam ex Christi mandato ab 
Apostolis annunciatam ; quae inde ab Apostolorum aetate in 
mediis omne genus difficultatibus crevit, et per totum orbem 
miraculorum splendore inclyta, Martyrum sanguine amplifi- 
cata, Confessorum et Virginum nobilitata virtutibus, Patrum 
testimoniis scripturisque sapientissimis corroborata viguit, 
vigetque in cunctis terrae plagis, et perfecta fidei, sacramen- 
torum, sacrique regiminis unitate refulget. „ (Pius IX ibid.). 

2 In qua Pontifex inter alia dixit: * Sunt enimvero ple- 
rique, qui rebus publicis tractandis praepositi fautores se re- 
ligionis, et adsertores dicant, illam laudibus attollant, huma- 

243. — Hinc I. « Non oportet apud alios quaerere 
veritatem, quam facile est ab Ecclesia sumere... » 
(S. lren. 1. 3, c. 4). 

244. — II. Potestas ecclesiastica potestati civili, 
non vero civilis ecclesiasticae indicare potest quid iu- 
stum, vel iniustum in suis legibus, vel decretis. 

245. — III. « Si imperator catholicus est, filius est, 
non praesul Ecclesiae : quod ad religionem competit, 
discere ei competit, non docere...: Ad Sacerdotes enim 
Deus voluit, quae Ecclesiae disponenda simt, pertinere, 
non ad saeculi potestates : quas si fideles sunt, Eccle- 
siae suae Sacerdotibus voluit esse subiectas » (Ioan. 
Papa, Can. 11, dist. 96). 

246. — 'IV. Damnandi ergo catholici liberales , qui, 
sive privatim , sive publice iura Ecclesiae definire ac 
limitare volunt, ipsum sacri cultus exercitium in mil- 
libus coarctant, et leges romanas recipere vel reiicere 
pro libito contendunt. 

247. — Magisterium. — Ecclesia habet potestatem 
dogmatice definiendi religionem catholicae Ecclesiae 
esse unice veram religionem, dirigendi studia theologica , 
et exigendi ut omnes catholici magistri se subiiciant 
suo iudicio in rebus fidei et decisionibus doctrinalibus 
pontificiis (Pius IX in variis documentis). 

248. — Hinc I. Nulla humana potestas impedire 
potest liberam Ecclesiae praedicationem. 

naeque societati quam maxime accomodatam, atque utilem 
praedicent; nihilominus eius moderari disciplinam volunt, 
sacros ministros regere, sacrorum procurationem attingere ; 
uno verbo, civilis intra status limites coercere nituntur Eccle- 
siam, eique dominari, qua tamen sui iuris est, divinoque con- 
silio nullius imperii terminis contineri debet, sed ad ultimas 
terras propagari, omnesque complecti gentes ac nationes, ut 
sempiternae illis beatitatis iter designet, expediat. * 

249. — II. Nulla civilis potestas impedire potest 
methodum in scholis theologicis adhibitam, aut talem 
vel talem sacrae scientiae partem in illis proscribere. 

250. — III. Ergo damnandi impii Statfis ministri, 
qui vellent ut magistri sacri quaedam legant aut do- 
ceant quae romanis doctrinis non sunt omnimode con- 
sona, et a fortiori qui gallicanismum vel liberalismum 
in theologicis studiis introducere vellent. 

251. — IV. Ergo Pastores Ecclesiae prudenter in- 
vestigare debent opiniones et doctrinas a magistris 
catholicis laicis emissas, etiam contradicentibus pote- 
statibus civilibus . 

252. — V. Debemus Ecclesiae reverentiam et obe- 
dientiam etiam in rebus non dogmaticis. 

253. — Potestas. — Ecclesia habet ius inferendi po- 
testatem et auctoritatem directam et indirectam 
(Pius I)£, Lit. Apost. Ad Apostolicae , 22 aug. 1851). 

254. — Hinc I. Ecclesia praeter potestatem Epi- 
scopatui inhaerentem, alia attributa temporalis pote- 
statis habet, quae non sunt a civili imperio concessa ; 
ideoque nequit ea civile imperium revocare (Id. ibid.). 

255. — II. Ecclesia habet nativum ac legitimum ius 
acquirendi ac possidendi (Pius IX, Alloc. Nunejuam 
fore , etc.). 

256. — 111. Impedientes ecclesiasticam potestatem, 
et usurpantes iura temporalia Ecclesiae, veri raptores 
et impiissimi sacrilegi dicendi sunt. 

257. — IV. Damnandi etiam qui potestatem Eccle- 
siae coercitivam impediunt. 

258. — Pontificatus Romanus. — Non potest sen- 
tentia universalis Concilii aut universorum populorum 
facto Summus Pontificatus a Romano Episcopo atque 
Urbe ad alium Episcopum aliamque civitatem tran- 

sferri (Pius IX, Lit. Ap. Ad Apostolicar). Patet ex 
Theol. Dogm. : vid. ibi. 

259. — Nationales Ecclesiae. — I. Nationales Ec- 
clesiae separatae nequeunt institui. Quia una est Ec- 
clesia, et iu sua unitate perseveratura usque ad con- 
summationem saeculi. 

260. — II. Romanus Pontifex tus habet decla- 
randi praedictas Ecclesias schismaticas , easque anathe- 
mate mulctandi. Patet ex doctrina catholica, et v. g. ex 
condemnatione Ecclesiae nationalis italicae Dominici 
P annelli (qui hodie, 1885, vere poenitens errores retra- 
ctavit et scandalum reparavit). « Quare suprema nostra 
« apostolica auctoritate schismaticam et haereticam fa- 
« ctionem. quae titulum catholicae Ecclesiae nationalis 
« Italicae assumit, quaeque facto ipso negat unam esse 
« fidem, unam Ecclesiam, unum visibile eius caput... 
« detestamur, damnamus, ac reprobamus, omnesque, 
« si qui ei misere nomen dederunt ac dederint, ab uni- 
« tate catholica defecisse edicimus et pronuntiamus... » 
(Lit. Ap. Pii IX, 3 Iui. 1875). 

261. — 111. Idem dicendum de ridiculissima Ec- 
clesia Gallicana Hyacinthi Loyson, qui, ut sectatores 
capere possit, suam defectionem in theatris et aliis 
locis mundanis explicare conatur, quique ab omnibus 
derelinquitur. 

262. — Concilia nationalia seu plenaria. — I. In- 
vito Rom. Pontifice celebrata, simt conciliabula ac sy- 
nagogae Satanae. Neque celebrari possunt plenaria seu 
nationalia concilia absque S. Sedis praevia auctoritate 
(Cfr. Anal. Iur. Pont. tom. 22, pag. 776) 4 . 

1 “ Cum haec celebratio inter causas maiores habeatur, 
inductum est ut sine Pontificis consensu non fiat „ (Scav.- 
Del Vecchio 1. 4, n. 90). 

263. — II. Romanus Pontifex potest reformare et 
abrogare definitiones et decreta omnium Conciliorum 
nationalium (Ex Lit. Ap. Ad Aposlolicae , 22 aug. 
1851). 

264. — Immunitas. — I. Ecclesiae et personae ec- 
clesiasticae, iure proprio, immunitatis privilegio gau- 
dent, quod nunquam a iure civili ortum habuit (Vid. 
Syllab .). 

265. — II. Igitur, absque naturalis iuris ac aequi- 
tatis violatione nequit abrogari ea personalis immu- 
nitas, qua clerici ab onere subeundae exercendaeque 
militiae eximuntur ; nec progressus praetextu, nec 
forma liberioris regiminis in societate constituta, ius 
habet laica potestas postulandi immunitatis ecclesia- 
sticae abrogationem. 

266. — III. Catholica Ecclesia libera plane est et in 
suo iure in praescribendo ritus et solemnitates in ad- 
ministratione Sacramentorum servandos, in festis die- 
bus indicendis, in cultu Sanctis tribuendo, quae omnia 
non possunt sine culpa omitti, nec mutari ab aliquo 
(Trid. Ses. 16, etc.). 

267. — IV. Quando canonicae quaestiones exami- 
nantur, nec civilis iudex, neque alius laicus interesse 
oportet (De Luise, Codex Canon, p. 12). 

268. — V. In quaestionibus jurisdictionis inter 
ecclesiasticam et civilem potestatem dirimendis, nequa- 
quam principes et reges, et rerumpublicarum praesides 
superiores sunt Ecclesiae : sed ipsae a Sancta Sede Ro- 
mana sunt definiendae (Vid. Syllab.). 

269. — VI. Prima sedes non indicatur a quoque 
(Can. 7, d. 21). 

270. — Ecclesia et Status. — I. Duae supremae 
mundi potestates debent concorditer procedere ad socie- 
tatem, rite pro spirituali et temporali bono, regendam. 

Neque Ecclesia a Statu, aut Status ab Ecclesia separari 
potest, salva Societatis incolumitate, quia Religio est 
veluti anima, et status corpus Societatis. Cuniunctionem 
animae cum corpore necessariam fecit ipsa manus 
Creatoris ; cuniunctionem vero religionis cum Statu 
reliquit Deus, ut facerent homines. Quare notata fuit 
sequens propositio: Ecclesia a Statu , Statusque ab 
Ecclesia subiungendus est . Syllab. prop. 55 (C. Fer- 
rari, 23). 

271. — II. Pius IX damnant sequentem propo- 
sitionem: « Neque ecclesiasticae potestatis distinctio 
et independentia servari potest, quin ab Ecclesia inva- 
dantur et usurpentur essentialia iura potestatis civilis » 
(Encyc. Quanta cura). 

272. — Principatus civilis Romani Pontificis fuit 
a Deo praeparatus, ex beneficiis pontificiis ortus, con- 
sensu populorum firmatus ; denique, liberalitate et gra- 
titudine Francorum regis, novis territoriis auctus. 

273. — Varia. I. Unus est Deus, unum ius divinum, 
una religio, quae est catholica, quae est sanctissimum 
regnum in terris de coelesti regno participans et ad 
illud disponens; schola veritatis, templum denique in 
quo verum sacerdotium, et vera religio completur 
(Cfr. C. Ferrari, 22). 

274. — II. Unde Ecclesia habet suas leges, magi- 
stratus collegiales in Conciliis, iudices in Cardinalibus 
Romanae Curiae, Episcopis, etc. Sub uno Christi vicario 
Deus fundavit in terris regnum coeleste et divinum. 
Unde, ut recte explicat S. Aug. (Tract. 105, in Ioan.), 
Christus non ait : Regnum meum non est in hoc mundo , 
sed non est de hoc mundo. — Non ait : Nunc regnum 
meum non est hic , sed : regnum meum non est hinc. 
Ergo merito damnata haec propositio : « Doctrina com- 
parantium Rom. Pontificem Principi libero, et agenti 

in universa Ecclesia, doctrina est quae medio aevo prae- 
valuit » (Syllab. 34). 

275. — III. Monarchici regiminis formam appellat 
praestantiorem Pius VI *, et Bossuet demonstrat, 
eam esse communiorem, quae naturae magis congruit, 
et melior in se, omnibus utilior est. — Nota tamen: 
Ut alibi dictum est, constat « potestatem publicam 
per se ipsam non esse nisi a Deo. Solus enim Deus 
est verissimus maximusque rerum dominus, cui subesse 
et servire omnia, quaecumque simt, necesse est: ita 
ut quicumque ius imperandi habent, non id aliunde 
accipiant, nisi ab illo summo omnium principe Deo. 
Non est potestas nisi a Deo . — Ius autem imperii 
per se non est cum ulla reipublicae forma necessario 
copulatum ; aliam sibi vel aliam assumere recte potest, 
modo utilitatis bonique communis reapse efficientem. 
Sed in quolibet genere reipublicae omnino principes 
debent summum mundi gubernatorem Deum intueri, 
eumque sibimetipsis in administranda civitate tam- 
quam exemplum legemque proponere. Deus enim, 
sicut in rebus, quae sunt quaeque cernuntur, caussas 
genuit secundarias, in quibus perspici aliqua ratione 
posset natura actioque divina, quaeque ad eum finem, 
quo haec rerum spectat universitas, conducerent: ita 
in societate civili voluit esse principatum, quem qui 
gererent, ii imaginem quamdam divinae in genus huma- 
num potestatis divinaeque providentiae referrent. Debert 
igitur imperium iustum esse, neque herile, sed quasi 
paternum, quia Dei iustissima in homines potestas est 
et cum paterna bonitate coniuncta : gerendum vero est 

1 * Praestantioris monarchici regiminis forma * (Pius VI, 
Alloc. Quare lacrimae 17 Iunii 1798.Vid. alia ibid., in nota). 
— Vid. n. 35. 

ad utilitatem civium, quia qui praesunt ceteris, hac 
una de caussa praesunt, ut civitatis utilitatem tueantur. 
Neque ullo pacto committendum, ut unius vel pauco- 
rum commodo serviat civilis auctoritas, cum ad com- 
mune omnium bonum constituta sit. Quod si, qui prae- 
sunt, delabantur in dominatum iniustum, si importuni- 
tate superbiave peccaverint, si male populo consuluerint, 
sciant sibi rationem aliquando Deo esse reddendam, 
idque tanto severius, quanto vel sanctiore in munere 
versati sint, vel gradum dignitatis altiorem obtinuerint. 
Potentes potenter tormenta patientur » (Leo XIII, 
Enc. Immortale Dei). 

276. — IV. Episcopi cum Romano Pontifice guber- 
nant Ecclesiam , cum eo infallibiliter docent, cumque 
eo ligant, et solvunt; sed absque eo , quin colligant , 
dispergunt, extra episcopatum catholicum vivunt, et 
ut schismatici in manu proprii concilii privati remanent. 
V. Philipps, de Iur. eccl. 

277. — V. « Sic omnes Apostolicae Sedis sanctiones 
accipiendae sunt, tamquam ipsius divini Petri voce fir- 
matae sint » (Agatho Papa, can. 2, d. 19). 

278. — VI. Bellarminus, lib. 1 de liom. Pontifice 
cap. 7., ita recte argumentatur: « Kegimen Ecclesiae 
supernaturale est, nemini igitur convenit, nisi cui Deus 
commisit. Legimus autem in Scripturis commissum 
Apostolis et Episcopis eorum successoribus, ^am de 
Petro Apostolo dictum est : pasce oves meas (Ioan., ult.) ; 
et de Episcopis dicitur (Act. 20) : quos posuit Deus 
Episcopos regere Ecclesiam Dei. De regibus nihil huiu- 
smodi unquam legimus. » Et eodem loco ex verbis 
Apostoli (1 ad Corinth. 12, et ad Ephes. 4) : « Deus 
in Ecclesia posuit primum Apostolos, deinde Prophe- 
tas, tertio Pastores et Doctores » ; sic ratiocinatur : 
« Si primi sunt Apostoli, qui Episcopi fuerunt, et qui- 

bus Episcopi succedunt, certe primi non sunt reges et 
principes saeculi ; imo, ut recte annotavit Damascenus 
in secunda oratione pro imaginibus , Apostolus reges 
non solum non posuit primo loco, sed nec ullo alio, ut 
indicaret non esse reges, Ecclesiae magistratus, sed 
tantum saeculi » Cfr. Soglia, 1. 1, c. 1. 

279. — Vll. Merito itaque Gelasius , in epistola ad 
Anastasium Imperatorem: « Duo sunt, ait. Imperator 
auguste, quibus principaliter mundus hic regitur: sa- 
cerdotalis auctoritas, et regalis potestas. Utraque prin- 
cipalis, suprema utraque, neque in officio suo alteri 
obnoxia est. » Et Osius Episcopus Cordubensis ad Con- 
stantium Imperatorem : « Desine, quaeso, et memineris 
te mortalem esse : reformida diem indicii, serva te in 
illum diem, purum; nec te immisceas ecclesiasticis, neque 
nobis in hoc genere praecipe, sed potius ea a nobis 
disce ». Ergo a fortiori damnanda hodierna liberalismi 
(qui omnia mala collegit in unum; quique una cum 
effrenato rationalismo praesertim practico « omnes er- 
rores omnesque haereses continet », ait Episcopus Ber- 
mudez) praxis de introducenda aut exaltanda immixtione 
hominum impiorum et acatholicorum, sive gubernan- 
tium, sive subditorum, in rebus sacris contra sacrosancta 
Ecclesiae iura. 


REQUIES ANIMAE. 

Mariam cogita. Sicut nulla post Filium Dei creatura 
tantum ascendit in gratiae dignitatem, quam Maria ; sic 
nec tantum descendit in abyssum humilitatis (S. Ber- 
nardin.). — Merito facta novissima, quae, cum prima 
esset omnium, se novissimam faciebat (S. Bernard.). 

Mariam invoca. Ave Viola, parva per humilitatem, 
inclinis per obedientiam, terrae adhaerens per compas- 

sionem, et pietatem, et affectum misericordiae erga 
terrenos peccatores, subtilis et suavis odoris per sua- 
veolentem opinionem, Deum, Angelos, et homines de- 
lectantem, et temperatae complexionis per omnimodam 
modestiam (Rich. a S. Laur.). 

Marum laetifica. lura Romanae Ecclesiae fortiter 
defendendo ; romanas declarationes ac Pastoris Supremi 
etiam minima desideria adimplendo; doctrinas minus 
catholicas reiiciendo, iuxta illud Apost. ad Galat. 1. 8 : 
« Licet nos, aut Angelus de coelo e vangelizet vobis, prae- 
terquam quod evangelizavimus vobis, anathema sit » 
— Filii Mariae , imitatores eius (Rich.). 


CAP. III. — I)E RELATIONIBUS ECCLESIAE 
CUM SOCIETATIBUS CIVILIBUS. 


Art. I. De relationibus Ecclesiae 
cum heterodoxis. 

280. — Evangelizatio. — Ecclesia catholica vera so- 
cietas est oidinatissimasui iuris; divinoque consilio, nul- 
lius imperii terminis contineri debet, sed ad ultimas 
terras propagari , omnesque complecti gentes et nationes , 
ut sempiternae illis beatitatis iter designet, expediat 
(Cfr. AUoc. Pii IX Singulari quidem). 

281. — Muneri ac officio catholici sacerdotii est 
remotas regiones pertingere, maris licet tractu di - 
siunctissimas, ut efferatas ibi gentes ad humanitatem, 
et christiane legis disciplinam, habita Romani Ponti- 
ficis missione, salubriter instituat. Ecclesia enim mis- 
sionem habuit a Domino suo auctore, ut omnes populos, 

gentes , nationes pari paterni amaris stadio prosequatur, 
et omnium saluti consulat . 

282. — Qui extra gremium Ecclesiae semper fue- 
runt, quales sunt Infideles et Iudaei, constringi ad 
catholicam obedientiam profitendam non debent. Contra 
vero, qui se Ecclesiae per susceptum Baptismi sacra- 
mentum subiecerunt, sunt cogendi- (Pius VI, Brev. 
Quod aliquantum , 10 mart. 1791). 

283. — Bella. — I. Absit ut catholicae Ecclesiae filii 
ullo unquam modo inimici sint iis , cum quibus eodem 
fidei cluiritatisque vinculo non sunt ligati ; qui imo 
illos pauperes, sive aegrotantes, sive aliis quibusque 
aerumnis afflictos, omnibus Christianae charitatis officiis 
prosequi ac adiuvare semper studeant, et in primis ab 
errorum tenebris, in quibus misere iacent, eripere, atque 
ad catholicam veritatem et ad amantissimam matrem 
Ecclesiam reducere contendant, quae maternas suas ma- 
nus ad illos adamanter tendere, eosque ad suum sinus 
revocare nunquam desinit, ut in fide, spe et charitate 
fundati ac stabiles et in omni opere bono fructificantes 
aeternam assequantur salutem (Pius IX, Enc. Quanto 
conficiamur , 10 aug. 1863). 

284. — II. Si contigerit ut catholica aliqua natio con- 
tra aliam heterodoxam bellum gerat, nemo catholicorum 
principum ius habet cogendi Pontificem Romanum ut 
nationi heterodoxae quibuslibet modis adversetur : quia 
Summus Pontifex vices gerit eius qui non dissentionis, 
sed pacis Deus est, et venit in mundum ut inimicitiae 
tollerentur et pax evangelizaretur tam iis, qui procul 
sunt, quam iis qui prope extiterint (Pius VII, epist . 
ad Imp. Ngpoleonem , 21 martii 1806). 

285. — III. Ecclesia catholica ius habet principes 
congregandi christianos ut arma capiant contra he- 
terodoxas potestates regna catholicarum invadentes , 

bonaque Ecclesiae rapientes. Proditores vero qui per 
se, vel per alios armis, pecuniis, aliisque rebus, vel 
consilio, vel ingenio heterodoxos aut paganos opitulati 
fuerint in bello ad catholicae religionis damnum, ana- 
themati subiiciuntur (Decr. lib. V de lud. et Sarac.). 

286. — IV. Ecclesia catholica regum et populorum 
omnium, atque in iis singulorum hominum omnis con- 
ditionis, religione, tum iura tuetur, tum officia docet 
ac praecipit; ita legibus humanis sanctius fundamentum 
ponit et fideliorem conciliat obedientiam. Catholica doc- 
trina non solum humanae societatis bono et commodis 
non adversatur, sed ea promovet eisque praebet incre- 
mentum (Pius IX in pluribus ency elicis et alloc.). Le- 
gitimis enim principibus obedientiam detractare imo 
et rebellari catholica Ecclesia vetat; et huiusmodi effera- 
tae doctrinae magistros anathemate damnavit (Pius IX, 
Encyc. Qui pluribus ). 

287. — Libertas Catholicorum. — I. Non possunt 
reipublicae infideles vel haeretici praesides impedire 
quominus verbum Dei praedicetur, et fideles Christia- 
nam religionem profiteantur. 

288. — II. Nec impedire possunt, quominus Antistites 
et fideles populi cum Romano Pontifice libere ac mutuo 
communicent. 

289. — III. Iure naturae, non potest homo obligari 
ad falsi Dei cultus exercitium, sed liber relinqui debet 
ad veritatem capessendam et religionem veram profi- 
tendam (Cfr. All. Pii IX Maxima quidem). 

290. — IV. Civili potestati ab infideli imperante exer- 
citatae, vel etiam a fideli, non competit indirecta pote- 
stas negativa in sacra, nec proinde ius, quod vocatur 
exequatur, vel ius appellationis, vel ab abusu (Cfr. 
Iit. Ap. Ad Apostolicae, 22 aug. 1851). 

291. — V. Si princeps haereticus mandet subditis 

catholicis audire conciones haereticorum, filii Ecclesiae 
iis obedire nequeunt, nec ritus detestabiles in templis 
perfidiae venerari possunt, quamvis civiles potestates 
declarent se hae re nihil aliud exigere , quam obedien - 
tiam civilem , nec velle cogere, ut a fide discedant, cum 
tamen reipsa contrarium velle videantur (Pius V bis 
rescripsit Anglis). 

292. — Prudentia. I. Parochis saecularibus et regu- 
laribus in ditione heterodoxa degentibus Sancta Sedes 
praecipit, ut caveant ullo modo se ingerere in rebus 
spectantibus ad politicam saecularem; nec ullum ad 
officia publica proponant , quamvis aptior ceteris vi- 
deatur ; nec unquam intersint comitiis aut conventibus, 
ubi de rebus publicis agitur (Alexand. VII, 1658, 
ap. De Luise, p. 14). Nota : Attende ad instructiones 
particulares pro nationibus mixtis , seu ubi catholici 
sunt numerosi, ut in Germania, etc. ubi multi inve- 
niuntur magistratus catholici. 

293. — II. Ecclesiastici tum saeculares, cum regu- 
lares , ceteri que, qui ethnicorum conversionibus dant 
operam , illos non vexationibus, pollicitationibus aut 
vi, sed verbi Dei praedicatione, et bonorum operum 
exemplo inducant, perscrutantes praecipue diligenter 
quo fine et spiritu ducantur qui baptizari postulant 
(ibid.) — Nota: ludaei in superioris Africae regioni- 
bus, praecipue in occidentali parte degentes, facile 
baptismum recipiunt : et facilius apostatae fient, si 
hac in re mature et prudenter haud procedatur. Unde, 
serio examinandi et instruendi. Saepe enim non Chris- 
tum, sed humanum subsidium quaerunt... 

294. — Baptismus parvulorum. — I. Non bapti- 
zetur infans filius heterodoxorum vel paganorum, 
insciis atque invitis parentibus. — Potest tamen 

baptizari si sit in periculo mortis , vel fuerit a paren- 
tibus proiectus. 

295. — II. Item, si pater iam ad catholicam 

religionem conversus, licet mater dissentiat, illum 
baptizandum offert. 

290. — 111. Potest etiam baptizari infans qui offe- 
ratur ab avo paterno, dissentientibus parentibus. 

297. — IV. Item, si pater sponte promittit se 
suscepturum baptisma una eum filio suo quem tradi- 
derit instruendum. 

298. — Y. Avia paterna potest hebraeum bapti- 
smo offerre, quamvis mater tutore3que dissentiant. 

299. — Varia. — Laici ex iure canonico, nequeunt 
de fidei mysteriis publice vel privatim disputare cum 
haereticis. Attamen nostris temporibus, quibus haeretici 
et athei undique scatent, laici eruditi in necessitate 
vel utilitate Ecclesiae licite possunt inimicos fidei con- 
fundere (Cfr. C. Ferrari, Summa List. Can ., n. 63). 

300. — Haercses et errores statim opprimi debent. 
Nam, l.° « Arius una scintilla fuit, sed quia non sta- 
tim oppressa est, totum orbem eius flamma populata 
est ». (S. Hieron., Galat. c. 5, v. 9). 2.° « Haeresis 
velut quaedam hydra fabularum, vulneribus suis crevit; 
et dum saepe reciditur, pullulat igni debita incendioque 
peritura » (8. Ambros., de fid. ad Gratian. c. 6.) 

301. — « Cur ergo non cogeret Ecclesia perditos 
filios ut redirent, si perditi filii coegerunt alios ut 
perirent ? » (S. Aug., epist. 185 ad Bonifac. c. 6). 

302. — Haeretici fugiendi. — I. S. Antonius 
Magnus « nunquam schismaticorum se miscuit com- 
munioni, antiquam eorum sciens pravitatem atque trans- 
gressionem. Numquam Manichaeis aut aliis haereticis 
saltem amicabilia verba largitus est, nisi tantum ea, 
quae eos possent ab iniquitatis errore revocare ; denun- 

tians, talium amicitias atque sermones, perditionem esse 
animae. Sic etiam Arianos detestabatur, ut omnibus 
diceret, nec iuxta eos quidem esse accedendum. Nam 
cum venissent quidam Ariomanitae, reperta eorum post 
examinationem infidelissima secta, effugavit eos de 
monte, dicens, multo serpentibus deteriores horum esse 
sermones » (S. Athanas. in vita S. Antonii , n. 90, 
ap. Boland.). II. « Rogo vos, fratres, ut observetis 
eos, qui dissentiones et offendicula praeter doctrinam 
quam vos didicistis, faciunt ; et declinate ab illis... 
per dulces enim sermones et benedictiones seducunt 
corda innocentium » (Rom. 16, 17-18). III. D. Irenaeus 
(contra haeres . 1. 3, c. 2) narrat, quod Ioannes Evan- 
gelista Cerinthum videns sese in balneo lavantem, 
statim tiigit : unde « tantum Apostoli et eorum disci- 
puli habuerunt timorem, ut ne verbotenus communi- 
carent alicui eorum, qui adulteraverunt veritatem ». 

303. — S . Gregorius Magnus (1. 1, ep. 74) 
vehementer laudat Gennadium patritium et exarcham 
Africae , quod magno studio haereticos armis prose- 
queretur. « Cognovimus, inquit, eos contra catholicam 
Ecclesiam, Domino eis adversante, colla subrigere, et 
fidem velle christiani nominis inclinare: sed eminentia 
vestra conatus eorum comprimat, et superbas eorum 
cervices iugo rectitudinis premat. » — Ipse Petrus 
Bayleus multa dat argumenta in commentar. Philos ., 
ad illa verba : compelle intrare ; ut conficiat, puniendos 
esse atheos et haereticos, qui morum regulas corrum- 
punt, qui turbas in republica excitant, qui ministris 
iniuriam irrogant, qui malae fidei sunt, qui societati 
inferunt detrimentum. Ex quibus omnes poenas a ca- 
tholicis contra haereticos constitutas vindicari, late ac 
nervose ostendit Gauchatus. Ita Devoti , vel. II, p. 237. 
— Cfr. Bossuet, Hist . variat. 1. 10, c. 56. 

Art. II. De relationibus Ecclesiae 
cum Orthodoxis. 

304. — Praenotandum. — I. Orthodoxi dicuntur, 
qui veram et integram catholicam fidem sub uno visi- 
bili Ecclesiae Capite, Romano Pontifice, profitentur. 
TJnde patet, non esse orthodoxos Graecos orientales 
ab Ecclesia catholica divisos, et Russiae religionis cul- 
tores, licet «orthodoxos» magno fastu se appellent ] . 
— II. Pius IX, Syll . 54, damnavit sequentem propo- 
sitionem : « Reges, et principes non solum ab Ecclesiae 
iurisdictione eximuntur, verum etiam in quaestionibus 
iurisdictionis dirimendis superiores sunt Ecclesia. » 

305. — Bona ex Religione. — Principes et reges, 
Ecclesiam catholicam sinant uti legibus suis, nec liber- 
tati eius quemquam permittant obsistere. Certum est 
enim hoc rebus suis esse salutare, ut, cum de causis 
Dei agitur, iuxta ipsius constitutum regiam volunta- 
tem sacerdotibus Christi studeant subdere, non prae- 
ferre. (S. Felix, epist. ad Zenonem imp . - Pius VII, 
Encyc. Diu satis , 17 mai. 1800). 

306. — Quae omnia exponit Leo XIII in Encyclica 
Immortale Dei : « Eorum vim bonorum (ait Pontifex) 
mirabiliter, uti solet, persecutus est Augustinus plu- 
ribus locis, maxime vero ubi Ecclesiam catholicam ap- 
pellat iis verbis : « Tu pueriliter pueros, fortiter iu- 
« venes, quiete senes, prout cuiusque non corporis tan- 
«c tum, sed et animi aetas est, exerces ac doces. Tu 
« feminas viris suis non ad explendam libidinem, sed 
« ad propagandam prolem, et ad rei familiaris societa- 

1 Orthodoxus seu rectae opinionis accipitur pro catholico, 
et e contra Heterodoxus. Orthodoxia seu recta opinio accipi- 
tur pro sana ac catholica doctrina (Cfr. Macri, Hierolexic.) 

7 — luris Can. 

« tem, casta et fideli obedientia subiicis. Tu viros 
« coniugibus non ad illudendum imbecilliorem sexum, 
« sed sinceri amoris legibus praeficis. Tu parentibus 
« filios libera quadam servitute subiungis, parentes 
« filiis pia dominatione praeponis... Tu cives civibus, 
« tu gentes gentibus, et prorsus homines, primorum pa- 
« rentum recordatione, non societate tantum sed qua- 
« dam etiam fraternitate, coniungis. Doces reges pro- 
« spicere populis, mones populos se subdere regibus. 
« Quibus honor debeatur, quibus affectus, quibus re- 
« verentia, quibus timor, quibus consolatio, quibus ad- 
« monitio, quibus cohortatio, quibus disciplina, quibus 
« objuratio, quibus supplicium, sedulo doces ; osten- 
« dens quemadmodum et non omnibus omnia, et omni- 
« bus charitas, et nulli debeatur injuria. » — Idem- 
que alio loco male sapientes reprehendens politicos 
philosophos: « Qui doctrinam Christi adversam dicunt 
« esse reipublicae, dent exercitum talem, quales do- 
« ctrina Christi esse milites jussit, dent tales provin- 
« ciales, tales maritos, tales coniuges, tales parentes, 
« tales filios, tales dominos, tales servos, tales reges, 
« tales judices, tales denique debitorum ipsius fisci 
« redditores et exactores, quales esse praecipit doctrina 
* christiana, et audeant eam dicere adversam esse rei- 
« publicae, immo vero non dubitent eam confiteri ma- 
« gnam, si obtemperetur, salutem esse reipublicae. » 
— Fuit aliquando tempus, cum evangelica philoso- 
phia gubernaret civitates : quo tempore Christianae sa- 
pientiae vis illa et divina virtus in leges instituta, 
mores populorum, in omnes reipublicae ordines ratio- 
nesque penetraverat: cum religio per J esum Christum 
instituta in eo, quo aequum erat, dignitatis gradu 
firmiter collocata, gratia principum legitimaque ma- 
gistratuum tutela ubique floreret: cum sacerdotium 

atque imperium concordia et amica officiorum vicis- 
situdo auspicato conjungeret. Eoque modo composita 
civitas fructus tulit omni opinione majores, quorum 
viget memoria et vigebit innumerabilibus rerum ge- 
starum consignata monumentis, quae nulla adversa- 
riorum arte corrumpi aut obscurari possunt. — Quod 
Europa Christiana barbaras gentes edomuit, easque a 
feritate ad mansuetudinem, a superstitione ad veritatem 
traduxit : quod Maomethanorum incursiones victrix pro- 
pulsavit: quod civilis cultus principatum retinuit, et 
ad omne decus humanitatis ducem se magistramque 
praebere ceteris consuevit : quod germanam libertatem 
eamque multiplicem gratificata populis est : quod com- 
plura ad miseriarum solatium sapientissime instituit, 
sine controversia magnam debet gratiam religioni, 
quam ad tantas res suscipiendas habuit auspicem, ad 
perficiendas adiutricem. — Mansissent profecto eadem 
bona, si utriusque potestatis concordia mansisset : maio- 
raque expectari iure poterant, si auctoritati, si magi- 
sterio, si consiliis Ecclesiae maiore esset cum fide per- 
severantiaque obtemperatum. Illud enim perpetuae legis 
instar habendum est, quod Ivo Carnutensis ad Pascha- 
lem II Pontificem maximum perscripsit, « cum regnum 
« et sacerdotium inter se conveniunt, bene regitur mun- 
« dus, floret et fructificat Ecclesia. Cum vero inter se 
« discordant, non tantum parvae res non crescunt, sed 
«etiam magnae res miserabiliter dilabuntur ». (Huc- 
usque Leo XIII). 

307. — Errores de iuribus Ecclesia. — Errant 
gravissime qui dicunt: a) « Ecclesiastica potestas suam 
auctoritatem exercere non debet absque civilis gubernii 
venia et assensu ». 

308. — b) «Episcopis sine Gubernii venia, fas non est 
vel ipsas Apostolicas litteras promulgare ». 

309. — c) «Gratiae a Romano Pontifice concessae exi- 
stimari debent tamquam irritae, nisi per Gubernium 
fuerint imploratae ». 

310. — d) « Civili potestati, vel ab infideli imperante 
exercitae, competit potestas indirecta negativa in sacra; 
eidem proinde competit nedum ius quod vocant Exe- 
quatur , sed etiam ius appellationis , quam nuncupant ab 
abusu ». 

311. — e) «In conflictu legum utriusque potestatis, 
ius civile praevalet ». 

‘312. — f) « Laica potestas habet per se ius prae- 
sentandi episcopos, et potest ab illis exigere ut ineant 
dioecesium procurationem antequam ipsi canonicam a 
S. Sede institutionem et Apostolicas litteras accipiant 

313. — g) « Imo laicum Gubernium habet ius depo- 
nendi ab exercitio pastoralis ministerii Episcopos, neque 
tenetur obedire Romano Pontifici in iis quae episcopa- 
tuum et episcoporum respiciunt institutionem ». 

314. — h) « Civilis auctoritas potest se immiscere 
rebus, quae ad religionem, mores et regimen spirituale 
pertinent. Hinc potest de instructionibus iudicare, quas 
Ecclesiae pastores ad coscientiarum normam pro suo 
munere edunt ». 

315. — i) « Civilis auctoritas potest impedire quo- 
minus sacrorum Antistites et fideles populi cum Ro- 
mano Pontifice libere ac mutuo communicent — 
Huiusmodi errores proscripti habentur in syllabo prop. 
20, 28, 29, 41, 42, 50, 51, 44, 49. 

316. — Alii errores de iuribus Ecclesiae: — 
a) « Ecclesia non solum non debet in philosophiam un- 
quam animadvertere, verum etiam debet ipsius philo- 
sophiae tolerare errores, eique relinquere, ut ipsa se 
corrigat ». 

317. — b) « Non pertinet unice ad ecclesiasticam 

iurisdictioDis potestatem proprio ac nativo iure dirigere 
theologicarum rerum doctrinam ». 

318. — c) « Totum scholarum publicarum regimen, 
in quibus iuventus Christianae alicuius Reipublicae in- 
stituitur, episcopalibus dumtaxat seminariis aliqua ra- 
tione exceptis, potest ac debet attribui auctoritati civili, 
et ita quidem attribui, ut nullum alii cuicumque aucto- 
ritati recognoscatur ius immiscendi se in disciplina 
scholarum, in regimine studiorum, in graduum colla- 
tione, in delectu aut approbatione magistrorum » . 

319. — d) « Immo in ipsis clericorum seminariis me- 
thodus studiorum adhibenda civili auctoritati subii- 
eitur ». 

320. — e) « Gubernium potest suo iure immutare 
aetatem ab Ecclesia praescriptam pro religiosa tam 
mulierum quam virorum professione, omnibusque reli- 
giosis familiis indicere, ut neminem sine suo permissu 
ad solemnia vota nuncupanda admittant ». 

321. — f) << Abrogandae sunt leges quae ad religio- 
sarum familiarum statum tutandum, earumque iura et 
officia pertinent ». 

322. — g) « Reges et Principes non solum ab Eccle- 
siae iurisdictione eximuntur, verum etiam in quaestio- 
nibus jurisdictionis dirimendis superiores sunt Ecclesia ». 

323. — h) « Ecclesia a statu, statusque ab Ecclesia 
seiungendus est — Isti autem errores damnantur in 
Syllabo prop. 11, 33, 45, 46, 52, 53, 54, 55. 

324. — Unio potestatum. — Deus humani generis 
procurationem inter duas potestates partitus est, sci- 
licet ecclesiasticam et civilem, alteram quidem divinis, 
alteram humanis rebus praepositam. Utraque est in 
suo genere maxima : habet utraque certos quibus con- 
tineatur terminos, eosque sua cuiusque natura cau- 
saque proxima definitos... Alteri proxime maximeque 

propositum est rerum mortalium curare commoda, 
alteri coelestia ac sempiterna bona comparare. Quid- 
quid igitur est in rebus humanis quoquo modo sa- 
crum, quidquid ad salutem animarum cultumve Dei 
pertinet, sive tale illud sit natura sua, sive rursus 
tale intelligatur propter causam ad quam refertur, id 
est omne in potestate arbitrioque Ecclesiae: caetera 
vero, quae civile et politicum genus complectitur, re- 
ctum est civili auctoritati esse subiecta, cum Iesus 
Christus iusserit, quae Caesaris sint, reddi Caesari, quae 
Dei, Deo. (Leo XIII. Enc. Immortale Dei 1 Nov. 1885). 

325. — « Inter utramque potestatem quaedam in- 
tercedat necesse est ordinata colligatio : quae quidem 
coniunctioni non immerito comparatur, per quam anima 
et corpus in homine copulantur ». (Ibid.). Igitur vo- 
luit Christus, ut « in iisque rebus quae sint, diversa 
licet ratione, communis iuris et iudicii, altera, cui 
sunt humana tradita, opportune et congruenter ab 
altera penderet, cui sunt coelestia concredita. Huius- 
modi autem compositione ac fere harmonia, non solum 
utriusque potestatis optima ratio continetur, sed etiam 
opportunissimus atque efficacissimus modus iuvandi 
hominum genus in eo quod pertinet ad actionem vitae 
et ad spem salutis sempiternae. (Leo XIII. Enc. Ar- 
canum, 10 Febr. 1880). 

326. — Varia. — I. Rex est qui sapienter regit, 
ordinate vivit, potenter malum reprimit, et vindicat, 
innocentibus parcit, miseris iniuriam non permittit, 
de suscepta potestate non superbit, sed omnibus con- 
descendit. (S. Bonav.). 

327. — II. Ex ipsis protestantibus, qui saniores 
sunt, ultro fatentur atque ostendunt, nullo modo tole- 
randos illos, qui Deum negant, aut qui eum nullam 
omnino habere censent rerum humanarum procuratio- 

nem, quae monstra opinionum ipsi quoque civili rei- 
publicae maxime perniciosa esse docet Cicero, De natur . 
deor. lib. I. (Devoti). 

328. — III. Catholicis certum fixumque est , tole- 
randos non esse homines a catholica veritate alienos , 
eosque meritis quoque poenis esse coercendos, atque 
id late demonstrant Suarezius, de fide, sess. 3, disp. 20 
per tot. et Bellarminus, de laicis, lib. 3, cap. 21 et 
22 (ib.). Nota: 1° Si quis quaerat cur pacem nolumus 
in rebus fidei cum sectis adversariis, facilem ei dabi- 
mus responsionem illis Tullii verbis (si ipsis hac in 
re uti liceat) : Cur pacem nolumus ? quia turpis est , 
quia periculosa est ; quia esse non potest . Philipp. 2. 
(Scavini-Del Vecchio, Theol. Mor . IV. n. 156). 2° Hie- 
ronymus, cum suo tempore in tres partes schismate 
scissa esset Ecclesia, narrat se tenacem propositi, quando 
aliquis rapere ipsum ad se nitebatur, constanter excla- 
masse : Si quis cathedrae Petri iungitur, meus est. 
(Ibid. H, 857). 

329. — IV. « Sunt duo libri mei contra partem 
Donati, in quorum primo dixi, non mihi placere, ul- 
lius saecularis potestatis impetu schismaticos ad com- 
munionem violenter arctari. Et vere tunc mihi non 
placebat, quoniam nondum expertus eram, vel quan- 
tum mali eorum auderet impunitas, vel quantum eis 
in melius mutandis conferre potest diligentia disci- 
plinae ». (S. Aug. Eetract. 12, c. 5). 

330. — V. Indifferentismus civilis in praxi nihil 
aliud est quam occultum impiorum consilium, ut in- 
differentismum theologicum seu religiosum confirment, 
et veram religionem subvertant si fieri possit. 

331. — Leo XII, Enc. Ubi primum, ostendit quam 
facile indifferentismus religiosus convertatur in deis - 
mum, imo in atheismum ac materialismum. Pontifex 

autem Pius IX Enc. Qui pluribus , vocat indifferen- 
tismum systema horrendum, ac vel ipsi naturalis ra- 
tionis lumini maxime repugnans; eumque iterum dam- 
nat, ut videre est in Syllabo . (Scavini-Del Vecchio 
II, 857). 

832. — Et Leo XIII, Enc. Immortale Dei: « De 
religione autem putare, nihil inter formas dispares et 
contrarias interesse, hunc plane habet exitum, nolle 
ullam probare iudicio, nolle usu. Atqui istud ab athei- 
smo, si nomine aliquid differt, re nihil differt. Quibus 
enim Deum esse persuasum est, ii, modo constare sibi 
nec esse perabsurdi velint, necessario intelligunt, usi- 
tatas in cultu divino rationes, quarum tanta est dif- 
ferentia maximisque etiam de rebus dissimilitudo et 
pugna, aeque probabiles, aeque bonas, aeque Deo ac- 
ceptas esse omnes non posse ». 

333. — VI. Si interdum mali gravioris metus, 'atque 
periculum expelli non sinit e civitate haereticos caete- 
rosque similes, licet exlegi necessitati morem gerere 
■et obtemperare. Tunc autem hi homines in civitate 
retinentur, sed ita tamen retinendi sunt, ut eorum 
-error latius manare non possit, neque caeteri ex eorum 
societate detrimenti aliquid accipiant. (Devoti). 

334. — VII. Potestas in principes. Alu plures 
uum Bellarmino (De Rom. Pontifice, 1. v.), tuentur Pon- 
tificem non habere directe et immediate illam pote- 
statem temporalem, sed solam spiritualem ; tamen ra- 
tione spiritualis habere saltem indirecte potestatem 
quamdam, eamque summam in temporalibus. Quae 
Bellamini opinio de indirecta potestate Romae aegre 
tunc audita fuit. Alii tandem et quidem volunt ac- 
curatius cum Marchetti (in Opere, Delia Ohiesa 
quanto alio stato politico della cittd ; confer. 9 a par. III. 
Rimini, 1824, ubi nervose sententiam suam tuetur), 

Pontifices nulla neque directa neque indirecta tempo- 
rali potestate potiri in contumaces principes, ut ideo 
eos regno privent ; sed gaudere tantum spirituali po- 
testate, vi cuius tamen directe possunt imperantes expo- 
liare imperio si eo abutuntur ad subversionem fidelium. 
Certum est (aitvelLeibnitzius), qui habet plenam aucto- 
ritatem curandi salutem animarum, ipsum habere per 
consequens et natura sua, etiam directam et plenam 
auctoritatem tyrannos, qui fideles ad interitum ducunt, 
reprimendi, coercendi, puniendi et privandi, si opus, ea 
qua abutuntur regia auctoritate. Audiatur D. Thomas : 
◄c Qui fidem susceperunt, potest sententialiter (Ecclesia) 
« punire, et convenienter in hoc puniuntur, quod sub- 
◄c ditis fidelibus dominari non possunt ; hoc enim ver- 
« gere posset in magnam fidei corruptionem quia homo 
« apostata pravo corde machinatur malum et iurgia 
◄c seminat, intendens homines separare a fide. Et ideo 
« quam cito aliquis per sententiam denuntiatur, excom- 
« munic^tus propter apostasiam a fide, ipso facto eius 
◄c subditi sunt absoluti a dominio eius, et iuramento 
« fidelitatis quo ei tenebantur. » (2. 2, q. 12, a. 2). Et 
hoc sensu sua semper Pontifices potestate usi sunt : sic 
Oregorius VII in depositione Henrici IV die 17 martii 
1080, ne unum verbum facit de directa vel indirecta 
temporali hac potestate, sed se id egisse declarat vi 
potestatis clavium sibi a Christo traditae 1 * * 4 . Item In- 


1 S. Gregorius PP. VII, in fine Const. Beate Petre , 7 mar- 
tii 1080, qua Henricum Imperat, deposuit. BB. Apostolos Pe- 

trum et Paulum invocans, concludit: * Agite nunc, quaeso, 

Patres et principes sanctissimi, ut omnis mundus intelligat 

et cognoscat, quia si potestis in coelo ligare et solvere, po- 
testis in terra imperia, regna, principatus, marchias, ducatus, 
comitatus, et omnium hominum possessiones pro meritis tol- 

nocentius III, Const. Novit ille anno 1204, cum Ioan- 
nem Angliae regem exauctoravit : « Non quod velimus 
« (aiebat) iudicare de feudo, cuius ad ipsum spectat 
« iudicium, sed decernere de peccato, cuius ad nos spe- 
« ctat sine dubitatione censura. » (Scavini-Del Vec- 
chio, Theol. Moral. vol. IV, n. 108). 

. 335. — Ad rem ergo faciunt quae habet Seraphicus : 
« Recognoscant igitur pontifices Christi ac sacerdotes, 
quod a Dominatore universae terrae receperunt supre- 
mum dominium, et a diebus saeculi non solum homi- 
nibus, imo et angelicis spiritibus penitus inauditum... 
Patet igitur, quod dignitas clericalis, quae in sua radice 
considerata, est penitus spiritualis, merito est consona 
ordini Dominationis, quae sic praecedit alios inferiores 
ordines, quod illos illuminat , perficit et purgat , et ta- 
men ab illis non illuminatur , nec perficitur , nec pur- 
gatur . Quia sicut spiritus dignitate et officio praecellit 
corpus, sic potestas spiritualis dignior est quam saecu- 
laris ; et ideo bene sortitur nomen Dominationis. Unde 

REGALIS POTESTAS SUBIACET POTESTATI ET AUCTORITATI 

spirituali, sicut in prima canonica (Petri 2, 9) dicitur : 
Vos estis gens sancta , regale sacerdotium etc. Nam 

Iere unicuique et concedere. Vos enim patriarchatus, pri- 
matus, archiepiscopatus, episcopatus frequenter tulistis pra- 
vis et indignis, et religiosis viris dedistis. Si enim spiritualia 
iudicatis, quid de saecularibus vos posse credendum est? Et 
si Angelos, dominantes omnibus superbis principibus iudica- 
bitis, quid de illorum servis facere potestis ? Addiscant nunc 
reges et omnes saeculi principes, quanti vos estis, quid po- 
testis ; et timeant parvipendere iussionem Ecclesiae vestrae ; 
et in praedicto Henrico tam cito iudicium vestrum exercete, 
ut omnes sciant, quia non fortuitu, sed vestra potestate 
cadet. Confundatur utinam ad poenitentiam, ut spiritus sit 
salvus in die Domini „. 

temporale regnum velut quoddam adiectum subiacet 
sacerdotio in novo Testamento, sed in veteri Testa- 
mento sacerdotium subfuit regno. Unde dicitur in Exodo 
(1 9, 5-6) : Elegi vos in populum peculiarem , in sacer- 
dotale regnum etc., ubi regnum ponitur substantive, sed 
sacerdotium adiective ; et ideo reges tunc poterant amo- 
vere ab officio Summos Sacerdotes, sicut Salomon amo- 
vit Abiathar (3 Reg. 2, 27). Iam vero possunt sacer- 
dotes et pontifices ex causa amovere reges, et deponere 
imperatores, sicut saepius accidit, et visum est, quando 
scilicet eorum malitia hoc exigit, et reipublicae neces- 
sitas sic requirit. Summus vero Pontifex penes quem 
prima in terris residet auctoritas , non a rege , non a 
principe saeculari , non ab homine indicatur , sed solius 
Dei indicio reservatur ; spiritualis enim homo indicat 
omnia , et a nemine , nisi a solo Deo, indicatur . » I. Cor. 
2, 15. (S. Bonav. de Eccles. Hierarc. part. 2, cap. 1). 


Art. III. De Concordatis. 

336. — Definitio. — Concordatum est conventio ab 
Apostolica Sede cum principe saeculari inita de re- 
lationibus Ecclesia et Status ; vel melius Lex parti- 
cularis Ecclesiastica pro aliquo regno Rom . Pontificis 
auctoritate edita ad instantiam Principis eius loci, 
speciali eiusdem • obligatione confirmata se eam per- 
petuo servaturum. Unde, concordata sunt veluti foe- 
dera et privilegia ; sunt concessiones, seu derogationes 
luri canonico communi factae, faciuntque legem pro 
nationibus seu dioecesibus regionum pro quibus inita 
sunt. 

337. — Origo et vis Concordatorum. — Concor- 
data ducunt originem a summa prudentia Rom. Pon- 

tificum, qui pacis procurandae causa, Principum rela- 
tiones cum Ecclesiis particularibus ordinant. Quoad 
tempus vero, origo Concordatorum repetenda est a con- 
testationibus Philippi Pulchri contra Bonifacium VIII, 
ac consequenter a Zelotypia Status , qui immerito sus- 
picans invasiones suorum iurium ex parte Ecclesiae, 
illam indigne tractavit, ac variis modis insecuta est, 
praecipue usurpationibus potestatis ecclesiasticae quas 
Status legitimare contendebat. Quae omnia peiora po- 
stea facta sunt, protestantismi accedentibus perniciosis 
influxibus in civitatum gubernio. 

338. — Quapropter pia Mater Ecclesia, ut tot ca- 
lamitatibus occurreret, fortiter pugnavit adversus er- 
rores et usurpationes sive per Constitutiones, sive per 
anathemata, sive per salutaria monita, etc. Deinde, ad 
aemulationes Status destruendas, iniit varia Concor- 
data, quibus aliqua de exercitio seu usu mediorum haud 
necessariorum concessit saeculari potestati, ut ista li- 
beram relinquat ac tueatur Eccleriam in saluberrima 
sua missione, et pace restituta, optimi renasci possint 
fructus ex utriusque potestatis unione oriundis. 

339. — Ergo 1° Ecclesia non renuntiat suae po- 
testati, sed solummodo sibi restringit usum quorum- 
dam mediorum. 2° Status vi pacti seu Concordati, 
tenetur erga Ecclesiam ad illa ad quae ex iure natu- 
rali et divino positivo iam tenebatur. 3° Ecclesia in 
Concordatis dat quae non debet, et accipit quae iam 
ipsi debebantur. 4° Pontifex init Concordata, qua talis, 
seu qua Papa. Ergo principatus civilis Romani Pon- 
tificis non est causa vim praebens Concordatis: ergo 
sacrilega usurpatio dicti principatus non minuit Con- 
cordatorum robur. 

340. — Novissima Concordata differunt a prioribus 
in eo quod non tantum quasdam res disciplinares spe- 

ctent ; sed potissimum eo tendunt, ut a potestate civili 
iura Ecclesiae agnoscantur, vel saltem salva sit libertas 
catholicorum. 

341. — Teneto I. Romanus Pontifex potest vera 
inire Concordata . Quia potest omnia quae videntur 
necessaria vel utilia bono Ecclesiarum et fidelium ; et 
nihil magis necessarium quam nobilis concordia cum 
societatibus civilibus. 

342. — II. Errant, qui impugnant modum agendi 
Rom. Pontificis in Concordatis ineundis . Quia causa 
Concordatorum est summa prudentia pontificalis, et 
finis est bonum generale. Hinc a veritatis et prudentiae 
norma alieni dicendi sunt illi catholici, in doctrina ca- 
nonica haud sufficienter versati, qui peroptare videntur 
quamdam separationem inter Ecclesiam et Statum, et 
Concordatorum denuntiationem (abrogationem). Etenim, 
etiam temporibus infaustis, Ecclesia abhorret ab ista 
separatione, et pro viribus curat salutarem pacem et 
concordiam legitimam. Aliunde, formula Ecclesia li- 
bera in Statu libero a Montalembert invecta, « nun- 
quam fuit immaculata, sed semper importavit errorem 
separationis, scilicet Ecclesia a Statu, quae res per se 
anormalis est, et proinde non potest assumi ut for- 
mula exhibens legitimum progressum », ait De An- 
gelis. 

343. — III. Concordata igitur init Ecclesia ob gra- 
vissimas causas, et, attentis temporum adiunctis, ob 
maiorem Ecclesiae utilitatem. Omnes vere catholici 
laudare et defendere tenentur Ecclesiae praxim circa 
Concordata, (et circa omnia alia), nec quisquam fidelis 
sapientiorem et prudentiorem se praesumat Summo Ma- 
gistro, Pontifice scilicet Romano Christi in terris Vicario. 

344. — IV. Concordata saepissime quidem sunt 
infausta signa , veluti cum Pater nequit habere pacem 

cum filiis suis, nisi cum eis de familiaribus rebus pa- 
ciscendo. Unde dici solet: Historia Concordatorum , 
historia dolorum . Novissima tamen, sicut antiqua Con- 
cordata maximi facienda. Per ipsa enim novo lumine 
splendet sublimitas catholicae religionis, quae et re- 
gibus et principibus, et bonis et malis apparet ut su- 
prema Moderatrix, cuius amicitiam, veluit nobis iniquii, 
omnes populi quaerere debent ! . 

345. — V. Concordata vim legis habent , et religiose 
observanda sunt . Constat ex dictis, et Prob. 1° Quia 
ephemeris Gallica UAvenir 1831, cum asseruerit Con- 
cordata non esse obligatoria, Gregorius XVI eam 
doctrinam reprobavit. Et Leo XIII, Enc. Nobilissima , 
ait: « Cum igitur pactis conventis inter sacram civi- 
lemque potestatem publice aliquid constitutum est, tunc 
profecto quod iustitiae interest, interest idem rei pu- 
blicae, concordiam manere integram. » 2° Quia Con- 
cordata feruntur auctoritate supremae potestatis ec- 
clesiasticae, habentque rationem contractus. 3° Quia 


1 ln Concordatis ineundis Ecclesia benignissima existit, 
prout temporum locorumque adiuncta postulant. Et revera 
quoad Borussiam, haec benignissime declarabat Leo XIII : 
* Tantum Nobis studium fuit et inest adhuc animo resti- 
tuendi solidis innixam fundamentis concordiam ac pacem, 
ut declarare supremis rerum Moderatoribus non omiserimus, 
propositum esse Nobis usque eo Nos morigeros eorum vo- 
luntati praebere, quo per divinas leges et conscientiae of- 
ficium liceret *. Tamen, Pontifex nunquam concedit quae 
concedi non debent: “ Quamquam enim sincero pacis studio 
teneamur, non tamen fas est Nobis contra ea. quae divi- 
nitus constituta et sancita sunt, quidquam audere; pro 
quibus profecto, si ad ea tuenda opus esset extrema quaeque 
perpeti, exemplo Decessorum nostrorum non dubitaremus „ 
(Leo XIII, Encycl. Jampridem ad Borussiae Episc.). 

Pius IX, Alloc. In Consistoriali . 1 Nov. 1850, de- 
claravit : « Non solum Religionis, sed etiam Civilis 
Ordinis, ac publicae privataeque rei omnino interesse, 
ut Ecclesiasticae eaedem Conventiones sanctae atque 
intemeratae habeantur ; quandoquidem earum vi ac iure 
contempto et labefactato, aliorum quoque publicorum 
privatorumque pactorum ratio concideret ». 

346. — VI. Merito damnata fuit, in Syllab. sub 
n. 43, sequens propositio : « Laica potestas auctori- 
tatem habet rescindendi, declarandi ac faciendi irritas, 
solemnes conventiones (vulgo concordata) super usu 
iurium ad ecclesiasticam immunitatem pertinentium 
cum Sede Apostolica initas, sine huius consensu, imo 
et ea reclamante ». 

347. — VII. Si regnum in quo viget Concordatum , 
qualibet de causa ad novas provincias extendatur, 
illud absque consensu S. Sedis nequit ad istas extendi. 
Quia concordatum sequitur tantum territorium pro quo 
initum fuit, ut merito declaravit Pius VII. 

348. — VIII. Regiminis civilis immutatio in aliquo 
regno non importat extinctionem aut mutationem Con- 
cordati. Quia quilibet in aliquo regimine succedens te- 
netur observare foedera et pactiones cum altera parte 
legitime semel initas. 

349. — Denuntiatio Concordati est publica procla- 
matio rescissionis vel cessationis pacti. Unde, ex hu- 
cusque dictis, patet solum S. Pontificem esse iudicem 
causae abrogationis, modificationis et interpretationis 
Concordatorum, cum et ipsa temporalia quae Status 
spondet, habenda sunt saltem pro rebus fini spirituali 
destinatis, circa quas Status nihil potest. 

350. — Varia. — I. lndipendentia potestatis Rom. 
Pontificis non ligatur in se per Concordata, sed quoad 
usum. Id est : plenitudo potestatis , quatenus ex iure 

divino respicit commune bonum Ecclesiae, nunquam 
ligatur ; usus vero potestatis aliqua in re ligatur per 
Concordata, in eo sensu quod Concordata religiose ob- 
servanda sint, quamdiu conditiones a potestate civili 
non violantur. 

351. — II. Si tractu temporis res eo deveniat, ut 
circumstantiis mutatis Concordata servari sine detri- 
mento salutis aeternae ideoque sine peccato non possint. 
Ecclesia curabit rem primo componere mutuo consensu ; 
sin id minus succedat, a fide data merito recedet, quan- 
doquidem in eo casu vera etiam pacta vi sua deficiunt 
(cfr. Tarquini, Juris ecclesiastici publici instit.). 

352. — III. « Plenitudo enim Potestatis Pontificiae 
ex iure divino respicit bonum commune Ecclesiae : erga 
quomodocumque paciscatur Summus Pontifex , non 
potest excludere hanc conditionem: nisi aliud exigat 
commune bonum Ecclesia; atque in ordine ad hoc 
ipsum condita erectaque sunt Concordata: medium 
vero desinit esse tale, dum evidenter fini intento ad- 
versatur » (Barthel. diss. gen. de Concord.). 

353. — IV. « Pacta haec proprie loquendo synal- 
lagmatica dici fortasse nequeunt, saltem ut commu- 
niter hodie hoc verbum assumitur, nec coaequari in 
totum pactis inter nationalibus, in quibus utraque pars 
de proprio dat et de alieno suscipit. Hic autem Ec- 
clesia de proprio remittit et largitur; ex parte vero 
Saecularis potestatis non habetur, nisi eadem obligatio 
naturalis aucta vi pacti. » (De Angelis) — TJnde, ex 
parte Ecclesiae obligatio enascitur ex ultronea Pon- 
tificis promissione , non autem ex conditione rerum, 
neque ex exigentia conditionis Status civilis (cfr. id.). 
Ecclesia semper fuit fidelis in hisce promissionibus; ast 
non semper Status. 

REQUIES ANIMAE. 

Marum cogita. Actus perfectae cbaritatis, quos beata 
Virgo habuit in hac vita, innumerabiles fuerunt, quae 
fere totam vitam in contemplatione transegit et hunc 
amoris actum frequentissime repetebat (Suarez). Adeo 
ut nec actio contemplationem minueret, et contemplatio 
non desereret actionem (S. Petr. Dam.). 

Marum invoca. 0 Maria! Tu es « ignis inflam- 
mans frigidos, et tepidos ad Dei amorem, et dilectio- 
nem, purgans immundos a peccatis, illuminans tene- 
brosos per ignorantiam ad Dei cognitionem, uniens, et 
copulans Deo homines ab eo elongatos et divisos » 
(Bernardin. de Bustis). 

Marum laetifica. Dei et Beatissimae Dominae no- 
strae amorem unice quaerendo. Ama, et fac quod vis : 
amando enim fideliter divina mandata servabis, et ab 
omni voluntaria transgressione alienus eris. — Filii 
Mariae imitatores eius ... 


-«O'1'C 

CAP. I. - NOTIO HIERAKCHIA 


354. — I. « Hierarchia, secundum Dionysium (de 
eccl . hier. c. 1), est potestas ordinata ad dispensan- 
dum sacra omnia potestati subiecta. In potestatibus 
autem ordinatis, quidquid potest inferior, etiam potest 
superior, at non e converso. Unde et ipse hierarcha 
habet totam potestatem in se ordinatam , quae est hie- 
rarchia per varios gradus distributa. Unde nominans 
hierarchiam, nominat omnem hierarchicam potestatem. 
Unde docet Dionysius (ibid.), quod licet ille hierarcha 
aliis tradat sibi subditis potestatem, manet tamen apud 
eum ordinaria potestas ad agenda omnia quaecumque per 
sibi subditos fieri possunt ad salutem fidelium pro- 
curandam » (S. Bonav. Expos. Regulae , cap. 9). 

355. — II. « Sicut inter coelos est ordo magni , 
maioris et maximi , ut quoddam coelum sit infimum, 
quoddam medium, quoddam summum, ita tamen quod 
est influentia superiorum in infimos, et non inferio- 
rum in summos; est etiam ponere coelum, quod est 
creatione primum, quod est situ altissimum et in- 
fluentia maximum, sicut est coelum empyreum, quod 
influit in omnia inferiora et media, et a nullo ipsum 
recipit influentiam; sic et in Ecclesia Dei quidam 
sunt praelati minimi , ut parochiales presbyteri, qui- 
dam medii ut Episcopi , quidam maximi ut Patriar- 

€hae , ex quibus Romanus est dignitate summus et 

INFLUENTIA MAXIMUS, EO QUOD IPSE AUCTORITATEM DAT 
ALIIS, ET OMNIBUS PRAECIPIT, ET IPSE A NEMINE RECIPIT, 
<JUIA COELO PRIMO PER OMNIA EST SIMILIS » (id. Serm. 
1 de St. Apost.). 

356. — III. « Sedes Apostolica immediate curam 
« Ecclesiae habet, a qua caeteri Ecclesiarum pastores, 
« tam maiores, quam minores, gubernandi suscipiunt 
« auctoritatem, tam mediate, quam immediate, et a 
« qua omnes canonum leges emanant » (id. Deter- 
minat. quaesi, circa Regul. S . Franc.). 

REQUIES ANIMAE. 

Mariam cogita. Maria est « Antistes summa Chri- 
stianorum. Antistes vitae in gratiam cum Filio nos 
reducens » (S. Ioan Damasc.). 

Mariam invoca. 0 Maria, adiuva nos, quia Tu es 
« adiutorium nostrum quo universas inimicorum in- 
sidias sine laesione pertransimus » (id.). 

Mariam laetifica. Strictissima et obedientissima 
cum Apostolica Sede coniunctione. - Filii Mariae 
imitatores eius... 


CAP. II. — DIVISIO ECCLESIASTICA 
HIERARCHIA 


357. — I. Hier archia est vel ordinis, vel iurisdi- 
ctionis. Prima est sacramentalis, qua quis capax red- 
ditur ponendi actum ordinis; secunda per simplicem 

iniunctionem confertur, ut quis possit gubernare, re- 
gere et leges ferre 1 * * 4 . — II. Heterodoxi rite ordinati, or- 
dinis potestatem habere possunt ; secus per se iurisdi- 
ctionis, quia non habent legitimam missionem . — III. 
Utraque potestas distincta est: Unde potestas iurisdi- 
ctionis aut regiminis non ita cohaeret ordini ut ab ea 
seiungi non possit. — IV. Potestas ordinis nunquam 
amitti potest; potestas vero iurisdictionis potest re- 
vocari. Illa absolute non requirit subditos; ista e contra. 

358. — Varia. — I. Sunt qui triplicem hierarchiam 
faciunt, nimirum ministerii, magisterii et imperii . Po- 
testas ministerii eadem est ac potestas ordinis ; pote- 
stas magisterii ea est, quae res fidei et morum docet* 
ac definit ; potestas demum imperii eadem est ac po- 
testas iurisdictionis (cfr. Card. Soglia). Melius dicen- 
dum cum D. Th. « Spiritualis potestas, una quidem 
sacramentalis est, alia iurisdictionalis. Sacramentalis... 
quae per aliquam consecrationem confertur... Potestaa 
autem iurisdictionalis est, quae a simplici iniunctione 
hominis confertur » (2, 2, q. 39, a. 3). 

359. — II. Cone. Tridentinum definivit tum ordina- 
tionem , tum missionem esse necessariam, ut quis possit 
esse legitimus verbi Dei et sacramentorum minister. 


1 « Intelligant fideles, qui in Ecclesiasticum ordinem 

cooptari volunt, ad quodnam officii genus vocentur, quan- 

taque ipsi Ecclesiae, eiusque ministris potestas divinitus 
tributa sit. Ea autem duplex est ; ordinis et iurisdictionis. 

Ordinis potestas ad verum Christi Domini corpus in sacro- 
sancta Eucharistia refertur. Iurisdictionis vero potestas tota 
in Christi corpore mystico versatur; ad eam enim spectat 
Christianum populum gubernare et moderari, et ad aeter- 
nam coelestemque beatitudinem dirigere. (Cat. Cone. Trid., 
de Sacr. Ordin.). 

■et eos anathemate percussit, qui contrarium dicerent, 
(Sess. 23, can. 7). 

360. — Doctrina Concili Tridentini de Hierarchia 

(sess. 23, cap. 4 et can. 6, 7, 8): I. « Quoniam vero 
in sacramento Ordinis, sicut et in Baptismo et Con- 
firmatione, character imprimitur, qui nec deleri nec 
auferri potest; merito sancta Synodus damnat eorum 
sententiam, qui asserunt, Novi Testamenti sacerdotes 
temporariam tantummodo potestatem habere, et semel 
rite ordinatos iterum laicos effici posse, si verbi Dei 
ministerium non exerceant. Quod si quis omnes Chri- 
stianos promiscue Novi Testamenti sacerdotes esse, 
aut omnes pari inter se potestate spirituali praeditos 
affirmet, nihil aliud facere videtur, quam ecclesiasticam 
hierarchiam, quae est ut castrorum acies ordinata, con- 
fundere : perinde ac si contra B. Pauli doctrinam omnes 
Apostoli, omnes Prophetae, omnes Evangelistae, omnes 
Pastores, omnes sint Doctores ». 

361. — II. «Proinde sacrosancta Synodus declarat, 
praeter caeteros ecclesiasticos gradus, episcopos, qui in 
Apostolorum locum successerunt, ad hunc hierarchicum 
ordinem praecipue pertinere, et positos, sicut idem Apo- 
stolus ait, a Spiritu Sancto regere Ecclesiam Dei ; 
eosque presbyteris superiores esse, ac sacramentum 
Confirmationis conferre, ministros Ecclesiae ordinare, 
atque alia pleraque peragere ipsos posse, quarum fun- 
ctionum potestatem reliqui inferioris Ordinis nullam 
habent ». 

362. — III. « Docet insuper sacrosancta Synodus, 
in ordinatione episcoporum, sacerdotum et caeterorum 
Ordinum, nec populi, nec cuiusvis saecularis potestatis 
et magistratus consensum, sive vocationem, sive au- 
ctoritatem ita requiri, ut sine ea irrita sit ordinatio : 

quin potius decernit, eos, qui tantummodo a populo, 
aut saeculari potestate ac magistratu vocati et insti- 
tuti, ad haec ministeria exercenda ascendunt, et qui 
ea propria temeritate sibi sumunt, omnes non Ecclesiae 
ministros, sed fures et latrones per ostium non ingressos- 
habendos esse. Haec sunt, quae generatim sacrae Sy- 
nodo visum est Christifideles de sacramento Ordinis 
docere. His autem contraria, certis et propriis canonibus 
in hunc, qui sequitur, modum damnare constituit: ut 
omnes adiuvante Christo fidei regula utentes, in tot 
errorum tenebris catholicam veritatem facilius agno- 
scere et tenere possint ». 

363. — IV. «Si quis dixerit, in Ecclesia catholica 
non esse hierarchiam divina ordinatione institutam* 
quae constat ex episcopis, presbyteris et ministris; 
anathema sit ». 

364. — V. « Si quis dixerit, episcopos non esse pre- 
sbyteris superiores, vel non habere potestatem confir- 
mandi et ordinandi; vel eam, quam habent, illis esso 
cum presbyteris communem ; vel Ordines ab ipsis coi- 
latos sine populi vel potestatis saecularis consensu aut 
vocatione irritos esse, aut eos, qui nec ab ecclesiastica 
et canonica potestate rite ordinati, nec missi sunt, sed 
aliunde, veniunt, legitimos esse verbi et Sacramentorum 
ministros; anathema sit ». 

365. — VI. « Si quis dixerit, episcopos, qui aucto- 
ritate Eomani Pontificis assumuntur, non esse legitimos 
et veros episcopos, sed figmentum humanum; ana- 
thema sit ». 


REQUIES ANIMAE. 

Mariam cogita. Maria est « Mare amarum, quia 
mundanas delicias amaricat amatoribus suis, et amari- 


Digitized by 


Google 


CAP. II. DIVISIO ECCLESIASTICAE HIERARCHIaE 119 

tudinem praesentem dulcorat charitatis igne, gratiam 
eis subministrando » (Rich. a S. Laur.). 

Mariam invoca. 0 Maria, « numquam sinas in me 
spinas vitiorum crescere: quae ad fructum nos virtu- 
tum doces seraper tendere » (S. Anselm.). 

Marum laetifica. Perfecta erga potestates Ecclesiae 
obedientia. — Filii Mariae imitatores eius ... 

CAP. 1 . — NOTIO HIERARCHLE ORDINIS 


366. — Tenendum. — I. Divina igitur ordinatione in 
Ecclesia catholica instituta est hierarchia, quae constat 
Episcopis , Presbyteris et Ministris . In Sacramento 
Ordinis sicut in Baptismo et Confirmatione character 
imprimitur, qui nec deleri, nec auferri potest. Merito 
proinde Tridentina Synodus damnat eorum sententiam, 
qui asserunt novi Testamenti Sacerdotes temporariam 
tantummodo potestatem habere, et semel rite ordina- 
tum, iterum laicum effici posse, si verbi Dei mini- 
sterium non exerceat. 

367. — II. Summus hierarchiae ordinis gradus ha 
betur in Episcopo, quem sequuntur Presbyteri et Mi- 
nistri. Unde Episcopus ex Innoc. III est summus (sive 
magnus) Sacerdos , qui ordinis plenitudinem habet. Ita - 
tione iurisdictionis , solus papa est summus ac supre- 
mus Sacerdos . Unde solus vocatur summus Pontifex, 
supremus Pastor. 

368. — Catech. Concilii Tridentini, de Sacr. Ordin., 
haec habet: « Verum ordinis potestas non solum con- 
secrandae Eucharistiae vim, et potestatem continet: 
sed ad eam accipiendam hominum animos praeparat, et 
idoneos reddit, caeteraque omnia complectitur quae 
ad Eucharistiam quovis modo referri possunt. 

369. « Eius vero plura ex sacris Litteris testimo- 
nia afferri possunt ; sed illa praeclara, et gravissima 
sunt quae apud sanctos Ioannem et Matthaeum le- 
guntur: inquit enim Dominus: Sicut misit me Pater, 
et ego mitto vos: accipite Spiritum Sanctum: quo- 
rum remiseritis peccata, remittuntur eis, et quorum 
retinueritis, retenta sunt. Et : Arnen dico vobis, quae- 
cumque alligaveritis super terram, erunt ligata et in 
Coelo, et quaecumque solveritis super terram, erunt 
soluta et in Coelo. Quae quidem loca a pastoribus 
ex sanctorum Patrum doctrina, et auctoritate expla- 
nata, maximum veritati lumen afferre poterunt ». 

REQUIES ANIMAE. 

Mariam cogita. Maria est « arx inviolabilis ad se 
recurrentium » (S. Ioan. Damasc.). 

Mariam invoca. Ora pro nobis et salva nos, o Maria; 
Tu enim es : « auxilium promptum ac paratum Chri- 
stianorum (id.). 

Mariam laetifica. Pia ac vere sacerdotali conver- 
satione. - Filii Mariae imitatores eius... 


CAP. II. — DE EPISCOPIS 


370. — Tenendum. — I. Ecclesiae hierarchia est di- 
vina ordinatione velut castrorum acies ordinata ; hinc 
praeter caeteros ecclesiasticos gradus, Episcopi qui in 
Apostolorum locum successerunt ad hunc hierarchicum 
ordinem praecipue pertinent, et positi a Spiritu Sancto 
regere Ecclesiam Dei, iique superiores presbyteris sunt, 

ac sacramentum Confirmationis conferre, et ministros 
Ecclesiae possunt ordinare, atque alia pleraque pera- 
gere, quarum functionum potestatem nullam habent 
inferioris ordinis Ministri (Cfr. n. 659-6(54). 

371. — II. Episcopus est filius simulque frater 
supremi Episcopi, sed hic primogenitus et caput est 
omnium Episcoporum, Pastor pastorum, Pater patrum. 
Supremus Hierarcha... 

372. — III. Episcopus habere debet et ordinem et 
iurisdictionem ut pastoris munus exercere possit. 

373. — IV. Nullus Episcopus veram iurisdictio- 
nem habere potest absque approbatione, aut saltem con- 
sensu Bomani Pontificis. Unde qui tantummodo a po- 
pulo, aut saeculari potestate, ac magistratu vocati, et 
instituti ad haec ministeria ecclesiastica exercenda ascen- 
dunt... latrones per ostium non ingressi habendi sunt. 
— Unde merito Pius IX damnavit ac reprobavit sacri- 
legam ordinationem apostatae Reinkens veterum-catho- 
licorum Episcopi. — Attamen episcopus valide sed illi- 
cite ordinatus vere ordinat et consecrat , sed gravissime 
peccat. 


CAP. III. — DE PRESBYTERIS ET MINISTRIS 


374*. — I. Presbyteri, ut dictum est, sunt ex ordina- 
tione divina inferiores Episcopis. — II. Primum Sacer- 
dotum munus circa Eucharistiam versatur 
375. — Diaconi et Ministri (vid. Thed. Mor.). Et 
hic nota quod ad ordinem hierarchicum proprie perti- 
nent saltem Episcopi, Presbyteri et Diaconi. Saltem 
enim Diaconi nomine Ministrorum in sensu triden- 
tino intelligi debent (ex capite ordinis hierarchici). 

376. — Varia. — L Sacerdotes a sacris faciendis 
appellati sunt. Vocantur etiam 'Presbyteri, latine se - 
niores, magis tamen sapientiae, quam aetatis gratia. 
Omnis eorum potestas vel ex Ordine, vel ex iuris- 
dictione procedit. 

377. — II. Eodem Presbyteri et Sacerdotis nomine 
vocabantur etiam Episcopi. Sed, ut plurimum, ne quis 
esset errori locus, Episcopi aut summi sacerdotes , aut 
sacerdotes primi ordinis; Presbyteri autem secundi 
ordinis sacerdotes , aut sacerdotes secundi appellati 
sunt (cfr. Devoti). 

378. — III. Diaconi ab Apostolis instituti sunt nu- 
mero septem, quem numerum diu Romana Ecclesia 
retinuit. Electi autem sunt non tantum ut mensis, sed 
etiam ut altari ministrarent. Explicat eorum munera 
Pontificale Romanum his verbis: Diaconum oportet 
ministrare ad altare, baptizare , praedicare . 

379. - IV. Diaconos ipsis Presbyteris dare ausos 
Eucharistiam coercuit Nicaena Synodus (canon. 18). 

380. — V. Acolythi quasi perpetui testes erant et 
comites Episcoporum ; et hinc magna erat eorum fides. 
Erat autem in Ecclesia Romana maior acolythorum, 
quam aliorum separatim minorum Clericorum numerus, 
quoniam illorum plura erant officia; et vero alii di- 
cebantur palatini , qui Summo Pontifici inserviebant; 
alii stationarii , qui in templis aderant, in quibus sta- 
tiones celebrantur; alii regionarii , qui nomen duce- 
bant ab Urbis regionibus in quibus cum diaconis munus 
suum exercebant (Devoti). 

REQUIES ANIMAE. 

Mariam cogita. Maria nihil unquam elegit, nisi quod 
divina sapientia demonstrabat; tantumque dilexitDeum, 
quantum a se diligendum existimabat (S. Bernard.). 

Quia tota ardens fuit, omnes se amantes, eamque tan- 
gentes incendit, et sibi assim ilat (S. Bonav.). 

Marum invoca. Ave amatrix amorosissima univer- 
sorum, per quam Deus et conditor noster factus est 
Salvator et frater noster (Dion. Carth.). 

Mariam laetifica. Ecclesiae ministros venerando. 
Proprii status obligationes adimplendo. Supremum Hie- 
rarcham ubique defendendo. - Filii Mariae imitatores 
eius ... 

CAP. I. — DE ROMANO PONTIFICE 


381. — Praenotandum. — I. « Hoc sana fide te- 
nendum est, quod Dominus suo Vicario plenitudinem 
potestatis contulit, et tantam utique recepit potestatem, 
quantam decebat homini puro dari ; et hoc ad aedi- 
ficationem corporis sui, quod est Ecclesia. Unde super 
hoc non temerarie iudicare, sed gratias plurimas Deo 
debemus agere » (S. Bonav., 4 , dist. 20, p. 2, a. 1, 
d. 4 ). 

382. — II. « Summus Pontifex plus potest quam 
omnes Episcopi, eo quod plenitudinem habeat potestatis 
super omnes » (S. Bonav., 4, dist. 20, p. 2, a. 1, q. 6, 
fund. S). 

383. — III. « Romana Ecclesia plenitudinem pote- 
statis a Petro Apostolorum Principe acceperat, in quam 
nulla Patrum sententia nec interdictum ponere nec 
arctare potuit, nec ei praeiudicare, nec ligare eam ad 
aliquid » (S. Bonav., 4, dist. 11, a. 1, q. 1). 

384. — IV. « Locum tenent (Episcopi) Apostolorum, 
super Apostolos autem est Christus, et post Petrus. 
Oportet ergo esse Patrem Patrum, quem nos Papam 
vocamus ; qui tamen propter humilitatem quatuor habet 
Patriarchas , Constantinopolitanum , Alexandrinum, 
Hierosolymitanum, Antiochenum. Et de his loquitur 

lsaias (19, 18): Erunt quinque civitates loquentes 
lingua Chanaan . Roma autem universalis est; ideo 
civitas solis vocabitur una (ibid.). Quia etsi aliae 
quatuor sedes plenam auctoritatem habeant super Ec- 
clesiis partialibus, sola tamen Roma universaliter sicut 
sol super planetas habet plenitudinem potestatis super 
omnes. Et secundum hoc sunt tres ordines, non qui- 
dem propter novi characteris impressionem, quia ultra 
sacerdotium non est gradus, sed propter eminentiam 
et potestatem. Primus respondet Thronis, secundus 
Cherubim, tertius Seraphim, quia oportet Episcopum 
esse amplectentem eum, qui secundum doctrinam est, 
fidelem sermonem (Tit. 1, 9). Papa autem debet esse 
perfectissimus inter omnes » (S. Bonav., Serm. 22, 
in Exaem). 

885. — Praecipua nomina quibus Papa et Romana 
Sedes a traditione donatur. — 1. Petri cathedra Ec- 
clesia principalis, Exordium unitatis sacerdotalis, Vin- 
culum unitatis, apostolico culmine sublimatus, digni- 
tate Aaron (S. Cyprian.). — II. Sacerdotii sublime 
fastigium Ecclesia in qua est potentior principalitas 
(S. Iren.). — III. Ecclesiae radix et matrix (S. Ana- 
clet.). — IV. Sedes super quam Dominus universam 
construxit Ecclesiam (S. Damascen.). — V. Cardo et 
caput omnium Ecclesiarum (Marcellin. 1). — Episco- 
porum refugium (Syn. Alexand.). — Summa Sedes Apo- 
stolica (S. Athan.). — VI. Caput pastoralis honoris, 
principalis apostolici Sacerdotii dignitas, Caput omnium 
Ecclesiarum, prima Sedes omnium (S. Prosper). — 
VII. Caput orbis et mundi religionis, Sacerdos magnus 
(Imp. Valentinian.). — VIII. Caeteris praelata Ec- 
clesia (Victor Uticensis). — IX. Ecclesia praesidens 
(Imp. Iustinian.). — X. Prima sedes a nemine iudi- 
canda, universalis Patriarcha (S. Leo M.). — XI. Tu- 

tissimus communionis catholicae Portus (Syn. Romana). 

— XII. Fons Apostolicus (S. Ignat.). — XIII. San- 
ctissimus Ecclesiae catholicae Episcopus, sanctissimus ac 
beatissimus Patriarcha (Syn. Sinuessana). — XIV. Caput 
orbis Ecclesiae (Innocent.). — XV. Apostolicae ca- 
thedrae principatus beatissimus Dominus (S. Aug.). 

— XVI. Pater Patrum, summus omnium praesulum 
Pontifex, Summus Sacerdos, Princeps Episcoporum, or- 
dine Melchisedech (Cone. Chalced.). — XVII. Re- 
ctor domus Domini, vineae custos Dominicae. Christi 
Vicarius, fratrum confirmatio (Cone. Carthag.). — 
XVIII. Princeps Sacerdotum (S. Stephan.). — XIX. Pa- 
triarcharum Abraham (S. Ambros.). — XX. Director 
discipulorum, conservator clavium regni Dei (S. Cyril.). 

— XXI. Os discipulorum, anima Ecclesiae, fidei basis, 
fundamentum confessionis Christi (S. Chrysost.). — 
XXII. Haeres Apostolorum, primatu Abel, auctoritate 
Moyses, iudicatu Samuel, potestate Petrus, unctione 
Christus, ovilis dominici Pastor, claviger Domus Do- 
mini, Pastor Pastorum omnium in plenitudine pote- 
statis (S. Bernard.). 


Art. I. De Iurlbus Rom. Pontificis genera tim. 

386. — Tenendum ex C. Vaticano. — (Bulla Pa- 
stor aeternus , cap. 3). I. « Quapropter apertis innixi 
« Sacrarum Litterarum testimoniis, et inhaerentes tum 
« Praedecessorum Nostrorum Romanorum Pontificum, 
« tum Conciliorum generalium disertis, perspicuisque 
« decretis, innovamus oecumenici Concilii Florentini 
« definitionem, qua credendum ab omnibus Ohristifide- 
« libus est, Sanctam Apostolicam Sedem, et Romanum 
« Pontificem in universum orbem tenere Primatum, et 

« ipsum Pontificem Romanum Successorem esse Beati 
« Petri Principis Apostolorum, et verum Christi Yi- 
« carium, totiusque Ecclesiae caput, et omnium Chri- 
« stianorum patrem ac doctorem existere ; et ipsi in 
« beato Petro pascendi, regendi ac gubernandi univer- 
« salem Ecclesiam a Domino nostro lesu Christo plenam 
« potestatem habitam esse ; quemadmodum etiam in 
« gestis oecumenicorum Conciliorum et in sacris ca- 
« nonibus continetur 

387. — II. «Docemus proinde ac declaramus Ec- 
« clesiam Romanam, disponente Domino, super omnes 
« alias ordinariae potestatis obtinere principatum, et 
« hanc Romani Pontificis iurisdictionis potestatem quae 
« vere episcopalis est, immediatam esse, erga quam 
« cuiuscumque ritus et dignitatis pastores atque fi- 
« deles, tam seorsum singuli quam simul omnes, of- 
« ficio hierarchicae subordinationis veraeque obedien- 
« tiae obstringuntur, non solum in rebus quae ad 
« fidem et mores, sed etiam in iis, quae ad disci- 
« plinam et regimen Ecclesiae per totum orbem dif- 
« fusae, pertinent ; ita ut custodita cum Romano 
« Pontifice tam communionis quam eiusdem fidei pro- 
« fessioni unitate, Ecclesia Christi sit unus grex sub 
« uno Pastore. Haec est catholicae veritatis doctrina, 
« a qua deviare, salva fide atque salute, nemo potest 

388. - III. « Porro ex suprema illa Romani Pon- 
« tificis potestate gubernandi universam Ecclesiam ius 
« eidem esse consequitur, in huius sui muneris exer- 
« citio libere communicandi cum pastoribus et gre- 
« gibus totius Ecclesiae , ut iidem ab ipso in via salutis 
« doceri ac regi possint. Quare damnamus ac repro- 
« bamus illorum sententias, qui hanc supremi capitis 
« cum pastoribus et gregibus communicationem licite 
« impediri posse dicunt , aut eamdem reddunt saecu - 

« lari potestati obnoxiam; ita ut contendant quae ab 
« Apostolica Sede vel eius auctoritate ad regimen Ec- 
« clesiae constituuntur, vim ac valorem non habere, nisi 
« potestatis saecularis placito confirmentur ». Unde 
damnatur placitum regium ac omnium caesaristarum 
doctrina a liberalismi peste quotidie, practice praecipue, 
renovata. 

389. — IV. « Et quoniam divini Apostolici Pri- 
«c matus iure Romanus Pontifex universae Ecclesiae 
« praeest, docemus etiam et declaramus, eum esse 
« iudicem supremum fidelium, et in omnibus causis 
«c ad examen ecclesiasticum spectantibus ad ipsius 
« posse indicium recurri: Sedis vero Apostolicae, 
« cuius auctoritate maior non est, indicium a nemine 
4c fore tractandum, neque cuiquam de eius licere iur 
« dicare iudicio . Quare a recto veritatis tramite aber- 
« rant, qui affirmant licere ab iudicio Romanorum 
« Pontificum ad pecumenicum Concilium tamquam ad 
« auctoritatem Romano Pontifici superiorem appel- 
la lare ». — Unde, damnatur doctrina Gallicanismi . 

390. — Dicendum: I. « Romanus Pontifex sum - 
« mam habet, eamque ordinariam , in Ecclesia uni- 
« versa potestatem et auctoritatem : quam non extraor- 
« dinariis dumtaxat casibus, sed semper exercere po- 
« test , et in fideles universos, et in ipsos Ecclesiae totius 
« Episcopos, quia Pastorum omnium unus est Pastor » 
(Natal. Alex.). 

391. — II. Merito Pontifices Maximi pro supre- 
ma potestate sibi in Ecclesia universa tradita caudas 
aliquas criminum graviores suo potuerunt peculiari 
iudicio reservare . — Nota: lura Primatus profluunt 
tum ex fine tuendae unitatis, tum ex summa et plena 
potestate, qua Pontifex ad explendum munus suum 
in tota Ecclesia potitur (Soglia, Inst. iur . pub., etc.). 

9 — luris Can. 

392. — III. Potestas , quam Metropolitae , Conci- 
liaque provincialia in Episcopos comprovinciales hu- 
mana institutione exercebant, non erat eorum propria 
et ‘nativa ; tantummodo eius potestatis usus ipsis tri- 
butus fuerat Ipsa vero potestas in Pontifice residebat, 
ut qui ratione Primatus divinitus instituti omnem po- 
testatem Ecclesiasticam in se complectitur (id.), 

393. — IV. Reiicicnda ergo distinctio iurium Pri- 
niatus in essentialia et adventitia, inventa ad Pri- 
matus iura deprimenda. Non enim habet ius adven- 
titium, qui plenitudinem potestatis habet... (id.). 

394. — V. « In Pontifice tota semper plenitudo 
potestatis residet , etsi non totam semper exerceat » 
(Thomassin.). Ubi ergo per se exercere coepit, non 
iure aliunde comparato, sed iure proprio usus est. — 
Unde , errant qui putant Kom. Pontificem non posse 
praeter consuetudinem ordinariam committere alicui 
particulari negotium quod de praxi solis praelatis 
iurisdictionem habentibus competit! Ergo a fortiori 
damnandi qui exercitium supremae potestatis impediunt, 
etiam subtiliter et indirecte, praetextu humanae pru- 
dentiae, etc. 

395. — Concludendum. « Si necessitas id exigat, 
scribit Bossuetius, Papa omnia potest; facta exce- 
ptione, ut patet, rei divinae institutionis », ait ipse 
Dollinger. Ergo temere verus catholicus disputaret, 
an Papa recte fecit quae vi Primatus seu officii fa- 
ciendum iudicavit. Ergo potestas pontificia est ma- 
xima et plenissima . 

396. — Varia. — I. Ipse heterodoxus Leibnitzius 
scribens de Kom. Pontifice (epist. 8) ait: « Cum Deus 
« sit Deus ordinis, et corpus unius Ecclesiae catho- 
« licae et Apostolicae uno regimine hierarchiaque uni- 
« versali continendum iuris divini sit; consequens est, 

« ut eiusdem sit iuris supremus in eo spiritualis ma- 
« gistratus... directoria potestate, omnique necessaria 
« ad explendum munus pro salute Ecclesiae agendi 
« facultate instructus ». 

397. — II. Summa potestas in Ecclesia non solum 
data est Petro, sed reliquis etiam Apostolis, et his 
quidem ut tamquam extraordinario munere et cum eis 
interituro fungerentur. Unde omnes illud Pauli merito 
sibi vindicare poterant : instantia mea quotidiana, sol- 
licitudo omnium Ecclesiarum . Sancto vero Petro con- 
cessa est auctoritas illa suprema tamquam ordinario 
pastori, cui perpetuo succederetur, Apostolica tan- 
dem auctoritate ad unum revocata. Unde Sancti Petri 
Sedes antonomastice Apostolica dicta est a S. Hiero- 
nymo, etc. (Natal. Alex.). 

398. — III. Ex dictis de summa sublimique E. Pon- 
tificis dignitate , patet quam rationabile sit Osculum 
Pedis quo catholici Romani Pontificis maiestatem ve- 
nerantur. — 1° Primi fideles ipsorum Episcoporum 
pedes osculabantur, teste D. Hieronymo. — 2° Po- 
pulus et clerus, scribit Anastasius (In vitis Pontificum), 
Leone IV electo, pedes deosculabantur: qui morem 
conservantes antiquum , omnes eius osculati sunt pedes. 
— 3° Constantinus deosculavit pedes S. Silvestri 
Papae, Iustinus I Ioannis Papae, Iustinianus Constan- 
tini Papae. — 4° Una cum pede Eom. Pontificis 
osculatur crux in calceis ejformata: unde Papa non 
gloriatur nisi in cruce, quae quidem in omnibus eius 
paramentis invenitur. « Adorabunt vestigia pedum 
tuorum ». (Isaia, 60). — Cfr. Margotti ( Roma e Lon - 
dra), Scavini, etc. 

Art. II. De Iuribus Rom. Pontificis 
in specie. 

399. — Ius definiendi controversias de fide et 
moribus. — Pius IX definivit : « Romani Pontificis 
definitiones (ex cathedra) ex sese non autem ex con- 
sensu Ecclesiae, irreformabiles esse » (Bulla Pastor 
aeternus, c. 4). 

400. — Ius prohibendi libros pravos. — Dedu- 
citur ex dictis. — Hinc I. Saec. tertio, ad Pontia - 
num Pontificem libri Origenis missi fuerunt, ut dam- 
narentur. — II. Ad Innocentium I praestantissimi 
quinque Africae Episcopi dedere litteras, ut Pelagii 
librum condemnaret. Et sic successive, teste tota tra- 
ditione. — III. Rom. Pontifex pravos libros damnat 
per bullam aut breve, aut per Supremam Congr. S. K. 
et U. Inquisitionis, vel per Congr. Indicis. Magister 
S. P. A. olim aliquos libros damnabat. 

401. — Ius ferendi leges. — Rom. Pontifex cui ex 
Flor. « pascendi, regendi, et gubernandi universalem 
Ecclesiam a D. N. I. Christo plena potestas tradita 
fuit », habet consequenter ius ferendi leges pro tota 
Ecclesia. Hinc « Petrus semper in suis successoribus 
vivit et iudicium exercet » (Cone. Ephes.). 

402. — Ius tuendi Canones. — « Convenit Papas 
paternarum sanctionum diligentes esse custodes », ait 
Bonif. I, Epist. 5 ad Hilar. Arelat. — Hinc I. Habet 
ius animadvertendi in transgressores, quia Papa est 
custos et vindex canonum: « Quisquis conatus fuerit 
tentare prohibita, sentiat censuram Apostolicae Sedis 
minime defuturam. Quae enim sola admonitionis aucto- 
ritate non corrigimus, necesse est per severitatem con- 
gruentem regulis vindicemus » (Coelest. I. epist ad 
Episc . per Apuliam et Calabriam). II. Papa non est 

merus executor canonum (ut praesules in Republica 
ct reges constitutionales dicti), sed supremus Legis- 
lator, fundamentum Canonum , verus rex regens et 

GUBERNANS. 

403. — Ius dispensandi. — Cuius est legem condere , 
eius est illius obligationem remittere . Ergo Rom. Pon- 
tifex potest dispensare super omnibus ecclesiasticis 
legibus. 

404. — Ius iudicandi graviores causas ecclesiast. 

— Unde graviora negotia semper referri consueverunt 
ad Sedem Apostolicam. « Si maiores causae in medium 
fuerint devolutae, ad Sedem apostolicam, sicut Synodus 
statuit et beata consuetudo exigit, post iudicium epi- 
scopale referantur » (Innoc. 1, epist. 2 ad Yictric. Ro- 
thomagen., c. 3). Imo Bonifacius I (epist. 15) statuit 
graviores causas statim, primoque iudicio ad Sedem 
Apostolicam esse deferendas (Cfr. Devoti). 

405. — Ius approbandi Ordines Regulares. — I. 
« Maiores causae, quae salutem animarum tangunt, 
reservari solent Sedi Apostolicae. Religionum autem 
approbatio ad maiores causas pertinet: quia denique 
absque approbatione Religiones neque securitatem ha- 
berent, neque immobilitatem » (Sylvius) — II. «Ap- 
probatio adeo necessaria habita est, ut sine ea nec Reli- 
giones, nec vota solemnia consistant » (Soglia). — III. 
In Cone. Lat. IV et Lugd. II decretum fuit, ne dein- 
ceps sine Apostolicae Sedis approbatione novus Ordo 
institueretur. — IV. Ius approbandi Religiones non est 
positivum tantum, sed proprium Rom. Pontificis. 

406. — Ius beatificandi et canonizandi. — I. Cano- 
nizatio nunquam licuit Episcopis; Beatificatio vero 
primis Ecclesiae saeculis ab illis fiebat... Cum Sanctus 
canonizatus proponatur ab omnibus fidelibus colendus, 
nemo nisi Pontifex potest Sanctos canonizare ; accedit 

quod solemnis canonizatio est una de maioribus causis t 
quae inter Christianos proponi potest, et per consequens* 
eius cognitio ad Pontificem spectat ex iuribus adducti* 
in cap. Maiores in baptismo. Deinde quia miraculorum 
approbatio inter fidei quaestiones recensetur, sed quae* 
stio fidei ad Pontificem referenda est, igitur tantum 
per Pontificem canonizatus publice venerari potest. — 

II. Urbanus VIII facultatem beatificandi Romanae Sedi 
omnino reservavit (Cfr. Soglia, Devoti). 

407. — Ius Episcopatuum constituendorum. — 
I. Novi Episcopatus eriguntur per caihedrae Episco- 
palis institutionem, et per territorii, seu Dioecesis cir- 
cumscriptionem. (Soglia). — II. « Plenitudo potestatis- 
super universas orbis Ecclesias singulari praerogativa 
Apostolicae Sedi donata est... Potest si utile judica- 
verit, novos ordinare Episcopatus, ubi hactenus non 
fuerunt. Potest eos, qui sunt, alios deprimere, alios- 
sublimare, prout ratio sibi dictaverit, ita ut de Epi- 
scopis creare Archiepiscopos liceat, et e converso, si 
necesse visum fuerit » (S. Bernard.). — III. « Ex hac 
potestate in Dioeceses omnium Episcoporum, quae in 
solis Petri successoribus ex divini iuris primatu est 
ordinaria, Romana Sedes potest, si expediat , Episco- 
patus aliquos supprimere , novos erigere , unum divi- 
dere in duos » (Pet. Ballerini, de Potest Eccl.). 

408. — Ius creandi Episcopos. — I. « Certum est t 
Rom. Pontificem summam habere potestatem, ut per 
totum Christianum orbem Episcopos constituat » (Hal- 
lier. de sacris elect.). — II. Unde « Si quis dixerit 
Episcopos qui auctoritate Rom. Pontificis assumuntur,, 
non esse legitimos et veros Episcopos, sed figmentum 
humanum, anathema sit » (Trid. sess. 23, can. 8). — 

III. Haec potestas propria est unius Romani Pontificis . 
Unde: Quamvis Patriarchae, Primates, et Metropolitae, 

olim ea potestate usi sunt, id non ex iure divino, cum 
omnes sint pares in potestate et ordine, sed ex mero 
beneplacito Apostolicae Sedis, ac proinde cum Rom. 
Pontifices creationem Episcoporum sibi reservaverunt 
praecipue per regulas Cancellariae, nulli iniuriam fe- 
cerunt, cum ea quae sunt iuris divini nunquam abro- 
gari possint... (Cfr. Soglia, ib., et Hallier.). Con- 
cludendum cum Pio VI (Const. Charitas , an. 1791): 
Haec potestas, « illuc reversa unde discesserat, unice 
residet apud Apostolicam Sedem ». 

409. — Ius transferendi, deponendi Episcopos. — 
I. « Cum fortius sit spirituale vinculum, quam carnale, 
dubitari non debet quin omnipotens Deus spirituale con- 
iugium, quod est inter Episcopum et Ecclesiam, suo 
tantum iudicio reservaverit dissolvendum. Non humana, 
sed potius divina potestate coniugium spirituale dis- 
solvitur, cum per translationem, depositionem, aut ces- 
sionem auctoritate Romani Pontificis (quem constat 
esse vicarium lesu Christi) Episcopus ab Ecclesia re- 
movetur; et ideo tria haec, quae praemisimus, non 
tam constitutione canonica, quam institutione divina, 
soli sunt Romano Pontifici reservata » (Innoc. III. 
Cap. 3 de Trans . Ep .). 

410. — II. Abdicatio Episcopatus fieri debet ex legi- 
tima causa Apostolicae Sedi probata, et spirituale vin- 
culum, quo Episcopi Ecclesiae suae obligantur, ab ea- 
dem Apostolica Sede laxandum est (Soglia). 

411. — III. «Peremptoriam dare sententiam, ad 
depositionem Episcoporum, solius Romani Pontificis 
noscitur esse » (S. Bern.). 

412. — IV. « Primatum gloriosius exercere non po- 
tuit Romanus Pontifex, quam Constantinopolitanum 
Patriarcham haereticum exauctorando, et in eius locum 
alium ordinando, idque nulla Synodo convocata » (Nat. 
Alex.). 


Digitized by CjOOQle 



136 TRACTATUS DE HIERARCHIA IURISDICTIONIS 


41 8. — Ius destituendi Episcopos etiam invitos. — 

I. Si eiusmodi sint rerum ac temporum rationes, ut 
Ecclesiae et animarum salus periclitetur, nisi Episcopus 
loco cesserit, sive quod ipse omnino nequeat suae plebi 
prospicere, sive quod mala plebs ipsum oderit, peni- 
tusque deserat, neque ulla reliqua sit spes illius mali 
avertendi, tunc quidem Episcopus debet Episcopatum 
sponte dimittere, ac profiteri non sibi sed animarum 
saluti se natum ordinatumque Episcopum fuisse. Prae- 
clare ad rem nostram Augustinus, in lib. de gestis 
cum Emerito . « Quid enim dubitemus Redemptori no- 
stro sacrificium istius humilitatis oiferre? An vero ille 
de Coelis in humana membra descendit ut membra 
eius essemus, et nos ne ipsa eius membra crudeli divi- 
sione lanientur, descendere de Cathedris formidamus? 
Episcopi propter Christianos populos ordinamur. Quod 
ergo Christianis populis ad Christianam pacem prodest, 
hoc de nostro Episcopatu faciamus ». Huius rei illu- 
stre exemplum reliquit S. Gregorius Nazianzenus, qui 
studio pacis Episcopatu Constantinopolitano se sponte 
abdicavit dicens : « Si propter me commota est ista 
tempestas, deiicite me in mare, ut vos iactari desi- 
natis ». 

414. — II. Si Ecclesiae necessitas id exposcat , Epi- 
scopus conqueri iure nequit , quod Episcopatu etiam 
invitus privetur: causa enim boni Ecclesiae temporali 
ipsius Episcopi utilitati longe multumque praestat. 

415. — IU. Harum destitutionum habentur exempla 
tum alias, tum nostra praesertim aetate in Gallia, 
Belgio et Sabaudia. 

416. — 1Y. Haec destitutio Episcopi innocentis non 
potest dici iniusta; quia sine culpa , nisi subsit causa , 
non est aliquis puniendus ; ergo si causa subsit, ali- 
quis, etiam sine culpa puniri poterit. — Nota: 1° in 

huiusmodi destitutionibus non servatur forma iudicialis, 
ut patet; 2° Episcopo sic remoto assignatur decens 
congrua, ne tiat mendicus, cum Ordinis dedecore. 

417. — Ius dandi coadiutores. — I. Episcopos senes 
vel mala valetudine confectos dimovere inhumanum 
videtur; nam « afflictioni non est addenda afflictio » 
(Innoc. III, c. 5, de Cler. aegrot.). Tunc Coadiutor 
dandus est, qui impedito Episcopo subsidium compa- 
rare possit. Sic S. Aug. Valerii vicem sustinuit. — 
II. Coadiutores alii sunt ad tempus , alii perpetui seu 
cum futura successione . Coadiutoria temporalis expirat 
morte coadiuti; secus perpetua. Uterque episcopali 
charactere insignitus est et a Rom. Pontifice insti- 
tuitur. — III. Coadiutor Episcopi amentis habet plenam 
potestatem administrandi dioecesim. Secus, aliter. 

418. — Ius ferendi censuras. — Probatur ex huc- 
usque dictis (Cfr. Theol. Mor.). 

419. — Ius casuum reservandorum. — « Merito 
Pontifices Maximi, pro suprema potestate sibi in Ec- 
clesia universa tradita, causas aliquas criminum gra- 
viores suo potuerunt peculiari iudicio reservare », ut 
dictum est (Trid., sess. 14, c. 7). 

420. — Ius reservandi beneficia. — 1. « Ad Sum- 
mum Pontificem pertinet potestas omnia totius Eccle- 
siae beneficia conferendi, quia ipse est Ordinarius 
omnium Ordinariorum, habens concurrentem iurisdi- 
ctionera cum omnibus Ecclesiae Praelatis. Illud ius ei 
competit, tum ratione Primatus, cui licet reservationes 
statuere: tum ratione supremae bonorum ecclesiasti- 
corum administrationis, nam ad Sanctam Sedem spe- 
ctat clericis de Ecclesia bene meritis, pro ea laboran- 
tibus, litteratis, et pauperibus ad eam confugientibus 
prospicere; tum ex canonum praescripto quibus prin- 
cipium exprimitur » (Huguenin). — II. Licet Angli et 

Hispani conquesti aliquando sunt de usu turis, nun- 
quam negarunt ipsum ius . Sed deplorarunt abusus cum 
viderent a Pontificibus Avenione residentibus « homi- 
nibus Gallis sua sacerdotia conferri » ait Rigantius. 
Unde controversiae de usu iuris magis probant ipsum 
ius... (Cfr. Soglia, ib.). 

421. — Ius concedendi exemptiones. — I. Dioe- 
cesium divisio subditorumque designatio a Romano 
Pontifice pendet, qui et iustis de causis immunitates 
ac privilegia, ecclesiis vel monasteriis concedere potest, 
quibus ab ordinaria jurisdictione solvantur et exi- 
mantur (Nat. Alex., 12 in saec. 16). — II. Quamquam 
Episcopalis ordo divinitus institutus sit, sive, ut ait 
Apostolus: Episcopi positi sint a Spiritu Sancto regere 
Ecclesiam Dei, portio tamen eius gregis, quam quisque 
regat, a Christo determinata non fuit, sed prudenti 
Ecclesiae arbitrio relicta. Itaque divinis Episcoporum 
iuribus nulla fit iniuria, dum Ecclesia, Monasterium, 
vel persona aliqua ratione muneris aut dignitatis, 
aliave iusta de causa a iurisdictione alicuius Episcopi 
eximitur. Illud accedit, quod Concilia et Pontifices 
semper caverunt, « ne privilegia et exemptiones, quae 
variis titulis plerisque conceduntur, perturbationem in 
Episcoporum iurisdictione excitarent, et exemptis occa- 
sionem laxioris vitae praeberent » (Cone. Trident., 
sess. 24, cap. 11, de Reform. Soglia). 

422. Ius percipiendi annatas. — I. Armatae sunt 
certae pensiones , aut certae pecuniae quantitates, quae 
ex Episcopatuum , aliorumque Beneficiorum fructibus 
primi anni Romano Pontifici, sive Camerae Aposto - 
licae solvuntur (Soglia). — II. « Omnibus curam ani- 
marum habentibus pie solvuntur decimae. Porro Ro- 
manus Pontifex iure divino constitutus est Pastor 
omnium fidelium, et omnium Ecclesiarum curam gerere 

debet. Ergo annatas absque ullo vitio recipere potest, 
easque pie ac rationabiliter conferunt Praesules desi- 
gnati » (Tournel., de bc. Theol.). — III. « Doctores, 
Episcopi, Pontifices Maximi, Ecclesia per orbem dif- 
fusa, annatas subventionis titulo exigi, solvique posse 
agnoscunt, sentiunt, iudicant, sive ante, sive post Bul- 
larum concessionem exigantur. Horum' itaque iudicio 
standum est, quoad iuris quaestionem in hac causa » 
(Bartliel. — Cfr. Soglia, Ferrari). 

423. — Ius mittendi legatos seu nuntios. — Huius 
iuris Sedis Apostolicae praeclarum exhibet testimonium 
loannes VIII, epist . 73 . Nobili viro Lamberto , apud 
Labbeum, Concil. tom. 2, coi. 60. « Porro quia dixi- 
sti, quod sine consensu tuo legationes nusquam mit- 
tere deberemus, ususque hic non fuerit, nec litteris 
legitur nec a quoquam superstite unquam fuisse remi- 
niscitur factum: et ideo Sedes Apostolica, libera semper 
existens, liberam ubique suam mittit legationem, ha- 
bens Domini auctoritatem dicentis : Ego pro te rogavi , 
Petre , ut non deficiat fides tua , et tu aliquando con- 
versus confirma fratres tuos». 

424 — Leo XIII multa de Legatis habet in Enc. 
Longinqua oceani spatia, 6 Iunii 1895, quae Pa- 
tribus Cone. Plen. Americae Latinae, art. 67, 68, se- 
quentia opportunissime dicenda occasio fuit et funda- 
mentum : « Eomani Pontifices, ob hanc causam, quod 
rei Christianae administrandae divinitus tenent princi- 
patum, suos peregre Legatos ad gentes populosque 
Christianos mittere vel ab ultima antiquitate consue- 
verunt. Id autem non extrinsecus quaesito, sed nativo 
iure suo, quia Summus Pontifex... «cum personaliter 
«singulas regiones circuire non possit, nec circa gre- 
« gem sibi creditum curam pastoralis sollicitudinis exer- 
«cere, necesse habet interdum, ex debito impositae 

« servitutis , suos ad diversas mundi partes, prout ne- 
« cessitates emerserint, destinare legatos, qui, vices eius 
« supplendo , errata corrigant, aspera in plana conver- 
« tant, et commissis sibi populis salutis incrementa 
« ministrent » (Cap. un. Extrav. Com. De Consuet. 1. 1). 

425. — « Cum partes Legati Apostolici, qualicum- 
que demum potestate augeatur, sint, Pontificis a quo 
mittitur, mandata facere et voluntatem interpretari, 
tantum abest, ut ordinariae potestati Episcoporum quid* 
piam ipse pariat detrimenti, ut potius ei fundamentum 
ac robur sit allaturus. Eius quippe auctoritas non parum 
est habitura ponderis ad conservandam in multitu- 
dine obedientiam; in Clero disciplinam debitamque Epi- 
scopis verecundiam ; in Episcopis chari talem mutuam 
cum intima animarum coniunctione: tutamen insuper 
est mutuae inter potestatem civilem et ecclesiasticam 
concordiae ». 

426. — Ius appellationum. — I. S. Bernardus, lib. 3, 
de consid. ad Eug. c. 2, ait : « Appellatur de toto 
mundo ad Te. Id quidem in testimonium singularis 
Primatus tui». - II. Quod quidem ius recipiendarum 
appellationum, non humana, sed divina institutione 
Primatui inhaerere, ita praeclare comprobat Benedi- 
ctus XIV de Synodo Dioeces. lib. 4, c. 6: «Est huius- 
modi appellationum ius adeo necessario adnexum cum 
Romani Pontificis in universam Ecclesiam iurisdictio- 
nis Primatu, ut nemo possit illud in controversiam 
adducere, nisi et hunc velit praefracte inficiari. Etenim 
cum Primatus praerogativa Romanus Pontifex sit su- 
premus in Ecclesia Iudex, cuique datur per appella- 
tionem ipsius implorare tuitionem ; ab inferioris quippe 
sententia superioris tribunal adire omnibus concessum 
esse, ipsa naturalis aequitas dictat et persuadet». — 
III. Notat S. Antonin. (p. 3, sum. tit. 23, c. 3, de 

appet Papae, 3) : « Sentire quod a Papa ad Concil. 
appellari possit, est haereticum, et contra illum articu- 
lum S. Ecclesiam Catholicam ; nam si licitum esset 
appellare a Papa, et ille ad quem appellatur, esset 
Caput, sic Papa non esset Caput, vel essent duo Ca- 
pita, quod esset monstruosum». — Constat ex Cone. 
Vaticano supra citato. 

427. — De iure recipiendi relationes. — I. Boni- 
facius I, epist. 15 ad Rufam , ita scribit: «Maximas 
Orientalium Ecclesias in magnis negotiis, in quibus 
opus esset disceptatione maiori, Sedem semper consu- 
luisse Romanam, et quoties usus exigit, eius auxilium 
postulasse. Sanctae memoriae Athanasius et. Petrus 
Alexandrinae Sacerdotes Ecclesiae huius Sedis auxilium 
postularunt. Cum Anthiochena Ecclesia per multum 
tempus laboraret, ita ut fierent illinc propter hoc ipsum 
saepe discursus, primo sub Meletio, postea sub Fla- 
viano Apostolicam Sedem manifestum est esse consul- 
tam ». — II. «Si quae certamina aut de religione, aut 
de quolibet negotio, quod ibi pro sui magnitudine ter- 
minari non possit, evenerint, totius veritatis indignae 
diligenti ratione discussa, rationis ad nos seriem de- 
stinante3 Apostolicae Sedi terminanda servate». (Vigil. 
epist 7). — III. « Si qua mediocris est quaestio, co- 
gnoscatur, vel huc ad Apostolicam Sedem, si ardua 
est, deducatur, quatenus nostrae audientiae sententia 
decidatur ». (S. Greg. M. ad Ep. Larissen .). — IV. In 
Epistola Episcoporum Galliae ad Innocentium X (an. 
1653) legitur : « Maiores causas ad Sedem Apostolicam 
referri, solemnis Ecclesiae mos est, quem fides Petri 
nunquam deficiens perpetuo retineri pro iure suo po- 
stulat ». 

428. — Ius principatus civilis. — I. Pius IX (in 
Syll. nn. 75, 76 et 80) sequentes damnavit proposi - 

tiones : l a «De temporalis regni cum spirituali com- 
patibilitate disputant inter se Christianae et catholicae 
Ecclesiae filii ». 2 a «Abrogatio civilis imperii, quo Apo- 
stolica Sedes potitur, ad Ecclesiae libertatem, felicita- 
temque vel maxime conduceret». 3 a «Romanus Pon- 
tifex potest ac debet cum progressu, cum liberali smo 
et cum recenti civilitate sese reconciliare, atque com- 
ponere ». 

429. — II. Summus Pontifex non unam, sed plures 
refert personas: nam est Princeps, caput et centrum 
universalis Ecclesiae, Patriarcha Occidentis, Primas 
Italiae , Metropolita provinciae Romanae et Episcopus 
urbis Romae . Est etiam in temporalibus supremus to- 
tius ditionis ecclesiasticae Princeps et Rex, qui more 
caeterorum Principura et Regum summo potitur im- 
perio, quod sive procedat ex consensu populorum, sive 
ex Principum et Regum donationibus, sive ex diuturna 
praescriptione, sive ex onerosis contractibus, adeo est 
in eo solidatum, ut nemini aequius et potius compe- 
tat, vel competere possit. (C. Ferrari, Devoti). 

430. — Nota. Rom. Pontifex plura alia habet iura, 
quae non videntur necessario hic exponenda. Omnes 
confitentur Papam posse plenarias indulgentias largiri ; 
generale Concilium indicere; Breviarium et Missale 
corrigere ac mutare; ubique terrarum Pontificalia 
exercere, etc., etc. 

431. — Varia. — I. Innocentius III, de sua aucto- 
ritate ita sententiam profert : « Qui secundum plenitu- 
dinem de iure possumus supra ius dispensare ».(Cap.4, 
de concess. praeb.). 

432. — II. Papa potest et debet leges divinas in- 
terpretari et declarare. (Reiffenstuel). 

433. — III. Pontifex potest non acceptare Pontifi- 
catum sibi delatum ; imo Pontificatum ipsum deponere 

exemplo S. Coelestini, quin necessaria sit ex parte Car- 
dinalium vel Ecclesiae acceptatio renuntiationis, ex eap. 
Quoniam de renunt. (V. Vecchiotti). 

434. — IV. Ante saeculum sextum, non semper 
accedebat Pontificis expressus consensus in erectione 
novorum episcopatuum. Liberum erat conciliis ac me- 
tropolitis novos episcopatus erigere, dummodo serva- 
rentur leges quas Ecclesia statuerat. — In Oriente 
tota cura erigendi dioceses Patriarchis et Metropolitis 
concredita fuit. Gradus vero Patriarcharum et Metro- 
politarum a Summo Pontificatu dimanabant. — In 
Occidente non solum a Metropolitis et conciliis pro- 
vincialibus constituebantur sedes episcopales, verum 
etiam plurimum a Pontificibus Romanis, qui Episcopos 
a se ordinatos ad barbaras gentes destinarunt, et Ec- 
clesias a viris Apostolicis erectas approbarunt. In eo 
sensu explicatur Innocentii I, epistola 25 : « Cum sit 
manifestum in omnem Italiam, Gallias, Hispanias, 
Africam, atque Siciliam insulasque interiacentes, nullum 
instituisse Ecclesias, nisi eos quos venerabilis Apostolus 
Petrus aut eius successores constituerunt sacerdotes...» 
Postea, ut dictum est n. 408, haec potestas, « illuc 
reversa unde discesserat, unice residet apud Apostoli- 
cam Sedem ». (Pius VI. Cfr. Huguenin, Soglia, etc.). 

435. — V. Summus Pontifex in gravioribus de- 
finiendis, ut cautissime procedat, Cardinalium consi- 
lium solet adhibere sub hac formula : De Fratrum 
nostrorum consilio : vel Habita cum Fratribus nostris , 
et sancto concilio deliberatione , vel alia simili. At 
hoc ex decentia, non ex necessitate fit, ut aequitas 
definitionis, quodammodo demonstretur, et non, ut 
auctoritas definiendi requiratur. (Perrari). 

436. — Obedientiae et devotionis Summo Pon- 
tifici debitae exemplar facti sunt Patres Concilii Pler 

narii Americae Latinae, art. 184-186 dicentes: « Obe- 
dientiae exemplum fidelibus nostrae iurisdictioni com- 
missis praebentes, nos Patres huius plenarii Concilii 
solemniter profitemur, fidem, subiectionem et obedien- 
tiam per omnia exhibere Romano Pontifici Iesu Christi 
Vicario, et in unitate eiusdem fidei, Deo operante* 
persistere, in qua omnis Christianorum salus sine dubio 
esse comprobatur; profitemur etiam cuncta decreta 
Pontificum Apostolicae Sedis custodire; et quaecum- 
que ipsi damnaverunt damnamus, quaecumque susce- 
perunt suscipimus, et tota fidei integritate veneramur 
et semper libere, sicut praedicarunt, praedicabimus». 

437. — « Quo plenius testatum faciamus, quali 
corde, mente et animo, Romano Pontifici, Pastorum 
Principi, omnium fidelium Patri, devoti simus, et 
adhaereamus, nos, Apostolicae Sedis non tantum man- 
data recepturos humiliter, et quam diligentissime exe- 
cuturos, verum etiam monitis, consiliis et votis pie 
obtemperaturos esse declaramus ac spondemus ». 

438. — « Sacrarum Congregationum Sanctae Ro- 
manae Ecclesiae Cardinalibus auctoritatem adserentes* 
debitum earumdem, Summi Pontificis nomine editis* 
declarationibus et mandatis obsequium et religiosam 
obedientiam verbo et exemplo inculcabimus; ipsae 
enim veluti traditum depositum custodiunt antiquae 
et praesentis Ecclesiae disciplinae, omnigenis pontifi- 
ciae sapientiae thesauris, virorumque omni aevo Ec- 
clesiasticae iurisprudentiae laude perinsignium consulta- 
tionibus locupletatum ». 

439. — Cardinalis Sarto, hodie Pius X, in Synodo 
dioeces. Veneta anni 1898, p. 2, cap. 2, scribit: « In- 
concussum Ecclesiae dogma est, et de fide tenendum* 
Romani Pontificis iudicium, ex cathedra prolatum* 
infallibile esse (Cone. Vatie. Sess. IV, cap. 4). Cum 

vero hisce nostris temporibus illud inverecunde refi- 
ciatur, et a non paucis contemnatur, expedit omnino 
ut saepe saepius Parochi infallibilitatis dogma fideli- 
bus explicent, inerrantiam ab impeccabilitate distin- 
guant, et conditiones enumerent, quibus servatis, 
divina haec praerogativa explicari debet, ut vere for- 
malis definitio ex cathedra habeatur. 

440. — « Doceant praeterea non tantum in rebus 
quae ad fidem et mores, sed etiam in iis, uti defi- 
nierunt Vaticani Concilii Patres, quae ad disciplinam 
et regimen Ecclesiae per totum orbem diffusae per- 
tinent , inque omnibus, quae Christi Vicarius decernit, 
firmiter illi esse adhaerendum, praedicantes Summo 
Pontifici toto corde coniungi, ipsum ardentissima cha- 
ritate diligere, summa reverentia prosequi, eumdem 
ab impiorum dicteriis intrepide tueri, et quae pro 
Dei gloria, animarum salute et ipsius civilis societatis 
bono ac decore ille gerit, omnibus pandere et magni- 
ficare esse vere fidei professionem omnium forsan 
splendidissimam. 

441. — « Neminem latet qua egestate temporum 
nequitia prematur Iesu Christi Vicarius. — Quapropter 
gratissimum sit omnibus sacerdotibus officium subsi- 
dia pro viribus illi conferendi; nec eos taedeat pios 
laicos excitare ut nomen exhibeant religiosae Sodali- 
dati Stipis Petrianae ». 

442. — Conclusio : « Ex hactenus disputatis conclu- 
dere est quanta sit oporteat omnium reverentia, obser- 
vantia et obedientia erga R. Pontificem, qui (ut verbis 
litamur S. Alphonsi) summus est theologiae prin- 
ceps unusque Ecclesiae moderator , divinae veritatis 
conservator et vindex , unusque controversiarum iudex 
ab ipso Deo singulari providentia ad hoc constitutus . 
Ideo patet quid dicendum sit de illis forsan etiam 

10 — Juri* Can . 

ecclesiasticis , qui Eius verba irridere, actus carpere, 
praecepta parvipendere vel de imprudentia illum in- 
cusare non erubescunt. Si autem haec agerent Eccle- 
siae ministri, quid populus? Pii, devoti, catholici 
omnes et maxime animarum Pastores hic toti esse 
debent, ut verbo et exemplo sinceram erga Pontificem 
maximum adhaesionem, obedientiam, amorem publice 
et privatim perpetuo curent , ostendant, promoveant 
ad propriam aliorumque salutem » 1 (Scavini-Del- 
Vecchio). — Ergo fugiamus falsam prudentiam et 


1 “ Similiter animi est minus sincere in obsequio per- 
manentis, alterum Pontificem cum altero committere. Ex 
diversis duabus agendi rationibus, qui praesentem despi- 
ciunt ut praeteritae assentiantur, ii parum se obnoxios po- 
testati impertiunt, cuius imperio ipsos regi ius et officium 
est: iidemque aliquam habent cum iis similitudinem, qui, 
sua causa damnata, ad futurum Concilium vellent, vel ad 
Pontificem, cui melius de causa liqueat, provocare. — Quam 
ad rem hoc fixum persuasumque sit, in Ecclesiae guberna- 
tione, salvis officiis maximis, quibus Pontifices omnes apo- 
stolicum munus adstringit, unicuique eorum integrum esse 
eam rationem sequi, quae, spectatis temporibus caeterisque 
rerum adiunctis, optima videatur. Idque ad solius Pontificis 
indicium pertinet: propterea quod is ad eam rem non so- 
lum singulari quodam donatur consilii lumine, sed etiam 
perspecta habet totius Christianae reipublicae tempora, 
quibus apostolicam providentiam suam convenienter respon- 
dere necesse est. Is curam gerit de communi Ecclesiae bono, 
cui singularum partium servit utilitas : c teteri vero, quot- 
quot hoc ordine comprehenduntur, debent summi rectoris 
coepta adiuvare, et quo ille spectat, obedienter sequi. Sicut 
una est Ecclesia, et unus qui Ecclesiae praeest, eodem 
modo una est rectio, cui oportet subesse universos „ (Leo 
XIII, Litt. Epistola tua ad Archiep. Parisien, 17 Iunii 188>). 

sapientiam huius saeculi; damnemus pestem libera - 
lismi catholici verae obedientiae destructoris et in petra 
SEMPER SOLIDATI, CLAMEMUS CUM D. BERNARDO (Serm. 

61 , in Cant.) : « I n petra exaltatus, in petra se- 
curus, IN PETRA FIRMITER STO, SECURUS AB HOSTE, TU- 
TUS A CASU *, TREMIT MUNDUS, PREMIT CORPUS, DIABOLUS 

insidiatur: non cado; fundatus enim sum supra fir- 
mam PETRAM 


requies animae. 

Mariam cogita. Sic Maria dilexit mundum, ut Fi- 
lium suum unigenitum daret (S. Bonav.): 11 agna fuit 
erga miseros misericordia Mariae adhuc exsulantis in 
mundo, sed multo maior est regnantis in coelo (id.) : 
Ex dulcedine Mariae nullus est, qui non per eam, si 
petitur, sentiat pietatem (Rev. S. Birg.): Nisi preces 
Matris meae intervenirent, non esset spes misericor- 
diae (ib.). 

Mariam invoca. Ave Mater misericordiae sine com- 
mendatione laudabilis, sine exhortatione amabilis, sine 
retributione venerabilis! (Petrus Cellensis). 

Mariam laetifica. Illius charitatis et misericordiae 
imitatione : « Nulla res est, quae Virginis benevolen* 
tiam conciliat, quam misericordia » (S. Greg. Nazian.). 
— Inimicos Ecclesiae et Romani Pontificis detractores 
fugiendo , ac pro illis humiliter orando. — Filii Ma- 
riae imitatores eius . 

CAP. II. — DE ADIUTORIBUS ROM. PONTIFICIS 


Art. I. De Cardinalibus. 

443. — Officium et dignitas Cardinalium. — I. Si- 

cuti in cathedra ipsius Petri successor et verus Christi 
Vicarius Romanus Pontifex divina praeordinatione, 
eiusdem Supremae Apostolicae dignitatis fastigium et 
locum in terris tenet, ita etiam sacrosanctae Romanae 
Ecclesiae Cardinales repraesentantes personae San- 
ctorum Apostolorum dum Christo Salvatori regnum 
Dei praedicanti atque humanae salutis mysterium 
operanti ministrarent, eidem Pontifici in executione 
sacerdotalis officii et in dirigenda ipsa Ecclesia catho- 
lica cui praeest consiliarii et coadiutores assistant, 

QUASI OCULI ET AURES AC NOBILISSIMAE SACRI CAPITIS 
PARTES ET PRAECIPUE ILLIUS MEMBRA A SPIRITU SANCTO 

constituta, qui in hac ipsa Ecclesiastica hierarchia 
divina dispositione, instar illius coelestis, cui ex altera 
parte respondet, ordinata, ad altissimum gradum erecti, 
cum ipso Romano Pontifice communi Patre ac Pastore, 
ad quem ex omnibus undique gentibus ac nationibus, 
in gravissimis, maximeque arduis rebus fideles omnium 
generum, omnium ordinum, summi, infimi quotidie 
confluunt, tanti ponderis molem atque onus populorum 
sustineant, et pro animarum salute, pro fide, pro 

IUSTITIA, PRO UNITATE ASSIDUE VIGILENT AC LABORENT, 

qui circa ipsum universali Ecclesiae serviendo singu- 
larum Ecclesiarum commoditatibus se impendant, quo- 
rum consilio idem Pontifex agenda disponat, quorum 
opera et necessaria et plurimum fructuosa universae 
Reipublicae Christianae in securis ornamento et com- 

modo, in dubiis praesidio et adiumento esse possit, 
-denique pro exaltatione catholicae Religionis, pro pace 
-et quiete Christiani populi, pro augmento et honore 
Sanctae Sedis Apostolicae sanguinem, si ita res ferat, 

ET SPIRITUM CONSTANTER EFFUNDANT (Sixtus V in COHSt. 

JPostquam, 9 dec. 1586). 

444. — II. Ex eorum corpore , numero et collegio 
ille ipse , qui cunctis pastoribus est praeficiendus , ac 
totius Dominici gregis curam habiturus Summus Pon- 
tifex deligitur , iidemque illum suis suffragiis creant (id.). 
Nota quod mortuo Pontifice seu Sede vacante, non 
possunt facere quae Rom. Pontificem personatim re- 
spiciunt, v. g. : creare alios Cardinales; depositos Car- 
dinales redintegrare; tradere insignia Cardinalibus re- 
center nominatis a defuncto Pontifice Maximo; creare 
Episcopos; electos Episcopos confirmare; conferre be- 
neficia. 

445. — Numerus. — Cuncti Cardinales simul nu- 
merum SEPTUAGINTA NULLO UNQUAN TEMPORE EXCEDANT. 
EX HOC NUMERO CARDINALIUM DlACONI QUATUORDECIM, 
RELIQUI OMNES PRAETER SEX EPISCOPOS PRESBYTERI sint 
et esse debeant. Diaconorum autem numerus sic prae- 
finitus perpetuo retineatur, ac diaconi in eorum ordine 
semper remaneant, et si qui eorum ex devotionis fer- 
vore 1 ad Presbyteratus ordinem promoti fuerint , 
semper tamen in eodem Diaconatus ordine et officio 
ministrent, et suum locum inter Diaconos Cardinales 
teneant; donec ex Cardinalibus de novo creandis sive 
eligendis alii Diaconi praedictum numerum suppleant, 
et in eorum locum subrogentur ac substituantur (id.). 


1 Hodie omnes Cardinales Diaconi ordine Presbyteratus 
insigniti esse solent. Cardinales vero Presbyteri maxima ex 
parte imo fere omnes in Episcopali dignitate constituti. 

— Nota quod fere nunquam completus est numerus 
Cardinalium. 

446. — Tituli. — I. Statutum est atque ordinatum 
has tantum , quae infra descriptae sunt , ecclesias , neque 
alias in titulos assignari debere , videlicet ex antiquis, 
S. Crucis in Ierusalem, SS. Marcellini et Petri, SS. Qua* 
tuor Coronatorum, SS. Ioannis et Pauli, S. Anastasiae, 
S. Sabinae, S. Stephani in Coelio Monte, S. Clementis, 
SS. Nerei et Achillei, S. Susannae, S. Pudentianae, 
S. Sixti, S. Petri ad vincula, S. Martini in montibus, 
S. Eusebii, S. Priscae, S. Vitalis, S. Marci, S. Mar- 
celli, S. Laurentii in Damaso , quae S. Romanae Ec- 
clesiae Vice- Cancellario pro tempore existenti perpetuo 
concessa et assignata est / S. Balbinae, S. Caeciliae, 
S. Chrysogoni, S. Praxedis, S. Mariae trans Tiberim. 
Ex posterioribus vero, SS. Quirici et Iulitae, S. Ioannis 
ante Portam Latinam, S. Agnetis in Agone, S. Lau- 
rentii in Panisperna, S. Thomae in Parrione, S. Syl- 
vestri in Campo Martio, S- Pancratii, S. Bartholomaei 
in Insula, S. Matthaei in Merulana, S. Mariae de 
Aracoeli, S. Mariae in Via, S. Mariae supra Minervam, 
S. Mariae Angelorum in Thermis, S. Hieronymi Illyri- 
corum, S. Honufrii in Ianieulo, S. Augustini, S. Mariae 
de Populo, S. Alexii in Aventino, S. Blasii de Annulo, 
S. Mariae de Pace, S. Salvatoris de Lauro, S. Petri 
in Monte Aureo, SS.mae Trinitatis in Monte Pincio, 
S. Mariae Transpontinae. 

447. — II. Ex Diaconibus vero antiquis retinentur 
tantummodo quatuordecim, videlicet: S. Mariae in 
Aquiro, S. Mariae in Cosmedin, SS. Cosmae et Da- 
miani, S. Mariae Novae, S. Adriani, S. Mariae in via 
Lata, S. Mariae in Porticu, S. Angeli in foro Piscario, 
S. Nicolai in carcere Tulliano, S. Mariae in Domnica, 
S. Eustachii, S. Viti in Marcello, S. Agathae ac S. G-eorgii 

ad Velabrum, ecclesias quae insigniores existunt, et 
praescriptum Diaconorum Cardinalium numerum exae- 
quant. (Sixtus V. Const. Religiosa Sanctorum). 

448. — III. Ita ut computatis ecclesiis cathedra- 
libus, videlicet Ostiense et Veliterna invicem unitis, 
JPortuensi et S. Rufinae itidem unitis, Albanensi , Sa- 
binensi , Tusculana , Praenestina , quibus sex Episcopi 
Cardinales praesunt, et titulis Presbyterorum supe- 
rius designatis, numerum septuaginta ecclesiarum con- 
stituunt. Et alter praeterea titulus supra numerum 
additus sit, ut si quando contingat Diaconum vel Epi- 
scopum Cardinalem Vice-Cancellarium esse et ideo 
eumdem dictae Ecclesiae S. Laurentii in Damaso, quae 
Vice-Cancellario pro tempore existenti per litteras Cle- 
mentis Papae VII perpetuo concessa et assignata fuit, 
praeesse, alicui presbytero Cardinali proprius titulus 
non desit (id.). 

449. — Residentia. — Cardinales apud Pontificem 
in Romana curia residere tenentur, nec nisi obtenta 
ipsius Pontificis licentia a Statu ecclesiastico disce- 
dant, (lnnocent. X, Constit. Cum iuxta, 1646). Nota 
quod Episcopi facti Cardinales tenentur residere in 
propria dioecesi, Suburbicarii vero in Curia. 

450. — Varia. — I. Cardinales a solo Rom. Pon- 
tifice possunt creari, et creati deponi. Unde Leo IV 
deposuit Card. tituli S. Marcelli, Bonifacius VIII de- 
posuit Card. Iacobum et Petrum de Columna, Pius 
VI an. 1791, deposuit Card. Stephanum Carolum de 
Lomenie de Brienne. — (Cfr. Acta Pii VI in Gallia). 
— Ad creandos Cardinales sufficit expressa voluntas 
Pontificis Romani , quia non est sacramentum sed 
nobilissima potestas iurisdictionis. Ergo : 1° ritus seu 
forma creationis pendet a Papa ac proinde mutari po- 
test. 2° Papa non indiget consensu S. Collegii. 

451. — II. Cardinales nominati iam inveniuntur 
ab anno 324, in Synodo Romana post conversionem 
Constautini a S. Sylvestro celebrata 4 , in qua legitur: 
A subdiacono usque ad lectorem omnes subditi sint 
Diacono Cardinali . Dicuntur Cardinales sive incar - 
dinati S. Rom. Ecclesiae, quia haec est cardo circa 
quem versatur tota Catholica Ecclesia 2 . 

1 Eugenhis IV (C. Non mediocri, an. 1438) originem Car- 
dinalium a S. Petro repetendam docuit: * Etsi huius dignitatis 
nomen, quod modo in usu est, ab initio primitivae Eccle- 
siae non ita expressum fuit, officium tamen ipsum a B. Petro 
eiusque successoribus institutum evidenter invenies. Immo, 
ut inquit Innocentius III, ex veteri Testamento, iussu Dei, 
traxit originem; asserit enim id quod Deuteron. XVII di- 
citur, ut, pro difficultate et ambiguitate iudicii, accedatur 
ad sacerdotes Levitici generis et iudicem qui fuerit illo 
tempore, et obediatur ipsorum iudicio, qui praesunt loco, 
quem Dominus elegerit, de Summo Pontifice intelligendum 
esse et fratribus eius, id est S. R. E. Cardinalibus, qui ei, 
iure Levitico, in executione sacerdotalis officii coadiutores 
existunt. Itaque et ab exordio Ecclesiae, sicut et hodie, 
Summo Pontifici in regenda, gubernandaque universali Ec- 
clesia assistebant. Et ut ex concilio Stephani Papae colli- 
gitur dicentis: Oportebat ut haec sacrosancta domina Ro- 
mana Ecclesia, iuxta quod a B. Petro et eius successoribus 
institutum est, rito ordinaretur, et in apostolatus culmine 
unus de Cardinalibus presbyteris aut diaconis consecraretur, 
datur manifeste intelligi, hos fratres nostros qui inter Car- 
dinales locantur, tempore B. Petri extitisse „. 

* Leo Xlil (Alloc. Ubi primum , 28 Martii 1878) haec de 
munere et dignitate Cardinalium dixit : “ In his autem par- 
tibus Ministerii Nostri obeundis, consilium, sapientiamque 
Vestram Nobis non defuturam confidimus, et ut nunquam 
desit, vehementer exoptamus ac petimus; quod quidem ita 
a Vobis accipi volumus, ut non officii studio, sed pro so- 

452. — III. Leo X in C. Superna confirmat Car- 
dinales caeteros omnes in Ecclesia post S. Pontificem 
honore et dignitate praecellere l . Habent enim iuris- 
dictionem universalem 2 ; caeteri particularem 8 . Sunt 


lemni testificatione Nostrae voluntatis hoc dictum intel ligatis. 
Alte enim insidet menti Nostrae quod in sacris Litteris ex 
Dei iussu Moyses fecisse narratur, qui gravi pondere univer- 
sum populum regendi deterritus congregavit sibi septuaginta 
viros de senibus Israel, ut una cum eo onus ferrent, atque 
opera consilioque suo in gentis lsraeliticae regimine curas 
eius allevarent. Quod quidem exemplum, Nos, qui totius 
Christiani populi duces ac rectores, licet immerito, consti- 
tuti sumus, prae oculis habentes, facere non possumus quin 
a Vobis septuaginta virorum Israel in Ecclesia Dei locum 
obtinentibus, laboribus Nostris opem, animoque Nostro le- 
vamen conquiramus. — Noscimus insuper, uti sacra eloquia 
declarant, salutem esse ubi multa consilia sunt , noscimus, 
ut monet Tridentina Synodus, Cardinalium consilio apud 
Romanum Pontificem universalis Ecclesiae administrationem 
niti, noscimus denique a S. Bernardo Romani Pontificis 
collaterales et consiliarios Cardinales appellari... „ 

1 Etiamsi non sint Episcopi, sed Presbyteri vel Diaconi : 
“ Nec causetur quispiam quod ordo episcopalis presbyterio 
maior sit, quoniam in eiusmodi praelationibus, officium ac di- 
gnitas sive iurisdictio praeponderat ordini „. (Eugenius IV, 
C. Non mediocri an. 1438). 

2 Haec tamen iurisdictio non est stricte talis, nam, ait 
De Angelis (1. 1, tit. 31, n. 9): * Vivente Pontifice, Cardi- 
nales qua tales nullam habent proprie dictam jurisdictionem, 
sed solent a Pontifice causis pertractandis ac finiendis de- 
legari, quae ad Sedem Apostolicam quomodocumque in re 
disciplinari adveniunt, et hinc dicitur a S. Bernardo, quod 
ipsi sint orbem iudicaturi. At Cardinales Episcopi in suis 
dioecesanis Ecclesiis habent ordinariam jurisdictionem „. 

3 “ Quis etiam non videat Cardinalatus dignitatem Archie- 

Papae collaterales et adiutores, constituunt senatum 
eiusdem. Hinc illud D. Bernardi : « Veniamus ad col- 
laterales, et adiutores Tuos (Eugenii III). Hi se- 
duli tui; hi intimi tui, eligendi de toto orbe, orbem 
iudicaturi ». 

453. — IV. Ornarunt plurimum Cardinales Inno- 
centius IV et Paulus II, quorum alter dedit rubrum 
galerum, alter rubrum pannum, quo equitantes ster- 
nerent equos, aliaque honoris insignia, quae primum 
Cardinalibus ex Clero saeculari data sunt, deinceps 
Gregorius XIV, etiam Regularibus rubrum pileum 
attribuit. Denique Urbanus VIII eos titulo eminen- 
tissimi honestavit. Incertus olim et varius eorum nu- 
merus fuit. (Devoti, p. 145). Cardinales regibus aequi- 
parantur : unde reges sedent post primum Cardinalem 
Episcopum in illis consistoriis quibus adsistere ipsis 
permittitur. — Offendens Cardinales est reus laesae 
maiestatis. (Ferraris, ib. addit Barbiel.). 

454. — V. Suum vero munus explent Cardinales 
praesertim in electione S. Pontificis , in Consistorio 
coram Summo Pontifice, et in Congregationibus , quae 
coetus sunt Cardinalium a Pontificibus instituti ad 
certa negotia curanda, discutienda ac definienda. Earum 


piscopali esse maiorem dignitate, quia cum illa privatae 
unius patriae praesit utilitati, ista publicae totius populi 
christiani? Illa unam dumtaxat regit Ecclesiam, ista cum 
Sede Apostolica universas, et cum a nemine, nisi solo Papa 
iudicentur Cardinales, ipsi Patriarchas et Archiepiscopos et 
reliquos Ecclesiae gradus, cum Summo Pontifice, indicant. 
Quorum officio nomen ipsum consonat optime; nam sicut 
super cardinem volvitur ostium domus, ita super hoc Sedes 
Apostolica, totius Ecclesiae ostium, quiescit et substentatur „ , 
(Eugenius IV, C. Non mediocri an. 1438). 

aliae sunt ordinariae , quae scilicet perpetuo sunt ad- 
dictae certis negotiis expediendis ; aliae extraordinariae, 
quae pro certis rebus praeter consuetudinem indici so- 
lent, quibus absolutis, dissolvuntur. (Vid. Theol. Mor. 
ubi de legibus). 

455. — VI. Habent autem Cardinales in suis ti- 
tulis amplam iurisdictionem in iis quae ad earum 
ecclesiarum servitium pertinent. — Non autem habent 
iurisdictionem episcopalem in iisdem titulis, sed, ut 
patet, oeconomicam *. 

Art. II. De Legatis et Nuntiis. 

456. — I. Legatorum nomine illi intelliguntur 
Pontificis ministri , qui in partibus ab Urbe dissitis 
eius vices agunt. Olim speciem quamdam legatorum 
praeferebant Vicarii Apostolici, quo nomine intelli- 
gebantur quidam Episcopi a S. Pontifice in provinciis 
deputati, ut suo nomine supra alios Episcopos, et in- 
tegram provinciam vigilantiam et iurisdictionem exer- 
cerent. Sed nunc legati, sunt vel a latere vel missi, 
vel nati 1 2 . 


1 Proposito dubio “ Utrum in Ecclesiis tituli Cardinalitii 
ius consecrandi Altaria spectet Em.mis Cardinalibus earum- 
dem Titularibus, vel potius Em.mo Cardinali Urbis Vica- 
rio „ ; Commissio quinque Cardinalium a Pontifice ad casum 
deputatorum die 25 Ianuarii 1879 respondit: * Affirmative 
ad primam partem, negative ad secundam Leo XIII die 
30 eiusdem mensis resolutionem confirmavit. 

2 Multae Legatorum species creantur; alii, qui ad spon- 
salitia Principum mittuntur; alii, ut Baptismalem caeremo- 
niam pro regum primogenitis celebrent; alii, ad gubernandas 
status Ecclesiastici provincias, sive ut praesideant in Oecu- 

457. — II. Legati a latere sunt Cardinales , quos 
Rom. Pontifex quasi ex suo dimissos latere, cui sem- 
per adhaerere censentur , aut ad supremos principes, 
aut in ditionis Ecclesiasticae provincias mittit . 1° U- 
tuntur Apostolicis insignibus et amplissima fruuntur 
potestate. 2° Ipsis praesentibus, alterius Legati aucto- 
ritas cessat. 3° Legatis a Latere praesentibus, Archie- 
piscopus et Patriarcha nequeunt praeferre Crucem. 

458. — III. Legati missi sive Nuntii a Rom. Pon- 
tifice mittuntur ad Principes et in locis sive regnis 
legationis pontificiam iurisdictionem explicant. Non 
sunt Cardinales. Cardinales facti, saepe per aliquod 
tempus nuntiaturam regunt cum titulo Pro-Nuntii l . 

459. — IV. Legati nati sunt illi, qui legationis 
munus propriae dignitati adiunctum habent. Tales 
Episcopi Cantuariensis et Eboracensis in Anglia, lie- 
mensis, Bituricensis et Lugdunensis in Gallia, Tole- 


menicis Conciliis: “ Cum enim propter causam fidei, quam 
Eut-yches perturbare tentavit, de latere meo mitterem, qui 
defensioni veritatis assisterent „ : S. Leo Papa, epist. 14 ad 
Eaust. Sed in rigore Legati a latere illi tantum dicuntur, 
qui a latere Pontificis solemnibus caeremoniis creantur, et 
pro aliquo publico Christianitatis negotio ad Reges mittun- 
tur (Macri, Hierolexicon , v. Legatus). 

1 “ Isti quidem Nuntii residentes Cardinalitia dignitate 
non sunt condecorati (nisi extraord narie ad tempus Pro- 
Nuntii locum teneant), sed charactere Episcopali fulgent, 
et aliquando mittuntur cum potestate Legati a latere. Sed 
in hoc casu quod est Legatis a latere speciale non venit ex 
cap. 1 , h. t. in VI , nisi in litteris id fuerit peculiariter 
expressum. Uno verbo ad dimetiendas istorum Nuntiorum 
facultates, necesse est Litteras Missionis expendere (De An- 
gelis). 

tanus et Bracarensis in Hispaniis , Salisburgensis in 
Germania, Pisanus in Italia l . 

460. — Facultates Legatorum. — I. « Nemini 
dubium esse volumus, ait Greg. IX (in cap. 11, de 
off. Legat.), quin Legatorum Sedis Apostolicae sta- 
tuta edita in provincia sibi commissa durant tamquam 
perpetua, licet eamdem postmodum sint egressi ». 

461. — II. Universas causas, quae per appellatio- 
nem vel querimoniam ad eorum audientiam perveniunt, 
audire possunt et debent. 

462. — III. Ipsorum officium non expirat morte 
mittentis. 

463. — IV. Legati nati hodie habent titulum sine 
re, et honorificum nomen tantum. (Cfr. Soglia). 

464. — V. Ordinariae Legatorum facultates hodie 
huc fere reducuntur , ut invigilent, an omnia recte 
fiant in provincia sibi assignata, ut errores et abusus 
Rom. Pontifici significent, ut informationem accipiant 
circa vitam et mores eorum, qui ad Episcopatum as- 


1 u Saeculo XV disparuerunt Legati nati, amiseruntque 
universam iurisdictionem, non confirmantibus amplius Ro- 
manis Pontificibus eorum iura. Paucis verbis id exponit 
Petrus De Marea, De Concordia Sacerdotii et Imperii , lib. VI, 
cap. 29, n. 6 : ‘ Romani Pontifices cum intelligerent Metro- 
politanos ferre nolle uni ex suo corpore conferri ius per- 
petuae praesidentiae, existimarunt mittendos esse legatos 
in Gailias et in alia regna. „ Hoc fuit initium Nuntiorum, 
qui dicti sunt residentes. Eorum positio sub uno respectu 
valde similis est positioni Apocrisiariorum vel Responsalium, 
qui saltem a Leonis Magni temporibus ad Constantini Po- 
gonati Imperium in Constantinopolitana urbe apud Orientis 
Imperatores, et in ipsa Imperatorum aula residebant. 
(De Angelis). 

sumuntur, et u f repraesentent S. Pontificem penes sae- 
culares principes, eorumque internationalibus delibera- 
tionibus assistant l . Melius concludendum cum Card. 

1 Die 14 April. 18*5 Em.us a Secretis Status Leonis 
PP. XIII, improbavit quoddam scriptum “ ubi Episcopis fas 
esse asseritur, ab illius auctoritate, qui Homani Pontificis 
personam gerit, se in rebus quae ad Religionem attinent, 
subducendi, quum ipsis propriam conscientiam consulere 
satis sit: in iis quae et civilem simul et religiosum rerum 
ordinem attingunt, sive legibus, sive factis cuiusque Domi- 
natus censoriae severitatis notam inurendi potiori cum quoad 
amplitudinem, tum vero etiam quoad extensionem, prae 
Nuntio Apostolico, Episcopum iure pollere : Nuntii actionem 
humanis rationibus praepediri, Episcoporum vero liberam 
esse: Nuotii item Apostolici officium iis negotiis, quae ad 
exteras iurisque publici inter Ecclesiam civilemque Domi- 
natura relationes spectant, contineri; Ep scoporum vero (of- 
ficium) internas, atque ad rei ipsius naturam pertinentes, 
quas intCr utrumque Principatus Deus statuit, relationes 
al tingere: haud verum esse, quod, ut ipse scriptor ait, ephe- 
meridum more asseritur, Nuntium essentiales Ecclesiam 
inter et civilem Principatum relationes praeseferre; ideoque 
neque Catholicorum, neque Episcoporum debere in Nuntii 
Apostolici praecipientis auctoritatem oculos esse conversos, 
ut ipsius mandatis vitae suae rationem conforment: Eius 
qui Pontificis Romani personam gerit, officium potestatem que 
in quodam speciali rerum ordine, qui ad ius publicum per- 
tinet, versari; quique ab eo ordine quo Catholici continentur, 
itemque ab eo, quo cuiusque Praesulis actio circumscripta 
est, apprime distinguitur: ex quo, exempli gratia, factum 
esse ait, ut qui Romani Pontificis in Hispania vicem gerit, 
scripto quopiam typis edito et publici iuris facto, amicas 
atque sinceras inter S. Sedem et Hispaniae Dominatum re- 
lationes intercedere ex officio affirmaverit ; quum et Catho- 
lici, omnesque Episcopi, quae inter utrumque Principatum 

De Luca (discurs. 23 ad C. Trid.) : « id totum pen- 
dere a tenore facultatum. » Unde certa regula 


relationes intercedunt, detestabiles prorsus esse affirment: 
posse quippe ratione iuris publici et gentium aliquid verum 
esse, quod reapse non sit. „ — De quibus erroribus idem 
Em.us Cardinalis dixit: “ Haud fugit quam perniciosa atque 
iniuriosa sint haec axiomata , per quae Gallicanorum Febro- 
nisnorumque vetusta placita suscitantur, a S. Sede, prae- 
sertim vero a S. M. Pio VI in percelebri Opere, cui titulus 
Responsio super Nuntiaturis , iam pridem reprobata atque 
damnata... — Iam vero si Romanus Pontifex, ratione sui 
primatus, in universam Ecclesiam plena ac suprema aucto- 
ritate pollet; si hanc Ipse per se et proxime exerpere potest, 
Legatos etiam, qui ipsius vicem gerant, quibusque Ponti- 
ficiae potestatis exercitium, qua velit mensura exequendum, 
attribuat, quocumque ipsi placeat mittendi profecto ius 
habet. Atqui Nuntii Apostolici Romani Pontificis, a quo 
auctoritas eo modo exercenda ac forma ab ipso praescripta 
in illos derivatur, reapse vicem gerunt; proindeque si Epi- 
scoporum auctoritas supremae Pontificis auctoritati subiecta 
esse debet, neque contra Eius voluntatem legesque ab Ipso 
statutas exerceri unquam potest, inde consequitur, episco- 
palem auctoritatem contra Nuntii Apostolici praescripta 
nunquam exseri pjsse, praesertim vero quum iste velut 
organon auctoritate plenum, quo Pontifex, ut cum Fidelibus 
atque Episcopis communicet, opportune utitur, quid iste velit 
omnium maxime agnoscat... — Praeterea Nuntius Aposto- 
licus, ut Summi Pontificis vicem gerens, neque Fidelibus, 
neque illius Nationis Episcopis, ubi ille commoratur, subditus 
est; ideoque neutri officia eidem sive imponendi, sive defi- 
niendi ius habent ; multoque minus eius acta iudicandi, quae 
cum a Fidelibus, tum vero etiam ab Episcopis sunt reve- 
renda, salvo ipsis iure, si quando rationes suspicandi sup- 
petant, Nuntium suae missionis terminos praetergredi, suo- 
que Legati munere abuti, ad S. Sedem confugiendi. Quo- 

statui nequit circa Legatorum facultates . — Cfr. So- 
glia, Devoti, C. Ferrari. l . 


modo ergo affirmari potest, Nuntium Apostolicum, ad ea 
tantum negotia curanda, quae iure publico sive gentium 
continentur, sine ulla auctoritate circa ea quae Religionem 
etiam attingunt, missionem suscipere? — Nec minori cen- 
sura dignum videtur quod eiusdem Ephemeridis scriptor 
asserit, Nuntium scilicet Apostolicum, hac ipsa de causa 
quod ad ea tantummodo negotia, quae sunt iuris publici, 
curanda Legatus mittitur, quasdam conditiones, quas dete* 
stabiles quidam arbitrantur, bonas nihilominus, aut saltem 
tolerabiles edicere posse. Quae quidem assertio si vera esset, 
exinde prQfecto, quod Ecclesiae Religionique reapse perni- 
ciosum est, id bonum ac tolerabile S. Sedem declarare posse 
consequeretur: acta enim Nuntii, quae virgula censoria a 
S. Sede notata non sunt nec reprobata, tamquam huius 
acta haberi iure possunt: haec igitur assertio supremo Ec- 
clesiae Capiti minimum iniuriosa est, ideoque omnino re- 
probanda. — Postremo nec veritati consonum est, quod 
idem Ephemeridis scriptor affirmat, Nuntium videlicet, quo 
minus veritatem prodat, iustitiam asserat, humanis ratio- 
nibus praepediri; Episcopos vero maiori libertate pollere. 
Nuntio quippe Apostolico, ut qui Principis nemini subiecti 
vicem gerit, a civili Dominatu, penes quem Legati munere 
fungitur, quemadmodum nihil sperandum suppetit, ita nihil 
est timendum „. (Ex Ephem. Acta S. Sedis , vol. 17, p. 561 
et seqq.) — Nota: Retractatio A. articuli, hic improbati 
(qui non ex malitia erravit) et humilis subiectio Directoris 
Diarii in qua idem scriptum publicam lucem vidit, ea fuit, 
quae de scriptoribus aliunde religiosissimis et peritissimis 
spectari debeat: et merito laudantur ap. Pallottini Collect . 
concias, et resol. S. C. G. t vol. 14, p. 879. 

# 1 Nuntius Matritensis facultates plurimas impertire po- 
test, quarum numerus et taxa habentur in periodico La 
Cruz, 19 Aug. 1871. 

REQUIES ANIMAE. 

Mariam cogita. Quod Eva ligavit per incredulita- 
tem, Maria solvit per fidem (S. Iren.): Fides Mariae 
coelum aperuit, cum angelo nuntianti consensit (S. 
Aug.). 

Mariam invoca. Ave Sceptrum orthodoxae fidei 
(S. Cyril. Alex.) : Ave Legatio nostra ad Deum, cuius 
orationibus ipse Deus pacem mundo largitur, regni 
sceptra corroborat, et Ecclesias suas coniungit in unum 
(S. And. Cret.). 

Mariam laetifica. Omnia propter illam faciendo, 
ut melius Filio suo placeas; firmissima et practica 
fide: « Dicis credo, fac quod dicis, et fides est. » 
(S. Aug.). % — Filii Mariae imitatores eius ... 


CAP. III. — DE EPISCOPORUM GRADIBUS 


Art. I. De Patriarchis. 


465. — Praenotandum. — I. « Inter beatissimos 
Apostolos in similitudinem honoris fuit quaedam di- 
scretio potestatis, ut cum omnium par esset electio, 
uni tamen datum est ut caeteris praeemineret, de qua 
forma Episcoporum quoque est orta distinctio et magna 
ordinatione provisum est, ne omnes sibi omnia vindi- 
carent, sed essent in singulis provinciis singuli, quo- 
rum inter fratres haberetur prima sententia, et rursus 
quidem in maioribus urbibus constituti sollicitudinem 
susciperent ampliorem, per quos ad unam Petri Sedem, 
universalis Ecclesiae cura conflueret, et nihil a suo 

11 — luris Can. 

capite dissideret. » (S. Leo M. epist. 84 ad Anast. 
Thessalon.). 

466. — II. « Cum Apostoli fere omnes fixas Sedes 
« non habuerint, Episcopi Apostolorum successores dici 
« non possunt, nisi in genere, ut loquuntur Theologi 
« nostri polemici, id est, dici non possunt speciatim 
« successores Andreae, vel Philippi, quorum auctori- 
« tas, cum extraordinaria esset, cum ipsis interiit. » 
(Nat. Alex.). 

467. — III. Ea est natura hierarchiae ecclesiasticae, 
ut eiusmodi superior dignitas inferiorem non supprimat; 
qui dicitur Metropolita, idem est Episcopus: Patriar- 
cha est simul Metropolitanus sicut Summus Pontifex, 
ut notavimus, est caput Ecclesiae, Patriarcha Occi- 
dentis, Primas Italiae, Metropolita provinciae romanae, 
Episcopus Romae. (Huguenin). 

468. — Origo Patriarcharum. — I. Episcopi or- 
dine pares, iurisdictione tamen et imperio superiores 
sunt etiam Patriarchae, Primates, Metropolitae. Pa- 
triarchas quasi Patrum principes interpretatur Isidorus, 
et ius quidem patriarchicum Nicaeno Concilio antiquius 
est. Sed eius nominis prima mentio occurrit in Concilio 
Chalcedonensi, illudque primum singulari quadam ra- 
tione Summo Pontifici, deinceps etiam Alexandrino, 
Antiocheno, postque Hierosolymitano, aliisque nonnul- 
lis Exarchis imitatione quadam tributum est (Devoti). 

469. — II. Proprie ad praecipuos Exarchas Pa- 
triarchae appellatio pertinet, sed interdum etiam ad 
Exarchas minorum gentium, qualis, ex. gr., erat Epi- 
scopus Caesariensis, traducta est (id.). 

470. — III. Quatuor ergo sunt maiores Patriar- 
chatus (praeter Romanum undequaque nobiliorem au- 
ctoritateque ac potestate maximum) : 1° Constantino- 

politanus, 2° Alexandrinus, 3° Antiochenus, 4° Hiero- 
solymitanus. (Etiam ordine praecedentiae, ex Innoe. 111). 

471. — Patriarchae hodierni. — 1. Antiqui Pa - 
triarchatus orientales nomine solum perseverant , quia in 
schisma lapsi, unitatem et iura Patriarchalia amiserunt. 

472. — II. Rom. Pontifex ne illorum Patriarcha- 
rum memoria oblivione deleatur tantam dignitatem 
confert quibusdam Episcopis latinis, qui Patriarchae 
titulares appellantur et Romae plerumque commo- 
rantur . 

473. — III. Pius IX Patriarchatum latinum Hie- 
rosolymitanum instauravit per Bullam Nulla celebrior. 
Et Leo XIII Archiepiscopatum Groanum in Indiis « di- 
gnitate patriarchali ad honorem » decoravit (Vid. C. 
Humanae salutis auctor , 1 Sept. 1886) L — In libro 
La Gerarchia Cattolica pro anno 1891, Patriarcha- 
tus (praeter Romanum, qui primatum tenet) hoc or- 
dine describuntur : 1° Constantinopolitanus ; 2° Alexan- 
drinus; 3° Antiochenus Melchitarum; 4° Antiochenus 
Syrorum ; 5° Antiochenus Maronitarum ; 6° Antioche- 
nus Latinorum ; 7° Hierosolymitanus ; 8° Venetiarum ; 
9° Babylonensis Chaldaeorum ; 10° Ciliciae Armeno- 
rum; 11° Lisbonensis; 12° Indiarum Occidentalium; 
13° Indiarum Orientalium. 

474. — IV. Ex ruinis antiquorum Patriarchatuum 

* 

1 In Concordato inter S. Sedem et Regem Lusitaniae de 
rebus goanis 23 Iun. 1886, art. 2, legitur: a L^Arcivescovo 
pro tempore , per benigna concessione di Sua Santitk, sara 
elevato alia dignitk di Patriarca ad honorem delle Indie 
Orientali, e godrk inoltre il privilegio di presiedere ai Con- 
cilii nazionali di tutte le Indie Orientali, i quali ordinaria- 
mente si aduneranno a Goa, salvo al Papa i) diritto di 
disporre altrimenti in circostanze particolari *. 

Orientalium exortae sunt variae Patriarchales sedes pro 
variis (non pro omnibus) ritibus Orientalibus . Ex qui- 
bus Antiochenus Patriarcha Graecorum -Melchi tarum t 
Patriarcha Antiochenus Maronitarum, Patriarcha Syro- 
rum, Patriarcha Chaldaeorum, Patriarcha Ciliciae Ar- 
menorum Catholicorum, Patriarcha Alexandrin. Copto- 
rum: qui catholici sunt, communionem et gratiam 
Apostolicae Sedis habentes. \ 

475. — V. In Occidente sunt alii Patriarchae mi- 
nores dicti, scilicet Patriarcha Venetus , Ulyssipo - 
nensis, et Indiarum Occidentalium (in Hispania degens). 
Quibus addendus Patriarchatus Indiarum Orientalium 
seu Goanus, de quo n. 473. 

476. — lura antiquorum Patriarcharum. — I. Ius 
consecrandi Metropolitas, eisque pallium tribuendi y 
postquam tamen ipsimet Patriarchae a Rom. Ponti- 
fice pallium accepissent. Patriarcha Alexandrinus omnes 
sui Patriarchatus Episcopos et Metropolitas conse- 
crabat. — II. Ius convocandi et praesidendi Synodos 
ex provinciis sibi subiectis. — III. Ius accipiendi ap- 
pellationes a Metropolitarum iudiciis, etc. Uno verbo : 
in toto territorio patriarchali iurisdictionem habebant 

• ordinariam in Archiepiscopos sibi subiectos. 

477. — lura actualium Patriarcharum. — I. Pa- 
triarchae titulares solam honoris praerogativam re- 
tinent absque iurisdictione. Nota: Hodie Patriarcha 
latinus Hierosolymitanus veram iurisdictionem sed me- 


1 Ritus Orientales sunt: I. Ritus Armenus; - II. Ritus 
Coptus ; - III. Ritus Graecus (estque quintuplex : Graecus 
Purus, Graeco*Rumenu8, Graeco-Bulgaricus, Graeco-Ruthenus, 
Graeco-Melchita) ; - IV. Ritus Syriacus (estque quadruplex: 
Syriacus Purus, Syvo-Chaldaicus, Syro-Maronita, Syro Ma- 
labaricus\ 

tropoliticam tantum exercet et, ut dictum est, in sua 
Sede commoratur. 

478. — II. Patriarchae minores occidentales, i. e. 
Indicus, Venetus, Lusitanus, Goanus, iurisdictione 
Metropolitas non superant, et ex hoc capite aequipa- 
rantur Primatibus. 

479. — III. Patriarchae catholici rituum Orien- 
talium gaudere solent, ex Apostolicae Sedis privilegio, 
aliquibus ex iuribus quibus antiqui Patriarchae frue- 
bantur. Ad quod necesse est, ut novus quisque Pa- 
triarcha ad praescriptas formulas et catholicam fidem 
profiteatur, et iuramentum fidelitatis praestet, dum 
suae electionis confirmationem et pallium a Kom. 
Pontifice consequatur. — Cfr. Soglia, Devoti... 

480. — Varia. — I. Patriarchae ordine dignitatis 
sedent post Rom. Pontificem et Cardinales. — II. Pa- 
triarcharum maiorum institutio a D. Petro , et Apo- 
stolis repetenda est , quod indubitatum videtur, si de 
Romano, Antiocheno et Alexandrino Patriarcha sermo 
sit, quia D. Petrus Ecclesiam Antiochenam septem 
annis, Romanam viginti quinque, et Alexandrinam 
per Marcum Evangelistam discipulum suum guber- 
navit. Cfr. C. Ferrari, Soglia. — III. Attamen « Me- 
tropoliticam aut Patriarchalem dignitatem a Christo 
institutam fuisse, merum commentum est quod ne 
verosimilitudinis quidem umbram habet » ait Dupi- 
nius ap. Soglia. — IV. « Primates vel Patriarchae 
nihil iuris prae caeteris habent, nisi quantum canones 
concedunt », ait Innoc. III. 

Art. II. De Primatibus et Metropolitis. 

481. — Origo Primatuum seu Exarcharum. — 

I. In Oriente tres fuerunt Exarchae : Ephesinus, Hera- 

cleensis et Caesariensis, quorum iura interiere quando 
ex illorum provinciis erectus fuit Patriarchatus Con- 
stantinopolitanus. — II. In Occidente Primates ap- 
pellati sunt Episcopi sedium quibus Vicariatus apo - 
stolicus vel Legatio nata quondam annexa fuit. Tales 
Antistites Bituricensis, Toletanus, Salisburgensis, Pi- 
sanus, etc. 1 Unde Primates sunt episcopi qui primas 
sedes Episcopales Nationum obtinent, quique praesunt 
omnibus Metropolitis. 

482. — lura Primatuum. — I. Poterant , inter 
alia, in toto Primatu crucem anteferre et appella- 
tiones a Metropolitarum sententiis recipere. — II. Hodie 
honoris tantum praerogativam habent, non vero juris- 
dictionis. 

483. — Varia. — I. In Gallia, per concordatum 
an. 1801, Lugdunensis Primas ius appellationis (quod 
adhuc habebat) amisit. — II. Apud Afros Primates 
Metropolitae erant, atque hinc Numidiae metropoli- 
tanum Primatem Augustinus vocat (Devoti). 

484. — Origo Metropolitarum. — I. Apostoli fue- 
runt auctores Metropolitanae dignitatis. Certum enim 
est Titum a D. Paulo constitutum fuisse Metropolitam 
pro Creta, et Timotheum pro Asiae provincia. De 
qua re haec scripsit S. Leo Magnus: «Inter beatis- 
simos Apostolos in similitudine honoris fuit quaedam 
discretio potestatis, et cum omnium par esset electio, 
uni tamen datum est, ut caeteris praeemineret : de 
qua forma Episcoporum quoque est orta distinctio et 
magna dispositione provisum est, ne omnes omnia 
sibi vindicarent, sed essent in singulis provinciis sin- 

1 Inter Primates habentur et alii plurimi Metropolitae, 
ut Tarraconensis, S. Salvatoris seu de Bahia in Brasilia, 
Bogotensis in Columbia, etc. 

guli, quorum inter fratres prima haberetur sententia ». 
(Epist. 84). Et Patres Antiocheni, dignitatem statue- 
runt: « Per singulas provincias Episcopos singulos 
scire oportet, Episcopum Metropolitanum, qui praeest, 
curam et sollicitudinem totius provinciae suscepisse » 
(Cap. 2, caus. 9, q. 3). — II. Fuisse Metropolitas 
ante C. Nicaenum, perspicuum est ex ipsius Concilii 
can. 6 et 7. — III. Metropolitae nomen a Metropoli 
repetitur, quae est urbs provinciae caput. — IV. « Ar - 
chiepiscopus graeco dicitur vocabulo, quod sit summus 
Episcoporum, tenet enim vicem Apostolicam, et praesidet 
tam Metropolitanis quam Episcopis » (S. Isidor. de 
Etymologiis). Hodie tamen Archiepiscopus et Metro- 
polita idem sonant; sed Archiepiscopus non habens 
suffraganeos non est Metropolita. — Cfr. Soglia, 
Devoti. 

485. — lura Metropolitarum. — I. Singulis trien- 
niis 1 Concilium provinciale convocant, eique praesident. 

1 a Notat vero Giraldi... Concilii provincialis convocatio- 
nem suo tempore fere ubique obsolevisse, et auctoritate 
Card. De Luca Discursu 30 Concil. Trident., in Italia 
prohibitam esse hanc convocationem inconsulta Sede Apo- 
stolica, quae aliquando, sed raro Suffraganeorum informa- 
tionibus prius auditis, omnibusque diligenter pensatis, id 
remandare solebat. Et id forsan eo tempore propter dissen- 
tiones inter Metropolitanos et Suffraganeos locum habere 
poterat. Hodie tamen ista incommoda recesserunt, sicut 
pariter recessit zelus nimius intromissionis ex parte civilis 
Gubernii : ex quo accidit, ut auctoritas suprema ecclesiastica 
non solum se facilem exhibuerit in permittendis hisce 
Synodis provincialibus, sed potius auctorem se fecerit pro 
iis promovendis, quemadmodum hodierna praxis habet et 
experientia demonstrat nostri temporis, necnon exhorta- 
tiones, quae fiunt a S. Congregatione Concilii in responsio- 

480. — De qua re ita Cone. Rom. an. 1725, tit. 2, 
cap. 2: «Ex hoc quia Episcoporum Concilia (Pro- 
vincialia) minime vel raro sunt celebrata, multae 
sane, quae correctione opus habent, ecclesiasticae res 
negligantur, controversiae percrescant, fidelium mores 
deformentur, et Religio ipsa in dies non pauca susti- 
neat, eisdem contra eam pugnantibus sanctae matris 
Ecclesiae filiis ». # Praecipit Concilium Tridentinum 
ut « Provincialia Concilia, sicubi omissa sunt, pro 
moderandis moribus, corrigendis excessibus, contro- 
versiis componendis, aliisque ex Sacris Canonibus per- 
missis, renoventur » (Sess. 24, cap. 2, de ref.). 

487. — Unde tempore legitimo, « Metropolitani 
per se ipsos, seu, illis legitime impeditis, Coepiscopus 
antiquior... post Octavam Paschae Resurrectionis Do- 
mini Nostri Iesu Christi, seu alio commodiori tem- 
pore, pro more Provinciae, non praetermittat Synodum 
in Provincia sua cogere, quo Episcopi omnes, et alii 
qui de iure vel consuetudine interesse debent, exceptis 
iis, quibus cum imminenti periculo transfretandum 
esset, convenire omnino teneantur » (Cone. Trid. ibid.). 

488. — Sed Leo XIII, in Const. Trans Oceanum , 
pro tota America Latina concessit, « ut Concilii pro- 
vincialis celebratio ad duodecim annos differri possit, 
reservato Metropolitae iure illud frequentius, prout 
necessitas postulaverit, celebrandi, nisi aliter per Sedem 
Apostolicam postea ordinatum fuerit ». 

489. — Difficultates contra regularem celebrationem 
Conciliorum Provincialium superabiles suadent et non 

ilibus ad relationes Archiepiscoporum ad S. Limina. Et re- 
vera Concilia haec provincialia iterum celebrantur ubique 
locorum, atque ecclesiastica disciplina eorum ope ubique 
restauratur. * (De Angelis, 1. 1, tit. 31, append.). 

parum eliminant, Conventus seu Conferentiae Episco- 
pales, quae ex praescripto S. Sedis variis in regio- 
nibus stato et frequenti tempore celebrantur. De 
qua re haec leguntur in Cone. Plen. Americae Latinae, 
art. 202: « Quoniam conferre ad optimum ecclesia- 
sticarum provinciarum regimen et ad fidelium aedifi- 
cationem, sanctam Antistitum concordiam ac necessi- 
tudinem compertum est. Scriptura testante: Frater , 
qui adiuvatur a fratre , quasi civitas firma (Prov. 
XVIII. 19), peroptamus, ut constanter servetur inter 
Metropolitanos eorumque Suffraganeos sanctae ami- 
citiae et charitatis vinculum, et arctius in dies, per 
consuetudinem et per mutua praesertim in rebus gra- 
vioribus consilia, foveatur. Quapropter Plenarium hoc 
Concilium singularum Provinciarum Americae Latinae 
Antistites, his verbis SS. D. N. Leonis XIII hortatur : 
€ Vigeat in vobis charitas arctissima et animorum 
concordia, ut idem sapiatis , unanimes idipsum sen- 
tientes (Philip. II. 2). Cuius rei gratia summopere 
commendamus ut inter vos frequenter communicetis 
consilia, atque episcopales conventus, pro locorum in- 
tervallis sacrisque muneris officiis, saepi usitetis ». 
Tempus autem huiusmodi episcopales conventus ha- 
bendi, triennium non excedat, et in singulis Provinciis 
de communi Episcoporum consilio stabili modo deter- 
minetur. 

490. — Normam autem huiusmodi Conventuum Epi- 
scopalium habendorum varia est, in accidentalibus, 
pro diversitate regionum. Sed inter normas a S. Sede 
datas, habetur sequens Instructio S. C. NN. EE. EE. 
1 Maii 1900, quae, argumento a fortiori, haud dif- 
ficiles suadet eosdem conventus. Ibi dicitur: «1° Tertio 
quoque anno, crebrius etiam pro necessitate vel oppor- 
tunitate, Episcopi omnes uniuscuiusque Ecclesiasticae 

provinciae conveniant, de communibus Ecclesiarum 
suarum negotiis coniunctim acturi. — 2° Sedem primi 
conventus Metropolita designet : in posterum ipse 
Episcoporum coetus pro qualibet insequenti vice. — 
3° Episcopalem ‘consessum Metropolita convocet et 
moderetur, et, in eius defectu, senior in ecclesiastica 
hierarchia. — Secretarii munere fungatur is, quem 
Episcopi suo suffragio designaverint. — 4° Congres- 
suris ad deliberandum maxime proponantur opportunae 
rationes, quibus efficaciter eliminentur difficultates 
et excusationes quae contra religiosam observantiam 
omnium decretorum Concilii Plenarii produci conti- 
gerit; necnon ad fortiter et suaviter corrigendas negli- 
gentias in eadem observantia. Speciatim vero totis 
viribus curandum erit, ut efficaciter ad praxim ubique 
deducantur, quae in Concilio Plenario decreta sunt de 
Indorum ad fidem conversione et eorum institutione 
in Christianis praeceptis et morum urbanitate. Agen- 
dum pariter erit, tum de assiduo indigenarum idio- 
matum studio sacerdotibus urgendo, ut ad salutare 
missionum opus habiles reddantur; tum de infausta 
dilatione baptismi parvulorum, ruri vel in locis ubi 
deficiunt sacerdotes, degentium; tum de corrigenda 
parochorum negligentia quoad infirmos praesertim 
ruricolas Sacra Eucharistia reficiendos; demum de 
aliis id genus argumentis, quae ad Dei gloriam et 
salutem animarum provehendam necessaria vel utilia 
Episcopis, pro eorum zelo ac prudentia, videantur. 
— 5° Propositiones et sententiae coetus Episcoporum, 
maxime vero graves difficultates quae in executione 
et observantia unius vel alterius decreti Concilii Ple- 
narii occurrere possunt, ad notitiam Sanctae Sedis, 
sicuti par est, accurate deferantur, servata norma 
praescripta in articulo 995 eiusdem Plenarii Concilii. 

— 6° Acta huiusmodi consessuum episcopalium bre- 
viori qua fieri poterit forma redigantur ; et si quae 
resolutiones vel praescriptiones clero vel fidelibus com- 
municandae videantur, id per litteras circulares vel 
per epistolam pastoralem communem, concisa pariter 
forma exaratam, fieri poterit ». 

491. — II. Metropolitae Suffraganeorum negligen- 
tiam supplent eosque compellunt ad residentiam. 

492. — III. Minores causas criminales Episcoporum 
in Concilio Provinciali tantum cognoscunt. Graviores 
causae Papae reservantur. 

493. — IV. Metropolitae in Dioeceses Suffraganeorum 
nulla iurisdictione pollent, nisi in appellatione , in visi- 
tatione, et in devolutione. Hinc 1° Appellationes a sen- 
tentia Suffraganeorum suscipiunt et iudicant. 2° Causa 
cognita et probata in Concilio provinciali, possunt 
dioeceses suffraganeorum visitare. Secus, non possunt. 
Unde haec visitatio fere desuevit. 3° Sede suffraganei 
vacante, Vicarium capitularem ex iure devolutionis 
constituunt, si Capitulum id per octo dies a morte 
Episcopi neglexerit. Si vero sedes metropolitana vacet, 
haec facultas competit Episcopo provinciae antiquiori. 

494. — V. Metropolita cum visitationem in suf- 
fraganei dioecesi persolvit, potest crucem praeferre , 
benedictionem impertiri, pontificalia facere, aliaque 
plura exequi, quae visitationem respiciunt. At haec 
visitatio in Italia non fit absque Apostolica commis- 
sione *. 


1 Notandum : I. “ De iurisdictione Archiepiscopi generalis 
regula statui haec potest, eum esse Ordinarium suorum Suf- 
fraganeorum in iis tantum quae a iure ei sunt permissa, 
nullam autem habere iurisdictionem in locis quae intra 
eorum dioecesi m sunt, vel in eorumdem subditos, nisi in 

Art. III. De Cruce et Pallio. 

495. — Crux. — I. Thomassin. (de vet. et nov. 
Eccl. disc. p. 1 , l. 2 , c . 6^ docet « praelatas esse cruces 
Pontificibus primo Romanis, inde Legatis pontificiis, 
ac denique Archiepiscopis, quod nemini non persua- 
sissimum esset , nusquam eos procedere, nusquam pro- 
gredi, nisi ad Christi Crucem imperiumque aut con- 
stabiliendum aut propagandum . » 

496. — II. Crux concessa fuit: 1° Legatis ; 2° Pa- 
triarchis; 3° Primatibus; 4° Aliquibus Metropolitis; 
5° Omnibus Archiepiscopis . Constat ex Clementina 
(a Clem. Y) secunda de privil. « Archiepiscopo per 
quaevis loca exempta suae provinciae facienti transi- 
tum, aut ad ea forsan declinanti, ut crucem ante se 

casu iurisdictionis devolutae, vel cum agitur de re, quae 
ad totam provinciam pertineat *. Zitelli, Apparat. luris 
eccl.). — II. * An valeant insistere pro observantia inter- 
minatis quoque censuris disputant Doctores, et Card. Petra 
in Comment. ad Constit. 7, Leonis IX, num. 88 et seq., 
docet id fieri ab Archiepiscopis debere cum magna consi- 
deratione, et nonnisi consulta S. Congregatione Concilii. „ 
(De Angelis, 1. 1, tit. 81, n. 17). — III. “ Ex virtute dispo- 
sitionis Tridentinae eximi non viderentur causae civiles 
Episcoporum suffraganeorum a tribunali Metropolitani; ve- 
rum Barbosa, De Iur. Eccl. univ. 1. 1, c. 7, n. 46, refert 
S. Cong. Episc. et Reg. die 81 Maii 1588, respondisse, Ar- 
chiepi8Copum non posse esse iudicem in causis civilibus 
quae agitantur contra Episcopos suffraganeos (Santj, 1. 1, 
tit. 81, n. 153). Ex Const. Urbani VIII, 7 Octob. 1634, 
cognitio causarum legitimae absentiae Episcoporum Papae 
reservantur. Unde Metropolitae non amplius concedere pos- 
sunt 8uffraganei8 licentiam commorandi extra Dioecesim 
ultra trimestre conciliare. 

libere portare faciat.... sacro probante Concilio, prae- 
sentis Constitutionis serie duximus concedendum. » 

497. — Pallium est fascia lanea candida , tres cir- 
citer digitos lata , in modum circuli contexta , quae 
humeros cingit , et habet duas lineas ante pectus et 
intra humeros impendentes cum sex sericis nigrisque 
crucibus intextis: — I. Die S. Agnetis Virginis (21 
Ian.) in eiusdem Agnetis templo in via Nomentana 
singulis annis duo candidi agni offerri ac benedici so- 
lent, cum in Missa imploratur Agnus Dei, deincepsque 
Apostolicis Subdiaconis traduntur, atque in aliquo 
Sanctimonialium monasterio nutriuntur, donec suo tem- 
pore tondeantur. Ex ea vero lana permixta reliquae 
lanae cum in filum deducta fuerit, pallia conficiuntur 
(Devoti). 

498. — II. Pallium sumitur ex altari, ubi conditum 
est B. Petri corpus, idcirco ex eodem Petri corpore , 
sumptum dicitur , ac per ipsum plenior Patriarcharum 
et Metropolitarum potestas designatur (id.). 

499. — Origo Pallii. — I. Origo Pallii a divisione 
ecclesiasticarum provinciarum videtur repetenda, eo 
praesertim tempore, quo Sacerdotes a Diaconis, a Sa- 
cerdotibus Episcopi, atque inter eos qui principem obti- 
nebant locum vestibus distingui coeperunt. Neque enim 
aliud, praeter pallium, videtur occurrere ornamenti 
genus, quo Episcopi inter se discernantur (Devoti). — 
II. De origine sacrorum palliorum multa inepte et 
profane nonnulli commenti sunt, ex solo pallii nomine 
coniectantes, quod fuerit ornamentum ab imperatoribus 
concessum, et principio usque ad talos profluxerit. 
Antiqua et ecclesiastica est illius origo, quae ad ipsos 
S. Petri discipulos refertur. Unde ait Benedictus XIV 
(Const. Rerum Ecclesiast.) : « Rerum ecclesiasticarum 
origines, quo altius ex sacra memoria repetimus, eo 

magis illas et solidis fundamentis innixas, et sublimi 
non minus quam vetusta institutione venerabiles, ipsa- 
que disciplina et ritu graves ac religiosas agnoscere 
et comprobare gaudemus » (Huguenin). 

500. — Significatio Pallii. — I. « Episcopi pallium 
non e lino, sed e lana confectum, ovis pelles denotat, 
quam aberrantem quaerens Dominus in proprios hu- 
meros sustulit. Episcopus enim Christi typum gerens 
illius munere fungitur, et omnibus ipso habitu ostendit, 
se boni et magni Pastoris imitatorem esse, qui gregis 
infirmitates ferre voluit. Atque attende sedulo: cum 
enim verus ipse Pastor accedit, apertis venerandis evan- 
geliis, et assurgit Episcopus, et imitationis vestem de- 
ponit » (Isid. Mon. aegypt. 1. 1, ep. 136). — II. Pal- 
lium significat particulam Ecclesiasticae potestatis, 
derivatam ex plenitudine officii pastoralis, quae in 
successoribus Petri residet. Propterea Summus Pon- 
tifex solus semper et ubique in Missis solemnibus illo 
utitur. 

501. — Usus Pallii. — I. Rom. Pontifex, Patriar- 
chae, Primates, Metropolitae (et Cardinalis Episcopus 
Ostiensis cum Papam consecrat), pallio utuntur. Bene- 
ficio Apostolico aliqui Episcopi pallii usum habent. 

502. — II. Solus Romanus Pontifex semper et 
ubique pallio uti potest, caeteri non nisi intra fines 
suae iurisdictionis, et statis certisque diebus, de quibus 
Pontificale Romanum (Soglia). 

503. — III. Pallium saltem intra tres a consecra- 
tione menses petendum est, a Summo Pontifice con- 
sueta formula, hoc est, instanter, instantius, instan- 
tissime : propterea quod, ut S. Gregorius Magnus ad 
Brunichildam Reginam scribit, cap. prisca dist. 188 : 
« Honor pallii nisi fortiter postulanti dari non debet. » 
Electus autem Archiepiscopus petere debet per seipsum, 

si Romae adsit : per procuratorem vero, si absit ; 
neque pallium ei conceditur, nisi prius fidelitatem et 
obedientiam erga Summum Pontificem iureiurando spo* 
ponderit (Soglia). 

504. — IV. Pallio ita est adiunctum munus Ar - 
chiepiscopale , ut, eo nondum accepto, neque Archie - 
piscopi quidem nomen quis mereatur , neque Synodum 
provincialem indicere possit, neque chrisma conficere, 
neque Episcopos consecrare, neque alia obire munera 
sive metropolitica, sive Episcopalia (Devoti). Et quo- 
niam pallium datur ad potestatem, illo non utuntur 
Archiepiscopi mere titulares . 

505. — V. Pallium semel acceptum , Personae sic 
inhaeret , ut alteri commodari non possit , nec transit 
ad haeredes dignitatis, neque Archiepiscopus ab uno 
ad aliam Sedem translatus pallium secum defert, sed 
novum semper petendum est: et ubi Archiepiscopus 
obierit, pallium seu pallia, si plura acceperit, cum eo 
humanda sunt (Soglia). 

506. — VI. Pallium datur praesenti in Urbe a 
primo Diacono Cardinali, absenti ab aliquo Archiepi- 
scopo cui summus Pontifex rem commisit (Devoti). 

507. — Varia. — I. Graecis Episcopis nunc com- 
mune pallium est, quod quidem sibi saeculis ultimis 
Graecos cunctos Episcopos arrogasse tradit Goarius, 
Eucholog. Graec. tit. Epist. ordinat, p. 312 (Devoti, 
p. 163). — II. Pallium est ad exemplum summorum 
Sacerdotum veteris legis, qui in signum auctoritatis 
a Deo eis concessae Rationale et Superhumerale in- 
duebant. — Cfr. C. Ferrari. — III. Honoris causa, 
in Ecclesia Latina, nonnullae etiam episcopales sedes 
privilegio pallii a Summis Pontificibus donatae sunt, 
absque tamen detrimento iurium Metropolitae. Nuper- 
rime insignis ecclesia cathedralis seu dioecesis Barci- 

nonensis in Hispania, pallii honorem accepit, per Breve 
Apostolicum Ad Hispanos, 11 Aprilis 1904, ubi haec 
leguntur, quae rem nostram illustrant: « Par esse 
omnino ducimus, quod iam pluries a Decessoribus no- 
vimus factum, ut insignem aliquam Episcopalem Ec- 
clesiam sacri Pallii honore decorarent, id ipsum prae- 
stari a Nobis ad Barcinonensem ornandam sedem ; eo 
magis quod eamdem qui hodie obtinet, virtutum sua- 
rum non minus quam Romanae purpurae splendore 
condecorat. Porro Ecclesiae quoque Tarraconensi, cuius 
caeteroquin praestantiam metropoliticam volumus, uti 
antehac, ita nunc et in posterum esse salvam, rem 
Nos pergratam facturos arbitramur; siquidem ad ipsius 
amplificandam dignitatem recidit subditae sedi collatus 
honor. Simul hinc fore confidimus ut arctiora si possint, 
fiant necessitudinis vincula quae utramque Ecclesiam 
cum Romana iungunt. Itaque Dilecto Filio Nostro 
Salvatori S. R. E. Presbytero Cardinali Casaiias y 
Pages, hodierno Barcinonensi Episcopo, eiusque in dicto 
Episcopatu futuris successoribus Pallii usum in solem- 
nibus secundum sacros Canones praescriptis, et in 
Dioecesi Barcinonensi dumtaxat et non alibi, etiamsi 
Ordinarii consensus accedat, gestandi, Apostolica au- 
ctoritate Nostra concedimus atque indulgemus. Quod 
vero attinet ad futuros in eodem Episcopatu succes- 
sores, volumus et mandamus, ut novus semper Epi- 
scopus Pallium a Sede Apostolica postulet, illudque 
de corpore Beati Petri Apostolorum Principis sum- 
ptum, a Romano Pontifice accipiat, omniaque ea ser- 
ventur, quae servari solita sunt, quum Archiepiscopis 
Pallia traduntur. » 

Art. IV. De Episcopis. 

508. — Praenotandum. — 1. lura et officia Epi- 
scoporum pertinent etiam ad Patriarchas, Primates et 
Archiepiscopos, qui peculiarem habent Ecclesiam quam 
regunt. 

509. — 11. Praecipua Episcoporum officia posita 
sunt in docendo , in curando cultu divino, et recta 
Sacramentorum administratione, etc.; iura yero sita 
sunt in iubendo, indicando , puniendo , dispensando, et 
administrando . 

510. — III. Episcopi titulares habent eamdem 
potestatem quam caeteri Episcopi, quamvis non ha- 
beant eiusraodi potestati usum et iurisdictionem, cum 
careant propria dioecesi. Obtinent titulum alicuius 
cathedralis sine iure administrandi. Vocabantur etiam 
Episcopi in partibus infidelium sed nuperrime Leo XIII 
decrevit Episcopos in partibus vocandos esse titula- 
res : unde titulus in partibus non amplius existit. 1 


1 Notandum circa Episcopos titulares: I. Ob defectum 
actualis iurisdictionis non tenentur lege residentiae. Hinc 
non vacant beneficia, quae tempore promotionis ad ordinem 
episcopalem habent, neque incapaces ad alia obtinenda ipsi 
evadunt. Pariter ex eodem principio sequitur non teneri 
onere applicationis Missae pro populo, licet consentaneum 
sit eos etiam interdum sacrificium offerre, ut respiciat Deus 
miseram Ecclesiae illius conditionem, cuius titulo et nomine 
ipsi honestantur. Leo XIII Const. In suprema , IV Id. Iunias 
1882. Neque tenentur onere visitationis sacrorum liminum, 
neque petitionis et usus pallii, si archiepiscopalem titulum 
habeant. (Zitelli, App. Iur. Eccl.). — II. Quoad Episcopum 
Titularem Canonicum sufficiat notasse: 1) ipsum assistere 
debere choro in habitu ordinario ; 2) in capitulo habere ius 

12 — luris Can . 

511. — IV. Chorepiscopi fuerunt simplices presby- 
teri. 1° Quia ex can. 10 Cone. Antiocheni ab uno 
tantum civitatis Episcopo ordinabantur, Episcopi a 
tribus Episcopis. 2° Quia a Synodo Neocaesariensi ad 
similitudinem septuaginta Discipulorum instituti di- 
cuntur; at Episcopi non Discipulorum modo, verum 
etiam Apostolorum successores semper habiti aunt. — 
Chorepiscopi erant quasi ruris Episcopi , ordinabant 
subdiaconos, etc. saecul. VIII et praecipue X. — Cho- 
repiscopatus ob abusus et insolentias penitus extinctus 
fuit. Nota quod Chorepiscopus idem sonat ac ruralis 
superintendens i . 


suffragii sicut oaeteri Canonici; 3) subesse cum aliis cano- 
nicis visitationi sui Episcopi: Barbosa, 1. c.: 4) A Missis 
de turno abstinere debere, ne sine pontificali habitu eas 
canere cogatur: S. Rit. Cong. in Asculana , 10 April. 1728. 
— Si absit a choro occupatus in exercendis pontificalibus, 
non lucratur distributiones, nisi vel privilegio Pontificis vel 
consuetudine legitime praescripta, vel statuto a Pontifice 
confirmato eidem concedantur (Zitelli, ibid.). Vide infra 
ubi de Administr. Apost. 

1 Gratianus (can. 3, d. 68) notat: “ Inter Episcopos et 
Chorepiscopos autem haec est differentia, quod Episcopi non- 
nisi in civitatibus, Chorepiscopi etiam in vicis ordinari pos- 
sunt. Episcopi formatas tribuunt litteras, Chorepiscopi non- 
nisi commendatitias, et pacificas dare valent. Episcopi ius 
consecrandi habent. Chorepiscopi tantum minores Ordines 
tribuunt, Leviticam autem, et Sacerdotalem benedictionem 
non valent praestare „. — Leo 1 (can. 4, d. 68) differentiam 
Chorepiscopi ab Episcopo sic describit: “ Quamvis Chore- 
piscopis et Presbyteris plurima cum Episcopis ministeriorum 
communis sit dispensatio, quaedam tamen auctoritate ve- 
teris Legis, quaedam novellis, et Ecclesiasticis regulis sibi 
prohibita noverint, sicut est Presbyterorum et Diaconorum, 

512. — Officium docendi. — I. Trid. (sess. 5, c. 2 , 
de ref.) statuit : Omnes Episcopos, Archiepiscopos, Pri- 
mates, et omnes alios Ecclesiarum Praelatos teneri 
per seipsos, si legitime impediti non fuerint, ad prae- 
dicandum. 

513. — II. Ad Episcopum pertinet condonatorum 
approbatio ac missio. Unde neque saeculares, neque 
Regulares possunt praedicare absque venia Episcopi. 
Regulares indigent benedictione (petita licet non po- 
sitive obtenta) Episcopi ut praedicare possint in suis 
Ecclesiis. 

514. — III. Episcopus debet scholas publicas et 
privatas visitare, et vigilare ne quid tradatur contra- 
rium fidei vel moribus. 

515. — IV. Episcopus concedit veniam libros evul- 
gandi, ita ut nemini liceat absque illius licentia impri- 
mere, vel imprimi facere librum sive scripturam quam- 
cumque. 

516. — V. Episcopus debet « sanam orthodoxam- 

aut virginum consecratio, sicut constitutio altaris, ac bene- 
dictio, vel unctio. Siquidem nec erigere eis altaria, nec 
Ecclesias vel altaria consecrare licet, nec per impositionem 
manuum fidelibus baptizatis, vei conversis haereticis Para- 
cletum Spiritum Sanctum tradere, nec chrisma conficere, 
nec chrismate baptizatorum frontes signare, nec publice 
quidem in Missa quemquam poenitentem reconciliare, nec 
formatas cuilibet epistolas mittere. Haec enim omnia illicita 
sunt Chorepiscopis, qui ad exemplum et formam LXXII 
Discipulorum esse noscuntur, vel Presbyteris, qui eamdem 
gestant figuram: quoniam quamquam consecrationem ha- 
beant, Pontificatus tamen apicem non habent — Gratianus 
ibid. subiungit: “ Hi vero propter insolentiam suam qua 
officia Episcoporum sibi usurpabant, ab Ecclesia hodie pro- 
hibiti sunt 

que doctrinam expulsis haeresibus inducere » (Trid. 
sess. 24, c. 3). 

517. — YI. Episcopus nequit quaestiones ad fidem 
et mores spectantes definire. Unde merito monet Be- 
nedictus XIY, et quidem pluries : non debere Episco- 
pum sibi arrogare partes iudicis inter gravissimos 
secum contendentes Theologos , et hoc neque in Synodo. 
De syn . passim (vid. in Indice eiusdem operis, verb. 
Quaestiones) l . 

518. — Reliqua Episcoporum Officia. — I. Omnes 
Episcopi iurisdictionem habentes debent Missam ap- 
plicare pro populo statutis diebus. Constat ex nuper- 
rima declaratione Leonis XIII. 

519. — II. Debent curare divinum cultum, et vi- 
dere, ne quid peccetur in Sacrificio Missae, in divinis 
Officiis celebrandis, in Sacramentorum administratione, 
in dierum festorum religiosa sanctaque observantia, in 
reverentia Ecclesiis sacrisque locis debita, et fortiter 
curare observantiam decretorum S. Gongr . 

520. — III. Praeterea excubandum Episcopo est pro 
clericalis Ordinis disciplina tuenda, et ubi opus fuerit 
instauranda, pro laicis in officio continendis, pro mo- 
ribus emendandis et pravis usibus tollendis. 

521. — IV. Cum vero Episcopi recte fungi mu- 
neribus officii sui non possint, nisi « gregi suo invi- 
gilent atque « assistant » (Cone. Trid. sess. 23 , cap. 

1 Bened. XIV, De Synodo, 1. 6, c, 3, n. 7, ait: “ Quamvis 
enim nequeat Episcopus quaestiones definire ad Fidei do- 
ctrinam pertinentes, non tamen prohibetur, ne aut in Sy- 
nodo, aut extra Synodum, cavendos iubeat errores, iam ab 
Ecclesia proscriptos, quod colligitur, ex cap. Ad abolendam , 
de haereticis: notatque Gonzalez, in cap. Vestra, n. 3, de 
locato et conducto *. 

1, de Reform.): consequens est, ut in Dioecesi resi- 
deret sive commorari debeant, neque iisdem liceat in 
aliis versari regionibus, relicto grege cui praepositi 
sunt. Deinde cum officium et sollicitudo Episcopi non 
in aliquem locum aut partem Dioecesis, sed in totam 
Dioecesim ipsam feratur, hinc inter praecipua ipsius 
munera recensetur totius Dioecesis visitatio, quam ipse 
per semetipsum , vel si legitimo impedimento teneatur, 
per alium visitatorem obire debet, si « quotannis 
propter eius latitudinem visitare non poterit, saltem 
maiorem eius partem, ita tamen ut tota biennio per 
se, vel per visitatores suos compleatur * (Trid. sess. 
24, cap. 3, de Reform.). 

522. — Tenentur pro viribus curam suscipere pu- 
pillorum, viduarum, et eorum qui in paupertate sunt, 
opisque alienae indigent. — Ita ex Soglia. 

523. — Ius iubendi. — 1. Episcopi possunt leges 
condere pro tota dioecesi tum in Synodo, tum extia 
Synodum. 

524. — II. Disputatur an leges extra Synodum 
conditae et per edictum promulgatae sint perpetuae, 
seu durent post mortem, renuntiationem, aut trans- 
lationem Episcopi. Verius affirmant Bened. XIV, So- 
glia, etc. 

525. — III. Episcopus non potest leges condere con- 
trarias Iuri communi Ecclesiae. Nam, ut ait Card. 
Bona (cp. 259 ad J. B. Thiersio) : « Communes Ec- 
clesiae leges, ritus, et consuetudines ubique receptae 
eius dumtaxat auctoritate tolli vel mutari possunt, 
cuius est in universam Ecclesiam auctoritas et pote- 
stas, alioquin ingens fieret disciplinae et Hierarchiae 
ecclesiasticae perturbatio » (Vide Benedictum XIV, 
de Synod. Dioec. 1. 12, cap. 1) l . 

1 Ubi legitur: 8 Nihil magis vulgatum est, quam quod 

526. — Ius iudicandi et puniendi. — I. Satis 
erit hoc loco admonere cau as omnes ad forum eccle- 
siasticum quoquomodo pertinentes, etiamsi beneficiales 
sint, itemque matrimoniales et criminales ab Ordina- 
riis Locorum in prima instantia cognoscendas atque 
definiendas esse, quod Tridentina Synodus edixit cap. 
20, sess. 24, de Reform. 

527. — 11. Praeterea sicut in potestate iubendi iu- 
dicandique penitus insita est potestas coercitiva, qua 
criminosi et contumaces coercentur, ita ab Episcopis 
virga adhiberi potest, quam minitatus est Apostolus 
I Corin ., cap. 4: «Quid vultis in virga veniam ad 
vos? » Quin imo si mitiores poenae non prosint, con- 
tumaces a communione Ecclesiae abscindi poterunt. 
At in poenis infligendis ea norma servanda est, quam 
Episcopis proposuit eadem Tridentina Synodus sess . 12, 
cap. 1, de Reform . — Ita Soglia. 

528. — Ius dispensandi. — I. Incidunt saepe iu- 
stae causae propter quas privati homines aliqua lege 
solvuntur, « quia (ut scribit Symmachus Papa in epi- 
stola ad Avitum Viennensem), quod fit praeter re- 
gulam, modo sit ex iusta causa , non infringit regulam, 
quam sola pervicacia et antiquitatis contemptus laedit. 
Nam quamvis a Patribus statuta diligenti observa- 
tione, et observandi diligentia sunt custodienda, nihi- 
lominus propter aliquod bonum de rigore legis aliquid 
relaxatur, quod et ipsa lex cavisset si praevidisset; 
et saepe crudele esset insistere legi, cum observantia 
eius esse praeiudiciabilis Ecclesiae videtur, quoniam 


Synodalis constitutio contra ius commune, et apostolicas 
sanctiones, nullius sit roboris et firmitatis. „ Vid. ibid., ubi 
multa afferuntur exempla. 

leges ea intentione latae sunt ut proficiant, non ut 
noceant » (Soglia). 

529. — II. Episcopi in omnibus legibus sive a se , 
sive ab eorum praedecessoribus , vel in Synodo Dioe- 
cesana, sive extra Synodum latis dispensare possimt ; 
« omnis enim res per quascumque causas nascitur, per 
easdem dissolvitur. » 

530. — III. In gravi necessitate ex licentia Papae 
praesumpta , Episcopus potest dispensare cum legibus 
generalibus ecclesiasticis . Idem dicito si adsit legitima 
consuetudo pro aliquibus casibus specialibus , 1° quae 
per centum annos sit continuata absque intermissione : 
2° modo « per eam ecclesiasticae disciplinae nervus 
non dirumpatur. » Cfr. Bened. XIY de Syn. 1. 9, c. 2. 
Quae sit gravis necessitas non est facile determi- 
nare; SED TANTA REQUIRITUR, UT CASUS PAPALIS FIAT 

episcopalis. Dicendum cum Reiffenstuel : « casus in 
« quo Episcopus potest dispensare in Constitutionibus 
« Apostolicis, et decretis Concilii generalis est casus 
« magnae necessitatis, vel evidentis utilitatis de novo 
« emergens, sitque periculum in mora, nec facile ad 
« Summum Pontificem recurri possit... Ratio est, quia 
« in tali casu ex rationabiliter praesumpta voluntate 
« Summi Pontificis, censetur Episcopus habere com- 
« missam sibi potestatem dispensandi; hoc enim vi- 
« detur exigere pastorale officium Episcoporum, ne 
« alioquin oves ipsis concreditae in casu urgentis ne- 
« cessitatis destituerentur necessariis auxiliis. » (l. 1, 
t. 2 , de Const. n. 470). Non tamen haec facultas 
dicenda est ordinaria , quia perpetuo officio episcopali 
affixa est, sed extraordinaria , quia ex praesumpta 
Pontificis commissione manat : aliter Episcopi dicendi 
forent agere ex potestate ordinaria cum procedunt 
tamquam delegati Apostolici ex delegatione sibi facta 

etiam a Tridentino, quod est falsum, licet illa dele- 
gatio muneri episcopali perpetuo sit affixa (C. Ferrari). 

531. — Ius administrandi. — Administrare est 
spiritualem curam suarum ovium gerere , resque ad 
Dei cultum et pietatis opera pertinentes disponere, 
diligenterque curare. — Hinc Episcopus I. Ecclesias 
et Beneficia erigit, supprimit, servatis sacrorum ca- 
nonum regulis . 

532. — II. Ecclesias parochiales, Praebendas, et 
Beneficia omnia suae Dioecesis confert, nisi fuerint 
reservata , vel affecta . 

533. — III, Deligit eos qui clericali militiae adscribi, 
et Ordinibus initiari postulant: et munera et officia 
ecclesiastica iis defert, quos idoneos comperit. 

534. — IV. In rectam administrationem bonorum 
etiam temporalium, ad Ecclesias et loca Pia pertinen- 
tium incumbit. 

535. — V. Piarum voluntatum executionem curat, 
quin imo, ex Tridentino Concilio, Sess 22, cap . 8, de 
Eeform., Episcopi etiam tamquam Apostolicae Sedis 
Delegati in casibus a iure concessis (quando nempe 
executores a pio fundatore designati in suo munere 
fungendo segnes negligentesque fuerint), omnium pia- 
rum dispositionum, tam in ultima voluntate, quam 
inter vivos sunt executores. 

536. — VI. Denique Episcopis potestas est ea omnia 
curandi et agendi, quae ad rectam suae Dioecesis ad- 
ministrationem pertinent (Soglia). 

537. — VII. Nota: Episcopi caute et raro confe- 
rant titulos honorificos, iuxta praesens monitum S. Con- 
gregationis Concilii : « Porro Eminentissimi Patres Tri- 
dentini iuris interpretes ac vindices dum acerbe deplo- 
rant, quod sensus Christi de die in diem in quibusdam 
evanescat, confidunt Amplitudinem Tuam nil intenta- 

tum relicturam, ut omnes de clero tibi concredito, 
aemulentur charismata meliora, terrena despiciant, 
ament coelestia, et nonnisi in cruce D. N. Iesu Christi 
glorientur. Ne vero in posterum et dignioribus iniuria 
fiat, et honores ecclesiastici vilescant, ipsi Em. Patres, 
Sanctissimi mandata exequentes, auctores tibi sunt, 
ut raro admodum et caute honoris titulos vel in- 
signia clericis tuis impertias, sed probatissimis tan- 
tum et optime de Ecclesia meritis; clericis vero alienis 
nullum unquam conferas honoris signum vel titulum, 
inscio et invito Ordinario, cuius potestati subduntur». 
(S. C. C., 16 Sept. 1884). 

538. — Varia. — I. « Dogma catholicum est Apo- 
« stolos tametsi extraordinaria praeditos potestate, 
« quae, data personis, cum ipsis personis interiit, fuisse 
« Petro subiectos, quem solum Apostolis praeesse Chri- 
« stus iussit, et subesse plenitudini potestatis Eom. 
« Pontificis (quod veluti ordinaria in Petro, ita in eius 
« successoribus ordinaria est) omnes Episcopos, qui 
« extraordinaria potestate Apostolorum destituuntur » 
(Pius Yl, ap. Bouix, de Episcopo , p. 1). 

539. — II. A QUONAM AUTEM IIJRISDICTIONEM EPI- 
SCOPI recipiant. Alii dicunt recipere immediate a Chri- 
sto, quia ab ipso est dignitas et officium episcopale 
immediate institutum : ita Yasquez. Alii cum i). Thoma 
(2. 2, 39, a. 3) dicunt recipere immediate a Ponti- 
fice; et sic admissum videtur a Gregorio (c. Decr . 
caus. 2, 9, 6, c. 11). Caeterum haec quaestio (quae 
in Tridentino Concilio fuit proposita, nec tamen di- 
scussa), est potius de nomine: nam ex una parte cer- 
tum est quod Episcopi, licet immediate recipiant hanc 
potestatem a Christo, semper tamen suscipiunt cum 
subordinatione ad Papam; et ex alia licet Episcopi 
illam recipiant a Pontifice, possunt tamen leges ferre 

sine eius licentia, modo non opponantur illius legibus, 
vel specialiter non sit de re Pontifici reservata. Hinc 
ad rem Benedictus XIV (De Syn., 1, 7, c. 8) -.Epi- 
scoporum iurisdictio sive sit immediate a Christo sive 
a Summo Pontifice , ita semper huic subest , ut con- 
sentientibus omnibus catholicis , eius auctoritate et 
imperio limitari atque ex legitima cama possit au- 
ferri; vel etiam sine Episcoporum culpa, sed ad pu- 
blicum Ecclesiae bonum... (Scavini-Del-Vecchio, vol. I, 
p. 452). 

540. — III. Pius IX hierarchiam restaurando in 
Anglia per lit. Ap. Universalis Ecclesiae , anno 1 850, ait: 
« Temporum ac rerum adiuncta effecisse sentiebamus 
ut necesse non sit diutius Angliae catholicae fideles a 
Vicariis Apostolicis gubernari, imo vero talem rerum 
conversionem esse factam, ut Ordinarii regiminis Epi- 
scopalis formam efflagitaret. » Unde: Certum est Epi- 
scopos, semel praepositos regimini Ecclesiae , non esse 
meros vicarios Papae, nuda tantum commissione ; sed 
veros esse Pastores iure ordinario pollentes in pro- 
pria Dioecesi. 

541. — IV. Si aliquis appetat Episcopatum ra- 
tione bonorum temporalium, erit illicitum ; si ob cel- 
situdinem gradus, erit praesumptuosum. Sed appetere 
proximis prodesse, est laudabile secundum se. Verum 
quia prout est episcopalis actus , habet iam gradus 
celsitudinem, praesumptuosum videtur, quod aliquis 
praeesse appetat ad hoc quod subditis prosit, nisi ma- 
nifesta necessitate imminente. In assumptione episco- 
patus duo sunt consideranda : primo quidem quid de- 
ceat hominem appetere secundum propriam voluntatem; 
secundo quid hominem deceat facere ad voluntatem 
alterius. Quantum ergo ad propriam voluntatem con- 
venit homini principaliter insistere propriae saluti; sed 

quod aliorum saluti intendat, hoc convenit homini ex 
dispositione alterius potestatis» (D. Th. 2, 2, q. 185). 

542. — V. Ex Bauldry genuflexio fit Cardinali 
ubique ; Archiepiscopo et Episcopo in sua iurisdictione 
tantum, non ergo Titularibus. Et S. E. C., 12 sept. 1857, 
Molinen. interrogata : an reverentia per genuflexiones 
debeatur celebranti in Pontificalibus, quando est Epi- 
scopus extraneus, vel praelatus habens usum Pontifi- 
calium, vel Abbas sive in proprio monasterio, sive ex 
speciali privilegio extra proprium monasterium, re- 
spondit : Negative quoad episcopum extraneum , et 
praelatos habentes usum pontificalium; affirmative 
quoad abbates regulares in suae iurisdictionis Eccle- 
siis tantum . 

543. — VI. Episcopi ubique manifeste gestare pos- 
sunt crucem pectoralem , quia pectorale est signum 
dignitatis, non vero iurisdictionis (Cfr. Martinucci, 
Manuale SS. Caerem., 1. 5., c. 2). 

544. — VII. « Aetate nostra impossibile est omnes 
«c libros praeviae censurae subiicere ; unde rigor legis 
« temperandus videtur. Huius mitigationis specimen 
« dedit ipse Pius IX pro Statu pontificio, decernens 
« ut censurae subiecta remanerent opera in quibus 
< speciatim de religione aut moribus ageretur. Caeteri 
« vero libri et scripta periodica sine praevia censura 
€ edi permittuntur. Hanc agendi rationem imitantur 
« Episcopi. Verum libri liturgici, catechismi, libri pre- 
« cum sine licentia episcopali typis non mandantur » 
(Huguenin). Normae hodiernae librornm edendorum 
habentur in Const. Leonis XIII Officiorum. 

REQUIES ANIMAE. 

Marum cogita. Maria ascendit de deserto, scilicet 
de mundo; quem sic deseruit, et tamquam desertum 

reputavit, ut ab ipso omnem suum avertit affectum. 
Innixa super dilectum suum, nam non suis meritis, 
sed ipsius innitebatur gratiae, qui gratiam tribuit 
(A. Lapide). 

Mariam invoca. Aye Spes desperantium atque reo- 
rum: spes firma et optima animae nostrae: spes om- 
nium proborum, rebus adversis afflictorum (S.Ephrem.). 
Aye spes miserorum, cui nunquam sine spe misericor- 
diae supplicatur (Idiota). 

Mariam laetifica. Ecclesiae Principes R. Pontifici 
adhaerentes vera fide venerando. Dicendo cum S. P. 
Francisco: « Nolo in eis (Sacerdotibus) considerare 
peccatum, quia Filium Dei discerno in eis, et do- 
mini mei sunt... » — Filii Mariae imitatores eius ... 


CAP. IV. - DE PRAELATIS INFERIORIBUS 
ET PRIMO 


Art. I. De Vicariis, Praefectis et Commissariis 
Apostolicis. 

545. — Praenotandum. — I. Omnis Episcopus est 
Praelatus; sed non omnis Praelatus est Episcopus. — - 
Praelatus est clericus exercens iurisdictionem episco- 
palem vel quasi episcopalem in foro externo. Nou con- 
fundendus cum praelatis ad honorem. 

546. — II. Vicarius Apostolicus est Praelatus a 
Sede Apostolica deputatus, ut alicuius regionis (sive 
infidelium, sive fidelium) regimen, nomine Papae, su- 
scipiat. Est vel apud missiones, vel apud dioeceses 

constitutus. Ordinario Vicarii Apostolici sunt etiam 
charactere episcopali insigniti. 

547. — Vicarii Apostolici apud Dioeceses. — I. 
Illos constituit Ap. Sedes sive cum turbas et dissidia 
fore prospicitur in Vicarii capitularis electione, vel 
aliud timetur incommodum, vel cum Episcopus senio, 
aut alia de causa suum recte munus gerere non potest, 
vel demum cum Episcopus ab administratione suspen- 
ditur, aut etiam removetur. Eliguntur autem hi Vi- 
carii ordinario cum charactere Episcopali, ut dictum 
est, atque hi creantur Episcopi titulares, raro sine hoc 
charactere; eorum vero potestas noscenda ex litteris 
Apostolicis , quibus suum officium acceperunt , vel ex 
induitis a SS. CC. acceptis. 

548. — II. Sixtus V Sacrae Congregationi Episcopo- 
rum et Eegularium facultatem dedit eligendi Vicarios 
Apostolicos, quando eos Ecclasiarum necessitas po- 
stularet. 

549. — III. Vicarius Apostolicus saepe mittitur 
directe a Rom. Pontifice cum Brevi. 

550. — IV. Vicarius Apostolicus sede plena voca- 
tur Administrator Apostolicus 1 * * 4 . 


1 Circa praeeminentias Episcoporum titularium, ad rem 
facit (et quidem a fortiori) sequens decretum S. R. C. 
9 Maii 1857 : 

Dubia quoad Administratorem Apostolicum. 

“ 1. Ex iure communi Administrator Apostolicus debetne 
aut potest habere solium a parte Evangelii ? 

2. Debetne aut potest illud habere etiam in omnibus locis 
Dioecesis suae administrationis ? 

8. Decreta quae dicunt Vicarium Apostolicum eadem non 
posse in suo Vicariatu ac Episcopi in sua Dioecesi, et eis 
plura prohibent, inter quae adest favor nominari a sacer 

551. — Vicarii et Praefecti Apostolici apud Mis- 
siones. — I. Missionibus praeficiuntur Vicarii Apo- 
stolici et Praefecti Apostolici. 

552. — Vicarii Apostolici proprie dicti quia solent 
episcopali charactere insigniri, sunt Episcopi in parti- 
bus, hodie titulares dicti. 

dotibus in canone Missae, tacent omnino de Administrato- 
ribus Apostolicis; unde concludendum videtur, praesertim 
Administratorem Apostolicum Dioecesis Pekinensis ut talem 
non attingi a variis his laudatorum decretorum prohibitio- 
nibus in Dioecesi suae administrationis, et eadem ibidem 
posse ac proprius Episcopus. Potestne praesens Administrator 
Pekinensis in locis v suae administrationis Apostolicae pru- 
denter sequi hanc suam interpretationem? 

B. Sacra Cong. singula mature expendere curavit, et inhae- 
rens decretis alias in similibus editis, praesertim in una 
Sarsinaten. die 22 Augusti 1722, rescribere rata est: Nega- 
tive in omnibus , iuxta enunciatum decretum in una Sar- 
sinaten. *. 

Porro decretum de quo hic agitur, eiusmodi est: u Dubia : 
1. An Episcopus Civitatis Ducalis modernus Admnistrator 
Ecclesiae Sarsinatensis in functionibus pontificalibus gaudeat 
omnibus illis praeeminentiis et praerogativis, quibus fruun- 
tur et gaudent omnes alii Episcopi in propriis Dioecesibus 
in casu, etc. ? Et quatenus negative: — 2. An dictus Epi- 
scopus Ministrator amovibilis Ecclesiae vacantis, dum cantat 
Missas et Vesperas in pontificalibus, possit sedere super 
cathedra episcopali, elevata quatuor gradibus, parata cum 
baldachino ac postergale, et uti baculo ? — 3. An concedere 
possit Indulgentiam quadraginta dierum sine speciali facul- 
tate Apostolica? — 4. An ei dum assistit Missae solemni 
ab alio cantatae, debeant Canonici facere circulos ad Kyrie 
eleison , Gloria in excelsis , Credo , Sanctus et Agnus Dei , 
tuncque ubinam debeat sedere? — 5. An fieri debeat an- 
niversarium suae Consecrationis cum Missa cantata per Ca- 

553. — III. Praefecti Apostolici sunt presbyteri. 
Quamvis a Vicariis Apostolicis differant ordine, tamen 
ad eos referri possunt quatenus in locis Missionum 
administrationi rerum sacrarum praesident. Facultates 
paulo minores ipsis conceduntur. — Saepe Superiores 
Ordinum missiones habentium retinent titulum prae- 
fecti apostolici, et qui illis actu praesunt vocantur 
VICE-PRAEFECTI. 

554. — IV. Ad potestatem eorum quod attinet, 
triplex quaestio solvenda est: 1° quomodo constitui 
soleant; 2° qualis sit illorum auctoritas; 3° ad quem 
iurisdictio transeat, defuncto Vicario Apostolico. — 
Duplici modo constituuntur . Si promovendus praesens 
sit Romae vel in Italia, vel si Romae adsint duo viri 
qui de ipso testimonium ferre possint, tunc fit proces - 

pitulum et Clerum, eiusque nomen debeat in canone memorari 
per sacerdotes celebrantes ? — 6. An cum Administrator 
Missam cantat in pontificalibus, debeat poni super altare 
septimum candelabrum* cum candela accensa ? — 7. An dum 
idem cantat Missam in pontificalibus, debeant omnes cano- 
nici sacris paramentis indui; vel tres tantum fungentes 
officiis diaconi, subdiaconi et presbyteri assistentis ? — 8. An 
dum vadit ad cathedralem, debeat sumere cappam magnam 
in aedibus superioribus Episcopatus, vel in ingressu eccle- 
siae aut presbyterii? — 9. An Canonici eum accessurum 
ad cathedralem debeant omnes excipere in dictis aedibus, 
vel soli tres aut quatuor ad portam ecclesiae ? 

B. Ad 1 : negative. — Ad 2 : negative quoad primam 
partem, affirmative quoad secundam. — Ad 8: negative. — 
Ad 4: negative, et sedeat in primo s talio chori — Ad 5 : ne- 
gative. — Ad 6 : negative. — Ad 7 : negative quoad primam 
partem, affirmative quoad secundam. — Ad 8 : arbitrio Ad- 
ministratoris in casu, etc. — Ad 9 : decere, in casu de quo 
agitur, ut omnes accedant. * ( Acta S. Sedis , toni. 24, p. 512). 

sus informativus super qualitatibus personae. Si etiam 
testes deficiant, sufficiens habetur iudicium S. Congre- 
gationis de Propaganda Fide , quae illum a Summo 
Pontifice eligendum consulet. (Bened. XIV, Const. Gra- 
vissimum). 

555. — V. Omnimoda pastoralis auctoritas Vica- 
riis Apostolicis communicatur. Praeter eam potestatem 
ordinariam quam habet Episcopus in sua dioecesi, 
Apostolica Sedes ipsis alias facultates necessarias elar- 
gitur (ibid.), et quidem sat amplas, iuxta locorum 
adiuncta. 

556. — VI. Omnibus Vicariis Apostolicis mandatum 
est ut deputent Vicarium Generalem , qui, eveniente 
illorum obitu, tamquam Apostolicae Sedis delegatus, 
teneatur assumere regimen apostolici vicariatus, usque 
ad captam possessionem a novo Vicario Apostolico 
(Huguenin). 

557. — Commissarii Apostolici negotium privatum 
a S. Sede suscipiunt. Alii praeponuntur informationibus 
servorum Dei, quorum postulatur- beatificatio ; alii de- 
legantur ad iudicandum de querelis inter regulares et 
saeculares, vel inter Episcopos. Si delegatio fit a Pon- 
tifice, delegandus oportet, ut sit in dignitate constitu- 
tus, vel Vicarius Episcopi, vel Canonicus Cathedralis; 
(singuli enim Canonici Cathedralis participant de di- 
gnitate proprii corporis, etsi per se non sint in dignitate 
constituti. C. Statutum , 2, de rescript ... (Scavini). 


Art. II. De Praelatis regularibus et Abbatibus. 

558. — Horum Praelatorum tres sunt species, 

quae ita describuntur a Benedicto XIV : « Prima est 
eorum, qui certo praesunt generi personarum existen- 

tium intra septa alicuius Ecclesiae, monasterii, seu con- 
ventus cum passiva exemptione a iurisdictione Epi- 
scopi. Eiusmodi sunt Superiores Regulares , et nonnulli 
Praelati saeculares, qui una cum Ecclesiae clericis, et 
administris, quibus praeficiuntur, subsunt immediate 
Summo Pontifici. Secunda species est Praelatorum 
habentium iurisdictionem activam in clerum et po- 
pulum certi loci, qui tamen locus est intra Episcopi 
dioecesim, qua undique circumscribitur ; et huiusraodi 
Praelati improprie tantum, et lato quodam dicendi 
modo, dicuntur esse Nullius. Tertia species est Prae- 
latorum, qui iurisdictionem activam habent in clerum 
et populum alicuius loci, seu oppidi, aut plurium lo- 
corum, aut oppidorum, quae omnino avulsa et sepa- 
rata sunt a cuiuslibet Episcopi dioecesi : quapropter 
dicuntur constituere quamdam quasi-dioecesim , ubi 
Praelatus, iis exceptis, quae ordinis episcopalis sunt, 
omnia exercet, quae caeteroquin ad episcopalem iuris- 
dictionem pertinerent. Huius generis Praelati , inter 
inferiores nobilissimi sunt , dicuntur vere, et proprie 
Nullius, et veris annumerantur Ordinariis locorum » 
(De Synod. 1, 2, c. 11, n. 1-4). 

559. - Eorum potestas. — 1 . Praelatis regula- 
ribus competit duplex potestas, altera dominativa, altera 
iurisdictionis. Potestas dominativa, qualem habet pa- 
ter in filium, dominos in servum, est ius imperandi 
subditis regularibus ea quae sunt conformia regulis In- 
stituti quod profitentur. Oritur radicaliter ex voto obe- 
dientiae. Potestas iurisdictionis ab Ecclesia confertur. 
A potestate dominativa differt, quatenus est spiritualis 
et publica. 

560. — II. Abbatibus exemptis competit iurisdictio 
quasi episcopalis, siquidem constituunt propriam quasi- 
dioecesim et Ordinariis annumerantur. Attamen non 

13 — Juris Can . 

possunt Synodum convocare, neque concursum ad pa- 
rochiales Ecclesias indicere, neque clericis saecularibus 
litteras dimissorias concedere. Attende tamen ad spe- 
cialia indulta. 

561. — 111. Quamvis episcopali charactere non sint 
insigniti, tamen dignitatem episcopalem etiam ratione 
Ordinis imitantur. Nimirum multi Praelati regulares, 
qui sunt in sacerdotio et solemnem ab Episcopo bene- 
dictionem acceperunt, suis subditis regularibus minores 
Ordines conferunt, benedicunt solemniter, gestant insi- 
gnia episcopalia (Huguenin). 

REQUIES ANIMAE. 

Mariam cogita. Maria est « Praeses nostra, ratione 
suae sanctitatis , ac puritatis eminent issimae, modumque 
omnem superantis naturae » (S. German.). 

Mariam invoca. Ave « praesidium fidelium omnium, 
qui in profundo malorum et tribulationum fluctuoso 
mari semper periclitantur » (S. loan. Damasc.). Ave 
post Christum, « tota ratio spei meae » (S. Bern.). 

Mariam laetifica. Omnimoda ac filiali fiducia in 
Illa, qua merito dicitur Mater sanctae spei, Spes 
nostra, Spes mundi (S. Ioan. Dam.). Spes desperatorum 
(id.), Spes nostra stabilis et firma (id.), Spes humana 
(S. Bonav.), Spes desolatorum (Dion. Carthus.), de- 
nique Spes laetissima laborum mundi (Ioan. a Iesu- 
Maria). — Filii Mariae imitatores eius ... 

CAP. I. — DE ELECTIONE IN GENEKE. 


562. — Praenotandum. — I. Si Apostoli extraor- 
dinaria et personali facultate, dioeceses dividere pote - 
rant, et idoneos eligere qui in dioecesibus praeessent, 
non possunt tamen Episcopi, quamvis eorum succes- 
sores sint , similiter agere , quia extraordinaria eorum 
non gaudent potestate. 

563. — II. Romanus Pontifex ius habet eligendi 
Episcopos, eiusque arbitrio et potestati proprium est 
quod magis expedire iudicet in hac parte decernere. 
Ipse potest privilegium concedere Cathedralibus, Col- 
legiis, aliisque regibus atque imperatoribus , idoneum 
dignumque praesentandi, qui a Summo Pontifice reiici 
potest yel confirmari. — Ut alibi notatum est : « Si 
quis dixerit Episcopos, qui auctoritate Summi Ponti- 
ficis assumuntur, non esse legitimos, et veros Episcopos, 
sed figmentum humanum, anathema sit » (Trid. De 
Sacramento Ordinis, canon. VIII). 

564. — III. Romanus Pontifex potest ferre leges 

pro electionibus ; quia cum Ecclesiae caput sit, et in 
eo plenitudo potestatis sit, a qua ius eligendi manat, 
ipse facultatem habet iura eligendi, creandi, dirigendi, 
atque moderandi, ut constat ex notione auctoritatis pon- 
tificiae. s 

565. — Regulae Canonicae. — Nota : Prae oculis 
habeas, in generalioribus normis luris , Decreta SS. Con- 
gregationum, nam multa variant pro locis, etc. — 
Reg. I a . Nullus in Ecclesia , ubi duo vel tres fuerint 
in congregatione , nisi eorum electione canonica eli- 
gatur . Si vero aliter quis Ecclesiam adeptus fuerit, 
atque contra canonicae regulae disciplinam egerit, 
expellatur. ( Decretal . I. 1, tit. VI de Elect. cap. 1). 
Nullus e laicis cum Canonicis vel cum Episcopis elir 
gendi assumat potestatem , quod si forte laici votum 
dare praesumpserint vel pressionem fecerint, nulla erit 
electio, non obstante consuetudine contraria, quae dici 
debet potius corruptela (Grreg. IX, edict. perp . ex 
C . Messana, 56 de Elect). Ergo: Nulla est electio ob 
immixtionem inhabilium suffragantium. Cfr. dec. varia 
in collect. SS. CC. 

566. — Reg. II a . Cum electio fuerit celebranda, 
praesentibus omnibus, qui debent et volunt et possunt 
commode interesse, assumantur tres de collegio fide 
digni , qui secrete singillatim vota cunctorum diligenter 
exquirant, et in scriptis redacta mox publicent in 
communi, nullo prorsus appellationis obstaculo in- 
terfecto; ut is collatione habita eligatur, in quem 
omnes vel maior, et sanior pars Capituli consentit ; 
vel saltem eligendi potestas aliquibus viris idoneis com- 
mittitur, qui vice omnium eligant atque provideant. 
Aliter electio non valeat: nisi forte communiter esset 
ab omnibus quasi per inspirationem, absque vitio, ce- 
lebrata. Qui vero contra praescriptas formas eligere 
attentaverint, eligendi ea vice potestate privantur. — 
Praelati regulares eligi non possunt per inspirationem 
(Trid.). 

567. — Reg. IIP. Si quis iusto impedimento de- 
tentus in electionis negotio nequeat commode inter- 

esse, potest nedum uni, sed et pluribus committere 
vices suas, dum tamen eorum cuilibet in solidum det 
potestatem. (Cfr. Sext. Decr. lib. I, de Elect., tit. VI, 
cap. 46). 

568. — Reg. IV a . Electiones tamen clandestinae 
reprobantur: imo electio facta quam cito solemniter 
publicetur (Ibid.). 

569. — Reg. V a . Cassatur electio partis maioris 
facta contempta minori parte , etiam si est unus , qui 
non sit vocatus, vel electio facta fuerit temerarie ante 
mortem Episcopi; non tamen ius eligendi deducitur 
ad minorem (ib. cap. 36). 

570. — Reg. VI a . Electio canonica est, et auctoritate 
jipostolica ducitur confirmanda, et supplere poterit 
Sancta Sedes de plenitudine suae potestatis (si ita ei 
placuerit) quando in ea electione et fuerit defectus, 
quod quidam interfuerunt electioni, qui ex sola parti- 
cipatione in simplicis excommunicationis laqueum in- 
ciderunt (ib. cap. 39). 

571. — Reg. V1I\ Eligentes indignum privati sunt 
potestate eligendi , in electione quae primo occurrit 
facienda . ( Decretal . lib. I, tit . VI, de Postulat, cap. 45). 
Eligens autem scienter indignum Episcopum est ob 
hoc suspensus a beneficiis ecclesiasticis per triennium, 
nec potest interim ad dignitatem illius eligi vel as- 
sumi (ib. cap. 26). Qui postulationem cassatam vitio 
personae innovat, eligendi et postulandi sit potestate 
privatus (ib. cap. 2). 

572. — Reg. VIII\ Si alicuius electione cassata 

IDEM AD ALTERIUS ECCLESIAE REGIMEN ELECTUS FUERIT, 

attendendum, quod si prior electio non vitio personae, 
sed modo electionis cassatur, promotionem eius in 
eadem Ecclesia, nisi forte simoniacae pravitatis aliquid 

intercessisse constiterit, non debeat impedire (Cfr. De - 
cretal. lib. I, tit. VI, cap. 14). 

573. — Reo. IX*. Ius eligendi in collegiata Ec- 
clesia non cadit in laicum , et ideo id esset pernicio- 
sum exemplo, et redundaret in dispendium ecclesia- 
sticae libertatis ; non obstante compositione facta cum 
Praelato et Capitulo, decretum est, ut Praelatus li- 
bere possit ordinare dignitatem sibi subditum denun- 
ciando ordinationem factam patrono, ut suum, si vo- 
luerit, honestum impertiatur assensum (ib. 57). 

574. — Reg. X a . Electio per minorem partem Ca- 
pituli facta non tenet , nec per subsequentem con- 
sensum ratificari potest. {Lib. I. Decretal. c. 29). Pu- 
blicato scrutinio variare nequeunt electores, cum sit 
facienda collatio, et electio celebranda. Ad quod per 
superiorem, si oportuerit, compescantur. (Cfr. Decretal. 
cap. 58). His quibus interdicitur ut absque Superioris 
licentia eligere non praesumant , tempus statutum a 
canone currit, ex quo in mora fuerint licentiam huius- 
modi postulandi {Decretal. cap. 60). 

575. — Reg. XI*. Si maior pars Capituli scienter 
elegit indignum valet electio de digno a minori parte , 
etiam ex eodem scrutinio iuxta veriorem intellectum 
(ib. cap. 52). Irrita autem est electio , quam collatio 
non praecessit , vel quae facta non est a maiori parte 
Capituli, vel quia non fuit communis (ib. 55). Non 
sufficit autem ad confirmationem electionis quod sit 
facta a maiori parte Capituli, nisi etiam illa pars 
sit sanior. Concilium enim Lateranense, in ordinatio- 
nibus Ecclesiarum maiorem et saniorem partem Capi- 
tuli exigit; et statutum praedicti Concilii continet 
inter caetera ut is eligatur, in quem omnes vel maior 
et sanior pars consentit. Electio igitur, quae etsi non 
personae, vitio tamen electionis facta cum maior et 

sanior pars non consenserit in eumdem est irritanda 
(ib. cap. 60). 

576. — Reg. XII a . Episcopi quoque tales ad sacros 
ordines, et Ecclesiasticas dignitates promovere pro- 
curent, qui commissam sibi officium digne valeant 
adimplere , si et ipsi canonicam cupiant effugere ultio- 
nem (Cfr. Decretal. lib. I, tit. VI, de Elect., cap . 44). 

577. — Reg. XIlI a . Caeterum qui pertinent imme- 
diate ad Romanum Pontificem , ad percipiendam sui 
confirmationem officii, eius se conspectui (si commode 
fieri possit) personaliter repraesentent, aut personas 
transmittant idoneas, per quas diligens inquisitio super 
electionibus et electis possit haberi, ut sic demum per 
ipsius circumspectionem consilii sui plenitudinem of- 
ficii assequantur, cum eis nihil obstiterit de canonicis 
institutis; ita quod interim valde remoti, videlicet 
ultra Italiam constituti, si electi fuerint in concordia, 
dispensative propter necessitates Ecclesiarum, et utili- 
tates in spiritualibus et temporalibus administrent: 
sic tamen, ut de rebus ecclesiasticis nihil penitus alie- 
nent. Munus vero benedictionis seu consecrationis re- 
cipiant, sicut hactenus recipere consueverunt (ib.). 

578. - Reg. XIV a . Si alicuius electionem propter 
Simoni am, eo ignorante , ac ratam non habente commis- 
sam , contigerit reprobari, cum eo super praelatione 
ad quam taliter fuerat electus ulla vice non potest 
Episcopus dispensare. Quamvis circa eum, qui igno- 
ranter recipit simplex beneficium per simoniacam pra- 
vitatem, post liberam resignationem, Episcopi dispen- 
satio tolleretur (ib. cap. 59). 

579. — Reg. XV a . Sciant cuncti qui clericos vel 
quaslibet alias personas ecclesiasticas , ad quas in ali- 
quibus MONASTERIIS AUT PUS LOCIS SPECTAT ELECTIO, 
pro eo quod rogati seu alias inducti eum pro quo ro- 

gabantur, sive inducebantur, eligere noluerint; vel 
consanguineos eorum aut ipsas ecclesias, monasteria 
seu loca caetera beneficiis, sive aliis bonis suis, per 
se, vel per alios spoliando, seu alias iniuste perse- 
quendo gravare praesumpserint, se ipso facto excom- 
municationis sententia innodatos (Cfr. Sext. Decretal. 
lib. I, tit. VI de Elect., cap. 12). 

580. — Reg. XVl a . Iniqua consuetudo est et ini- 
quum facinus illud, ut cum praelati ad Ecclesias 
ipsas primo accederent , vel cum de recipiendis ibidem 
novis canonicis ageretur, nec praelatos admitti nec 
canonicos aliter recipi in iisdem Ecclesiis , nisi iuras- 
sent statuta et consuetudines ipsarum Ecclesiarum 
scripta et non scripta inviolabiliter observare, in quibus 
aliqua vel illicita, vel impossibilia vel ecclesiasticae 
libertati obviantia reperiuntur . (Innoc. XII , Ecclesiae 
Catholicae, 22 Sept . 1695). 

581. — Reg. XVIl a . Qui electioni de se factae 
renuntiat, appellare nequit ad impediendam electio- 
nem alterius. Et electio quae est a suspensis celebrata 
non tenet (Cfr. Decretal ., lib. 1, cap. 16). 

582. — Reg. XVlII a . Ex quo postulatio Summo 
Pontifici Romano praesentata est, non possunt postu- 
lantes ab ea recedere, sed expectare debent iudicium 
cius (Ib., cap. 3). 

583. — Reg. XIX\ Perpetua sanctione statutum ut 
Episcopi et alii praelati superiores, nec non Abbates, 
Priores, et caeteri monasteriorum regimina exercentes, 
quocumque nomine censeantur, qui apud Sanctam Sedem 
promoventur aut confirmationis, consecrationis vel be- 
nedictionis munus recipiunt, ad commissas eis Eccle- 
sias et monasteria absque Sanctae Sedis Apostolicae 
litteris eorum promotionem, confirmationem, conse- 
crationem seu benedictionem continentibus accedere 

vel bonorum ecclesiasticorum administrationem acci- 
pere non praesumant, nullique eos absque dictarum 
litterarum ostensione recipiant aut eis pareant vel in- 
tendant. Quod si forsan contra praesumptum fuerit, 
quod per Episcopos, Praelatos, Abbates, Priores et alios 
monasteriorum regimina exercentes praedictos medio 
tempore actum fuerit, irritum habeatur: nec quid - 
quam interim Udem Episcopi , vel Praelati , vel Ab- 
bates, Priores , vel regimina exercentes , de ecclesia- 
rum vel monasteriorum proventibus percipiant eorum - 
dem . — De Luise haec et alia ordinatim tradit. Tex- 
tuales autem rerum huiusmodi praescriptiones dabimus 
in compendio textuali Corporis luris Canonici. 

584. — Notiones generaliores. — I. Electio est 
vocatio personae idoneae ad ecclesiam vel praelaturam 
vacantem a legitimis electoribus facta , et a superiore 
confirmata. Habet locum in beneficiis maioribus, ut 
in Episcopatibus. — Electio fieri potest: 1° per 
scrutinium , 2° per compromissum (absolutum, vel li- 
mitatum), 3° per inspirationem aut quasi-inspira- 
tionem. 

585. — II. Postulatio est petitio electorum Rom. 
Pontifici facta , ut ad episcopatum eum admittat , qui 
propter canonicum impedimentum eligi nequit. Nota. 
1° Electio fit de digno, postulatio vero de inhabili , 
qui facile habilitari potest et solet. 2° Electores post 
electionem nequeunt variare, postulatores absolute sic, 
modo postulatio non sit acceptata. 3° Hodie ex con- 
suetudine, vel Concordatis, ubi intrat postulatio, solet 
peti indultum eligibilitatis a R. Pontifice, ut promo- 
vendus modo ordinario eligi queat. 4° Postulatio non 
intrat in aliis electionibus capitularibus ad dignitates, 
vel beneficia; neque in electionibus superiorum regu- 
larium... — Cfr. C. Ferrari. 


Digitized by CjOOQle 



202 


TRACTATUS III. DE ELECTIONIBUS 


586. — Varia. — I. In electionibus peractis, prae- 
sumptio militat in favorem validitatis, quousque a 
contradictionibus nullitas non ostendatur. 

587. — II. Electio per sortes vetita est a sacris 
canonibus. 

588. — III. Locus electionis non est de substantia, 
et eius variatio nullitatem non inducit. 

589. — IV. In scrutiniis quae fiunt in capitulis 
cathedralium competit dignitatibus ius illa recogno- 
scendi, sed ius est capitulo duos vel tres scrutatores 
eligere, qui id exequantur. 

590. — V. Intrinsecum scrutatoris officium consi- 
stit in tribus : secrete vota eligentium scrutari, eaque 
in scriptum redigere et sic redacta protinus publicare. 

591. — VI. Ob voluntarium quorumdam capitu- 
larium discessum, ius eligendi consolidatur in reliquis, 
etiamsi duas non constituant partes collegii. — Quae 
omnia confirmantur variis S. Sedis decretis. 

592. — Monita. Ut ab initio notatum est, quod 
normae hucusque adductae non constituunt universa- 
lem et stabilem electionum codicem. Unde : I. In hac 
materia prudentissime et religiosissime agendum, ut 
omnia rite ac recte fiant . 

593. — II. Videndae consuetudines legitimae et 
probatae locorum, quae genera tim diversae sunt, in 
rebus praesertim secundariis, pro diversitate regionum. 

594. — III. Attendendum ad Concordata, quae 
verum ius constituunt in regionibus pro quibus con- 
dita fuerunt. 

595. — IV. Quoad electiones inter regulares, obser- 
vandae sunt constitutiones uniuscuiusque Ordinis. 

596. — V. Expedit leges generaliores et particu- 
lares vigentes toties legere, quoties electio facienda 
sit . Saepe enim ratione inexcusabilis ignorantiae et 

incredibilis oblivionis multa in electionibus fiunt, quae 
vel invalidant, vel minus rectam ac minus canonicam 
faciunt electionem. 

REQUIES ANIMAE. 

Mariam cogita. Mater nostra est « Yirgo virginum, 
quae sine consilio, sine exemplo munus virginitatis 
Deo obtulit, et per sui imitationem omnes Virgines 
germinavit » (B. Alb. Magn.). 

Mariam invoca. 0 Virgo, quis te docuit Deo pla- 
cere virginitate, et in terris angelicam ducere vitam? 
(S. Bernard.). 

Mariam laetifica. Illibata corporis et mentis puri- 
tate; magna aestimatione de virginitate et castitate. 
— Filii Mariae imitatores eius ... 


CAP. II. — DE ELECTIONIBUS IN SPECIE 


Art. I. De electione Rom. Pontificis. 

597. — Praenotandum. — Primis Ecclesiae tem- 
poribus Clerus et populus (alii negant de populo) Ro- 
manus circumveniebant ad Pontificis electionem, sed 
ius ad Clerum semper spectavit, ut ex historia constat. 
Successive id est ab anno 467 saeculares potestates 
sese immiscere ausae sunt, adeo ut pro bono pacis 
esset expectanda ab Imperatore electionis confirmatio. 
Id Ecclesia per aliquod tempus toleravit ad praeca- 
venda maiora mala; tandem se liberavit. Nempe ab 
anno 1059 Nicolaus II Cardinalibus Episcopis princi- 

paliter hanc potestatem dedit ; et Alexander III, omni- 
bus dein Cardinalibus (Scavini). 

598. — Forma eligendi Pontificis per Cardinales 
est admodum conveniens: quia 1° Nullus melius iu- 
dicare potest de qualitatibus eligendi quam consiliarii 
et adiutores R. Pontificis... 2° Sic Schismata rarius 
eveniunt... — Unde quaedam societas ad vindicanda 
iura populi fidelis maximeque romani in electione 
B . Pontificis , anno 1876 Romae constituta, damnata 
fuit, eiusque socios et cooperatores excommunicationem 
speciali modo reservatam incurrere declaravit S. Poenit., 
die 4 Aug. 1876. 

599. — Vacante Sede Apostolica, consueverunt ali- 
quot abhinc saeculis Cardinalibus in Conclave congre- 
gatis principes Ausiriae, Galliarum, Hispaniae absque 
ullo iure, imo cum ini uria declarare quemdam Cardi- 
nalem si Pontifex eligatur sibi minime acceptum : quae 
denuntiatio vulgo dicebatur exclusiva, quin tamen re- 
vera excludat; sane etiam exclusus non raro electus 
fuit. Hinc gravissime errant, qui usurpatoriam et ab 
Ecclesia neque directe neque indirecte probatum Exclu- 
SIVAM defendunt veluti ius quoddam, imo veluti merum 
privilegium. 

600. — Ex hodierna disciplina, maxime decreto 
Pii IV, Pontifex, Cardinalibus quoque consentientibus, 
non potest successorem sibi eligere; id enim officit 
libertati. Incertum est an Papae qui dicuntur electi 
a praedecessore Pontifice fuerint vere electi, aut potius 
designati ut digni qui postea eligantur. — Notat 
Suarez (de Fide , dub . 10) : « Si Papa tentaret sub- 
stitutionem tamquam eligendi modum ordinarium, non 
valeret istud decretum propter periculum inde secu- 
turum. Attamen si in casu raro, urgente aperta Ec- 
clesiae necessitate, id faceret, legitima uteretur pote- 

state, ut arbitror». Cfr. C. Ferrari, Scavini, Uguenin, 
Fagnanum \ 


1 An Papa sibi eligbbe possit successorem? — Opiniones 
D. D. — 1. Ioannes III, Can. Si Petrus (8, q. 1): u Si 
Petrus Princeps Apostolorum adiutores sibi ascivit Linum 
et Cletum, non tamen potestate Pontificii, aut solvendi, aut 
ligandi eis normam tradidit, sed successori suo sancto Cle- 
menti: qui Sedem Apostolicam post eum, et potestatem Pon- 
tificalem, tradente sibi beato Petro, tenere promeruit. Linus 
vero et Cletus ministrabant exteriora: Princeps autem Apo- 
stolorum Petrus verbo et orationi insistebat *. — II. Gra- 
tianus sive Palea, Can. Unde (8, q. 1) : “ Unde ipse Clemens 
in epistola ad Iacobum Hierosolymitanum missa, inter cae- 
tera scribit, quod Petrus adhuc vivens Clementem in Epi- 
scopum elegit. — Simon Petrus in ipsis diebus, quibus vitae 
finem sibi praesensit, apprehensa manu mea repente con- 
surgens, in auribus totius Ecclesiae haec protulit verba : 
Clementem hunc Episcopum vobis ordino, cui soli meae 
praedicationis et doctrinae cathedram trado, quem prae 
caeteris expertus sum Deum colentem, homines diligentem, 
castum, discendi studiis deditum, sobrium, benignum, iustum, 
patientem et scientem ferre nonnullorum etiam ex his, qui 
in verbo Dei instituuntur, iniurias — III. Scbmalz. 
(Ti. 1 , tit. 6 , n. 91): * Verum istorum Canonum veritas non 
immerito dubia videri poterit, cum legamus successorem 
proximum S. Petri fuisse Linum, postea Cletum, deinde pri- 
mum Clementem. Si dicas, S. Clementem quidem a Petro 
sibi substitutum, sed demissionis studio renuntiasse digni- 
tati, et sic deinde electum Linum, non repugnavero, sed 
cum communi dicam, eam substitutionem factam a S. Petro 
inspiratione, nutuque divino, ac proinde eius factum non 
trahendum in consequentiam. — Quare cum Suar., D. 20 , 
de fid ., f. 5, num. 16 , et frequentiori DD. facile quidem con- 
cedo, quod in casu quodam extraordinario, quo aliter ne- 
cessitati Ecclesiae succurri non posse praevideret anteces- 

601. — Obitus Rom. Pont, durante Concilio. — 

Pius IX in Litt. Ap. « Cum Romanis Pontificibus », 
ait: « De Apostolicae potestatis plenitudine declara- 
re mus, decernimus atque statuimus quod, si placuerit 

sor, successorem sibi possit sufficere, ut colligi videtur ex 
can. transitus 10 , jdist. 70 , nego tamen, quod istud possit 
potestate ordinaria. — Ratio est 1° quia Papa, et Episcopus 
ratione spiritualis coniugii se habet ad Ecclesiam suam, 
sicut maritus ad uxorem : atqui iste alium sibi successurum 
in coniugio, etiam post mortem suam, constituere nequit ; 
ergo, etc. 2° Dispositio, licet sit facta tempore habili, si 
conferatur in tempus inhabile, nullum de iure effectum 
habet: talis est substitutio novi Pontificis, a praedecessore 
facta; confertur enim in tempus mortis, quo Papa non am- 
plius est. 3° Huiusmodi substitutio, si ordinarie fieri a Papa 
posset, mutaret universalis Ecclesiae statum, et induceret 
transmissionem haereditariam Pontificatus, quam tamen, 
tamquam maxime perniciosam regimini spirituali, semper 
exosam Ecclesia habuit „. — IV. Grandclaude (Ius. Can., 
L 1 , tit. 6, pag. 189): “ Consentiunt sat communiter TT. 
et CC. Romanum Pontificem non habere potestatem desi- 
gnandi personam successoris, ita saltem ut hic modus sit 
ordinarius : hoc aperte declarasse Pium IV in actis consi- 
storialibus refert Reginaldus, ann. 1561, et multo antea 
Cone. Rom. ann. 461 „. — V. Bonal (Inst. Can ., J, p. 299): 
“ Triplex est ea de re sententia. Alii quippe putant modum 
assumendi S. Pontificem non fuisse a Christo praescriptum, 
sed Ecclesiae commissum ; atque ideo S. Pontificem posse 
suum successorem eligere. — Alii affirmant S. Pontificem 
non posse suum successorem eligere, nisi raro, seu nisi ur- 
gente et aperta Ecclesiae necessitate; quia magna exurge- 
rent mala ex usu ordinario illius facultatis ; ita Suarez, de 
Fide , disp. 10, sect. 4, n. 6-16. — Alii tandem communius 
ac valde probabilius sentiunt modum per suffragium plurium 
assumendi S. Pontificem fuisse a Christo praescriptum, et 

« Deo mortali Nostrae peregrinationi , praedicto gene - 
« rali Concilio Vaticano perdurante, finem imponere, 
« electio novi Summi Pontifici s, in quibuscumque statu 
« et terminis Concilium ipsum subsistat, nonnisi per 
« S . B . U. Cardinales fieri debeat , minime yero per 
« ipsum Concilium, atque etiam omnino exclusis ab 
€ eadem electione peragenda quibuscumque aliis per- 
« sonis cuiusvis, licet ipsius Concilii auctoritate forte 
« deputandis, praeter Cardinales praedictos. — Quin 
« iino, ut in eiusmodi electione memorati Cardinales, 
€ omni prorsus impedimento submoto, et quavis per- 
« turbationum et dissidiorum occasione sublata, liberius 
« et expeditius procedere queant de eadem scientia et 
« Apostolicae potestatis plenitudine, illud praeterea 
« decernimus atque statuimus, ut si praedicto Vati- 
« cano Concilio perdurante, Nos decedere contigerit, 
« idem Concilium in quibuscumque statu et terminis 
« existat, illico et immediate suspensum ac dilatum 
« intelligatur, quemadmodum per Nostras has litteras 
« illud nunc pro tunc suspendere atque in tempus 


ideo esse omnino necessarium. Etenim 1° de facto modus 
electionis a pluribus fuit ad nos usque uniformis et constans : 
atqui talis praxis et observantia argumentum probabilissi- 
mum divinae institutionis subministrat, iuxta S. Augustini 
regulam: “ Quod universa tenet Ecclesia, nec Conciliis insti- 
tutum, sed semper retentum est, nonnisi Apostolica aucto- 
ritate traditum rectissime creditur „. Contra Donat, lib. 4, 
c. 4. — 2° Si S. Pontifex, urgente et aperta Ecclesiae 
necessitate, potest sibi eligere successorem, eodem iure 
uti potest valide, licet illicite, etiam extra casum necessi- 
tatis „. — Nota : Quidquid sit , agitur de quaestione mere spe- 
culativa, nam in praxi semper actum est per electionem a 
pluribus post obitum Pontificis tantum habitam. 

« infra notandum differre intendimus, adeo ut, nulla 
€ prorsus interiecta mora, cessare statim debeat a 
« quibuscumque conventibus, congregationibus et sessio- 
« nibus, et a quibusvis decretis seu canonibus confi- 
« ciendis, nec ob qualemcumque causam, etiamsi gra- 
« vissima et speciali mentione digna videatur, ulterius 
« progredi, donec novus Pontifex a sacro Cardinalium 
« collegio canonice electus suprema sua auctoritate 
« Concilii ipsius reassumptionem et prosequutionem 
« duxerit intimandam ». — Idem Pontifex mandat 
quod « certam stabilemque normam in simili rerum 
eventu perpetuo servandam » suppeditent hucusque 
dicta. — Normae substantiales electionis Summi Pon- 
tificis a pluribus iam saeculis eaedem sunt; sed quasi 
in accidentalibus modificatae pro temporum adiunctis. 
Unde standum omnino est novissimis Pontificum de- 
cretis, quae etiam post mortem Pontificis vel durante 
Conclavi Cardinalibus legi debent et leguntur. 

602 . — Nota. Ab Adriano III (Agapetus antea vo- 
catus) omnes assumpti ad Summum Pontificatum nomen 
mutare consueverunt, si Adrianum IV et Marcellum II 
excipias 1 * * 4 . 


1 Abdicatio Summi Pontificatus. — I. Bonifacius VIII 
(Cap. Quoniam aliqui de renunt. tit. 7, in 6°): Quoniam aliqui 
curiosi disceptantes de iis, quae non multum expediunt, et 

plura sapere, quam oporteat (contra doctrinam Apostoli) te- 
mere appetentes, in dubitationem sollicitam, an Romanus 
Pontifex (maxime cum se insufficientem agnoscit ad re- 
gendam universalem Ecclesiam, et Summi Pontificatus onera 

supportanda) renunciare valeat Papatui, eiusque oneri et 
honori, deducere minus provide videbatur: Coelestinus Papa 

Quintus, Praedecessor Noster (dum eiusdem Ecclesiae regi- 
mini praesidebat) volens super hoc haesitationis cuiuslibet 

Art. II. De electione Cardinalium. 

603. — Praenotandum. — Cardinales publice crean- 
tur, cum R. Pontifex eorum nomina publice profert; 
creantur in pectore, quando Papa eorum nomina non 
manifestat. — Cardinales accipiunt 1° biretum, 2° al- 
tera die galerum rubrum, 3° annulum, 4° titulum ec- 
clesiae. 

604. — Regulae Canonicae. — Reg. I a Tempus 
creandorum Cardinalium, seu promotionis ad Cardi- 
nalatus honorem faciendae, mense Decembri in ipsis 
temporibus, seu diebus ieiuniorum esse debet. Ut autem 
ipsi Cardinales in regimine universalis Ecclesiae Ro- 
mano Pontifici utiliter assistere valeant, ac de omnibus 
Christianorum regnorum, provinciarumque moribus. 


materiam amputare, deliberatione habita cum suis fratribus, 
Ecclesiae Romanae Cardinalibus (de quorum numero tunc 
eramus), de nostro et ipsorum omnium concordi consilio et 
assensu auctoritate Apostolica statuit et decrevit, Romanum 
Pontificem posse libere resignare. Nos igitur, ne statutum 
huiusmodi per temporis cursum oblivioni dari, aut dubita- 
tionem eamdem in recidivam disceptationem ulterius deduci 
contingat, ipsum inter constitutiones alias ad perpetuam rei 
memoriam de fratrum nostrorum consilio' duximus redigen- 
dum. — 2. Reiffenstuel (Z. 1 , tit. IX , n. 16 et 44) : “ Neque 
enim necesse est, ut is id praestet coram Cardinalibus, talem 
renunciationem acceptantibus ; cum libere (ut ibidem dicitur) 
possit resignare, adeoque sine consensu cuiusquam alterius : 
quinimo sufficit simplex declaratio suae voluntatis, qua pro- 
fiteatur, sponte se renunciare Papatui. Barbosa, Z. 2, Iur. 
eccles. univ. cap. 2 , num. 213 , citans alios. — Verumtamen 
in hoc casu potius censetur fieri abdicatio, sive cessio, quam 
renunciatio : haec enim (ut ex eius definitione liquet) fit co- 
ram Superiore, Papa autem Superiorem non habet in terris. * 

14 — luris Can. 

rebus et negotiis prompte et fideliter certa ab eis no- 
titia pro rerum emergentium opportunitate habeatur, 
ad mentem Concilii Tridentini decreti statuitur, ut ex 
omnibus Christianitatis nationibus, quantum commode 
fieri poterit, idonei assumantur. Inter septuaginta Car- 
dinales praeter egregios utriusque iuris et decretorum 
doctores, non desint aliquot insignes viri in sacra Theo- 
logia magistri; praesertim ex regularibus et mendi- 
cantium Ordinibus assumendi, saltem quatuor, non 
tamen pauciores (Cfr. Sixti V, Const. Postquam verus , 
3 Dec. 1586). — Nota quod non raro creantur Car- 
dinales extra mensem Decembris, cum id totum pendeat 
a Pontificis Maximi arbitrio et suprema Tauctoritate. 

605. — Reg. II a Qualitates. — Praeterea qui Car- 
dinales creandi erunt, legitimis et honestis sint exorti 
natalibus, neque ulla prorsus labe, aut illegitimorum 
natalium suspicione quovis modo laborent, sed omni 
macula et impuritate careant ; alioquin ad tam emi- 
nentem dignitatis gradum penitus inhabiles, et illius 
incapaces sint et esse censeantur (ibid.). 

606. — Reg. IIP. Si quos propter defectus, vitia 
aut impedimenta quaecumque ad sacros Ordines se- 
cundum canonicas sanctiones promoveri fas non est, 
etiamsi cum ipsis Apostolica Auctoritate fuerit dispen- 
satum, neve alicuius criminis aut infamiae nota res- 
persi sint, in Cardinales ullo unquam tempore assu- 
mantur (ibid.). 

607. — Reg. IV a . Lectissimi et praecellentes viri 
in ipsum collegium adscribantur, et quorum vitae pro- 
bitas morumque candor, praestans doctrina et eruditio, 
eximia pietas et erga salutem animarum ardens stu- 
dium et zelus, in dandis consiliis sincera fides et inte- 
gritas, in rebus gerendis singularis prudentia, con- 
stantia et auctoritas, et aliae qualitates a iure requisitae 

tam ipsi Pontifici, quam universo collegio cognitae sint 
ac probatae (Ibid.). 

608. — Reg. V a . Absentes a Curia Romana ad 
Cardinalatum promovendi creari debent adiecta con- 
ditione, ut infra annum Apostolorum limina visitare 
teneantur , et ante consignationem bireti rubri a Ponti- 
fice transmittendi id facere iurent et observent (ibid.). 

609. — Reg. VI a . Cardinales (iuxta Const. Roma- 
num Innoc. XII) nullatenus dare possunt suis con- 
sanguineis aliquid de bonis et pecuniis, nec de locis 
montium vacabilium et non vacabilium, et alia quae 
ad Sanctam Sedem spectant. Quod si affines et con- 
sanguinei sunt pauperes, eo modo illos sublevet electus 
Pontifex, quo omnes extranei pauperes sublevari debent. 

610. — Regula summaria. Regulae iure ecclesiastico 
introductae in Cardinalium creatione seu electione non 
ligant Pontificem Maximum, sed potius indicant modum 
vigentem, ut patet. 

611. — Varia. — Notat C. Ferrari: «Si numerus 
Cardinalium ita imminuatur, ut duo tantum reliqui 
sint, hi adhuc poterunt eligere (Papam), et unus po- 
terit eligere alium. Imo si unus tantum reliquus sit, 
poterit eligere, modo se ipsum non eligat. Si denique 
omnes Cardinales mortui sunt, electio spectare videtur 
ad clerum romanum, vel ad Concilium generale ». — 
Attamen casus commentitius dici debet. 

Art. III. — De electione Episcoporum. 

612. — Praenotandum. — I. Certum est, primis 
Ecclesiae saeculis in more positum fuisse, ut Episcopi 
sibi successorem designarent. Sed Summus Pontifex 
Hilarus, Concilio duodequinquaginta Episcoporum Ro- 
mae celebrato, quinque canones ad constituendam Ec- 

clesiae disciplinam edidit, atque horum postremo cavit, 
« ne quis Episcopus sibi eligeret successorem » (So- 
glia). — II. 'Romani Pontifices , ut dictum est, pote- 
statem creandorum Episcoporum divinitus acceperunt; 
idcirco sine eorum consensu et auctoritate Episcopos 
constituere fas est nemini ; ipsi leges dederunt, ex 
quarum praescripto electiones fieri deberent, ortas de 
iisdem controversias diiudicarunt, et reiectis iis qui 
non legitime electi, aut minus idonei erant, alios suo 
lubitu Episcopos constituerunt, atque etiam potestatem 
aliis datam, cum visum est id satius esse, ad se revo- 
carunt (Soglia). 

613. — lure antiquo clerus cum populo (postulante, 
vel annuente), sibi Episcopum eligebat, cuius electionis 
formae ea erat utilitas, ut merita dignoscerentur me- 
lius ; sed illud erat incommodum, ut turbae aere, vel 
auctoritate seductae pro indignis tumultuarentur sae- 
pius. — lure decretalium soli Ecclesiae Cathedralis 
Canonici sibi deligunt Episcopum, ut patet ex pluribus 
capitibus tituli Decretalium de electione, quae electionis 
forma excellens esset, si populi vitia non inficerent 
quandoque clerum. — Ex regulis Cancellariae Kom. 
Pontifex Episcoporum creationem sibi reservat. Hinc 
« haec porro iurisdictionis conferendae potestas, ex nova 
disciplina a pluribus saeculis iam recepta, a Conciliis 
oecumenicis, et ab ipsis Concordatis confirmata, ne ad 
Metropolitanos quidem potest nullo modo attinere, 
utpote quae illuc reversa unde discesserat, unice residet 
apud Apostolicam Sedem » (Pius YI, C. Charitas, 

§ Perlegat, 13 Ap. 1791, ad Gallos ). Hinc regulae 
electionis Episcoporum minus necessariae habentur, cum 
hodie promotio facta a Papa in Consistorio locum 
teneat et electionis et confirmationis. 

614. — Nominatio Regia. — Per concordata ipsum 

ius novissimum saepe immutatur . Unde in hic re 
semper, si quae sunt , videndae leges particulares a 
Rom. Pontificibus approbatae pro singulis nationibus. 

— I. Ius nominandi Episcopos non exercetur a Civili 
Gubernio nomine fidelium, neque vi potestatis civilis, 
sed recenti et singulari liberalitate Ecclesiae. Nomi- 
natio regia non est ergo in se mala, quamvis aliquando 
noxia fieri possit , ait Huguenin. — II. Principes in 
Episcopis nominandis viros deligere debent sanctitate 
et scientia spectatissimos, aut saltem iis dotibus or- 
natos, quas canones et concordata postulaverint; secus 
enim Rom. Pontifex praesentationem non admittit (id.). 

— III. Nominatio regia (ex solis concordatis , ut patet, 
derivata) non habet eamdem formam in omnibus natio- 
nibus concordato dotatis. — Nominatio regia dicenda 
potius praesentatio, et patet ex dictis. 

615. — Nota. — I. In Italia, ex praescripto PiiX, 
S. Officio competit Episcoporum eligendorum negotia 
peragere, eosque examini subiicere ; in Gallia Episcopi 
nominantur a Gubernio et, si digni, canonica institu- 
tione donantur a Rom. Pontifice; in Hispania prae- 
sentantur; in Belgio Capitula eligunt Episcopum; in 
Anglia Capitula tres eligunt viros idoneos, quos Epi- 
scopis provincialibus praesentant, ut hi proprium emit- 
tant votum, quod Rom. Pontifici pro collatione exhi- 
betur ; in Germania electio fit a Capitulis ; in regio- 
nibus INFIDELIUM ET IN VlCARIATIBUS ApOSTOLICIS, Papa, 
praevio S. C. de Prop. Fide iudicio, Episcopos et Vica- 
rios Apostolicos constituere solet. Cfr. tamen Concor- 
data, Concilia regionum rite probata, et normas S. C. 
de Prop. Fide de eligendis Episcopis, etc. 

616. — II. Confirmatio R. Pontificis est absolute 
necessaria. Nullus erit verus Episcopus absque vel con- 
sensu, vel confirmatione, aut approbatione Episcopi 

Episcoporum, et hoc in quocumque tempore et con- 
ditione .... 

617. — Dotes Episcoporum. — I. In candidatis ad 
Episcopatum haec ex sacris canonibus requiruntur: 
1° Iusti ac legitimi natales; 2° Sana religio, morum 
virtus, idonea scientia; 3° Laurea sacrae theologiae 
iurisve canonici, aut publicum alicuius academiae testi- 
monium, quo ad alios docendos idonei ostendantur. — 
Hinc excluduntur ab Episcopatu: 1° minores annis 
triginta; 2 1 irregulares omnes; 3° criminosi; 4 13 excom- 
municati, suspensi, interdicti; 5° qui contra canonum 
decreta pluribus fruitur beneficiis, quae incompati- 
bilia dicuntur; 6° qui alium habet Episcopatum, nisi 
eo se abdicare paratus sit; 7° qui saltem sex ante 
menses, quam eligatur, sacros Ordines non susceperit; 
8° denique qui scienter elegit indignum, eligi per 
triennium nequit. 

618. — II. Ut merita electi melius cognosci pos- 
sint, Episcopi Italiae et insularum adiacentium coram 
S. Pontifice a Cardinalibus et aliis canonistis et theo- 
logis improviso examine probabantur. Extra Italiam, fit 
processus informativus curante Nuntio Apostolico vel 
alio deputato. 

619. — III. Ex S. Ioan. a Capistrano, Keiffen- 
stuel, etc. semper praeferendus est canonista theologo, 
quia Theologia non includit Canones, Canones vero 
praesupponunt Theologiam. 

620. — IV. Scientia est maxime attendenda in 
Episcopo, indoctus enim removendus est, ut fecit 
Honorius III, in Episcopo Colinense, qui gramma- 
ticam non didicerat, nec Donatum legerat. Cfr. Fer- 
rari, n. 150. 

621. — V. In Gallia ex dubie vigenti privilegio, 
sufficit ut candidatus expleverit 27 an. 

622. — Varia. — I. « Non prohibetur Principibus, 
ne Episcopos Ecclesiis designent, si id ipsis Ecclesia 
concesserit vel permiserit; quod quidem eo cusu prae- 
stabunt, non iure imperii , sed praesidii ad Ecclesiam 
iuvandam, et nominatio regia vim electionis habebit, 
quatenus rex ut Ecclesiae defensor, ut populi caput, 
seu ut persona inter Clerum et laicos media, utrumque 
ordinem in negotio electionis Episcoporum representat, 
sive utriusque iura exercet, Ecclesia concedente ». — 
(Nat. Alex., Hist . Eccl. saec . 15 et 16, diss. 11, art . 6, 
w. 7). 

623. — II. « Naturalis ratio docet ovibus non con- 
venire, ut pascant ac regant, sed tantum ut regantur 
et pascantur. Verum eligere pastores, actus est regi- 
minis et gubernationis; laicis igitur, utpote ovibus 
tantum, nequaquam competit, nisi concesserit Ec- 
clesia , ut revera alias indulsit, et nunc etiam (ali- 
quibus) Principibus indulget, cum facultatem facit, ut 
in regnis, quibus praesunt, Episcopos nominent et prae- 
sentent Papae a quo canonice instituuntur » (Gasp. 
Iuenin). 

Art. IV. De consecratione Episcoporum. 

624. — Praenotandum. — I. Olim Metropolita 
Suffraganeum consecrabat. Hodie tamen consecrationes 
Episcoporum fiunt vel a Romano Pontifice (raro), vel 
de eius mandato. 

625. — II. Episcopi qui extra Urbem consecrantur, 
eligere possunt Episcopum, cui datur mandatum apo- 
stolicum. 

626. — Regulae Canonicae. — Reg. I a . Ad ma- 
iores Ecclesias promoti sive Cathedrales, seu superiores, 
quocumque nomine ac titulo sint insignitae, etiamsi 

Sanctae Romanae Ecclesiae Cardinales sint, si munus 
consecrationis intra tres menses non susceperint, ad 
fructuum perceptorum restitutionem teneantur. Si intra 
totidem menses postea id facere neglexerint, Ecclesiis 
ipso iure sint privati. Consecratio vero si extra Cu- 
riam Romanam fiat, in Ecclesia peragatur, ad quam 
promoti fuerint, aut in provincia si commode fieri 
poterit. (Cfr. Trid., Sess. 23). Haec regula de tribus 
mensibus applicatur etiam Episcopis titularibus . 

627. — Reg. II a . Omnes Patriarchae, Primates, 
Archiepiscopi, Episcopi, aliique Praesules quocumque 
nomine nuncupantur, non solum tenentur ante conse- 
crationem emittere professionem fidei iuxta formam a 
Pio IV et Pio IX editam, sed etiam iurare super 
Evangelia Dei, secundum formam, etc. — Nota quod 
iuramentum fidelitatis S. Pontifici a Sisto V prae- 
scriptum obligat etiam titulares Episcopos. 

628. — Reg. IIP. Ante consecrationem potest Epi- 
scopus exercere ea quae sunt Jurisdictionis. Episcopus 
enim in confirmatione iurisdictionem accipit, unde Epi- 
scopus confirmatus, licet nondum consecratus, potest 
excommunicare, suspendere, interdicere, visitare, corri- 
gere, punire, synodum convocare, beneficia conferre, 
Ecclesias minores coniungere, adnectere, dividere ; voti 
et iurisiurandi vincula solvere, quorumdam peccatorum 
absolutionem sibi reservare, et alios actus facere iu- 
risdictionis (Cap. Transmissam 16 de elect ., cap. Qua- 
liter 19 de elect. et cap. Inter corporalia 2 de Trans- 
latione Episc.). 

629. — Reg. IV a . Nemo consecrari debet , nisi prius 
constet consecratori de commissione consecrandi sive 
per litteras Apostolicas, si sit extra Curiam, sive per 
commissionem vivae vocis oraculo a Summo Pontifice 
consecratori factam, si consecrator ipse sit Cardinalis. 

Consecratio fit statuta die , quae debet esse Dominica , 
vel natalitium Apostolorum, vel etiam festiva, si Sum- 
mus Pontifex hoc specialiter indulserit; et tam con- 
secrator, quam Electus, conveniens est ut praecedenti 
die ieiunent (Cfr. Pont. Rom., de Consecrat . Episc.). 

630. — Reg. V a . Episcopus non minus quam a 
tribus Episcopis nullatenus ordinetur sine dispensa- 
tione Sedis Apostolicae (Ioan. III, ad Episcopos Ger- 
maniae et Galliae). — Consecrandus in Episcopum 
debet necessario prius esse sacerdos, adeo ut si sacer- 
dotium non praecesserit, invalida sit ordinis Episcopalis 
collatio (Cap. Osius 10, dist. 61). 

631. — Nota. — Episcopus gravissimum onus subit 
angelicis humeris formidandum, ut loquuntur Triden- 
tini Patres. Qua in re duplex est maxime periculum: 
1° propriam salutem negligendi dum externa subdito- 
rum curantur : 2* peccandi per omissionem propriorum 
munerum, omittendo debitas monitiones, punitiones, et 
timendo longas molestias quotidie occurrentes: unde 
nemo sapiens laeto creatur animo. 

Aut. Y. De Translatione Episcoporum. 

632. — Praenotandum. — I. Omnipotens Deus spi- 
rituale coniugium, quod est inter Episcopum et Eccle- 
siam, suo tantum iudieio reservavit dissolvendum, qui 
dissolutionem etiam carnalis coniugii, quod est inter 
virum et foeminam suo tantum iudieio reservavit prae- 
cipiens, ut quos Deus coniunxit homo non separet. 
Non enim humana sed potius divina potestate coniu- 
gium spirituale dissolvitur, cum per translationem, 
depositionem , aut cessionem , auctoritate Romani Pon- 
tificis (quem constat esse Vicarium Iesu Christi) Epi- 
scopus ab Ecclesia removetur : et ideo tria haec, 

quae praemisimus, non tam commissione canonica, 
quam institutione divina soli sunt Romano Pontifici 
reservata (Cfr.. lib. 1 Decretal ., tit. 7, de Transla- 
tione Episc.). 

633. — II. Regulariter translatio fit de minori ad 
maiorem ecclesiam: aliter difficulter haberetur causa 
necessitatis vel utilitatis. 

634. — III. Episcopus etiam invitus transferri po- 
test a Papa de una ad aliam ecclesiam. Monet tamen 
Bened. XIV translationem fieri in praxi de consensu 
et scientia Episcopi transferendi ; quia in praxi non 
imponitur novum matrimonium spirituale, nisi con- 
sentienti. 

635. — Regulae Pontificiae. — I a Sicut autem Episco- 
pus consecratus sine licentia Romani Pontificis suam 
non debet ecclesiam derelinquere , sic et electus con- 
firmatus: cum non debeat in dubium revocari, quin 
post electionem et confirmationem canonicam inter 
personas eligentium (seu dioecesim) et electi coniugium 
sit spirituale contractum : cui profecto episcopalis di- 
gnitas nihil addit: cum quis episcopali praeditus di- 
gnitate, nullius tamen ecclesiae possit esse Episcopus ; 
quemadmodum de illo contigit, qui oneri pontificali 
renuntiat, non honori (?. 1, t. 7, c. 2). — Nota quod 
statim ac notitia certa absolutionis a vinculo pervenit 
ad Episcopum , sedes vacat . Hodie tamen frequenter 
retinent administrationem ex speciali et personali li- 
centia S. Sedis, usque ad novae ecclesiae possessionem. 

636. — Reg. II a . Qui uni ecclesiae fuerat alligatus, 
unde secundum Apostolum solutionem quaerere non 
debebat, nimis improbe derelinquit, si ab ecclesia sua 
ad aliam se trasferat ecclesiam sine Sanctae Romanae 
Sedis auctoritate et voluntate, et ipsi prohibetur ne ad 
ipsam redeat ulterius, et novae ecclesiae administra- 

tionem gerere praesumat: cum secundum traditiones 
canonicas, qui ad maiorem se plebem transtulit, a 
cathedra repelli debeat aliena, et carere propria : ut 
nec illis praesideat, quos per superbiam sprevit, nec 
illis, quos per avaritiam concupivit (Cfr. L 1, t. 7 r c. 3). 
Quoad poenas, vide etiam Const. Apostolicae Sedis . 

637. — Keg. lll a . Si quis autem per abusum sae- 
cularis potestatis contra Ecclesiasticam libertatem 
electus consentire praesumpserit, et electionis com- 
modo careat et ineligibilis fiat, ita ut, absque dispen- 
satione, ad aliquam dignitatem ecclesiasticam eligi 
non possit (Cfr. Innoc. 111, in Cone. Lat. c. 25). — 
Yid. De Luise, et Const. Apost. Sedis. 

638. — Concludendum: Translatio sacris est ini- 
mica canonibus praecipue in Episcopo... Sacri revera 
canones translationes de una in aliam ecclesiam absque 
legitima causa et auctoritate factas veluti adulteria 
damnarunt. Non enim homo, sed Deus separat, ques 
R. Pontifex, qui non puri hominis, sed veri Dei vicem 
gerit in terris, Ecclesiarum necessitate vel utilitate 
pensata, non humana sed divina potius auctoritate dis- 
solvit ( Lib 1, t. 7, per totum). 

Art. VI. De renuntiatione Episcopatus. 

639. — Praenotandum. — 1 Episcopus vel loco tan- 
tum renuntiat, vel loco et dignitati. Qui loco tantum 
renuntiavit, honorem retinet et dignitatem episco- 
palem, non vero iurisdictionem, cum non habet sub- 
ditos; sed rogatus ab Ordinario potest licite exercere 
Ordinem Episcopalem. Qui loco simul et dignitate se 
abdicavit (quod hodie fieri non solet), nihil licite 
potest eorum, quae eius Ordinis propria sunt ( l . 1, 
t. 13, c. 1). 

640. — Regulae Canonicae. — Reg. I & . Nemini 

electo ad Episcopatum fas est cedere sine licentia 
Summi Pontificis , qui perpensis causis, exclusive et 
omnimode facultatem habet concedendi vel negandi 
huiusmodi licentiam. Et quamvis amore solitudinis et 
perfectionis vitae cedere velit, si tamen Summus Pon- 
tifex licentiam negat, ita moribus praeceptorum San- 
ctae Sedis est adstrictus, ut liberam sine culpa ad 
monasterium non habeat viam ingrediendi. Ergo omnino 
standum est iudicio Pontificis Maximi, qui solus po- 
test de causis iudicare et de ipsis Episcopis disponere. 

641. — Reg. ll a . Hae sunt causae, propter quas 
cedendi Episcopus licentiam potest a Romana Sede 
postulare : conscientia, scilicet criminis, debilitas cor- 
poris, defectus scientiae , malitia plebis, grave scan- 
dalum, irregularitas personae ; sed in his omnibus est 
observanda cautela. Propter conscientiam enim cri- 
minis, cedendi potest licentia postulari, et haberi, at 
non cuiuslibet, sed dumtaxat illius, propter quod ipsius 
officii executio, post peractam poenitentiam impeditur; 
nam si omnes, quos aliquid conscientia cuiuslibet 
culpae remorderet, cederent: pauci vel nulli in illo 
ministerio remanerent (Cfr. Decretal. 1. 1, Ut. 9, c . 10 
de Renuntiat.) Inde 1° versus: 

Debilis, ignarus, male conscius, irregularis, 

Quem mala plebs odit, dans scandala, cedere possit. 

2° Regula generalis seu summaria : Licet Episcopo 
suam Ecclesiam dimittere (cum Papae licentia), cum 
clare patet ipsum concreditae sibi plebis saluti pro- 
desse amplius non posse (Bened. X1Y, de Syn. I. 13, 
c. 16, n. 3). 

642. — Reg. IIP. Verum si propter alias causas 
cessio affectatur, non est in hoc electo postulanti fa - 

vendum : cum huiusmodi postulatio videatur non esse 
discreta, quoniam propter laboris angustias, aut per- 
secutionis incursus non debet electus Episcopus dese- 
rere sponsam suam, cui defungendo apud extraneum 
se media fide copulavit, sciens quod « beati sunt illi 
qui persecutionem patiuntur propter iustitiam » : quo- 
niam cum probati fuerint, accipient coronam vitae quam 
repromisit Deus diligentibus se (Cfr. Decretal. ib.). 

643. — Reo. IV». Sl QUIS PER CUPIDITATEM PAREN- 
TUM (eo tamen penitus ignorante) fuerit episcopatum 
adeptus , et hoc comperto episcopatum ipsum de li- 
centia superioris dimittens, observantiam elegerit re- 
gularem: et si ad episcopatum eumdem redire post- 
modum nequeat, iuxta canonicas sanctiones ad alium 
tamen poterit licite reassumi (Cfr. ib. c. 11). — Tota 
res pendet a Papae voluntate, ut patet. 

644. — Nota. I. Magistratibus et beneficiis se 
abdicare cuivis licet, etiam Pontificatu Maximo, uti 
Coelestinus declaravit suo exemplo et Constitutione, 
quam probavit Bonifacius VIII (Cap. de Renunt. in 6). 
Sed tamen vires non habet renuntiatio, neque quis 
abdicatione sua beneficia amittit, nisi se abdicet co- 
ram eo, a quo illud obtinuit, excepto S. Pontifice... 
Hinc Episcopi (ut dictum est) recte haud renuntiant, 
nisi renuntiatio Sede Apost. probata fuerit, ac nisi 
iustas habeat renuntiandi causas (Devoti). 

645. — II. Facta et probata renuntiatione, frustra 
renuntiantem poenitet eorum quae gessit, cum omne 
amiserit ius in beneficio... (id.). 

REQUIES ANIMAE. 

Mariam cogita. Mater nostra est « Virgo tota, 
carne, mente, aspectu, contactu, cogitatu, affectu, ser- 

mone, opere, spiritu, sensu : — Virgo regia inter Vir- 
gines primatum tenens » (S. Th. a Vili.). 

Mariam inyoca. Diligam te, « Virgo vere singu- 
laris, vere unica, ad quam nulla est alia Virgo, ad 
cuius comparationem omnis alia virginitas corruptio 
videri potest » (id.). 

Mariam laetifica. Ecclesiasticam hierarchiam et di- 
gnitatem oculis fidei, non vero humano tantum modo 
aestimando: pro honore et sanctitate utriusque Cleri 
ferventer orando. — Filii Mariae imitatores eius ... 

DE IURE- PRIVATO ECCLESIASTICO 1 

TRACTATUS DE PERSONIS 2 

CAP. I. — DE EPISCOPIS 


646. — Praenotandum. — I. In hoc capite acturi 
sumus de Episcopis, quatenus sunt particulares Dioe- 
cesium Rectores et Inspectores; videndum ergo quae- 
nam in eisdem dioecesibus sint eorum iura et obli- 
gationes . 

647. — II. Episcopus, graece Inspector, vocatur a 

1 Ius privatum ecclesiasticum privatorum iura et officia 
determinat , seu agit de iis omnibus quae ad singularum 
Dioecesium vel Ecclesiarum administrationem pertinent ( Yid. 
n. 25). Agemus 1° de Personis , 2° de Rebus , 3° de Iudiciis . 

2 I. Persona, iure canonico antiquo, erat nomen maioris 
clerici, ex quo ortus est Personatus , qui in solo personae 

Sacris Canonibus et Patribus Ordinarius, Ecclesiae 
Pastor , Praesul, Ecclesiae Princeps, Antistes , Sa- 
cerdotum Princeps , Apostolorum Successor, Sacerdos 
magnus, etc. 

648. — III. Iuxta Augustinum Episcopi nomen est 

operis , non honoris , et non est Episcopus , jtracesse 

diligit , non prodesse. Unde vigilare debent « quasi 
rationem pro animabus reddituri » (i?e&., 13, 17). — 
Vide quae notavimus, ubi de Hierarchia. Restat ut 
aliqua dicamus de residentia, visitatione, procuba- 

TIONIBUS ET CATHEDRATICO. 

649. — IV. Oard. Sarto, hodie Pius X, in Synodo 
dioecesis Mantuanae anni 1888, cap. 19, haec de digni- 
tate Episcoporum dixit: « De Episcopo aliquid me- 
morantes sponte occurrit cogitatio oneris angelicis 
humeris formidandi, et specialis divini auxilii neces- 
sitas, ne dum aliis praedicat ipse reprobus efficiatur. 

ecclesiasticae honore, sive praeeminentia, absque officio et 
iurisdictione consistit. — Hodie tamen in canone persona 
est quilibet homo. — Trks sunt personarum status, qui 
Ecclesiae corpus constituunt: Clerici, Laici et Catechumeni. 

II. lure divino Clerici a Laicis distinguuntur. 

III. Ipsi Reges et Imperatores inter Laicos adnumerandi 
sunt; ius Maiestaticum nullum ius tribuit nec tribuere po- 
test in administratione ecclesiastica. Reges sunt tantum 
Vindices et Defensores Ecclesiae et Canonum. Unde dicen- 
dum cum doctissimo Episcopo Abulensi Cyriaco Maria Sancha 
(hodie Cardinali et Archiep. Toletano), 14 Aug. 1882: 
Regales ordinationes et decreta constituere nequeunt nor- 
mam et regulam rerum ecclesiasticarum et Religionis.... in 
hac re sola Ecclesia est audienda, non vero potestas saecu- 
laris, quae ex ipsa natura sua caret omni potestate sive 
directa sive indirecta circa negotia ecclesiastica ( Boletin 
Eclesiastico de la Diocesis de Avila). 

Quapropter vos, venerabiles fratres, iterum atque 
iterum rogamus, ut non solum in saciosancto Missae 
Sacrificio, quemadmodum ritus praescribit, sed in cun- 
ctis precibus vestris, et speciali modo coram augustis- 
simo Sacramento nostri memoriam faciatis, ut nobis 
et animabus nobis commissis attendere, et vitam, sicut 
Episcopum decet, transigere possimus. — Ad Episco- 
pum quacumque die et hora unicuique necessitate 
compulso patet aditus ; Ordinario vero diebus omnibus- 
ferialibus ab hora nona ante meridiem usque ad pri- 
mam post meridiem. Monitos insuper volumus Paro- 
chos praecipue et Sacerdotes curam animarum exer- 
centes, Nos ea, qua decet, benevolentia et prompti- 
tudine eos semper excepturos, quoties opera nostra, 
nostrisque consiliis indigeant; menti enim nostrae 
iugiter inhaeret illud D. Augustini effatum : Episco- 
patus nomen est oneris , non honoris » (De Civ. Dei). 

650. — V. Idem Cardinalis Sarto, in Synodo dioece- 
sana Yeneta anni 1898, p. II, cap. 2, subiungit : « Quo 
magis nunc temporis Episcopalem dignitatem mundus 
despicit ac impugnat, eo magis Sacerdotes, si spiritu Dei 
aguntur, ut ea affectu ac veneratione afficiatur curare 
debent ; agitur enim de dignitate quae, tum ordine 
tum iurisdictione, sacerdotali antecellit, et ex qua 
vigorem ecclesiastica disciplina et ipsius Ecclesiae 
auctoritas haurit. Omnes igitur Sacerdotes discant ipsi, 
ac fideles sibi commissos edoceant, iuxta Sancti Ignatii 
Martyris doctrinam, Episcopum honorare tamquam 
in persona Christi incedentem, et illi adhaerere ut 
Ecclesia Christo (Ep. ad Smyrn.). — Neve quisquam 
obliviscatur obsequium Patriarchae [Episcopo] exhi- 
bendum non externum tantum esse debere, sed interius 
quoque et ex animo praestandum. Quapropter Sacer- 
dotes non solum studere ut illum ipsi honorent utque 

15 — luris Can. 

ab aliis honoretur, sed cavere etiam debent ne male- 
dico dente lanietur; et si calumniis ac iniustis notis, 
ut in tanta temporum nequitia fit, eum impeti, et 
eius famae detrahi, eius opera condemnari ac inten- 
tiones ipsas mala interpretatione accipi sentiant, spiri- 
tuales filii in gloriam Ecclesiae animarumque salutem 
vocem attollere ne erubescant. — Praeterea venera- 
bilem Clerum obsecramus ut episcopalibus muneribus 
implendis Nobis adiumento esse velit, praecipue ora- 
tionis subsidio, cui amoris, obedientiae et fiduciae 
praesidium accedat, ita ut nulla quis apud Nos fal- 
lacia, nulla tergiversatione aut dissimulatione incedat, 
sed de omnibus quae ad bonum animarum conducunt, 
candide ac fidenter certiores Nos reddat». 

651. — Residentia. — I. Episcopus tenetur in 
propria dioecesi residere, et levamen non datur nisi 
ad duos vel tres menses in anno sive continuos, sive 
non, absque gregis detrimento, et extra maiores fe- 
stos dies. 

652. — II. Hinc: Si quis a Patriarchali vel prima- 
tiali, metropolitana, aut cathedrali ecclesia quocumque 
titulo, causa, nomine seu iure sibi commissa, qua- 
cumque ille dignitate, gradu, et praeeminentia praeful- 
geat, legitimis impedimentis, seu iustis causis cessan- 
tibus sex mensibus continuis extra suam dioecesim 
morando abfuerit , quartae partis fructuum unius anni 
fabricae ecclesiae , vel pauperibus loci per Superiorem 
applicandorum poenam ipso iure incurrat . Quod si 
per alios sex menses in huiusmodi absentia perseve- 
raverit, aliam quartam partem fructuum similiter 
applicandam eo ipso amittat. Crescente vero contu- 
macia , ut severiori sacrorum canonum censurae subii- 
ciatur, Metropolitanus suffraganeos Episcopos absentes , 
Metropolitanum vero absentem suffraganeus Episcopus 

antiquior residens sub poeua interdicti ingressus eccle- 
siae eo ipso incurrenda infra tres menses per litteras, 
seu nuntium Romano Pontifici denuntiare teneatur, 
qui in ipsos absentes prout cuiuscumque maior aut 
minor contumacia exegerit suae supremae Sedis aucto- 
ritate animadverteret, et Ecclesiis ipsis de Pastoribus 
utilioribus poterit providere, sicut in Domino noverit 
salubriter expedire (Yid. Trid., sess. 23, cap. 1, de 
Reform. — Cfr. Th. Mor ., ubi de Const. Ap. Sedis). 

653. — Visitatio Dioecesis. — Episcopus tenetur 
visitare dioecesim singulis annis , quod si dilatat 
nimis , saltem infra biennium . — Visitatio est onus 
personale. Attamen si impeditus, visitationem facere 
potest per Vicarium vel alium. — Episcopus potest 
eodem anno bis visitare dioecesim, sed tunc nequit 
bis exigere procurationem. 

654. — Modus visitationis. — Visitatio est perso- 
nalis vel realis. Visitatio personalis est inquisitio de 
vita et moribus personarum, deque earum officiis, 
vivendi causa, an eisdem rite fungantur. Realis est 
inquisitio de administratione, custodia et statu Eccle- 
siarum et rerum ecclesiasticarum, de legatorum alio- 
rumque piorum onerum satisfactione, deque aliis rebus 
huiusmodi (Soglia). Innoc. IV praescripsit ut Epi- 
scopus in visitatione procedat « absque coactione et 
exactione qualibet iuramenti.... ». Unde debet praeci- 
pere sine strepitu et figura iudicii. 

655. — Episcopi in visitatione debent inquirere: 
1° an Ecclesia reparatione indigeat; 2° an eius redditus 
rite administrentur; 3° an pia legata adimpleantur; 
4° an rite Sacramenta ministrentur, Missae, Officia 
divina celebrentur ; 5° et praecipue an Clerici ad sacro- 
rum canonum normam vitam degant ; quibus discussis, 
et fidelibus ipsius Ecclesiae convocatis debent docere 


Digitized by CjOOQle 



228 


TRACTATUS DE PERSONIS 


illos, « ut errores fugiant idolorum, vel diversa cri- 
« mina, id est homicidium, adulterium, periurium* 
« falsum testimonium, et reliqua peccata mortifera, 
« et quod nolunt sibi fieri, alteri ne faciant, ut ere- 
« dant resurrectionem omnium hominum, et diem 
« iudicii, in quo unusquisque, secundum opera sua 
« recepturus est » ; et alia similia facere, quae a cano- 
nibus praecipiuntur (C. Ferrari, 155). — Unde Trid.* 
Sess. 24, cap. 3, de Reform ., ait: « Visitationum 
autem omnium istarum praecipuus sit scopus, sanam 
orthodoxamque doctrinam, expulsis haeresibus, indu- 
cere; bonos mores tueri, pravos cofrigere; populum 
cohortationibus et admonitionibus ad religionem, pa- 
cem, innocentiamque accendere ; caetera, prout locus, 
tempus, et occasio feret, ex visitantium prudentia, ad 
fidelium fructum constituere. Quae ut facilius felicius- 
que succedant, monentur praedicti omnes et singuli* 
ad quos visitatio spectat, ut paterna charitate chri 
stianoque zelo omnes amplectantur; ideoque, modesto 
contenti equitatu famulatuque, studeant, quam celer- 
rime, debita tamen cum diligentia, visitationem ipsam 
absolvere ». 

656. — Nota. I. In Gallia mos est Episcoporum 
dioecesim inter tres vel quatuor annos successive totam 
visitationem peragere (data extensione territorii). 

657. — II. Si necessitate cogente, Episcopus visitet 
per alium, hic medietatem tantum procurationis poterit 
recipere. Idem resolve de Vicario Capitulari dioecesim 
visitante. 

658. — III. Non datur appellatio sed devolutio 
tantum in decretis ab Episcopo in visitatione sine 
iudicio factis (Cfr. C. Ferrari). 

659. — Procuratio est honesta sustentatio quae 
Episcopo dioecesim visitanti debetur iuxta consuetu - 

dinem. — Episcopus non potest exigere procurationes 
ab Ecclesiis vere pauperibus, neque ab Ecclesiis civi- 
tatum, in quibus ipse habet sedem, neque plurimas 
procurationes a pluribus Ecclesiis una die visitatis, 
neque ab oratoriis privatis. Generatim non potest 
procurationem petere si in dioecesi nunquam fuerunt 
exhibitae (Trid.). 

660. — Regulae procurationis. — Trid. sess. 24, 

3, de Beform., decrevit: I. Ut Episcopus nihil vel 

sponte oblatum occasione, seu causa visitationis re- 
ciperet praeter procurationes, quae sibi, suoque ho- 
nesto comitatui frugaliter, et moderate praestandae 
sunt. 

661. — II. Ut iis qui visitantur, optio esset aut 
solvendi eam pecuniae vim, quae ante Episcopis ex 
iure vel consuetudine pendebatur, aut ipsa victualia 
in specie subministrandi, salvis antiquis pactionibus, 
quae cum monasteriis aliisve locis piis, aut Ecclesiis, 
non parochialibus initae fuissent. 

662. — III. Ut si aliquibus in locis visitationes 
gratuitae esse consueverint, recepti mores servarentur. 

663. — IV. Ut si quid amplius acceptum fuisset, 
Episcopus intra mensem tum poena dupli restituendi, 
tum aliis poenis arbitrio Synodi provincialis mulcta- 
retur — Cfr. Soglia. 

664. — Nota. I. Procurationes autem praestandae 
sunt ab omnibus Ecclesiis Sacrae Visitationi obnoxiis, 
et a Clericis beneficiariis dum visitantur, idque pro 
modo facultatum, aut pro recepta consuetudine; non 
tamen a laicis neque ab Ecclesiis vi exemptionis, pri- 
vilegii, vel consuetudinis hoc onere solutis, nec de- 
nique ab Ecclesiis Cathedralibus, quod Episcopus nullis 
extra ordinem impensis in earum visitatione oneratur 
(Soglia). 

665. — II. Cavendum est Episcopis, ne inutilibus 

sumptibus graves sint Ecclesiis, quas visitant, et ideo 
modesto comitatu esse debent (Devoti). 

666. — III. Ex Trid., sess. 24, cap. 3 : Visitatio 
modeste et quam celerrime (iuxta conscientiam et 
prudentiam Episcopi) expediri debet. 

667. — Cathedraticum seu Synodaticum est tri- 
butum in honorem Cathedrae Episcopalis a singulis 
Ecclesiis praestandum . — I. Vocatur etiam Synoda- 
ticum, quod in Synodo exigeretur, interdum etiam 
pensio paschalis vocari consuevit, ideo quod Synodus 
plerumque post Pascha celebraretur. 

668. — II. Nullum ferme ius Cathedratico anti- 
quius est, illudque veteres Canones in certa quantitate 
taxarunt, ita ut duos solidos non excederet, de quo- 
rum aestimatione concertant Canonistae; at vero lo- 
corum consuetudo servanda est. 

669. — III. Cathedraticum ad legem Dioecesanam 
pertinere dicitur: lex enim Dioecesana exigit : 1° sub- 
sidium charitativum , seu moderatum subsidium ex 
manifesta, et rationabili causa a Clericis tribuendum; 
2° quartam decimationem, seu quartam partem deci- 
marum, et quartam mortuariam seu funerum, quae 
et canonica portio, seu quarta Episcopalis dicitur, 
atque Episcopo debetur ex legatis et oblationibus quae 
Ecclesiae relictae sunt. Utraque haec quarta (fere 
ubique obsolevit) nititur veteri partitione bonorum, 
ex qua Episcopus quartam omnium reddituum eccle- 
siasticorum recipiebat; in hisce omnibus consuetudo 
(legitima) cuiusque Dioecesis retinenda est. — Ita 
Soglia. 

670. — IV. Notat Devoti: Nunc , saltem in Italia 
ius viget, ab Innocentio XI constitutum, .quo sancitum 
est, ut semel tantum Episcopus, videlicet in primo 

ingressu suo, hoc subsidium ( charitativum ) exigat. 
Aliter indiget S. Sedis venia. 

671. — Opportunum ducimus ad memoriam revo- 
care ius in America Latina vigens circa Episcoporum 
proventus, ex art. 859-862 Cone. Plen. eiusdem Ame- 
ricae Latinae, ubi dicitur: « Ecclesia, quum, nostro 
praesertim saeculo, in non paucis regionibus, privata 
fuerit bonis immobilibus atque stabilibus reditibus, 
praeter liberales oblationes fidelium, etiam taxas suis 
subditis impositas, tamquam modos percipiendi reditus 
ecclesiasticos iure merito retinuit. Quod ius imponendi 
taxas, optimo sane consilio exercetur circa reditus ec- 
clesiasticos et bona temporalia, quae sunt in dominio 
Ecclesiae. — Quare Episcopus, singulis annis, quamdiu 
sit necessarium, secundum tramites a Concilio Tri- 
dentino statutos, a beneficiariis aliisque personis ec- 
clesiasticis in iure expressis, seminaristicum postulare 
valeat atque cathedraticum pariter in forma legitima 
exigere non prohibetur; dummodo caveat, ne iustam 
mensuram excedat. — Quamvis ex iure communi Epi- 
scopus subsidium charitativum ab ecclesiis et clericis 
sibi subiectis tantum extraordinarie, iusta et gravi 
interveniente causa, atque cum consensu Capituli, exi- 
gere possit; tamen, deficientibus stabilibus reditibus 
pro propria substentatione et communibus expensis 
dioecesis, pro more aliarum regionum, certam et de- 
terminatam contributionem annuam, aequitate cano- 
nica servata, exigere valet. — Merito quoque Episcopi 
exigunt taxas statutas pro quibusdam documentis per 
cancellariam episcopalem expeditis. Qua in re, ada- 
mussim observetur quod praescribitur a S. Congrega- 
tione Concilii, per litteras datas die 10 Iunii 1896 ». 

672. — Regulae Canonicae generaliores. — l a . Epi- 
scopus oportet esse iRREPREHENgiBiLis. Ipsis omnimode 

Sancta Nicaena Synodus et alia Concilia subintro- 
ductam habere mulierem interdicunt. Ipsi nullam rei 
extraneae curam ad se revocent, sed lectioni et ora- 
tioni, nec non verbi Dei praedicationi vacent. Mode- 
stam suppellectilem habeant, et frugali mensa con- 
tenti caveant ne quid appareat , quod non simplici- 
tatem in eis, et carnis mortificationem, et contemptum 
vanitatum, ac Dei zelum praeseferat (Cfr. Cone. Car- 
thag., IV, cap. 15, Cone. Antioch .). Si qui regulares 
fuerint ad Episcopatus honorem promoti, religionis 
habitum retineant, iuxta normas liturgicas et decreta 
S. Sedis, quae formam et usum describunt. — Bel- 
Iarminus, Admonit . ad Episc . Theanensem nepotem 
suum, controversia 4, quaerit : An Episcopus teneatur 
esse perfectus , et respondet ; « Et quod teneatur, do- 
cent omnes Scriptores, ac praesertim S. Thomas, qui 
comparans Religiosos cum Episcopis dicit, maiorem 
perfectionem requiri in Episcopis quam in Religiosis. 
Ipsum audiamus, sic enim respondet: “ Dicendum, 
quod sicut Augustinus dicit, lib. 12, cap. 6, super 
Genesim ad litteram, semper agens praestantius est 
patiente ; in genere autem perfectionis secundum Dio- 
nysium Episcopi se habent ut perfectiores, Religiosi 
autem ut perfecti; quorum unum pertinet ad actio- 
nem, alterum autem ad passionem; unde manifestum 
•est, quod status perfectionis potior est in Episcopis 
quam in Religiosis „ (2. 2 ae , q . 284, art . 7). Quod 
confirmatur ex verbis Apostoli: In omnibus teipsum 
praebe exemplum bonorum ; et ex verbis Domini : Vos 
estis sal terrae, et lux mundi . Haec igitur est ve- 
ritas; sed non omnes capiunt verbum istud. Religiosi 
sunt in statu perfectionis acquirendae, quia faciunt 
tria vota, paupertatis contra affectum divitiarum, ca- 
stitatis contra concupiscentiam carnis, obedientiae con- 

tra superbiam vitae. Episcopis igitur, qui est in statu 
perfectionis adeptae, tenetur esse perfectus, idest ar- 
dentissima charitate Dei et proximi praeditus, ita ut 
divitias Ecclesiae suae non suas esse existimet, et non 
habeat ad possidendum tamquam proprias, sed ad 
dispensandum ut alienas. Item tenetur esse perfectus 
in charitate Dei et proximi circa castitatem, ut an- 
gelica puritate Deo ministret, et viros ac mulieres, 
quibus praeest, vere diligat ut filios et filias, et nul- 
lam unquam suspicionem incontinentiae illis tribuat; 
proinde non habere domi personam ullam, vel ob ado- 
lescentiam, vel ob ornatum, ad quam carnali affe- 
ctione propensus credatur : foris autem cum nulla un- 
quam muliere sine testibus loquatur, atque id potis- 
simum erga Sanctimoniales observet ; incredibile enim 
est, quam contemptibilis reddatur Episcopus, si aut 
verbis aut factis ullum signum incontinentiae dederit. 
Denique perfectus esse debet circa humilitatem et obe- 
dientiam Dei, et Superiorum mandata, ac praecipue 
erga illud a Ioanne Evangelista promulgatum: De- 
bemus pro fratribus animas ponere (Ioann., III, 16), 
ac multo magis divitias, quietem, delicias, et com- 
moda omnia. Quemadmodum autem haec perfectio 
acquiri possit, egregie docet Sanctus Gregorius in libro 
de Cura Pastorali , parte secunda ». 

673. — Reg. II a . Episcopi rebus Ecclesiae tam- 
quam commendatis , non tamquam propriis utantur . 

674. — Reg. IIP 1 . Episcopi principibus, eorumque 
ministris in Ecclesia vel extra indecenti quadam de- 
missione locum non cedant, nec personaliter inser- 
viant; sed gradum et ordinem ad quem promoti fue- 
rint prae oculis habentes, ubique se patres et pastores 
esse meminerint ; et tam Reges, quam caeteros omnes 

paterno honore ac debita reverentia prosequantur 
(Cfr. Trid., sm, 25, c. 17, de Reform.). 

675. — Reg. IY a . A suis Episcopis excommuni- 
catus , ab aliis Episcopis, Abbatibus et Clericis in 
communionem recipi prohibetur (v. C. Pii VI, Aucto- 
rem fidei). 

676. — Reg. V a . Episcopi, Archiepiscopi, Primates 
et Patriarchae, qui residentiae officium in propriis Ec- 
clesiis contempserint , non solum incapaces fiunt ad 
alias ecclesiasticas dignitates obtinendas, sed etiam 
privantur omnibus privilegiis et induitis, quae forsan 
ipsis concessa fuerint tamquam Pontificio Solio assi- 
stentibus (Cfr. Const. Bened. XIV, Ad universae, 1746). 

677. — Reg. VI a . Nulli Episcopo liceat cuiusvis 
privilegii praetextu Pontificalia in alterius dioecesi 
exercere, nisi de Ordinarii loci expressa licentia et 
in personis eidem Ordinario subiectis tantum : si secus 
factum fuerit, Episcopus ab exercitio Pontificalium, 
et sic ordinati ab executione ordinum sint ipso iure 
suspensi (Trid.). — Cfr. Theol. Mor., ubi de Const. 
Ap. Sedis. 

678. — Reg. VII a . Causa Episcoporum , cum pro 
criminis obiecti qualitate comparere debeant , coram 
Pontifice Maximo referantur ac per ipsum termi- 
nentur (Trid.). 

679. — Reg. VIII a . Non licet Episcopo visitatio- 
nem aggredienti proponere edicta quibus subditi iu- 
beantur delicta detegere, multoque minus proposita 
poena excommunicationis, nec exigere iuramentum a 
visitatis (S. Congr. Cone. 2 lan. 1601). 

680. — Reg. IX a . Sacri canones innuunt, ut Epi- 
scopus, si infirmitate non fuerit impeditus , Ecclesiae, 
cui proximus fuerit, die Dominico deesse non de- 
beat {Can. 4 de cons. dist. 3). 

681. — Reg. X*. Bonifacius VIII insinuat. Episcopos 
debere quotidie celebrare vel saltem audire Missam, 
sine qua eos transire non decet absque rationabili 
causa ullum diem (Gap. fin. de privil. in 6). 

682, — Reg. XI a . Episcopi Italiae unoquoque triennio 
perficere debent visitationem ad limina, et si legitimo 
detineantur impedimento, hoc iurisiurandi religione con- 
firmantes, Romam virum ecclesiasticum opportuno man- 
dato instructum mittere compelluntur, qui ipsorum 
vices gerat. Episcopi remotiores, ut Germaniae et Hi- 
spaniae, unoquoque quinquennio (Episcopi Galliae qua- 
driennio) ; et remotissimi Episcopi unoquoque decennio 
ad hanc sacrorum Liminum visitationem tenentur l . 
Ut scribit S. Congregatio de Propaganda Eide in In- 
structione diei 1 Iunii an. 1877, a Pio IX probata: 
« Facile quisque intelliget ordinarias causas, quae per- 
sonalem visitationem impediant, nostra hac aetate non- 
nisi raro locum habere; ea enim invexit humanum in- 
genium adiumenta ad varias locorum distantias per- 
currendas, ut incredibili ferme celeritate et facilitate 
longissima quaeque itinera terra marique perfici va- 


1 1° Communiter dicunt A A. ibi esse limina ubi est Pon- 
tifex Maximus. 2° Visitationis obiectum est veneratio et 
devotio erga SS. Apostolos ; reverentiae et obedientiae ex- 
hibitio erga R. Pontificem; relatio status dioecesis. In hac 
visitatione modo speciali Pastor Pastorum dirigit et “ con- 
firmat fratres suos „. 3° Tempus reputatur ab ultima vi- 
sitatione, et nova facienda est intra ultimum annum 
(triennii etc.) a tempore quo Episcopus actualis vel eius 
Antecessor praecedentem peregit. Unde novus Episcopus 
non potest expectare terminum (triennii etc.) propriae ad- 
ministrationis. 4° Episcopi titulares probabilius non tenentur 
visitare limina. 

leat. » Modus conficiendi relationes de statu ecclesia- 
rum, occasione Visitationis ad Limina, habetur in In- 
structione S. Congregationis Concilii, iussu Bene- 
dicti XIII edita, et si de regionibus Missionum vel 
Sacrae Congregationi de Propaganda Fide subiectis 
agatur, in Litteris Encyclicis et Instructione diei 
1 Iunii 1877. 

683. — Reg. XII a . « Decernimus et declaramus 
« omnes et singulos Episcopos, quacumque dignitate 
« etiam cardinalitia auctos, item Abbates jurisdictio- 
ne nem quasi episcopalem in clerum et populum cum 
« territorio separato habentes, in Dominicis aliisque 
« festis diebus... omni exiguitatis redituum excusatione 
« aut alia quavis exceptione remota, ad missam pro 
« populo sibi commisso celebrandam et applicandam 
« teneri... Declaramus huic officio satis esse facturos 
« per celebrationem et applicationem unius Missae... 
« etiamsi duas vel plures Dioeceses et Abbatias aeque 
« principaliter unitas regant. » (Lit. Ap. Leonis XIII, 
10 Iun. 1882). — Episcopi titulares non tenentur 
applicare pro dioecesi, cuius sunt simplices titulares. 
Attamen, « si aequitatis charitatisque Episcopalis ratio 
« habeatur, non potest non consentaneum videri, eos 
« etiam interdum sacrificium offerre, ut respiciat Deus 
« miseram Ecclesiarum illarum conditionem, quarum 
« titulo et nomine ipsi honestantur », ait idem Summ. 
Pontifex, ibid. 

REQUIES ANIMAE. 

Mariam cogita. Maria est « Virga gracilis per in- 
nocentiae puritatem, flexibilis per obedientiae virtutem, 
recta per operationem iustitiae, eminens per perseve- 
rantiam virtutis, uniformis per morum concordiam » 
(Absalon Abbas). 

Mariam invoca. Ave, Virgo pudica, corpore decora, 
animo fulgida, fide perspicua, mente praeclara, amore 
virginitatis devota, ad obediendum parata... in perse- 
cutione pacifica... a prophetis Dei praedicta, a phi- 
losophis Sancta praefata, ab Archangelo salutata.., 
(S. lldefon.). 

Mariam laetifica. Corporis et animi mortificatione. 
— Filii Mariae imitatores eius . 


CAP. II. - DE ADIUTORIBUS EPISCOPORUM. 


Art. I. De Archipresbyteris, Decanis 
et Archidiaeonis. 

084. — Praenotandum. — Antiquum est Archi- 
presbyteri nomen, quo primus Sacerdotum intelligitur. 
— Archipresbyteri sunt duplicis generis: unus ur- 
banus , alii autem rurales dicuntur. — Vid. Soglia, 
Devoti... 

685. — Archipresbyteri. — 1. Unus olim fuit in 
singulis dioecesibus Archipresbyter , in civitate Epi- 
scopali constitutus . 1° Presbyteris Ecclesiae cathedralis 
praeerat et primus post Episcopum imperabat in iis 
quae ad sacrum ministerium pertinent. 2° Attenta 
ipsius institutione, erat prima post Episcopum dignitas. 
3° Sed ordine quidem superior Archidiacono, tamen 
iure Decretalium est inferior : nam ille functiones Or- 
dinis aut fori interni peragebat tantum in civitate, 
dum Archidiaconi iurisdictio externa se extendebat in 
totam dioecesim. 4° Archipresbyter urbis solum re- 

tinet antiqui splendoris imaginem; ipse est dignitas, 
et habet aliquam praeeminentiam (Huguenin). 

686. — II. Archipresbyteri rurales seu Decani. 
— 1° Lapsu temporis ruri quoque constituti sunt Ar- 
chipresbyteri rurales proinde dicti, qui ferme in 
locum Chorepiscoporum successerunt. 2° Rurales Ar- 
chipresbyteri vocati sunt etiam Decani, quia nimirum 
Dioeceses in varios certosque districtus seu decanias 
distributae erant, ac singulis decaniis suus Archipre- 
sbyter praeficiebatur. 3° Munus autem Archipresby- 
teri ruralis, seu Decani, sic describitur in cap. 4 
de offic. Archip.: « Non solum imperiti vulgi sollici- 
tudinem gerat, verum etiam presbyterorum qui per 
minores titulos habitant, vitam iugi circumspectione 
custodiat, et qua quisque industria divinum opus 
exerceat Episcopo suo renuntiet » (Soglia). 

687. — Archidiaconi. — I. Quemadmodum Archi- 
presbyter urbis in muneribus ordinis Sacerdotalis, ita 
Archidiaconus in externa iurisdictione et administra- 
tione Episcopis subsidio erat. Ex ordine Diaconorum 
Archidiaconus eligebatur, qui caeteris rerum geren- 
darum dexteritate praestaret. Amplissima olim fuit 
Archidiaconorum potestas , cum omnia pene negotia 
ecclesiastica ipsorum ministerio peragerentur. 

688. — II. Ab initio tanta Archidiaconi potestas 
a mandato et arbitrio Episcopi pendebat; at deinceps 
in potestatem ordinariam abiit, ita ut Archidiaconi, 
non amplius ad Episcopi nutum moverentur, sed quasi 
Vicarii Episcoporum nati, sive dati a iure iurisdictio- 
nem propriae dignitati adnexam consequuti sunt, eam- 
que inferiorem quidem, distinctam tamen ab Episcopi 
iurisdictione. 

689. — III. Nunc temporis Archidiaconorum pote- 
stas pene concidit, et omne ipsorum munus eo reda- 

ctum est, nt adsint Episcopo generales Ordinationes 
habenti, vocentque Clericos, qui ad ordines promovendi 
sunt (Soglia). 

690. — IV. Vicarii Generales Archidiaconibus et 
Vicarii Foranei Archipresbyteris successerunt 4 . Unde. 

Art. II. De Vicario Generali. 

691. — Praenotandum. — Exploratum videtur, 
quod Vicarii Generales aetate Gregorii IX apud omnes 
saltem Ecclesias nondum obtinuerant, cum in Grego - 
riana Decretalium compilatione Vicariorum Generor 
lium vestigia nulla sint. Contra vero temporibus Bo- 
nifacii VIII Vicarii Generales invaluerant, namque 
in 6° Decretalium sub titulo De Offic. Vic ., ipsorum 
munera distinctius proponuntur (Soglia). 

692. — Creatio Vicarii Generalis. — I. Consti- 
tutio Vicarii Generalis ad solum Episcopum pertinet, 
nec vetatur Episcopus, plures sibi Vicarios constituere, 
et 1° quidem uni iurisdictionem voluntariam, et alteri 
iurisdictionem contentiosam demandando ; 2° Utramque 
iurisdictionem singulis in solidum delegando ; 3° Certas 
dioecesis regiones unicuique assignando (id.). 

693. — II. Eligi debet in Vicarium Clericus non 
minor viginti quinque annis saltem inchoatis, moribus 
integris, et (ex iure ordinario) doctorali utriusque iuris, 
vel saltem canonici laurea insignitus, nisi aliunde ipsius 
peritia manifeste comperta sit. 

694. — III. Bened. XIII in Synodo Bomana constituit 


1 De Archidiaconatu et Archipresbyteratu in Cathedralibus 
et Collegiatis Ecclesiis existentibus, cfr. Pallottini, Collect. 
S. C. C., tom. II, pag. 336 et 411. 

Vicarium Generalem Episcopi ex aliena dioecesi esse 
assumendum. Hodie tamen ex consuetudine saepe aliter 
fit, quamvis « mens S. Congreg. Concilii ea iugiter 
sit, ut extraneus eligatur, ac non nisi cum causa ab hac 
lege dispensat, si cui placeat illam interrogare », ait 
Scavini. 

695 . — IV. Absque Papae dispensatione non potest 
assumi religiosus in Vic. Gen. Episcopi. 

696. — lura Vicarii Generalis. — I. In consti- 
tutum Vicarium transit omnis iurisdictio, quae ad 
Episcopum iure ordinario pertinet ; namque Vicarius 
in iis quae iurisdictionis sunt, Ordinarius censetur, 
atque unum idemque Tribunal cum Episcopo consti- 
tuit, ideoque a Vicario ad Episcopum non appellatur 
(Soglia, etc.). 

697. — II. Cum Vicarius in sola ordinaria iurisdi- 
ctione vices Episcopi gerat, idcirco nequit iis rebus 
sese immiscere, quae ad Episcopum pertinent tamquam 
Sedis Apostolicae delegatum, et nullo minus in iis 
quae Episcopo commissa sunt talibus verbis, aut clau- 
sulis, quibus significetur negotium soli Episcopo dele- 
gari (id.). — In tota dioecesi praeferendus est omnibus 
Commissariis et Potestatibus {saecularibus) locorum 
dictae Dioecesis ( S . R. G ., 15 Maii 1610). — Fa- 
cultas alicui Vicario concessa benedicendi sacra para- 
menta, aliaque in quibus sacra unctio non adhibetur, 
ita est intelligenda, ut non possit ab eo aliis imper- 
tiri, utpote ipsis tantum nominatim concessa ( S . R. (7., 
16 Maii 1620). — Non potest Vicarius Generalis 
benedictionem Contionatoribus impertiri ( S . R. C., 11 
Iulii 1699). — Clericis tantum in minoribus consti- 
tutis, aut prima Tonsura initiatis, concedi potest a 
Vicario licentia tangendi Calices et Corporalia ( S . R. C., 
2 Maii 1626). 

698. — III. Vicarii Generalis iurisdictio potius ordi- 
naria videtur quam delegata, quatenus eius officium 
per legem seu canonem probatum est, et quamquam 
alterum sibi Pro-Vicarium susbtituere nequeat, causas 
tamen aliquas alteri delegare potest, quod delegatis 
non licet. — Cfr. Soglia, etc. — Nequit indulgentias con- 
cedere neque confraternitates erigere (Sanguinetti, Iur. 
Eccl. Inst ., n. 356). 

699. — IV. Vicarius Generalis delinquens" ut persona 
privata, puniri potest ab Episcopo : delinquens ut Vi- 
carius , puniri debet ab Archiepiscopo, quia aliter Epi- 
scopus esset iudex in causa quasi propria. 

700. — V. Vicarius Generalis incidere potest in 
casibus Episcopo reservatis, et tunc potest absolvi etiam 
ab eo cui Vicarius hanc potestatem subdelegaverit — 
Cfr. Scavini, Laurenium, etc. — Nota: Vicarii Mo- 
nialium sunt meri delegati ab homine : unde standum 
est tenori litterarum quibus instituti sunt, ut videantur 
eorum facultates. 

701. — Varia. — I. Vicarii Generalis habitus : 
1° est subtana cum mantello nigro et bireto; et si 
sit Protonotarius, ei licet uti subtana cum cauda et 
mantelletto. 2° In choro et in habitu vicariali prae- 
cedit omnibus Canonicis non paratis, excepto hebdoma- 
dario. 3° Nulla gaudet praeeminentia si assistat sine 
habitu vicariali, v. g. si sit Canonicus et habitum ca- 
nonicalem gerat, idque non obstante contraria consue- 
tudine. 4° Vicarius Generalis qui sit etiam Canonicus, 
si velit uti Vicarius interesse Divinis, potest et prae- 
cedit ; sed distributiones amittit. Quod si assistat ut 
Canonicus, sedeat in suo stallo canonicali cum indu- 
mentis canonicalibus. — Ita ap. Scavini K 

1 Ad rbn faciunt sequentia : I. Vicarius non est exspectandus 

16 — luris Can . 

702. — II. Vicarius Generalis saepe in lure vo- 
catur 1° Missus; 2° Suffectus; 3° Substitutus ; 4° Or- 
dinarius; 5° Officialis; 6° Vicarius Generalis. 

703. — III. Vicarius Episcopi vi suae iurisdictionis 
non potest ex sese dioecesim visitare, nec dioecesanam 
Synodum ullo modo congregare, excepto tamen Vicario 
Summi Pontificis, cui facultas data est dioecesanam 
Romanam Synodum cum clero romano congregandi et 
in eadem Synodo praesidentiam, et omnes synodales 
actus exercere (Bened. XIV). Vicarius Episcopi pote- 
statem non habet Capitulum Canonicorum convocare , 

post datum signum in choro ( S . R. C., 4 Aug. 1663). — 
II. Canonicus, Pro-Vicarius Episcopi deputatus, si interve- 
niat in choro uti Canonicus, obedire debet primae Dignitati 
vel seniori Canonico, ei iubenti ut aliquam ex lectionibus 
canat (S. R. C., 2 Maii 1626). — III. Facultas impertiendi 
licentiam Capitularibus recedendi a choro, dum ibi divina 
persolvuntur, spectat ad Vicarium Generalem { non Cano - 
nicum) absente Episcopo (S. R. C. } 10 Maii 1653). — IV. In 
Processione SS. Corporis Christi non spectat ad Vicarium 
deferre SS. Sacramentum, et ipse in hoc nullatenus se in- 
tromittat (S. R. C. y 16 Ian. 1597). — V. Vicario, uti Vi 
cario, non competit ius supplendi vicibus Episcopi in cele- 
bratione Missarum solemnium aliorumque divinorum opera- 
tione, etiam vigore consuetudinis et Decreti Synodalis ; nam 
huiusmodi consuetudo est abusus, et Synodale Decretum 
minime sustinetur ( S . R. C. t 29 Martii 1659). Hoc vero 
S. R. C. Decretum non modo respicit Vicarium Ordinarii, 
sed comprehendit et afficit etiam Vicarium Capitularem 
(S. R. C., 7 Aug. 1627): Vicarius autem, qui praetendat 
facere functiones pontificales in absentia Episcopi, quae 
iuxta Caeremoniale pertinent ad priinam Dignitatem, pro- 
bare debet immemorabilem ; qua non probata, servetur Cae- 
remoniale et Decretum ( S . R. C.y 12 Sept. 1626). — VI. Ca- 
nonici non tenentur assistere Vicario Generali, quando ( uti 

nec in eo interesse, nec ferre suffragium 1 : dimissio - 
nodes litteras ad Ordines recipiendos concedere nequit , 
nisi Episcopus in longinquis regionibus moram fecerit 
diuturnam (De Luise). 

704. — IV. Vicarius Generalis nequit simul esse 
parochus, ut constat ex variis resol. S. C. Episc. et Reg. 

Art. III. Dc Yieariis Foraneis. 

705. — Praenotandum. — Praeter Vicarium Ge- 
neralem alii sunt peculiares Vicarii, quos Foraneos 
dicimus, qui in certa parte Dioecesis constituti per 
unum aut plura oppida aliquas levioris momenti causas 
expediunt. De quibus haec habet Cone. Roman. anni 
1735, tit. 7, cap. 2: Vicarios Foraneos « in oppi- 

Vicarius) Missam solemniter celebrare velit (S. E . C., 9 
Martii 1597)» — VII. Vicario, etiam Archiepiscopi, titulus 
Eev.mi nullo modo competit ; neque per Episcopos ei tribui 
potest: ipse vero tenetur debita ac consueta urbanitatis 
officia, nunquam satis pontificalis Ordinis Dignitati per 
eum praestanda, Episcopis Suffraganeis omnino exhibere 
(S. E. C., 2 Iui. 1661). — VIII. Concludendum: Vicario 
Generali in habitu vicariali convenit locus supra omnes 
Canonicos, tam in congregationibus capitularibus et sessio- 
nibus, quam in processionibus, dummodo Canonici sacris 
vestibus parati non incedant ( S . E. C., 3 Aug. 1602), et 
dummodo Vicarius non sit ex numero Dignitatum vel Ca- 
nonicorum eiusdem ecclesiae, et velit tamquam Dignitas 
vel Canonicus in choro assistere, distributiones quotidianas 
lucrandi causa ; quia tunc sedere debet in stallo, seu loco 
suae dignitatis vel canonicatus (S. E. C ., 12 April. 1603). 

1 Vicarius Generalis in Capitulo, uti Vicarius non habet 
vocem ; uti vero Canonicus, nonnisi in loco suae receptionis 
(8. E. C., 17 Iulii 1640). 

dis insignibus, vel ubi Episcopi necesse iudicaverint, 
ad sui beneplacitum ipsi constituant » ; qui sint « do- 
ctrina, pietate et prudentia praediti, qui pro Deo et 
propter Deum Evangelium non erubescant, sed de Cle- 
ricorum et Laicorum vita ac moribus, et quomodo 
parochi aliique animarum rectores in pastorali officio 
se gerant, diligenter inquirant, et in laternis scru- 
tentur; ad Episcopos fideliter delaturi, num Clerus et 
populus, ut decet, vivant, num proprius in ecclesiis 
cultus adhibeatur, num supellex, sacra praecipue, de- 
bito nitore conservetur, et visitationum decreta suae 
sint executioni mandata ». Quia vero Vicarii Foranei 
Tribunal habent ab Episcopo discretum et separatum, 
idcirco ab eorum sententiis ad ipsum Episcopum ap- 
pellatur (Soglia). — In Gallia Vicarii Foranei vo- 
cantur etiam Decani . In Hispania Archipresbyteri. 

706. — lura Vicarii Foranei. — I. Pro arbitrio 
Episcopi constituuntur, tantaque ipsorum potestas est, 
quantam Episcopus demandaverit. 

707. — II. Praecipua Vicarii Foranei munera sunt : 
1° Episcopo renuntiare mores Clericorum, atque in 
eorum crimina inquirere; 2° observantiam Constitu- 
tionum Synodalium, et Decretorum Episcopi sedulo 
promovere; 3° Episcopum admonere, si qua forte in 
suis oppidis adversus fidem et bonos mores, aut Dei 
cultum, templorum venerationem, festorum dierum 
observantiam, et Christianam disciplinam, perpetrentur; 
4° denique causas civiles parvi momenti definire; 
5° suo tempore Congregationes indicere pro resolutione 
casuum conscientiae. 

708. — Nota. 1° Cum Vicarius Foraneus ad octi- 
duum a vicariatu abesse debuerit vel voluerit, disces- 
sum Provicario, vel antiquiori vicariatus Parocho si- 
gnificare debet (Scavini, et alii communiter); 2° cu- 

rent quotaunis Episcopum certiorem facere de statu 
Vicariatus, omni posthabito humano respectu; 3° oc- 
currente morte alicuius Parochi, Vicarius Foraneus in 
cam Parochiam se confert, et eius curam alicui con- 
fessario committit, donec Episcopus rei certior efficiatur. 
Vid. consuetud. locorum. — Cfr. Scavini, etc. 

709. — Varia. — Vicarius generalis potest esse 
litterarum Apostolicarum executor, quia est in digni- 
tate constitutus, non item Vicarius Foraneus, qui nullam 
habet dignitatem (Cfr. Clem. II, de rescript ., in 6). 

— C. Ferrari, n. 174 K 

710. — II. Ex S. Congr. Cone. 11 Dec. 1598 constat 
Ticarium Foraneum: 1° Posse quidem sumere infor- 
mationes super matrimoniis a forensibus contrahendis 
cxtraiudicialiter, et non in figura iudicii... 2° Non posse 
(sibi) inobedientes coercere, nec eis poenam iniungere, 
cum corrigere et imponere poenas absque iurisdictione 
esse non possit, quam archipresbyter ( sive Vic. For,) 

1 I. Vicarius Foraneus, ratione sui officii, non debet ante 
alios habere thuris et pacis honorem (S. B. C., 11 Nov. 1673). 

— II. Vicario Foraneo, ratione sui Vicariatus officii, nulla 
super Archi presbyteros ipso antiquiores et digniores prae- 
eminentia in choro aut in publicis Processionibus competit 
(S. B. C 25 Feb. 1606), nec ullum ius ecclesiasticas fun- 
ctiones obeundi latione Vicariatus (S. B. C ., 7 Dec. 1658 ) : 
sed ipsi tamquam simplici Sacerdoti locus inter alios, iuxta 
receptionis suae tempus, est assignandus (S. B. C ., 14 Dec. 
1593), ac si non esset Vicarius (S. B. C ., 10 Iulii 1677) ; 
non obstante quacumque Episcopi in contrarium provisione 
(S. B. C. 25, lan. 1603), vel quibuscumque Decretis Synoda- 
libus ( S B. C., 3 Sept. 1672), neque obstante consuetudine 
contraria ( S . B. C., 10 Febr. 1629), etiam immemorabili 
{S. B. C., 16 Iunii 1663). — III. Huiusmodi praescriptiones 
habent locum tam in actibus Sacerdotalibus quam in iurisdi- 

non habet... 3° Posse amicabiliter, et prout decet bono 
religioso, iurgia inter sacerdotes et clericos orta in sua 
ecclesia componere; sed non per viam iuris... (Ap. C. 
Ferrari, n. 174, 4). 

REQUIES ANIMAE. 

Marum cogita. Mater nostra est « Virgo pretiosis- 
sima, cui timor et reverentia debetur, ne coram oculis 
eius aliquid indecens cogitare, considerare, consentire, 
aut facere aliquis audeat, ne illos misericordes oculos, 
qui non possunt respicere iniquitatem, avertat a nobis » 
(Idiota). 

Mariam invoca. 0 Virgo praebenedicia , cumbene- 
dicta et postbenedicta ! (id.). Tu es illa Virgo plus - 
quam gloriosa, cuius servus debet esse aromaticus 
per fragrantiam bonae opinionis , et per exemplum 
castitatis , et pietatis , et humilitatis ... (id.). 

Mariam laetifica. Modestia tua nota sit omnibus 
hominibus... Averte oculos tuos, ne quando videas va- 
nitatem. — Filii Mariae imitatores eius ... 

ctionalibus, et in quibus iidem assistunt uti Vicarii ( S . R. C. r 
20 lunii 1665). Item intelligenda sunt indistinctae, tam 
quando Vicarius est cum cotta quam quando est sine cotta, 
tam in choro quam in Processionibus; quibus in locis Vi- 
carius Foraneus debet, tamquam unus ex Presbyteris seu 
Canonicis eiusdem ecclesiae, in loco sibi convenienti iuxta 
provisionem seu Ordinem suum, sedere, stare et incedere 
cum cotta, prout alii Canonici seu Presbyteri sedent, stant, 
et incedunt : alias non lucrabitur distributiones quotidianas 
( 8 . R. C '., 24 Sept. 1605). Vid. etiam noviss. edit. Decret. 
auth. S. R. C. 

711. — Praenotandum. — I. Omnibus olim Clericis 
commune fuit Canonicorum nomen, qui scilicet adscripti 
erant canoni seu matriculae Ecclesiae, cuius sumptu 
alebantur. 

712. — II. Canonici sic appellantur a canone, seu 
a regula, quam debent in Ecclesiae famulatu ob- 
servare . 

713. — III. Ex moderno loquendi usu in regu- 
lares, et saeculares dividuntur, quia illi sub cura 
Abbatis in communi vivunt in claustris; hi vero in 
saeculo separatim sub Episcopi cura, postquam ab 
illis desciverunt, a quibus eorum originem repetunt 
(C. Ferrari). 

714. — IV. Ex antiqua historia constat, Canonicos 
vitam duxisse communem, quam in oriente iamdiu 
admissam, in occidente detulit S. Eusebius Vercellensis 
Episcopus, quamque postea S. Ambrosius, S. Augu- 
stinus, S. Martinus Turonensis, aliique Episcopi proba- 
runt (C. Ferrari). 

Art. I. De dotibus et officiis Canonicorum. 

715. — Dotes Canonicorum. — 1. Ordo canonicatui 
adnexus. Unde initiandus saltem infra annum. 

716. — II. Aetas 14 annorum in Collegiatis, et 21 
annorum in Cathedralibus. Dignitates curam animarum 
habentes postulant aetatem 25 annorum. Canonicus 
aut Beneficiatus Ecclesiae Cathedralis subdiacontis 
saltem sit oportet, iuxta Trid., sess. 24, cap. 12, 

de Reform. Ubi viget consuetudo, ut omnes Canonici 
sint sacerdotes, mutari non potest. 

717. — III. Eximia vitae integritas, sess. 24, 
cap. 12: « Ut ea integritate morum polleant, ut me- 
rito Ecclesiae senatus dici possint ». Ergo gravissime 
errant qui huius muneris commoda tantum conside- 
rantes, canonicatum temerario et humanis mediis obti- 
nere praesumunt. 

718. — IV. Unde Trid., sess. 24, cap. 12, de Reform., 
ait: «Cum dignitates in Ecclesiis, praesertim Cathe- 
dralibus, ad conservandam augendamque ecclesiasticam 
disciplinam fuerint institutae, ut qui eas obtinerent, 
pietate praecellerent, aliisque exemplo essent, atque 
Episcopos opere, et officio iuvarent ; merito qui ad eas 
vocantur, tales esse debent, qui suo muneri respondere 
possint ». 

719. — V. Canonici scientia et doctrina ad pro- 
prium munus rite exequendum praediti esse debent: 
et Episcopus, si velit, eos ad examen vocare po- 
test, antequam ad beneficii possessionem admittat. 
Tridentina Synodus ibidem peroptat, « ut in provin- 
ciis ubi id commode fieri potest, dignitates omnes, et 
saltem dimidia pars canonicatuum in Cathedralibus 
Ecclesiis et Collegiatis insignibus, conferantur tantum 
magistris vel doctoribus, aut etiam licentiatis in Theo- 
logia vel Iure Canonico ». 

720. — Officia Canonicorum. — I. Praecipua Cano- 
nicorum officia sunt: 1° Altari ac divino cultui inser- 
vire ; 2° In Ecclesia alternis choris divinum Officium 
canere, quod, ut inquit Synodus Tridentina, facere per 
se ipsos debent, non per substitutos; 3° Cui muneri 
ut satisfaciant, debent Canonici in suis Ecclesiis im- 
morari, seu residere. — Unde 1° Singulis annis ipsis 
datur spatium trium mensium, quo abesse possunt ab 

Ecclesiis suis; 2° Ultra tres menses abesse nequeunt \ 
nisi aliqua iusta causa eos procul esse cogat, veluti si 
adsint curaturi res Ecclesiae aut Episcopi, aut daturi 
operam in aliquo probato gymnasio sacrae Theologiae, 
sacrisve Canonibus ; 3° Ex iustis causis absentes prae- 
bendae fructus percipiunt, non item quotidianas distri- 
butiones, quae tantum in choro praesentibus accre- 
scunt. — Solus Papa concedere potest licentiam ut 
eligatur Canonicus coadiutor cum futura successione 
(Reiffenstuel). 

721. — II. Canonici alii sunt simplices, alii habent 
officium sive peculiare ministerium, alii personatum 
sive solam praeeminentiam, alii dignitatem sive praee- 
minentiam cum iurisdictione (Vide consuetudines legiti- 
mas locorum ). In Italia primam dignitatem plerumque 
obtinent Archidiaconi, in Hispania et Lusitania Decani, 
in Germania Praepositi. Caeterum hodie vera officia 
sunt illa duo quae Cone . Later . IV instituit, scilicet 
Theologi et Poenitentiarii, nam aliae dignitates sunt 
potius nomine honoris et dignitates ventosae, ut ait 
Soglia. 

722, — III. Munus Poenitentiarii est fidelium con- 
fessiones audire ; est enim quasi parochus seu confes- 
sarius totius Dioecesis. Canonico Poenitentiario, dum 

1 Non tamen tempore Adventus et Quadragesimae, quo 
omnes choro interesse debent, et “ salvis nihilominus earum 
Ecclesiarum Constitutionibus, quae longius servitii tempus 
requirunt: alioquin primo anno privetur unusquisque di- 
midia parte fructuum, quos ratione etiam praebendae ac 
residentiae fecit suos: quod si iterum eadem fuerit usus 
negligentia, privetur omnibus fructibus, quos eodem anno 
lucratus fuerit: crescente vero contumacia, contra eos, iuxta 
sacrorum canonum constitutiones, procedatur * (S C. C., 
17 Aug. 1611). 

confessiones actu audit, debentur distributiones quoti- 
dianae, non secus ac si divinis intersit in choro ( S . C. C., 
10 Mart. 1635) ; imo ei debentur etiam eleemosynae, 
quae dantur pro Anniversariis defunctorum, dummodo 
non sint assignatae pro celebratione Missarum (S. C . C., 
15 Mart. 1631): quando autem non est impeditus in 
munere confessionis, interesse debet divinis Officiis 
(S. G . C., 25 Ian. 1642) *. 

1 I. A Canonico Theologo lectio sacrae Scripturae facienda 
est publice in Ecclesia, non vero in Sacrario (S. C. C., 15 
Mart. 1710). Ipsi autem non licet explicare populo sacram 
Scripturam diebus festis inter Missarum solemnia, et prae- 
cise post Evangelium (S. B. C., 30 April. 1796) : porro 
tempus, hora et materia sacrae Scripturae, supra qua legen- 
dum est, remittitur arbitrio Ordinarii ( S . G. C., 10 Mart. 1663). 
— II. Canonicus Theologus, ob defectum auditorum vel 
tenuitatem reddituum, ab officio praebendae theologalis adim- 
plendo exemptus reputari non valet ( S . G. C., 18 April. 1863). 
An autem quibusve causis a legendo excusetur, standum 
legitimae consuetudini atque arbitrio Episcopi, dummodo 
lectiones non sint infra numerum quadragenarium in sin- 
gulis annis (S. C. (7., 10 Iunii 1876): Canonicus enim Theo- 
logus quadraginta saltem quotannis lectiones publice in Ec- 
clesia habere tenetur per seipsum vel per alios idoneos 
(Bened. XIII, C. Pastoralis officii) ; qui numerus arbitrio Epi- 
scopi minui non potest (S. C. C., 15 Iunii 1645), consuetu- 
dine etiam sexagenaria non obstante (S. C. C., 11 April. 1807). 
Deficiente autem Canonico Theologo aliisque de Clero Sae- 
culari, Religiosus provisorie deputari potest ad explanandam 
sacram Scripturam, ad formam Constit. Benedicti XIII, 
Pastoralis officii (S. G. G ., 10 Iunii 1876). — III. Qui prae- 
bendam theologalem habet, excusandus est a Choro tantum 
ea die qua legit, non etiam uno aut aliquibus diebus ante: 
diebus autem quibus non legit, non excusatur, nisi quatenus 
excusarentur alii Canonici, utpote tempore vacationis per- 

723. — IV. Munus Theologi est diebus ab Epi- 
scopo praefinitis Sacram Scripturam explanare, aut 
etiam in rebus Theologicis quae ad salutem animarum 
spectant Clerum et populum erudire. Canonicus Theo- 
logus non debet confundi cum quovis Canonico, qui 
munus docendi suscipiat, quod canonicatui adnexum 
non sit. Canonicus Theologus aeque suo muneri satis- 
facit, vel si sacrae Scripturae libros explicet, vel si 
in Theologia scholastica Clerum erudiat ( S . C . C. y 
15 Mart. 1820); atque est in facultate Episcopi 
utrumque onus Theologo miungere ( S . < 7 . ( 7 ., 15 
Mart . 1828). Pro munere autem quod in Seminario 
exercet docendi Theologiam, Theologus ius non habet 
percipiendi emolumentum, sed distributiones quoti- 
dianas tantum lucrari debet (S. C. ( 7 ., 17 Iunii 1882) 
pro tota die qua docet (S. C . (7., 26 Sept. 1857): 
verum quoad hoc ab ipsa S. C. C. novissime resolutum 
fuit, Theologum distributiones lucrari posse pro iis 
tantum, diei horis, quibus legit in Seminario, onerata 


misso ( S . C. C 25 Octob. 1586). Dictis autem diebus, praeter 
quotidianas distributiones, ei debentur emolumenta etiam 
incerta (S. C. C 7 Decernb. 1861), atque etiam distribu- 
tiones, pro Anniversariis, quae incidant in diebus lectionum, 
in quibus lector habetur pro praesente (S. C. C. y 25 Octob. 1586), 
iis tantum exceptis, quae ex voluntate testatorum aut dantium 
debentur tantum actu praesentibus (( S . C. C 7 Decernb. 1861). 
— IV. Neque paucarum lectionum scripturalium infra an- 
num, neque parvus Canonicorum numerus sunt rationes 
sufficientes, ut Theologus interesse debeat Choro illa die 
qua legit. Censendus est item dispensatus, etiamsi illa die 
scripturali8 lectionis studio operam non dederit, sed solum- 
modo legat hora statuta, et quamquam sui antecessores usi 
non fuerint hoc privilegio, nisi pro hora tantum, qua ege- 
rent (S. C. C., 30 Iulii 1859). 

conscientia ( S . C. C., 16 Dec . 1882). Exemptus item 
a Choro declaratur, ad effectum lucrandi distributiones 
et emolumenta incerta diebus, quibus, licet non doceat, 
attamen ratione officii sui Clericorum examini assistit 
(S. C. C., 7 Decemb. 1861). 

724. — V. Ex Bened. XIII officium Theologi et Poe- 
nitentiarii conferendum est per concursum. — Nota : 
1° Episcopus cum consensu Capituli, et Capitulum 
cum consensu Episcopi instituere possunt canonicos 
honorarios, qui habent tantum ius assistendi in choro, 
post Canonicos titulares, et honoris insignia. 2° In- 
numera dici possent de Canonicis (et Capitulis): sed 
quoniam magna hac in re adest variatio, iuxta legi- 
timas locorum consuetudines, sufficiunt pauca hic et 
seq. art. dicta et dicenda, et pro caeteris videantur 
et resolutiones SS. CC. et statuta capitularia locorum. 

Art. II. De Capitulo Cathedrali. 

725. — Capitulum in se. — I. Omnia Capitula , 
quatenus peculiare corpus et ab Episcopo separatum 
constituunt, absque Episcopo conventus agunt , de rebus 
ad Capitulum pertinentibus deliberant, nova statuta 
condunt, non tamen fundationis legi aut praescriptae 
consuetudini, nec iuri communi, nec iuribus tertii con- 
traria, atque a legitimo Superiore probanda et con- 
firmanda, proprio sigillo utuntur, et Syndicum habent 
qui negotia Capituli gerit. 

726. — II. Cathedralis Ecclesiae Capitulum , qua- 
tenus unum corpus efficit cum Episcopo, et Senatum 
Ecclesiae constituit , amplissima potestate potitur tum 
Sede Episcopali plena, tum ipsa Sede vacante. — Cfr. 
Soglia, Devoti. 

727. — Sede plena. — I. Pleraque negotia sunt, 
in quibus tenetur Episcopus aut consensum aut sal- 
tem consilium Capituli exquirere, quandoquidem Ca- 
nonici Ecclesiae Cathedralis sunt Consiliarii nati Epi- 
scoporum, ex cap. Novit, de his quae fiunt a Praei. 

728. — II. Ex antiqua suae Ecclesiae consuetur 
dine eximi Episcopus potest ab obligatione aut con- 
sensus aut consilii requirendi in iis quoque rebus, in 
quibus spectato iure communi ad consilium vel con- 
sensum exquirendum obstringeretur (quod plane col- 
ligitur ex cap. Eo noscitur, de his quae fiunt a Praei. : 
et ex cap. Non est, de Consuetudine , in 6). — Notat 
Bened. XIV, De Syn ., l . 13, c. 1, n. 4: « Profecto 
« anfbigi non potest, quin etiam hodie iure Decreta- 
« lium Canonici Ecclesia Cathedralis sint consiliarii 
«nati Episcoporum; adeo ut non liceat Episcopo ali- 
« quid gravis momenti negotium aggredi, et delibe- 
« rare, inconsulto Capitulo ». Concludendum. Saltem 
suadetur hodie , ne quid Praesul in negotiis gravio- 
ribus sine Capituli consilio , aut consensu agat: Ca- 
pitulum tamen conqueri non potest, si Episcopus ex 
iure consuetudinario, actualiter fere omnia negotia 
expediat absque assensu Capituli. 

729. — Sede vacante. — I. De iure Episcopalis 
iurisdictio atque Ecclesiae administratio devolvitur ad 
Capitulum , non quidem ex aliquo privilegio, vel de- 
legatione, sed ex ratione iuris non decrescendi, quia 
Ecclesia Cathedralis efformatur coniunctim ab Episcopo 
et Capitulo (Card. De Luca, ad Concil. Tridentin ., 
disc. 31, num . 1). 

730. — II. Si Episcopus fiat infidelium, haereticorum, 
vel impii gubernii captivus, sedes non vacat, et ipse 
per litteras atque per suum Vicarium Generalem Dioe- 
cesim regere potest (Bened. XIV). Constat ex praxi, 

modernis temporibus frequentissima in nationibus ca- 
tholicis, ubi ex liberalium hominum malitia non raro 
sanctissimi Antistites in exilio vivere coguntur... 

731. — Si vero Episcopus plene et complete impe- 
ditur ab exercitio iurisdictionis, etiam per litteras , 
nec adest Coadiutor perpetuus, Capitulum agit veluti 
si Sedes vacaret, suspenditurque iurisdictio Vicarii Ge- 
neralis. Cum tamen tunc omnia sint maximi momenti, 
consulenda omnino est quamprimum Apostolica Sedes. 
Caeterum haec totalis et plena impossibilitas Episcopi 
(carcerati, etc.) non tam frequens evenit, et multa re- 
manent media communicationis, sive per interpositas 
personas, sive per epistolam, per telegraphum, etc., an- 
tequam Capitulum licite agere possit. Cfr. De Angelis, 
1. 1, tit. 10 et 28, n. 24 4 . 

Art. III. De Vicario Capitulari. 

732. — Praenotandum. — Tridentini Patres man- 
darunt: « Ut Capitulum, Sede vacante, Officialem seu 
Vicarium infra octo dies post mortem Episcopi consti- 
tuere, vel existentem confirmare omnino teneatur, qui 
saltem in iure Canonico sit Doctor, vel Licentiatus, 
vel alius quantum fieri poterit idoneus : si secus factum 
fuerit, ad Metropolitanum deputatio huiusmodi devol- 
vatur. Et si Ecclesia ipsa Metropolitana fuerit, aut 
exempta, Capitulumque ut profertur negligens fuerit, 
tunc antiquior Episcopus ex Suffraganeis in Metropo- 
litana, et propinquior Episcopus in exempta Oeconomum 


A Invalida est electio Vicarii Capitularis quando, vivente 
Episcopo, S. Sedes deputaverit Administratorem Apostolicum 
vel Vicarium Generalem, nam istorum iurisdictio non cessat 
per mortem Episcopi, ut constat ex variis decis. S. C. EE.etRB- 

et Vicarium idoneos possit constituere». Rem illustrat 
Cone. Plen. Americae Latinae, art. 209, ubi legitur : 
« Vacante autem Ecclesia suffraganea, quae Capitulo 
careat, illius administratio spectat ad Metropolitanum, 
et si Metropolitana Ecclesia pastore careat, ad Capi- 
tulum eiusdem Ecclesiae Metropolitanae, non vero ad 
antiquiorem Suffraganeum, cum onere tamen insti- 
tuendi Vicarium Capitularem, ut supra. Salvae ni- 
hilominus manere debent speciales praescriptiones apo- 
stolicae pro aliqua determinata regione, vel pro re- 
gionibus S. Congregationi de Propaganda Fide sub- 
iectis, seu quae ad instar locorum Missionum re- 
guntur ». 

733. — Dotes Vicarii Capitularis. — I. Aetas 
25 annorum inchoatorum . Eligi non potest, qui curam 
animarum actu habet, ut constat ex pluribus decis. 
S. C. c. 

734. — II. Requiritur ut non sit ille , qui futurus 
est eiusdem Ecclesiae Episcopum l . Ratio est, quia ex 
Trid. Vicarius Capitularis reddere debet rationem novo 
Episcopo... 

735. — III. Vicarius debet esse Doctor , vel Licen- 
tiatus in Iure Canonico (in catholica Universitate; 
secus in saeculari; et melius in Theologia et Iure, nec 
sufficit sola Theologia ; et quidem non ex gratia tan- 
tum seu ad honorem) vel alias idoneus . 

736. — Nota. — Quando dicitur vel alias idoneus, 
intelligendum est, ut eligatur Doctor, etiamsi talis so- 
lummodo esset in Capitulo, et si nullus Doctor idoneus 
esset in Capitulo vel extra, qui vellet Vicarii onus 

1 Si tamen qui actu Vicarius Capitularis existi t, deinceps 
fuerit electus eiusdem Ecclesiae Antistes, non ideo cessat 
illius iuriedictio. 

sustinere, ut eligatur non doctor, sed semper idoneus: 
Unde, « quod Doctor in Iure Canonico, si sit in Ca- 
« pitulo, vel etiam extra ad hoc munus paratus, sit 
« eligendus, demonstrat Richter ex adductis totidem 
« S. Congregationis decisionibus ; alias non Doctoris 
« electio sustineri nequiret. Ad Trid., sess. 24, c. 16, 
« de Ref n. 4 ». (Ferrari, Summa Inst. Canonicarum, 
n. 197, 4). Idem sentiunt Pignatelli, De Luca, Mo- 
nacelli, etc. Alii aliter. — Concludendum cum Scayini 
( Th . Mor., n. 590). « Verum cum S. Congr. attentis 
« specialibus factorum circumstantiis, aliquando irri- 
de tam, aliquando validam declaret electionem Vicarii 
« non Doctoris, Doctore posthabito, regula generalis 
« et firma pro omnibus casibus adsignari nequit. Hinc 
« cum Matriti Nuntius petiisset: Electio Vicarii Ca • 
opitularis estne intrinsece nulla , si non sit Doctor 
« aut licentiatus in lure Canonico, posito quod in Ca - 
opitulo unus saltem sit graduatus ? Et quid si Vi- 
carius Capitularis mereatur destitui, etsi nullus re- 
« clamet? S. Concilii Cong. respondit 25 Ian. 1862: 
« Providebitur in casibus particularibus et ad men - 
« tem. » Unde in electione Vicarii Capitularis caute 
agendum est, ut valide agatur. 

737. — Potestas Vicarii Capitularis. — Non po- 
test: — I. Ea quae sunt ordinis episcopalis l . 

738. — II. Neque ea quae fuerunt Episcopo per- 
sonaliter delegata. Neque ea quae Episcopus potest 
ut delegatus S. Sedis. 

1 Ad dubium: An Vicarius Capitularis Sede Episcopali 
vacante , facultatem habeat concedendi indulgentias, quas 
caeteroquin concedere posset Episcopus vivens ? S. C. C., d. 13 
Nov. 1688, respondit: Vicarius Capitularis se abstineat. 

739. — III. Hac in re Vicarius Capitularis prae 
oculis habeat declarationes et decreta S. Officii circa 
extensiones et communicationes facultatum Apostoli- 
carum Episcopis seu Ordinariis concessarum, sive 
commissarum, quae legi possunt in nostro Compendio 
Theologiae Moralis n. 499 cum nota ibi posita. 

740. — IV. Neque beneficia conferre, quae ad so- 
lius Episcopi collationem spectant, licet queat prae- 
sentatos a patronis in beneficiis iurispatronatus insti- 
tuere. 

741. — V. Neque alienare bona ecclesiastica, ex- 
ceptis levioribus et quae servando servari non possunt. 

742. — VI. Neque mutare iura Ecclesiae, et Epi- 
scopi, etc. Neque clericos excardinare l . 

743. — Potest: — I. Probare et suspendere con- 
fessarios. 

744. — II. Potest indicere concursum ad parochias 
vacantes, et magis idoneum E. Pontifici proponere et 
commendare, ut ab eodem provisio parochiae fiat. 

745. — III. Potest in criminosos inquirere, et 
causas cognoscere etiam matrimoniales. 

746. — IV. Potest visitare dioecesim et synodum 
convocare post annum ab ultima visit, vel synodo. 

747. — V. Potest condere edicta, quae totam obli- 
gent dioecesim, quaeque vim habeant in tempus quoque 
successoris Episcopi, nisi revocentur. 

748. — VI. Potest excommunicare, suspendere, 
interdicere. 

749. — VII. Potest processus conficere super fama 
virtutum et miraculorum servorum Dei. 

1 Vic. Capitul., durante primo anno vacationis Sedis, non 
potest litteras dimissoriales ad Ordines clericis concedere. 
Secus de prima tonsura. 

17 — luris Can. 

750. — VIII. Potest executioni demandare ultimas 
piorum benefactorum voluntates. 

751. — IX. Potest statuere oeconomos in paroeciis 
vacantibus, efcc., etc. — Hinc. 

752. — Tenendum: — I. Vicarius Capitularis , 
sede vacante, succedit Episcopo in omnibus , quae per - 
Unent ad potestatem iurisdictionis ordinariae tum in 
foro interno, tum in foro externo, tam in spiritua- 
libus quam in temporalibus, iis exceptis quae in iure 
reperiuntur reservata . Ita communiter canonistae L . 

753. — II. Semel legitime facta electione Vicarii 
Capitularis, omnis iurisdictio Capituli in electum Vi- 
carium transit, ita ut nequeat limitari vel dari ad 
tempus, aut revocari, nisi ex iusta causa et habita a 
S. Cong. facultate (Bened. XIV). Unde iurisdictionem 
exclusive , non vero cumulative cum Capitulo exercet. 

754. — III. Iurisdictio Vicarii Capitularis expir 
rat quando novus Episcopus Litteras Apostolicas suae 
missionis Capitulo praesentat, et non antea . 

755. — Varia. — I. Vicarius Capitularis non 

1 I. Non potest in expeditionibus aliisque actibus vica- 
rialibus uti proprio sigillo ; sed uti debet sigillo Capituli 
(S. B. C., 23 Mart ., 1709). — II. Non tenetur ad applicationem 
Missae pro populo ( S . B. C., 12 Noverrib . 1831). — III. Prae- 
# cedentia, Sede vacante, debetur Vicario Capitulari post di- 
gniorem de Capitulo (S. B. C., 9 Decemb. 1634) ; Vicarius enim 
Capitularis, in Cboro, sessionibus, caeterisque ecclesiasticis 
functionibus, digniorem locum dimittere debet primae Di- 
gnitati Capitulum repraesentanti. ( S . B. C ., 23 Ian. 1683). — 
IV. Nulla debetur praecedentia Canonico Cathedralis, tam- 
quam Vicario Capitulari, quando vult gerere personam Ca- 
nonici ; et si velit praecedere tamquam Vicarius, non gaudet 
distributionibus quotidianis ( S . B. C., 23 Iui. 1667). — Vid. 
noviss. Decr. authent. S. R. C. 

potest in locum sui quempiam substituere, nisi in 
tribus casibus, idest infirmitatis, ad modicum tempus 
et in delegatis (in particul. et transeunter). — Bar- 
bosa. 

756. — II. Ex iure constat unum tantum Vica- 
rium Capitularem esse eligendum . Attamen si adsit 
consuetudo, non prohibetur duos aut plures eligere 
(Ita ex S. C. C , 13 Martii 1863, in Cadurcensi). 

757. - III. Quoad emolumenta Vicarii Capitu- 
laris , vide consuetudines locorum l . Teneto tamen: 
1° emolumenta illa, quae ratione sui officii Vicario 
Episcopi debentur, sede vacante , cedere debent bene- 
ficio Vicarii Capitularis . Ita communiter cum Lucidi. 
— 2° S. C. C. in Agrigentina , 17 Nov. 1594, censuit: 
« Emolumenta tempore vacationis Sedis Episcopalis 
« obvenientia ex jurisdictione et sigillo, aut alias un- 
« dequaque, neque ad Capitulum, neque ad Vicarium 
«c spectare, sed libere futuro successori reservari, si 
« ad Episcopum, ecclesia non vacante , pertinuissent ; 
« ex his tamen deducendum esse rationabile salarium 
<c Vicario constituendum, et persolvendum » (Ap. Lu- 
cidi, De Visit. S. Liminum , t. 1, p. 235). « Sed 
omnia secundum consuetudines diversarum dioecesum 

1 Emolumenta batione canonicatus: Vicarius Capitularis 
absens a choro ratione officii haud amittit fructus prae- 
bendae. Quoad distributiones quotidianas disputatur. 11 At 
omnes demum conveniunt in hoc, hanc esse rem consuetu- 
dine terminandam, scilicet Vicarium Capitularem lucrari, 
vel non, distributiones, prout habetur legitima consuetudo 
eas lucrandi, aut potius contraria. Fatendum tamen est de 
facto consuetudinem de lucrandis a Vicario choro absente 
distributionibus esse pene universalem, et contrariam vix 
in aliquibus locis peculiaribus servari „ (De Angelis, 1. 1, 

tit. 28, n. 22). 

determinantur, exceptis illis regionibus, in quibus Vi- 
carii quoque Capitulares congruum ab aerario civili 
stipendium recipiunt » (De Angelis, 1. 1, tit. 28, n. 22). 

REQUIES ANIMAE. 

Mariam cogita. Regina nostra est « Lilium imma- 
culatum, quod rosam immarcescibilem genuit Chri- 
stum (S. Epiph.). « Lilium incorruptum suavissimum 
odorem emittens » (S. Chrysost.). 

Mariam invoca. Ave Virgo benedicta, et superbe- 
nedicta, per cuius benedictionem benedicitur omnis 
natura, non solum creata a Creatore, sed et Creator 
a creatura (S. Anselm.). 

Mariam laetifica. Puritate mentis, custodia oris, 
castitate corporis et simplicitate cordis. — Filii Ma- 
riae imitatores eius ... 


CAP. IV. — DE PAROCHIS. 


758. — Praenotandum. — Parochus est Sacerdos , 
vel clericus intra annum Sacerdotio initiandus, legi- 
time ab Episcopo , vel a Papa, si Parochia sit reser- 
vata, deputatus ad regendam determinatam dioecesis 
portionem, cum ordinaria potestate sacramenta alia- 
que spiritualia bona in ipsa ministrandi. — Dicitur : 
Proprius relate ad omnes sibi commissos fideles, di- 
citur Plebanus a plebe, cui adsistit ; Rector ab officio 
regendi in Christi nomine et mysteriis populum; et 
Curatus a cura animarum, quam exercet. Caetera 

vero nomina Praepositi et Archipresbyteri indicant 
honoris titulum a dignitatibus Ecclesiae cathedralis 
mutuatum (C. Ferrari). 

759. — Origo Parochorum. — I. Primis Ecclesiae 
saeculis nulli exstiterunt Parochi , qui certa huiusmodi 
et stabili sede proprium populum ac territorium ha- 
berent, sed unus erat totius Dioecesis Pastor et idem 
Episcopus, qui in animarum salute procuranda, ubi 
opus esset, Presbyterorum opera utebatur. 

760. — II Non desunt , qui tertio saeculo antiquio- 
rem, imo vero divinam originem et institutionem Pa- 
rochis tribuunt , tamquam Successoribus septuaginta 
duorum Discipulorum, quos Christus ipse designavit. 
Verum haec de divina Parochorum institutione sen- 
tentia a celeberrimis Theologis et Canonistis iamdiu 
profligata est (Soglia). 

761. — III. Imo, in primitiva disciplina Episcopus 
ut solus parochus diebus liturgicis celebrababat : 
« Omnes, ait S. Ignatius, in unum templum Dei con- 
currite ; unum altare, sicut unus Episcopus cum pre- 
sbyteris et diaconis... Non licet sine Episcopo bapti- 
zare, nec agapen celebrare ». 

762. — Constitutio Parochorum. — I. Nemo Paro- 
chiali Ecclesiae praeficiendus est , qui vigesimum quar- 
tum aetatis annum non egerit (Cap. Cum in cunctis, 
de Elect.). 

763. — II. Parochiales vero Ecclesias dignioribus 
conferendas esse statutum est in cap. Quoniam, de 
Iurepatron . ; et in cap. Constitutis, de Appellat l . Quae 


1 De qua re Pius IX, Enc. Qui pluribus , 9 Nov. 1846, 
haec habet: * Neque vero ignoratis, ait Pius IX, maiori di- 
ligentia vobis in illorum praecipue mores et scientiam esse 
inquirendum, quibus animarum cura et regimen committitur, 

quidem res ut fideliter servaretur, in Concil. Trid. y 
cap. 18, sess. 24, de Reform., lata lex fuit de con- 
cursu habendo in collatione Parochialium Ecclesia - 
ram, quae ad liberam Ordinarii collationem pertinent , 
ut ex praevio competitorum examine is Paroehiali 
Ecclesiae praeficiatur, qui moribus, doctrina et pru- 
dentia caeteris antecellit. Examen autem competito- 
rum ex eadem Tridentina Synodo coram Episcopo vel 
suo Vicario , et tribus saltem Examinatoribus Syno- 
dalibus habendum est , eoque absoluto non Examina- 
torum, sed solius Episcopi est eum eligere, quem magis 
idoneum iudicaverit. 

764. — III. Ecclesiae iurispatronatus laicorum a 
lege concursus (non vero a lege examinis) solutae 
sunt (Soglia). 

765. — lura Parochorum. — I. Ius fori poeniten- 
tialis , propter quod ordinariam habet potestatem sa- 
cramentaliter absolvendi parochianos suos etiam extra 
parochiae territorium ; et alienos tantum intra territo- 
rium : caeteri autem Confessarii habent potestatem de- 
legatam. 

766. — II. Ius solemniter ministrandi baptismum , 
si in parochia habeat fontem baptismalem. 

767. — III. Ius ministrandi communionem pascha- 
lem fidelibus suis , qui praecepto non satisfaciunt, si 
alibi sumant etiam in ecclesia cathedrali. Vide con- 
suetudines legitimas. 


ut ipsi, tamquam fideles multiformis gratiae Dei dispensa- 
tores, plebem sibi concreditam, Sacramentorum administra- 
tione, divini verbi praedicatione ac bonorum operum exem- 
plo, continenter pascere, iuvare, eamque ad omnia religionis 
instituta ac documenta informare, atque ad salutis semitam 
perducere studeant *. 

768. — IV. Ius denuntiandi suorum parochiam - 
rum matrimonia , eisdem assistendi , sponsis benedi- 
ctionem nuptialem impertiendi, et benedicendi mulie- 
ribus post partum . 

769. — V. Ius percipiendi oblationes, quae in ad- 
ministratione baptismi, et matrimonii, in celebratione 
Missae, in defunctorum exequiis, et in aliis similibus 
casibus ex laudabili consuetudine fieri solent. 

770. — VI. Ius percipiendi decimas, nisi necessariis 
vitae Parochi aliunde consultum sit, v. g., per con- 
cordata. 

771. — VII. Ius celebrandi functiones parochiales 
in toto suae parochiae territorio . Excipe loca exempta. 

772. — VIII. Ius administrandi parochiae bona ad 
iuris tramites, et sub Episcopi directione. 

773. — IX. Sed aliquando quorumdam horum iurium 
exercitium ob alienum privilegium, vel ob consuetu- 
dinem legitime praescriptam Parocho impeditur. — 
Unde, in hac re semper videndae leges particulares 
ac legitimae consuetudines locorum , et nihil faciendum 
contra privilegia sive localia, sive personalia... 

774. — Hinc 1. Qui ad fidem convertuntur, bapti- 
zandi sunt in parochia (cum licentia Episcopi) non vero 
in Ecclesia Cathedrali. 

775. — II. In rebus ad celebrationem matrimonii 

pertinentibus, Parochus non debet delegare, nisi ex le- 
gitima gravissimaque causa (Bened. XIV, C. Nimiam 
licentiam ). ' 

776. — III. Illi omnes sunt parochiani (secluso privi- 
legio), qui in parochia habent verum, aut quasi-do- 
micilium, quod extenditur ad pauperum et infirmorum 
hospitia, et iuvenum collegia. 

777. — Onera Parochorum. — I. Dominicis et 
festis diebus etiam suppressis Sacrificium pro populo 

offerre et applicare . Yid. Const. Bened. Cum super. 
Pius IX dixit : « Declaramus, statuimus atque decer- 
nimus, parochos aliosque omnes animarum curam actu 
gerentes sacrosanctum missae sacrificium pro populo 
sibi commisso celebrare et applicare debere, tum omni- 
bus Dominicis aliisque diebus, qui ex praecepto adhuc 
servantur, tum illis etiam qui ex huius Apostolicae 
Sedis indulgentia ex dierum de praecepto festorum nu- 
mero sublati ac translati sunt, quemadmodum ipsi 
animarum curatores debebant, dum memorata Ur- 
bani VIII. Constitutio in pleno suo robore vigebat, 
antequam festivi de praecepto dies imminuerentur et 
transferrentur. — Quod vero attinet ad festos trans- 
latos dies id unum excipimus, ut scilicet quando una 
cum solemnitate divinum officium translatum fuerit 
in Dominicum diem, una tantum missa pro populo sit 
a parochis applicanda; quandoquidem missa, quae 
praecipua divini officii pars est, una simul cum ipso 
officio translata existimari debet » (Pius IX, C. Aman- 
tissimi, 3 Maii 1858). 

778. - II. Pueros rudesque personas christianae 
fidei rudimenta , ac vitae praecepta edocere, atque 
diebus etiam Dominicis, festisque solemnioribus con- 
cionem ad populum habere, eique explanare quae ad 
aeternam salutem necessaria sunt, eo tamen orationis 
genere, quod sit ad audientium captum atque intelli- 
gentiam accommodatum. Sic enim praecepit Trid., 
sess. 5, cap. 2, de Reformatione: « Quicumque paro- 
chiales vel alias curam animarum habentes Ecclesias 
quocumque modo obtinent, per se vel alios idoneos, si 
legitime impediti fuerint, diebus saltem dominicis, et 
festis solemnibus, plebes sibi commissas pro sua et 
earum capacitate pascant salutaribus verbis, docendo 
oa quae scire omnibus necessarium est ad salutem, 


Digitized by v^»ooQle 


CAP. IV. DE PAROCHIS 


265 


annuntiandoque eis, cum brevitate et facilitate ser- 
monis, vitia, quae eos declinare, et virtutes quas sectari 
oporteat ». Et ab obligationibus praedicandi et cate- 
chizandi haud eximit contraria consuetudo, quae da- 
mnanda prorsus est dicenda corruptela (Cfr. Const. 
Innoc. XIII, Apostolici ministerii , 13 Maii 1723) *. 

779. — III. Dies festos, indulgentias , ieiunia quae 
intra hebdomadam occurrerint , et futura matrimonia 
denuntiare. 

780. — IV. Praesto esse in Sacramentis Baptismi, 

1 Non potest parochus solitam eleemosynam praetendere, 
neque titulo paupertatis, quando per se ipsum in sua Ec- 
clesia, in qua praedicare solet, vellet conciones habere; quia 
proprium munus adimplet; nisi in casu, quo universitas vel 
nominator parochum deputasset, aut sponte solvere vellet 
(S. C. E., 30 lun. 1615, ap. Scavini, I, 638). 

Si communitas, vel dominus loci temporalis nominat 
praedicatorem (salva approbatione Episcopi) et solvit eleemo- 
synam, consuetudo observanda est (S. C. E., 7 Febr. 1615 
S. C. C., Iun. 1696). 

Parochi, aliique quibus incumbit principaliter cura ani; 
marum, quamvis alii adsint sacerdotes ad eos adiuvandos 
vel certis diebus curam exercendam, tenentur praedicare et 
explicare catechismum per se ipsos omnibus diebus festivis, 
nisi sint legitime impediti (S.C.C., 8 Maii 1706 ; 28 Apr. 1736). 

Tenentur parochi diebus dominicis et festis de praecepto 
populo sermonem habere, iuxta Cone. Trid. praescriptionem; 
attamen erit prudentiae Episcopi dispensare ab hac ordina- 
tione in aliquibus solenmioribus diebus (S. C. C., 1 Apr. 1876). 

An parochi, in quorum Ecclesiis, tempore Adventus et 
Quadragesimae, habentur sacrae conciones per praecones, 
ab Ordinario approbatos, soluti sint obligatione in missae 
parochialis celebratione explicandi Evangelium ? R. “ Dilata, 
et pro nunc servetur consuetudo cuiuslibet paroeciae „ 
(S. C. C., 29 Mart. 1817). 

Poenitentiae, Eucharistiae et Extremae Unctionis po- 
pulo administrandis, eique fraterna charitate et studio 
opitulari. 

781. — V. Baptizatos, matrimonio copulatos, et 
mortuos suis libris , distincte diligenterque adnotare . 

782. — VI. Missarum oneribus, aliisque legatis 
piis satisfacere, aedificia et bona Ecclesiae temporalia 
sedulo curare . 

788. — VII. Denique oves suas agnoscere, eisque 
verbo et vitae exemplo praeire et in paroecia residere. 

784. — Nota. — I. Episcopus non potest mulctare 
poena pecuniaria Parochum non praedicantem, quia hoc 
ex S. 0. C. in una Novariensi est arbitrium indecens. 

785. — II. Non licet Parocho in templum inducere 
vexilla profana ad finem celebrandi festa saecularia et 
quoad res pure politicas, a fortiori si commemoretur 
aliquod crimen, v. g., in Gallia, festum 14 Iulii, dictum 
Prise de la Bastille A . 

786. — Residentia. — Ex Tridentino, lex residentiae 
episcopalis affirmanda est etiam de « Curatis inferio- 
ribus, et aliis quibuscumque, qui beneficium aliquod 
ecclesiasticum curam animarum habens obtinent ». 

787. — Hinc. 1. Lex residentiae obligat, quamvis in 
Parochia tres tantum vel quatuor remanerent incolae. 

788. — II. Imo Parochus neque abesse potest oh 
intemperiem, vel aeris insalubritatem , licet aliunde ido- 
neum relinquat vicarium. 

789. — III. Si non de fide, est omnino tenendum 
omnes animarum curatores ad residentiam teneri non 


1 Cfr. decr. S. C. Episc. et R eg., 15 Ian. 1848. — S. R. C., 
die 14 Iulii 1887 declaravit: “ Non licere admittere nisi 
vexilla religiosa, et pro quibus habeatur formula in Rituali 
Romano 

tantum iure pontificio, sed etiam divino, prout prae - 
stantissimi theologi et canonistae gravissimi tuentur , 
ait Bened. XIV. In Tridentino enim, etsi non expresse, 
definitum fuit tamquam certum suppositum his verbis : 
Cum praecepto divino mandatum sit omnibus , quibus 
animarum cura commissa est, oves suas agnoscere ... 
(Cfr. Scavini). 

790. — IV. Parochus, qui sine legitima causa non 
residet, peccat mortaliter et amittit ipso facto , alia de - 
claratione non secuta, et quacumque compositione re - 
mota (ut ait S. Cone. Cong.), fructus omnes qui eius 
absentiae correspondent ; qui quidem ex Tridentino ero- 
gari debent vel fabricae Ecclesiae propriae, vel loci 
pauperibus. Hoc autem verius valet etiam de Parocho, 
qui residet, sed omnino otiose: nam ei fructus non 
dantur, nisi sub conditione residentiae utilis suae Ec- 
clesiae. Et Benedictus XIV, Const. Grave, declaravit 
non esse veram residentiam, nisi ea sit formalis seu 
utilis. 

791. — V. Sentit Hurtadus non es<e tutum in con- 
scientia Parochum, qui degens in paroecia per duos 
menses Sacramenta per ipsum non ministraret, nisi in 
ea constitutus esset alius vicarius perpetuus, seu coad- 
iutor cum cura animarum. 

792. — VI. Gregofius XIII, decrevit (6 dec. 1576): 
« Parochos tempore pestis omnino teneri residere in 
suis Ecclesiis, et si non resederint, contra eos proce- 
dendum, servata forma Tridentini ». Die autem 18, 
idem Gregorius declaravit : « decretum factum in Pa- 
rochis multo magis procedere in Episcopis, qui magis 
obligati sunt, tamen posse Episcopos in locis tutioribus 
(Dioecesis) manere, et inde providere ». 

793. — Nota. — 1. Parochus cogendus est habi- 
tare in domo Ecclesiae (S. R. C., 13 Ian. 1720). 

794. — II. Parochus regularis tenetur habitare in 
domo parochiali, non vero in monasterio distanti a cura 
(S. R. C., 5 Apr. 1621). 

795. — III. Parochi viciniores actu exercentes cu- 
ram animarum non posmnt absque Ordinarii licentia 
invicem se substituere (S. R. C., 8 Feb. 1747). 

796. — Varia. — I. Illitterati et imperiti paro- 
chialium ecclesiarum rectores sacris minus apti offi- 
ciis, vel propter turpitudinem vitae scandalo fidelibus 
cum sint, Episcopus curet etiam tamquam delegatos 
Apostolicus ut habeant coadiutorem seu Vicarium pro 
tempore deputatum. Eos vero qui turpiter et scanda- 
lose vivunt monitos coerceat ac puniat ; si vero incor- 
rigibiles perseverant, eos beneficiis privandi habeat 
facultatem iuxta canonum sanctiones (Trid. sess. 21, 
cap . 6, de Reform.). 

797. — II. In collatione canonicatus, quamvis ei 
unita sit parochialis ecclesia , oportet observari formam 
examinis per concursum (S. R. C., 20 lan. 1598). 

798. — III. Non possunt beneficia resignanda 
conferri consanguineis collatorum vel resignantium 
(Pius V in tertio anno suae assumptionis, Kal. Apr.). 
Si ex duobus concurrentibus ad parochialem ecclesiam 
vacantem et a tribus examinatoribus Synodalibus exa- 
minatis, alter eorum ab omnibus fuerit approbatus et 
alter a duobus reprobatus, debet utique Episcopus 
tamquam magis idoneum eligere illum qui omnia suf- 
fragia pro se tulisse proponitur (S. Congr. Concil., 18 
Apr. 1595). Ad examinatores minime pertinet iudi - 
care quis sit magis idoneus, sed ad Episcopum , ex 
concurrentibus ad ecclesiam parochialem obtinendam 
(ib., 5 Apr. 1598). 

799. — IV. Saepe contingit , ut quidam Parochi 
temporis decursu, indocti et inhabiles comperiantur , 
propterea quod post adeptam animarum curam neces - 

sarium studii exercitium omnino relinquant . Porro, 
si de eorum imperitia et ignorantia probabiles noti- 
tiae et gravia argumenta suppetant, tunc in potestate 
Episcopi erit etiam extra visitationem, omni forma 
iudicii seclusa, huiusmodi Parochus ad examen revo- 
care quamvis alias ab eodem Episcopo in praecedenti 
examine fuerint approbati (Bened. XIV, de Synode t . 13, 
c. 9, et S. Congr . Cone ., 22 Sept. 18G8). Verum 
argumenta indebitae imperitiae debent esse vera atque 
solido fundamento firmata . Neque omnis imperitia 
potest esse causa ad exigendum novum examen, sed 
ea, quae nullatenus possit convenire cum populo, quem 
Parochus caeteroquin probus regat. Nec eadem pe- 
ritia requiritur in Parocho , qui simplices oppidanos 
regit, ac in eo qui culto callidoque populo praesit 
(S. C. C., 6 lunii 1863). Parochum regularem suo 
muneri deficientem potest punire Episcopus una cum 
Superiore Regulari: ita tamen ut si aliter statuat 
Superior Regularis, aliter Episcopus, standum est Epi- 
scopi mandato (Bened. XIV, in const Firmandis ). Si 
removeri debeat, potest tam .Episcopus, sine Superiore 
Regulari, quam hic sine illo id praestare. 

800. — V. Parochi alienae dioecesis non possunt 
in altera confessiones audire sine approbatione illius 
Ordinarii, nisi tantum suorum subditorum. Parochi 
provisi censentur idonei ad audiendas confessiones in 
tota civitate vel oppido ubi Parochi constituuntur , 
non vero in tota dioecesi Episcopi approbantis. Ubi 
adest consuetudo, Parochi civitatis confessiones audiunt 
in dioecesi et viceversa (id., Instit. Eccl.). Si vero 
beneficium renuntiet, indiget nova facultate audiendi 
confessiones. 

801. — VI. Verbum Dei ministretur assidue per 
Parochos , sive iis impeditis, per alios, ab Episcopo 

eorum impensis, qui eas praestare vel tenentur vel 
solent, deputandos in civitate, aut in quacumque parte 
dioecesis censebunt expedire, saltem omnibus dominicis 
et solemnibus diebus festis ; tempore autem ieiuniorum 
Quadragesimae et Adventus Domini quotidie vel sal- 
tem tribus in hebdomada diebus , si ita oportere du- 
xerint, Sacras Scripturas, divinam legem annuntient, 
et alias quotiescumque id opportune fleri posse iudi- 
caverint. Moneatque Episcopus populum diligenter te- 
neri unumquemque Parochiae suae interesse, ubi com- 
mode id fieri potest ad audiendum verbum Dei. Iidem 
Episcopi saltem dominicis, et aliis festivis diebus 
pueros in singulis Parochiis fidei rudimenta et obe - 
dientiam erga Deum et parentes diligenter ab iis , ad 
quos spectabit , doceri curabunt; et si opus sit, etiam 
per censuras ecclesiasticas compellent, non obstantibus 
privilegiis et consuetudinibus (Cfr. Trid., sess. 24, c . 4, 
de Reform.). 

802. — VII. Parochus autem, qui vere Ecclesiam 
diligit, accipiet reverenter nomen Pastoris, cum illi a 
superioribus, vel fidelibus traditur ; sed curabit, ne se 
Pastorem nominet , nam mala luctuosissima, quae sae- 
culis praeterlapsis a falsa attributa Parochis qualitate 
Pastorum passa est Ecclesia, adhuc forte in quibusdam 
persistunt. Illud sane systema extollendi Parochos 
contra Episcopos , a Iansenistis propugnatum, et a Schi- 
smaticis magnificatum (et hodie a quibusdam Galliae 
politicis frequentissime usitatum...) exitiosius Ecclesiae 
plane fuit, quam damnatum Aerii Presbyterianismum ; 
nam hoc faciebat Presbyteros aequales Episcopis, quod 
facile approbationem obtinere nequibat : sed illud, quod 
solos Parochos aequales constituebat Episcopis, com- 
modius et probabilius videbatur, ut facilius admitte- 
retur. Quare huius systematis Auctores hoc, vel simili 

modo ratiocinabantur: Parochus est Pastor Ecclesiae, 
ergo iure divino institutus: ergo doctor, et sponsus 
Ecclesiae: ergo magister fidei, et iudex causarum: ergo 
ab Episcopo independens, etc. : quae omnia quam falsa 
sint, nemo est, qui non videat. Unde temporibus no - 
stris maxime iUud consultius putamus , ne Parochi 
hoc se nomine distinguant , ne ingerant malae artis 
suspicionem. Propterea ferunt nuper a Romanis Revi- 
soribus expunctum fuisse nomen Pastorum, quod Patres 
cuiusdam Concilii Provincialis Galliae ad Parochos de- 
signandos adhibuerunt. Nardi in opere « Dei Paro- 
chi », tom . 1. 


REQUIES ANIMAE. 

Mariam cogita. Mater Dei est « Virgo purissima, 
prudentissima, pulcherrima, devotissima, humillima, 
mitissima, omni gratia plena, omni sanctitate pollens, 
omnibus virtutibus ornata, et omnibus charismatibus 
decorata, Deo gratissima » (S. Th. a Vili.). 

Mariam invoca. Purifica nos, « Virgo speciosissima, 
pariter et incorruptibilis... cuius purissima perfectis- 
simaque conversatio corda aspicientium coelesti qua- 
dam luce penetrabat, castioraque reddebat » (Lud. 
Blosius). 

Mariam laetifica. Laudes inimicorum Ecclesiae 
rejiciendo : liberalismi pestis consortium fugiendo : pro- 
prium Praelatum in Domino diligendo : Pastorem Pa- 
storum devotissime audiendo... — Filii Mariae imi - 
tatores eius ... 

Art. I. De natura Status Religiosi. 

803. — Origo Status Religiosi. — Status religiosus 
est: stabile vitae institutum ab Ecclesia approbatum , 
tendens ad perfectionem per tria vota perpetua , pau- 
pertatis, castitatis et obedientiae . 

804. — I. Opinio eorum qui dicunt statum reli- 
giosum esse solum institutionis ecclesiasticae, est 
periculosa et temeraria: periculosa, nam favet nova- 
toribus qui statum religiosum abrogare moliuntur; 
temeraria, nam Pius VI in Brevi dogmatico quod 
aliquantulum , 10 Martii 1791, asserit: Regularium 
abolitio, ab hodiernis Ecclesiae osoribus decantata, 
« laedit statum publicae professionis consiliorum evan- 
gelicorum; laedit vivendi rationem in Ecclesia com- 
mendatam, tamquam Apostolicae doctrinae consenta- 
neam; laedit ipsos insignes fundatores, quos super 
altaribus veneramur, qui non nisi a Deo inspirati eas 
instituerunt societates ». 

805. — II. Falsum est scriptores ecclesiasticos esse 
unanimes in neganda status religiosi existentia ante 
IV saeculum. Multi sententiam contrariam tenent, 
v. g., Suarez, S. Thomas, S. Bernardus. 

806. — III. Plerique eorum qui credunt Thera- 
peutas aegyptiacos temporis apostolici fuisse Christia- 
nos, etiam monachos fuisse credunt. 

807. — IV. Vere religiosi fuerunt primi fideles 
multi Ecclesiae Hierusalem. Ea erat persuasio Patrum 
IV saeculi, v. g., SS. Augustini, Chrysostomi, Hie- 
ronymi. 

808. — V. Religiosi fuerunt tribus prioribus sae- 
culis illi fideles qui vocati sunt ascetae, scilicet phi- 
losophi christiani, qui per praxim trium consiliorum 
se Dei servitio vovebant. 

809. — VI. Ante IV saeculum et ab ipsis Apo- 
stolorum temporibus verae moniales exstiterunt. Hoc 
constat ex actis Martyrum. Ergo in Ecclesia quovis 
tempore exstiterunt et existent religiosi. 

810. — In errorem inducunt: 1° illi auctores qui 
vitae monasticae originem repetunt a Sancto Paulo, 
Antonio, Hilarione. Etenim isti sancti, ex verbis Atha- 
nasii et Hieronymi, primi eremum incoluerunt , non 
instituerunt vitam religiosam; 2° quidam moderni 
asserentes statum religiosum non esse in Ecclesia in- 
defectibilem, nam pertinet ad integritatem Ecclesiae 
(Huguenin). 

811. — Nota. — Omnes veri catholici religiosos 
venerantur ; e contra, impii omnes, sectarii, haeretici, 
et praecipue catholico-liberales, etiam mitissimi, ordines 
monachales ac regulares omnes detestantur et perse- 
quuntur in millibus, publice, vel privatim, ore vel 
opere (Si de mundo fuissetis , mundus quod suum est 
diligeret ). Neque excusantur qui contra regularium exi- 
stentiam, ad remissionem religiosae observantiae quo- 
rumdam, veram vel falsam, recurrunt ; nam ut legitur 
in citato Brevi Pii Vi : «At propterea ne abolendi 
illi sunt Ordines? Audiatur hanc ad rem, quod in 
Concilio Basileensi obiecit Petro Bayne regulares op- 
pugnanti Ioannes de Polemar. Iste minime quidem 
negavit invaluisse aliqua inter regulares reformatione 
digna : illud tamen adiunxit, quod licet in religiosis 
multa sint hoc tempore quae reformatione indigent , 
sicut et in caeteris statibus ; tamen nihilominus mul- 
tum illuminant Ecclesiam praedicationibus et doctri- 

18 — Iuru Can. 

nis; et nemo prudens, in caliginoso loco existens, lu- 
cernam extinguit non bene sibi lucentem , sed habentem 
succum seu scoriam curat aptare , quo melius potest. 
Nam melius est , quod aliquantulum turbide luceat , 
quam si penitus esset extincta ». — Leo XIII. epist. 
Perlectae , 22 Oct. 1880, ait: « Ubicumque est Ecclesiae 
catholicae libertas constituta, ibi religiosos Ordines 
sponte coalescere : ipsos enim tamquam ex stirpe qua- 
dam existere (constat) et quasi nasci ex Ecclesia; et 
perinde esse ut auxiliares copias, his temporibus ma- 
xime necessarias, quarum sollertiam et industriam, 
cum in perfunctione munerum sacrorum, tum in ho- 
minibus Christiana charitate adlevandis, peropportune 
atque utilissime Episcopi adhibeant ». Et in Litt. Ap. 
Dolemus , 13 Iulii 1886, dolet « iniurias et damna 
illata religiosis Regularium Ordinum familiis, quae a 
sanctissimis institutae viris, tum catholicae Ecclesiae 
magno usui et ornamento, tum civili etiam societati 
commodo et utilitati sunt, quaeque omni tempore de 
religione ac bonis artibus, deque animarum salute 
optime meruerunt ». Occasione novissimi acerrimique 
belli quo regulares Galliae pulsantur, idem Pontifex 
alia de hac re sapientissima dedit documenta. 

812. — Mendicantes. — I. Perfectionem vitae Mo- 
nasticae et Clericalis simul aemulati sunt Ordines 
Mendicantes , inter quos precipui et celeberrimi Fra- 
tres Minores S. Francisci , Praedicatores, Carmelitae , 
Eremitae S . Augustini, ex quibus veluti stipitibus 
processerunt caeteri Ordines Regulares. His accesse- 
runt Ordines Clericorum Regularium. 

813. — II. Concilium Tridentinum (sess. 25, cap. 3, 
de Reform.), concessit omnibus Monasteriis et domibus 
tam virorum, quam mulierum et mendicantium, exce- 
ptis domibus Fratrum S. Francisci Capuccinorum, et 

eorum qui Minorum de Observantia vocantur (qui 
hodie simpliciter dicuntur Minores), etiam quibus aut 
ex constitutionibus suis erat prohibitum, aut ex pri- 
vilegio Apostolico non erat concessum, ut deinceps 
bona immobilia eis possidere liceat. — Fratres Minores 
de Observantia et Minores Capuccini Mendicantes ex 
Regula, caeteri Mendicantes ex Constitutionibus di- 
cuntur (Soglia). 

814. — III. Ordinibus mendicantibus dux fuit, 
studio paupertatis, S. Franciscus (Huguenin). 

815. — IV. Mendicantes conservant privilegia men- 
dicantium, quamvis possidere possint immobilia. 


Art. II. De Noviciatu. 

816. — Locus Noviciatus. — I. Clemens VIII, in 
sua C. Cum ad regularem , mandavit : I. ut « locus 
huiusmodi propria clausura ab ea parte conventus et 
monasterii, in qua degunt professi, segregatus sit atque 
distinctus; habeatque tot ad dormitandum cellulas 
separatas, quot erunt numero Novitii, vel dormitorium 
ita capax, ut pro singulis singuli lectuli commode 
sterni possint; in quo etiam cellula, vel certus ac 
determinatus locus pro Magistro eiusque socio repe- 
riatur ». 

817. — Item II. « In eo etiam, praeter alias com- 
munes commoditates, aptus locus adsit ad spirituales 
collationes seu conferentias faciendas, ac lectiones in- 
structionesque Magistri audiendas, et in quem hyemis 
tempore ad calefaciendum se igne communi reci- 
piantur ». 

818. — Item III. «Oratorium insuper, seu Capella, 
si commode fieri poterit, ad novitios in spiritualibus, 

praesertim in caeremoniis et ecclesiasticis functionibus 
exercendos ». 

819. — Item IV. « Hortus quoque peculiaris ad 
honestam recreationem, bene conclusus atque munitus 
adsit ; sin minus, hortum caeteris fratribus communem 
recreationis tempore ingrediantur. Ipsis vero novitiis 
ibi commorantibus, curabit Magister, cum loci Supe- 
rioris auctoritate (si opus fuerit), ne in eumdem quis- 
quam alius ingrediatur » . 

820. — Item V. « Ad huiusmodi locum novitiatus 
nemini eiusdem vel alterius Ordinis regulari, etiam 
conventus et monasterii officiali, ullo unquam tempore 
sub quovis praetextu aditus pateat, praeterquam Ma- 
gistro eiusque socio, ac etiam monasterii aut con- 
ventus Superiori, si quandocumque ingrediendum sibi 
necessario existimaverit; quo tamen casu, aliquem 
semper ex senioribus conventus vel monasterii Patribus 
socium assumat ». 

821. — Item VI. « Huius loci clausurae clavis 
apud Magistrum semper asservetur, iliique soli liceat 
ex gravi tantum causa ingressum illuc alicui per- 
mittere ». 

822. — Privilegia Novitiorum. — Novitii « a) pri- 
vilegio canonis et fori fruuntur. Unde ille qui novi- 
tium percutit, vel cogit iudices laicos ad trahendum 
novitium ad suum tribunal, excommunicationem in- 
currit: in posteriori casu, S. Pontifici specialiter reser- 
vatam; in priori, S. Pontifici simpliciter reservatam. 
— b) De iure, exemptione gaudent a gabellis et vecti- 
galibus solvendis ex bonis patrimonialibus, sicut alii 
clerici. — c) Indulgentiarum aliorumque privilegiorum 
Religioni concessorum participes efficiuntur. Excipienda 
tamen sunt privilegia solis professis concessa, uti sunt 
privilegia quoad absolutionem saecularium Mendican- 

tibus concessa, indulgentia ipsimet professioni adnexa. 
— d) A proprio Ordinis Praelato, intra limites suae 
potestatis, per se, aut per alios, absolvi possunt a 
reservatis, sicut ipsimet professi. — e) Ab eodem Prae- 
lato eorum vota, saltem non reservata, dispensari vel 
commutari possunt. — f) Praelatus religiosus potest 
etiam cum novitiis, quum id necessitas postulat, in 
Ecclesiae praeceptis dispensare, ut in ieiuniis, in obser- 
vatione festorum, in recitatione divini Officii. — 
g) Novitii Ordines recipere possunt ab Episcopo in 
cuius dioecesi situm est probationis monasterium. — 
k) Exempti sunt ab Ordinarii iurisdictione, adeoque 
eorum confessarius Episcopi approbatione non indiget 
ad eos absolvendos, etiam a casibus ab Episcopo reser- 
vatis » (Piatus, Praei, lur. Beg.). 

823. — Varia. — In domibus novitiatus religiosi 
exemplares omnino sint. Hinc Innocentius XII « in 
virtute sanctae obedientiae praecipit praefatis Supe- 
rioribus, ad quos pertinet, ut in supradictis conven- 
tibus non collocent nisi religiosos graves, devotos, 
exemplares, regularis observantiae, et puritatis regulae 
studiosos, orationi praesertim ac mortificationi, sine 
quibus non potest religiosa vita consistere, addictos, 
quique consentiant exacte servare vitam communem » 
(Decretum Sanctissimus, 18 Iulii 1695, Bull. Cap. VI, 
456). Et S. C. EE. et RR. 20 Febr. 1861 in animadv. 
in constit. cuiusdam religiosae congreg. declaravit: 
<c Nec expediens videtur sorores culpabiles ob poenam 
in novitiatum mitti: id enim scandalum afferre potest ». 

824. — Magistri Novitiorum uti non possunt scientia 
confessionis ad votum Novitio indigno denegandum. 
Etenim Clemens VIII, die 26 Maii 1593, declaravit: 
< Tam Superiores pro tempore existentes, quam con- 
fessarii, qui ad Superioritatis gradum fuerint promoti, 


Digitized by 


Google 



278 


TRACTATUS DE PERSONIS 


caveant diligentissime, ne ea notitia, quam de aliorum 
peccatis in confessione habuerunt, ad exteriorem guber 
nationem utantur... Atque ita per quoscumque Regu- 
larium Superiores, quicumque illi sint, observari man- 
davit ». 

825. — Novitiatus fleri potest in duobus conven- 
tibus. Etenim S. C. C., die 27 Iulii 1668, ad dubium. 
« An novitiatus possit, cum Superioris Regularis li- 
centia, et iusta causa, fieri partim in uno conventu 
ad Novitiatum designato, et partim in alio itidem 
designato ? » — Resp. : « Affirmative » . 

Art. III. Dc Professione Religiosa. 

826. — Professio Religiosa est promissio libere 
facta et legitime acceptata , qua quis in debita aetate 
constitutus , tempore probationis expleto , sese perpetuo 
adstringit certae Religioni ab Ecclesia probatae cum 
solemni votorum emissione (Scavini). — S. Poenit., 
ann. 1820, Episcopo Lemovicensi scripsit: « Votum 
solemne illud esse, quod ab Ecclesia ut tale acceptatur, 
et voventem inhabilem reddit in perpetuum et immu- 
tabiliter (spectata lege ordinaria et seclusa dispensa- 
tione pontificia) ad matrimonium contrahendum, et ad 
dominia rerum acquirenda vel retinenda, prout cum 
caeteris SS. Canonum tractatoribus loquitur P. Pi- 
ringh , in 3° Decret ., tit. 54, § 1° : Cum ergo modo 
Galliarum moniales , ut sese civilibus legibus accom- 
modent , sic paupertatis votum emittant , ut minime se 
abdicent dominio rerum suarum , sed eas ut proprias 
retineant, ac de iisdem, cum opus fuerit, iuxta leges 
civiles disponere intendant , ideo hoc earum votum 
sive quinquennale, sive perpetuum sit, solemne certe 
non est , neque ut tale ab Ecclesia acceptatur . Quod 

si huiusmodi paupertatis votum solemne non est , nec 
solemnia censeri possunt reliqua duo vota castitatis 
et obedientiae; quippe cum secundum solemnis reli- 
giosae professionis naturam , atque Ecclesiae discipli- 
nam , votum unum sine alio solemne esse non possit » . 
Vota simplicia a Pio IX instituta sunt perpetua ex 
parte voventis. 

827. — Effectus Professionis solemnis. — Validae 
professionis effectus sunt : I. Quod irregularitatem ex 
natalibus intuitu sacrorum Ordinum , non dignitatum 
ecclesiasticarum abstergit . 

828. — II. Matrimonium nondum consummatum 
dissolvit , contrahendum vero dirimit. 

829. — III. Obligationem parit in suscepta vita 
monastica permanendi , nisi forte causa perfectionis ad 
rigidiorem Ordinem transire cupiat, petita, licet non 
impetrata, Superioris sui venia. Ubi enim spiritus Dei 
est , inquit Innocent. III, 1. 3, t. 31, c. 18 de Eegul. , 
ibi libertas : et qui Dei spiritu aguntur , non sunt sub 
lege, quia lex non est posita iusto. Si tamen dubitatio 
occurrat, subdit Pontifex, utrum quis velit ad Ordinem 
arctiorem aut laxiorem, ex charitate, an ex temeri- 
tate transire, Superioris est iudicium requirendum, ne 
forte Angelus Satanae in luxis Angelum se transfor- 
met . Sed ab Ordine rigidiore ad laxiorem transitus ve- 
titus est sine venia Summi Pontificis et iusta causa, 
veluti, si quis ob aegritudinem aut corporis infirmi- 
tatem rigidiori Kegulae servandae impar effectus sit. 
(v. n. 577). 

830. — IV. Omnia vota in saeculo nuncupata pror- 
sus perimit, eo quod in ipsa professione eminenter 
contenta seu commutata censentur. 

831. — V. Eluit maculas seu inhabilitatem ad ci- 
viles effectus ex anteactae vitae delictis ortam, « est 

enim conversatio monachalis sic honesta, ut ait Iustin. 
in Novel. 5 a , ut omnem maculam detergat » ; quin 
etiam peccatorum omnium maculas delet quoad poenam, 
non autem quoad culpam attinet, ita ut professio re- 
ligiosa veluti secundum baptisma habeatur, eamque 
Trullana Synodus can., 40, benedictionem gratiae ap- 
pellavit. 

832. — VI. Tollit notam ingratitudinis , ut exinde 
filii a parentibus exhaeredari nequeant, quod ex Novel. 
123 refert Gratianus Can. 10, causa 19, quaest. 3 a . 

833. — VII. Patriam potestatem solvit, quia pro- 
fessus in religiosam familiam transit, et potestati Su- 
perioris subiicitur. Attamen hoc intelligendum de iis 
quae professum gravant; secus de iis quae ipsi sunt 
favorabilia. — Cfr. De Angelis, 1. 3, tit. 31, pag. 111. 

834. — VIII. Beneficia, si qua professus obtinebat, 
statim vacant, fUqu<> incapax aliis beneficiis obtinen- 
dis, regularibus beneficiis exceptis quae nonnisi regu- 
laribus personis conferuntur. 

835. — IX. Denique omnia bona professi tum prae- 
sentia, tum futura ad Monasterium transferuntur si 
capax sit, sin minus ad haeredes ab intestato venien- 
tes deferuntur, perinde atque professus mortem natu- 
ralem obiisset. Verumtamen Novitiis, antequam so- 
lemniter profiteantur, integrum est sua bona distri- 
buere. Ne tamen fortunis suis imprudenter spolientur, 
atque adeo inopes facti vel inviti cogantur professionem 
emittere, Tridentina Synodus, sess. 25, cap . 16, de Re- 
gular. et Monial . ita statuit : « Nulla renuntiatio aut 
obligatio antea facta etiam cum iuramento, vel in fa- 
vorem cuiusque causae piae, valeat, nisi cum licentia 
Episcopi vel eius Vicarii fiat intra duos menses pro- 
ximos ante professionem ; ac nec alias intelligatur ef- 
fectum suum sortiri, nisi secuta professione; aliter 

vero facta etiamsi cum huius favoris expressa renun- 
tiatione, etiam iurata, sit irrita et nullius effectus 1 ». 

836. — Nota I. Praecipuus professionis effectus est 
obligatio tenendi ad perfectionem per media a Reli- 
gione ipsa ordinata. 

837. — II. Professus potest reclamare de nullitate 
suae professionis, sed intra quinquennium tantum. 

838. — Eiecti, Fugitivi, Apostatae. — I. Superiores 


1 * Utrum validitati renuntiationum Novitiorum minoris 
aetatis, et Novitiarum, quae fiunt occasione Professionis , 
sufficiat servare formam Cone. Trid., an (vero) necessariae 
sint solemnitates praescriptae ab actuali Codice ludiciario „ 
(quoad contractus mulierum et minorum) ? — R. Affirma- 
tive ad l am p., Negative ad 2 am (S. C. EE. et RR. 17 Mart. 
1843). Iuxta legem civilem, nunc vigentem, quae religiosas 
professiones non agnoscit, omnis actus cessionis, venditionis 
aut donationis duobus mensibus ante professionem factus, 
irrevocabilis est, contra Tridentini dispositionem. Praeterea 
leges civiles inhabiles declarant ad venditionem aut dona- 
tionem minores 21 annorum. Quibus expositis, quaeritur: 
— Utrum permitti possit, ut iu venis profitendus de suis 
bonis disponat per actum privatum coram Superiore regu- 
lari, de Ordinarii licentia, vel coram ipso Ordinario postea 
suo tempore ratificandum in forma a lege praescripta, etiam 
post professionem solem nem, et, in casu minoris aetatis, 
aetate maiori assecuta? — S. C. Episc. et Regul., 16 Sept. 1885, 
respondit: Cum agatur de renuntiatione super illis bonis , 
quibus ius certum haberi potest , parte nempe haereditatis 
paternae vel maternae , emissa suo tempore iuxta Concilium 
Tridentinum , renuntiatio ipsa renovetur , quando opus est 
quin tamen illa immutari possit . Si vero agatur de renun- 
tiatione eorum , quae accidentaliter evenire possunt , in sin- 
gulis casibus recurrendum ad hanc sacram Congregationem. 
(Anal. 0. M. 0., II, 6). 

tenentur revocare apostatas et fugitivos . Fugitivi in 
iure aequiparantur apostatis. 

839. — II. Qui consentientes dimittuntur vel ex 
iusta causa eiiciuntur inviti post vota simplicia, exi- 
muntur communiter ab obligationibus status religiosi, 
sive a voto, sive a regula procedant, et reducuntur 
ad vitam saecularem. — Excipitur votum castitatis , 
quod sit alias absolute perpetuum . 

840. — III. Religiosi incorrigibiles, post vota so- 
lemnia , iuxta canones eiici possunt . Eiecti remanent 
religiosi . — 1’ Tenentur se emendare, ut iterum ad- 
mitti mereantur. — 2° Votis obligantur, et ea obser- 
vant quantum patiuntur circumstantiae, v. g. obediunt 
Episcopo; suae sustentationi provident. — 3° Sunt 
suspensi a functionibus Ordinum. — Servandae con- 
ditiones in expulsione incorrigibilis, secus (melius hodie) 
recurrendum ad Rom. Pontificem. — Episcopus loci 
in quo eiectus sedem statuit, non potest cognoscere 
de iustitia sententiae expulsionis. — Cfr. Ferraris. 

841. — Causae delictorum et incorrigibilitatis in 
monacho, ex Glossa in Clem. I, de stat, monach. verb. 
Curias : « Duodecim sunt abusiones claustri, quibus 
tota religiosa massa corrumpitur : praelatus negligens , 
discipulus inobediens , iuvenis otiosus, senex obstina- 
tus, monachus curialis , monachus causidicus, habitus 
pretiosus , cibus exquisitus, rumor in claustro , lis in 
Capitulo, dissolutio in choro, irreverentia circa ah 
tare ». 

842. — Transitus monachi ad religionem strictio- 
rem, vel arctiorem de iure communi omnibus conce- 
ditur (ut dictum est), petita, et etiam non obtenta 
Superiorum licentia, exceptis ipsis Superioribus, pro 
quibus S. Sedis licentia requiritur. Ratio est , quia nemo 


Digitized by LjOOQle 



CAP. V. DE MONACHIS ET REGULARIBUS 


283 


impediendus est a maiori perfectione quaerenda, quae 
in arctiori religione inveniri praesumitur. 

843. — Sed iure novissimo non amplius licet tran- 
situs, nisi ex S. Sedis licentia ad Ordinem, in quo 
claustralis disciplina vigeat, ita ut Monachus ?b uno 
dimissus Ordine statim recipiatur ab alio. Quare si 
transitus aliter fiat, non videtur posse transeunti pro- 
desse, etiamsi in secunda religione post novitiatum 
professionem emiserit: nam necesse erit, ut ab eadem 
exeat, et ad primam intra tres menses revertatur. — 
Ita C. Ferrari, etc. 

844. — Saecularizatio. — I. Indultum saeculari- 
zationis ex iusta causa, ut ad adiuvandos parentes, 
vel ad propriam curandam salutem (quae causa saepe 
falsa est, vel aliud non excludens remedium) solet 
quandoque concedere Summus Pontifex, qui dispen- 
sando regulariter exigit, ut quantum fieri potest, tria 
emissa vota serventur, et ut aliquod religiosi habitus 
vestigium in saeculo iugiter deferatur. Nec pro con- 
traria conclusione sufficiunt canones, in quibus sta- 
tuitur monachum semper esse monachum, ita ut de- 
super re neque Summus Pontifex queat dispensare: 
nam vota solemnia sunt ex sola constitutione Eccle- 
siae : at, quae ab Ecclesia fuerunt instituta possunt ab 
eadem revocari, quia eius est solvere, cuius est ligare: 
insuper Summi Pontifices identidem hac dispensandi 
facultate utuntur. Quare contrarii canones ita sunt in- 
terpretandi, ne deceat Summum Pontificem ordinarie 
sine causa. 

845. — II. Saecularizationis rescripta non infirmant 
religiosam professionem; ac proinde non tenetur in- 
dultarius professionem et novitiatum iterare 1 , si petit 


1 Saecularizati perpetui amiserunt antianitatem religionis. 

ad claustra redire; salva tamen consuetudine legi- 
tima l . 

846. — III. Saeculari zatus indiget speciali induito, 
ut de bonis disponere possit. Quia « Religiosi, qui vota 
solemnia Deo nuncupant, emissa professione, cuiusvis 
dominii sunt incapaces, ideoque de bonis, nec per te- 
stamentum, nec alio quocumque modo disponere pos- 
sunt, ita ut etiamsi deinde indultum perpetuae saecu- 
larizationis a S. Sede obtineant, ne de bonis quidem 
post dictum indultum acquisitis sive inter vivos, sive 
causa mortis, disponere valeant, nisi specialem ad hoc 
a S. Sede obtineant facultatem, quae solet certis et 
determinatis conditionibus et cautelis coarctari » (Biz- 
zarri) 2 . 


Hinc S. C. EE. et RR., 80 April. 1888, in una Camald. de- 
claravit: u anterioritatem Religiosorum, qui perpetuae sae- 
cularizationis (indultum) consequuti sunt, a die reditus in 
Religionem computandam esse r . — Constat * Professionem 
religiosam non iirfirmari per Rescripta, de quibus agitur 
(nempe saecularizationis), ac proinde non teneri Indulta- 
rios Professionem et Novitiatum reiterare, quando petunt 
ad Claustra redire; salva tamen consuetudine legitime in- 
troducta, atque praescripta singulorum Ordinum regularium. 
Posse tamen per Superiores religiosos exquiri congrua do- 
cumenta anteactae vitae et morum, dum in saeculo versa- 
bantur, et obligari ad spiritualia exercitia peragenda „ ( S . G. 
EE. et RR., 30 Iun. 1824). 

1 Pius IX, die 27 Augusti 1852, declaravit “ Regulares 
etiam ad tempus saecularizatos debere exomologesim suam 
facere penes confessarios approbatos ab Ordinario loci, a 
quibus poterunt absolvi etiam a censuris et casibus reser- 
vatis in Ordine, si in dioecesi reservata minime sint v (Biz- 
zarri). 

2 Bona a Saecularizatis relicta. — a) “1. Monachus 

847. — Saecularizati, quoad beneficia, sequentes 
declarationes S. Sedis prae oculis habeant: - 1° An 
Religiosi perpetuo Saecularizati, simplici Rescripto Sae- 


etiam perpetuo et absoluto saecularizationis Apostolico In- 
duito praeditus, non potest de bonis disponere absque Apo- 
stolicae Sedi speciali beneplacito. 2. Si dicto Induito dispo- 
nendi careat, vel eo legitime usus non sit, distinguendum 
est inter bona ab eo relicta, scii, bona quae Monasterii 
erant, secumque e Claustro egrediens ipse attulerat, vel ei 
utcumque obvenerunt, quemadmodum et bona, si quae ha- 
bebat, ex illis provenientia, suo Monasterio manent. Quoad 
autem caetera bona a tali Monacho extra Claustra aliter 
quam ex bonis ad religionem pertinentibus acquisita iudi- 
candum de iis iuxta C. Gregorii XIII. Officii nostri , ubi 
dicta Const- viget. 3. Ius succedendi haereditati Monachi 
professi decedentis extra Claustra, qui Apost. Induit, obti- 
nuit manendi extra Claustra ad tempus retento habitu, vel 
veste sui Ordinis dimissa, ad eius Monasterium spectat „ 
(S. C. EE . et RR., 4 Ian. 1862). — b) Confirmatur ex alio 
decreto circa pensiones: “ 1. An pensiones, quae a publico 
aerario solvuntur Regularibus extra Claustra degentibus, 
habendae sint tamquam pensiones ecclesiasticae, ita ut na- 
tura sua spolio subiaceant? Et quatenus negative: 2. Cui 
competat post illorum mortem ius percipiendi ratas non 
solutas dictarum pensionum, si Regulares Professi Aposto- 
licum Induit, obtinuerint manendi extra Claustra sive ad 
tempus sive in perpetuum? 3. Cui competat idem ius, si 
huiusmodi Regulares Professi Tndultum testandi et dispo- 
nendi obtinuerint? 4. Cui competat praefatum ius, si agatur 
de Regularibus, qui vota simplicia tantum emiserunt? — 
R. Ad 1. Negative. Ad 2. Si Indultum temporaneum fuerit^ 
spectare ad propriam defuncti Religionem : si perpetuum, 
ad S. C. Spoliorum secundum Const. Greg. XIII, Officii no- 
stri. Ad 3. Ius, de quo agitur, ad eum pertinere, cuius fa- 
vore facta est dispositio, si Regularis Apostolico Induito dis- 

eularizationis perpetuae, auctoritatem habeant acci- 
piendi ac retinendi Beneficia Ecclesiastica, sive Resi- 
dentialia, vel etiam cum animarum cura sine Aposto- 
licae Sedis habilitatione? — 2° An institutiones Paro- 
chorum et Canonicorum ex-Religiosis tantum saecu- 
larizatis perpetuo, neque ad Beneficia habilitatis sint 
invalidae, quamvis bo ia fide peractae ? — 3° An de- 
mum valeant ipsi in possessione Beneficiorum manere 
veluti legitimi possessores? — R. Ad l um Negative. 
— Ad 2 ura Investituras, de quibus in casu, esse nullas 
in radice. — Ad 3 um Negative, et recurrant ad S. Se- 
dem pro sanatione, revalidatione, habilitatione et fa- 
cultate » (S. C. EE. et RR., 14 lan. 1899). 

848. — « Utrum Parochus M., perpetuo Saecula- 
rizatus, et legitime in curam animarum institutus, 
possit facere suos fructus Beneficii Parochialis; et in 
qua ratione? — R. Affirmative ad l am partem. — Ad 

*2. am Pro sui congrua sustentatione tantum» (S. C., 
21 Febr. 1899). 

849. — IV. Apostolica Sedes libentius permittit ut 
Religiosi subveniant parentibus in necessitate positis, 
« claustro non relicto ». Sicque absque ullo charitatis 
et filialis pietatis nocumento, innumera vitae claustra- 
lis spiritualia bona nec ad tempus deperduntur. Constat 
ex variis particularibus induitis ad normam istam con- 
cessis. 

ponendi de bonis legitime usus sit: quatenus eodem Induite 
legitime usus non fuerit, servandam esse resolutionem datam 
in secundo. Ad 4. Non spectare neque ad Religionem, neque 
ad S. C. Spoliorum, sed ad suos haeredes, sive ab intestato, 
sive ex testamento venientes „ ( S . G. EE. et RR., 6 Iun . 
1836). — Nota: Ex Const. Officii nostri , bona Regularium 
extra Claustra decedentium pertinent ad Cameram Aposto- 
licam. 

850. — Suppressiones civiles regularium. — Apo- 

stoJica Sedes multa decreta et declarationes dedit circa 
conditionem regularium suppressorum, quae quamvis 
aliqualiter varia sint pro diversis regionibus, in sub- 
stantialibus uniformia esse solent. Unde Cone. Plen. 
Americae Latinae sequentia de hac re decrevit (quae 
ubique utiliter legi possunt, ut mens S. Sedis facilius 
dignosci queat) : Ne autem occasione civilium suppres- 
sionum, quas non raro etiam in nostris regionibus, ma- 
ximo cum animarum, imo publicae prosperitatis nocu- 
mento, factas esse dolemus, religiosi spiritum proprii 
Ordinis amittant, et inanis evadat futurae restaura- 
tionis spes ; omnes Episcopi et Moderatores regularium 
prae oculis habeant sequentes declarationes Sanctae 
Sedis, scilicet: 

851. — I. Curandum est pro viribus « ut Regulares a 
propriis domibus expulsi, praesertim vero Clerici pro- 
fessi, quatenus in aliud coenobium recipi nequeant, in 
peculiarem aliquam domum, a Superioribus suis desi- 
gnandam, conveniant; ibique regulam, quam professi 
sunt, meliori quo fieri potest modo, observare non omit- 
tant, facta cuique, absque debita licentia, discedendi 
prohibitione » l . 

852. — II. « Pariter curandum, ut etiam Regulares, 
qui extra claustra et praefatas domos, tamquam saecu- 
larizati ad tempus, vivere coguntur, in sua vocatione 
permaneant, votaque solemnia, quibus se Deo conse- 
crarunt, meliori similiter quo fieri possit modo, per- 
solvant. Unde omnibus Superioribus Regularibus Sacra 
Poenitentiaria declarat, ipsorum iurisdictionem in pro- 
prios subditos suppressos, etiam extra claustra degentes, 

1 S. Poenit., 18 April. 1867 (Coli. Instruet, et Declar. 
S. Rom. CC. pro Italiae Regul. suppressis, p. 7). 

minime cessasse. Nam, licet quisque Regularis degens 
extra claustra, quoad politiam et disciplinam ecclesia- 
sticam, ab iurisdictione Ordinarii loci, in quo degit, 
exemptus non sit, attamen quoad disciplinam regu- 
larem et obligationes, quae ex religiosa professione 
promanant, et cum novo eius statu sunt compatibiles, 
propriis Superioribus subesse eisque obedire tenetur » 1 - 

853. — III. « Decernit praefatas domos, dummodo 
in eas tres saltem ad ibi degendum convenerint Re- 
gulares, quorum unus ad minus sit Sacerdos, iurisdi- 
ctioni Ministri Provincialis fore subiectas easque re- 
gendas esse per peculiarem Superiorem ibi constituen- 
dum » 2 . 

854. — IV. Si autem, vel ob exilium, vel aliis de 
causis, aliquis religiosus extra regularis suae Provin- 
ciae territorium permanere debeat, non ideo a iurisdi- 
ctione Ordinis solvitur, ut expresse declaravit Sancta 
Sedes his verbis : « Sacra Congregatio super Disciplina 
Regulari decrevit, ut universi omnes Religiosi, cuius- 
cumque Ordinis, Congregationis, Societatis, Instituti, 
cuiuscumque gradus aut conditionis professi, quamdiu, 
propter hodiernas, ut innuimus, circumstantias, extra 
Regularis Provinciae fines, sive alibi, degere illos con- 
tigerit, inspectioni et iurisdictioni subiiciantur terri- 
torialis Provincialis ; qui de ipsorum moribus et con- 
suetudine quotannis, et quandocumque rogatus respe- 
ctivo Provinciali referat; eosque delegata ac plena 
potestate in officio contineat » 3 . 

855. — V. Tandem, sciant omnes ad quos spectat, 


1 S. Poenit., ibid. 

2 lbid. 

3 Decret. 5 Aug. 1872 (Ibid., p. 28). 

« non esse relinquenda monasteria, ac domos religiosas, 
nisi adsit coactio et proximum periculum violentiae, 
et a Superioribus, quatenus expedire videatur, praemit- 
tendam esse protestationem ». 

856. — Quapropter, si forte, quod Deus avertat, 
aliqui religiosi civiliter suppressi, infausto libertatis et 
independentiae desiderio decepti, sub praetextu suppres- 
sionis, debitam suis Moderatoribus obedientiam dene- 
gaverint, aut, invocata exemptione, iugum episcopalis 
vigilantiae et auctoritatis excutere ausi fuerint, gra- 
viter moneantur et debitis poenis canonicis puniantur, 
ad normam iuris : quare, enixe commendamus tum Epi- 
scopis tum Praelatis regularibus, ut alter alterius au- 
ctoritatem et potestatem fortiter sustineat. Hucusque 
Cone . Plen. Am. Lat ., art . 292-293. 

857. — Notandum circa vota simplicia, quae ex 
Pio IX pronuntiari debent ante vota solemnia: « I. Vota 
simplicia , de quibus agitur, perpetua erunt ex parte 
voventis , utpote quae tendunt ad emittenda deinde vota 
solemnia, in quibus perfectionem et complementum ac- 
cipient. 

858. — « II. Eorumdem votorum simplicium di- 
spensatio reservata est Romano Pontifici, cui pro- 
fessi, gravibus urgentibus causis, preces porrigere po- 
terunt. 

859. — « III. Verum eadem simplicia vota solvi 
etiam possunt ex parte Ordinis in actu dimissionis pro- 
fessorum, ita ut, data dimissione, professi ab omni di- 
ctorum votorum vinculo et obligatione, eo ipso liberi 
fiant \ 

1 De IU8TA CAU8A PRO DIMT8SIONE PROFE8SI VOTORUM SIM- 
PLICIUM. — Nonnunquam evenit, ut simpliciter professus di- 
missionem suam petat asserens, se non habere vel amisisse 

19 — luris Can. 

860. — € IV. Facultas autem dimittendi professos 
Yotorum simplicium, de quibus agitur, spectat ad Com- 
missarium Apostolicum 1 Ordinis cum suo consilio ge- 
nerali. Idem Commissarius Apostolicus cum suo gene- 
rali consilio poterit in casibus extraordinariis, et prae- 
sertim pro regionibus et locis longinquis, ad dimissionem 
decernendam subdelegare religiosos probos et prudentes, 
qui saltem tres esse debent. 

861. — « Y. Licet ad decernendam dimissionem 
neque processus, neque iudicii forma requiratur, sed 
ad eam procedi possit, sola facti veritate inspecta ; ta- 
men Superiores procedere debent summa charitate, pru- 
dentia, et iustis et rationabilibus causis, quacumque 
humana affectione remota : secus eorum conscientia 
graviter onerata remaneat. Nemo autem ex causa in- 
firmitatis post professionem votorum simplicium su- 
perventae dimitti poterit. 

862. — « VI. Professi dictorum votorum simplicium 
participes erunt omnium gratiarum et privilegiorum, 
quibus professi votorum solemnium in memorato Ordine 
legitime utuntur, fruuntur, et gaudent. 

863. « VII. Superiores regulares , ad quos spectat, 
concedere poterunt huiusmodi professis litteras dimis - 

animum vocationemque ad vitam religiosam. Quaeritur nunc, 
utrum haec ipsius assertio pertinaciter retenta, etiamsi alia 
causa dimissionis non subversetur, ratio sufficiens, iusta 
eaque rationabilis causa censeri possit eum in finem, ut 
simplici voto obstrictus ex Ordine dimitti queat? — S. C. 
Episc. et Regul. die 19 Novemb. 1886 respondit : Negative , 
cum vota simplicia, de quibus agitur, ex parte voventis sint 
perpetua, eorumque dispensatio sit reservata Summo Pon- 
tifici (Anal. 0. M . C., V. 129). 

1 i. e. ad Superiorem Generalem. 

sorias dumtaxat ad primam tonsuram, et ad Ordines 
minores , servatis tamen de iare servandis, et prae- 
sertim quae circa ordinationes Regularium ab Apostolica 
Sede praescripta sunt. 

864. — « VIII. Anni professionis, qui in dicto Or- 
dine requiruntur , ut quis voce activa et passiva gau- 
deat, et ad officia admitti possit a die emissionis vo- 
torum simplicium computantur; et professi votorum 
simplicium suffragium habeant in actis capitularibus 
sui conventus, quatenus et prout habent solemniter 
professi. 

865. — « IX. Professi votorum simplicium domi- 
nium radicate, uti aiunt, suorum bonorum retinere po- 
terunt, sed eis omnino interdicta est eorum admini- 
stratio, et reddituum erogatio atque usus. Debent pro- 
pterea ante professionem votorum simplicium cedere, pro 
tempore quo in eadem votorum simplicium professione 
permanserint, administrationem, usufructum, et usum 
quibus eis placuerit, non tamen suo Ordini. 

866. — « X. Professi votorum simplicium rema- 
nere debent in domibus Professorii, et Studiorum, et 
vitam communem perfectam observare. 

867. — « XI. Ad valide emittenda vota solemnia 
post vota simplicia, requiritur professio expressa, et 
ideo professio tacita omnino abrogata -est ». — S. C. 
sup. Stat . Reg., 12 Iulii 1858 


1 Die 16 Au g. 1866 in Congregatione propositum fuit 
dubium, a P. D. Bonifacio Wimmer abbate praeside Cassi- 
nensium in America exhibitum, nempe: Quod adhuc dubi- 
tatur, utrum in casu, quo Sacerdos saecularis habitum pe- 
tivit et obtinuit, qui annum 25 longe transgressus est, huic 
(emissa professione votorum simplicium) professio solemnia 
(nempe votorum solemnium) differri possit supra consuetum 


Digitized by AjOOQle 



292 


TRACTATUS DE PERSONIS 


868. — XII. Officium. — Professi votorum sim- 
plicium iuxta litt. Encyc. 19 Mart. 1857, non tenentur 
ad privatam recitationem Officii divini; debent tamen 
choro interesse, ut solemniter professi (ex Declar. S. C. 
sup. Statu Reg., 6 Aug. 1858). — «An moniales, in 
genere, stricte obligentur sub gravi, vi suae profes- 


triennium, si scilicet intra triennium (votorum simplicium) 
non sufficientia argumenta de sua vocatione dederit? — Et 
Em.mi Patres rescripserunt : Negative (nempe non posse dif- 
ferri). (Anal. 0. M. C., IT, 105). — * Declararunt tamen re- 
currendum ad S. C. in casibus particularibus, in quibus 
aliqua peculiaris causa concurrat *. Bizzarri. — Nota vero 
a) quod haec non important licentiam concedendi profes- 
sionem solemnem maioribus an. 25 imminuto triennio: * Qui 
forte habitum Religionis induerint maiores iam 25 annorum 
aut huic proximi aetati, possuntne, expleto iam Novitiatus 
anno, ad vota solemnia et professionem admitti, an etiam 
cum similibus expectandum est ulterioris probationis trien- 
nium? — R. Negative ad l am part., affirmative ad 2 am 
(S. C. super Stat. Regul ., 20 lan. 1860). — b) Ex legitima 
causa licite prorogari possunt Novitiatus et professio (sim- 
plex): “ 1. An quando Novitii Clerici, aut laici bona fide 
susceperunt habitum ante tempus ; ita ut finito anno et die 
novitiatus non attigerint aetatem a Constitutione pro pro- 
fessione praescriptam, possit ipsis absque dispensatione et 
periculo nullitatis differri professio, donec praescriptam ae- 
tatem attigerit ? 2. Utrum absque dispensatione et periculo 
nullitatis possit aliquando differri professio tam Clerici 
quam laici s, qui finito anno et die Novitiatus attigerunt ae- 
tatem pro professione requisitam si ad prudens iudicium 
P. Vicarii Generalis aut PJ\ Conventualium Capituli Con- 
ventualis adsint causae graves differendi professionem? — 
R. Ad utrumque affirmative, et amplius, etc. „ ( S . C. EE. et 
RR. t 12 lan. 1731). 

sionis, ad recitationem divini Officii sui Instituti pro- 
prii ? — R. Affirmative quoad moniales vota solemnia 
professas iuxta regulam ab Apostolica Sede approba- 
tam, in qua huiusmodi onus imponitur. Si tamen tale 
onus in regulis non imponatur, Orator consulat pro- 
batos auctores relate ad obligationem, quae ex con- 
suetudine oriri potest. Ubi vero vota simplicia sint, 
non teneri » (S. C. EE. et RR., 19 Apr. 1844). 

869. — XIII. Fratres Minores simpliciter professi 
(non obstante praescriptione regulae), non tenentur 
ad privatam Officii recitationem, ut constat ex se- 
quenti declaratione. Dubium : An Professi votorum 
simplicium in Ordine Minorum, ex vi Regulae, tenean- 
tur ad privatam recitationem divini Officii, ut sole- 
mniter professi? — Resolutio. Sacra Congr. Episco- 
porum et Regularium, re discussa, sub die 24 Martii 
1882, censuit esse respondendum: « Non teneri ad 
normam Rescripti diei 6 Augusti anni 1858 » (Anal. 
O. M. C ., I, 202) \ 


1 Notandum circa pueros Religioni oblatos. (Vide De- 
voti, I, 286). — I. Diu viguit disciplina, quam memorat 
Hieron., ep. 107 ad Laetam, ut parentes infantes filios non 
modo clericatui offerrent, sed etiam monasterio , pro qua di- 
sciplina acerrime pugnarunt Petr. Damian. Opusc. 16, et 
Rabanus Maurus singulari libello, quem composuit adversus 
quosdam, qui eidem disciplinae resistebant : idque argu- 
mentum late persequitur, Gratian. caus. 20, q. 1. 

II. Hi pueri a parentibus monasterio oblati, cum puberes 
evaserant, discedere non poterant ab eo vitae instituto, cui 
semel addicti fuerant. Hinc illud Tolet. Concilii, quod etiam 
memorat Clem. III, in c. 12, de Regul. : * Monachum aut 
paterna devotio, aut professio facit „ ; et Concil. Worma- 
tiense an. 868, can 22 : “ Si pater, inquit, vel mater filium 
filiamque intra septa monasterii in infantiae annis sub 


Digitized by LjOOQle 



294 


TRACTATUS DE PERSONIS 


870. — XIV. Ex quadam declaratione S. C. Ep. et 
Reg., 8 Ian. 1886, invalida est seu sanatione indiget 
professio solemnis facta non expleto rigore mathema- 
tico triennio votorum simplicium. Deerat enim in casu 
una circiter hora . (Anal. 0. M. C ., II, 100). 

regulari tradiderint disciplina, non liceat eis, postquam 
ad pubertatis pervenerint annos, egredi et matrimonio 
copulari „. Et can 23: " Monachum ergo, ait, aut paterna, 
devotio aut propria professio facit. — Quidquid horum 
fuerit, alligatum tenebit, proinde huic ad mundum reverti 
intercludimus aditum, et omnes ad saeculum interdicimus 
regressus „ . 

III. Solemnis formula eius oblationis ex S. Benedicti Re- 
gula, cap 59, erat, ut manus pueri oblati in altaris palla 
involveretur, quae erat mappa altari superimposita, idque 
testimonium erat oblationis, qua sic involutus puer Dei 
obsequio addicebatur. 

IV. Gratian. can. 4, c 20, q. 2, Lambertum quemdam 
oblatum memorat, qui tum propter non servatam solemnem 
hanc formulam oblationis, tum propter alias causas, votis 
solutus declaratus fuit; et S. Bern., epist. l,n. 8, Robertum 
consanguineum suum, ob neglectos solemnes illos ritus, obla- 
tione parentum obstrictum negat. 

V. Rothardus in Reg. S. Bened. describit formulam, in 
qua pater dicebat: “ Volo tradere filium meum Deo omni* 
potenti ad serviendum sibi in hoc monasterio „ ; tum Abbas 
praesentibus aiebat: “ Audistis, fratres, et videtis quid iste 
dicat , : hi respondebant: “ Audivimus et videmus „. Abbas 
benedictionem dabat oblato, qui ita cooptatus censebatur 
in ordinem monachorum, in quo deinceps vitam omnem tra- 
ducere debebat. 

VI. Neque solum filios iam natos vovebant parentes, sed 
eos etiam, qui nondum nati in matris utero latebant : cuius 
rei multa collegit exempla Balutius in not. ad Salvian. adv. 
avarit., lib. 2, pag. 428. 

Art. IV. De exemptionibus. 

871. — Exemptiones Regularium. — .1. Exemptio- 
nis ab Episcopi iurisdictione (« cuius utilitas ecclesia- 
sticis sanctionibus, longaque saeculorum plurium expe- 
rientia, et vel ipso haereticorum et incredulorum in 

VII. Haec de filiis monasterio offerendis disciplina viguit 
usque ad aetatem Papae Coelestini III, qui eam moderatius 
temperavit, dicta lege, ut puer monasterio oblatus, cum ad * 
annos discretionis pervenerit, et habitum retinere noluerit 
monachalem, si ad hoc induci nequiverit, non est ullatenus 
compellendus, uti sancitum est cap. 14 de Begul ., et con- 
sentit Innoc. ITI, lib. 15. epist. 116 ad Episc. Lugd. Licet 
autem Coelestinus huic disciplinae modum imposuerit, non 
eam tamen sustulit aut abrogavit : quinimo nunc etiam, nisi 
obstent et impediant peculiares leges, quibus regularia in- 
stituta reguntur, aut recentiores Pont. Constitutiones, quae 
iis tantum, qui certam aetatem nacti sunt, in monasteria 
pernoctare sinunt (*) secflndum ius Decretalium vetitum non 
est offerre filios impuberes monasticae vitae instituto, in- 
tegro semper iure, quod de aetate ac tempore tyrocinii et 
professionis a Synodo Trid. constitutum est. Quae oblatio 
officit primum, ut filius impuber a Religione recipi possit; 
deinde ut pater in ipsum patria potestate amplius uti ne- 

(*) S. C. EE. et RR. i6 Maii i675 : « Ex speciali mandato SS.mi D. 
N. Clementis X, hoc praesenti Decr. in virtute sanctae obedientiae 
praecipit omnibus et singulis Superioribus... ut de caetero neminem pro 
Tertiarii, vel Oblatis, seu Donatis, aut Commissis, vel Servientibus, nec 
pro hospitibus seu postulantibus, vel cantoribus, aut alio quocumque 
nomine nuncupatis, ac quovis habitu indutis vel induendis seu quovis 
praetextu, vel causa, aut quaesito colore recipiant, seu admittant ad 
habitandum intra claustra, nisi vigesimum aetatis suae annum exple- 
verit. omnesque sic receptos seu admissos (iis tantum exceptis, qui com- 
pleta aetate annor. 15, pro Clericis seu Choristis in habitu Novitiorum 
annum probationis agunt) a Monasteriis, seu Domibus Regularibus 
omnino amoveant, et eiiciant ». ( Bixzarri ). 

illam odio, comprobata est », aitGregorius XVI. Cfr. 
epist. Archiep. Mechlinien., 15 Ian. 1836, Coli. Lac. III, 
p. 563), exempla sunt apud S. Greg. M., aliosque 
antiquissimos SS. Pontifices, illaque saepe, ipsis rogan- 
tibus principibus, attributa fuit. 

872. — II. Multi, praesertim Iansenistae , Gallicani 
et catholici-liberales, exemptiones insectantur tamquam 
abusum Episcopis et disciplinae noxium, ex Pontificum 
ambitione introductum. Earum antiquitus, aequitas et 
utilitas a Catholicis A . A. vindicatur. 

873. — III. Haec disciplina est antiqua. Illam 
memorant saeculo IV, S. Epjphanius et Hieronymus ; 
saeculo V, Concilium Arelatense de monasterio Liri- 
nensi; saeculo VI, Concilia Carthaginiensia; saeculo VH, 
S. Gregorius Magnus, Historia monasterii Euxodiensis, 
Historia monasterii Turonensis S. Martini ; saeculo VIII, 
Pontifex Zacharias de monasterio Fuldensi. — Quae 

queat, ut eum ad saecularem vitam revocet: denique et 
etiamsi filio impuberi ante annos pubertatis monasterii 
claustra deserere non licet (quod tamen ipse facere potest, 
cum ad eam pervenit aetatem, in qua plenum habet suae 
voluntatis arbitrium), potest tamen Religio proprio iure uti, 
ut eum dimittat etiam ante annos pubertatis, nisi forte se 
onere obstrinxerit eum retinendi, donec pubes evadat, Cfr. 
Bened. XIV in litteris datis ad Petr. Hier. Guglielmum, 
quae extant in eius Bullar. Const. 54, tom. 3, pag. 239, ed. 
an. 1754. 

VIII. Ex dictis patet quam rationabiliter R. Pontifex per- 
mittat erectionem scholarum regularium sive seminariorum 
seu parvorum novitiatuum, ut pueri possint facilius vitam 
regularem obtinere. Unde merito Pius IX et Leo XIII scholas 
sive parvos novitiatus ubique terrarum a Regularibus creatos 
particulari benevolentia prosequuti sunt ac apostolicis bene- 
dictionibus (et quoad nonnullas etiam indulgentiis) ornarunt. 

documenta probant non media aetate , non ex falsis 
decretalibus aut ambitione Pontificum exemptiones ortas 
fuisse (Huguenin). 

874. — 1Y. Merito ergo Leo XIII exemptionis cau- 
sam et finem sequenti modo extollit : « quo melius in 
« religiosis Ordinibus omnia essent inter se apta et 
« connexa, ac sodales singuli pacato et aequabili vitae 
€ cursu uterentur ; denique ut esset incremento et per- 
it fectioni religiosae conversationis consultum , haud 
« immerito Romani Pontifices, quorum est dioeceses 
« describere, ac suos cuique subditos sacra potestate 
« regendos adtribuere, Clerum Regularem Episcoporum 
« iurisdictione exemptum esse statuerunt. Cuius rei non 
< ea fuit causa, quod placuerit religiosas sodalitates 
« potiore conditione frui quam clerum saecularem ; sed 
« quod earum domus habitae fuerint, iuris fictione, 
« quasi territoria quaedam ab ipsis dioecesibus avulsa... 
« Quum autem re ipsa intra fines dioecesium vitam 
« degant, sic huius privilegii temperata vis est, ut 
m sarta tecta sit dioecesana disciplina, adeoque ut clerus 
« regularis in multis subesse debeat episcopali pote- 
« stati sive ordinariae sive delegatae » (Leo XIII, Const. 
Bomanos Pontifices , VIII Idus Maii 1881). 

875. — Potestas Episcopi in exemptos. — I. Ne 
Regularium exemptio noceat, Episcopus tamquam S . Se- 
dis delegatus , potest punire delinquentes extra clau- 
strum, vel etiam religiosos in claustro degentes, si de- 
linquentibus cum scandalo Superiores nimium indul- 
geant. Sine licentia Episcopi , Regulares nequeunt 
conventus erigere , praedicare, confessionem fidelium 
audire , a reservatis absolvere , SS. Sacramentum spe- 
cialiter exponere , indulgentias promulgare , ordines re- 
gulariter accipere; si Episcopus sit impeditus, Regu- 
lares ordinandi possunt alium Episcopum adire cum 

Superioris diraissorialibus litteris \ In caeteris quae ad 
disciplinam domesticam, observantiam regularum et no- 
torium modum vivendi, officia, promotiones pertinent, 
nequit Episcopus se immiscere (Huguenin). 

876. — II. « Hodie non amplius est in dubium re- 
vocandum, quin possint (Regulares, ordinari extra 
tempora) tam ex multis privilegiis concessis aliis Re- 
ligionibus, quam ex declaratione nuper facta per Be- 
ned. XIII in C. Romano » (S. Lig.). 

1 * Si professi votorum simplicium sive per dimissionem 
ab Ordine, sive per Apostolicam dispensationem ab emissis 
votis soluti fuerint, (Episcopus) se gerat cum illis, prout 
cum caeteris suis dioecesanis sese gerere debet „ (S. C. super 
Statu Regul . , 2 lan. 1860). — I An et quomodo Episcopus 
Tarvisinus admittere possit alumnos Instituti Presbytero- 
rum a charitate (simplicia vota habentium) ex fide Supe- 
rioris domus declarantis eosdem alumnos adscriptos esse 
eidem domui, vel potius necessariae sint litterae dimissoriae 
et testimoniales Episcopi originis, seu domicilii, iuxta for- 
mam C. Tnnoc. XII, quae inc. Speculatores ? 2. An et quo- 
modo idem dici debeat, quoad alumnos iam promotos ad 
tonsuram vel ad aliquem ordinem ? 3. An et quomodo, haud 
obstante promissione obedientiae Episcopo facta in s. Or- 
dinatione, liceat Superioribus Instituti transferre eosdem 
alumnos in aliam provinciam, quin venia a dicto Episcopo 
petetur ? 4. An in casu egressus ab Instituto per dimissionem, 
aut dispensationem, iidem alumni subiiciantur iurisdictioni 
Episcopi dioecesis, in qua sita est domus cui adscripti sunt, 
vel potius illi Episcopo, cui subiecti erant priusquam Insti- 
tuto adscriberentur ? — R. Ad l um Negative, ad l am part.; 
affirmative ad 2 am . Ad 2 uro Affirmative in omnibus. Ad 3®“ 
Superiorem Provincialem posse libere uti facultate transfe- 
rendi alumnos provinciae iuxta Constitutiones a S. Sede ap- 
probatas. Ad 4 um Negative ad l am part.; affirmative ad 2 am » 
(5. C. EE. et RR., 6 Maii 1864 , Bizzarri). 

877. — III. Possunt privata de causa SS. Sacramen- 
tum exponere, dummodo e tabernaculo non extrahatur, 
et ita velo sit tectum ut ipsa Sacra Hostia videri non 
possit. 

878. — IV. « Non potest Episcopus generatim pro- 
hibere Regularibus quin in Ecclesiis suorum Ordinum 
praedicent. Sine rationabili cama contradicere non 
debet... Religiosi qui ad confessiones audiendas idonei 
generaliter reperti fuerint, ab Episcopis generaliter 
quoque absque limitatione temporum, locorum aut per- 
sonarum in dioecesi propria sunt admittendi. Confes- 
siones audiendi facultas omnibus simul unius conventus 
Regularibus adimi ab Episcopo, inconsulta Sede Apo- 
stolica, nullatenus potest » (Huguenin). 

879. — V. Suspendi ergo nequeunt omnes simul 
unius conventus Oonfessarii inconsulta S. Sede. Ete- 
nim S. C. EE. et RR., die 20 Nov. 1615 decrevit : 
« Archiepiscopis, Episcopis, aliisque locorum Ordinariis, 
ad quos Confessarios approbandi ius spectat, Confes- 
sarios Regulares, alias ab ipsis libere approbatos, ab 
audiendis confessionibus suspendere posthac minime li- 
cere, nisi ex nova causa, eaque ad confessiones ipsas 
pertinente, aut ob non servatum interdictum ab ipsis 
Ordinariis positum. Statuunt insuper eosdem Archie- 
piscopos, Episcopos, locorumque Ordinarios Confessiones 
audiendi facultatem omnibus simul unius Conventus 
Regularibus Confessariis, eadem Sacra Congregatione 
inconsulta, nullo facto adimere posse. Quod quidem 
Decretum ut iidem Illustrissimi Patres opportunum, 
et necessarium duxerunt, ita inviolabiliter iubent ob- 
servari » {Anal. 0. M. C ., II, 166). 

880. — Parochus impedire nequit ne novus eri- 
gatur conventus, ne Regulares Missam ante parochialem 
celebrent vel hora parochi praedicent ; ne fideles prae- 

cepto Missam audiendi satisfaciant in Ecclesiis Regu- 
larium; ne Regulares Eucharistiam distribuant, ex- 
cepto die Paschali; ne Regulares approbati per inte- 
grum annum confessiones etiam infirmorum audiant 
(Huguenin). 

Art. V. De observantia, electionibus et variis. 

881. — Observantia regularis. — Prae oculis semper 
habeant omnes regulares, eorum praesertim modera- 
tores, hoc Concilii Tridentini decretum: « Quoniam 
non ignorat Sancta Synodus, quantum ex Monasteriis 
pie institutis et recte administratis in Ecclesia Dei 
splendoris atque utilitatis oriatur, necessarium esse 
censuit, quo facilius ac maturius, ubi collapsa est, 
vetus et regularis disciplina instauretur, et constantius, 
ubi conservata est, perseveret, praecipere, prout hoc 
decreto praecipit, ut omnes Regulares, tam viri quam 
mulieres, ad regulae, quam professi sunt, praescriptum, 
vitam instituant et componant ; atque in primis, quae 
ad suae professionis perfectionem, ut obedientiae, pau- 
pertatis et castitatis, ac si quae alia sunt alicuius 
regulae et Ordinis peculiaria vota et praecepta, ad 
eorum respective essentiam, necnon ad communem vi- 
tam, victum et vestitum conservanda pertinentia, fide- 
liter observent: omnisque cura et diligentia a supe- 
rioribus adhibeatur, tam in Capitulis Generalibus et 
Provincialibus, quam in eorum visitationibus, quae suis 
temporibus facere non praetermittant, ut ab illis non 
recedatur » (sess. 25, cap. 1, de Regular.). 

882. I. Primus S. Benedictus, mutandae Regulae 
licentiam coercuit, adempta Monachis libertate dese- 
rendi Institutum quod semel susceperant ; atque constat 

eum vel primum, vel inter primos fuisse, qui profes- 
sionis formam modumque praescripsit (Mabillon, ap. 
Devoti). 

883. — II. Prohibetur ne quis Regularis sine sui 
Superioris licentia praedicationis, vel lectionis, aut 
cuiusvis pii operis praetextu, subiiciat se obsequio ali- 
cuius praelati, principis, vel universitatis, vel commu- 
nitatis, aut alterius cuiuscumque personae, seu loci, 
neque ei aliquod privilegium, aut facultas ab aliis 
super iis obtenta suffragetur. Quod si contra fecerit 
tamquam inobediens arbitrio Superioris puniatur. 

884. — III. Nec licet Regularibus a suis conven- 
tibus recedere, etiam praetextu ad Superiores suos 
accedendi; nisi ab eis missi aut vocati fuerint. Qui 
vero sine praedicto mandato, in scriptis obtento, re- 
pertus fuerit, ab Ordinariis locorum tamquam desertor 
sui Instituti puniatur. Illi autem, qui studiorum causa 
ad Universitates mittuntur, in conventibus tantum ha- 
bitent, alioquin ab Ordinariis contra eos procedatur. 

885. — IV. Cum hominum fragilitas tanta sit, ut 
ab iis, quae constituta sunt sensim recedant, haec in 
praxi exequenda Regularibus mandantur, ut fervor in 
regulari disciplina conservetur. Nullus frater praetextu 
cuiusvis privilegii eximatur a choro, nec nisi actu legat 
aut praedicet, utatur privilegiis sui gradus. 

.886. — V. Lectio Sacrae Scripturae, vel casuum 
bis per hebdomadam habeatur. 

887. — VI. Nemo quidquam proprii habeat ; cibus 
aeque omnibus; omnia percepta, et expensa pro mo- 
nasterio scribantur, sed nullus Superior conventus admi- 
nistret bona monasterii, verum alius frater eligatur 
in administratorem. 

888. — VII. Nullus Superior audeat declarare quae 
decretis Conciliorum circa Regulares sunt ordinata. 

889. — VIII. Numerus fratrum sit talis in quo- 
libet conventu, qui possint ali ex redditibus aut eleemo- 
synis; Clausura servetur, cui ianitor praesit. 

890. — IX. Superior habeat claves omnium cellu- 
larum, et lampas in medio dormitorii tota nocte ar- 
deat; omnes habeant cellas in communi dormitorio; 
fenestrae respicientes in viam ita obstruantur, ut pro- 
spectus impediatur; in quolibet conventu sit infirmaria; 
et nullus exeat e conventu nisi gravi de causa, et de 
licentia Superiorum ; et nullus ad Urbem accedat, nisi 
habita licentia a Generali vel Cardinali protectore ; de- 
gentes extra claustra quamprimum ad illa revocentur. 

891. — X. Nullus admittatur ad habitum, nisi in 
conventibus a Pontifice statutis. 

892. — XI. Nullus munera accipiat, sive largiatur 1 : 
ambitus honorum tollatur. 

1 “ Quare, ne ex muneribus... gravia incommoda etiam 
boni specie existant, praecavere studentes... Regularibus 
personis utriusque sexus omnem, et qualemcumque largi- 
tionem et missionem munerum penitus interdicimus... Prae- 
terquam leviora esculenta, aut poculenta seu ad devotionem 
vel religionem pertinentia munuscula., tradenda... Nisi 
reipsa pro divino cultu et veris Christi pauperum indi- 
gentiis, servato in hoc charitatis ordine, et habita necessi- 
tatis ratione, de consilio et consensu superiorum suble- 
vandis, aut alias in rebus licitis... Declarantes tamen per 
haec laudabilem, et apostolica doctrina, sacrisque canonibus 
commendatam hospitalitatem, praesertim erga pauperes et 
peregrinos, nequaquam imminui, aut prohiberi... Pari etiam 
ratione districte inhibemus ne quisquam... quicquam contra 
hanc superius expressam prohibitionem recipiat... Quod si 
quicquam receperit, id quod acceperit suum non faciat..* 
Verum ipso facto... ad illius restitutionem omnino in utroque 
foro teneatur; adeo ut, restitutione ipsa realiter non facta, 

893. — XII. Nemo admittatur ad lecturas, ad prae- 
dicationem, ad confessiones audiendas, et ad Ordines 
nisi prius examinetur a Superioribus. Inobedientes pro 
gravitate inobedientiae a Generali et a Superioribus 
puniantur. 

894. — XIII. Fratres regulares monentur in vir- 
tute sanctae obedientiae, ut Episcopos loco sanctorum 
Apostolorum subrogatos pro debita Apostolicae Sedis 
reverentia congruo honore et convenienti observantia 
revereantur; hortantur vero Episcopi, ut fratres regu- 
lares affectu benevolo prosequentes charitative tractent 
et benigne foveant. 

895. — XIV. Demum uterque Clerus saecularis 
scilicet et regularis, eorumque Moderatores, audiant 
haec verba Concilii Viennensis, quae in corpus iuris 
canonici (Clementin., lib. 5, tit. 6) relata sunt, quaeque 
fere ex integro habentur in Encyclica Pii IX, Ubi 
primum , 16 Iun. 1847: «Quia una est regularium 


neque etiam in foro conscientiae absolvi possit... Hanc 
autem restitutionem fieri volumus ei monasterio, domui, vel 
alteri loco, de cuius bonis facta est largitio, vel si non de 
eius bonis donatum est, in quo idem religiosus donans pro- 
fessionem emisit... „ (Clemens VIII, C. Religiosae Congrega- 
tiones . XIII Kal. Iui. 1594). — * Declarat munera a reli- 
giosis utriusque sexus tribui posse ex causis gratitudinis, 
conciliationis benevolentiae, eiusque conservationis erga 
ipsam religionem vel conventum, aliisque causis ex sui na- 
tura actum virtutis et meriti continentibus, modeste tamen 
ac discrete, et dummodo id non fiat, nisi de superiorum 
localium licentia, ac etiam cum consensu maioris partis 
conventus, si talis consensus... (in ea religione) requi- 
ratur ,, (Urbanus VIII, C. Nuper a Congregatione, 16 Oct. 
1640). 

et saecularium, praelatorum et subditorum, exempto- 
rum et non exemptorum, universalis Ecclesia, extra 
quam nullus omnino salvatur, quorum omnium unus 
est Dominus, una fides et unum Baptisma, decet, ut 
omnes qui eiusdem sunt corporis, unius etiam sint vo- 
luntatis, et sicut fratres ad invicem vinculo charitatis 
sint adstricti. Decet igitur, ut praelati et alii, tam 
exempti quam non exempti, suis iuribos sint contenti, 
et alter in alterius iniuriam non prosiliat seu iacturam 

896. — Electiones. — I. Regulares nec voce activa, 
nec passiva fruuntur, nisi collocati de familia in aliquo 
Conventu per tres menses immediate proximos Capi- 
tulo celebrando ibidem perpetuo permanserint \ 

897. — II. Non licet Provincialibus absentium suf- 
fragia in electionibus supplere. Neque permittere, ut 
praeses parvi conventus (hospitii) ius suffragii habeat. 
Neque supplere per alium vocem Guardiani a civili 
potestate interdicti. — Consuetudo aut praescriptio non 
potest efficere, ut ratae et validae sint electiones quae 


1 Professi votorum simplicium non habent ius ferendi 
suffragium pro admissione ad professionem votorum sim- 
plicium 8. C. sup Statu Regul., 20 Aug. 1875 ) : a fortiori 
excluduntur a ferendo suffragio pro receptione ad vota so- 
lemnia (ead. S. C., 7 Feb. 1862). Item excluduntur a Praela- 
tura seu superioritate : “ Utrum professi votorum simplicium, 
qui ex allato Decreto, quoad iura tam gratiarum et privi- 
legiorum, quam vocis activae et passivae professis votorum 
solemnium aequiparantur, ut professi votorum solemnium 
in Praelatos seu in Superiores in eodem Ordine licite et 
valide eligi possint et valeant ? Sacra Congregatio E.morum 
ac R.morum S R. E. Cardinalium super Statu Regularium, 
omnibus mature perpensis, super praemissis censuit rescri- 
bendum: Negative „ (16 lan. 1891). 

contra formam decreti Tridentini factae fuerint. — 
Constat ex decr. S. C. 1 1 Martii 1836, in una Ord . Min. 

898. — III. Cavit item Concilium Tridentinum, 
sess. 25, cap. 7, de Regular ., ne Abbatissae, aut 
Priorissae, aliaeve Monialium Praefectae crearentur, 
nisi quadragenariae , et quae octennium saltem reli- 
giosae professionis expleverint : iussitque ut Episcopus, 
aut qui eius mandato Monialium electionibus praeest, 
secreta Monialium suffragia e fenestrella colligeret, 
nec claustra ingrederetur. 

899. — IV. Dispositio Tridentini ad evitandas 
discordias et inimicitias in Religiosos facta , sustulit 
formam inspirationis et compromissi, dum fiunt per 
vota publica : si tamen compromissum more scrutinii 
fiat per vota secreta, non est sublatum per Triden- 
tinum, cum idem finis obtineatur. 

900. — V. Confirmatio ai immediato Superiore 
petenda est. 

901. - VI. Benedictio Abbatum characterem Or- 
dinis non imprimit , et ferme in eo tantum consecra- 
tionem sequitur, quod iteranda non sit, etiamsi Abbas 
ad alterius Monasterii regimen eligatur. 

902. — VII. Abbatissae quoque nonnullorum Mo- 
nasteriorum benedici solent per sacram caeremoniam, 
in qua Episcopus orat ut Abbatissa electa Monialibus 
sibi creditis pie sancteque invigilet. Si Abbatissae be- 
nedici solitae infra annum a die confirmationis suae 
benedictionem petere negligant, excidunt omni iure 
quod consequutae fuerant (Clement., 2 a de Statu Monae, 
et Canonic. Regul.). Sed Abbatissis in Moniales et 
Clericos Monasterio addictos nulla est iurisdictio spi- 
ritualis , ad quam accipiendam foeminae non sunt 
idoneae: tantummodo quidquam vetare possunt au 
iubere, monere et corrigere, quod passim tradunt Inter- 

20 — luris Can . 

pretes ad caput Dilecta de Maiorit. et Obedient. — 
Cfr. Soglia, etc. 

903. — De Confessariis. — I. Non licet confessa- 
riis Regularibus Superiori exhibere nomina suorum 
poenitentium. Ad dubium enim: « An liceat ut con- 
fessarii singuli exhibeant Superiori nomina eorum, qui 
ad suos pedes gratia sacramentalis confessionis acce- 
dunt? » — S. Cong. Concilii respondit: « Non licere. 
Die 26 Martii 1678 » (Anal. 0. M. C ., I, 339). 

904. — II. Mandatum S. Congr. de immutandis 
quolibet triennio Sanctimonialium Confessariis, appro- 
bante Gregorio XIY latum, et deinde pluries innova- 
tum, ex gravibus rationum momentis repetendum est, 
ideoque illius observantiam S. C. sedulo, diligenterque 
semper curavit. Sed cum aliquando ex peculiaribus 
rerum adiunctis evenire possit, ut confirmatio ad aliud 
triennium non solum utilis, sed necessaria sit, hinc 
eadem S. C. audito Ordinario, et Sanctimonialibus ca- 
pitulariter per segreta suffragia, in casibus particula- 
ribus confirmationem indulget ad secundum, ac etiam 
ad tertium triennium, ea tamen conditione, ut pro 
confirmatione ad secundum triennium consensus dua- 
rum ex tribus partibus Monialium concurrat, et pro 
confirmatione ad tertium triennium omnium consensus 
accedat. Ordinarius vero de probitate vitae, et pru- 
dentia Confessarii referre debet, et S. C. certiorem fa- 
cere de necessitate, vel saltem utilitate confirmationis 
(Bizzarri). 

905. — Super appellationibus Regularium. - Ex 

audientia SS.mi, die 6 Iulii 1754, Sanctitas Sua, plau- 
dentibus omnibus Religionum Superioribus mandavit 
quod in recursibus Regularium adversus obedientias 
suorum Superiorum semper rescribatur : Pareant et 
deinde recurrant, ad formam cap. Reprehensibilis, de 

appellationibus: « Praecipue vero hoc in Religiosis 
volumus observari, ne Religiosi cum pro aliquo excessu 
fuerint corrigendi, contra regularem Praelati sui et 
capituli disciplinam appellare praesumant, sed humi- 
liter ac devote suscipiant quod pro salute sua fuerit 
eisdem iniunctum ». Et ad formam cap. Ad nostram , 
de appellationibus, ibi: «Mandamus quatenus, siquando 
quilibet subditorum tuorum ad remedium appellationis 
convolaverit, non ideo minus eum iuxta tenorem man- 
dati quod in praedicta regula continetur et institutio- 
nem Ordinis, corrigas et castiges ». Die 11 Iunii 1754. 

906. — Transformatio conventuum in hospitalia 
tempore contagii. — Dubium. Utrum ad consulendum 
saluti publicae in iis locis in quibus morbus conta- 
giosus irrepserit, annuendum sit magistratibus una 
cum Episcopis petentibus facultatem utendi domibus 
religiosis, ut in eis hospitalia constituantur? — In 
congregatione sub die 24 Augusti 1835, rescriptum 
fuit affirmative, dummodo non adsit alius locus ido- 
neus pro hospitalibus constituendis, et designentur aliae 
domus eiusdem vel alterius Ordinis, in quibus Reli- 
giosi durante necessitate recipiantur. Ex audientia 
riS.mi, die 24 Augusti 1835: SS.mus audita relatione 
Cardinalis Praefecti S. C. Episcoporum et Regularium, 
resolutionem eiusdem S. C. benigne adprobavit et con- 
firmavit. 

907. — Censurae. — Decretum . — In causa Bo- 
sanen. praetensarum censurarum vertente inter fratrem 
Ioannem Franciscum Pinnam, Guardianum conventus 
Minorum de Observantia oppidi S. Luxorii ex una, et 
promotorem fiscalem curiae Bosanensis, partibus, ex 
altera, de et super infrascriptis dubiis nempe : — 1. An 
Regulares Minores Observantiae oppidi S. Luxorii te- 
neantur associare Episcopum una cum clero saeculari 

processionaliter cum cruce in actu visitationis ? et qua- 
tenus affirmative: — 2. An Episcopus possit eosdem 
cogere ad eamdem associationem sub poenis censura- 
rum ? — 3. An censurae latae contra patrem Guar- 
dianum eiusdem conventus substineantur, in casu? et 
quatenus affirmative : — 4. An idem pater Guardianus 
ob celebrationem Missae et administrationem Sacra- 
mentorum remanserit irregularis in casu ? — S. Con- 
gregatio E.morum et R.morum S. R. E. Cardinalium 
negotiis et consultationibus Episcoporum et Regularium 
praeposita, partibus ipsis auditis, referente E.mo Gri- 
maldo, censuit respondendum in omnibus: Negative . 
Romae, 25 Septembris 1711. 

908. — Collectae imperatae. Interdicta. Campanae. 
— In Ecclesiis Regularium aliisque Ecclesiis exemptis 
recitandae sunt Collectae ab Ordinario loci praescriptae 
quin Clero earumdem liceat ab iis recitandis cessare, 
antequam Ordinarius iusserit ( S . R. C 3 April . 1821). 
Censurae insuper et Interdicta, nedum a Sede Aposto- 
lica emanata, sed etiam ab Ordinariis promulgata, a 
Regularibus in eorum Ecclesiis publicentur atque ser- 
ventur. Dies etiam festi, quos in Dioecesi sua servandos 
idem Episcopus praeceperit, ab exemptis omnibus, etiam 
Regularibus, serventur. (Cone. Trid. S . XX V, c. 12, 
Beer, de Regul.). Iubente denique Ordinario, ut qui- 
busdam solem ni tatibus vel aliquo peculiari casu sonus 
aeris campani omnium ecclesiarum edatur, Ecclesiae 
Regularium aliaeque quantumvis exemptae eius man- 
dato parere tenentur ( S . R . C ., 3 April . 1821). 

909. — Canonici. — Canonicis capitulariter acce- 
dentibus ad Ecclesias Regularium, apponi debet pannum 
in scamno, quando sunt in habitu canonicali ( S . R. C ., 
21 M. 1635). 

910. — Processiones. — Regulares sub propria 
cruce incedere possunt. Constat ex plurimis decretis 
S. Sedis. Idque solemniter declaratum fuit a Paulo Y 
pro Minoribus Capuccinfs per Litt. Apost. Pastoralis 
officii , 12 Octobris 1617, ubi decernitur « quod ubique 
locorum in publicis Processionibus huiusmodi Crucem 
propriam ... deferre possint et valeant » ( Bull . Cap. I, 
p. 60). Et Urbanus VIII declarationem S. R. C., qua 
decernitur Capuccinos in processionibus sub propria 
cruce incedere posse, contra Cleri loci N. oppositionem 
Apostolicae firmitatis robore confirmavit per Litt. Apo- 
stolicas Exponi Nobis , 30 Aug. 1631. {Bull. Cap. III, 
p. 109). 

911. — lura Parochialia. — Decretum Aquen. 
Iurium Parochialium. — Aegre ferens Ioannes Fran- 
ciscus Stranius, modernus praepositus et parochus loci 
Incisae, quosdam praetensos abusus fuisse invectos a 
PP. Carmelitis eiusdem loci in praeiudicium suorum 
iurium parochialium, ad hanc Sac. Congregationem re- 
cursum habuit : a qua de more requisita informatione 
Episcopi, Vicarius Generalis illius iuxta relationem 
Parocho usquequaque favorabilem in summario exhi- 
bendam, transmisit; quocirca infrascripta dubia concor- 
data, partibus hinc inde scribentibus, resolvenda EE. VV. 
proponuntur, una cum alio dubio, quod est ultimum 
nuper concordatum occasione, quod quum PP. obedire 
detrectaverint Episcopi edicto prolato, uti praetenditur, 
pendente lite in hac S. Congregatione, demandanti, ut 
iu funeribus accederent ad Ecclesiam parochialem ad 
levandam crucem, eorum tres fuerunt a confessionibus 
audiendis suspensi, super quibus informans Episcopus 
eadem confirmat, et conqueritur eosdem tres Patres 
suspensos statim post declarationem, cum spretu, licet 
semel tantum, audivisse confessiones. Quapropter ex 

utrinque deducendis humiliter postulant partes ipsae 
declarari : 

1. An PP. Carmelitae in Rogationibus possint ad 
processionem accedere sine cappis albis ? \ — 2. An 
in solo numero duorum religiosorum cruce praecedente? 
— • 3. An teneatur Praepositus, qui est etiam paro- 
chus, in publicis generalibus processionibus fieri con- 
suetis, monitos facere dd. Patres, ut ad processionem 
accedant et quomodo? 4. An iidem PP. possint li- 
bere quaestuare in diebus hebdomadae sibi benevisis, 
absque restrictione alicuius diei ? - 5. An possint eam- 
dem quaestuationem facere pro confraternitatibus in 
eorum ecclesia erectis ? — 6. An possint in d. ecclesia 
pro dd. confraternitatibus exponere SS.mum Euchari- 
stiae Sacramentum, occasione Novenae SS. Natalis et 
Quadraginta Horarum, in diebus sibi benevisis, sine 
licentia Ordinarii? — 7. An easdem expositiones facere 
possint pro eorumdem Regularium devotione? — 8. An 
possint benedicere sponsos cum licentia parochi? vel 
sine? — 9. An iidem Patres audientes confessiones 
infirmorum, teneantur ante, vel post dictam confessio- 
nem, illam parocho notificare? — 10. An possint in 
propria ecclesia mulieres post partum benedicere, et ad 
purificationem admittere? — 11. An vocati possint se 
conferre ad benedicendam febrem cum reliquia Sancti 
Alberti ? — 12. An vocati ad associandum defunctorum 
cadavera, prius convenire debeant ad Ecclesiam paro- 
chialem, cum eorum cruce, et deinde se conferre ad 
domum defuncti? et quatenus negative: — 13. An ad 
eumdem effectum sub qua cruce, et in quo loco dd. Pa- 
tres expectare debeant parochum, et alios exequiis in- 


1 Cappa alba quoad Carmel itas pertinet ad habitum eho - 
ralem , ac proinde adhibenda in processionibus. 

tervenientes ? — 14. An possint dare signum, et cele- 
brare Missam in diebus festivis eodem tempore, vel 
antequam detur signum et celebretur Missa parochialis? 

— 15. An Praepositus habeat ius interveniendi in red- 
ditionibus rationum faciendis per confraternitates lai- 
corum in ecclesia dd. Patrum erectas? — 16. An 
eisdem Patribus Carmelitis liceat processiones facere 
extra propria claustra, seu districtum, et intra limites 
parochiae, invito parocho? et quatenus negative: — 
17. An eisdem Patribus liceat intra propria claustra, 
seu districtum, per loca consueta facere processionem 
B. Mariae Virginis de Monte Carmelo occasione suae 
festivitatis, petita tamen licentia a parocho, licet non 
obtenta? — 18. An Patres suspensi sint reintegrandi 
ad audiendas confessiones sacramentales in casu, etc. ? 

— Diebus 19 Maii et 9 Iunii 1708, S. Congregatio 
E.morum S. R. E. Cardinalium Concilii Tridentini in- 
terpretum respondit: — Ad primum « Negative ». — 
Ad secundum « Negative ». — Ad tertium « Affirma- 
tive, sive per nuntium, sive per schedulam ». « Ad 
quartum « Affirmative ». — Ad quintum « Negative ». 

— Ad sextum « Negative ». - Ad septimum «Ne- 
gative ». — Ad octavum « Posse cum licentia tamen 
parochi, et amplius non proponi mandavit ». — Ad 
nonum « Affirmative ad formam constitutionis Cle- 
mentis X ». — Ad decimum « Affirmative ». — Ad 
undecimum « Affirmative ». — Ad duodecimum et ad 
decimum tertium « In casu de quo agitur, posse con- 
venire etiam in Ecclesia viciniori domui defuncti, et in 
tumulatione cadaveris sub cruce Ecclesiae tumulantis ». 

— Ad decimum quartum « Affirmative ». — Ad de- 
cimum quintum « Negative » . — Ad decimum sextum 
« Negative ». — Ad decimum septimum «Affirmative». 

— Ad decimum octavum « Affirmative ». 

912. — Varia. — ■ I. Diaconissae. — 1° Nonnisi 
viduis unius viri, quam iam erant aetate provectae, 
inter Diaconissas dabatur locus. 2° Munera earum 
erant Sacerdoti foeminas baptizanti praestare operam , 
ut sexus pudori consuleretur ea aetate, qua Baptismus 
per immersionem conferebatur, catechumenas ad rem 
Christianam domi instituere, foeminas aegrotas invisere, 
opem ferre martyribus et confessoribus carcere detentis, 
cum ad eum Diaconis aditus non patebat, stare ad 
ianuas, per quas mulieres ecclesiae navem ingredie- 
bantur, et suum in ea locum cuique tribuere. 3° His 
muneribus addicebantur Diaconissae per manuum im- 
postionem, quae tamen non Sacramentum erat, sed 
Ecclesiae caeremonia, ad instar benedictionis, quam 
mulieres illae accipiebant (Devoti, Cfr. Bona, rer. Iit.). 

913. — Coenobium differt a Laura. Coenobium est 
idem cum conventu. Laura est solitudo cum multis 
cellis separatis . — Anachoreta derivatur a graeco anar 
choreo , separari; Eremita a graeco eremos , solitudo; 
Monachus a monos, solus, et echo habere ; Coenobita 
a coinos, communis, et bios, vita. — Unusquisque 
Ordo, ait Scavini, suum locum elegit iuxta propriae 
vocationis indolem: 

Bernardus valles, colles Benedictus amabat. 

Oppida Franciscus, magnas Ignatius urbes. 

914. — Quatuor tantum sunt praecipuae monar 
chales Regulae , scilicet S. Basilii, S. Augustini, S. Be- 
nedicti et S. Francisci, sub quibus omnes monachorum 
Ordines militant, licet quidam habeant constitutiones 
particulares, ut Minimi et Carthusiani. — Cfr. Keif- 
fenstuel, tit. de Begul., n. 34. 

915. — Foemina straba , clauda , gibbosa , etc., po- 
test licite et valide professionem emittere et inter 

moniales admitti : quia decor filiae Regis ab intus. Duae 
tantum sorores possunt in eodem monasterio recipi, 
secus recurratur ad S. Sedem. Cfr. C. Ferrari... — Vi- 
sitatio Monialium fit cum assistentia quatuor sororum, 
dum reliquae in choro consistunt, sed visitatio spiri- 
tualis peragitur ad crates A . 

916. — Nota. — Multa alia dicenda occurrunt de 
Regularibus, quae tamen in libris de lure Canonico in 
genere, brevitatis causa omitti debent, remittendo lecto- 
res ad Canonistas luris Regularis in specie. In dubiis 
occurrentibus. Cfr. Piat Praelect. Iur. Regul ., Pallot- 
tini, Bizzarri, etc. 

Art. VI. De Monialibus speclatim 
(seu de mulieribus rellg. vot. solemnium). 

917. — Regula. — Apostolicae Sedis potestati 
reservatur facultas regulis a Sancta Sede approbatis 
aliquid addendi, aut detrahendi, aut aliquam quacum- 

1 j Episcoporum auctoritas quoad clausuram Monialium — 
Sub die 16 iulii 1884, dubia sequentia proposita fuerunt di- 
luenda S. Congregationi Episc. et Regul., nimirum: — 1. An 
Episcopus, auctoritate propria, permittere valeat, ut recipi 
possint in Monasteriis clausurae subiectis, mulieres quae in 
gredi cupiunt veluti pensionariae ? — II. Pariter potest Or- 
dinarius, auctoritate propria, ad tempus vel in perpetuum, 
monialem aliquam de uno ad aliud Monasterium transferre, 
etiam Ordinis eiusdem, iusta interveniente causa? — III. Po- 
testne tandem Ordinarius, auctoritate propria, transferre ali- 
quam monialem quando eadem electa fuerit in Superioris- 
sam alterius monasterii, aut censeat utilem esse et expedire 
translationem eiusmodi cum hoc munere? — Sacra Congre- 
gatio Em.rum Cardinalium negotiis Episcoporum et Regula- 

que ex ratione variationem afferendi. Ideoque haud 
tolerandum est, ut huiusmodi regulae typis edantur 
vel referantur quomodolibet mutatae; sed prout ia- 
cent, de verbo ad verbum, absque vel minima varia- 
tione, referri et, secluso speciali privilegio apostolico, 
servari debent. Constat ex variis S. C.EE. et RR. 
declarationibus. 

918. — Clausura. — Trid., sess. 25, cap. 5, de regular. 
decrevit: « Bonifacii VIII Constitutionem, quae incipit 
Periculoso, renovans Sancta Synodus, universis Epi- 
scopis, sub obtestatione divini iudicii, et intermina- 
tione maledictionis aeternae, praecipit, ut in omnibus 
Monasteriis sibi subiectis, ordinaria, in aliis vero, Sedis 
Apostolicae auctoritate, clausuram sanctimonialium, 
ubi violata fuerit, diligenter restitui, et ubi inviolata 
est, conservari maxime procurent; inobedientes atque 
contradictores, per censuras ecclesiasticas aliasque poe- 
nas, quacumque appellatione postposita, compescentes, 
invocato etiam ad hoc, si opus fuerit, auxilio brachii 
saecularis ». 

919. — Fundatores non possunt eorumdem clau- 
suram ingredi, nec a monialibus recipi, nisi in Litteris 
Apostolicis erectionis id expresse caveatur, vel nisi 
obtinuerint speciale indultum Sanctae Sedis. 

920. — Numerus monialium in unoquoque mona- 
sterio debet esse saltem duodecim. Nec numerus mo- 
nialium potest esse maior numero cellarum. In praefixione 
autem numeri, distingui debent separa tim, quot debeant 
esse moniales velatae, quot conversae, et quot aliae 
personae externae monasterii reditibus sustentandae. 

rium praeposita, super praemissis precibus, die 16 Iulii 1884 
mandavit rescribi: “ Negative in omnibus „ ( AnaL 0. M. (7., 
I, 130). 

Et numerus conversarum ita computatur, ut una pro 
tribus quibuslibet monialibus praefiniatur (S. C. EE. 
et EE. pluries). 

921. — Vita communis est regularis disciplinae 
fons omniumque claustralium virtutum praesidium. 
Episcopi prae oculis habeant decretum S. C. Concilii 
in « Vallisoletana », a. 1601, in quo dicitur: « Be- 
gularibus, sive viris sive mulieribus, non licere quid- 
piam proprium possidere, sed quidquid acquisiverint, 
et ex donatione vel eleemosyna a parentibus vel aliunde 
obtinuerint, recta ad manus Superioris esse deferendum, 
qui prius prospicere debebit necessitatibus illius, cuius 
opera vel contemplatione partum fuerit, et reliquum 
in totius monasterii usum convertere ». Circa modum 
instaurandae vitae communis, attendant normas, quas 
tradit Benedictus XIV, de Syn., libro 13, c. 12. 

922. — De ordinatione religiosorum et de profes- 
sorum votorum simplicium eiectione (respicit ex parte 
etiam regulares proprie tales). — « Auctis admodum ex 
singulari Dei beneficio votorum simplicium Institutis, 
uti multa inde bona oriuntur, ita aliqua parit incom- 
moda facilis alumnorum huiusmodi societatum egres- 
sus, et consequens ex iure constituto regressus in dioe- 
cesim originis. Haec autem graviora efficit temporalium 
bonorum inopia, qua nunc Ecclesia premitur, unde Epi- 
scopi saepe providere nequeunt ut illi vitam honeste 
traducant. Haec, aliaque id genus, etiam de alumnis 
ordinum votorum solemnium, perpendentes nonnulli 
sacri locorum antistites, pro ecclesiastici ordinis decore 
et fidelium aedificatione, ab Apostolica Sede enixis pre- 
cibus postularunt, remedium aliquod adhiberi. Cum 
ergo totum negotium SS.mus D. N. Leo PP. XIII 
detulisset sacrae huic Congregationi Episcoporum et 
Begularium negotiis et consultationibus praepositae, 

E.mi Patres in conventu plenario habito in Vaticanis 
JSdibus die 29 mensis Augusti anni 1892, praevio ma- 
turo examine ac discussione, perpensaque universa rei 
ratione, opportunas edere censuerunt dispositiones per 
generale decretum ubique locorum perpetuis futuris 
temporibus servandas. Quas cum SS. D. N. in audien- 
tia die 23 Septembris huius anni 1892 infrascripto se- 
cretario benigne impertita probare et confirmare di- 
gnatus fuerit, ea quae sequuntur per praesens decretum 
Apostolica auctoritate statuuntur et decernuntur. 

923. — «I. Firmis remanentibus Constitutione S. Pii 
V diei 14 Octobris anni 1568, incip. Romanus Pontifex, 
et declaratione s. m. Pii PP. IX edita die 12 mensis 
lunii anni 1858, quibus superioribus ordinum regula- 
rium prohibetur, ne litteras dimissoriales concedant no- 
vitiis aut professis votorum simplicium triennalium, 
ad hoc ut titulo paupertatis ad SS. Ordines promo- 
veri valeant, eaedem dispositiones extenduntur etiam 
ad instituta votorum simplicium, ita ut horum insti- 
tutorum superiores non possint in posterum litteras 
dimissoriales concedere pro SS. Ordinibus, vel quomo- 
documque ad sacros Ordines alumnos promovere titulo 
mensae communis, vel missionis, nisi illis tantum a- 
lumnis, qui vota quidem simplicia, sed perpetua iam 
emiserint, et proprio instituto stabiliter aggregati fue- 
rint ; vel qui saltem per triennium permanserint in votis 
simplicibus temporaneis quoad ea instituta quae ultra 
triennium perpetuam differunt professionem. Revocatis 
ad hunc effectum omnibus induitis ac privilegiis iam 
obtentis a S. Sede, necnon dispositionibus contrariis in 
respectivis constitutionibus contentis, etsi tales consti- 
tutiones fuerint a S. Sede Apostolica approbatae. 

924. — « II. Hinc notum sit oportet de generali re- 
gula haud in posterum dispensatum iri, ut ad maiores 

Ordines alumnus Congregationis votorum solemnium 
promoveatur, quin prius solemnem professionem emi- 
serit, vel per integrum triennium in votis simplicibus 
perseveraverit, si alumnus instituto votorum simpli- 
cium sit addictus. Quod si interdum causa legitima 
occurrat, cur quispiam sacros Ordines suscipiat, triennio 
nondum expleto, peti poterit ab Apostolica Sede dispen- 
satio, ut clericus vota solemnia nuncupare possit, quamvis 
non expleverit triennium ; quoad instituta vero votorum 
simplicium, ut vota simplicia perpetua emittere possit, 
quamvis non expleto tempore a respectivi instituti con- 
stitutionibus praescripto pro professione votorum sim- 
plicium perpetuorum. 

925. — «III. Dispositiones contentae in decreto S. 
C. Concilii iussus.m. Urbani VIII, edito die 21 Septem- 
bris 1624, incip. Sacra Congregatio , ac in decreto eius- 
dem S. C. iussu s. m. Innocentii XII, edito die 24 mensis 
Iulii anni 1694, incip. Instantibus , ac in aliis decretis 
generalibus, quibus methodus ordinatur a superioribus 
Ordinum regularium servanda in expellendis propriis 
alumnis, nedum in suo robore manent, sed servandae 
imponuntur etiam superioribus institutorum votorum 
simplicium, quoties agatur de aliquo alumno vota sim- 
plicia quidem sed perpetua professo, vel votis simpli- 
cibus temporaneis adstricto ac in sacris insuper Ordi- 
nibus constituto dimittendo: ita ut horum neminem, 
et ipsi dimittere valeant, ut nunc, dictum est nisi ob 
culpam gravem, externam, et publicam, et nisi culpa- 
bilis sit etiam incorrigibilis. Ut autem quis incorri- 
gibilis revera habeatur, superiores praemittere debent, 
distinctis temporibus, trinam admonitionem et corre- 
ctionem; qua nihil proficiente, superiores debent pro- 
cessum contra delinquentem instruere, processus resul- 
tantia accusato contestari, eidem tempus congruum 

concedere, quo suas defensiones sive per se, sive per 
alium eiusdem instituti religiosum, exhibere valeat : 
quod si accusatus ipse proprias defensiones non prae- 
senta verit, superior, seu tribunal, defensorem, ut supra, 
alumnum respectivi instituti ex officio constituere de- 
bebit. Post haec superior cum suo consilio sententiam 
expulsionis aut dimissionis pronuntiare poterit, quae ta- 
men nullum effectum habebit, si condemnatus a senten- 
tia prolata rite ad S. C. EE. et ER. appellaverit, donec 
per eamdem S. C. definitivum iudicium prolatum non 
fuerit. Quoties autem gravibus ex causis procedendi me- 
thodus supradicta servari nequeat, tunc recursus ha- 
beri debet ad hanc S. C. ad effectum obtinendi di- 
spensationem a solemnitatibus praescriptis, et facul- 
tatem procedendi summario modoiuxta praxim vigentem 
apud hanc S. C. 

926. — « IY. Alumni votorum solemnium, vel sim- 
plicium perpetuorum, vel temporalium in sacris Ordi- 
nibus constituti, qui expulsi vel dimissi fuerint, per- 
petuo suspensi maneant, donec a S. Sede alio modo eis 
consulatur; ac praeterea Episcopum benevolum rece- 
ptorem invenerint, et de ecclesiastico patrimonio sibi 
providerint. 

927. — «V. Qui in sacris Ordinibus constituti et vo- 
tis simplicibus obstricti sive perpetuis, sive temporali- 
bus, sponte dimissionem ab Apostolica Sede petierint et 
obtinuerint, vel aliter ex apostolico privilegio a votis 
simplicibus vel perpetuis vel temporaneis dispensati 
fuerint, ex claustro non exeant, donec Episcopum be- 
nevolum receptorem invenerint, et de ecclesiastico pa- 
trimonio sibi providerint, secus suspensi maneant ab 
exercitio susceptorum Ordinum. Quod porrigitur quoque 
ad alumnos votorum simplicium temporalium, qui quo- 

vis professionis vinculo iam forent soluti, ob elapsum 
tempus quo vota ab ipsis fuerunt nuncupata. 

928. — «VI. Professi, tum votorum solemnium, tum 
simplicium ab Ordinariis locorum ad sacros Ordines 
non admittantur, nisi, praeter alia a iure statuta, te- 
stimoniales litteras exhibeant, quod saltem per annum 
sacrae theologiae operam dederint, si agatur de subdia- 
conatu, ad minus per biennium, si de diaconatu, et quoad 
presbyteratum, saltem per triennium, praemisso tamen 
regulari aliorum studiorum curriculo. Haec de expresso 
Sanctitatis Suae mandato praefata Sacra Congregatio 
constituit atque decernit, contrariis quibuscumque, etiam 
speciali et individua mentione dignis, minime obstan- 
tibus. — Datum Romae, ex Sacra Congregatione Epi- 
scoporum et Regularium, die 4 Nov. 1892 ». 

929. — Dubia circa praecedens decretum « Auctis 
admodum ». — «1° Utrum haec verba decreti Au- 
ctis admodum, « Episcopum benevolum receptorem in- 
venerint et de patrimonio ecclesiastico sibi providerint», 
ita collective sint intelligenda, ut ad tollendam su- 
spensionem ambo sint necessaria, nempe, et Episcopum 
benevolum receptorem invenire, et patrimonium eccle- 
siasticum constituere, vel sufficiat tantum Episcopum 
benevolum receptorem invenire? — 2° Utrum haec 
verba, quae in n. V leguntur « secus suspensi ma- 
neant ab exercitio susceptorum Ordinum, ita sint su- 
menda, ut religiosus, qui obtenta apostolica licentia 
claustro exierit, quin prius Episcopum benevolum re- 
ceptorem invenerit vel de patrimonio ecclesiastico sibi 
providerit, sit suspensus tantum donec Episcopum be- 
nevolum receptorem inveniat et patrimonium ecclesia- 
sticum sibi constituat, vel sit suspensus donec ab Apo- 
stolica Sede suspensio tollatur, invento Episcopo be- 
nevolo receptore et patrimonio ecclesiastico consti- 

tuto? — R. Ad 1. Affirmative ad primam partem ; Ne- 
gative ad secundam. — Ad 2. Affirmative pariter ad 
primam partem; Negative ad secundam » (S. C. EE. et 
RR., 20 Nov. 1895). 

930. — Vota simplicia ante solemnem monialium 
professionem, iuxta recens decretum « Perpensis ». 

— «I. In omnibus et singulis sanctimonialium mo- 
nasteriis cuiuscumque Ordinis seu Instituti, in quibus 
vota solemnia emittuntur, peracta probatione et novi- 
tiatu ad praescriptum S. Concilii Tridentini, Consti- 
tutionum Apostolicarum et legum Ordinis seu Insti- 
tuti a S. Sede approbatarum, novitiae vota simplicia 
emittant, postquam expleverint aetatem annorum sex- 
decim ab eodem Concilio Tridentino statutam vel 
aliam maiorem, quae forsan a Constitutionibus pro- 
prii Ordinis vel Instituti a S. Sede approbatis requi- 
ratur. 

931. — II. Huiusmodi professae post expletum 
triennium a die, quo vota simplicia emiserint, compu- 
tandum, si dignae reperiantur, ad professionem voto- 
rum solemnium admittantur: sublata cuilibet pote- 
state hac super re dispensandi, ita nempe ut si qua, 
non exacto integro triennio, ad professionem solemnem, 
quacumque ex causa, admitteretur, professio ipsa irrita 
prorsus foret ac nullius effectus. 

932. — III. Firma tamen in suo quoque robore manere 
declarantur indulta a S. Sede iam impertita, quorum 
vi, nonnullis in locis seu Institutis, professio votorum 
simplicium ad longius tempus emitti possit. 

933. — IV. Praeterea ex iustis et rationabilibus causis, 
de quibus tum monasterii Superiorissa tum novitiarum 
Magistra fidem scripto facere debent, poterit Ordina- 
rius pro monasteriis suae iurisdictioni subiectis et Su- 
perior Generalis seu Provincialis pro monasteriis, quae 

exemptionis privilegio gaudent, indulgere, in casibus 
particularibus, ut professio votorum solemnium dif- 
feratur, non tamen ultra aetatem annorum viginti 
quinque expletorum. 

934. — V. Vota simplicia, uti praefertur, emissa 
perpetua sunt ex parte voventis ; et dispensatio super 
iisdem .Romano Pontifici reservatur. 

935. — VI. Professae istiusmodi votorum simpli- 
cium fruuntur et gaudent iisdem indulgentiis, privi- 
legiis et favoribus spiritualibus, quibus legitime fruun- 
tur et gaudent professae votorum solemnium proprii 
cuiusque monasterii; et quatenus morte praeveniantur 
ad eadem respective suffragia ius habent. 

936. — VII. Eaedem tenentur ad observantiam 
regularum et constitutionum non secus ac solemniter 
professae ; itemque tenentur choro interesse : quatenus 
vero legitime impediantur quominus choro intersint, 
ad privatam officii divini recitationem non obligantur. 

937. — VIII. Tempus a constitutionibus cuiuslibet 
Ordinis seu Instituti praescriptum ad vocem activam et 
passivam assequendam a die emissionis votorum sim- 
plicium computatur: verumtamen professae votorum 
simplicium nunquam suffragium, imo ne locum quidem 
habebunt in capitulis in quibus et quatenus agitur de 
admittendis ad professionem solemnem ; eaeque depu- 
tari quidem poterunt ad minora coenobii officia ; sed 
ad munia Superiorissae, Vicariae, Magistrae novitia- 
rum, Assistentis seu Consiliariae, et Oeconomae eligi 
nequeunt. 

938. — IX. Potiores iure, utpote seniores, cen- 
sentur quae prius vota simplicia nuncupaverint; ita 
tamen ut quaecumque, iuxta superius dicta, professio- 
nem solemnem ultra triennium distulerint, loco inte- 
rim cedant etiam iunioribus solemniter professis, rece- 

21 — luris Can. 

pturae iterum iura ratione prioris professionis quaesita 
ubi primum vota solemnia et ipsae emiserint. 

939. — X. Dos pro quolibet monasterio statuta 
tradenda est ipsi monasterio ante professionem voto- 
rum simplicium. 

940. — XI. Professae votorum simplicium retinent 
radicale suorum bonorum dominium, de quo definitive 
disponere non poterunt, nisi intra duos menses pro- 
xime praecedentes professionem solemnem, ad normam 
S. Concilii Tridentini, sess. XX V, de Regul. et Mo- 
nial . cap. XVI. — Omnino vero interdicta ipsis est 
eorumdem bonorum administratio, nec non quorum- 
cumque reddituum erogatio atque usus. Debent pro- 
pterea ante professionem votorum simplicium cedere, 
pro tempore quo in eadem votorum simplicium pro- 
fessione permanserint, administrationem, usumfructum 
et usum quibus eis placuerit, ac etiam suo Ordini seu 
monasterio, quatenus ex huius parte nihil obstet et 
ipsae plena libertate id opportunum existimaverint. — 
Quod si durante tempore votorum simplicium alia 
bona legitimo titulo eis obvenerint, eorum quidem 
dominium radicale acquirunt, sed administrationem 
usumfructum et usum cedere quamprimum debent ut 
supra, servata etiam lege non abdicandi dominium 
radicale nisi duos menses proximos ante professionem 
solemnem. 

941. — XII. Ad dimittendas e monasterio prae- 
fatas votorum simplicium professas, recurrendum erit, 
in singulis casibus, ad S. Sedem, distincte exponendo 
graves causas, quae dimissionem suadere seu exigere 
videantur. 

942. — XIII. Sorori professae votorum simplicium a 
monasterio discedenti sive ob votorum dispensationem 
a Sancta Sede Apostolica impetratam, sive ob decretum 

dimissionis ut supra emissum, restituenda erit integra 
dos quoad sortem, exclusis fructibus. — S. C. quae- 
cumque superius praescripta, declarata ac sancita sunt 
ab omnibus, ad quos seu quas spectat, ex obedientiae 
praecepto servari et exeeutioni demandari districte 
iubet, non obstantibus contrariis quibuscumque etiam 
speciali et individua mentione dignis, quibus ad prae- 
missorum effectum a Sanctitate Sua specialiter et plene 
derogatum esse declarat ». (Decr. S. C. EE. et RR. 
Perpensis, 3 Maii 1902). 

943. — Declarationes circa praecedens decretum 
« Perpensis ». I. « Professae votorum simplicium ad 
recitationem divini officii extra chorum non tenentur ». 
(S. C. EE. et RR., 28 lui. 1902). 

944. — « II. Capitulum pro admittendis monialibus 
ad professionem solemnem habet votum mere consul- 
tivum. In eo locum quoque fieri posse discussioni 
super qualitatibus candidatae; scrutinium vero per se- 
creta suffragia peragendum esse. Porro, si omnia vel 
pleraque suffragia contraria forent admissioni ad so- 
lemnem professionem, ita ut attento etiam art. IV 
ipsius Decreti ageretur de dimittenda Sorore a mona- 
sterio res subiicienda esset iudicio S. Sedis, ad quam 
proinde Ordinarius, vel pro monasteriis exemptis Prae- 
latus Regularis distinctam omnium relationem trans- 
mittet » (S. C. EE. et RR., 18 Jul. 1902). 

945. — III. « S. C. EE. et RR. Decr. Perpensis tem- 
porum adiunctis , 3 Maii 1902, praescriptum est, ut in 
sanctimonialium monasteriis, in quibus emittuntur vota 
solemnia, his praemittantur a novitiis simplicia quoque 
vota ; porro eiusdem S. C. Responso dato in una Bo- 
noniensi 28 Iulii 1902, resolvitur: Ritum seu caere- 
moniale, in unoquoque Monasterio receptum, adhi- 
bendum esse in emittenda prima professione, pro qua 

consuetae formulae suppressis, si adsint, verbis sole- 
mnitatem (votorum) exprimentibus, adiiciatur novitiam 
nuncupare vota simplicia, iuxta Decretum a S. C. EE. 
et RR., 3 Maii 1902, editum: professionem autem se- 
cundam emitti posse privatim in choro seu oratorio 
interiore coram communitate in manus Superiorissae, 
praevia approbatione Ordinarii seu Praelati Regularis 
quoad Monasteria exempta. Sancitis igitur: in prima 
simplicium votorum professione ritum receptum, sup- 
pressis solum verbis solemnitatem votorum exprimen- 
tibus, esse adhibendum, atque secundam solemnium 
votorum professionem posse emitti privatim, haec du- 
bitatio mihi movetur. — 1. Sitne Ordinarii vel, quoad 
Monasteria exempta, Praelati Regularium, audito Su- 
periorissae voto, decernere ut secunda quoque professio 
fiat coram Ordinario vel Ordinarii commissario? — 
2. Quod caeremoniale sit adhibendum in secunda pro- 
fessione, si privatim coram Superiorissa fit, quodque 
adhibendum, si publice fit coram Ordinario eiusve com- 
missario? — 3. Utrum et quo modo in casu poste- 
riori manendum in actionibus symbolicis : benedictione 
ac traditione veli, annuli, coronae, quae hucusque in 
ritu solemnis professionis adhibebantur, et ad mentem 
decreti Perpensis temporum adiunctis , posthac iam in 
prima votorum simplicium professione in usu erunt? 
— . R. Ad 1. Affirmative, dummodo Superiorissa et 
Communitas postulent, ut professio, de qua agitur, 
publice fiat. — Ad. 2. In utroque casu secundae pro- 
fessionis requiritur tantummodo, ut Professa proferat 
formulam professionis, adhibitis verbis solemnitatem 
votorum exprimentibus. — Ad 3. Provisum in 2° » 
(S. C. EE. et RR., 15 Ian. 1903). 


Digitized by LjOOQle 



CAP. y. DE MONACHIS ET REGULARIBUS 


325 


Art. VII. De Institutis Totorum Simplicium. 

946. — Praenotandum. — I. « Ne in Ecclesia Dei, 
sub specie maioris boni vel praesentis necessitatis, ali- 
quid periculi vel incommodi suboriatur, iuxta mentem 
Concilii Tridentini, nulla nova religiosa Congregatio, 
sive virorum, sive mulierum, in nostris Provinciis, 
absque Ordinarii licentia et expresso consensu, ac nisi 
omnibus mature perpensis, propter evidentem anima- 
rum utilitatem, instituatur. Quo in casu Ordinarius 
curet totis viribus, ut nova Congregatio nihil in suis 
legibus admittat, nihilque ad praxim deducat, quod a 
legibus, monitis ac mente Sanctae Sedis quomodolibet 
declinet. Quare prae oculis habeantur Constitutiones 
a Sancta Sede probatae et decreta ac animadversiones 
S. C. Episcoporum et Regularium, quae habentur in 
« Collectanea » eiusdem S. Congregationis. Meminerint 
tandem Ordinarii, postquam sua in Dioecesi Institutum 
aliquod approbaverint, illud nunquam, sive a se sive 
ab alio, ordinaria auctoritate posse supprimi, quatenus 
scilicet id speciem aliquam alienationis praeseferat, et 
ideo Apostolicum Beneplacitum requirat » (Ita Cone. 
Plen. Am. Lat., art. 322). 

947. — II. Unde prohibet « vota quae, inscio 
aut non approbante Episcopo, edantur a quibuscumque 
fidelibus, tamquam membris alicuius Congregationis 
votorum simplicium: salvis tamen privilegiis a Sancta 
Sede alicui Instituto concessis. Scitum vero sit, vota 
«simplicia», quae in Institutis huius generis, etiam 
ab Apostolica Sede approbatis, sive « ad tempus » 
sive « irn perpetuum » nuncupantur, semper fore et 
manere « simplicia » ac nunquam solemnia esse eva- 
sura. Attamen, cum haec vota non sint private sim- 
plicia, dispensari nequeunt ab illis, qui generalem li- 

centiam obtinuerunt dispensandi a votis reservatis >. 
(Id., art. 323). 

948. — Et addit : « Cum in Congregationibus, in 
pluribus dioecesibus propagatis, quarum Constitutiones 
nondum subiectae fuerunt examini, correctioni et ap- 
probationi Sanctae Sedis, passim nonnulla bona fide 
peragantur, quae a legibus et mente ipsius Sanctae 
Sedis aliena existunt, volumus ut, servatis de iure 
servandis, Congregationes huiusmodi, quae iudicio Epi- 
scoporum in bonam spem Ecclesiae crescunt, statuta 
sua Sedis Apostolicae iudicio subiiciant et approba- 
tionem implorent. Immutatio Constitutionum, semel 
approbatarum a Sancta Sede, fieri nequit, etiam quoad 
minimam variationem, absque licentia S. Congrega- 
tionis. Circa vero Instituta illa, quae dioecesis fines, 
in qua primitus fundata sunt, non excedunt, immu- 
tatio Constitutionum ad Ordinarium loci illius pleno 
iure pertinebit; quatenus autem in alias etiam Dioe- 
ceses diffusa reperiantur, tunc immutationes, vel mi- 
nimae, Constitutionum Apostolicae Sedi erunt reser- 
vatae (Id., art. 324). 

949. — Summula iuris ab Ecclesia statuti circa 
Instituta votorum simplicium, iuxta Constitutionem 
Leonis XIII « Conditae a Christo Ecclesiae », editam 
VI Idus Dec. 1900: « Duo praescriptionum capita edi- 
cere visum est, alterum de Sodalitatibus quae Sedis 
Apostolicae commendationem vel approbationem non- 
dum sunt assecutae, alterum de caeteris, quarum Sedes 
Apostolica vel leges recognovit vel institutum com- 
mendavit aut approbavit. 

950. — Caput primum haec habet servanda: I. «Epi- 
scopi est quamlibet recens natam sodalitatem non prius 
in dioecesim recipere, quam leges eius constitutio- 
nesque cognorit itemque probarit: si videlicet neque 

fidei honestative morum neque sacris canonibus et 
Pontificum decretis adversentur, et si apte statuto fini 
conveniant. 

951. — II. « Domus nulla novarum sodalitatum iusto 
iure fundabitur, nisi annuente probante Episcopo. Epi- 
scopus vero fundandi veniam ne impertiat, nisi inqui- 
sitione diligenter acta quales sint qui id poscant: an . 
recte probeque sentiant, an prudentia praediti, an 
studio divinae gloriae, suaeque et alienae salutis prae- 
cipue ducti. 

952. — III. « Episcopi, quoad fieri possit potius 
quam novam in aliquo genere sodalitatem condant vel 
approbent utilius unam quamdam adsciscent de iam 
approbatis, quae actionis institutum profiteatur adsi- 
mile. — Nullae fere, ni forte in Missionum regionibus, 
probentur sodalitates quae, certo proprioque fine non 
praestituto, quaevis universe pietatis ac beneficentiae 
opera, etiamsi penitus inter se disiuncta, exercenda am- 
plectantur. Episcopi sodalitatem condi ullam ne si- 
verint, quae redditibus careat ad sodalium victum 
necessariis. — Sodalitia, quae stipe collaticia vivant; 
item muliebres familias, quae aegrotis, domi ipsorum, 
interdiu noetnque adsint, cautissime, quin etiam dif- 
ficulter comprobent. - Si quae autem nova foeminarum 
sodalitas eo spectet ut suis in aedibus valetudinaria 
aperiat viris promiscue mulieribusve excipiendis; vel 
similes domos excipiendis sacerdotibus, qui Sororum 
cura atque opera aegrotantes leventur ; eiusmodi pro- 
posita Episcopi ne probent nisi maturo adhibito seve- 
roque consilio. — Praeterea Episcopi religiosarum do- 
mus, ubi viris foeminisve peregre advenientibus hospi- 
tium victusque accepto pretio suppedidetur, nequaquam 
permittant. 

953. — IV. « Sodalitas quaevis dioecesana ad dioe- 

ceses alias ne transgrediatur, nisi consentiente utroque 
Episcopo, tum loci unde excedat, tum loci quo velit 
commigrare. 

954. — Y. « Sodalitatem dioecesanam si ad dioe- 
ceses alias propagari accidat, nihil de ipsius natura 
et legibus mutari liceat, nisi singulorum Episcoporum 
consensu, quorum in dioecesibus aedes habeat. 

955. — VI. « Semel approbatae Sodalitates ne extin- 
guantur, nisi gravibus de causis et consensentibus 
Episcopis, quorum in ditione fuerint. Singulares tamen 
domos Episcopis, in sua cuique dioecesi, tollere fas est. 

956. — VII. « De puellis habitum religiosum peten- 
tibus, item de iis quae, probatione expleta, emissurae 
sint vota, Episcopus singulatim certior fiat; eiusdem 
erit illas et more explorare et, nihil si obstet, ad- 
mittere. 

957. — VIII. « Episcopo alumnas Sodalitatum dioe- 
cesanarum professas dimittendi potestas est, votis per- 
petuis aeque ac temporariis remissis, uno dempto (ex 
auctoritate saltem propria) colendae perpetuo casti- 
tatis. Cavendum tamen ne istiusmodi remissione ius 
alienum laedatur; laedatur autem, si insciis modera- 
toribus id fiat iusteque dissentientibus. 

958. — IX. « Antistitae, ex constitutionum iure, a 
Sororibus eligantur. Episcopus tamen, vel ipse vel dele- 
gato munere, suffragiis ferendis praeerit: peractam 
electionem confirmare vel rescindere integrum ipsi est 
pro conscientiae officio. 

959. — X. « Dioecesanae cuiusvis Sodalitatis domos 
Episcopus invisendi ius habet, itemque de virtutum 
studio, de disciplina, de oeconomicis rationibus cogno- 
scendi. 

960. — XI. « Sacerdotes a sacris, a confessionibus, 
a concionibus designare, item de sacramentorum dispen- 

satione statuere munus Episcoporum est, pro Sodali- 
tatibus dioecesanis pariter ac pro c&eteris ; id quod in 
capite consequenti (n. VIII) explicate praefinitur. — 

961. — « Alterum praescriptionum caput, de So- 
dalitatibus quarum Apostolica Sedes vel leges recogno- 
vit vel institutum commendavit aut approbavit, haec ha- 
bet servanda : I. Candidatos cooptare, eosdem ad sacrum 
habitum vel ad profitenda vota admittere, partes sunt 
Praesidum Sodalitatum; integra tamen Episcopi fa- 
cultate a Synodo Tridentina tributa (sess. XXV, 
cap. XVII, de Regul. et Monial.), ut quum de foeminis 
agitur, eas et ante suscipiendum habitum et ante pro- 
fessionem emittendam ex officio exploret. Praesidum 
similiter est familias singulas ordinare, tirones ac pro- 
fessos dimittere, iis tamen servatis quaecumque ex 
instituti legibus pontificiisque decretis servari oportet. 
— Demandandi munera et procurationes, tum quae 
ad universam sodalitatem pertinent, tum quae in do- 
mibus singulis exercentur, Conventus seu Capitula et 
Consilia propria ius habent. In muliebrium autem 
sodalitatum Conventibus ad munerum assignationem, 
Episcopus, cuius in dioecesi habentur, per se vel per 
alium praeerit, ut Sedis Apostolicae delegatus. 

962. — II. « Condonare vota, sive ea temporaria sint 
sive perpetua, unius est Komani Pontificis. Immutandi 
constitutiones, utpote quae probatae a Sede Apostolica 
nemini Episcoporum ius datur. Item regimen, quod 
penes moderatores est sive sodalitatis universae, sive 
familiarum singularum ad constitutionum normam, 
Episcopis mutare, temperare ne liceat. 

963. — III. « Episcoporum sunt iura, in dioecesi 
cuiusque sua, permittere vel prohibere novas domos 
sodalitatum condi, item nova ab illis templa excitari, 
oratoria seu publica seu semipublica aperiri; sacrum 

fieri in domesticis sacellis, Sacramentum augustum 
proponi palam venerationi fidelium. Episcoporum simi- 
liter est solemnia et supplicationes, quae publica sint, 
ordinare. 

964. — IV. « Domus sodalitatum huiusmodi si claur 
sura episcopali utantur, Episcopis iura manent integra, 
quae de hac re a pontificiis legibus tribuuntur. Si quae 
autem clausura , ut inquiunt; partiali, utantur, Epi- 
scopi erit curare ut rite servetur, et quidquid in eam 
irrepat vitii cohibere. 

965. — V. «Alumni alumnaeve sodalitatum harum, 
ad forum internum quod attinet, Episcopi potestati 
subsunt. In foro autem externo , eidem subsunt quod 
spectat ad censuras, reservationem casuum, votorum 
relaxationem quae non sint uni Summo Pontifici reser- 
vata, publicarum precum indictionem, dispensationes 
concessionesque caeteras quas Antistites sacrorum fide- 
libus suis impertire queant. 

966. — VI. «Si qui vero ad sacros ordines promo- 
veri postulent, eos Episcopus, etsi in dioecesi degentes, 
initiare caveat, nisi hisce conditionibus : ut a modera- 
toribus quisque suis proponantur ; ut quae a iure sacro 
sancita de litteris dimissorialibus vel testimonialibus 
sint rite impleta ; ut titulo sacrae ordinationis ne ca- 
reant, vel certe eo legitime eximantur; ut theologiae 
studiis operam dederint, secundum Decretum Auctis 
admodum, die datum IV Novembris anno MDCCCXCII. 

967. — VII. « In sodalitates, quae mendicato vivunt, 
ea Episcopis stent iura, quae habet Decretum Singu- 
lare quidem a sacro Consilio Episcopis et Keligiosorum 
ordinibus praeposito promulgatum die XXVII Martii 
anno MDCCCXCVI. 

968. — VIII. « In iis quae ad spiritualia pertinent 
subduntur sodalitates Episcopis dioecesium in quibus 

versantur. Horum igitur erit sacerdotes ipsos et* a 
sacris designare et a concionibus probare. Quod si 
sodalitates muliebres sint, designabit item Episcopus 
sacerdotes a confessionibus tum ordinarios tum extra 
ordinem, ad normam Constitutionis Pastoralis curae 
a Benedicto XIY, decessore Nostro editae, ac Decreti 
Quemadmodum dati a sacro Consilio Episcopis et Reli- 
giosorum ordinibus praeposito, die XYII Decembris 
anno MDCCCXC ; quod quidem decretum ad virorum 
etiam consociationes pertinet, qui sacris minime ini- 
tiantur. 

969. — IX. « Bonorum, quibus Sodalitia singula 
potiuntur, administratio penes Moderatorem supremum 
maximamve Antistitam eorumque Consilia esse debet: 
singularum vero familiarum redditus a praesidibus 
singulis administrari oportet, pro instituti cuiusque 
legibus. De iis nullam Episcopus rationem potest exi- 
gere. Qui vero fundi certae domui tributi legative sint 
ad Dei cultum beneficentiamve eo ipso loco impen- 
dendam; horum administrationem moderator quidem 
domus gerat, referat tamen ad Episcopum, eique se 
omnino praebeat obnoxium: ita nimirum ut neque 
Praeposito neque Antistitae sodalitii universi liceat 
quidquam ex iis bonis Episcopo occultare, distrahere, 
vel in alienos usus convertere. Talium igitur bonorum 
Episcopus rationes accepti impensique, quoties vide- 
bitur, expendet: idem ne sortes minuantur, redditus 
ne perperam erogentur, curabit. 

970. — X. « Sicubi sodalitatum aedibus instituta 
curanda adiecta sint, uti gynaecea, orphanotrophia, va- 
letudinaria, scholae, asyla pueris erudiendis, Episcopali 
vigilantiae ea omnia subsint quod spectat ad religionis 
magisteria, honestatem morum, exercitationes pietatis, 
sacrorum administrationem, integris tamen privilegiis. 

quae collegiis, scholis, institutisve eiusmodi a Sede 
Apostolica sint tributa. 

971. — XI. « In quarumlibet sodalitatum domibus 
vota simplicia profitentium, Episcopis cuiusque dioecesis 
ius est invisendi templa, sacraria, oratoria publica, sedes 
ad sacramentum poenitentiae, de iisque opportune sta- 
tuendi, iubendi. — In presbyterorum sodalitiis, de con- 
scientia ac disciplina, item de re oeconomica uni prae- 
sides cognoscent. In consociationibus vero foeminarum, 
aeque ac virorum qui sacerdotio abstinent, Episcopi 
erit inquirere num disciplina ad legum normam vi- 
geat, num quid sana doctrina morumve probitas de- 
trimenti ceperit, num contra elausuram peccatum, num 
sacramenta aequa stataque frequentia suscipiantur. — 
Reprehensione dignum si quid Episcopus forte offen- 
derit, ne decernat: illico moderatores uti prospiciant 
moneat; qui si neglexerint, ipse per se consulat. Si 
quae tamen maioris momenti occurrant quae moram 
non expectent, decernat statim : decretum vero ad sa- 
crum Consilium deferat Episcopis ac Religiosorum or- 
dinibus praepositura. — Episcopus, in visitatione potis- 
simum, iuribus, quae supra diximus, utatur suis quod 
spectat ad scholas, a l syla caeteraque memorata insti- 
tuta. — Ad rem vero oeconomicam quod attinet, mu- 
liebrium sodalitatum itemque virorum sacerdotio ca- 
rentium, Episcopus ne cognoscat nisi de fundorum le- 
gatorum ve administra tione, quae sacris sint attributa, 
vel loci aut dioecesis incolis iuvandis. — His porro, 
quae hactenus ediximus, sancivimus, nihil penitus dero- 
gari volumus de facultatibus vel privilegiis, tum Nostro 
aut quovis alio Sedis Apostolicae decreto concessis, 
tum immemorabili aut saeculari consuetudine confir- 
matis, tum etiam quae in alicuius Sodalitatis legibus 
a Romano fcontifice approbatis contineantur... contra- 

riis non obstantibus quibuscumque ». Ita Leo XIII in 
praefata Const. Conditae a Christo Ecclesiae . 

972. — De colligendis eleemosynis per religiosas. 
— « Singulari quidem protectione et auxilio dignae 
semet exhibent mulieres illae, quae, in piis religio- 
sisque Institutis Deo se devovent, ut in proximorum 
bonum longe lateque opera misericordiae exerceant 
nedum directe, sed stipem etiam iisdem operibus su- 
stentandis quaeritantes, atque egregiam eapropter hu- 
militatis, patientiae, charitatis aliarumque virtutum 
laudem praeseferentes. Cum tamen hoc colligendarum 
eleemosynarum ministerium prae muliebri quaeritan- 
tium indole ac hodierna humanae societatis conditione 
periculis haud vacet, nisi opportunis cautelis commu- 
niatur, S. C. Episcoporum et Regularium, nonnullis 
Episcopis petentibus, re diligenter et mature perpensa, 
haec quae sequuntur statuit ac decrevit: 

973. — I. « In votorum simplicium Institutis opus 
quaeritandi eleemosynas alumnae non aggrediantur nisi 
in spiritu. fidei, quod stipem non sibi quaerant, sed 
ipsi Christo lesu, memores verborum eius: Quamdiu 
fecistis uni ex his fratribus meis minimis , mihi fe- 
cistis . Praeterea Ordinarios locorum, etiamsi eorum 
territoria pertranseant, obsequio, reverentia et devo- 
tione prosequantur tamquam parentes et patronos, quos 
adeant cum fiducia pro consilio, auxilio ac praesidio 
in qualibet necessitate. 

974. — II. « Iisdem votorum simplicium sororibus 
non liceat eleemosynas quaerere sive intra dioecesim 
in qua ipsae resident, sive extra, sine licentia Ordi- 
narii loci respectivae residentiae. 

975. — III. « Stipem quaesiturae extra dioecesim 
respectivae residentiae licentiam obtinere insuper de- 

bent ab Ordinario loci, in quo eleemosynam quaeri- 
tare desiderant. 

976. — IV. « Nihil tamen impedit, quominus supe- 
riorissae nulla petita licentia, ad sublevandam domuum 
vel piorum operum, quibus praesunt inopiam, possint 
eleemosynas undequaque sponte oblatas accepto habere, 
vel etiam per litteras impetrare ab honestis ac bene- 
volis personis quibuscumque, usquedum a legitimo su- 
periore rationabili ex causa non prohibeantur. 

977. — V. « Ordinarius loci, in quo exstat domus 
sororum quaeritare volentium, licentiam eis non con- 
cedat: 1° si de vera domus vel pii operis necessitate 
sibi non constet; 2’ si quaeritatio commode fieri possit 
per alios ab ipsomet Ordinario designandos. Si autem 
necessitati occurri valeat per quaeritationem in loco, 
in quo sorores resident, vel infra propriam dioecesim. 
Ordinarius licentiam eisdem non impertiatur eleemo- 
synas colligendi extra dioecesim. 

978. — VI. « Utraque licentia tradatur gratis et in 
scriptis, in qua quilibet Ordinarius leges et conditiones 
imponere poterit, quas pro locorum, temporum et per- 
sonarum adiunctis magis opportunas in Domino iudi- 
caverit. Licentia vero Ordinarii piae sororum domus 
contineat litteras vel commissorias ad parochos aliasve 
prudentes personas pro sororibus quaeritantibus intra 
dioecesim, vel commendatitias ad Ordinarios aliarum 
dioecesium pro sororibus extra propriam dioecesim 
quaeritantibus. In litteris commissoriis mandetur pa- 
rochis aliisve probis personis, ut consiliis et meliori 
qua possunt opera praesto sint sororibus, earum agendi 
rationem invigilent, et si quid in eis minus rectum 
resciverint, statim ipsi Ordinario referant. In commen- 
datitiis exorentur Ordinarii locorum, ut in sua quisque 

dioecesi sorores ad quaeritandum admissas protegat 
ac adiuvet ac si sibi subditas eas haberet. 

979. — VII. « Quisque loci Ordinarius sorores ex 
aliena dioecesi advenientes ad eleemosynas colligendas 
non admittat, nisi prius eaedem licentiam proprii Or- 
dinarii 3ibi exhibuerint. Sororibus vero huiusmodi li- 
centiam exhibentibus ipse suam, si lubeat, impertiatur 
licentiam quaeritandi in propria dioecesi. Ubi autem 
sorores etiamsi utraque licentia praeditae, in eleemo- 
synarum quaestu male se gerant, statim in propriam 
domum eas redire Ordinarius iubeat, opportunisque 
etiam mediis, si opus fuerit, compellat. 

980. — VIII. € Superiorissae, praesertim extra lo- 
cum ubi domus habent, nunquam ad eleemosynas quae- 
rendas mittant sorores, nisi binas, aetate et animo 
maturas, intra dioecesim non ultra mensem, extra 
dioecesim non ultra duos menses, et semper ea pecu- 
niae summa instructas qua, inopinato quocumque casu 
cogente, possint statim domum redire. Sorores quae- 
ritantes semper et ubique ea, qua decet modestia eni- 
teant, virorum familiaritatem et sermones inutiles ca- 
veant; clamores, tabernas aliaque loca incongrua evi- 
tent; nec in domibus longiorem moram faciant, quam 
sit necessarium pro exspectandis eleemosynis. Singulae 
nunquam incedant, neque ab invicem separentur, nisi 
necessitate impellente. Iter facientes, si commode fieri 
poterit, utantur via ferrea ; sed quantum possunt, de 
nocte, neque ab uno loco discedant, neque ad alium 
perveniant. De suo adventu futuro premoneant illum, 
cui datae sunt Episcopi litterae; eisque cum perve- 
nerint se sistant precesque adhibeant, ut intercedat 
pro invenienda hospitalitate apud aliquod pium foe- 
minarum Institutum, vel saltem apud aliquam hone- 
stam mulierem, nunquam vero in domo ubi possint 

in aliquod periculum offendere. Matutinas ac vesper- 
tinas preces non omittant : quotidie de mane aliquam 
ex vicinioribus ecclesiis petant, ibique sacro assistant : 
singulis hebdomadis Poenitentiae et Eucharistiae sacra- 
mentis reficiantur. Ante solis ortum et post occasum 
eleemosynas per loca non quaeritent. Elapso tempore 
ad quaeritandum eis praefixo, sine ulla mora ad pro- 
priam superiorissam recto tramite remigrent. Eleemo- 
synas nunquam arroganter vel tamquam debitas po- 
stulent, sed breviter et humiliter sua et piorum operum 
exposita inopia, si quid sponte offertur accipiant, secus 
patienter divinae providentiae confidant. Alias nonnas 
opportunas, quae a propria superiorissa dari poterunt, 
adamussim observent. — Datum Romae ex Secretaria 
memoratae S. C. EE. et RR., die 27 Martii 1896 ». 

981. — Reelectio Abbatissarum seu Superioris- 
sarum. — « Cum in Const. Exposcit debitum , 1 Ian. 
1583, Gregorius XIII iussisset, ut munus Priorissae 
ultra triennium perdurare nequeat et expleto triennio 
nullam habeat in monasterio auctoritatem, et hoc sensu 
pluries respondisset S. C. E E. et RR. ; * Orator non- 
nulla dubia proponit: 1° Quaeritur, si memoratae Con- 
stitutiones et resolutiones datae fuerunt pro Ecclesia uni- 
versali et observandae sint? — 2° In casu negativo 
possuntne iterum eligi Superiorissae illorum Conventuum 
quorum Constitutiones vel de hac electione tacent vel 
permittunt novam electionem Superiorissae? — 3° In 
utroque casu numeri U et pro monasteriis in quibus ex- 
presse permittitur nova electio Superiorissae quaeritur: 
pro huius electionis confirmatione sufficit auctoritas Or- 
dinarii vel recurrendum erit ad S. Sedem? — R. Ad l nm 
Affirmative. — Ad 2 um provisum in primo. — Ad 3 um 
quatenus Constitutiones sileant, vel expresse dicant 
post triennium eligendam esse aliam Abbatissam seu 

Superiorissam, reelectionem eiusdem personae ad munus 
Abbatissae seu Superiorissae indigere confirmatione 
S. Sedis: quatenus vero Constitutiones approbatae a 
S. Sede post enuntiatam Constitutionem Gregorii XIII 
permittant huiusmodi reelectionem, servandum esse te- 
norem earumdem Constitutionum » (S. C. EE. et RR., 
4 Maii 1901). 

982. — De ratione conscientiae superioribus vel 
superiorissis reddenda, de confessione et commu- 
nione (etiam apud moniales proprie tales). — « Que- 
madmodum omnium rerum humanarum quantumvis 
honestae sanctaeque in se sint: ita et legum sapienter 
conditarum ea conditio est, ut ab hominibus ad im- 
propria et aliena ex abusu ^traduci ac pertrahi va- 
leant; ac propterea quandoque fit, ut intentum a le- 
gislatoribus finem haud amplius assequantur; imo et 
aliquando ut contrarium sortiantur effectum. — Idque 
dolendum vel maxime est, obtigisse quoad leges plu- 
rium Congregationum, Societatum aut Institutorum sive 
mulierum, quae vota simplicia aut solemnia nuncupant, 
sive virorum professione ac regimine penitus laicorum; 
quandoquidem aliquoties in illorum Constitutionibus 
conscientiae manifestatio permissa fuerat, ut facilius 
alumni arduam perfectionis viam ab expertis superio- 
ribus in dubiis addiscerent ; et contra a nonnullis ex 
his intima conscientiae scrutatio, quae unice sacramento 
poenitentiae reservata est, inducta fuit. Itidem in Con- 
stitutionibus ad tramitem SS. a Canonum praescriptum 
fuit, ut sacramentalis confessio in huiusmodi communi- 
tatibus fieret respectivis confessariis ordinariis et extra- 
ordinariis; aliunde superiorum arbitrium eo usque 
devenit, ut subditis aliquem extraordinarium confes- 
sarium denegaverint, etiam in casu, quo ut propriae 
conscientiae consulerent eo valde indigebant. Indita 

denique eis fuit discretionis ac prudentiae norma, ut 
suos subditos rite sancteque quoad peculiares poeni- 
tentias ac alia pietatis opera dirigerent; sed et haec 
per abusionem extensa in id etiam exstitit, ut eis ad 
Sacram Synaxim accedere vel pro lubitu permiserint, 
vel omnino interdum prohibuerint. Hinc factum est, 
ut huiusmodi dispositiones, quae ad spiritualem alum- 
norum profectum, et ad unitatis pacem et concordiam 
in communitatibus servandam fovendamque salutariter 
ac sapienter constitutae iam fuerant, haud raro in ani- 
marum discrimen, in conscientiarum anxietatem, ac 
insuper in externae pacis turbationem versae fuerint, 
ceu subditorum recursus et quaerimoniae passim ad 
S. Sedem interiectae evidentissime comprobant. — 
Quare SS. D. N. Leo divina providentia Papa XIII 
pro ea, qua praestat erga lectissimam hanc sui gregis 
portionem, peculiari sollicitudine^ in audientia habita 
a me Cardinali Praefecto S. Congr. EE. et RR. ne- 
gotiis et consultationibus praepositae die 14 Dec. 1890, 
omnibus sedulo diligenterque perpensis, haec quae se- 
quuntur voluit, constituit, atque decrevit. 

983. — I. « Sanctitas Sua irritat, abrogat, et nullius 
in posterum roboris declarat quascumque dispositiones 
Constitutionum, piarum Societatum Institutorum mu- 
lierum, sive votorum simplicium sive solemnium, nec 
non virorum omnimode laicorum, etsi dictae Consti- 
tutiones approbationem ab Apostolica Sede retulerint, in 
forma quacumque, etiam quam aiunt specialissimam, 
in eo scilicet, quod cordis et conscientiae intimam ma- 
nifestationem quovis modo ac nomine respiciunt. Ita 
propterea serio iniungit moderatoribus ac moderatri- 
cibus huiusmodi Institutorum, Congregationum ac So- 
cietatum, ut ex propriis Constitutionibus, Directoriis, 
ac Manualibus praefatae dispositiones omnino deleantur 

penitusque expungantur. Irritat pariter ac delet quos- 
libet ea de re usus et consuetudines etiam immemo- 
rabiles. 

984. — II. « Districte insuper prohibet, memoratis 
superioribus ac superiorissis cuiuscumque gradus et 
praeeminentiae sint, ne personas sibi subditas inducere 
pertentent directe aut indirecte, praecepto, consilio, 
timore, minis, aut blanditiis ad huiusmodi manifesta- 
tionem conscientiae sibi peragendam ; subditisque'e con- 
verso praecipit , ut superioribus maioribus denuncient 
superiores minores, qui eos ad id inducere audeant; 
et si agatur de moderatore vel moderatrice generali, 
denunciatio huic S. Congregationi ab iis fieri debeat. 

985. — III. « Hoc autem minime impedit, quominus 
subditi libere ac ultro aperire suum animum superio- 
ribus valeant ad effectum ab illorum prudentia, in 
dubiis ac anxietatibus, consilium et directionem ob- 
tinendi pro virtutum acquisitione ac perfectionis pro- 
gressu. 

986. — IV. « Praeterea, firmo remanente qtioad 
confessarios ordinarios et extraordinarios communita- 
tum quod a Sacrosanto Concilio Tridentino praescribitur 
in sess. 25, cap. 10, De Regul., et a s. m. Benedicti XIV 
statuitur in Const., quae incipit: Pastoralis Curae, 
Sanctitas Sua praesules superioresque admonet, ne ex- 
traordinarium denegent subditis confessarium quoties 
ut propriae conscientiae consulant ad id subditi adi- 
gantur, quin iidem superiores ullo modo petitionis ra- 
tionem inquirant, aut aegre id ferre demonstrent. Ac 
ne evanida tam provida dispositio fiat, Ordinarios exhor- 
tatur, ut in locis propriae dioeceseos, ia quibus mu- 
lierum communitates exsistunt, idoneos sacerdotes fa- 
cultatibus instructos designent, ad quos pro sacramento 
poenitentiae recurrere eae facile queant. 

987. — Y. « Quod vero attinet ad permissionem vel 
prohibitionem ad Sacram Synaxim accedendi, eadem 
Sanctitas Sua decernit, huiusmodi permissiones -vel 
prohibitiones dumtaxat ad confessarium ordinarium 
vel extraordinarium spectare, quin superiores ullam 
habeant auctoritatem hac in re sese ingerendi, excepto 
casu quo aliquis ex eorum subditis post ultimam sa- 
cramentalem confessionem communitati scandalo fuerit, 
aut gravem externam culpam patraverit, donec ad poe- 
nitentiae sacramentum denuo accesserit. 

988. — VI. « Monentur hinc omnes, ut ad Sacram 
Synaxim curent diligenter se praeparare et accedere 
diebus in propriis regulis statutis: et quoties ob fer- 
vorem et spiritualem alicuius profectum confessarius 
expedire iudicaverit, ut frequentius accedat, id ei ab 
ipso confessario permitti poterit. Verum qui licentiam 
a confessario obtinuerit frequentioris ac etiam quoti- 
dianae communionis, de hoc certiorem reddere supe- 
riorem teneatur ; quod si hic iustas gravesque causas 
se habere reputet contra frequentiores huiusmodi com- 
muniones eas confessario manifestare teneatur, cuius 
iudicio acquiscendum omnino erit. 

989. - VII. « Eadem Sanctitas Sua insuper mandat 
omnibus et singulis superioribus generalibus, provin- 
cialibus et localibus Institutorum, de quibus supra sive 
virorum sive mulierum, ut studiose accurateque huius 
decreti dispositiones observent sub poenis contra su- 
periores Apostolicae Sedis mandata violantes ipso facto 
incurrendis. 

990. — VIII. « Denique mandat, ut praesentis de- 
creti exemplaria in vernaculum sermonem verso inse- 
rantur Constitutionibus praedictorum piorum Institu- 
torum, et saltem semel in anno, stato tempore in 
unaquaque domo, sive in publica mensa, sive in Ca- 


Digitized by CjOOQle 



CAP. y. DE MONACHIS ET REGULARIBUS 


341 


pitulo ad hoc specialiter convocato alta et intelligibili 
voce legantur. — Et ita Sanctitas Sua constituit atque 
decrevit, contrariis quibuscumque etiam speciali et in- 
dividua mentione dignis minime obstantibus. — Datum 
Romae ex Secretaria memoratae S. C. EE. et RR., 
die 17 Dec. 1890 ». 

991. — Dubia quoad praecedens decretum « Quem- 
admodum ». — « 1. II favore accordato alie monache 
di ricorrere ad uno straordinario quoties ut propriae, 
conscientiae consulant ad id adigantur , e cosi illimi- 
tato e incondizionato che esse se ne possano servire 
costantemente senza ricorrere mai al confessore ordi- 
nario e senza poter essere sindacate neppure dal Ve- 
scovo su questo punto, e da esso in qualche modo 
impedite se fossero guidate da ragioni biasimevoli e 
insulse ? — 2. I confessori aggiunti hanno alcuni do- 
veri di coscienza di rifiutarsi ad ascoltare le confessioni 
delle Suore, quando riconoscono che non esiste un plau- 
sibile motivo che le astringa di ricorrere ad essi? — 
3. Se parecchie Suore (e peggio ancora se la maggior 
parte di esse) ricorressero costantemente a qualcuno 
dei confessori aggiunti, il Yescovo deve tacere, o in- 
tervenire con qualche provvedimento per tutelare la 
massima sancita nella Bolla Pastoralis : « Generaliter 
statutum esse dignoscitur ut pro singulis monialium 
monasteriis unus dumtaxat confessarius deputetur? » 
— 4. E posto che debba intervenire, qual provvedi- 
mento potr& legalmente adottare ? — R. Ad l um Ne- 
gative. — Ad 2 um Affirmative. — Ad 3 ttm Negative 
ad primam partem ; affirmative ad secundam. — 4 um Mo- 
neat Ordinarius moniales et Sorores, de quibus agitur, 
dispositionem articuli IV decreti Quemadmodum, exce- 
ptionem tantum legi communi constituere, pro casibus 
dumtaxat verae et absolutae necessitatis, quoties ad 

id adigantur, firmo remanente quod a S. Concilio Tri- 
dentino et a Constitutione s. m. Benedicti XIY incip. 
Pastoralis curae praescriptum habetur » S. C. EE. et 
BB., 1 Febr. 1892. 

992. — « 1. Quis sub nomine praesulis vel supe- 
rioris, cuius est subditis concedere vel denegare con- 
fessarium extraordinarium, intelligitur ? An ipse qui 
ordinarium confessarium deputavit, vel potius qui domui 
praeest, sive vir sit, sive foemina ? — 2. Cum ex de- 
creto, superior, quicumque sit, nequeat confessarium 
extraordinarium denegare, immo nec aegre se ferre pe- 
titionem demonstrare, teneturne subditi precibus semper 
indulgere, quamvis plane videat necessitatem esse fictam, 
et, vel scrupulis vel alio mentis defectu, ut veram ab 
ipso petente apprehensam ? — 3. Praesul, qui ex dictis 
confessarium extraordinarium subdito concedit, desi- 
gnare debet in unoquoque casu nominatim personam 
ipsius confessarii, vel idem religiosus eligere poterit, 
inter diversos ab Ordinario deputatos qui hoc sibi munus 
impleat? — 4. Utrum Constitutiones quarumdam fa- 
miliarum religiosarum, quibus vetatur ne moniales sive 
religiosi Sacram Eucharistiam recipiant ultra certas et 
statutas dies, abrogatae fuerint, in hoc capite, decreto 
17 Dec. 1890, ita ut eis non obstautibus liceat con- 
fessario frequentiorem accessum suis religiosis poeniten- 
tibus concedere : vel adhuc post memoratum decretura 
in vigore maneant? — ' B. Ad l um Negative ad primam 
partem ; affirmative ad secundam. — Ad 2 11 " 1 Affirma- 
tive ; sed subditi moneantur non posse extraordinarios 
cqnfessarios petere, nisi ad id adigantur ut propriae 
conscientiae consulant. — Ad 3™“ Negative ad primam 
partem ; affirmative ad secundam. — Quo vero ad po- 
stremum dubium, quod frequentiorem ad S. Synaxim 
accessum quam diebus statutis in propriis regulis re- 

spicit, abrogatas censendas esse Constitutiones quibus 
vetatur, ne moniales sive religiosi Sacram Eucharistiam 
recipiant ultra certos et statutos dies ». S. C. EE. et 
RR., 17 Aug. 1891. 

REQUIES ANIMAE.. 

Mariam cogita. Consideremus ac imitemur virtutes 
Magistrae nostrae, quae est « perfectio totius creatae 
naturae: omnes enim naturas et mundi perfectiones, 
ultima sua perfectione Virgo sacra complevit per par- 
tum suum » (S. Bernard.). 

Mariam invoca. Salva me, quia tu es illa « Mater 
misericordiae, quae Patri misericordiarum in opera- 
tione summae misericordiae adfuit, et dolores passionis 
secum* sustinuit » (B. Alb. Mag.). 

Mariam laetifica. Perfectionem proprio statui con- 
formem totis viribus procurando. Unum est necessa- 
rium ! — Diligam te, o Iesu, o Maria. — Filii Ma- 
riae imitatores eius ... 

CAP. I. — DE REBUS ECCLESIAE TEMPORALIBUS 


Art. I. De Rebus mobilibus. 

993. — Praenotandum. — Quia novi Iuliani nostris 
temporibus Ecclesiam omni re, omnique dominio pri- 
vare conantur, ut tandem ipsam Ecclesiam (si possibile 
esset) destruere valeant, expedit ut Canonistae iura 
temporalia Ecclesiae fortiter defendant, praecipue con- 

1 Nota : I. Rei nomine in Iure canonico intelligitur quid- 
quid in Ecclesia est extra personas et iudicia. — II. Res 
ecclesiasticae sunt spirituales , si v,d animarum salutem totae 
referuntur, ut sacramenta, ieiunia, vasa sacra, monasteria ete. 
Vocantur res temporales redditus et fundi ecclesiarum; istae 
res temporales saepe dicuntur spirituales, quatenus scilicet 
inserviunt rebus spiritualibus. — III. In iube civili res divi- 
duntur: 1° in incorporales , quae tangi nequeunt, ut servi- 
tutes, et corporales , ut aurum; 2° in immobiles, et mobiles , 
(mobiles aliae dicuntur se moventes , aliae simpliciter mobi- 
les...)-, 3° in sacras , sanctas et religiosas. — Cfr. Gonzalez, 
ud cap. I, de Pignor., n. 8. — IV. De Sacramentis, vide 
Theol. Moralem. 

tra rapacitatem liberalismi, et contra liberalium fal- 
lacias *. 

994. — Primitiae. — I. Earum nomine intelli- 
guntur primi terrae fructus , qui a fidelibus Deo in 
gratiarum actionem, eiusque ministris in sustentatio - 
nem exhibentur . 

995. — II. Primitiae in veteri lege tribus anni tem- 
poribus offerebantur, i. e. in Paschate de novis spicis, 
in Pentecoste de novis panibus, et in festo Tabernacu- 
lorum de novis fructibus. 

996. — III. Quota vero earum non erat determinata , 
ut sentit D. Hieronymus, et liberaliores quadragesimam, 
ac minus liberales sexagesimam fructuum partem affe- 
rebant. — Cfr. Soglia, Devoti, C. Ferrari. 

997. — Ratio primitias praestandi. — I. Est reco- 
gnitio divinae liberalitatis ob fructus concessos . — 
II. Primitiae in duobus casibus praecipiuntur: 1° Si 
populus usu longaevo eas rependere solitus sit ; 2° Si 
sacerdotes indigeant. — III. Quantitas primitiarum 
nunquam fuit determinata nisi consuetudine. Unde 
merito Cone. Plen. Am. Latinae, art. 834 edixit: 
« Primitiae, secundum normas per laudabiles consue- 
tudines statutas et ab Episcopis approbatas, omnino 
conserventur atque praebeantur ». 

998. — Decimae. — I. Decimae sunt certa pars 
fructuum vel lucri . Dicuntur certa pars , non decima, 


1 44 Eleemosynas, sacrificium, caeteraque beneficia fidelibus 
posse prodesse defunctis credimus. Remanentes in saeculo 
et sua possidentes, eleemosynas et caetera beneficia ex rebus 
suis agentes, praecepto Domini servantes salvari fatemur 
et credimus. Decimas, primitias, et oblationes ex praecepto 
Domini credimus elericis persolvendas „ (Prof. fidei Wald., 
praescr. ab Innoc. III). 

nam interdum maior est, interdum minor ob diversam 
locorum consuetudinem. Dicuntur autem pars fru- 
ctuum , vel lucri , quia vel ex fructibus praediorum, 
vel ex lucro industriae persolvuntur; unde praecipua 
earum divisio est in praediales et personales . (Alii 
addunt decimas mixtas , seu ex rebus partim a natura, 
partim ab industria procedentibus, suntque potius prae- 
diales). 

999. — II. Decimae, respectu necessariae susten- 
tationis , clericis debentur iure divino; respectu vero 
quantitatis, ordinantur iure ecclesiastico. 

1000. — III. Consuetudine primum in Ecclesia 
inductae, Canonibus firmatae sunt. Propter curam ani- 
marum, olim Episcopo solvebantur; facta divisione 
bonorum ecclesiasticorum, de iure communi ad paro* 
chos pertinent. — Cfr. Ferrari. 

1001. — Obligatio solvendi decimas cessat: — 
1° consuetudine; 2 J conventionibus; unde in multis 
locis in desuetudinem abierunt. Verum non praescri- 
bitur contra legem suppeditandi clero necessariam 
sustentationem. — Cfr. Soglia, Devoti, etc. 

1002. — Ex domo non locata, vel inhabitata, et 
ex agro non culto nullae solvuntur decimae, ut constat 
ex Can. 27, c. 1, q. 1. 

1003. — Nota. Gubemia civilia nequeunt decimas 
imponere, neque ab iisdem liberare, ut praesumpse- 
runt hodierni liberalismi sectatores. Imo, damnata 
fuit a Cone. Constant, haec 18 a , propositio Wiclefi: 
« Decimae sunt purae eleemosynae, et possunt paro- 
chiam propter peccata suorum praelatorum ad libitum 
suum eas auferre ». 

1004. — Rem illustrant multa S. Sedis documenta 
occasione impiarum Italiae legum edita, ex quibus se- 
quentia adducere liceat : 1. « Inter iura. Ecclesiae di- 

vinitus attributa, et illud profecto est, quaelibet bona 
aliosque civiles reditus, sine ulla dependentia a quavis 
externa auctoritate, acquirendi ac libere administrandi. 
Id ius a Deo in Ecclesiam collatum est, quo et cultui 
Divinitati debito, et suorum ministrorum sustentationi 
et charitatis demum operibus tutius stabiliusque con- 
sulere possit. Immo etiam ad hunc finem assequendum 
potest auctoritate propria eas fidelibus, quas ipsa ne- 
cessarias iudicarit, pecuniarias indictiones imponere. 
Lex ergo civilis, quae proprio nomine in bona redi- 
tusque Ecclesiae pro lubito disponendas sese ingerit, 
et a pecuniariis ecclesiastica lege 1 sancitis indicatio- 
nibus solvendis fideles eximit, divino iuri recta adver- 
satur, potestatemque, qua caret, iniuria sibimet at- 
tribuit. Quibus de causis eadem lex civilis in Italia 
edita nullius est valoris; et fidelium conscientia ad 
decimas velut antea pensitandas obligata perstat. Pa- 
rem huic declarationem dedit S. Sedes ab anno usque 
1853 cum Regnum Subalpinum decimas in Sardinia 
insula abolevit (Acta Pii IX, vol. 2, pag. 335) ; que- 
madmodum et Summus Pontifex Alexander III ad Epi- 
scopum Vercellensem scribens, imperatoris litteras, qui- 
bus a solvendis decimis concedebatur exemptio, prorsus 
nullas declaravit (tit. de Decimis, etc. c. 25). Qua- 
propter, etsi lex illa civilis parem ablatis decimis com- 
pensationem assignasset, atque idcirco nullum in re 
utili detrimentum attulisset Ecclesiae, eidem tamen 
fecisset iniuriam, sese in eiusdem res iuraque ingerens 
sine ulla a suprema auctoritate, quam Ecclesia ipsa 
a Deo accepit, dependentia... » (S. Poenit., 25 Aug. 
1887). 

1005. — II. «1. Imprimis Ordinarii, quibus id 
modis opportunum duxerint, fideles edoceant, ius per- 
cipiendi decimas Ecclesiae a potestate civili auferri 

minime potuisse, ideoque fideles ad eas solvendas non 
secus atque antea omnino teneri, nec quemquam ab 
onere et obligatione huiusmodi liberari nisi per solam 
ecclesiasticam auctoritatem posse. 2. Igitur quo fa- 
cilior pateat fidelibus via suae consulendi conscientiae, 
seseque ab onere decimarum solvendarum in perpetuum 
liberandi, iidem Ordinarii eos excitabunt, ut ad iustam 
decimarum redemptionem, vel etiam, ubi casus ferat, 
ad aequam super illis compositionem admitti petant. 
Quem in finem Sacra Poenitentiaria de speciali et 
expressa Apostolica auctoritate necessarias et oppor- 
tunas facultates omnibus in Italia locorum Ordinariis 
harum tenore litterarum tribuit ad quinquennium 
dumtaxat valituras. 3. Facta autem decimarum re- 
demptione vel compositione pretium earumdem, pru- 
denti Ordinariorum iudicio, iuxta peculiaria cuiusque 
casus adiuncta determinandum, cum stet loco sortis 
decimarum, collocetur in tuto, honesto et fructifero 
investimento ; fructus vero applicentur beneficiis vel 
piis locis, quae damnum passa fuerint. 4. Qui de- 
cimas nec redemerint, nec super illis ullo modo se 
composuerint, et cathedrali aut quibuscumque aliis ec- 
clesiis vel personis, quibus legitime debentur integre 
persolvere noluerint , non absolvantur , nisi plena re- 
stitutione secuta (Cone. Trid., s. 25, de fi. C. 12), 
salvis tamen regulis a probatis auctoribus traditis 
circa illos, qui inopia vel paupertate laborant. 5. No- 
verint insuper Ordinarii tolerari, ut vel ipsi vel pa- 
rochi aliique, quorum interest, a gubernio petant com- 
pensationem pro damno sibi illato; ita tamen, ut in 
huiusmodi petitione nihil contineatur, quod ad ius de 
decimis disponendi in laica potestate probandum trahi 
possit, et expresse significetur compensationem peti ti- 

tulo tantum legitimae indemnitatis » (S. Poenit., 2 
Sept. 1887). 

1000. — III. « Obligatio decimas solvendi adhuc 
persistit, non obstante abolitione a lege civili decreta, 
cum haec minime competens sit in decernendis iis, 
quae ad Ecclesiam spectant » (S. Poenit., 20 Nov. 1902, 
8 Mart. 1898). Et Cone. Plen. Am. Latinae, art. 832, 
833, decrevit: « Decimae , praediales sive reales, ubi- 
cumque legitime abrogatae vel commutatae non fuerint, 
ab omnibus, qui obligantur, integre, legitimo tempore 
et loco, iuxta probatas consuetudines particulares, iis 
sunt solvendae, quibus debentur. Quae obligatio adeo 
gravis est, ut, ex iure Tridentino, qui decimas aut 
subtrahunt aut impediunt, excommunicandi sint, neque 
ab hoc crimine absolvendi, nisi plena restitutione se- 
cuta. Ubi vero, attentis praesentis temporis conditio- 
nibus, difficultas in casibus particularibus ex deci- 
marum solutione oriatur, ad Episcopum est recur- 
rendum, ut is, pro facultatibus quas a Sede Aposto- 
llca obtinuerit, congruum remedium per conventiones 
ineundas afferat. — Meminerint quoque fideles, qui ad 
solvendas decimas praediales non tenentur, ipsorum 
obligationem solvendi decimas personales pro suble- 
vandis Ecclesiae necessitatibus, iuxta mensuram ab Epi- 
scopis stabilitam vel stabiliendam, ex disciplina apud 
nos vigente non esse sublatam ». 

1007. — Oblationes. — I. Oblationes sunt mu- 
nera , quae a fidelibus Deo et Ecclesiae sponte offe- 
runtur. — II. Antiquissimus earum usus est atque 
ab ipsa Apostolorum aetate repetendus. — III. Nemo 
offerre cogebatur, sed turpe erat eum non offerre, qui 
posset : et illorum, quorum praeclara erant munera in 
Ecclesiam, nomina publice recitabantur. — IY. Neque 
vero omnibus offerre licebat ; quoniam oblationes, prae- 

sertim Eucharisticae, ecclesiasticam communionem 
ostendebant, et ideo reiiciebantur oblationes eorum, 
qui in Eucharistia non communicabant, ipsi Consi- 
stentes, qui scilicet in* summo poenitentium gradu 
versabantur, quamquam communium precum essent 
participes, tamen ad altare offerre prohibebantur; et 
saepe restitutas constat oblationes eorum , qui deinceps 
in haeresim inciderant (Devoti). 

1008. — Ius ad oblationes. — 1. Oblationes omnes , 
etiam quae sponte, vel in sacello inferiori, aliove loco 
intra fines parochiae fiunt, ordinario pertinent ad Ec- 
clesiam parochialem, seclusa consuetudine vel speciali 
privilegio , vel nisi aliam esse constet offerentium vo- 
luntatem. 

1009. — II. Fideles oblationes facere videntur 
propter curam animarum, quam Ecclesia sustinet, quae 
praesumptio locum non habet , cum alia offerentium 
voluntas patefacta est . Tunc enim oblationes dandae 
sunt loco, cui quis eas adscribi voluit. 

1010. — 111. Ex S. C. C., 22 Apr. 1799, obla- 
tiones in Oratorio rurali B. M. V. vel alterius Sancti, 
vel alicui imagini miraculosae factae non debentur Pa- 
rocho. 

1011. — lura stolae sunt stipes, quae post admini- 
strata Sacramenta, praesertim Baptismi et Matrimonii, 
post exequias defunctorum, aliasque sacras functiones 
tribui solent. — I. Olim huiusmodi stipes erant spon- 
tanea largitio, quae deinde in laudabilem consuetu- 
dinem abiit, et in Concil. gen. Lateranensi sub Inno- 
centio III probata est. 

1012. — 11. In eo statutum fuit , Sacramenta et 
reliqua officia sacra gratis administranda , nulla sci- 
licet temporali re aut petita aut recepta ante admi- 
nistrationem ; fideles vero ad consuetas oblationes te- 

neri, quin etiam ab Episcopo cogi posse, si ei offerre 
detrectaverint, cap. 42 de Simonia ; et hanc legem 
extorsit necessitas Parochorum, quibus si molestia et 
labores non desunt, alimenta certe interdum deerant. 

1013. — III. Omnem turpis lucri suspicionem Pa- 
rochi vitare debent , nec quidquam a pauperibus re- 
cipere, eoque minus exigere. 

1014. — IV. Denique iu hac re consuetudo (legi- 
tima) est prima lex , ait Del Vecchio. 

1015. — Cone. Plen. Am. Latinae, art. 831, ca- 
nonicam de Iure stolae doctrinam hisce verbis tradit: 

« lura stolae , sicuti optimo iure, iuxta laudabiles con- 
suetudines, occasione quarumdam sacrarum functionum, 
veluti baptismi, benedictionis matrimonii, sepulturae, 
parochis solvenda sunt, ita a vere pauperibus perpe- 
ram expetuntur, et summo cum scandalo atque ani- 
marum pernicie sub comminatione dilationis baptismi 
vel benedictionis matrimonii exiguntur vel extorquen- 
tur, aut privato arbitrio ad sacras functiones ab omni 
taxa immunes, contra canonicas sanctiones, exten- ’ 
duntur. Quare imprimis, in omnibus et singulis dioe- 
cesibus, taxae occasione sacrarum functionum solvendae 
ab Ordinariis locorum iuxta laudabiles consuetudines 
accurate definiantur atque specialibus decretis vel or- 
dinationibus tum viris ecclesiasticis tum fidelibus apia 
ratione notificentur. Et ipsi Ordinarii, inspectis populi 
cui praesunt moribus et indole, statuent, ubi opus 
fuerit, quinam dicendi sint vere pauperes, in ordine 
ad solutionem taxarum. Sedulo omnino curandum, ut' 
omnis avaritia et simonia, vel quoad ipsam speciem, 
a viris ecclesiasticis longe absit. Hinc nemo unquam 
vere pauperem, propter incapaci tatem ad solvendum 
ex quocumque titulo oblationem, a sepultura in coe- 
meterio benedicto atque a quibuscumque functionibus 

sacris, quas merito expetit, repellere audeat. Districte 
vero prohibetur parochis et quibuslibet confessariis, 
sub quocumque praetextu aliquid exigere pro audienda 
confessione cuiuslibet fidelis, sive sani sive infirmi vel 
moribundi, adeo ut has oblationes susceptas suas fa- 
cere non possint. Quod si fideles ad solvendum sint 
pares, multoque magis si divites sint, atque extraor- 
dinaria postulent, taxas praescriptas pro sepulturis 
omnino solvere tenentur. Similiter non prohibetur quo- 
minus parochus pro more recepto eleemosynam acci- 
piat a mulieribus post partum ad ecclesiam acceden- 
tibus, vel ob recitationem responsorii pro defuncto, 
praesertim die commemorationis omnium fidelium de- 
functorum, dummodo, praecipue in ista responsoriorum 
recitatione, sacerdotalis dignitas servetur, et omnis 
species avaritiae atque scandalum fidelium vitetur ». 

1016. — Obolus S. Petri. — 1. Est subsidium 
quod a fidelibus gratis tribuitur R. Pontifici tamquam 
successori divi Petri ad eius angustias sublevandas 
(Scavini). 

1017. — II. Origo subsidiorum R. Pontifici est 
antiquissima . Etenim exstant monumenta antiquissi- 
mae pietatis et devotionis fidelium in sublevandis ne- 
cessitatibus Pontificis Maximi, et an. 1164, Gallicani 
Episcopi, inter caeteros, instituerunt collectas volun- 
tarias in favorem Alexandri III, maxime onerati ad 
tuendam Ecclesiae libertatem. 

1018. — III. Novissimis temporibus Obolus S . Petri 
omnium fidelium oblationibus in magno honore ha- 
betur, ob tam multas Ecclesiae necessitates, quae ex 
liberalismi malitia et astutia quotidie ita frequentiores 
evadunt, ut Pater Pastorum et maximus Eegum sit 
pauperrimus inter Principes, eleemosynis filiorum 
vivens... 

1019. — 1Y. Unde hodie obolus S. Petri potius 
dicendus necessaria et quasi praeceptiva oblatio , quam 
simplex fidelium largitio . Et hac etiam de causa Cone. 
Plen. Am. Latinae, art. 793-796, decrevit: « Denar 
rium Sancti Petri , quo fideles gravissimis indigentiis 
Rofnani Pontificis subveniunt, religio commendat et 
ratio suadet : Naturalis enim ratio dictat , ait S. Tho- 
mas 4 , ut illi , qui habet curam de communi multitur 
dinis statu , provideatur de bonis communibus, unde 
possit exequi ea , quae pertinent ad communem salu- 
tem ». Unde antiquissimus fuit in Ecclesia usus pia- 
rum collectarum ad subsidia pecuniaria pro Pontifice 
Summo indigente comparanda. — Igitur, cum, ex tem- 
porum calamitate et impiorum malitia, multiplicentur 
in dies indigentiae Supremi Ecclesiae Patris ac Pa- 
storis, multiplicari etiam debent piae fidelium largi- 
tiones, quibus dum mitigatur egestas augusta Pontificis 

1 “ Praeterea iuxta beatissimi Stephani Papae sanctio- 
nem statuimus, ut laici, quamvis religiosi, nullam tamen 
de ecclesiasticis rebus aliquid disponendi habeant faculta- 
tem : sed secundum Apostolorum canones omnium negotio- 
rum ecclesiasticorum curam episcopus habeat, et ea velut 
Deo contemplante dispenset. Si quis ergo principum aut 
laicorum aliorum dispensationem rerum sive possessionum 
ecclesiasticarum sibi vindicaverit, ut sacrilegus iudicetur T 
(Cone Oecumen. Lateran., I, can. 4). 

* 34. Item utrum credat, quod liceat personis ecclesia- 
sticis absque peccato huius mundi habere possessiones ot 
bona temporalia „ (Art. de quibus errorum Wikleff et Huss 
suspecti sunt interrogandi ex B. Inter cunctas Martini V, 
Off. n. 498). 

“ 10. Contra Scripturam Sacram est, quod viri ecclesia- 
stici habeant possessiones. — 16. Domini temporales pos- 
sunt ad arbitrium suum auferre bona temporalia ab Ec- 

23 — luris Can. 


Digitized by LjOOQle 



354 


TRACTATUS DE REBUS 


Maximi, mirifice promoventur saluberrimi fructus apo- 
stolatus tum inter fideles tum inter infideles, et con- 
funduntur proposita sectariorum, qui salutiferam actio- 
nem et influxum, uti dicunt, Supremi Pontificatus ad 
nihilum reducere vellent, aut saltem ineffi cacem red- 
dere. — Quapropter hortamur omnes, qui Ecclesiam 
catholicam matrem et Romanum Pontificem patrem 
habere gloriantur, ut, si possint, saltem semel in anno, 
aliquod subsidium respectivis parochis vel Episcopis 
offerant pro Denario Sancti Petri. Qua in re, omnes 
animarum pastores et alii Dei ministri verbo et exem- 
plo caeteris fidelibus praecedant. Et sane, sicut filii 
patri naturali subministrare debent alimenta, ut lex 
naturae docet, utque iura omnia sanciunt, ita etiam 
patrem et matrem spiritualem filii spirituales iuvare 
tenentur, eisque subsidia non negare. — Singulis annis, 
tempore et modo Episcopis bene viso, fiat collecta pro 
Denario Sancti Petri et communes fidelium oblationes 
tuto et directe ad Romanum Pontificem, per respectivos 
Ordinarios transmittantur ». 

clesia, possessionatis habitualiter delinquentibus, i. e. ex 
habitu, non solum actu, delinquentibus. — 32. Ditare cle- 
rum est contra reculam Christi. — 33. Sylvester Papa et 
Constantinus imperator errarunt, Ecclesiam dotando* — 
36 Papa cum omnibus clericis suis possessionem habentes 
sunt haeretic , eo quod possessiones habent, et consentien- 
tes eis, omnes videlicet domini saeculares et caeteri laici. 
— 39. Imperator et domini saeculares sunt seducti a dia- 
bolo, ut Ecclesiam ditarent bonis temporalibus. — ' 44. Au- 
gustinus, Benedictus et Bernardus damnati sunt, nisi poe- 
nituerint de hoc, quod habuerunt possessiones, et instituerunt 
et intraverunt religiones : et sic a Papa usque ad ultimum 
religiosum omnes sunt haeretici * — (Prop. Io. Wikleff 
damnatae in C. Constant.). 

Art. II. De Rebus immobilibus. 

1020. — Praenotandum. — I. Praeter oblationes 
et decimas, praediis quoque aliisque bonis stabilibus, 
Ecclesia pleno iure potita est. 

1021. — II. Quousque Christiana Religio persecuta 
est, Ecclesiae bona fuerunt plerumque res mobiles ex 
fidelium spontaneis largitionibus comparatae. Profecto 
res immobiles persecutione saeviente perpetuis direptio- 
nibus patuissent, nam celari non poterant aut alio 
asportari. 

1022. — III. Attamen Ecclesia etiam per illud tem- 
poris bona stabilia habuit, ut constat ex edicto Con- 
stantini et Licinii an. 313, ubi inter alia haec habentur: 
«c Omnia quae ad Ecclesias recte visa fuerint perti - 
nere, sive domus , aut possessio sit , sive agri , sive 
horti, sive quaecumque alia , restitui iubemus ». 

1023. — IV. « Ecclesiae acquisitiones uberiores 
factae sunt ex utentium parcimonia et provida admi- 
nistratione, ac potissimum ex laboriosa soli cultura 
maximum incrementum acceperunt. Quot enim hor- 
ridae solitudines, et quondam ferarum latibula in 
amoena diversoria, quot spineta in hortos, quot fundi 
squalentes in agros et prata, quot deserta loca et inac- 
cessa in praediola belle aedificata et fertilia conversa 
sunt, postquam ea Clerici, et praesertim Monachi indu- 
stria et labore suo excoluerunt ! Qua in re praecipuam 
laudem merentur Benedictini » (Soglia). 

1024. — Ius acquirendi immobilia. — I. Cum 
Ecclesia sit societas hominum perpetua, et regnum 
indeficiens in mundo, non tamen de mundo, necesse 
est, ut habeat temporalia bona, sine quibus nec ho- 
mines vivere, nec regnum subsistere potest. Unde occu- 
patores bonorum Ecclesiae non solum sunt fures et 

latrones , sed sacrilegi, et rapaces , quia diripuerunt 
praesente et contradicente domino... 

1025. — II. Merito ergo damnatae fuerunt (Syllab., 
26, 27) sequentes propositiones : « Ecclesia non habet 
nativum, et legitimum ius acquirendi, et possidendi ». 
« Sacri Ecclesiae ministri Eomanusque Pontifex ab 
omni rerum temporalium cura ac dominio sunt omnino 
excludendi ». 

1026. — 111. Vita functis Apostolis, iuxta Gratia- 
num, S. Pius I, circa medietatem saeculi secundi in 
patrimonio Ecclesiae recenset praedia divinis usibus 
tradita ; et S. Urbanus circa initium saeculi tertii in 
eodem patrimonio admisit haereditates , et agros , quia 
praedia Ecclesiae tradita plus ei afferunt utilitatis, 
quam venditionum pretia. 

1027. — IV. Ecclesiae divitias reprobant haere- 
tici, ut Valdenses, et Wiclefitae , quibus adhaerent 
lansenistae, et liberalismi sectatores, qui ideo Ecclesiae 
divitias non laudant, quia saeculum magis, quam Deum 
diligunt. Sed hi Ioan. Chrysost. ( Homil . 22 ad 1 Co - 
rinth.) audiant sic dicentem: « Cum facultatum Ec- 
clesiae magnitudinem perspicis, cogita etiam inscripto- 
rum pauperum turbam, infirmorum multitudinem, in- 
numerarum expensarum necessitates »; et nobis, quaeso, 
explicent, quare regnum temporale nunquam habeat 
satis, et Ecclesia semper nimis? Omnia rapuerunt, 
et pauperes non solum non susceperunt, sed ipsorum 
Hospitalium bona occuparunt. Quibus profuerunt la- 
trocinia et rapacitates bonorum Ecclesiae nisi detra- 
ctoribus... ? 

1028. — Patrimonium S. Petri. — I. Ius Ecclesiae 
ad sua temporalia bona comprehendit omnia mobilia 
et immobilia, iura et actiones , quae in Ecclesia sunt, 
et aliquid temporalis utilitatis habent; sed primo, et 

principaliter bona Ecclesiae Romanae, sancti Petri 

PATRIMONIUM, AC TEMPORALEM SUMMI PONTIFICIS PRINCI- 
PATUM a sectariis hodie invasum comprehendit. 

1029. — II. Ecclesia Romana multa ac ingentia 
etiam habuit patrimonia, nempe terras amplissimas 
longe lateque per Italiam, Galliam, Aegyptum, Palae 
stinam, uno verbo per Orientem totum et Occidentem, 
quin etiam integras provincias, aut insulas tenuit, ut 
satis compertum est ex diversis historicis, et etiam ex 
solo S. Gregorio Magno, qui in epistolis suis multus est 
circa administrationem horum dominiorum, praediorum, 
et possessionum. 

1030. — III. Pius IX tum in sua responsione ad 
Napoleonem III, G Ianuarii 1860, tum in suis litteris 
encyclicis ad universos Ordinarios die 19 eiusdem 
mensis et anni, declaravit, se nullo plane modo posse 
cedere huic principatui, et professus est, se velle con- 
stanter tueri et servari civilem Romanae Ecclesiae 
principatum , eiusque temporales possessiones , ac iura, 
quae ad universum catholicum orbem pertinent , intacta 
atque inviolata. Constat etiam ex Leone XIII. 

1031. — IY. Omnes Summi Pontifices a Pio II, ab 
anno scilicet 1458, ut declaravit Pius VI in litteris ad 
Card. Rezzonicum, 5 Nov. 1791, incip. Aneor che, in 
summi pontificatus susceptione solemniter iurarunt, se 
Petri patrimonium unquam alienaturos, sed salvum 
et integrum, successoribus suis servaturos, quod ius- 
iurandum circa alia bona ecclesiastica non emittunt. — 
Cfr. Ferrari, etc. 

1032. — Concludendum: Persecutoribus hodiernis 
S. Sedis merito dici potest cum S. Bernardo, epist. 249 : 
« Cur regem terrae, cur Dominum coeli furore tam in- 
tollerabili in vos pariter provocatis, dum sacram et 
Apostolicam Sedem divinis regalibusque privilegiis sin- 

gulariter sublimatam ausu sacrilego incessere suoque 
minuere honore contenditis, quam vel soli contra omnes, 

si oportuisset, defendere debuistis? Sic fatui , non 

iudicantes neque quod honestum est discernentes, caput 
vestrum atque omnium, quod in vobis est, deturpatis? 
pro quo magis nec vestris ipsis cervicibus parcendum a 
vobis foret, si necessitas exegisset? Patres vestri Urbi 
orbem subiugaverunt, vos Urbem properatis orbi facere 
fabulam ». 

1033. — Amortizatio. — Comprehendit leges civiles 
quarum obiectum est: 1° negare catholicae Ecclesiae 
ius acquirendi ; 2° vel restrictiones indicere ; 3° vel 
licentiam Principis exigere ; 4° vel denique partem re- 
rum acquisitarum retinere. Super has impias leges 
praesumuntur fundari illi, qui in Gallia, in Hispania, 
in Italia, et in aliis regionibus, quas liberalismi tyran- 
nis invasit, Ecclesiam bonis omnibus suis iniquissime 
spoliaverunt, quaeque propterea tum erroris , tum nuU 
litatis characterem prae se ferunt : erroris scilicet , quia 
falsam continent doctrinam ; nullitatis vero , quia pro- 
nuntiatae sunt ab incompetenti auctoritate , sicut 
Pius VI, Archiepiscopo Viennensi scribebat. — Dicen- 
dum ergo cum D. Hieron . (ad Nepot . de vita Cler., n. 7): 
« Pudet dicere, sacerdotes idolorum, mimi et aurigae, 
et scorta haereditates capiunt: solis clericis et monachis 
hoc lege prohibetur, et prohibetur non a persecutori- 
bus, sed a principibus Christianis...». De Concordatis 
dictum est n. 114. 

1034. — Nota I. « Si dicas, rationem publicam ef- 
flagitare tales leges (amortizationis), ne scilicet exhau- 
riatur territorium, et nervus fere omnis transferatur 
ad manus mortuas Religiosorum et Clericorum, re- 
pono, viam omnibus apertam ad Summum Pontificem, 
qui, re ad se delata, et iustitia causae cognita, facile 

consentiet in talem legem, vel statutum, si subsit 
iusta causa ». (Aug. Michel, Theol. Can. Moral . App., 
2, l. 1). 

1035. — Nota II. Lex qua cives vetantur aliquid 
bonorum suorum in Ecclesiis donare iniusta est, non 
solum habita ratione Ecclesiae , quam impedit quo- 
minus iure proprio acquirendi fruatur, verum etiam 
habita ratione civium , quibus suarum rerum in pias 
causas transferendarum libera potestas demitur. — 
Sicque damnanda hypocrisis, malitia et malignitas li- 
beralismi, errorum omnium pessimi ... Quid enim ad 
rem facit, si latrocinia dicantur desamortizationes vel 
aliter?... 

1036. — Nota III. Manus Ecclesiae, falso et impie 
dicuntur mortuae , cum sint vivificantes, et in spiritua- 
libus, et in terrenis. Quot hospitia, quot scholas, quot 
collegia manus mortuae dictae aedificarunt ! E contra* 
manus inimicorum Ecclesiae, falso dictae viventes , nihil 
efficaciter salutare fecerunt pro pauperibns, nihil pro 
populo; nihil instituerunt nisi atheismuni in scholis, 
miseriam in hospitalibus, despoliationes in locis piis, 
persecutiones adversus Clericos et Regulares ; satiave- 
runt populos nomine libertatis et liberalismi, et illos 
oppresserunt crudelissima novi generis tyrannide.... 
Certe, certissime : manus liberalismi sunt viventes, et 
nimis viventes ut devorent et destruant, saepe suaviter 
sed semper constanter... 

1037. — Varia. — I. Carolus Magnus ait: « No- 
vimus multa regna et reges eorum propterea ceci- 
disse, quia Ecclesias spoliaverunt, resque earum va- 
staverunt, alienaverunt vel diripuerunt » . Hincmarus 
Remensis Ludo vico Francorum regi scribebat : « Sunt 
qui dicunt, quia res ecclesiasticae Episcoporum in ve- 
stra sint potestate, ut cuicumque volueritis eas donetis; 

quod si ita est, ille malignus spiritus, qui primos pa- 
rentes nostros perdidit, perditionem vestram in aures 
vestras susurrat » (ap. Gonzalez, ad c. 3 de reb. ecel . 
non alien.). 

1038. — II. Laici sunt incapaces verae administra- 
tionis ecclesiasticae, seclusa expressa concessione R. Pon- 
tificis: « Hoc consultissimo prohibemus edicto, uni- 
versos et singulos Praelatos Ecclesias sibi commissas, 
bona immobilia, seu iura ipsorum laicis submittere, seu 
subponere absque Capituli sui consensu, et Apostolicae 
Sedis licentia speciali ». (Greg. IX, ap. Fagnan.). 

1039. — III. « An salaria, quae in Belgio solvuntur 
a Gubernio Pastoribus et Canonicis, induant benefi- 
ciorum seu bonorum ecclesiasticorum indolem, et an- 
nexam habeant obligationem inhaerentem his bonis, 
scilicet strictam et canonicam obligationem expendendi 
superflua pauperibus, seu piis causis, et residentiae 
sub poena non faciendi fructus suos ? — R. Iam alias 
a Sancta Sede , de consilio secretae Congregationis, 
responsum fuisse affirmative » (S. Poen , 19 Ian. 1819). 
— « Sacra Poenitentiaria consulta, an illa responsio 
applicari debeat salariis, quae Pastoribus et Canonicis 
regni Galliarum a Gubernio solvuntur, respondendum 
censuit : « Affirmative » (19 Aug. 1821). 

1040. — IV. Omnes Ecclesiae, beneficiati et Ca- 
pitulum tenentur conficere et habere fidelissimum in- 
ventarium omnium rerum et bonorum, ut mandavit 
Sixtus Y. — Cfr. Quaranta, in sum. Bullar., verb. 
Arckivium . 


REQUIES ANIMAE. 

Mariam cogita. « Omnia quae habere potui, dedi 
indigentibus, nihilque nisi cibum tenuem et vestitum 
reservavi » (B. Y. ad S. Brig. Revel., 1. 1, c. 10). 

Mariam invoca. Ave « divitia pauperum » (S. I. Da- 
masc.) : Ave « Domina dulcis, cuius memoria affectum 
dulcorat, cuius magnitudinis meditatio mentem elevat, 
cuius pulchritudo oculum interiorem exhilarat, cuius 
amoenitatis immensitas cor meditantis inebriat» (S. An- 
selm. Lucensis). 

Marum laetifica. Amore sanctae paupertatis : « Do- 
mine mi, pie Iesu Christe, miserere mei et dominae 
paupertatis; nam et ego eius amore anxior, nec sine 
ipsa requiescere possum » (S. Franciscus). — Beati 
pauperes spiritu . — Filii Mariae imitatores eius ... 


CAP. II. — DE BENEFICIIS ECCLESIASTICIS 


Art. I. De Beneficiis in genere. 

1041. — Praenotandum. — Ex hucusque dictis evi- 
denter eruitur quod semper clericis ius fuit propter 
officium (ab ipso Deo stabilitum et sacris litteris fir- 
matum) de altari vivendi; modus autem, quo clerici 
ecclesiasticis bonis fruuntur pertinet ad disciplinam, 
quae non fuit eadem omni aetate. Ab initio clerici ex 
communi aerario alimenta accipiebant. Ineunte saec. FI, 
facta bonorum divisione, certi reditus presbyteris ab 
Episcopo in usum fructuum concedebantur. Huiusmodi 
concessiones, quaedam beneficiorum imagines, non erant 
proprie dicta beneficia, siquidem praedia, modo pre- 
cario et ad breve tempus data, morte clerici vel elapso 
tempore concessionis ad Ecclesiam revertebantur. Pau - 
latim vero factum est, ut certis eiusmodi bonorum ec- 
clesiasticorum partibus suus cuique titulus et officium 

spirituale perpetuo adnecteretiir. Inde beneficia ori- 
ginem duxerunt. — Cfr. Soglia, Devoti. 

1042. — Natura beneficiorum. — I. Beneficium 
apud primaevos romanos significabat praedium fiscale 
ducibus ac militibus de republica meritis concessum. 
Canonicae sumptum definitur: tus perpetuum perci - 
piendi fructus de bonis ecclesiasticis, officii causa, ab 
auctoritate ecclesiastica constitutum . 

1043. — II. Hinc tria requiruntur ad beneficium 
ecclesiasticum (de quo unice agimus): 1° auctoritas 
ecclesiastica erigens (Papa vel episcopi) ; 2° auctoritas 
ecclesiastica conferens; 3° perpetuitas. 

1044. — III. Beneficium distinguitur a praebenda. 
Haec enim tantum comprehendit fructus, reditus et 
emolumenta, quae clericis certo obveniunt, ecclesiasti- 
corum officiorum et beneficiorum causa. At vero bene- 
ficii nomen latius patet, quoniam non ea taDtum, quae 
praebenda, comprehendit, sed etiam ecclesiasticum of- 
ficium et magistratum. 

1045. — IY. Beneficium propter spirituale officium 
institutum est. Non enim Clericos otiosos et nihil 
agentes ex ecclesiasticis reditibus vivere oportet ; unde 
beneficiati debent imprimis ministrare et orare, sive 
Horas canonicas quotidie recitare, et illud in corde 
habere, ut proprium ministerium et officium sancte ac 
religiose adimpleant, scientes quod manducant peccata 
populorum, ac proinde debent totis viribus gloriam 
Patris misericordiarum et conversionem peccatorum 
procurare. 

1046. — Divisio. — Beneficia sunt: I. Maiora, 
uti beneficia Episcoporum, et Prelatorum iurisdictio- 
nem quasi-episcopalem exercentium ; vel minora, i. e. 
caetera beneficia inferiora. 

1047. — II. Saecularia, quae clericis saecularibus: 
vel regularia, quae clericis regularibus sunt confe- 
renda. 

1048. — III. Curata duplicia, vel simplicia. Cu- 
rata habent adiunctam curam animarum. Duplicia vel 
iurisdictionem, vel praecedentiam, vel administratio- 
nem, vel residentiam honorificam habent adiunctatn, 
uti sunt parochiae, dignitates, personatus, officia, et 
canonicatus residentiales. Simplicia ad solum divinum 
servum pertinent. 

1049. — IY. Electiva, quae conferuntur per ele- 
ctionem Capituli a Superiore confirmatam ; collativa, 
quae conferuntur per liberam Superioris auctoritatem, 
vel patronata, quae ad patronorum praesentationem 
conferuntur. — Cfr. Soglia, Devoti. 

1050. — Nota. I. Maiora beneficia communi be- 
neficii nomine non comprehenduntur: quin ne digni- 
tatis quidem vocabulo, cum potius sint apices digni- 
tatum. (Devoti). 

1051. — II. A saeculo tertio Ecclesia habuit cle- 
ricos, quorum tantum erat altari servire et orare, ut 
constat ex Cypr. ep. 1. 

1052. — Erectio beneficiorum est actus legitimus 
quo reditus annui constituuntur clerico propter offi- 
cium spirituale . — Ad eam rite perficiendam requi- 
ritur I. Legitima Superioris ecclesiastici auctoritas . 
Romano Pontifici reservata est erectio maiorum bene- 
ficiorum; ad Episcopum spectat erectio beneficiorum 
minorum. 

1053. — II. Titulus , cuius nomine significatur non 
solum ecclesia in qua beneficium erigitur, verum etiam 
ipsum officium spirituale quod in ea beneficiarius obire 
debet. 

1054. — III. Constitutio dotis , quo nomine veniunt 
bona certa, stabilia et frugifera, ex quibus rector be- 
neficii annuos reditus percipiat. 

1055. — Nota: I. Fundatori liberum est statuere 
conditiones honestas a beneficiato religiose observandas, 
quae tamen ex causa a E. Pont, immutari possunt. 

1056. — II. Ad modum erectionis quod attinet. 
Episcopus audit eos quorum interesse potest, condi- 
tiones approbat, et per contractum obligatorium ex 
utraque parte beneficium in titulum erigit; de quibus 
publicum instrumentum conficitur. (Huguenin). 

1057. — Innovatio beneficiorum est quidquid be- 
neficia, mutat , fitque 1° Unione, 2° Divisione, 3° Dis- 
membratione, 4® Suppressione seu extinctione. 

1058. — Unio beneficiorum. — 1. Fit cum duae 
Ecclesiae vel beneficia ecclesiastica auctoritate et ex 
iusta causa inter se coniunguntur. Est temporalis (a 
Trid. reiecta), vel perpetua . 

1059. — II. Unio perpetua fit 1° per exaequatio- 
nem {ex aequo , fitque fere in Cathedralibus Ecclesiis 
tantum), 2° per accessionem seu subiectionem, 3° per 
confusionem. 

1060. — III. Unio fit tantum ex iusta causa et 
cum debitis solemnitatibus. Causae sunt 1° Ecclesiae 
necessitas, vel utilitas, 2° diminutio populi, 3° Ecclesiae 
ruina, 4° Seminarii et cultus necessariae expensae... 
— Vide. Trid. sess. 23, 24, 25. 

1061. — Solemnitates unionum. — Beneficiorum 
unio est odiosa , siquidem per illam diminuitur cultus 
divinus. Unde, requiritur auctoritas legitima eorum 
ad quos spectat erectio beneficiorum. Nota: 1° E. Pon- 
tifex amplissimam habet potestatem uniendi beneficia ; 
2° praeter illum nullus inferior potest ecclesias cathe- 

drales unire; 3° iure communi Episcopo competit fa- 
cultas uniendi beneficia suae dioecesis. 

1062. — Regulae servandae in unione beneficio- 
rum : l a non possunt uniri beneficia diversarum dioe- 
cesium, neque beneficia regularia cum saecularibus, 
neque beneficia collativa cura patronatis ; 2 a unio debet 
esse perpetua, ut dictum est,. et intuitu Ecclesiae 
facta, non vero in personae favorem, alioquin non esset 
nisi palliata beneficiorum pluralitas, a iure prohibita; 
3 a audiendi sunt illi quorum interest, nempe Capi- 
tulum et beneficiorum possessores. — Cfr. Devoti, 
Soglia. 

1063. — Beneficiorum divisio. — Divisio fit quando 
ex una Ecclesia , aut beneficio duo efficiuntur . — 
1. Divisio haec generatim est vetita, nisi eam postulet 
iusta utilitas et necessitas. 

1064. — II. Vocandi et audiendi sunt omnes quo 
rum interest. 

1065. — III. Necessaria est Superioris auctoritas. 

1066. — IV. « In eo tantum casu datum est pa- 
rochiam dividere et aliam erigere, quum talis est 
locorum distantia et difficultas, ut parochiani sine 
magno incommodo... nequeant parochiam adire ad 
Sacramenta percipienda, divinaque Officia audienda » 
(Soglia, 187). 

1067. — Dismembratio beneficiorum. — I. Bene- 
ficii dismembratio fit quando salvd\ illius unitate , pars 
aliqua fructuum ab eo detrahitur, et alteri Beneficio, 
seu piae causae attribuitur . 

1068. — II. Dismembratur fructus, si pensio con- 
stituatur, aut taxa imponatur: dismembratur territo- 
rium, si populus unius Ecclesiae alteri assignetur; 
dismembratur iurisdictio spiritualis, si aliqua potestas 
ex privilegio, vel consuetudine comparata auferatur, 

aut in alteram Ecclesiam transferatur, aut etiam, si 
ea potestas, quam aliquis super plures Ecclesias ha- 
bebat, intra fines angustiores coerceatur, aut singulis 
Sectoribus ipsarum Ecclesiarum tribuatur. 

1069. — III. Dismembratio iure ordinario vetatur . 

1070. — IV. Ex decreto Tridentini (sess. 23, 
cap. 18 de Beform .),. Episcopi , adhibito consilio De- 
putatorum^ et servata forma ipsius Decreti, aliquam 
possunt portionem fructuum tum a mensa Episcopali , 
tum ex Canonicatibus , Dignitatibus, aliisque Benefi- 
ciis detrahere et Seminariis applicare, quae beneficio- 
rum dismembratio vulgo taxa nominatur. 

1071. — V. Taxa pro ipsa Seminarii erectione 
rite praestituitur, et constitui potest primum ratione 
scutorum trium pro quolibet centenario fructuum, et 
si non sufficiat, usque ad scuta quinque augeri. 

1072. — VI. Uniones vero Beneficiorum non va- 
lent, nisi postquam Seminarium erectum est — Cfr. 
Bened. XIV, de Syn. Dioec., 1. 9, c. 7 ; et Soglia, ibid. 

1073. — Extinctio beneficiorum. — I. Extinctio be- 
neficii locum habet: 1° quando Ecclesia destruitur 
una cum reditibus ; 2° quando ab infidelibus vel schi- 
smaticis occupatur. 

1074. — II. Suppressio beneficiorum fieri debet 
auctoritate ecclesiastica et ex iusta causa. Causae 
sunt: l a paucitas incolarum; 2 a vindicta gravis sce- 
leris ; 3 a diminutio redituum talis, ut non possit persona 
idonea sustentari. 

1075. — III. Translatio beneficii non habet ra- 
tionem suppressionis , quia iura, reditus et obligationes 
ob mutationem loci non immutantur. Causam et for- 
mam translationis indicat Concilium Tridentinum : « Si 
qua ecclesia, vetustate vel alias collapsa, propter ino- 
piam instaurari nequeat, beneficia ibidem erecta non 

supprimi, sed in alias ecclesias ab Episcopo transferri 
debent cum omnibus emolumentis et oneribus ». Cfr. 
Devoti, C. Ferrari, etc. 

1076. — Nota I. « Potest Episcopus in vim alio- 
rum decretorum Tridentini, vel etiam de iure communi 
in omnibus illis casibus supprimere beneficia, in quibus 
ea unire potest accessorie : quippe illa unio non fit sine 
suppressione » (Laurenius, in Foro Beneficiaii , p. 2, 
q. 971, n. 16). 

1077. — II. Si Ecclesiae eversae non possint in- 
staurari, beneficia ibidem erecta debent in matrices aut 
alias Ecclesias transferri. — Cfr. Trid., sess. 21, c. 7, 
de Beform. 

Art. II. De Collatione Beneficiorum. 

1078. — Praenotandum. — I. Beneficia ecclesia- 
stica conferuntur: 1° electione ; 2° postulatione 3° col- 
latione; 4° institutione , sive Iurepatronatus . 

1079. — II. Collatio est vacantis Beneficii con- 
cessio, qua nempe titulus beneficii eiusque iura spiri- 
tualia, et temporalia tribuuntur . 

1080. — III. Cum beneficii collatio sit actus pote- 
statis spiritualis, qua iura et ecclesiastica ministeria 
dispensantur, et ita Sacerdotio adhaereat, profecto li- 
quet ad solos Ecclesiae Praesules eam collationem per- 
tinere. Quapropter collationes a laicis factae nullae 
atque irritae sunt (cap. Quod autem de lurepatr.) ; et 
Clericus « qui Ecclesiam per laicos sine propria aucto- 
ritate Episcopi receperit, communione privetur, et si 
perstiterit, a ministerio ecclesiastico, et Ordine depo- 
natur » (cap. 4, eod.). Vix nonnullis regibus et Ab- 
batissis admodum raro , et speciali Apostolicae Sedis 
privilegio concessum est , ut tamquam vicarii seu mi- 

nistri, et procuratores Pontificis certa beneficia confer- 
rent (Soglia) : unde haud agunt nomine proprio. 

1081. — IV. Triplice iure, scilicet vel plenario, vel 
ordinario , vel delegato praesules Ecclesiae beneficia 
conferunt: Pontifex quidem plenario. Episcopi ordi- 
nario, Cardinales, aliique Apostolicum indultum ha- 
bentes, delegato (ibid.). 

1082. — Nota I. Collatio differt ab electione , quia 
collatio ab uno perficitur, electio vero a pluribus. — 
II. De electione , etc., agitur alibi . 

1083. — Collatio iure plenario. — Personatuum, 
Dignitatum, aliorumque Beneficiorum ecclesiasticorum 
plenaria dispositio ad Romanum noscitur Pontificem 
pertinere, ita quod non solum ipsa cum vacant potest 
de iure conferre, verum etiam ius in ipsis tribuere 
vacaturis (Clem. IV, cap. Licet de Praeb. et Dignit. 
in 6). 

1084. — Reservatio apostolica. — I. Reservationes 

aliae luris corpore clausae , et aliae extra corpus luris ; 
hoc est in Extravagantibus esse dicuntur, item aliae 
per insequentium Pontificum Constitutiones, et aliae 
demum per Regulas Cancellariae invectae sunt (So- 
glia). 

1085. — II. Sunt autem quinque reservationum 
genera : beneficia reservantur : 1° vel ratione quali- 
tatis ipsorum beneficiorum, qualis est reservatio Epi- 
scopatuum, primarum Dignitatum, et Beneficiorum ma- 
iorum; 2° vel ratione Personarum eadem beneficia 
obtinentium, uti beneficia Cardinalium, 'Curialium et 
Sedis Apostolicae Officialium ; vel 3° ratione modi quo 
vacant, veluti Beneficia vacantia ob privationem, de- 
positionem, collationem alterius incompatibilis ; vel 
4° ratione loci ubi vacant, cuiusmodi est reservatio 
vacantium apud Sedem aut in Curia ; vel 5° ratione 

temporis quo vacant, unde orta distinctio est inter 
menses Papales et ordinarios. 

1086. — Hinc I. Reservationes reales et personales 
quae nimirum aut ratione qualitatis, aut ratione 
Personarum semel Beneficiis inductae sunt, semper 
durant. 

1087. — II. Reservationes etiam inductas ratione 
modi, quo Beneficia vacant, perpetuae sunt, ideo quod 
non solum Cancellariae regulis, sed etiam Extrava- 
ganti Ex debito , aliisque Constitutionibus Pontificum 
nitantur. 

1088. — III. Quod autem attinet ad reservationem 
Beneficiorum ratione loci quo vacant, uti in Curia 
vacantium, solae Parochiales Ecclesiae in Curia va- 
cantes post obitum Pontificis, aut, eo vivo, vacantes 
et non collatae ab illa reservatione eximuntur, quia 
Bonifacius VIII, cap. 35, de Praeb ., in 6°, earum sic 
vacantium collationem Ordinariis non ademit, sed plane 
aperteque reliquit. 

1089. — IV. Denique reservationes omnes, quae 
prodeunt ah incerto eventu mensis quo beneficia va- 
cant, viduata Apostolica Sede, prorsus expirant, quod 
nulla lege seu constitutione firmentur. 

1090. — Monitum. — I. Reservationes huiusmodi 
non ubique LOCORUM vigent, quandoquidem in aliquis 
Regnis et Provinciis confectae sunt cum Apostolica 
Sede pactiones de collationibus Beneficiorum : pactum 
vero praestat iuri. 

1091. — II. In locis etiam , ubi nulla pacta con- 
venta sunt, eisdem reservationibus non continentur 
beneficia improprie dicta , qualia sunt Altaria et Cap- 
pellaniae absque Episcopi auctoritate fundatae, nempe 
officia ecclesiastica quae non dantur in titulum, nec 
Vicariae temporales, neque etiam Vicariae perpetuae 

24 — luris Can . 

Ecclesiarum Parochialium Cathedralibus, Collegiatis et 
Regularibus Ecclesiis, aliisque piis locis unitarum, quae 
ad liberam nominationem seu praesentationem eorum 
quibus unitae sunt, cum Episcopi approbatione, et sine 
concursu conferuntur, nec demum Beneficia Iurispa- 
tronatus non modo laicalis, verum etiam mixti, ne 
laici ex communione cum ecclesiasticis iacturam suorum 
iurium patiantur. 

1092. — III. Reservationes Regularum Cancellariae 
perpetuam vim non habent, sed eam omnem quam ha- 
bent, decedente Pontifice, amittunt, nec reviviscunt, 
donec a novo Pontifice confirmentur. 

1093. — IY. Concordata seu pacta de reservatio- 
nibus inita , intelligenda sunt de ture ordinario: nam 

R. Pontifex de potestate sua absoluta, et urgentibus 
gravibus causis, potest ipsis Concordatis derogare (C. Fer- 
rari, Reiffenstuel). Rem illustrat sequens documentum : 
« Utrum valida censeri possit in America Latina col- 
latio decanatus et aliorum beneficiorum ecclesiarum 
cathedralium vel collegiatarum Apostolicae reservationi 
subiectorum, ab Ordinariis absque speciali S. Sedis 
induito peracta, in dioecesibus ubi per Conventiones 

S. Sedis cum civilibus guberniis vel aliter ex alia spe- 
ciali Romani Pontificis concessione iuri communi haud 
derogatum est ? — R. Negative, nisi habeatur spe- 
ciale, authenticum et indubium indultum S. Sedis ; 
quod proinde non praesumendum est, sed certo pro- 
bandum, et in ipso instrumento collationis beneficii 
expressis verbis ad memoriam revocandum » (S. C. Neg. 
Eccl. Extr., 5 Nov. 1901). 

1094. — Affectio. — I. Tacita reservatio vocatur 
affectio , et beneficium hoc modo reservatum dicitur 
affectum : et differt reservatio expressa ab affectione , 
quod illa est perpetua, haec vero pro una tantum vice 

obtinet, et quousque Pontificis provisio sit completa, in 
quo unanimes sunt Doctores. Deinde, reservatio fit 
verbis, affectio vero fit facto Pontificis. 

1095. — II. Affectio per appositionem manuum 
pontificis reddit beneficium affectum, cum fit volun- 
tate illud reservandi : ut si Pontifex beneficii renun- 
tiationem in suis manibus factam acceptet; si quem- 
quam beneficio privet; si beneficium concedat in com- 
mendam, aut in administrationem ; si eidem deputet 
coadiutorem cum futura successione, et coadiutor coa- 
diuto prius moriatur ; si duo beneficia ad alicuius vi- 
tam coniungat; et in aliis similibus casibus. 

1096. — III. Cum Pontifex in beneficio manus 
apposuit , non ad effectum sibi illud reservandi , sed ad 
alium finem, v. g. ad auferendum per dispensationem 
aliquod impedimentum, ad reservandam pensionem, vel 
ad instituendam perpetuam duorum beneficiorum unio*- 
nem, nulla est affectio , quia non materialis manuum 
appositio reddit beneficium affectum, sed illa tantum, 
quae fit animo sibi reservandi, et postea conferendi, 
cum actio nequeat producere effectum ultra intentionem 
operantis. — C. Ferrari, 503, 504. 

1097. — IV. Affectio Beneficii est potior reservatione 
generali ; ergo sublata reservatione generali non tollitur 
affectio (Soglia). 

1098. — Devolutio. — I. Iure devolutionis Pontifex 
beneficia confert, cum intra tempus a lege definitum 
non fuerunt per Ordinarium (scientem vel volentem) 
collata, aut fuerunt male collata, quod constitutum 
est, ne diurna beneficiorum vacatio propter negligen- 
tiam aut culpam Praelatorum Ecclesiis preiudicium 
afferat. 

1099. — II. Tempus a iure praefixum est trium 
mensium, si de praelaturis Ecclesiarum cathedralium, 

aut Collegiatarum tum saecularium, tum regularium 
agatur, et sex mensium, si agatur de aliis beneficiis 
minoribus. 

1100. — III. Devolutio gradatim fit ex disposi- 
tione iuris communis ab inferiore ad Superiorem col- 
latorem, ab Episcopo ad Archiepiscopum, et ab Archie* 
piscopo ad R. Pontificem, ita ut inferior collator in 
beneficiis minoribus tempus sex mensium ad conferen- 
dum habeat. 

1101. — IV. Nunc in praxi devolutio non fit am- 
plius ab Episcopo ad Archiepiscopum, sed solum ad 
R. Pontificem, ex S. Cong. Episc. 2 Maii 1601. 

1102. — V. Ubi hoc tempus utile iam praeterlapsum 
sit , et beneficii collatio ab inferiore collatore adhuc 
fiat , erit nulla si alia prius facta fuerit a Superiore ; 
erit revocabilis, si Superior, per sententiam, velit eam 
declarare irritam ; et erit firma, si Superior acquiescat, 
et nemo se opponat; quo casu ita de misericordia to- 
leratur collatio, ut provisus maneat in conscientia tutus 
(F. Ferrari, 488). 

1103. — Nota I. Devolutio ob negligentiam inducta 
est ab Alexandro III (< cap . 2 de concess. Praeb.). 

1104. — II. Devolutio ob culpam fit non solum si 
beneficium indigno collatum fuerit, sed etiam si forma 
canonica non fuerit servata. 

1105. — Collatio iure ordinario. — I. PostR. Pon- 
tificem, proximum locum inter collatores obtinent Epi- 
scopi et alii locorum Ordinarii, qui ordinario et na- 
tivo iure beneficia conferunt. 

1106. — II. Cum ipsi fundatam in iure communi 
habeant potestatem conferendi beneficia suae dioecesis, 
inde duo inferuntur: 1° Episcopi ea potestate recte, 
utuntur in collatione omnium beneficiorum, exceptis 
beneficiis quae Sedes Apostolica suae collationi addixerit. 

2° Si quis contenderit collationem alicuius beneficii in 
eisdem dioecesibus ad se pertinere, tenetur id probare 
ex privilegio vel consuetudine rite praescripta. In dubio 
causa adiudicanda est Episcopis, quibus praesumptio 
i uris favet (Cfr. Soglia, 92, Devoti). 

1107. — Nota I. « Ordinariis Collatoribus nonnulli 
Canonistae adiungunt Apostolicae Sedis Legatos a la- 
tere dictos... Sed huiusmodi Legatorum iura penitus 
antiquata sunt » (Soglia, ib.). — Quoad Capitulum, 
Sede vacante, et Vicarium Capitularem, vide alibi. 

1108. — Collatio iure delegato. — I. Cardinales 
ex privilegio, quamvis non sint Episcopi, acceperunt 
potestatem conferendi aliqua beneficia. 

1109. — II. Ex simili privilegio, vel praescriptione 
nonnulli praelati , ordinariam quidem iurisdictiqnem 
non ‘habentes, obtinuerunt ius quaedam beneficia con- 
ferendi. 

1110. — III. Si collatio beneficii ad eum pertinet, 
qui nec Episcopus est, nec praeditus iurisdictione quasi 
Episcopali, quamquam titulum beneficii conferre possit, 
institutionem tamen auctorizabilem, quo nomine re- 
gimen et cura animarum iutelligitur, largiri nequit, 
quandoquidem animarum curam tribuere ad unum Or- 
dinarium pertinet (Soglia). 

1111. — Varia. — I. « Existens in possessione aut 
quasi possessione legitima iuris conferendi valide confert, 
quamvis postea agnoscatur, ius conferendi ratione ti- 
tuli, aut proprietatis ad alium pertinere, quia collatio 
pertinet ad beneficiorum fructus, quos iuste bonae fidei 
possessor suos facit » (C. Ferrari, n. 490). 

1112. — II. Capacitas ad beneficia acceptanda au- 
fertur clericis coniugatis, quia cithara cura psalterio 
male concordat, ut ait Innocentius III (id. 491). 

1113. — III. In beneficiis praeferatur, « caeteris 

paribus, oriundus non oriundo, dioecesanus non dioe- 
cesano, et indigena forensi». 

1114. — IV. Potestas civilis non potest statuere 
qualitates aut conditiones, sive exceptiones in bene- 
ficiis. Hinc Clemens VI reprobavit legem Philippi Gal- 
liarum regis, qua exteri a beneficiis regni excludeban- 
tur... (Id.). 

Art. III. De sublecto Beneficiorum. 

1115. — Regula generalis. — Beneficia ecclesia- 
stica conferri debent personis idoneis tantum. 

1116. — Requisita in subiecto. — I. Legitima 
aetas; videlicet pro Episcopatu annus 30 completus, 
pro beneficiis duplicibus annus 25 inchoatus, pro di- 
gnitatibus in capitulis annus 22 completus. Ad beneficia 
simplicia, sufficit annus 14 inchoatus. 

1117. — II. Legitimi natales , nisi dispensatio con- 
cedatur in favorem eorum qui morum integritate et 
doctrina commendantur. Pro beneficiis simplicibus ab 
Episcopo, pro beneficiis curatis a Pontifice conceditur 
(Vid. Theol. Mor., ubi De Irregular.). 

1118. — III. Status clericalis et coelibatus pro qui - 
buscumque beneficiis , et Ordo pro qualitate beneficii . 
Ad Episcopatum et curam animarum necessarius est 
presbyteratus brevi suscipiendus. 

1119. — IV. Vitae integritas, ad quam refertur 
immunitas a censuris et irregularitate. « Omnes et 
singulos, qui ad promotionem praeficiendorum quod* 
cumque ius quacumque ratione a Sede Apostolica ha- 
bent aut alioquin operam suam praestant, nihil in iis 
pro praesenti temporum ratione innovando, hortatur et 
monet (S. Synodus), ut in primis meminerint, nihil 
se ad Dei gloriam, et populorum salutem utilius posse 

facere, quam si bonos pastores, et Ecclesiae guber- 
nandae idoneos promoveri studeant ; eosque alienis pec- 
catis communicantes mortaliter peccare, nisi quos di- 
gniores et Ecclesiae magis utiles ipsi iudicaverint, non 
quidem, vel humano affectu, aut ambientium sugge- 
stionibus, sed eorum exigentibus meritis praefici dili- 
genter curaverint; et quos ex legitimo matrimonio 
natos, et vita, aetate, doctrina, atque aliis omnibus 
qualitatibus praeditos sciant, quae iuxta sacros canones 
et Tridentinae huius Synodi decreta requiruntur (Cone. 
Trid., sess. 24, cap. 1, de ref.). 

1120. — Y. Scientia quae officiis rite obeundis suf- 
ficiat. — Inter plures dignior praeferendus est. Haec 
obligatio respicit praesertim episcopatum, et beneficia 
quae iurisdictionem externam vel curam animarum an- 
nexam habent. Illicita, sed valida est collatio inferioris 
beneficii digno facta, praetermisso digniore. Benedi- 
ctus XIV, Const. Cum illud , 14 Dec. 1742, ita de 
hac re scribit : « Quia vero perniciosa apud plurimos 
opinio sensim invaluit, Tridentini decretis non prae- 
scriptam esse dignioris electionem sed caveri tantum- 
modo, ne indignis Ecclesiae parochiales aliaque bene- 
ficia, quibus cura imminet animarum, conferrentur, 
s. m. Innocentius XI, Praedecessor Noster, erroneam 
doctrinam a vera et sincera Patrum mente longius de- 
flectentem damnavit, et edocuit quam prudens ac di- 
ligens esse debeat pastoralis officii dispensatio » f . — 
Nota. Illegitimus non potest obtinere beneficium in 
Ecclesia in qua beneficiatus est pater, neque obtinere 
beneficium a patre dimissum. 

4 u Cum dixit Concilium Tridentinum eos alienis peccatis 
communicantes mortaliter peccare, qui, nisi quos digniores 
et Ecclesiae magis utiles ipsi iudicaverint, ad ecclesias pro- 

1121. — Forma collationis. — - I. Ut beneficia 
rite conferantur requiritur: 1° Ut beneficium con- 
ferendum sit vacans ; etenim, praeter coadiutores Epi- 
scoporum, Cone. Trid. expectativas prohibuit. 2° Ut 
collatio fiat gratuito sine simonia. 3° Ut • collatio fiat 
libere , citra vim et coactionem, veluti liberalis quae- 
dam donatio. 4° Ut beneficia conferantur absolute , non 
conditionate vel disiunctive. 5° Ut conferantur palam 
coram aliis . Haec conditio requiritur tantum ad pro- 
bationem, ut litibus occurratur. 6° Ut conferantur 
tempore definito, quia legibus cavetur, ne beneficia diu- 
tius, v. g. ultra semestre vacua permaneant. Si col- 
lator ordinarius providere neglexerit, ius ad Superiorem 
devolvitur. — Nota I. Hodierna praxis neminem ad 
beneficii possessionem admittit, nisi litteras collationis 
exhibeat. Hanc disciplinam induxit necessitas avertendi 
fraudes vel lites. 

1122. — II. Episcopus in suis litteris mentionem 
faciat de natura et reditibus beneficii, de tempore ac 
modo vacationis, de meritis candidati... (Cfr. Soglia, 
Devoti, C. Ferrari). 

1123. — « Collatores Ordinarii litteras expediunt 
tantum ad faciendam fidem » (Huguenin). 

1124. — Varia. — I. Quoad concursum, teneto: 
1° Concursus fit ad beneficia parochialia; 2° Praescri- 
bitur ex Trid., sess. 24, c. 18 de Reform.; 3° K. Pon- 
tifex tolerat in aliquibus locis non observantiam legis 


movent; Concilium vel primo videtur per hoc digniores non 
aliud significare velle, nisi dignitatem eligendorum sumpto 
comparativo pro positivo ; vel secundo locutione minus pro- 
pria ponit digniores , ut excludant indignos, non vero dignos; 
vel tandem loquitur tertio, quando fit concursus „ (Pr. 54, 
damnata ab Innoc. XI). 

concursus : sed maximis laudibus commendat illos Or- 
dinarios, qui legem concursus introducunt praecipue in 
Gallia, ubi haec Tridentina lex non ubique servatur; 
4° Candidati propriam idoneitatem ad normam iuris 
comprobaturi, « verecunde, divinique obsequii desi- 
derio, et salutis animarum causa solum adducti, suae 
virtutis testimonia proferant, et voluntatem obtinendae 
parochiae declarent, si bene atque utiliter parochianis 
ita consulatur; deinde curas abiiciant, omnemque rei 
exitum ad supremam Dei providentiam, penitus refe- 
rant », ait Benedictus XI Y, Inst. 12, n. 11. 

1125. — II. Ex Bened. XIV, Vicarius Generalis 
nequit esse examinator synodalis in concursu (De Syn., 
1. 4, c. 7, n. 4).\ 

1126. — III. Graviter errant, qui per importunas 
preces libertatem Praelatorum in conferendis beneficiis 
laedunt: et gravius peccant potentes huius mundi im- 
portunarum precum praesertim favore indignorum, au- 
ctores. De qua re ita Angelicus, 2, 2, q. 110, a. 5 
ad 3 : « Quando fiunt preces pro indigno, vel ab ali- 
quo potente, qui periculum comminatur, quae preces 
armatae dicuntur, manifeste simonia committitur, si 
propter hoc beneficium ecclesiasticum datur: si autem 
pro digno fiant... si tamen principaliter moveatur fa- 
vore precum, vel timore rogantis, quantum ad di- 
vinum iudicium, simoniam committit et rogatus et 
rogans, si hoc intendat, sive aliquis pro se roget, sive 
pro alio ». 

1127. — IV. Unde, subiungit Cone. plen. Am. Lat., 
art. 814, si grave foret peccatum Praelati, qui ad 
aliquod beneficium conferendum principaliter movere- 
tur favore precum vel timore rogantis, sine compara- 
tione gravius esset peccatum huiusmodi potentatuum, 
qui conscientiae et auctoritati Praelatorum vel aperte, 

vel, quod damnabilius quodammodo est, indirecte et 
per obliquum violentiam inferrent; nec eos excusarent, 
imo moralis violentiae reatum aggravarent, rationes 
quae dicuntur politicae vel Status: et gravissimum 
undequaque dicendum esset crimen clericorum, qui pro 
beneficio obtinendo ad huiusmodi intercessiones recur- 
rerent. 

1128. — Y. Meminerint omnes clericis protectio- 
nem potentatuum quaerentes, eorumque iniusti pro- 
tectores, excommunicationi latae sententiae, Komano 
Pontifici reservatae, subiacere: Reos simoniae realis 
in beneficiis quibuslibet , eorumque complices (Pius IX, 
Const. Apostolicae Sedis), Igitur, si quis clericus, quod 
Deus avertat, hac labe infectus fuerit, et realem si- 
moniam sibi condonari voluerit, ante omnia hoc mo- 
nitum perpendat et citissime executioni mandet, sci- 
licet : « Dimittat , moneat , restituat; videlicet dimittat 
beneficium, quod malis artibus acquisivit ; moneat eum, 
qui pretium accepit, ut illud in Ecclesiae vel egeno- 
rum commodum convertat; restituat fructus omnes, 
quos ab Ecclesia perceperit », ait Bened. XIV, Inst, 12, 
n. 12 (lbid., art. 815). 

Art. IV. De possessione et yacatlone 
Beneficiorum. 

1129. — Possessio. — I. Collatio ius tribuit capien- 
dae possessionis beneficii , sed nemo auctoritate propria 
possessionem capere potest, cap. 18, de Praeben. in 6, 
et cap. 19, de Privileg. 

1130. — II. Possessio arripitur per ingressum in 
Ecclesiam, ubi est titulus beneficii , occupando sedem 
convenientem veluti stallum in Choro, aut campanam 
pulsando, Altare osculando, MiSsale aperiendo vel clau- 

dendo, aliaque id genus agendo, quae officium et pote- 
statem beneficiati significent Canonicatus autem et 
Praebendae Capitularis possessio coram Capitulo acci- 
pienda est. 

1 131. — III. Beneficiarii curam animarum habentes , 
Canonici et Dignitates Ecclesiarum Cathedralium pro- 
fessionem fidei emittere debent intra duos menses a die 
possessionis captae; secus non possunt percipere fructus, 
nec ulla possessio eisdem prodesse potest. Professio 
fidei fieri debet iuxta formulam a Pio IX ordinatam 
ac praeceptam l . 

1132. — Vacatio. — I. Beneficium vacat, dum suo 
Rectore destituitur. — II. Beneficium vacat duobus 

1 “ 1. An praeter canonicos, dignitates et curatos inamovi- 
bili, ut dicunt, titulo provisos, parochi etiam amovibiles seu 
succurRalistae ad professionem fidei iuxta praescriptionem 
S. Concilii Tridentini teneantur? 2. Et quatenus affirmative 
circa succursalistas, an possint professionem facere coram 
simplici deputato ab Episcopo? 8. An praedicta professio 
toties renovari debeat, quoties illi omnes, de quibus supra, 

ad aliud beneficium transferuntur? Resp iuxta C. Trid., 

sess. 24, c. De Resp., ac resolutiones.... in similibus, ad 
lum affirmative; ad 2^ negative; ad 3 um affirmative „ 
(S. C. C ., 15 Dec . 1866). — “An obtinentes beneficium cum 
curam animarum, dignitates et canonicatus in Ecclesiis me* 
tropolitanis vel catedralibus satisfaciant praecepto S. C. 
Trid., sess. 24, c. 12, de ref., si professionem fidei emittant 
post susceptam institutionem collationem et antequam 
in possessionem immittantur in casu, etc.? Resp. Affirma- 
tive „ (S. C. G. y 23 Apr. 1902 , 11 Maii 1782). — Beneficia 
vacant per professionem votorum simplicium perpetuorum. 
“ An in Congr. Mission. Imm. Cord. B. M. V. Filiorum pro- 
fessio perpetua (votorum simplicium) vacationem beneficio- 
rum residentialium inducat? Resp. Affirmative * ( S . C. EE. 
et BB., 25 Augusti 1903). 

modis: 1° voluntate propria; 2° necessitate. Primo 
modo beneficia vacant dum libera Beneficiarii voluntate 
aut dimittuntur, aut resignantur, vel permutantur; 
secundo modo vacant, dum invitis possessoribus aut ob 
mortem, aut in poenam amittuntur (Soglia). 

1133. — Dimissio. — Dimissio ( renuntiatio , resi- 
gnatio) est libera beneficii abdicatio ex iusta causa 
facta coram legitimo Superiore eam acceptante. Duplex 
esse potest, nempe tacita vel expressa . Tacita est, cum 
beneficium dimittitur non verbis, sed facto ex quo eius 
inducit renuntiationem ; v. g, ex matrimonio clerici, ex 
militia, ex solemni professione, ex adeptione beneficii 
incompatibilis. Expressa dum voluntas dimittendi verbis 
aut scripto declaratur; estque pura seu simplex, et 
absoluta vel conditionalis . 

1134. — Reg. l a . Resignationes beneficiorum sim- 
plicium facile admittuntur , difficilius resignationes pa- 
rochiarum, maiori difficultate resignationes Episcopo- 
rum (Huguenin). 

1135. — Reg. Il a . Excipiuntur beneficia litigiosa, 
quibus nonnisi in gratiam collitigantis renuntiari po- 
test ; beneficia ad quorum titulum quis ordinatus est, 
nisi aliunde habeat honestam sustentationem ; beneficia 
quibus aliquis ipso iure privatus existit, vel ad quae 
nullum titulum canonicum habet, nam clericus renun- 
tiare nequit iuri quod ipsi non competit (id.). 

1136. — Reg. III a . Regulariter resignare possunt 
omnes , qui specialiter a iure non prohibentur. Prohi- 
bentur autem: 1° furiosi et generatim deliberationis 
incapaces ; 2° clerici constituti in sacris Ordinibus, si 
careant debita sustentatione; 3° novitii, nisi duobus 
mensibus ante professionem solemnem ; 4° criminosus, 
si ob crimen ipso iure privatus sit beneficio ; 5° infir- 

mus valide non renuntiat in favorem tertii, nisi post 
renuntiationem supervivat viginti dies completos. 

1137. — Reg. IV a . Quoad formam renuntiationis 
teneto: requiritur: 1° libertas , unde irrita est resi- 
gnatio vi extorta; 2° actus publicus , ut fraudes vi- 
tentur; 3° resignatio fieri debet pure et absolute, seu 
procul ab omni specie simoniae et a prohibitis in iure 
conditionibus (vide Theol. Moral .. ubi de praeceptis 
Decalogi); 4° Superioris licentia ... 

1138. — Reg. V a . Renuntiationes inferiorum bene - 
fidorum simpliciter et pure factas Ordinarii Antistites 
rite admittunt: renuntiationes autem Episcopatuum 
aliorumque maiorum Beneficiorum ab uno Pontifice 
admitti possunt, quin etiam in resignationibus Bene- 
ficiorum inferiorum quae aut in favorem certae per- 
sonae, aut sub reservatione pensionis fiunt, auctoritas 
ipsius Pontificis necessaria est (Soglia, 99). 

1139. — Permutatio. — Ad renuntiationes sub con- 
ditione factas pertinet beneficiorum permutatio, quae 
translationi etiam affinis est, estque mutua beneficio- 
rum dimissio sub ea conditione , ut quilibet resignans 
alterius resignantis beneficium consequatur . Licita et 
valida est: 1° Si resignantium uterque suum bene- 
ficium resignat in manus superioris Ordinarii, cui 
beneficium est subiectum; 2° Si deinde Ordinarius 
beneficia sic resignata permutando conferat ipsis per- 
mutantibus ; 3° Si semper interveniat Ordinarii aucto- 
ritas; 4° Si permutatio fiat ex iusta causa et ab 
Ordinario cognita, scilicet in Ecclesiae commodum vel 
saltem in permutantium utilitatem talem, quae cedat 
in ipsius Ecclesiae utilitatem (Huguenin). 

1140. — Necessariae vacationes. — Occasione 

DELICTI IPSUM IUS BENEFICII PRIVATIONEM PRONUNTIAT : 

1° in casu assassinii quoad committentes, et man- 

dantes; 2° in casu homicidii, et hostilis insectationis 
contra Cardinalem, aut contra Episcopum ; 3" in casu 
haeresis; 4° in casu simoniae realis, et confidentialis ; 
5° in casu intrusionis in beneficium, etiam cum bene- 
ficii reservati possessio capta fuit absque Apostolicis 
litteris; 6° in casu insordescentiae dolosae in excom- 
municatione ultra annum ; 7° in casu procurationis 
abortus foetus animati, effectu sequuto; 8° in casu 
duelli sive solemnis, sive privati, sive provocati, sive 
non provocati, et etiam morte non sequuta; 9° in casu 
iniustae occupationis bonorum ad Ecclesias quascumque 
et ad pia loca pertinentium, etc. etc. 

1141. — Nota I. Ad plenum privationis effectum 
regulariter debet iudicis sententia intervenire, quae 
declaret crimen fuisse a beneficiato patratum, aut fa- 
ctum fuisse commissum, propter quod beneficiatus ha- 
bendus sit ut realiter beneficio privatus, quia privatio 
iuris licet beneficiatum repellat a dominio, non deiicit 
a possessione: haec sententia propterea declaratoria 
dicitur. — Cfr. Ferrari, n. 570. 

1142. — Nota II. Poena privationis ex iure infligi 
debet a iudice (i. e. comminatur a iure): 1° Contra 
non residentes; 2° Contra non recipientes ordines a 
fundatore imperatos... 3° Contra Clericos non deferentes 
habitum et tonsuram, post monitiones, etc. (vid. Theol. 
Mor.) ; 4° Contra concubinarios, foeneratores, satores 
rixarum, arma gestantes, etc. ; 5° Denique contra Cle- 
ricos depositione aut degradatione dignos. — Cfr. Trid., 
sess. 6 et 23, cap. 1, de Reform .; Soglia, 100, etc. 

REQUIES ANIMAE. 

Marum cogita. Domina nostra in hac lacrymarum 
valle fuit quasi « Columba gemitum pro cantu habens, 

illi enim gemere dulce fuit, eo quod prae cunctis mor- 
talibus mente vulnerata esset » (Bupert. Ab.). 

Mariam invoca. Laetifica corda nostra, o « Columba 
gemituosa, intenta in foraminibus petrae, id est in vul- 
neribus Filii, canendo gemens, gemendo canens > (id.). 

Mariam laetifica. Moderatione cibi, eleemosynarum 
largitate, cordis compunctione, solitudinis amore. — 
Filii Mariae imitatores eius ... 


CAP. III. — DE IUBEPATKONATUS, COMMENDIS 
ET PENSIONIBUS 


Art. I. De Iurepatronatus. 

• 

1143. — Definitio. — Iuspatronatus est ius prae- 
sentandi Clericum instituendum ad Ecclesiam , vel be- 
neficium vacans , vel facultas praesentandi (non vero 
conferendi) clericum idoneum ad beneficium ecclesia- 
sticum vacans cum aliis iuribus et oneribus coniuncta . 
— Iuspatronatus non habetur in Praelaturis Cathe- 
dralium et Collegiatarum, secluso speciali privilegio 
vel concordato. 

1144. — Quicumque ad praesentationem, designa- 
tionem, nominationem, admissionem vel confirmationem 
beneficiatorum concurrere debet, seu ius patronatus 
legitimum habet, saepe perpendat gravissima haec verba 
Benedicti XIV, Inst. 12, n. 3-5 : « Nihil gravius toto 
vitae cursu ipsi evenire posse, quam probatissimum 
hominem parochiae praeficiendum suis suffragiis re- 
nuntiare... Ob eam causam non esse temere festinan- 
dum, sed assiduis precibus exorandum Deum, ut coe- 

leste lumen liberaliter impertiat... Nam sicut detri- 
menta omnia, quae ab imperitis medicis, nautis atque 
imperatoribus dimanant, ad illos, a quibus electi sunt, 
merito referuntur, ita, qui privatis suis cupiditatibus 
obsecundans, sacerdotem idoneum omnique laudis ge- 
nere praestantem negligit, aliumque suffragio suo nun- 
cupat ad animarum regimen minus accommodatum, 
malorum omnium, quae inde consequentur, velut auctor 
a Deo iudicabitur. Bona vero, quae praestantior sa- 
cerdos excitasset, si ipsi Parochiae administratio delata 
fuisset, ab iis severissime Deus exiget, qui suffragium 
impertiri recusarunt. Hanc sententiam pietatis Magi- 
ster Ludo vicus Granatensis scriptam reliquit: Prae- 
ferens indignum reus est omnium animarum , quae ob 
eius indignitatem periclitantur ; reus est omnium fla- 
gitiorum , quae ex hoc crimine consequuntur ; reus de- 
nique omnium + aut eleemosynarum aut aliorum bono- 
rum , quae boni Pectoris studio perficerentur ». 

1145. — Origo iurispatronatus. — I. Sacri ca- 
nones templorum , altarium, beneficiorum fundatores , 
eorumque liberos et haeredes praecipuis quibusdam 
iuribus , honoribus et privilegiis donarunt , ut erga illos 
se gratos praeberent , caeteri autem pari bene de Ec- 
clesia merendum voluntate excitarentur. 

1146. — II. Hinc nomina et elogia fundatorum 
ecclesiis recitata sacrisque dypticis inscripta fuisse con- 
stat ; hinc eorum nomina ecclesiis imposita ; hinc datum 
ius designandi et offerendi Clericum, qui beneficium 
adipiscatur: hinc reliqua concessa iura quae honori- 
ficati appellari diximus. Omnium tamen maximum et 
praecipuum est ius offerendi, seu praesentandi Epi- 
scopo Clericum qui institui et creari debeat rector 
templi seu beneficii, ad quod praesentatus fuit (De- 
voti, 49). 

1147. — Acquisitio lurispatronatus : Iuspatronatus 
acquiritur variis modis, quornm alii primitivi dici pos- 
sunt, alii secundarii et derivativi. — Primitivi, quibus 
iuspatronatus acquiritur ipso iure, sive ex iustitia, sunt 
tres , nempe: dotatio , aedificatio et fundatio, iuxta illud 
Glossae : « Patronum faciunt dos , aedificatio , fundus ». 
Unde 1° Ille dicitur fundare, qui dat fundum, in quo 
est Ecclesia construenda: ille aedificare, qui propriis 
sumptibus Ecclesiam primus extruit, vel iam collapsam 
reaedificat ; ille demum dicitur dotare, qui pro Eccle- 
siae manutentione, pro ministris, et utensilibus reditus 
sufficientes assignat. 2° Si vero reditus assignati suf- 
ficientes non sint, benefactor, non patronus dicitur. 
3° Qui tres praedictas causas ponit, modo adsit saltem 
praesumptus Episcopi consensus, ipso iure absque ulla 
iurispatronatus reservatione patronus fit. Et si plures 
in id concurrant, et unus ex. gr. fundet, alter aedi- 
ficet, et tertius dotet, omnes in solidum patroni fiunt. 
— Modi secundarii sunt privilegium Papae et prae- 
scriptio. — Modi derivativi fiunt v. g. per haeredi- 
tatem. Vide Trid., sess. 25. — Cfr. C. Ferrari, etc. 

1148. — lura et obligationes patroni, sunt: prae- 
sentatio, honor, onus , utilitas. — I. Praecipuum pa- 
troni ius est facultas praesentandi. 

1149. — II. Reliqua patronorum iura dicuntur 
honorifica, vel utilia , vel onerosa. 1° lura honorifica 
sunt dignior sedes in Ecclesia; praecedentia prae laicis 
in processionibus; honor aquae benedictae, thuris et 
sepulturae. 2° Utilia patronorum iura duo sunt. Primus 
est, quod patronus possit in ipsa fundatione sibi mo- 
deratam pensionem reservare. Alterum est ius alimen- 
torum in casu quo patronus ad inopiam redigeretur. 
3° Iura onerosa sunt ius defensionis et vigilantiae in 
rectam administrationem bonorum ecclesiae patronatae. 

25 — Juris Can. 

Patronis vero non competit ipsa administratio . — 
Nota. Cum ultimo eiusraodi officio analogiam habet 
advocatia, seu defensio qua principes, postulante Ec- 
clesia, contra violentas oppressiones ipsam vel ecclesias 
particulares protegunt (Huguenin). 

1150. — III. Magistratus et alii, quibus ius pa- 
tronatus vel praesentationis ad aliqua beneficia com- 
petit, abstineant a promissionibus circa beneficia non- 
dum vacantia ; et sciant huiusmodi promissiones adve- 
niente etiam vacatione, nullius ponderis esse. « Non 
sine piaculo huiusmodi nominationes amicitiae, aut co- 
gnationis habita ratione, fieri, sed unice spectandum 
esse, an cum Dei obsequio et Ecclesiae utilitate con- 
iungantur », ait Benedictus XIV, Inst. 12, n. 8. 

1151. — Amissio lurispatronatus. — Amittitur 
iuspatronatus. — I. Si patronus Ecclesiam reparare 
et conservare recuset. 

1152. — II. Si eadem incendio consumpta fuerit, 
vel motu terrae, vel vetustate, aut vitio suo corruerit. 

1153. — III. Si patronus suo se iure abdicet, aut 
alteri concedat, vel Ecclesiam, nulla sui iuris facta 
reservatione, Collegiatam fieri patiatur, vel praedium 
vendat, cui iuspatronatus adhaeret. 

1154. — IV. Si in haeresim inciderit. 

1155. — V. Si Ecclesiae Rectorem, aut Clericum 
vel per se vel per alios occidere, seu mutilare ausus 
fuerit, vel iura Ecclesiae usurpaverit, vel separatim 
ius patronatus vendiderit. 

1156. — VI. Denique si praescribi permiserit (De- 
voti, 58). 

1157. — Varia. — I. Episcopus restituere non po- 
test iuspatronatus ei, qui illud amisit: quia nequit 
servitutem imponere Ecclesiae, quae libertatem obti- 
nuit (Cfr. Ferrari, 562). 

1158. — II. Iuspatronatus est haereditarium , si 
transit ad quoscumque vocatos haeredes ; est familiare , 
si ad particularem familiam pertinet ; est mixtum , si 
ex haereditario et familiari ; est activum , seu ius prae- 
sentandi, vel passivum , seu ius ut quis praesentetur, 
si idoneus; est personale vel reale ; ecclesiasticum , 
laicale , mixtum ... 

1159. — III. Potest unus patronus praesentare 
alium compatronum ; non autem seipsum (Yid. Theol. 
Moralis). 


Art. II. De Commcndis. 

1160. — Tenendum. — 1. Hodie iustis de causis 
(etsi raro, seu paucis in locis) oommendae dantur, et 
dantur ab uno Romano Pontifice, cui tantum potestas 
est relaxandi canones, qui regularia beneficia Clericis 
saecularibus concedi vetant. 

1161. — II. Verbis autem potius quam re nunc 
a beneficiis commendae differunt , quoniam et hae in 
perpetuum dantur et titulum praestant ad Ordines 
suscipiendos, et Clerici commendatarii iisdem ferme 
praerogativis ac iuribus, quibus beneficiarii, fruuntur. 

1162. — III. Hinc: liberam habent reddituum ad- 
ministrationem, et ius praesentandi, eligendi, confe- 
rendi; verum monasteria visitantur a Regularibus Su- 
perioribus, quibus subsunt, atque ad eos regimen et 
cura pertinet regularis instituti (Devoti, 28). 

1163. — Nota. I. Trid. solemniter declaravit ne- 
minem posse retinere duo beneficia, licet unum sit in 
titulum et alterum in perpetuam commendam. 

1164. — II. Olim commendatariup erat veluti oe- 
conomus, seu administrator, nec faciebat fructus suos, 
imo tenebatur reddere rationem futuro Rectori. 

Art. III. De Pensionibus. 

1165. — Pensio ecclesiastica est ius percipiendi 
fructus ex alieno beneficio. — Est 1° Laica , quae 
datur laicis ob temporale obsequium in Ecclesiam: 
ecclesiastica , quae datur clerico tantum propter mi* 
nisterium; mixta , quae datur clerico tantum propter 
honestam sustentationem (Yid. Theol . Mor.). 

1166. — Tenendum. — I. Hodie a Romano Pon- 
tifice tantum pro ampla illa, qua in Ecclesia pollet, 
auctoritate pensiones imponi possunt. 

1167. — II. Non desunt , qui etiam Episcopo hanc 
potestatem adscribant; sed omnes inter pensionem a 
Pontifice atque ab Episcopo impositam magnum di- 
scrimen faciunt. Nam pensio Pontificis ipsi haeret be- 
neficio, cum quo transfertur ad omnes eius possessores; 
at Episcopi pensio solum afficit beneficiatum, cuius 
obitu extinguitur. 

1168. — III. Nunc in parochiis omnibus indiscri- 
minatim pensiones non apponuntur, ut parochus in- 
tegros habeat reditus, cum quibus pauperibus opem 
ferre possit. 

1169. — IY. Quamquam pensiones clericales pro- 
prie beneficia non sint , tamen beneficii loco sunt* 
quoniam ex ecclesiasticis bonis decernuntur, et ideo 
nonnisi Clericis dantur, ac per matrimonium amit 
tuntur, nisi quem Sedes Apostolica lege solverit. — 
Unde Clerici pensionarii Officium Beatae Virginis quo- 
tidie recitare debent. 

1170. — V. Ad pensionem requiritur: 1° iusta 
causa , secus non excusatur pensionem retinens ; 2° mo- 
deratio; 3° auctoritas. 

1171. — VI. Resignatio beneficii cum reservatione 
fructuum est in iure prohibita ; et a S. Sede in Italia 

et in Gallia nunquam admittitur, nisi favore Cardi- 
nalium (Riganti, ap. C. Perrari). 

1172. — VII. Ex S. C. Ep.et Reg., 17 Martii 1840, 
illiciti sunt contractus et pactiones super alienatio- 
nibus pensionum. — Cfr. Soglia, 109. 

REQUIES ANIMAE. 

Mariam cogita. Ipsa enim est « exemplar ad quod 
transcribendi et corrigendi sunt libri conscientiarum 
nostrarum, unde dictum est Moysi (Exod. 35) : Inspice, 
et fac secundum exemplar, quod tibi in monte mon- 
stratum est » (Rich. a S. Laur.). 

Mariam invoca. Ora pro nobis, dilectissima et dul- 
cissima « Patrona eorum, qui in necessitatibus, et re- 
bus adversis versantur » (S. Damascenus). 

Mariam laetifica. Omnimoda, universali, quietis- 
sima, operativa, et filiali fiducia: si Maria pro nobis, 
quis contra nos? — Filii Mariae imitatores eius . 


CAP. IV. — DE ADMINISTRATIONE BONORUM 
ECCLESIASTICORUM 


1173. — Administratio bonorum ecclesiasticorum. 

— Ius administrandi bona ecclesiastica ad Ecclesiam 
pertinet. « Hoc consultissimo prohibemus edicto, ait 
Greg. IX, universos et singulos Praelatos Ecclesias sibi 
commissas, bona immobilia, seu iura ipsorum laicis 
submittere, seu supponere absque Capituli sui consensu, 
et Apostolicae Sedis licentia speciali » (Ap. Pagnanum, 
in cap. 8 de arbitr.). 

1174. — Administratores bonorum ecclesiasticorum» 

— I. Romanus Pontifex est supremus administrator 
bonorum Ecclesiae. 

1175. — II. Episcopus invigilat administrationi bo- 
norum propriae dioecesis. 

1176. — III. Prioribus saeculis bona totius dioe- 
cesis ab Episcopo administrabantur. Verumtamen lapso 
tempore ut res melius tractarentur, Ordinarii consti- 
tuerunt administros et quasi testes , praesertim ar- 
chidiaconum in Occidente , et oeconomum in Oriente * 
qui tamen eisdem Episcopis rationem reddituri erant* 
Unus erat bonorum cumulus, providebatur Episcopo* 
clericis, pauperibus et impensis cultus divini. 

1177. — IV. Administrator ab Episcopo constitutus* 
inter alia tenetur: 1° Conficere inventarium; 2° de 
damnis ex culpa propria ; 3° quotannis rationem red- 
dere ; 4° reparare, si sustinuit litem iniustam, etc. — 
Vide Soglia, 111. 

1178. — Alienatio. — I. Nomine rerum Ecclesiae 
non alienandarum intelliguntur immobilia et res mo- 
biles irretiosae , quae servari possunt 

1179. — II. Immobilibus aequiparantur : 1° iura, 
incorporalia ; 2° census annui ; 3° ususfructus ; 4° ser- 
vitutes immobilibus adhaerentes. 

1180. — III. Mobilia pretiosa aestimantur: 1° er 
materia ut aurum; 2° ex forma ut picturae; 3° ex re- 
verentia ut reliquiae. 

1181. — Hinc. — I. Res mobiles non pretiosae, prae- 
sertim quae sine corruptione servari nequeunt, ab ad- 
ministratoribus alienari possunt ex iusta causa, modo* 
Ecclesia damnum non patiatur. 

1182. — II. Idem dicito de immobilibus exigui var- 
ioris, et inutilibus vel noxiis \ sed requiritur Episcopi 

licentia, quia plerumque quaestio facti praevie exami- 
nanda erit. 

1183. — III. Alienatio comprehendit: 1° actus per 
quos transfertur ius in re , veluti sunt donatio, ven- 
ditio, permutatio, cessio litis, et actionis iam quae- 
sitae; 2° actus qui alienationem praeparant, uti sunt 
pignus, hypotheca specialis; 3° actus per quos transfertur 
dominium etiam minus plenum, ut locatio diuturna, 
impositio ususfructus, novi gravaminis, servitutis (Hu- 
guenin, Zallinger, 1. 3, tit. 13). 

1184. — Nota. Bona ecclesiastica ad hunc effectum 
censentur omnia bona ecclesiarum, monasteriorum ( cer- 
tissime constat etiam ex Urbano VIII), locorumque 
piorum quorumlibet ex definitione Pauli II in Extrav. 
Ambitiosae de rebus etc. non alien. (C. Ferrari) *. 

1185. — Conditiones alienationis. — Requiruntur 

IUSTAE CAUSAE ET SOLEMNITATES. — LEGITIMAE CAUSAE 

alienationis sunt: I. Necessitas ecclesiae , cui nempe 

1 Bona’ religiosarum familiarum. — I. “ Utrum bona ad 
familiam religiosam, vel aliud pium Institutum pertinentia, 
quae tamen in foro civili tamquam proprietas privati ho* 
minis inscribuntur, alienari possint absque praevio S. Sed* 
permissu? — R. Negative „ (S. C. EE- ac RR., 17 Feb. 
1866). 

II. * Quoad primam quaestionem, utrum Instituta reli- 
giosa votorum simplicium, sive virorum sive mulierum, sive 
a S. Sede approbata sive tantum dioecesana, indigeant be- 
neplacito Sedis Apostolicae pro alienatione suorum bono- 
rum, responsio est affirmativa. Relate vero ad alteram quae- 
stionem, utrum Episcopi, vi privilegii ipsis concessi circa 
alienationem bonorum dioeceseos, possint praedictis Congre 
gationibus has alienationes permittere, responsio est: id 
posse Episcopos intra limites suae facultatis , (S. C. de 
Prop. Fide, 15 Ian. 1903). 

alio modo subveniri non potest, aut si lex, sententia 
iudicis, expressa testatoris voluntas alienandi necessi- 
tatem imponit. 

1186. — II. Evidens Ecclesiae utilitas, qua status 
ipsius fit melior, vel incommoditas quaedam aufertur^ 
v. g. si res alienanda longe distet. 

1187. — III. Pietas, v. g. pro redimendis captivis 
vel sustentandis pauperibus in gravi inopia. 

1188. — Solemnitates ad alienationem: I. In Ec- 
clesia quae capitulum habet necessarius est praevius 
capitularium tractatus, eorum consensus per actum 
capitularem praestitus, subscriptione praelati et quo- 
rumdam saltem de capitulo firmatus. 

1189. — II. Consensus superioris ecclesiastici, vi- 
delicet Episcopi. 

1190. — III. Beneplacitum apostolicum (quod non 
praesumitur, sed probari debet), praeterquam in ca- 
sibus in quibus ex iuris dispositione consensus Epi- 
scopi sufficit ; quales sunt locatio non ultra triennium, 
alienatio rei parvi valoris. — Nota. Beneplacitum 
praecedere debet, aut saltem addi clausula : Salvo be- 
neplacito S. Sedis et non aliter (Veutriglia, C. Ferrari, 
n. 715). 

1191. — Normae circa alienationes a S. C. de 
Prop. Fide praescriptae, quae rem multum illustrant. 
— I. In venditione bonorum ecclesiasticorum, prae- 
mittatur eorumdem aestimatio a probis peritis scripto 
facienda; audiantur omnes interesse habentes; constet 
de evidenti Ecclesiae necessitate vel utilitate; ven- 
dantur favore maioris oblatoris et non minori pretio 
quam quod a praedictis peritis fuerit aestimatum ; 
pretium ab emptore integre solvatur in actu stipu- 
lationis, et collocetur in frugifero, tuto ac licito in- 
vestimento; quod si non erit in promptu, deponatur 

pretium in aliqua capsa publica, vel apud aliquam 
personam spectatae probitatis et idoneitatis, recepta 
tamen cautione scripto exarata, penes ipsum Patriar- 
cham vel Episcopum ecclesiae, ad quam pertinent bona 
vendita, accuratissime custodienda. 

1192. — II. In permutationibus praemittatur ae- 
stimatio fundorum a probis peritis scripto facienda; 
audiantur omnes interesse habentes; constet de evi- 
denti Ecclesiae utilitate; et in contractus stipulatione 
expresse reservetur hinc inde regressus ad primaeva 
iura in casu evictionis. Quod si valor fundi ecclesia- 
stici superet valorem fundi, qui ab ecclesia in permu- 
tationem recipitur, ea pecuniae vis, quae ad perae- 
quationem contractus est necessaria. Ecclesiae persol- 
vatur in actu stipulationis, et collocetur in honesto, 
tuto ac licito in vestimento; atque interim deponatur 
uti supra in capsa publica, vel apud personam spectatae 
probitatis atque idoneitatis. 

1193. — III. In contractibus emphyteuticis ineundis 
praemittatur aestimatio peritorum, audiantur omnes 
interesse habentes; constet de evidenti Ecclesiae uti- 
litate; canon ab emphyteuta persolvendus non sit 
minor, quam qui a peritis statutus fuerit; stipulatio 
scripto consignetur, cui descriptio fundi ac topogra- 
phica eiusdem tabula adiiciatur; praestet emphyteuta 
hypotecariam inscriptionem super alio idoneo suo fundo, 
aut saltem hoc deficiente cautionem idonearum perso- 
narum pro securitate canonum trium annorum ; atque 
in ipsa stipulatione obligationem emittat pro se suisque 
haeredibus ac successoribus valituram, nunquam utendi 
qualibet praesenti vel futura lege seu privilegio af- 
francationis canonis, et melioramenta omnia solo ce- 
dendi. 

1194. — *• IV. Si agatur de Ecclesiae bonis oppi- 
gnorandis, vel de aere alieno contrahendo, necesse est t 
ut prius audiantur omnes interesse habentes, et constet 
de vera et gravi Ecclesiae necessitate; quae si vere 
intercedat, cavendum est, ut debitum illud, cum pri- 
mum fieri poterit, Ecclesia ipsa dimittat, eaque de 
causa imponatur eidem singulis in casibus obligatio 
contractum debitum extinguendi annuis ratis ab ipso 
Episcopo praefiniendis; ad quem effectum determinati 
aliqui Ecclesiae eiusdem redditus erunt assignandi, ac 
singulis vicibus deponendi in capsa publica, vel penea 
honestam atque idoneam personam, ut suo tempore 
investiri possint. 

1195. — V* Cum vero Ecclesiae pecuniam inve- 
stiri contingat, duo imprimis diligentissime curanda 
erunt; primum, ut a contractibus ineundis longe procul 
sit quaevis usuraria labes; secundo, ut Ecclesiae in- 
demnitati cautum sit : ideoque non collocetur eiusdem 
pecunia nisi apud honestas et idoneas personas, quae 
praestent hypothecariam inscriptionem, vel saltem ido- 
neam cautionem ; omnesque huiusmodi contractus pu- 
blicis tabulis pro recepto regionum more consignentur* 

1196. — VI. Denique in locationibus bonorum ec- 
clesiasticorum cavendum est, ut locationes praedictae 
fiant iusto pretio, atque ut annuae responsionis so- 
lutio non fiat anticipate in praeiudicium successorum» 
Non licebit autem ecclesiastica bona locare ultra trien- 
nium; poterit autem Ordinarius, si specialem ab Apo- 
stolica Sede super alienatione bonorum ecclesiasticorum 
facultatem obtinuerit, permittere ut locationes prae- 
dictae fiant etiam ultra praedictum tempus, dummodo 
non excedat novennium » (Instr. S. C. de Prop. Fide» 
30 Iui. 1867). 


« 

1197. — Effectus alienationis. — I. Effectus alie- 
nationis rite factae est ut rei alienatae dominium 
transferatur, ipsaque pro legitima habeatur, donec in 
forma iuris quis eam impugnet . 

1198. — II. Alienatio illegitime facta, non modo 
pro foro externo, sed pro interno nulla e9se cogno- 
scitur. Attamen ille qui cum ecclesia contraxit, si 
praelatus talem contractum deinceps ratihabere velit, 
a contractu resilire nequit. Male alienantes gravibus 
mulctantur poenis, nimirum iisdem fere quae gene- 
ratim contra bonorum ecclesiasticorum invasores sta- 
tutae sunt. 

1199. — III. Alienatio male facta variis modis 
reparatur: 1° Si nulliter facta fuerit alienatio , ec- 
clesiae competit ius bona sua vindicandi: et quidem 
istud ius habent ipsemet praelatus alienans, eius suc- 
cessor, capitulum, imo quaelibet persona ecclesiastica. 
Item ecclesiae datur actio adversus alienantem ad 
damnum ex suo patrimonio reparandum. 2° Aliena- 
tione facta etiam cum solemnitatibus , ecclesia damnum 
passa iuvatur beneficio restitutionis in integrum. — 
Huguenin. Vide varia Concordata . 

1200. — Nota: Censura in Bulla Apostolicae Sedis 
inserta non incurritur, nisi alienatio fuerit perfecta 
ultro citroque. — Vide Comp. Theol. Moral ., ib. 

1201. — Varia. — I. Alienari possunt arbores are- 
factae, inutiles, et nocivae cum onere alias implantandi. 

1202. — II. Omnes Episcopi iurare debent se, in- 
consulto B. Pontifice, non alienaturos bona suarum 
Ecclesiarum. 

1203. — III. « Legatum Capuccinis aliisque simi- 
libus recte distrahitur, modo pretium in Ecclesiae, aut 
monasterii utilitatem convertatur » (Devoti). Quia est 
bonum collatum in locum pium a quo retineri nequit. 

1204. — IV. Clericus de bonis acquisitis ex illi- 
cita negotiatione non potest per testamentum, vel do- 
nationem causa mortis disponere, licet haec referantur 
ad temporale eius patrimonium : quia ita constitutum 
est in poenam peccati, et quod sic acquisitum est olim 
in morte adiiciebatur spolio Camerae Apostolicae: di- 
cimus in morte , nam contractus de eisdem rebus inter 
vivos acti in foro externo validi habebantur (C. Fer- 
rari). 

1205. — V. Clerici omnes eleemosynam solerter 
et constanter pro viribus faciant. Clericis enim avaris 
dicendum cum S. Bernardo : « Clamant nudi, clamant 
« famelici, conquerentur et dicunt: nostrum est, quod 
« effunditis; nobis crudeliter subtrahitur, quod ina- 
« niter expenditur; nostris necessitatibus detrahitur, 
« quidquid accedit vanitatibus vestris » (epist. 42, ad 
Henricum Sen., Archiep.). — Haec cogita, haec consi- 
dera, devote Clerice, cuius pars est pauperrimus Iesus 
et pauperrima Maria. — Unde 1° D. Hieron. illud 
beneficiato commemorat, quod « aliena rapere intelli- 
gitur, qui ultra sibi necessaria retinere probatur». 
2° D. Bernardus: « Quidquid praeter necessarium 
victum, et simplicem vestitum retines, tuum non est, 
rapina est, sacrilegium est » (ap. Gonzalez ad cap. 4, 
de pecul.). 3° « Parum interest, utrum. Praelatus dam- 
netur ad inferos, quia peccavit contra iustitiam, aut 
quia peccavit contra charitatem » (Bellarmin.). — 
Quoad res strictissimae conscientiae, vide Theol. Morale 
scito tamen: vae illi, qui sola mortalia vitare in- 
tendit ! 

REQUIES ANIMAE. 

Mariam cogita. — Ad tantam Matrem eamus, quia 
Ipsa est « eleemosynaria bona, defendens oppressos, 
pascens famelicos, et vestiens nudos» (lac. de Voragine). 

Mariam invoca. In Te, o dilectissima Domina, in- 
veniam solatium paupertatis animae meae, quia Tu ea 
« opulentia sanctissima, quae ex abundanti virtute sca- 
turiit » (S. Georg. Nicomed.). 

Mariam laetifica. Paupertate spiritus: imitatione 
Patris Pauperum Seraphici Francisci. — Filii Ma- 
riae imitatores eius... 


CAP. Y. - DE REBUS SACRIS, SANCTIS 
ET RELIGIOSIS 


1206. — Praenotandum. — Res sacrae sunt illae 
quae solemni ritu per Episcopum consecrantur, ut ca- 
lices, etc. Res sanctae sunt illae quae sanctione legis, 
vel adhibita benedictione a profano commercio eximun- 
tur, v. g. paramenta, imagines, etc. Res religiosae , 
sunt illae quae Religionis usui dicatae sunt, ut Coe- 
meteria, Seminaria, Monasteria, Hospitalia. Multa ha- 
bentur in nostro Comp. Theol . Moralis , quae quae- 
stiones de rebus illustrant. Breviter tamen praecipua 
tradimus. 

1207. — Altaria et ecclesiae. — I. Erectio. Ad 

aedificandas novas ecclesias maxime parochiales re- 
quiritur: 1° Auctoritas Episcopi, si in loco non exempto 
ecclesia construenda sit; 2° Iusta causa 1 v. g. diffi- 
cultas adeundi parochialem ecclesiam pro percipiendis 
sacramentis et audiendis officiis divinis; 3° Citatio 
rectoris parochiae, intra cuius fines nova ecclesia est 

erigenda ; 4° Providentia Episcopi ut ecclesiae matrici 
servetur honor debitus; 5° Dos competens novae ec- 
clesiae assignanda. — Ecclesia, vetante Episcopo, con- 
structa nullo iure gaudet. — Cfr. Soglia, etc. 

1208. — II. Reparatio. Seclusis statutis particu- 
laribus, ecclesiae parochiales reparandae sunt : 1° Ex 
reditibus earum ad fabricam deputatis. 2° Ex super- 
fluis reditibus parochi vel beneficiatorum. In illorum 
defectu, parochiani ab Episcopo compelluntur ad ec- 
clesiam instaurandam. Si nullus sit modus ecclesiae 
reparandae, ea convertitur in profanos usus, non sor- 
didos, ibique crux erigitur, et iura illius ad ecclesiam 
matricem vel viciniorem transferuntur (Trid., se3s. 21, 
c. 7). 

1209. — III. Altaria in Ecclesiis vel publicis Ora- 
toriis Episcopi auctoritate erigenda sunt. Marmorea sint, 
aut saltem lateritia et fixa (Vid. Trid., sess. 22). 

1210. — IV. Ecclesiae in honore et veneratione 
sint. Prohibetur intra eas universitatum et societatum 
quodlibet concilium, aut concio, aut publicum parla- 
mentum haberi; necnon confabulationes, nec in eis, 
necnon in earum coemeteriis negotiationes, nundinae, 
et cuiuscumque fori tumultus, omnesque iudiciorum 
saecularium strepitus permittantur. Processus saecu- 
larium iudicum et sententiae iisdem in locis prolatae 
careant omni robore (In cap. fin. de praescr. Cone. 
Lug . can. 25 , et Cone . Trid., sess. 21, cap. 7 de 
Re for m.). 

1211. — V. Hinc 1° Graviter reprehendendi eccle- 
siastici et devoti saeculares qui nimis familiariter in 
domo Dei versantur. 2° Errant, qui praetextu prae- 
servationis iuventutis, ecclesias aut sacella ecclesiae 
veluti saecularizant permittendo in locis fere religiosis 
convivia, lusus, caffte , etc... 

1212. — YI. Consecratio ecclesiae actus est sacer 
et solemnis, per quem ea diyino cultui addicitur. Tan- 
tum Episcopus Ecclesiam consecrat suae dioecesis, neque 
haec presbyteris potestas est. Quovis die fieri potest 
consecratio , quamquam fieri soleat die festo, et so- 
lemnia sacra dedicationis quovis anno celebranda sunt. 

1213. — « 1. An Ecclesia, in cuius consecratione 
omissa fuit consecratio altaris, habenda sit valide con- 
secrata? — 2. Utrum Ecclesia, e cuius parietibus vel 
partim, vel integre disiicitur simul incrustatio, vulgo 
intonaco, ut renovetur, consecrata maneat, vel exse- 
crata? — R. Ad l. um Affirmative, nempe valide; sed 
non licite, nisi habeatur Apostolica dispensatio, quam- 
vis aliqua, vel omnia altaria iam consecrata repe- 
riantur; ideoque servandus .omnino est ordo rituum 
Pontificalis Romani, ut integritas consecrationis per- 
ficiatur. — Ad 2. um Ecclesia consecrata remanet, 
quamvis in eius parietibus opus tectorium sit reno- 
vatum » (S. R. C., 19 Maii 1896). 

1214. — « An per celebrationem missae in ecclesia 
polluta, dicatur reconciliata? — R. Negative, et ideo 
debere reconciliari iuxta formam praescriptam in pon- 
tificali » (S. R. C., 19 Aug. 1634). 

1215. — « Num Ecclesia consecrata, quae milita- 
ribus stationibus et excubiis per biduum inservivit, 
censenda sit profanata, ac propterea indigeat reconci- 
liatione a Pontificali Romano praescripta? — R. Ad 
cautelam esse reconciliandam» (S.R.C., 27 Febr. 1847). 

1216. — Immunitas ecclesiarum. — I. Ecclesiae 
omnes, etiam quae consecratae non sunt, earumque 
porticus et atria quin et locus, in quo primo lapide 
iacto, ecclesia aedificanda est, itemque oratoria Epi- 
scopi auctoritate constituta asyli iure fruuntur; 
idemque Episcopi palatium et domus in qua Parochus 

habitat, et domus canonicales et sodalitiorum, quae 
eorum ecclesiis coniunctae sunt: turris campanaria, 
quae intra passus triginta ab Ecclesia distat, xenodo- 
chia et coemeteria eodem iure fruuntur (Ibid.). 

1217. — II. Quicumque vero hominem in ecclesia* 
vel eius coemeterio interfecerit, vel ei membrum am- 
putaverit, sicarii, homicidae qui egerunt praemedita- 
tione et odio, rei laesae maiestatis, qui violenter ab 
ecclesia abducunt confugientes in eam, falsarii littera- 
rum Apostolicarum, qui montem pietatis aut alia si- 
milia administrantes falsi aut furti patrato crimine, 
ita publicam arcam minuunt, ut poenae mortis digni 
censeantur; qui aureas et argenteas monetas privatim 
cudunt, aut vitiant et corrumpunt ; qui mentito Curiae 
nomine sese in alienas domos inferunt et intrudunt, 
atque ibi rapinas faciunt et homines trucidant, aut 
membra caedunt, asyli pietate non fruuntur. Verum 
praeter huiusmodi scelera, quibus omnis immunitas 
iure negatur : si caetera quoque gravia sint, vel saepius 
admittantur, auctoritate Summi Pontificis, vel Sacrae 
Congregationis immunitatis, in carceres ecclesiastici 
iudicis ex loco immuni rei detrudi possunt nomine 
ecclesiae, causaque ipsorum cognita poena constitui 
paulo quidem mitior, ut simul et rei poenam perferant* 
et ecclesiastici asyli ratio habeatur. 

1218. — Nota. I. Processio in honorem SS. Eucha- 
ristiae gaudet iure asyli ; ibi enim est Ecclesia ubi 
est Christus Iesus. 

1219. — II. Cone. Prov. Parisiense, tit. 2, cap. 4. 
statuit : « Prohibitum sit ne intra templum ipsum ven- 
dantur imagines, libri, coronae deprecatoriae et alia 
huiuscemodi ». Constat exemplo Christi. Aliqui DD. id 
permittunt: at in praxi abstinendum. 

1220. — III. Ius asyli restrictum fuit per Concor- 
data: unde nihil generaliter dici potest , sed atten- 
dendae pactiones et ordinationes a Romanis Pontifi- 
cibus approbatae . 

1221. — IV. Potestas saecularis regulare nequit ius 
asyli; quia dimanat a iure naturali, divino et eccle- 
siastico. Non obstantibus liberalium hominum factis , 
nunquam praescribitur contra ius asyli. Hac in re solus: 
Papa audiendus. 

1222. — Coemeteria. — I. « Nemo, ait S. Gre- 
« gorius (lib. 4 Dialog.), in ecclesia sepeliatur, nisi 
« forte talis sit persona Sacerdotis, aut alterius iusti 
« hominis qui per vitae meritum talem vivendo suo 
< corpori defuncto locum acquisiverit ». Illud etiam 
apud Romanos receptum erat, quod tantum clariores 
viri virtutis vel dignitatis causa in urbe sepelirentur. 
Et ille quidem honor a Christianis est primum mar- 
tyribus tributus, ut eorum reliquiae in Ecclesiis depo- 
nerentur ; mox Episcopis, Regibus, Presbyteris et Laicis 
etiam sanctitate conspicuis, ac demum successu tem- 
poris omnibus indiscriminatim fidelibus humatio in 
ecclesiis permissa est. Ecclesiae mens est, ut fidelium 
corpora generatim non in ecclesiis, sed in coemeteriis 
sepeliantur: unde Rituale Romanum iussu Pauli V 
editum sic decernit : « Ubi viget antiqua consuetudo 
sepeliendi mortuos in coemeterio, retineatur, et ubi 
fieri potest, restituatur » (Soglia). 

1223. — II. Ferventiores christiani sepeliri deside- 
rant prope Sanctorum reliquias in Domo Dei, ut fa- 
cilius adiuventur Sanctorum ac fidelium precibus, iuxta 
illud S. Maximi Episc. Taurin. Serm . 55 : « A maio- 
ribus provisum est, ut Sanctorum ossibus nostra cor- 
pora sociemus, ut dum illos Christus illuminat, a nobis 
tenebrarum caligo diffugiat ». 

26 — luris Can. 

1224. — III. Iure communi antiquo quisque fidelis 
sepeliendus erat in propria parochiali ecclesia, vel eius 
coemeterio. 

1225. — IV. Iure novo sepulturam sibi licet con- 
struere et eligere in quovis loco religioso : quo nomine 
non solum ecclesiae parochiales et monasteria, sed 
publica quaevis Oratoria intelliguntur, ubi divina my- 
steria, licet minus frequenter, celebrantur. Verum si 
novum sepulchrum exstruendum sit in ecclesiis saecu- 
laribus, postulatur Ordinarii licentia in scriptis obti- 
nenda praeter concessum ecclesiae Rectoris, vel Pa- 
troni ; in ecclesiis Regularium requiritur licentia saltem 
Provincialis (Soglia). 

1226. — V. In Monialium ecclesiis sine peculiari 
S. Congr. Episc. et Regul. licentia, ac sine expresso 
ipsarum Monialium consensu, nulla pro laicis, cuiuscum- 
que sint dignitatis ac sexus, sepulchra construi, et ca- 
davera tumulari possunt, iis exceptis qui ab immemo- 
rabili tempore familiae sepulchrum in praedictis ec- 
clesiis habuerint (id.). 

1227. — VI. Patronus autem ecclesiae aut capellae 
non nanciscitur usum et ius sepulturae, nisi in acqui- 
rendo iurepatronatus haec apposita fuerit clausula 
« cum facultate seu iure funerandi » ; vel nisi ob- 
tenta capella in patenti eius loco sepulturam effodiat, 
et Episcopus ac Rector Ecclesiae non contradicant; 
tunc enim tacita quaedam adesse licentia praesumitur 
(id.). Sepultura quam quis habet in sepulchro familiari, 
aut haereditario aut maiorum, praevalet parochiali 
(Cfr. cap. 1 et S de Sepul.). 

1228. — Electio sepulturae. — Electio sepulturae , 
omnino libera esse debet, et ab omni vi et dolo im- 
munis. — Teneto I. Bonifacius VIII cap. Animarum 
de Sep. in 6, sic statuit: « Universis religiosis et sae- 

mularibus Clericis... districtissime^ prohibemus, ne ali- 
quos ad vovendum inducant ut apud eorum ecclesias 
sepulturam eligant, vel iam electam ulterius non im- 
mutent, si secus actum fuerit, eam electionem irritam 
osse decernimus ». 

1229. — II. Duo sunt personarum genera quae 
vetantur sibi eligere sepulturam, scilicet impuberes ob 
consilii inopiam, et religiosi , qui propriae voluntati 
renuntiarunt. 

1230. — III. Regulares in Monasterii Ecclesia vel' 
Coemeterio sepeliendi sunt. 

1231. — IV. « Potest pater eligere sepulturam pro 
filiis impuberibus in vita, non post mortem ». Quod 
si pater ipse impuberi filio praemortuus fuerit, S. Congr. 
Concilii in Avellinen., 15 Septembris 1605 statuit 
« etiam matrem, cum pater non adest, posse impuberi 
filio sepulturam eligere, vivente tamen filio ». Conclu- 
dendum : « Nos instituta maiorum Patrum conside- 
rantes statuimus unumquemque in maiorum suorum 
sepulchris iacere ut patriarcharum exitus docet. Nulli 
tamen negamus propriam eligere sepulturam » (Leo III, 
cap. 1, de Sep.). 

1232. — Nota. I. Prohibentur in ecclesiis sepul - 
chra elevata , iuxta illud S. Pii V, bul. Cum primum : 
« Ut in ecclesiis hihil indecens relinquatur, iidem Or- 
« dinarii provideant, ut capsae omnes, et deposita, seu 
« alia cadaverum conditoria super terram existentia 
« omnino amoveantur, prout alias statutum fuit, et 
« defunctorum corpora in tumbis profundis infra terram 
« collocentur ». — Solus Papa habet de iure pleno 
sepulchrum elevatum. 

1233. — II. Civilis recognitio cadaveris fieri debet 
extra ecclesiam et locum imnmnem (S. C. pluries). 

1234. — Monasteria. — I. Ad novum monasterium 
erigendum requiritur venia Episcopi (quam absque causa 
negare non potest : Huguenin) et beneplacitum Sanctae 
Sedis. Servandae etiam leges Ordinis, etc. 

1235. — II. Cavendum est ne id fiat cum aliorum 
iactura ; quapropter ab Episcopo imprimis audiendi 
sunt Superiores antiquorum monasteriorum, quae sunt 
in locis circum positis intra quatuor millia passuum, 
ne eorum monasteria propter locorum paupertatem sive 
eleemosynarum tenuitatem, aliasque causas aliquid ex 
nova fundatione detrimenti capiant. 

1236. — III. Si monasterium sive ob vetustatem 
aedificii quod ruinam minetur, sive ob coelum insa- 
lubre, sive ob varias gravissimas causas ab eo loce 
in quo positum est in alium, quantum fieri poterit, 
proximiorem locum transferendum sit, necessarium non 
est praelatas conditiones observare, quia non agitur 
de novo exstruendo monasterio, sed de veteri transfe- 
rendo, quod saepius S. Urbis Congregationes rescripse- 
runt (Soglia). 

1237. — Nota. I. Parochus potest adire Episcopum 
reclamandi causa. Haud praetermittenda Parochi inter- 
rogatio, sed illius consensus non est necessarius. 

1238. — II. Monasteria Monialium erigi debent 
intra urbem vel oppidum in quo est populorum fre- 
quentia, ne aliter malorum hominum praedae et aliis 
facinoribus moniales sint expositae (Cfr. Trid., sess. 25 t 
c. 5, de Regul). 

1239. — III. « Sub decretis super erectione no- 
vorum Conventuum non comprehenduntur Congrega- 
tiones Presbyterorum Saecularium in communi viven- 
tium erectae auctoritate Ordinaria » (S. Congr. Ep. et 
Reg., ap. Nicolium.). — Cfr. Ferraris, verb. Conventus . 
Quoad Instituta votorum simplicium proprie talia, 

/vid. Bizzarri. Const. Leonis XIII Condita , Normas 
S. 0. EE. et RR., etc. 

1240. — Seminaria Clericorum. — Concilium Tri- 
dentinum, sess. 23, cap. 18, de Reform. statuit, ut 
singulae Cathedrales, Metropolitanae, atque his maiores 
Ecclesiae, pro modo facultatum et Dioecesis amplitu- 
dine, certum puerorum ipsius Civitatis et Dioecesis, 
vel eius Provinciae, si ibi non reperiantur, numerum in 
Collegio ad hoc prope ipsas ecclesias, vel alio in loco 
convenienti ab Episcopo eligendo, alere et religiose edu- 
care, et Ecclesiasticis disciplinis instituere teneantur. 
Imo, ut in Ecclesiis amplas Dioeceses habentibus pos- 
sit Episcopus unum vel plura in Dioecesi, prout sibi 
opportunum videbitur, habere Seminaria, quae tamen 
ab illo uno quod in Civitate erectum et constitutum 
fuerit, in omnibus dependeant. 

1241. — Hospitalia. — Concilium Tridentinum 
statuit: L Ut exceptis Hospitalibus quae sub Regum 
immediata protectione sunt, quibusque Regia protectio 
in limine fundationis accessit, caetera hospitalia, omnis- 
que generis loca pia visitationi Episcopi subessent in 
iis omnibus, quae Dei cultum, animarum salutem, et 
peculiare opus loci pii respiciunt, licet a laicis gu- 
bernentur. 

1242. — II. Ut eidem Episcopo tum in visitatione, 
tum extra eam iusta occurrente causa ratio admini- 
strationis quotannis redderetur, quod si consuetudine, 
privilegio, vel loci statuto aliis ad id deputatis rationes 
reddendae essent, tum etiam una cum iis Ordinarius 
adhiberetur, et liberatio aliter facta administratoribus 
nihil prodesset. 

1243. — III. Ut demum Episcopi possent coercere 
delinquentes, suisque legibus abusus, tollere, ac bonum 
promovere ; sic tamen ut sinant loca ipsa iuxta leges 

fundationis, et legitimas consuetudines administrari. 
(Soglia). 

1244. — Nota. Plura sunt Hospitalia: 1° Xeno- 
dochia pro hospitibus; 2° Orphanotrophia pro orpha- 
nis; 3° Nosocomia pro infirmis ; 4° Ptochotrophia pro 
pauperibus sustentandis; 5° Gerontocomia pro senibus; 
6° Brephotrophia pro infantibus nutriendis. 

1245. — Varia. — I. Greg. Nazianz. Orat. 3 Iulia- 
num apostatam ridet, quod infidelibus Christianorum 
proponens exemplum eos hortetur ad excitanda xeno- 
dochia. Ipse Greg. Orat. 20 ptochotrophia a S. Basilio 
extra urbem episcopalem magnificentissime extructa 
memorat, etc. etc. Unde Christiani semper habuere 
curam pauperum; et institutiones charitatis, etc. (ah 
hodiernis sectariis tam decantatas veluti effectus pro- 
gressus et liberalismi), a charitate Christi et Ecclesiae 
Catholicae originem ducere, compertum est. 

1246. — II. Campanae consecrari debent per Epi- 
scopum vel per sacerdotem ab Episcopo (de speciali 
S. Sedis privilegio, quod facile Episcopis conceditur) de- 
legato. — Usus campanarum est antiquissimus: P. Ma- 
billon in vita S. Columbani, ait : « Ipsum (S. Colum- 
banum) media nocte, pulsante campana, se ad tem- 
plum contulisse et quodam die ministro suo campanam 
subito pulsare praecepisse, cuius sonitu Fratres excitati 
ecclesiam protinus sunt ingressi ». — « Nec potestas 
civilis aliquod ius habet circa sonum (campanarum), 
neque pulsari possunt ad usus mere profanos ». — 
(C. Ferrari). 

1247. — III. Quoad Reliquias, vasa sacra, etc., cfr. 
Theol . Moral., AA. qui de rebus liturgicis egerunt, 
et decreta sequentia: 

* 1248. — A : An episcopus clero et populo cu- 
pienti sanctorum Martyrum corpora, quae in altari 

satis honorifice reposita sunt, pretiosiorem in loculum, 
seu capsam condere, ac super eodem altari collocare, 
vel extra dioecesim transferre, possit eius rei tribuere 
facultatem? — E. Posse quidem licentiam concedere 
Sanctorum corpora perpetuae data sepulturae transfe- 
rendi ad locum decentiorem in eadem ecclesia: sed 
alienandi, aut extra dioecesim transferendi, sine Ro- 
mani Pontificis auctoritate non posse». (S. C. Indulg. 
et SS. Reliq., 17 Nov. 1670). 

1249. — B: « Cum Trid. Syn. s. 25, cap. de Re- 
liquiis decreverit: Non esse recipiendas novas Reli- 
quias , nisi recognoscente et approbante Episcopo , non- 
nulla dubia S. C. proponuntur, nempe: 1. An unus- 
quisque Episcopus extra Romam sua in dioecesi qua- 
scumque sacras reliquias valeat authenticare ? — 2. An 
sacrae Sanctorum reliquiae a quodam Episcopo in Italia 
authenticatae (si ex parte subscriptionis, sigilli et thecae 
nulla erroris aut falsitatis nota deprehendatur), ab al- 
tero episcopo ultra montes possent reprobari, quin 
et confiscari, vel impedire ne publicae venerationi expo- 
nantur? — R. Ad 1. et 2. Affirmative ad formam 
Concilii ». (S. C. Indulg. et Reliq., 16 Dec. 1749). 

1250. — - C: « Num calix et patena suam amit- 
tant consecrationem per novam deaura tionem, et sic 
indigeant nova consecratione? — R. Affirmative: amit- 
tere nimirum, et indigere nova consecratione, iuxta 
exposita ». (S. S. C., 14 Iun. 1845). 

1251. — D: « An calix cuius inauratio dumtaxat 
renovatur, possit a sacerdote ordine episcopali non insi- 
gnito simpliciter sine unctione benedici, vel in hoc quo- 
que casu ad Episcopum perferri debeat, ut ab hoc cum 
unctione benedici queat ? — R. Quoad primam partem, 
negative ; quoad alteram partem, affirmative ad utrum- 
que ». (S. R. C., 9 Maii 1857). 

REQUIES ANIMAE. 

Mariam laetifica. Spes nostra est « Altare exem- 
plarium, in quo, si quis attendat, reperiet plene, qua- 
liter actus brutales et bestiales debeat occidere... In 
hoc Altari inveniet malleum humilitatis ad conteren- 
dum leonem superbiae, aculeum charitatis ad feriendum 
serpentem invidiae, stimulum paupertatis ad percu- 
tiendum lupum avaritiae, iaculum virginitatis ad inter- 
ficiendum porcum immunditiae, ibique omnia arma pa- 
rata inveniuntur ad effuganda omnia peccata ». (Ber- 
nard. de Busto). 

Mariam invoca. Ave « Columna ignis, quam misit 
Deus, ut nos accenderet, et igne suae exemplaritatis 
illustraret, et in terram promissam reduceret ». (Id.). 

Mariam cogita. Visitando frequenter, alacriter et 
devotissime altaria et sacella B. M. V. dicata. — Filii 
Mariae imitatores eius ... 


-Oi|iO- 

GAP. I. DE POTESTATE IUDICANDI 


Art. I. De notione Iudiciorum. 

1252. — Definitio. — I. Iudicium est: legitima 
discussio et definitio causae inter actorem et reum con- 
troversae per indicem facta ; vel ipsa causae disceptatio, 
quae in iure fit , quaeque constare debet actore , reo , 
indice, teste. 

1253. — II. Unde differt 1° a Quaestione, quae est 
ipsa res controversa; 2° a Causa, quae est res, seu 
ius deductum in iudicium ; 3° a Lite, quae est actio 
qua res in iudicium deducitur ; 4° ab Instantia, quae 
ipsum actionis iudicialis exercitium denotat. . 

1254. — III. Iudicium idem est ac ius dictum. 

1255. — Divisio. — Iudicium est : I. Ecclesiasticum 
vel saeculare. — II. Spirituale , vel temporale. — III. Or- 
dinarium, seu solemne, in quo omnes iuris , solemni- 
tates observantur, vocaturque plenarium, vel extraor- 
dinarium seu summarium, in quo observantur tantum 
conditiones iuris divini seu iustitiae, quodque adhi- 
betur in causis urgentibus, vel parvi momenti. — 
IV. Civile, in quo agitur de causa civili: vel crimi- 
nale, in quo agitur de crimine. — V. Iudicium civile 
est: 1° personale si in personam, reale si in rem in- 

sti tuitur; 2° simplex , si unus actoris et alius rei per- 
sonam sustinet; duplex , si uterque rei et actoris per- 
sonam gerit ; 3° possessorium , si de possessione ; peti- 
torium, si de dominio et proprietate lis movetur. 

1256. — Personae iudicium constituentes sunt: 
1° Iudex, 2° Actor, 3° Keus. 

1257. — Iudex. — I. Iudex (qua9i ius dicens) est 
persona legitima et publica , potestatem habens causam 
controversam cognoscendi et sententiam proferendi . 

1258. — II. Iudex ecclesiasticus est Ordinarius, ut 
Episcopus et Abbas vere nullius, vel delegatus, vel 
arbiter . 

1259. — ludices esse nequeunt: 1° infames, 2° ex- 
communicati vitandi, 3° minores (annis 18), 4° laici 
in causa spirituali, 5° foeminae. 

1260. — S. Cong. Immunitatis die 3 Oct. 1882 
declaravit: neminem Jaicum, vel clericum coniugatum, 
posse processus criminales contra clericos construere 
sub nullitatis poena, licet id fiat solum usque ad 
sententiam, nec etiam posse testes examinari a can- 
cellario laico; quod si fiat praetextu cuiuscumque 
consuetudinis nullum declaratur, et solum remedium, 
quod restat, est recursus ad Summum Pontificen pro 
sanatione processus, et pro absolutione a censuris. 

1261. — Actor est qui actionem proponit iudicium - 
que provocat . — I. In civilibus retinet nomen actoris, 
in criminalibus vocatur accusator . 

1262. - — II. Actor dicitur ab agendo et saepe est 
ipse iudex, vel notorietas criminis. 

1263. — III. In causis temporalibus impuberes et 
minores actores esse nequeunt ; secus in spiritualibus. 

1264. — IV. Actor proponit actionem per libellum, 
et tenetur probare et iudicium prosequi. Unde dicitur: 
ei qui dicit onus probandi incumbit . 

1265. — Reus ita dictus a re controversa , est ille 
qui ab actore in iudicio provocatus , eius actionem 
propulsando se defendit — Condemnari non potest 
nisi convictus et in suo foro. 

1266. — Personae auxiliares iudicis triplici modo 
iudicem adiuvant: l.° consultando , ut faciunt audi- 
tores , et assessores , seu consiliarii; 2° acta iudicii 
scribendo, ut notarii qui etiam vocantur scribae pu- 
blici , actuarii, tabelliones, protocollistae ; 3° exequendo 
quod iudex imperat, ut nuntii iudiciales, qui etiam 
appellantur apparitores, cursores , pedelli . — Auxilia- 
res litigantium sunt advocati, procuratores , testes. 
Munus procuratoris est privatum. 

1267. — Curia episcopalis comprehendit personas 
quibus Ordinarius utitur ad exercendam iurisdictionem 
et praecipue potestatem iudiciariam. 

1268. — Ministri tribunalis seu Curiae episcopalis 
sunt: 1° Auditores , qui negotium iudici exponunt 
decidendum, seu referendarii; 2° Assessores ab assi- 
dendo dicti; 3° Promotor qui causas publicas pro 
bono communi Ecclesiae suscipit, et illas coram judice 
ex officio prosequitur, estque quasi advocatus et actor ; 
4° Advocatus fiscalis , qui promotorem adiuvat ; 
5° Cancellarius sive Actuarius , et Notarius Curiae 
(expedit ut sit potius clericus quam laicus, et requi- 
ritur in omni iudicio ordinario) ; 6° Cursor seu Nun- 
tius sive Apparitor iudicis iussa facit, citat partes, etc. 

Art. II. De competentia Fori ecclesiastici. 

1269. — Obiectum potestatis judiciariae Ecclesiae. 

— I. Omnes causae ecclesiasticae sunt obiectum istius 
potestatis, iuxta illud Vigilii epist. 15: « Negotia 
ecclesiastica Episcoporum iudicio reservata sunt, idque 

iuxta ecclesiasticum morem, iuxta paternas tradi- 
tiones, iuxta auctoritatem evangelicae apostolicaeque 
doctrinae ». 

1270. — II. Tales sunt: 1° Causae spirituales; 
2° Causae matrimoniales: « Si quis dixerit causas 
matrimoniales non spectare ad iudices ecclesiasticos, 
anathema sit » (Trid. sess. 24, c. 12.); 3° Causae 
beneficiales ; 4.° Causae clericorum. — Hinc Pius IX, 
Syll. 31, damnavit sequentem prop. : « Ecclesiasticum 
forum pro temporalibus clericorum causis sive civilibus 
sive criminalibus omnino de medio tollendum est, 
etiam inconsulta, et reclamante Apostolica Sede ». 

1271. — Competentia. — I. Omnes causae Eccle- 
siasticae pertinent ad tribunal Ecclesiae. Causae maiores 
ad Sedem Apostolicam referuntur. 

1272. — II. Reliquae causae iudicantur in prima 
instantia coram Ordinario, in secunda coram Metro- 
politano, in tertia (quae dicitur etiam secunda et 
ultima) coram Rom. Pontifice. 

1273. — III. Causae Episcoporum deferuntur ad 
Synodum Provincialem aut ad Metropolitanum. Nota: 
Si istae causae criminales sint graviores, ex Trid. 
Papae reservantur. 

1274. — IY. Episcopus proprius est: 1° ratione 
domicilii; 2° ratione contractus; 3° ratione rei sitae ; 
4° ratione delicti. 

1275. — Nota I. Forum (sive forus) est a fando 
vel ferendo dictum. Actor generatim sequi debet 
forum rei. 

1276. — II. Pius IX in Epist. ad Regem Sardiniae 
19 Sept. 1852, declaravit veram adesse usurpationem 
iuris Ecclesiae « si lex civilis auderet cogno cere, et 
iudicare casus, ubi sacramentum matrimonii fuit, aut 
non fuit regulariter coram Ecclesia celebratum ». 

Art. III. De ordine servando in Indiciis. 

1277. — Praenotandum. Iudiciarius ordo passim 
processus appellatur . Ordo servandus fuit a lege con- 
stitutus, ut iudex dirigatur pro bono iustitiae: unde 
in hac re nihil pro arbitrio, sed omnia canonum le- 
gumque auctoritate agenda sunt, ait Devoti. 

Processus Civilis. 

1278. — Introductio causae. — Libellus: I, con- 
tinet claram actoris intentionem. 

1279. — II. Constat: 1° narratione; 2° medio 
seu causa, ex qua petitur; 3° denique petitione. 

1280. — III. In processu civili libellus requiritur, 
nisi agatur de processu summario. 

1281. — Citatio est actus iudicialis , quo reus man- 
dato iudicis in indicium vocatur . — I. Citatio est 
de substantia indicii, estque 1° realis (contra su- 
spectos de fuga et in criminalibus), vel verbalis; 
2° citatio verbalis est privata vel publica (per nun- 
tium...); 3° simplex (non inducens contumaciam nisi 
post tertiam), vel peremptoria (inducens immediatam 
contumaciam post elapsum terminum). 

1282. — II. Effectus citationis: 1 us obligatio com- 
parendi ; 2 US obligatio (in actore) prosequendi causam ; 
3 US interruptio praescriptionis; 4 US relate ad indicem 
operatur praeventionem adversus alios iudices pariter 
competentes. — Cfr. Giraldi, tit. 3, /. 2, Decretal . 

1283. — Contumacia a contemnendo dicta, signi- 
ficat inobedientiam {rei vel actoris ) erga iudicem, 
estque vera , vel ficta (quando reus dolo impedit trans- 
missionem citationis). — I. Actor contumax con- 
demnatur saltem ad expensas. 

1284. — II. Quando reus fit contumax, actor servat 
rem contestatam (excipe causas beneficiales), et post 
sententiam favorabilem fit possessor. 

1285. — Exceptiones (adversus actorem). — I. Ex- 
ceptio est actionis exclusio , qua reus actionem elidit 
vel retardat Exceptiones sunt : 1° dilatoriae , vel 
peremptoriae ; 2° peremptoriae sunt simpliciter perem- 
ptoriae (seu non impedientes ingressum litis, quamvis 
avertentes actionem institutam, v. g., exceptio prae- 
scriptionis), vel litis finitae (v. g. exceptio rei iudi- 
catae). 

1286. — II. Teneto: 1° Defensionis ius nemini 
denegatur; 2° Reus uti potest multiplici exceptione; 
3° Reus tenetur probare exceptionem, quia tunc est 
quasi actor ; 4° Reus exceptionem obiiciens non cen- 
setur confiteri. 

1287. — Mutua petitio seu reconventio est actus 
quo reas , viso actoris libello , eumdem constituit reum 
et vicissim aliquid ab eo petit coram eodem indice ac 
in eodem iudicio. Eius effectus sunt prorogatio iurisdi- 
ctionis ita ut iudex ab actore recusari non possit, et 
processus simultaneus (i. e. lis dirimitur unica sen- 
tentia). Locum non habet in criminalibus, sed tantum 
ubi possibilis est compensatio. 

1288. — Replicationes sunt media quibus actor 
conatur exceptionem tollere . 

1289. — Nota: Reus semper ultimus est respon- 
dendo: inde oritur duplicatio, triplicatio , quadrupli - 
catio, etc., quae tamen Ecclesiae Forum ordinario non 
permittit, ne iudicia nimis protrahantur. 

1290. — Ordo cognitionum. — I. Causa criminalis 
iudicatur ante civilem quia maioris momenti. 

1291. — II. Quaestiones praeiudicialcs primum 

locum obtinent. Sic prius probanda aetas, quam haere- 
ditas. 

1292. — III. Quaestiones praeparatoriae ante alias 
definiendae sunt. 

1293. — IV. Quaestio incidens causam principalem 
attingit seu praecedit iudicium. — Quaestio emergens 
in iudicio oritur et respicit eius ordinem. — In con- 
cursu causae civilis et criminalis videndum est, an 
aliqua sit praeiudicialis : nam praeiudicialis prius 
tractanda est, sive sit civilis sive criminalis. (Cfr. De- 
voti, etc.). 

1294. — Instructio causae: — Litis contestatio. 

— I.,Non requiritur in iudiciis summariis. — II. Aliter 
regulariter. — III. Ante illam testes non admittuntur, 
seclusa necessitate. — IV. Litis contestatio dat ini- 
tium iudicio, praescriptionem interrumpit, etc. 

1295. — luramentum calumniae (vitandae). — 
1. Introductum est ad vitandas fraudes. — II. In 
ilio litigantes iurant: 1° de propria bona fide; 2° de 
fidelitate in respondendo, et in probando ; 3° de vitata 
corruptione ; 4° denique, quod dilationes non postu- 
lent in fraudem. — III. Hoc iuramentum, quia uni- 
versale, praestatur semel tantum. — IV. Iure cano- 
nico, iuramentum ad substantiam ordinis iudicialis 
non pertinet, quamvis semper exigi possit a iudice. 

— V. Iuramentum removet suspicionem calumniae. 

1296. — Probationes. — ■ I. Probatio fit iridici com- 
petenti, praesente adversario, et notario. 

1297. — II. Ex regula generali, asserentis est pro- 
bare. 

1298. — III. Duae probationes semiplenae , suffi- 
ciunt ad faciendam probationem plenam (quae sufficit 
ad sententiam). Excipe causas matrim., crimin. et 
arduas. 

1299. — Probationes plenae sunt: 1° confessio; 
2° inspectio ocularis, v. g. vulneris; 3° testes 
(legitimi et duo saltem) ; 4.° instrumenta seu scriptu- 
rae ad probandum idoneae (sunt publicae et fidem 
plenam faqientes, vel privatae et probantes contra 
scribentem) ; 5° praesumptio seu coniectura ex iudiciis 
frequenter connexis cum veritate rei. Est legis (v. g. 
praesumptio ex possessione, estque turis , vel turis et 
de iure seu plenissima), vel hominis , quam iudex col- 
ligit ex circumstantiis. Praestat in civilibus probando, 
si sit violenta, semiprobando, si sit probabilis (poena 
capitalis requirit certitudinem) ; 6° Iuramentum : ubi 
per exposita probationum genera veritas comperta non 
fuerit, adhiberi potest iuramentum in causis civilibus, 
secus in criminalibus propter metum periurii. 

1300. — Nota. Iudex laicus non potest punire 
clericum periurum in iudicio civili repertum ; sed debet 
illum remittere ad iudicem ecclesiasticum (Cfr. cap. 
Dilectus filius de poen. et cap. 2. de crim. fals.). 

1301. — Sententia — Conclusio in causa. — I. Est 
modus concludendi (finitis allegationibus in respon- 
sionibus) ex mandato iudicis. — II. Claudit acta 
iudicialia, exceptis causis in quibus est periculum 
animae. — III. Fit contra iudicem. 

1302. — Sententia est vel interlocutoria (super 
articulo incidenti), vel definitiva. Sententia profertur 
utraque parte praesente, coram iudice, publice . Epi- 
scopus sedet in omni loco non exempto. 

1303. — Res iudicata habetur post decem dies a 
sententiae prolatione. Excipe sententias matrim., causas 
censurarum, criminales, et manifeste iniquas. 

1304. — Executio sententiae. Vide usum receptum. 

1305. — Nota I. Iudex procedit ad conclusionem 

in causa ad instantiam partis, vel ex officio. (Cfr. Cata. 
Indicantem , c. 30, q. 5). 

1306. — II. ludex sententiam proferens eam legit; 
sed Episcopi ratione dignitatis eam legere possunt per 
alium. (Cfr. cap. 5, de sent. in 6). 

1307. — 1IJ. ludex proferens sententiam sedere 
debet: imo ex iure canonico sententia a non sedente 
prolata non attenditur (Cfr. ibid.) ; inde formula: 
Nos... pro tribunali sedentes... 

Processus Criminalis. 

1308. — Accusatio differt a denuntiatione, quae 
non imponit onus probandi. Fit solemniter in libello , 
vel in praesentia personali accusatoris qui ecceptat 
poenam calumniatoris, si mentiatur... (quae hodie 
sublata est per querelam). — Quia accusatoris munus 
est gravissimum, hodie fere exolevit. — Denuntiatio 
est 1° Evangelica , ut in Theol. Morat., 2° vel Cano - 
nica , v. g. banna matrim., 3° vel Judicialis , quae 
loco accusationis habetur. Denuntians tenetur iudici 
indicare testes et indicia criminis suggerere. 

1309. — Citatio reorum {servato ordine iustitiae) 
saepissime fit simul cum captura. Captura exigit 
crimen atrox , flagrans delictum , vel periculum fugae . 
Vide alia in Theol . Morali , et in Processu civili, ubi 
multa etiam de criminali traduntur. 

1310. — Processus oeconomicus. — Expedit quam- 
maxime ut tyrones scientiae canonicae prae oculis 
frequenter habeant sequens documentum : « Instructio 
S. C. EE. et ER. 11 Iun. 1880, pro ecclesiasticis 

CURIIS QUOAD MODUM PROCEDENDI OECONOMICE IN* CAUSIS 
DISCIPLINARIBUS ET CRIMINALIBUS CLERICORUM. Sacra 
haec EE. et RE. C., mature praesenti Ecclesiae con- 

87 — IurU Can . 

ditione perpensa, quae pene ubique impeditur, quo- 
minus externam explicet suam actionem super ma- 
terias et personas ecclesiasticas, et considerato quoque 
defectu mediorum aptorum pro regulari Curiarum 
ordinatione, constituit facultatem Ordinariis locorum 
expresse concedere, ut formas magis oeconomicas 
adhibere valeant in exercitio suae disciplinaris iurisdi- 
ctionis super clericis. Ut autem tota iustitiae ratio 
sarta tectaque maneat, serveturque processuum cano- 
nica regularitas et uniformitas, opportunum censuit 
sequentes emanare normas, a Curiis servandas. 

1311. — I. Ordinario pastorale onus incumbit di- 
sciplinam correctionemque clericorum a se dependen- 
tium curandi, super eorumdem vitae rationem vigi- 
lando, remediisque utendo canonicis ad praecavendas 
apud eosdem et eliminandas ordinis perturbationes. 

1312. — II. Ex his remediis alia reprimunt et 
medelam afferunt. Priora ad hoc diriguntur ut im- 
pediant quominus malum adveniat, ut scandali sti- 
muli, occasiones voluntariae, causaeque ad delinquendum 
proximae removeantur. Altera finem habent revocandi 
delinquentes, ut sapiant reparentque admissi criminis 
consequentias. 

1313. — III. Conscientiae et prudentiae Ordinarii 
horum remediorum incumbit applicatio, iuxta canonum 
praescriptiones, et casuum adiunctorumque gravitatem. 

1314. ~ IV. Mediis quae praeservant praecipue 
accensentur spiritualia exercitia, monitiones et praecepta. 

1315. — V. Has provisiones praecedere debet sum- 
maria facti cognitio, quae ab Ordinario notanda est, 
ut ad % ulteriora procedere, quatenus opus sit et cer- 
tiorem reddere queat superiorem auctoritatem, in casu 
legitimi recursus. 

1316. — VI. Canonicae monitiones fiunt sive in 
forma paterna et secreta (etiam per epistolam aut per 
interpositam personam) sive in forma legali, ita tamen 
ut de earumdem executione constet ex aliquo actu. 

1317. — VII. Quatenus infructuosae monitiones 
«vadant, Ordinarius praecipit Curiae, ut delinquenti ana- 
logum iniungatur praeceptum, in quo declaretur quid 
eidem agendum aut omittendum sit, cum respondentis 
poenae ecclesiasticae comminatione, quam incurret in 
oasu transgressionis. 

1318. — VIII. Praeceptum intimatur praevento a 
Cancellario coram Vicario Generali ; sive coram duobus 
testibus ecclesiasticis aut laicis probatae integritatis. 
§ 1° Actus subsignatur a partibus praesentibus et a 
praevento quoque, si velit. § 2° Vicarius Generalis 
adiicere valet iuramentum servandi secretum, quatenus 
id prudenter expetat tituli indoles, de quo agitur. 

1319. — IX. Quoad poenalia media, animadvertant 
reverendissimi Ordinarii, praesenti instructione haud 
derogatum esse iudiciorum solemnitatibus, per sacros 
-canones, per apostolicas Constitutiones et alias ecclesia- 
sticas dispositiones imperatis, quatenus eaedem libere 
efficaciterque applicari queant ; sed oeconomicae formae 
consulere intendunt illis casibus Curiisque, in quibus 
solemnes processus, aut adhiberi nequeant, aut non 
expedire videantur. Plenam quoque vim servat suam 
extraiudiciale remedium ex informata conscientia pro 

~ «criminibus occultis, quod decrevit S. Tridentina Synodus 
in Sess. 14. cap. 1. de Reform. adhibendum, cum 
illis regulis et reservationibus, quas constanter servavit 
pro dicti capitis interpretatione S. C. Congregatio in 
pluribus resolutionibus, et praecipue in Bosnien. et 
Sirmien. 20 Decembris 1873. 

1320. — X. Quum procedi oporteat criminaliter, 
sive infractionis praecepti, aut criminum communium 
vel legum Ecclesiae violationis causa, processus confici 
potest formis summariis et absque iudicii strepitu, 
servatis semper regulis iustitiae substantialibus. 

1321. — XI. Processus instruitur ex officio aut 
in sequelam supplicis libelli et querelae, aut notitiae, 
alio modo, a Curia habitae et ad finem perducitur eo 
consilio, ut omni studio atque prudentia veritas dete- 
gatur, et cognitio tum criminis, cum reitatis aut inno- 
centiae accusati exurgat. 

1322. — XII. Processus confectio committi potest 
alicui probo atque idoneo ecclesiastico, adstante Actuario* 

1323. — XIII. Unicuique Curiae opus est procu- 
ratore fiscali pro iustitiae et legis tutela. 

1324. — XIV. Quatenus pro intimationibus aut 
notificationibus, haud praesto sit opera apparito- 
rum Curiae, suppletur exhibitione earumdem ex- 
plenda per qualificatam personam, quae de facto 
certioret; sive eas transmittendo, ope commendationis, 
penes tabellariorum officium, illis in locis in quibus 
hoc invaluit systema, exposcendo fidem exhibitionis, 
receptionis aut repudii. 

1325. — XV. Basis facti criminosi constitui po- 
test per expositionem in processu habitam, authen- 
ticis roboratam informationibus aut confessionibus 
extraiudicialibus, vel testium depositionibus ; et quoad 
titulum transgressionis praecepti, constat per novam 
exhibitionem decreti et actus indictionis, perfectorum 
modis enuntiatis art. VII et VIII. 

1326. — XVI. Ad retinendam in specie culpabi- 
litatem accusati opus est probatione legali, quae talia 
continere debet elementa, ut veritatem evincat, aut 

saltem inducat moralem certitudinem, remoto in con- 
trarium quovis rationabili dubio. 

1327. — XVII. Personae, quas examinare expediat, 
semper audiuntur separatim. 

1328. — XVIII. Testes ad probationem, aut ad 
defensionem, quoties legalia obstacula haud obsistant, 
sub luramento audiri debent, quod extendi potest, si 
opus sit, ad obligationem secreti. 

1329. — XIX. Testium absentium, aut in aliena 
Dioecesi morantium, exposcitur examen in subsidium ab 
Ecclesiastica loci auctoritate, eidem transmittendo pro- 
spectum facti; et auctoritas requisita petitioni respondet, 
servando praesentis instructionis normas. 

1330. — XX. Quoties indicentur testes ob facta aut 
adiuncta essentialiter utilia merito causae, qui examini 
subiici nequeant, eo quod censeatur haud convenire 
ut vocentur, aut quia vocati abnuant, mentio eorum- 
dem fit in actibus, et curatur supplere eorum defectui 
per depositiones aliorum testium, qui de relato, aut 
alia ratione, noverint id quod exquiritur. 

1331. — XXI. Quum collectum fuerit quidquid 
opus sit ad factum et accusati responsabilitatem con- 
stituendam, vocatur iste ad examen. 

1332. — XXII. In indictione, nisi prudentia id 
vetet, exponuntur ei per extensum accusationes adver- 
sum eum collatae, ut parari valeat ad respondendum. 

1333. — XXIII. Quando autem ob accusationum 
qualitates, aut ob alia adiuncta, prudens non sit in 
actu intimationis eas patefacere, in hac solum innuitur 
eumdem ad examen vocari, ut sese excuset in causa, 
quae ipsum respicit uti accusatum. 

1334. — XXIV. Si iudicio sistere abnuat iteratur 
indictio, in qua eidem praefigitur congruus perempto- 
rius terminus, eique significatur quod si adhuc obe- 

dire renuat, habebitur ceu contumax : et pro tali in 
facto aestimabitur, quatenus absque probato legitimo 
impedimento, istam quoque posthaberet intimationem. 

1335. — XXV. Si compareat, auditur in examine; 
et quatenus inductiones faciat alicuius momenti, de- 
bent istae, quantum fleri potest exhauriri. 

1336. — XXVI. Proceditur inde ad contestationem 
facti criminosi, et conclusionum habitarum, ad retinen- 
dum accusatum criminosum lapsum que in relativis poenis 
canonicis. 

1337. — XXVII. Quum accusatus, tali modo, 
habeat plenam cognitionem eius, quod in actis extat 
contra se, ultra quod respondere possit, iure se defen- 
dendi a semetipso etiam uti valet. 

1338. — XXVIII. Potest quoque, si id expetat, 
obtinere praefixionem termini ad exhibendam defen- 
sionem cum memoria in scriptis, praecipue quando ob 
"dispositionem Art. XXIII nequiverit paratus esse ad 
responsa pro sua excusatione. 

1339. — XXIX. Expleto processu, actorum instru- 
ctor, restrictum conficit essentialium conclusionum 
eiusdem. 

1340. — XXX. In die qua causa proponitur, est 
in facultate accusati faciendi se repraesentare et de- 
fendere ab alio sacerdote aut laico patrocinatore, antea 
approbatis ab Ordinario. 

1341. — XXXI. Quatenus praeventus constituere 
defensorem renuat, Ordinarius consulit constituende 
aliquem ex officio. 

1342. — XXXII. Defensor caute notitiam haurit 
processus et restricti in cancellaria, ut paratus sit 
ad defensionem peragendam, quae ante propositionem 
causae exhiberi potest in scriptis. Ipse quoque sub- 


Digitized by LjOOQle 



CAP. I. DE POTESTATE IUDICANDI 


428 


iicitur oneri secreti iurati, quatenus Ordinario vi- 
deatur indolem causae id expostulare. 

1343. — XXXI II. Transmittitur dein procuratori 
fiscali processus et restrictus, ut munere suo ex 
officio fungatur ; uterque Ordinario traditur qui plena 
causae cognitione adepta, diem constituit in qua di- 
sceptanda et resolvenda sit, eurans ut accusatus certior 
de hoc fiat. 

1344. — XXXIV. Die constituta proponitur causa 
coram Vicario Generali, interessentibus procuratore 
fiscali, defensore et Cancellario. 

1345. — XXXV. Post votum procuratoris fisci et 
deductiones defensionis profertur sententia, dictando 
dispositivam cancellario,* cum explicita mentione, in 
casu damnationis, canonicae sanctionis, accusato ap- 
plicatae. 

1346. — XXXVI. Sententia indicitur praevento, 
qui appellationem interponere potest ad auctoritatem 
ecclesiasticam superiorem. 

1347. — XXXVII. Pro appellatione servantur 
normae statutae e Constitutione Ad militantes s. m. 
Bened. XIV, 30 Martii 1742, aliaeque emanatae ab 
hac S. Congregatione Decreto 18 Decembris 1835, 
et Littera circulari diei 1 Augusti 1851. 

1348. — XXXVIII. Comparitio pro appellatione 
facienda est infra terminum decem dierum a noti- 
ficatione sententia^; quo termino inutiliter elapso, 
sententia ipsa in executionis statu reperitur. 

1349. — XXXIX. Interposita appellatione infra 
decem dies, Curia absque mora remittit ad Auctori- 
tatem ecclesiasticam superiorem, apud quam appel- 
latio facta est, omnes actus causae originales, idest 
processum, restrictum, defensiones et sententiam. 

1350. — XL. Auctoritas ecclesiastica superior capta 

cognitione actus appellationis, intimare facit appellanti, 
ut infra terminum viginti dierum defensorem constituat, 
qui approbari debet ab eadem superiori auctoritate. 

1351. — XLI. Decurso dicto termino peremptorio 
absque effectu, censetur appellantem nuncium misisse 
appellationis beneficio, et haec consequenter perempta 
declaratur a superiori auctoritate. 

1352. — XLII. Quum appellatio producitur a sen- 
tentia alicuius Curiae episcopalis ad Metropolitanam, 
Archiepiscopus pro cognitione et decisione causae 
sequitur normam procedendi in hac instructione tra- 
ditam. 

1353. — XLIII. Si contingat quod clericus, non 
obstante fori privilegio, ob crimina communia subii- 
ciatur processui et iudicio laicae potestatis, Ordi- 
narius, hoc in casu, summariam sumit criminosi facti 
cognitionem, atque perpendit an ipsum, ad tradita 
per sacros canones, locum faciat infamiae, irregulari- 
tati, aut alii ecclesiasticae sanctioni. § 1° Donec iudi- 
cium pendeat, aut accusatus detentus sit, prudens est 
quod Ordinarius sese limitet ad media provisoria. 
§ 2° Expleto tamen iudicio, et libero redito accusato 
Curia iuxta exitum informationum ceu superius assum- 
ptarum, procedit ad tramites dispositionum praesentis 
instructionis. 

1354. — XLIY. In casibus dubiis, et in variis 
practicis difficultatibus, quae contingere possint, Ordi- 
narii consulant hanc S. Congregat., ad vitandas con- 
tentiones et nulli tates ». 

Art. IV. De Appellatione. 

1355. — Notio appellationis. — I. Inter remedia 
iuris contra sententiam vel gravamen recensentur sup- 
plicatio, recusatio iudicis , recursus et appellatio. 

1356. — II. Supplicatione petitur ut iudex sen- 
tentiam ex mera benignitate revideat. 

1357. — III. Recusatio iudicis velut exceptio di- 
latoria, impedit ne iudex processum prosequatur, dum 
appellatio fit ad iudicem superiorem ut sententia cor- 
rigatur. 

1358. — IY. Appellatio extraiudicialis est actus 
per quem subditus, laesus extraiudicialiter, recurrit ad 
Superiorem. Vocatur etiam Recursus \ Recursus non 
supponit praevium iudicium. 

1359. — Y. Appellatio iudicialis est a iudice infe- 
riori ad superiorem facta provocatio, ut lata sententia 
revocetur. 

1360. — VI. Sicut fertur sententia interlocutoria 
vel definitiva , ita distinguitur appellatio ab alterutra 

1 Notandum circa regulares appellantes contra obe- 
dientiam : Appellantes a mandatis Sup. Regularium primum 
* pareant , deinde recurrant , * ut constat ex sequenti decreto. 
— Super appellationibus regularium. — Ex audientia SS.mi 
die 6 lulii 1754. Sanctitas Sua, plaudentibus omnibus religio- 
num Superioribus, mandavit quod in recursibus Regularium 
adversus obedientias suorum Superiorum semper rescriba- 
tur: Pareant et deinde recurrant, ad formam cap. Repre- 
hensibilis , de appellationibus : “ Praecipue vero hoc in reli- 
giosis volumus observari, ne religiosi cum pro aliquo ex- 
cessu fuerint corrigendi, contra regularem praelati sui et 
capituli disciplinam appellare praesumant, sed humiliter ac 
devote suscipiant, quod pro salute sua fuerit eisdem iniun- 
ctum. „ — Et ad formam cap. Ad nostram, de appellationibus, 
ibi : “ Mandamus quatenus si quando quilibet subditorum 
tuorum ad remedium appellationis convolaverit, non ideo 
minus eum, iuxta tenorem mandati quod in praedicta regula 
continetur et institutionem ordinis, corrigas et castiges „ 
(12 Iun. 1754). 

sententia . Ex Concilio Tridentino, a sententia interlo- 
cutoria non appellatur, nisi gravamen per appellatio- 
nem a sententia definitiva reparari nequeat. 

1361. — VII. Appellatio est suspensiva vel devo- 
lutiva. 

1362. — VIII. Appellatio est legitima vel illegi- 
tima. Appellatio legitima interficitur ex rationabili 
causa. Appellatio illegitima dicitur frivola , si ex levi 
causa interponatur; dicitur frustratoria si fiat tan- 
tum ad solutionem protrahendam. — (Hugueniu). 

1363. — Facultas appellandi. — Duo praescripta 
sunt causarum genera in quibus appellatio non suspendit 
executionem sententiae. Ad primum genus pertinent 
sententiae quibus aliqua censura inflicta est : itemque 
causae quae curam animarum, cultum divinum, cor- 
rectionem morum spectant, veluti decreta Episcopi in 
visitatione dioecesis. Ad alterum genus pertinent tum 
causae quae moram non patiuntur, tum causae per 
Pontificem commissae appellatione remota (id.). 

1364. — Ordo appellationum. — I. Generatim ap- 
pellare licet a quovis iudice, qui relate ad causam con- 
troversam habet superiorem. 

1365. — II. A iudice supremo nulla datur appel- 
latio, cum is superiorem non recognoscat. 

1366. — III. Ab ipso Papa non datur appellatio, 
nequidem ad concilium generale futurum. Cfr. Const. 
Apostolicae Sedis. 

1367. — IV. Appellari non potest a sententia Con- 
cilii generalis legitime congregati et capiti suo uniti. 

1368. — V. Regulariter appellatur, gradatim ad 
superiorem immediatum. 

1369. — VI. Ad Summum Pontificem, omissis iu- 
dicibus intermediis, semper appellari potest. Etenim 
ius appellationum haeret in suprema potestate. 

1370. — Tempora appellationum seu fatalia. — 
1. Fatalium nomine veniunt tempora quibus lapsis ap- 
pellatio perimitur. 

1371. — II. Appellatio interponenda est intra de- 
cem dies, qui contra praesentem a die latae sententiae, 
coDtra absentem vero a die cognitionis habitae, nume- 
rantur. 

1372. — III. Ad appellationem prosequendam et 
finiendam conceditur annus, et ex iusta causa bien- 
nium: intra quod tempus si appellans, impedimento 
cessante, appellationem suam non fuerit prosecutus, 
illa censebitur deserta (Cfr. Devoti, etc.). 

1373. — Opportunissima erit studiosis verum ca- 
nonicarum iterata lectio Constitutionis. Ad militantis 
Ecclesiae, Benedicti XIV, 111 Kal. April. 1742, de 
appellationibus et inhibitionibus, ex qua excerpenda 
duximus quae habentur sub n. V-XXXV1I: 

1374. — « V. Districte praecipimus et mandamus, 
ne deinceps ab exsequutione Decretorum dicti Sacri 
Concilii Tridentini, in omnibus illis causis et negotiis 
in quibus exsequutio huiusmodi Episcopis, et locorum 
Ordinariis, etiam uti Sedis Apostolicae Delegatis, ab 
eodem Sacro Concilio, vel dictis Apostolicis Constitu- 
tionibus, appellatione , vel inhibitione quacumque post- 
posita , commissa est, appellatio aliqua in tribunalibus 
praedictis recipiatur ; vel inhibitiones, citationes gene- 
rales vel speciales, cum commissione inserta, monitoria 
et alia huiusmodi, per quae dictorum Decretorum ex- 
sequutio retardetur, aut processus ad ulteriora in ea- 
dem exequutione suspendatur aut impediatur, quoquo 
modo' concedantur. 

1375. — VI. Itaque a quibuscumque mandatis, 
prohibitionibus, provisionibus et statutis, tam in visi- 
tatione, quam extra, pro divino culto conservando et 

augendo, et praesertim circa ea, quae observanda et 
evitanda sunt in celebratione Missae, aut alio quovis 
modo respiciunt exsequutionem Decreti Sacr. Concilii, 
Sess. 21, de Reform. cap. 8, et Sess. 22, in Decret. de 
observ. et evit . in celebrat . Miss. 

1376. — VII. Item a Decretis cogentibus clericos 
tam saeculares, quam regulares, etiam monachos et 
exemptos, ad publicas processiones, servata tamen 
forma Gonstitutionis s. m. Pii V, quae incipit: Etsi 
mendicantium , prout etiam a Decretis et provisionibus 
super praecedentia inter personas ecclesiasticas, tam 
saeculares quam Regulares, in eisdem processionibus, 
vel associatione defunctorum, delatione umbellae, et 
huiusmodi: necnon super observatione censurarum, 
etiam episcopalium, et festorum dioecesis, iuxta dispo- 
sitionem eiusdem Sacri Concilii, Sess. 25, de Regular., 
cap. 12 et cap. 13. 

1377. — VIII. Item in omnibus iis, quae ad curam 
animarum et sacramentorum administrationem quoquo 
modo pertinent ; et praesertim adversus monitiones, 
censuras, aut alias provisiones, per quas parochi, aut 
alii curam animarum exercentes, diebus saltem Domi- 
nicis et festis solemnibus plebes sibi commissas salu- 
taribu verbis pascere compellantur, docendo ea, quae 
ad salutem necessaria sunt, iuxta Decretum Sacri Con- 
cilii, Sess. 5, de Reform ., cap. 2. 

1378. — IX. Item adversus deputationem vicario- 
rum etiam perpetuorum cum assignatione congruae, 
per quos cura animarum exerceatur, quoties plura 
beneficia curata ex dispensatione Apostolica ab aliquo 
obtineantur, vel quoties eadem beneficia curata catlie- 
dralibus, collegiatis seu aliis ecclesiis, vel monasteriis, 
beneficiis, seu collegiis, aut piis locis quibuscumque 
perpetuo unita et annexa reperiuntur, iuxta praescri- 

ptum dicti Sacri Concilii, Sess. 7 , de Reform., cap. 5 
et cap . 7, et iuxta Constitutionem s. m. Pii V, quae 
incipit : Ad exsequendum. 

1379. — X. Item adversus visitationem beneficio- 
rum curatorum, ut supra, perpetuo unitorum, necnon 
quarumque ecclesiarum quomodolibet exemptarum, 
prout etiam adversus Decreta et provisiones ab Ordi- 
nario capiendas, ut, quae in eis reparatione indigent, 
reparentur, et cura animarum, si qua illis imminet, 
aliisque debitis obsequiis minime defraudentur, iuxta 
dispositionem S. Concilii in eadem, Sess . 7, de Re- 
form., cap. 8, et Sess. 21, cap. 7. 

1380. — XI. Item a Decretis seu Mandatis, per 
quae Episcopi, etiam uti Apostolicae Sedis Delegati, 
in ecclesiis parochialibus, aut baptismalibus, in qui- 
bus populus ita numerosus est, ut unus Rector non 
possit sufficere ecclesiasticis Sacramentis ministrandis, 
et cultui divino peragendo, cogant rectores, vel alios 
ad quos pertinet, sibi tot sacerdotes ad hoc munus 
adiungere, quot sufficiant ad Sacramenta exhibenda, 
et cultum divinum celebrandum : aut etiam invitis 
rectoribus, procedant ad constitutionem novarum pa- 
rochiarum, cum assignatione competentis portionis, ubi 
ob locorum distantiam, sive difficultatem, parochiani, 
sine magno incommodo, ad percipienda Sacramenta et 
divina officia audienda accedere non possunt, vel de- 
nique propter paupertatem, et in caeteris casibus a 
iure permissis, deveniant ad uniones perpetuas alio- 
rum beneficiorum simplicium, non tamen Regularium, 
iuxta dispositionem S. Concilii, Sess. 21, de Reform., 
cap . 4 et 5, et Sess. 24, similiter de Reform ., cap. 13 . 

1381. — XII. Item a deputatione coadiutorum, 
aut vicariorum pro tempore, vel aliis provisionibus 
ab Episcopo capiendis, etiam tamquam Apostolicae 

Sedis Delegato, quando illiterati et imperiti parochia- 
lium ecclesiarum rectores sacris minus apti sunt offi- 
ciis, cum assignatione partis fructuum pro sufficienti 
illorum victu : necnon a suspensione, atque etiam a 
privatione illorum, qui turpiter et scandalose vivunt, 
et, postquam praemoniti sunt, in sua nequitia incor- 
rigibiles perseverant, iuxta praescriptum eiusdem Con- 
cilii in eadem Sess. 21 , de Reform ., cap. 6. 

1832. — XIII. Item a translatione beneficiorum 
simplicium, etiam iurispatronatus, ex Ecclesiis, quae 
vetustate vel alias collapsae sunt, et ob earum ino-^ 
piam nequeant instaurari, vocatis iis, quorum interest, 
in matrices aut alias ecclesias, cum omnibus emolu- 
mentis et oneribus : prout etiam a decretis cogentibus 
patronos, rectores, beneficiatos, aut parochianos, sive 
populum, ad refectionem et instaurationem ecclesia- 
rum parochialium, servata forma Sacri Concilii, Sess . 21, 
cap . 7. 

1383. — XIV. Item a censuris, sequestratione et 
subtractione fructuum, aut aliis quibuscumque provi- 
sionibus, pro cogendis ad residentiam parochis, caete- 
risque omnibus, quibus cura animarum incumbit, iuxta 
Decretum eiusdem Sacri Concilii, Sess. 23, de Re- 
form., cap. 1. 

1384. — XV. Item a denegatione, revocatione, su- 
spensione, vel restrictione et limitatione facultatis au- 
diendi confessiones, respectu eorum, qui parochiale be- 
neficium non obtinent, etiam si fuerint Regulares, pro 
excipiendis confessionibus saecularium, iuxta ordina- 
tionem Sacri Concilii, Sess . 23, cap . 15, et Praedeces- 
sorum Nostrorum Constitutiones, ac praecipue illam 
fel. rec. Clementis X, quae incipit: Superna. 

1385. — XYI. Item in illis civitatibus aut locis, 
ubi vel parochiales ecclesiae certos non habent fines, 

nec earum rectores proprium populum, quem regant, 
sed promiscue petentibus Sacramenta administrant, vel 
etiam nullae sunt parochiales, a divisione seu distin- 
ctione parochiarum, earumque ordinatione sive insti- 
tutione in titulum perpetuum, iuxta Decretum Sacri 
Concilii, Sess. 24, de Reform., cap. 13. 

1386. — XVII. Item a deputatione vicarii, vel oeco- 
nomi, cum assignatione congruae, pro tempore, quo 
vacat ecclesia parochialis, prout etiam ab indictione 
concursus, relatione examinatorum, necnon praeelec- 
tione, et provisione Episcopi in eodem concursu, iuxta 
definitionem Sacri Concilii in eadem Sess. 24, de Re- 
form ., cap. 18. 

1387. — XVI11. Item a mandatis, seu Decretis 
inhibentibus praedicationem, vel publicas lectiones, 
aut coercentibus, vel punientibus quoscumque, etiam 
exemptos, tam saeculares, quam regulares, qui in 
alienis ecclesiis, quae suorum Ordinum non sunt, 
absque Episcopi licentia, et in ecclesiis suis, aut suo- 
rum Ordinum, non petita illius benedictione, aut ipso 
contradicente, praedicare praesumpserint ; iuxta Decre- 
tum Sacri Concilii, Sess. 5, de Reform ., cap. 2 , et 
Sess. 24, similiter de Reform., cap. 4, et Constitu- 
tionem piae mem. Gregorii XV, quae incipit : Inscru- 
tabili, § fin. una cum declarationibus contentis in Con- 
stit. Clementis PP. X, quae incipit : Superna. 

1388. — XIX. Et generaliter in omnibus iis, quae 
pertinent ad curam animarum, et rectam Sacramento- 
rum administrationem, adversus visitationem, correctio- 
nem, coercitionem et quascumque alias provisiones Epi- 
scopi dioecesani, etiam quoad exemptos, sive saeculares, 
sive regulares, iuxta laudatam Constitutionem Gre- 
gorii XV, quae incipit: Inscrutabili. 

1389. — XX. Itera adversus quascumque provi- 
siones et decreta pro conservanda aut restituenda clau- 
sura Sanctimonialium, aut pro correctione seu puni- 
tione eorum, qui circa personas intra . monasteria de- 
gentes, aut circa clausuram, vel circa bonorum admi- 
nistrationem deliquerint. Prout etiam ab examine pro 
approbatione, vel reprobatione confessariorum sive Re- 
gularium, sive saecularium, quomodocumque exem- 
ptorum, et tam ordinariorum, quam extraordinariorum, 
pro excipiendis confessionibus Monialium, etiam Regu- 
laribus subiectarum. Itidemque a Decretis, vel aliis 
quibuscumque provisionibus cogentibus administratores, 
sive saeculares, sive regulares quomodolibet exemptos, 
ad reddendam singulis annis rationem bonorum ad 
monasteria Sanctimonialium huiusraodi pertinentium, 
ac demum a quibuscumque Decretis super amotione 
cappellanorum, sacristarum, et aliorum quorumcumque 
officialium et ministrorum, tam saecularium, quam 
Regularium, ipsis Monialibus, vel eorum ecclesiis in- 
servientium, iuxta dispositionem Sacri Concilii, Sess.25, 
de Eegular. et Monial. cap. 5, cap. 9 et cap. 10 ; ser- 
vata tamen, quoad Regulares et exemptos, forma 
praedictae Constitutionis s. mem. Gregorii XV, quae 
incipit : Inscrutabili. 

1390. — XXL Item adversus pastoralem visita- 
tionem dioecesis, et praesertim monasteriorum com- 
mendatorum, abbatiarum, prioratuum, et praepositu- 
rarum, in quibus non viget regularis observantia, 
necnon beneficiorum tam curatorum, quam non cura- 
torum saecularium, et Regularium qualitercumque 
commendatorum, etiam exemptorum: Prout etiam ab 
exsequutione eorum, quae in ipsa visitatione mandata, 
decreta, aut iudicata fuerint. Necnon similiter a qui- 
buscumque Decretis et provisionibus, etiam extra visi- 

tationem, pro conservatione, vel reparatione ecclesia- 
sticae disciplinae, quoad vitam, mores et honestatem 
quorumcumque clericorum, luxum, comessationes, cho- 
reas, lusus, crimina, et saecularia negotia fugienda, 
atque evitanda, iuxta plura Decreta dicti Sacri Con- 
cilii, et praesertim, Sess. 6 , de Reform ., cap. 4, 
Sess. 13, cap . l f Sess. 14, cap. 4, Sess. 21, cap. 8, 
Sess. 22, cap. 1 et cap. 8, et Sess. 24, cap. 10, ad 
formam tamen Decretorum Sac. Congr. Episcoporum 
de mandato s. m. Clementis Vili editorum a. 1600. 

1391. — XXII. Item a Decretis cogentibus prae- 
sentatos, electos, vel nominatos a quibusvis ecclesia- 
sticis personis, etiam Nostris et Sedis Apostolicae 
Nuntiis, ad quaevis ecclesiastica beneficia, ad se subii- 
ciendum examini Ordinarii, antequam instituantur, 
confirmentur, vel admittantur, quemadmodum cavetur, 
Sess. 7, de Reform., cap. 13. 

1392. — XXIII. Item a denegatione sacrorum Ordi- 
num, vel adscensus ad alios maiores, prout etiam adver- 
sus suspensionem ab Ordinibus iam susceptis ob crimen 
occultum, sive ex informata conscientia, iuxta dispo- 
sitionem Sacri Concilii, Sess. 14, de Reform., cap. 1 
et cap, 3, et Sess. 21, cap. 1, et Sess. 23, cap. 16. 

1393. — XXIY. Item a praefixione termini, intra 
quem Regularis Episcopo non subditus, qui intra 
claustra monasterii degat, et extra ea ita notorie deli- 
querit, ut populo scandalo sit, a suo Superiore puniri 
debeat, ac de punitione ipse Episcopus certior fieri, 
iuxta Decretum Sacri Concilii Sess. 25, de Regul., 
cap. 14, et Constit. fel. ree. Clera. PP. VIII, quae inci- 
pit: Suscepti muneHs : necnon adversus punitionem, et 
correctionem eorumdem Regularium, qui circa personas 
intra septa degentes, aut circa clausuram ipsam deli- 

querint, iuxta praedictam Constitut. Greg. XV, quae 
incipit : Inscrutabili . 

1394. — XXV. Item a censuris, aut aliis provisio- 
nibus contra concubinarios, et praesertim clericos etiam 
retinentes domi, aut extra, mulieres suspectas ; iuxta 
praescriptum Sacri Concili, Sess. 24, de Reform. ma - 
trim., cap. 8, et Sess. 25 , de Reform., cap. 14. 

1395. — XXVI. Item adversus privationem privi- 
legii fori, et alias provisiones contra clericos non in- 
cedentes in habitu et tonsura, et in aliis casibus a 
Sacro Concilio praescriptis, Sess. 14 , de Reform., cap. 6 y 
et Sess. 23, similiter, cap. 6. 

1396. — XXVII. Prout etiam ab examine, appro- 
batione, vel reprobatione patrimonii sacri, pensionis 
ecclesiasticae, aut beneficii, quoad clericos promoven- 
dos ad Sacros Ordines; iuxta dispositionem eiusdem 
Concilii, Sess. 21, de Reform., cap. 2. 

1397. — XXVIII. Item adversus convocationem 
Capituli, quam faciat Episcopus ad aliquid deliberan- 
dum, et iuxta vota ipsorum capitularium concluden- 
dum, quoties de re ad suum vel suorum commodum 
spectante non agatur, iuxta Decretum Sacri Concilii, 
Sess. 25, de Reform., cap. 6. 

1398. — XXIX. Item a mandatis, seu Decretis 
super conversione tertiae partis fructuum et quorum- 
«cumque proventuum et obventionum, tam dignitatum, 
quam canonicatuum, personatuum, portionum, et offi- 
•ciorum, in distributiones quotidianas, earumque divi- 
sione inter dignitates obtinentes et caeteros divinis in- 
teressentes, in ecclesiis tam cathedralibus, quam col- 
legiatis, in quibus nullae sunt distributiones huius- 
modi quotidianae, vel ita tenues, ut verisimiliter ne- 
gligantur ; iuxta Constitutionem eiusdem Concilii, 

Sess. 21 , de Reform., cap. 3, et Sess. 22, similiter de 
Reform ., cap . 3. 

1399. — XXX. Item adversus exercitium facul- 
tatum Episcopis competentium super exsecutione om- 
nium piarum dispositionum, tam in ultima voluntate, 
quam inter vivos, in casibus a iure concessis, iuxta 
dispositionem Sacri Concilii, Sess. 22, de Reform ., 
cap . 8. 

1400. — XXXI. Item a visitatione hospitalium, 
collegiorum quorumcumque, et confraternitatum lai- 
corum, eleemosynarum Montium pietatis, sive chari- 
tatis, et omnium piorum locorum quomodocumque 
nuncupatorum, etiamsi eorum cura ad laicos pertineat, 
aut exemptionis privilegio sint munita: ac denique a 
cognitione et exsequutione eorum omnium, quae ad 
Dei cultum aut animarum salutem, seu pauperes su- 
stentandos instituta sunt, iuxta dictum Decretum Sa- 
cri Concilii, Sess. 22 , de Reform., cap. 8. 

1401. — XXXII. Item a Decretis, seu mandatis 
cogentibus administratores tam ecclesiasticos, quam 
laicos, etiam exemptos, fabricae cuiusvis ecclesiae, 
etiam cathedralis, hospitalis, confraternitatis, eleemo- 
synae, Montis pietatis, et quorumcumque piorum lo- 
corum, ad reddendam singulis annis ipsi Ordinario 
rationem suae administrationis, nisi aliud in institu- 
tione et ordinatione talis ecclesiae, seu fabricae ex- 
presse cautum fuerit, iuxta Decreta Sacri Concilii, 
Sess. 7, de Reform ., cap. 15, Sess. 22 , cap. 9, Sess. 25 , 
cap. 8. 

1402. — XXXIII. Item a Decretis compellentibus 
notarios, etiam Apostolica, Imperiali aut Regia aucto- 
ritate creatos, et scribentes in causis ecclesiasticis, 
vel spiritualibus, ad se subiiciendum examini: eorum- 
que remotione, vel suspensione in casu delicti, vel 

imperitiae, iuxta praescriptum Sacri Concilii in dicta 
Sess. 22, cap. 10. 

1403. — XXXIV. Item ab erectione seminarii, et 
taxatione quarumcumque dignitatum, personatuum, 
officiorum, praebendarum, portionum, abbatiarum, et 
prioratuum cuiuscumque Ordinis, etiam Regularis,, 
hospitalium, quae dantur in titulum, vel administra- 
tionem, et beneficiorum quorumcumque, etiam Regu- 
larium, etiam iurispatronatus, etiam exemptorum, 
etiam nullius dioecesis, vel aliis ecclesiis, monasteriis, 
hospitalibus, et aliis quibusvis locis piis, etiam exemptis,, 
annexorum, ac quorumcumque aliorum ecclesiasticorum 
reddituum, seu proventuum ad fabricas ecclesiarum^ 
confraternitates, et monasteria omnia, non tamen men- 
dicantium, . pertinentium ; necnon decimarum quacum- 
que ratione ad laicos, atque etiam milites cuiuscumque 
militiae, aut Ordinis, Hierosolymitano excepto, spe- 
ctantium, pro eiusdem seminarii manutentione: prout 
etiam ab unione et applicatione aliquot beneficiorum 
simplicium; necnon a Decretis cogentibus eos, qui 
scholasterias obtinent, vel quibus lectionis vel doctrinae 
munus est annexum, ad docendum per se ipsos, vel 
idoneos substitutos ; et generaliter a mandatis et pro- 
visionibus, quae quoquo modo respiciunt curam, dire- 
ctionem et administrationem seminarii, plenamque ex- 
sequutionem Decreti editi a Sacro Concilio super col- 
legio puerorum in singulis cathedralibus instituendo 
Sess. 13 , de Reform ., cap. 18. 

1404. — XXXV. Item a mandatis, seu Decretis 
cogentibus oeconomos, Vicarios Capitulares, ad red- 
dendam rationem administrationis per eos gestae Sede 
episcopali vacante, iuxta praescriptum Sacri Conciliis 
Sess. 24, de Reform., cap. 16. 


Digitized by CjOOQle 



CAP. I. DE POTESTATE IUDICANDI 


437 


1405. — XXXYI. Item a comminatione excommu- 
nicationis a iure latae et a sententia excommuni- 
cationis latae ab homine, suspensionis, et interdicti, 
nisi appellatio fuerit interposita ex capite nullitatis : 
et e converso a sententia absolutionis ab eisdem cen- 
suris ecclesiasticis. 

1406. — XXXVII. Et generaliter ab exsequutione 
aliorum quorumcumque Decretorum dicti Sacri Con- 
cilii Tridentini, Episcopis atque Ordinariis locorum 
■demandata ab ipso Concilio, et in Constitutione fel. . 
ree. Pii Papae IV, quae incipit: Benedictu £ Deus». 

REQUIES ANiMAE 

Mariam cogita. Maria est « Iudicissa vivorum, et 
mortuorum, potestatem habens ex concessione facere 
iudicium misericordiae. » (B. Alb. Mag.). 

Mariam invoca. Ora pro nobis, benignissima « Ad- 
yocata peccatorum, a peccatoribus iustissimam Dei iram 
precibus suis et intercessione avertens. » — (Bellar- 
minus.). 

Mariam laetifica. Vera humilitate, fraterna benigni- 
tate et charitate. — Filii Mariae imitatores eius... 


CAP. II. — DE CRIMINIBUS 


Art. I. De Criminibus In genere. 

1407. Delicta et crimina. — I. Generatim eodem 
modo accipiuntur. 

1408. — II. Attamen vox delicti generalis est; 
erimen ad delicta publica et graviora refertur. 

1409. — III. Crimen definitur « actio imputabitis, 
externa , sanctione poenali legis humanae interdicta * 
ordinem societatis violans ». 

1410. —IV. Crimen et peccatum in eo differunt, 
ut omne crimen sit peccatum, sed peccatum tunc tan- 
tum criminis naturam induat, quando est externum* 
coniunctum cum poena legis humanae, et ordinem so- 
cialem perturbans. 

1411. — V. Ad crimen uon pertinet neque pecca- 
tum internum, neque actio contra quam poena non 
decernitur, neque delictum leve, quod societatem non 
turbat. 

1412. — VI. Omne peccatum solius Ecclesiae pote- 
stati subiacet. Peccatum publicum publica poena ab 
Ecclesia punitur. — Cfr. Huguenin, Tarquini, etc. 

1413. — Divisio. — Delicta ecclesiastica sunt vel 
contra Deum , vel contra res sacras; clericalia , vel 
mixta (clericis et laici communia) ; mere ecclesiastica, 
civilia , vel mixta (prout sunt contra leges Ecclesiae 
tantum, vel contra leges civiles, vel contra utrasque) ; 
occulta vel publica ... 

Art. II. De Criminibus in specie. 

1414. — Notandum. — Quoad crimina contra Deum* 
vel res sacras, vide Theol. Moral., ubi de sacrilegio* 
blasphemia, etc... Item de aliis criminibus contra per- 
sonas. — Teneto tamen : I. In poenis proferendis con- 
tra sollicitantes in confessione caute procedendum est* 
et in praxi regula est, ut denuntiatus Confessarius, ad 
primam denuntiationem vigiletur , ad secundam vigiletur 
attentius , ad tertiam contra ipsum procedatur (C. Fer- 
rari, 264). 

1415. — II. Crimen laesae maiestatis est machi- 
natio, sive conspiratio contra potestatem, dignitatem, 
aut vitam Principis, aut quasi Principis. 

1416. — III. Poena Clerici incestuosi est depositio 
(ferendae sententiae). 

1417. — Clericus sodomita fit infamis, etc. 

REQUIES ANIMAE. 

MARtAM cogita. In Maria invenimus « propitiato- 
rium nostrum, eripiens nos a futuris terribilibus sup- 
pliciis, et liberans nos ab omnibus minis et insidiis 
hostium visibilium, et invisibilium» (S. Ioan; Damasc.). 

Mariam invoca. 0 Maria! Solve vincla reis: profer 
lumen caecis : mala nostra pelle : bona cuncta posce. 
Arnen. 

Mariam laetifica. Detestatione peccati, etiam levis- 
simi. — Filii Mariae imitatores eius ... 


CAP. III. — DE POENIS ECCLESIASTICIS 


Art. I. De poenis ecclesiasticis genera tim. 

1418. — Poena ecclesiastica est delinquentis, aut 
delicti coercitio ab Ecclesia per canones , aut a pote- 
state ecclesiastica secundum canones data , aut commi- 
nata. Est 1° communis, vel propria clericorum , ut 
suspensio; 2° spiritualis seu privans bono spirituali, 
vel temporalis ; 3° ordinaria seu a iure, vel extraordi- 
naria seu ab homine; 4° latae, vel ferendae sententiae 
(seu comminata) ; 5° medicinalis vel vindicativa... — 

Teneto. I. Ecclesia habet potestatem infligendi poenas 
non solum spirituales , sed etiam temporales ; quia 
est societas visibilis et perfectissima. Unde Pius IX 
(Syllab.) sequentem damnavit propositionem: « Ec- 
clesia vis inferendae potestatem non habet... Ecclesiae 
ius non competit violatores legum suarum poenis tem- 
poralibus coercendi ». 

1419. — II. Ius infligendi poenas competit tum 
legislatori, tum iudici. 

1420. — III. Ad poenas infligendas requiritur iu- 
risdictio externa et proprium territorium. 

1421. — Varia. — I. Corporales poenae, quas ab 
antiquissimis usque temporibus Ecclesiam adhibuisse 
constat, praecipuae sunt ictus fustium aut flagellorum, 
-detrusio in monasterium aut in carcerem, exilium, 
mulcta pecuniaria. Ac de isto quidem postremo genere 
poenae cavendum est diligenter, ut omnis procul absit 
turpis quaestus et avaritiae suspicio, cum rei crimi- 
num pecuniae poenae subiiciuntur (DevQti). ExTrid., 
cess. 25, cap. 3, De Reform., constat ipsum Conci- 
lium agnovisse ac confirmasse potestatem ecclesiasti- 
cam poenas corporales infligendi. 

1422. — II. Iam a quarto saeculo Ecclesia habuit 
carceres ad puniendos Clericos criminosos, qui De- 
canica appellabantur. In capitulariis Caroli M., 1, 5, 
dicitur : In Decanicis, alii in catenis, Ecclesiae jece- 
clatur, competenter poenas luiturus. 

Art. II. De poenis in specie. 

1428. — Quoad censuras generatim, vide Theol. 
Moral. 

1424. — Suspensio ex informata conscientia. — 

I. Episcopis competit facultas ferendi suspensiones ex 

informata conscientia. Constat 1° Ex decreto Concilii 
Tridentini, sess. 14, c. 1. « Cum honestius ac tutius 
sit subiecto, debitam praepositis obedientiam impen- 
dendo, in inferiori ministerio deservire, quam cum 
praepositorum scandalo graduum altiorum appetere 
dignitatem; ei cui ascensus ad sacros Ordines a suo 
Praelato, ex quacumque causa, etiam ob occultum 
crimen quomodolibet, etiam extraiudicialiter, fuerit 
interdictus, aut quia a suis Ordinibus, seu gradibus, 
vel dignitatibus ecclesiasticis fuerit suspensus, nulla, 
contra ipsius Praelati voluntatem concessa licentia.... 
suffragetur». 2° Ex declaratione Congr. Cone., 24 
Nov. 1657 : « Yerba illa ob occultum crimen , quomo- 
dolibet , etiam extraiudicialiter, expressa dumtaxat in 
prima parte periodi, censetur repetita in secunda parte ; 
adeo ut inde colligi valeat Praelatum, nedum posse 
ob occultum crimen extraiudicialiter interdicere suo 
subdito ascensum ad Ordines, sed itidem ob occultum 
crimen posse etiam extraiudicialiter illum suspendere 
ab Ordinibus iam susceptis ». 

1425. — II. Regulariter suspensio ex informata 
conscientia non fertur nisi ob occultum crimen . Quia 
haec facultas Episcopis concessa est ut sacramentorum 
honori consulant, « quando delictum non potest in foro 
externo concludenter probari aut illud non expedit in 
aliorum notitiam deducere », inquit Bened. XIV. Atqui 
plerumque delictum publicum iudicialiter probari po- 
test. Ergo tunc solum ex informata conscientia pro- 
ceditur, quoties ordo iudicialis servari nequit (Hu- 
guenin). 

1426. — III. Suspensio ex informata conscientia 
non infligitur in perpetuum. Legitur enim in relatione 
causae Lucionensis , an. 1848: « Congregatio, etsi olim 
censuerit caput I, sessionis XIV, Concilii Tridentini, 

habere locum in prohibitionibus et suspensionibus tam 
temporaneis quam perpetuis, recentiori tamen aevo ab 
illa sententia recedere consuevit, aliamque constanter 
secuta est, qua id velle videtur ut huiusmodi suspen- 
siones praesertim perpetuae haud unquam in posterum 
ferendae sint, nisi praemissis monitionibus ». 

1427. — IV. A sententiis ex informata conscientia 
non datur appellatio . Id probatur ex verbis Concilii 
Tridentini: « nulla contra ipsius Praelati concessa li- 
centia... nulla restitutio suffragetur ». — Datur re- 
cursus ad Sedem Apostolicam : « Ordinarius, si su- 
spendat aliquem vigore capitis primi sessionis XIV t 
non tenetur exprimere delictum seu causam suspen- 
sionis ipsi reo, sed tantum Sedi Apostolicae, ad quam 
reus recursum habuerit. Iste recursus habet effectum 
devolutivum , non suspensivum >. Ita Huguenin (Cfr* 
Scavini, Del Vecchio). 

1428. — Ut recte procedatur in suspensione ex 
informata conscientia, prae oculis habendae erunt certae 
quaedam normae a S. Congregatione de Propaganda 
Fide editae, die 20 Octobris 1 884 ; quae iacent prout 
sequitur : 

1429. — I. Suspensio ex informata conscientia, non 
secus ac illa quae per iudicialem sententiam infli- 
gitur, personam ecclesiasticam a suis ordinibus seu 
gradibus vel dignitatibus ecclesiasticis exercendis in- 
terdicit. 

1430. — II. In hoc praecipue ipse differt a iudi- 
ciali suspensione, quod adhibetur tamquam extraordi- 
narium remedium in poenam admissi criminis; ideoque 
ad eiusdem impositionem non requiruntur nec formae 
iudiciales, nec canonicae admonitiones. Satis erit pro- 
inde, si Praelatus hanc poenam infligens simplici 
utatur praecepto, quo declaret, se suspensionem ab 

exercitio sacrorum officiorum vel ecclesiasticorum mu- 
nerum indicere. 

1431. — III. Huiusmodi praeceptum semper in 
scriptis intimandum est, die et mense designato ; ideo- 
que fieri debet vel ab ipso Ordinario, vel ab alia per- 
sona de expresso ipsius mandato. In eadem # tamen 
intimatione exprimendum est, quod eiusmodi punitio 
irrogetur in vim Tridentini decreti (sess. 14, cap. 1, 
de Reform.) ex informata conscientia vel ex causis ipsi 
Ordinario notis. 

1432. — IY. Debent insuper exprimi partes exer- 
citii ordinis vel officii, ad quas extenditur suspensio; 
quod si suspensus interdictus sit ab officio, cui alter 
in locum ipsius substituendus est, ut puta oeconomus 
in cura animarum, tunc substitutus mercedem perci- 
piet ex fructibus beneficii, in ea portione, quae iuxta 
prudens Ordinarii arbitrium taxabitur. At si suspensus 
in hac taxatione se gravatum senserit, moderationem 
provocare poterit apud Curiam archiepiscopalem, aut 
etiam apud Sedem Apostolicam. 

- 1433. — V. Exprimi item debet tempus durationis 
eiusdem poenae. Abstineant tamen Ordinarii ab ipsa 
infligenda in perpetuum. Quod si ob graviores causas 
Ordinarius censuerit eam imponere non ad tempus de- 
terminatum, sed ad suum beneplacitum, tunc ipsa ha- 
betur pro temporanea, ideoque cessabit cum iurisdictione 
Ordinarii suspensionem infligentis. 

1434. — VI. Suspensioni ex informata conscientia 
iustam ac legitimam causam praebet crimen seu culpa 
a suspenso commissa. Haec autem debet esse occulta, 
et ita gravis, ut talem promereatur punitionem. 

1435. — VII. Ad hoc autem ut sit occulta requi- 
ritur, ut neque in iudicium neque in rumores vulgi 
deducta sit, neque insuper eiusmodi numero etquali- 

tati personarum cognita sit, unde delictum censeri de- 
beat notorium. 

1436. — VIII. Verum tenet adhuc suspensio, si ex 
pluribus delictis aliquod fuerit notum in vulgus ; aut 
si crimen, quod ante suspensionem fuerat occultum, 
deincegs post ipsam fuerit ab aliis evulgatum. 

1437. — IX. Prudenti arbitrio Praelatorum relin- 
quitur, suspensionis causam, seu ipsam culpam, delin- 
quenti aut patefacere, aut reticere. Partes alioquin 
pastoralis sollicitudinis et charitatis corumdem erunt, 
ut si istiusmodi poenam suspenso manifestare censue- 
rint, ipsa ex paternis, quas interponent, monitionibus, 
nedum ad expiationem culpae, verum etiam ad emen- 
dationem delinquentis, et ad occasionem peccandi eli- 
minandam inserviant. 

1438. — X. Meminerint vero Praesules, quod, si 
contra decretum, quo irrigata fuit suspensio, promo- 
veatur recursus ad Apostolicam Sedem, tunc apud 
ipsam comprobari debeat culpa, quae eidem praebuit 
occasionem. Consultum idcirco erit, ut antequam haec 
poena infligatur, probationes illius, quantumvis extra- 
iudicialiter et secreto, colligantur; ita ut eo ipso quod 
cum omni certitudine culpabilitatis in punitione infe- 
renda procedatur, si deinceps causa examinanda sit 
apud Apostolicam Sedem, probationes criminis in eas 
difficultates haud impingant, quae, ut plurimum, occur- 
runt in istiusmodi iudiciis. 

1439. - XI. A decreto suspensionis ex informata 
conscientia non datur appellatio ad tribunal superioris 
ordinis. Postquam idcirco clericus intimationem suspen- 
sionis habuerit, si nihilominus appellationem interpo- 
nere, eiusque obtentu, in altari ministrare, seu quovis 
modo suum ordinem solemniter exercere praesumat, 
statim incidit in irregularitatem. 

1440. — XII. Semper tamen patet aditus ad Apo- 
stolicam Sedem ; et in casu quo clericus absque suffi- 
cienti ac rationabili causa se hac poena mulctatum 
reputet, recurrere poterit ad Summum Pontificem. 
Interim tamen in vigore permanet decretum suspen- 
sionis, usque dum ab ipso Pontifice, vel a Sacra Con- 
gregatione, quae de recursu iudicare debet, non fuerit 
rescissura, aut etiam moderatum. 

1441. — XIII. Caeterum, ex quo istiusmodi poena 
est remedium omnino extraordinarium, quod praesertim 
ad expiationem criminum absque formis iudiciariis adhi- 
betur; prae oculis habeant Praelati, id quod sapien- 
tissime admonet Summus Pontifex s. m. Benedictus XIV,. • 
in suo tractatu de Synodo Bioecesana , libro XII, 
c. 8, n. 6; quod nimirum reprehensibilis foret Episco- 
pus, si in sua Synodo declararet, se deinceps, ex pri- 
vata tantum scientia, poena suspensionis animadver- 
surum in clericos, quos graviter deliquisse compererit,. 
quamvis eorum delictum non possit in foro externa 
concludenter probari, aut illud non expediat in aliorum 
notitiam deducere. 

1442. — Varia. — I. Anathema non differt ab 
excommunicatione, nisi ratione maioris solemnitatis y 
quae ad illud pronuntiandum requiritur: nam ana- 
thema solemniter proferendum est, adhibitis determi- 
natis caeremoniis, ut terrorem incutiat salutarem. Pont . 
Rom. tit . de ord. excom . et can. 106, c. 1, q. el 
(C. Ferrari). 

1443. — II. De Druidis Galliae sacerdotibus narrat 
Caesar (de bello Gallico lib. 6, cap. 13): «Si quis, 
inquit, privatus, aut publicus eorum decreto non ste- 
terit, sacrificiis interdicunt. Haec poena apud eos est 
gravissima : quibus ita est interdictum, ii numero im- 
piorum ac sceleratorum habentur, iis omnes decedunt. 

aditum eorum, sermonemque defugiunt ; neque iis peten- 
tibus ius redditur, neque honos ullus communicatur ». 

1444. — III. Christiani parere debent excommuni- 
cationi, etiam iniustae {non manifeste) a legitima po- 
testate latae, iuxta illud S. Greg. M. (hom. 26 in 
Evan. S. Ioan.) : « Is autem qui sub manu pastoris 
est, ligari timeat vel iniuste, nec pastoris sui iudicium 
temere reprehendat, ne etsi iniuste ligatus est, ex 
ipsa tumidae reprehensionis superbia, culpa quae non 
erat fiat » . 

REQUIES ANIMAE. 

Mariam cogita. Magistra nostra dulcissima est « Ad- 
vocata sapientissima, iura civilia et canonica, et leges, 
et decreta in summo sciens, nam cum sapientia advo- 
cati manifestetur in tribus: Unum , quod obtineat contra 
ludicem iustum et sapientem ; secundum , quod contra 
adversarium astutum et sagacem; tertium , quod in 
causa ^desperata : Beatissima Virgo contra iudicem sa- 
pientissimum Deum, contra adversarium callidissimum 
diabolum, in causa nostra desperatissima sententiam 
optatam obtinuit » (B. Albert. Magn.) 

Mariam invoca. Sancta Dei Genitrix, dulcis et decora, 
regem morti traditum, Filium tuum dulcissimum Do- 
minum nostrum Iesum Christum pro nobis exora, ut 
per suam piissimam clementiam, et virtutem sanctis- 
simae incarnationis, et mortis ipsius acerbissimae nobis 
indulgeat peccata nostra. Arnen (S. Franc. Ass.). 

Mariam laetifica. Semitas Seraphici S. Francisci, 
iuxta hortationes Leonis XIII in sua Enc. Auspicato , 
sectare; pauperes dilige. — Filii Mariae imitatores 
eius . 

FINIS. 

Ave Maria Immaculata! 

